
Studierea activităţii şi operei folcloriștilor din 
trecut constituie una din preocupările de căpe- 
tenie ale Institutului de etnografie şi folclor din 
București. | 

Prezenta ediţie se înscrie în cadrul acestor 
preocupări şi înfățișează cititorilor şi cercetăto- 
rilor colecţia inedită de cîntece populare olte- 
nești culese de Teodor Bălăşel, 

Prefaţată de Nicolae Iorga, elogiată de refera- 
tul alcătuit de Ovid Densusianu şi prezentat 
secţiei literare a fostei Academii Române, 
această colecţie trebuia să apară în cunoscuta 
publicaţie Din viața poporului român. Din cauza 
situaţiei financiare precare, fosta Academie a 
fost însă nevoită să renunţe la tipărirea acestei 
valoroase colecţii. 

De asemenea, încercările de tipărire la Fun- 
dații sau la Cartea românească au rămas zadar- 
nice. 

Așa s-a făcut că folcloristul Teodor Bălăşel, 
considerat instigator al răscoalelor ţărăneşti de 
la 1907 din Oltenia — după cum vom avea prile- 
jul să arătăm dezvoltat — adversarul temut al 
arendaşilor şi ciocoilor, pionier al cooperaţiei să- 
teşti, întemeietorul primei şcoli de agricultură 
din Oltenia, înverșunatul polemist pe teme so- 
ciale şi culturale, omul de bine și prietenul celor 
obidiţi, să nu se poată bucura încă din timpul 
vieţii de roadele activităţii sale folcloristice. 

Tipărirea colecţiei sale masive de folclor ar fi 
făcut cunoscută, cu un ceas mai devreme, perso- 
nalitatea folcloristului Teodor Bălăşel, iar opera 
lui intrată, pe calea tiparului, în circuitul cul- 
turii românești, şi-ar fi adus desigur, contribuţia 
ei, prin valorificarea conţinutului social al boge- 
tului folclor oltenesc. 


Din această cauză despre viaţa şi activitatea 
acestui folclorist oltean se cunosc prea puţine 
lucruri. fragmentele de biografie sau de biblio- 
grafie, publicate în timpul vieţii sale, sau după 
moartea sa, sînt incomplete, unilaterale sau, 
uneori, confuze şi nesigure!. 

Cu toate acestea, numele folcloristului Teodor 
Bălăşel nu este cu desăvîrșire necunoscut în 
vremea noastră. Antologiile de folclor literar din 
ultimii ani reproduc piese ilustrative din crea- 
tiile populare culese şi tipărite de. el?. Ziarul 
Scînteia publică impresionanta baladă a iobagu- 
lui, cu un bogat conţinut social, culeasă de Teo- 
dor Bălășel?. 

Problema reconsiderării folcloristului Teodor 
Bălăşel a fost pusă, încă de acum cîţiva ani, de 
revista Cultura poporului care arăta că moște- 
nirea folcloristică a acestuia, „își așteaptă rîndul 
să fie valorificată și dată în folosinţă amatorilor 
şi cercetătorilor culturii noastre populare“t, 

Valoarea documentară a culegerilor sale fol- 
clorice este deosebit de importantă. Cîntecele 
populare publicate în prezenta ediţie reprezintă 
în cea mai mare parte folclorul oltenesc din se- 
colul trecut și ne oferă posibilitatea de a urmări, 
în timp, transformarea și evoluţia unor motive 
folclorice pe care le întîlnim și astăzi. Acest 
folclor a fost cules cu grijă, așa cum a fost auzit, 
conștiinciozitatea folcloristului Teodor Bălăşel în 
această privinţă fiind atestată, printre alţii, de 
Artur Gorovei care-l numeşte „un destoinic cu- 
legător“, apreciind materialul folcloric trimis de 
el revistei Șezătoarea, ca „interesant și foarte 
bine cules“5, 

Ca învățător și ca preot, Teodor Bălășel s-a 
considerat totdeauna „un slujitor al poporului“, 
El a folosit cu îndemînare calitatea de învăţător 
şi preot în acțiunea lui de culegere a creaţiilor 
populare, acţiune pe care o considera în primul 
rînd ca pe o datorie patriotică. Trebuie să preci- 
zăm de la început, pentru a înlătura orice sus- 
piciune, că folcloristul Teodor Bălăşel, asemenea 
scriitorului Gala Galaction, — cu care a avut de 
altfel strînse legături de prietenie, — şi-a pus 

toată activitatea sa preoțească în slujba poporu- 
lui pentru ridicarea lui morală, socială şi econo- 
mică. 

Teodor Bălășei n-a amestecat niciodată con- 
vingerile religioase cu preocupările sale folclo- 
ristice. El nu a făcut niciodată teoretizări, într- 
un sens sau altul, asupra materialului folcloric 
pe care l-a cules, ferindu-se totdeauna de co- 
mentarii şi dînd numai explicații, lămurind tot 
cu ajutorul folclorului unele expresii populare 
mai puţin cunoscute sau neînțelese în alte re- 
giuni ale ţării. 

„Ctitorul folclorului oltenesc“ cum l-a numit 
C. S. Nicolăescu-Plopșor?, „apostolul cultural şi 
economic al Vîlcei“, cum l-a definit scriitorul 
Gala Galactiont, „cel mai de seamă folclorist pe 
care l-a dat Oltenia şi, în același timp, un lumi- 
nat preţuitor al trecutului nostru“, cum l-a ca- 
racterizat fosta revistă Arhivele Olteniei’, folelo- 
ristul Teodor Bălășel, „cîrmuitorul“ tovărăşiei 
folcloriştilor olteni, este, fără îndoială, una din 
figurile cele mai reprezentative ale folcloristicii 
românești de la sfîrşitul secolului al XIX-lea şi 
din primele decenii ale secolului al XX-lea. 

La 26 de ani de la moartea sa,sub îndruma- 
rea Institutului de etnografie și folclor din 
București. apare ediţia de faţă a colecţiei sale, 
alcătuită cu grijă din manuscrisul nepublicat, 
împlinind astfel, postum, cea mai arzătoare do- 
rință a folcloristului Teodor Bălășel şi îmbogă- 
tind literatura de specialitate cu o colecţie va- 
loroasă, reprezentativă pentru cîntecul popular 
oltenesc din trecut. j 


Pentru a înţelege bine opera şi personalitatea 
folcloristului Teodor Bălășel, dăm, în cele ce 
urmează, o serie de aspecte și date inedite, le- 
gate de viaţa și activitatea lui culturală, socială 
şi folcloristică, desfăşurată cu hărnicie de ener- 
gicul şi pasionatul folclorist oltean. 

DATE BIOGRAFICE ȘI SPICUIRI 
DIN ACTIVITATEA SA SOCIALĂ ȘI 
CULTURALA 


Mediul sătesc în care şi-a desfășurat activita- 
tea folcloristul Teodor Bălăşel ne oferă cheia 
înţelegerii vieţii și operii sale. 

Teodor Bălășel s-a născut la 7 noiembrie 1869, 
în comuna Bogdănești din raionul Rimnicul- 
Vilcea, regiunea Argeş. 

De mic copil a îndurat lipsuri şi suferințe, 
muncind în timpul săptămînii alături de pă- 
rinţii săi, iar sărbătorile fiind trimis să pască 
vitele pe cîmp. 

Clasele primare le-a urmat în comuna natală 
cum se dovedește din „atestatu“ de absolvirea 
claselor primare din comuna Bogdănești, elibe- 
rat la 4 iulie 1884. 

'Terminînd şcoala primară, este dat de pă- 
rinţii săi, ca băiat de prăvălie în orașul Rîmni- 
cul-Vîlcea. Amintindu-și de acest timp, folclo- 
ristul de mai tîrziu nota într-o biografie perso- 
nală pe care am găsit-o printre hîrtiile sale, că: 
„firea sa nu-i permitea să fie slugă pe o bucată 
de piine, de aceea, după o ședere de citeva luni, 
a părăsit prăvălia și a întrat în Seminarul din 
Rimnicu-Vilcea ca bursier“, 

Aceasta se petrecea în anul 1885. 

În Seminar se distinge ca un elev silitor, în- 
zestrat cu o minte iscoditoare, manifestînd o 
înclinare deosebită pentru limba română şi 
limba latină. În anul 1889, la 1 august, obţine 
„atestatul“ de absolvirea Seminarului cu patru 
clase din Riîmnicul-Vilcea. Din cauza sărăciei 
nu poate urma și cursul superior al Seminaru- 
lui Central din București, unde se prezentau 
absolvenţii seminariilor inferioare din provin- 
cie. 

La 15 noiembrie 1889, în urma unui concurs, 
Teodor Bălășel este numit învățător provizoriu 
în comuna Ştefăneşti (azi în raionul Drăgăşani). 

În anul 1891 se căsătoreşte cu o fată de ţară, 
Marina, născută Constantin Popescu şi se sta- 

bileşte definitiv în comuna Ştefăneşti. În acelaşi 
an îşi face și stagiul militar de șase luni, la regi- 
mentul II de linie. 

La 1 octombrie 1892 este hirotonit diacon pe 
seama catedralei din orăşelul Drăgăşani, iar 
peste doi ani (la 9 ianuarie 1894), este ridicat la 
treapta preoţiei și numit paroh al comunei 
Ştefăneşti. 

Distingîndu-se prin activitatea sa literară, cul- 
turală şi socială este numit cu începere de la 
1 septembrie 1904, membru în „Duhovnicescul 
Consistoriu“ al eparhiei Rîmnicului Noul Seve- 
rinti, În această calitate, pe care o deţine pînă 
în anul 1919, cunoaşte şi se împrietenește cu 
scriitorul Gala Galaction, pe atunci defensor 
eclesiastic. 

Drumurile peste Olt ale marelui scriitor trec, 
mai ales între anii 1910—1912, şi pe la Ștefă- 
neştii folcloristului Teodor Bălășel şi coincid cu 
perioada începuturilor sale literare. Scrisorile 
adresate de Gala Galaction lui Teodor Bălășel 
cuprind amănunte deosebit de preţioase în le- 
gătură cu' anchetele şi procesele de la Consis- 
toriu, dar mai ales cu nevoile, necazurile şi bu- 
curiile celor doi corespondenţi, angajaţi, și unul 
și altul, în lupta pentru înlăturarea nedreptăţi- 
lor sociale de acum o jumătate de veac!2, 

În anul 1927 Teodor Bălăsel. este ales „cîr- 
muitorul“ Tovărășiei folcloriștilor olteni şi al re- 
vistei de culegeri şi cercetări folcloristice Suflet 
oltenesc. 

În anul 1933 preotul Teodor Bălăşel este scos 
la pensie, iar în anul 1941, în ziua de 30 ianuarie 
moare în vîrstă de 72 ani. 


În cele ce. urmează vom prezenta cîteva spi- 
cuiri din activitatea sa culturală, socială şi fol- 
cloristică din acest răstimp, datele biografice de 
mai sus considerîndu-le puncte de reper. 

în anul 1889 cînd este numit învăţător şi în 
anii următori, premergători răscoalelor ţărăneşti 
din 1907, situaţia morală și socială în care se 
zbăteau ţăranii clăcași din comuna Ştefăneşti şi 

din comunele învecinate, era de nedescris (vezi 
vol. Amintiri despre răscoala din 1907, Buc. 
1957). Sătenii trăiau în cea mai cruntă sărăcie şi 
mizerie. Alcoolismul era în floare. Superstiţiile 
de tot felul anchilozau cugetele clăcaşilor. Casele 
şi curțile, neîngrijite şi dărăpănate, erau lăsate 
în paragină şi vraiște. Ciocoii şi arendașii tăiau 
și spînzurau ca în codrii Vlăsiei. 

Citind însemnările manuscrise, sau articolele 
sociale publicate în presa timpului de Teodor 
Bălășel, ne dăm seama de nedreptăţile cumplite 
şi de uriașa luptă pe care poporul nostru a dus-o 
cu îndiîrjire împotriva exploatării şi a împilării. 

În biografia sa, Teodor Bălășel face următoa- 
rea mărturisire, vorbind despre sine la persoana 
a III-a, că; „iubește cu înfocare pe țăran, căci 
țăran neaoș este, și dorește din suflet ridicarea 
lui pe terenul moral, intelectual și economic. 
În acest scop el a lucrat pe toate căile, mun- 
cînd fără preget, atît ca preot cît și ca învăţă- 
tor, s-a dat pe sine exemplu viu“. Dragostea 
aceasta de popor nu l-a părăsit niciodată, după 
cum arată și scriitorul Gala Galaction". 

Conștient de realităţile şi contradicţiile sociale 
din vremea lui, Teodor Bălăşel face următoarea 
declaraţie: „Nu sânt înscris în partidul liberal. 
Sînt fecior de simpli țărani get-beget, născut, 
crescut și trăiesc în clasa cea mai de jos a pos 
porului. Cunosc prin mine însumi toate mize- 
riile, calitățile și defectele clasei mele. Sub nici 
un motiv nu mi se poate aduce acuzațiunea că 
aș fi un renegat care mi-am uitat clasa în care 
m-am născut, căci sînt printre cei dintii care 
am scris și am luptat pentru dezrobirea ei eco- 
nomică, pentru luminarea şi moralizarea ei. Fac 
parte dintre acei ce la 1907 au fost acuzaţi ca 
înstigatori ai răscoalelor, bun de aruncat în fun- 
dul ocnei, cu lanțurile de git“l, 

Prin articole de gazetă, prin scrisori trimise 
factorilor răspunzători de jalnica stare a ţără- 
nimii, prin conferințe, prin îndemnuri şi prin 
exemplul său personal, Teodor Bălășei începe 
acţiunea sa, de o viaţă întreagă, pentru dezro- 
birea economică şi luminarea minții ţărănimii 
muncitoare din comuna sa şi din Oltenia. 

Astfel, pentru însănătoșirea vieţii sătești, fol- 
cloristul Teodor Bălăşel porneşte o adevărată 
campanie împotriva superstiţiilor şi a alcoolis- 
mului, Srn 

în anul 1900 ţine conferința Superstiţiile 
populare, în care arată, pe înțelesul poporului, 
că superstițiile izvorăsc din neştiinţă, țin în loc 
pe om și-l împiedică de la orice dezvoltare 
morală şi socială!$. în conferinţa intitulată: „Me- 
ditaţie asupra vieţii actuale. Cine sînt adevărații 
învăţători şi educatori ai poporului? Cum tre- 
buie să-și îndeplinească misiunea lor"? sînt 
combătute sărbătorile băbești și unele practici 
religioase superstiţioase. 

La 24 iunie 1901, ţine la Călimăneşti conferința 
Din pagubele ce aduc băuturile spirtoase!8, ară- 
tind relele alcoolismului şi urmările sale triste. 
Aceeaşi conferință, de astă dată cu titlul Din 
procopselile beţiei!?, o ţine şi la Govora. 

La 20 iulie 1903, în conferința Casele și curţile 
țărănești, învaţă pe săteni cum să-și constru- 
iască şi îngrijească locuinţele şi gospodăriile 
lor%. Totodată combate și superstiţiile observate 
la săteni în alegerea locului pentru clădit”, 

Activitatea publicistică desfăşurată de Teodor 
Bălăşel urmăreşte acelaşi țel, dezrobirea morală 
şi economică a ţăranilor. 

Polemist pa teme sociale şi culturale, scrisul 
lui Teodor Bălășel, alimentat cu citate adecvate 
din creaţia populară, este tăios, demascînd fără 
cruţare aspectele negative din viața socială și 
bisericească, spunînd cu tărie adevărul. Volumul 
său Polemici şi cronici2, în care şi-a adunat o 
serie de articole publicate prin diverse reviste, 
este semnificativ în această privinţă. 

Criticînd broşura Ce se poate învăța de la un 
drum lung, scrisă de I. Simionescu şi apărută în 
biblioteca Steaua, nr. 10, Teodor Bălăşel, cunos- 
cător profund al realităţilor țărănești de la noi, 
arată că soarta ţărănimii nu se poate îndrepta 
cu tipărirea de broșurele în care „se laudă gro- 
zav străinii dinspre Soare apune, iar viaţa şi 
activitatea ţăranilor noștri se arată în această 
cărticică mai ticăloasă ca a Pieilor Roşii“, 

De asemenea, nu se sfiește să polemizeze cu 
Th. D. Speranţia și George Coșbuc, atrăgîndu-le 
atenţia că propunerea, ca fetele de ţară să se 
facă servitoare la oraș, este „o socoteală greşită“, 
pe care o combate cu tărie24. 

În. preajma răscoalei din 1907, situaţia țără- 
nimii ajunsese afară din cale de rea. O secetă 
cumplită agrava și mai mult această situaţie. 
Teodor Bălăşel cutremurat de lipsurile şi de 
foametea ce cuprinsese întreaga ţară, scrie arti- 
colul Datoriile preotului în faţa mizeriei po- 
porului35, 

„Ca preot rural, zice Teodor Bălăşel, văzînd 
cumplita lipsă în care se află poporul nostru, 
din pricina secetei de astă-vară, m-am gîndit 
mult la mijloacele prin care noi, preoții, am 
putea să folosim pe păstoriţii noștri în aceste 
vremuri grele“2. Mai departe arată mijloacele 
pe care le propune pentru ușurarea suferințelor 
celor înfometați. Preoţii trebuie să stăruie pe 
lîngă arendași şi proprietari să nu-și vîndă pro- 
dusele pînă ce nu vor îndestula mai întîi pe 
săteni. Pe deasupra preotul să dea exemplu bun, 
iar preotesele să fie pentru săteni „mame preo- 
tese“, nu „cucoane preotese“. Articolul este deo- 
sebit de mişcător. „Țara întreagă, zice el, de la 
o margine pînă la alta, suferă îngrozitor de 
lipsă de bucate. Poporul nostru n-are ce mânca 
și vitele noastre asemenea“7!. 

Încredințat că apără o cauză dreaptă, folclo- 
ristul Teodor Bălăşel nu se sfiește de titlurile 
sau de poziţiile pe care le ocupă cei cărora le 
adresează observaţiile sau criticele sale referi- 
toare la situaţia ţărănimii. Cele trei scrisori 
deschise adresate prin revista Cuvântul adevă- 
rului ministrului liberal Spiru C. Haret sînt con- 
cludente în această privinţă. Comentînd cu în- 
drăzneală și cu competență cunoscuta broșură 
a lui Spiru C., Haret, referitoare la Chestia fă- 
rănească, Teodor Bălăşel scrie fostului ministru 
liberal pe acest ton: „...Vă ocupați de o clasă 
din care nu faceți parte, nu-i trăiţi traiul, şi 
nici petreceţi în mijlocul ei. Dvs. studiati chestia 
țărănească mai mult în cabinet, ca să zic aşa, 

după cum agronomul face tot așa cu privire la 
agricultură. Partidul naţional liberal «a avut 
totdeauna chestia țărănească înscrisă în progra- 
mul său», ziceţi. dvs, dar a lucrat foarte 
puțin pentru dânsa, zicem noi“. 

Cunoscînd bine realităţile triste în mijlocul 
cărora trăia, el arată cu curaj, ministrului libe- 
ral, o serie de deficienţe în felul cum este abor- 
dată „din cabinet“ problema ţărănimii, rezer- 
vîndu-şi dreptul de a reveni, cu completări, 
asupra broşurii „în scopul sfînt de a ne îndeplini 
datoria faţă de poporul român și în special faţă 
de clasa țărănească, care este şi „cea mai nu- 
meroasă şi cea mai săracă“, dar în spinarea 
căreia este zidită temelia ţării“. 

De aceea, scrisul său energic și tăios, atitu- 
dinea sa dîrză, neechivocă, de partea ţăranilor, 
atît în timpul răscoalelor, cît și după răscoale 
atrag asupra sa ura neîmpăcată a virfurilor 
burghezo-moşiereșşti, 

Ziarul Conservatorul, din 29 martie 1907, sub 
semnătura Un mare proprietar, publică articolul 
Cine sînt agitatorii?, denunţind pe Teodor Bălă- 
şel ca agitator şi ca instigator al răscoalelor din 
Oltenia. Autorul articolului, ascuns sub pseudo- 
nimul Un mare proprietar, îşi susține „acuza- 
tiile“ împotriva folcloristului Teodor Bălăşel, pe 
activitatea publicistică revoluționară a acestuia 
dusă în cadrul revistei Cuvintul adevărului. 
Autorul anonim al sus-citatului articol, repro- 
duce plin de furie, următorul pasaj publicat de 
Teodor Bălășel: „Cred oare aceste vipere încăl- 
zite și krănite la sînul nostru că nu va veni o zi 
cînd răbdarea noastră se va isprăvi și li se va 
strivi lor capul? Și revistele care se intitulează 
cu nume românești şi care publică în coloanele 
lor însulte la adresa neamului nostru, nu simt 
ele oare pe obrazul lor ruşinea unei fapte atît 
de degradatoare? Aceasta e răsplata ce ne daţi 
„domnişorilor“ pentru munca de robi ce săviîr- 
şim noi, poporul de jos, pentru ca să vă hrănim 
ca pe niște trîntori? Puteţi fi foarte siguri că 
ziua socotelilor e din ce în ce mai aproape“? 

Pe baza acestui citat „marele proprietar“ ano- 
nim aruncă tot felul de insulte şi de învinuiri 

asupra  folcloristului Teodor  Bălăşel. Cităm: 
„Amenințarea criminală a lui Bălășel, care 
uită că e preot, că ceasul răzbunării va sosi, 
e făcută în ajunul revoltei din Teleorman, așa 
că dînsul care își tipărește revista în Rîmnicul- 
Vilcea, se poate socoti 'ca unul din instigatorii 
revoltelor din Oltenia:?l, 

Fără să se lase intimidat de aceste acuzaţii, 
Teodor Bălășel duce o luptă publicistică neîn- 
fricată cu ziarele Românul literar şi Conser- 
vatorul, periodice puse în slujba marilor pro- 
prietari. 

„Revistele — pretinse literare — scrie 'Teo- 
dor Bălăşel, care se întitulează cu nume româ- 
nești și care publică în coloanele lor insulte 
și învinuiri atît de grave — cu un scop atât de 
infernal și criminal, la adresa unor oameni, care 
din viața lor și-au făcut un apostolat, nu simt 
ele oare pe obrazul lor rușinea unei fapte atit 
de degradatoare și mișeleşti? “32 

În volumul V al manuscriselor folcloristului 
Teodor Bălăşel, întîlnim o serie de articole in- 
titulate: În urma răscoalelor țărănești, din care 
desprindem următoarea mărturisire: „Și din cele 
ce am vorbit și din cele ce am lucrat pînă azi, 
nu am nimic de retractat. Îmi dau bine seama de 
ceea ce spun şi lucrez și sînt conștient de drep- 
turile şi datoriile mele de preot şi cetățean. 
Drept aceea nu mă sfiesc de nimeni şi de nimic. 
În ce privește cele scrise în acest ziar (Cuvîntul 
adevărului, n.n.), relativ la chestia ţărănească, 
îmi asum toată răspunderea, pentru că eu am 
dat aici această notă caracteristică... Nu sînt 
nici conservator și nici liberal, sînt preot și 
român, cetățean cinstit şi neînrolat în nici un 
partid politic.“ 

Arătînd cum s-au potolit aceste răscoale, cu 
puști şi cu tunuri, cu vorbe blînde şi cu făgă- 
duieli frumoase de o viață mai bună în viitor, 
Teodor Bălăşel se întreabă: Ce e de făcut după 
răscoale? 

Fără să se piardă în vorbărie de prisos, el 
cere o grabnică și dreaptă rezolvare a proble- 
mei țărănești pentru a nu se mai întîmpla ce 
s-a întîmplat. Subliniind activitatea democratică 

dusă de revista Cuvîntul adevărului, 'Teodor 
Bălășel îşi asumă toată răspunderea pentru ori- 
entarea revistei în rezolvarea justă a proble- 
melor ţărăneşti. „Îndeosebi subscrisul am cău- 
tat ca să aduc o notă nouă în rostul acestei re- 
viste, căci am scris cu tărie şi am arătat ade- 
vărul fără sfială şi nu m-am rușinat de convin- 
gerile mele, pe care totdeauna le-am iscălit. Şi 
dacă ar fi vorba pentru ca să se ceară socoteală 
pentru aceasta, eu îmi asum toată răspunderea 
singur și personal. Sînt hotărît să sufăr orice, 
orice jertfă să fac. Laș n-am fost și nici nu pot 
să fiu. Eu am convingerile mele bine formate 
şi nu pot șovăi o minută în credinţele mele. 
Sînt preot al poporului, nu am altă datorie, nu 
vreau să știu decit de îndeplinirea datoriilor 
mele către Dumnezeu și către poporul ce mi s-a 
încredințat păstoriei mele. Pot să fiu pus şi pe 
cruce“, 

Cu o putere zdrobitoare de a acuza, Teodor 
Bălăşel, — în continuarea acestei declarații de 
uimitoare sinceritate, — întreabă cu tărie: „Cine 
sînt vinovaţii pentru răscoalele țărănești?“ şi 
răspunde, fără să se teamă de nimic: „Toţi, dar 
absolut toţi, cu singura deosebire că unii sînt 
mai mult vinovaţi ca alții. Şi ca să nu mi se 
reproşeze că apăr clasa preoţilor din care fac 
parte, voi începe cu ei, zică-mi-se orice mi s-ar 
zice“35, 

Răscoalele ţărăneşti au trecut fără să aducă 
vreo uşurare țărănimii muncitoare. Teodor Bă- 
lăşel . este stigmatizat cu epitetul, primejdios 
pentru vremea aceea, de instigator al răscoale- 
lor ţărăneşti din Oltenia. Dar el nu se lasă în- 
vins şi nici călcat în picioare. Cu sătenii săi din 
Ştefăneşti, strîns uniţi în jurul lui, începe opera 
de refacere a comunei. Învingînd neîncrederea 
unora, răutăţile altora, stîrpind abuzurile celor 
de la conducerea comunei, cîștigîndu-i pe toţi 
de partea sa, folcloristul Teodor Bălășel are 
satisfacția de a vedea în comuna Ştefăneşti şo- 
sele curate și bine întreţinute, poduri trainice, 
un local nou de școală și o biserică nouă clă- 
dită după cerințele timpului. „Pentru toate 
acestea, notează Teodor Bălăşel, — vorbind 

despre sine, după obiceiul său, la persână à 
III-a, — și-a creat o sumă de dușmani, care 
î-au amărit și îi amărăsc zilele. Calomniile cele 
mai mârșave le-au aruncat asupră-i. Dar firea 
sa, caracterul său de fier, dragostea de muncă, 
iubirea de ţărani au biruit şi vor birui cu pri- 
sosință pe toţi dușmanii săi Niciodată n-a 
căutat favoruri la cei mari, niciodată n-a urcat 
scările stăpînitorilor zilei, ca să solicite vreo 
favoare, de aceea întotdeauna a fost indepen- 
dent și nu și-a călcat pe conștiința sa“36, 

La 6 decembrie 1907, înfiinţează societatea 
culturală și de ajutor Dragostea creștină, care 
urmărea, într-un fel propriu folcloristului Teo- 
"dor Bălășşel, vindecarea rănilor produse de răs- 
coalele țărănești şi tindea spre ridicarea ţăra- 
nilor la un nivel civilizat de viață şi de cul- 
tură. 

Ion Bianu, cunoscutul bibliotecar al Acade- 
miei Române îi scria, la 11/24 octombrie 1910, 
următoarele: „Am aflat de societatea Dragostea 


creștină și mi s-a spus că vă dați multă silință: 


spre a împrăștia ceața întunecoasă a neculturii 
și ignoranței de deasupra turmei creștinilor ce 
păstoriţi ca un bun păstor“. 

Trecuse un an de la răscoalele ţărăneşti. În 
Ştefăneştii Vilcei, sub privegherea lui Teodor 
Bălășel, viața sătenilor își creia făgaş nou. 

Scriitorul Gala Galaction, care l-a cunoscut 
personal, mărturisește: „L-am văzut pe Bălășel 
în casa lui, în satul lui, în biserica lui, în coope- 
rativa lui... casă, sat, biserică, bancă populară, 
maşini agricole scoase ca din. pămînt, pe malul 
Oltului, undeva, unde, înainte de Bălășel, creș- 
teau bozii și măselarița“3%. Gospodar neîntrecut, 
acesta le-a făcut sătenilor săi brutărie, joagăr, 
rotărie, fierărie, bancă populară şi cooperativă. 

Mereu activ şi mereu în mijlocul poporului, 
Teodor Bălășel nu pregetă o clipă pentru a găsi 
noi mijloace de a ridica comuna sa la un nivel 
economic şi cultural cît mai înalt. L-a interesat 
nu numai viaţa practică, materială, economică 
a enoriașilor, ci și viaţa lor sufletească şi în 
special luminarea minţii lor. Gala Galaction 
spunea că Teodor Bălăşel își dăscălise enoriașii 

nu numai să economisească și să muncească 
sistematic, dar „și să iubească învăţătura“b, 
„..„. Numai prin ajutorul cărţii, omul poate 
scăpa din ghearele ignoranței care chinuiește 
amarnic masele popoarelor“il. 

Dîndu-şi seama că „poporul român este unul 
din popoarele cele mai chinuite de ignoranță“ 
(Teodor Bălăşel descrie situația existentă îna- 
inte de anul 1907), entuziastul învăţător hotă- 
răşte înființarea unei biblioteci în comuna Şte- 
fănești, cerând în acest sens concursul colegilor, 
autorilor de cărţi și oamenilor de bine pentru 
înzestrarea acestei biblioteci cu lucrări folosi- 
toare sătenilor, primele donaţii făcîndu-le per- 
sonal. 

Pe lîngă instituțiile culturale populare create 
pentru locuitorii din comuna Ștefănești, Teodor 
Bălășel înființează şi un muzeu pe lîngă vechea 
biserică de lemn, astăzi monument istoric. În 
acest sens adresează o scrisoare preoților ru- 
gîndu-i să-i trimită „vechituri“ în schimbul 
cărora el le va trimite din cărțile sale tipă- 
rite. „Printre multele noastre datorii pe care le 
avem față de țară, scrie Teodor Bălăşel, este și 
aceea de a păstra cu sfințenie tot ce ne-a mai 
rămas din trecutul nostru, ca monumente, ca 
podoabe, manuscrise şi tot felul de obiecte 
vechi“42, 

Astfel, din osîrdia lui pentru aceste „vechi- 
turi“, a luat ființă un interesant muzeu care 
se află și astăzi în biserica de lemn din comuna 
Ştefăneşti. 

În anul 1930 la 25 iunie, într-o conferință 
ținută în comuna Ştefăneşti, Teodor Bălăşel 
preconizează înființarea unor „săli de cultură 
pentru popor“, în care să se desfăşoare serbă- 
rile şi horele, vara®, 

în încheierea spicuirilor noastre din activi- 
tatea sa culturală şi socială, merită sä subli- 
niem şi voința extraordinară a acestui om de 
a se cultiva singur, fără a se izola şi fără a 
abdica un moment de la îndatoririle sale cetă- 
țeneşti. 

Izbutise, cu multe sacrificii materiale, să-și 
formeze o bogată bibliotecă de cărţi vechi româ- 

neşti şi manuscrise (din care a donat o parte 
Bibliotecii Academiei Române)“ şi de literatură 
de specialitate, privind culegerile şi cercetările 
de folclor. 

Era, de asemenea, abonat la aproape toate 
ziarele şi revistele populare şi de nuanţă demo- 
cratică, fiind totdeauna la curent cu proble- 
mele culturale și sociale la ordinea zilei. Măr- 
turie ne stă în această privinţă vasta lui cores- 
pondenţă$. 

Teodor Bălășel n-a practicat genul epistolar 
din simpla plăcere de a scrie sau de a întreţine 
cu cineva raporturi de amiciţie convenţională. 
Pentru el scrisoarea era o necesitate organică, 
izvorîtă din adîncurile sufletului său dornic de 
a cunoaște, de a se informa sau de a lua o 
atitudine în cutare problemă culturală sau 
socială. 

Printre corespondențţii săi se numără: Nicolae 
Iorga, Spiru C. Haret, V. A. Ureche, I. Bianu, 
Gh. Adamescu, Al. Tzigara-Samurcaş, I. Si- 
mionescu, S. Mehedinţi, V. Grecu, N. Cartojan, 
Al. Philippide, C. S. Nicolăescu-Plopsor, Gala 
Galaction, Simion Florea Marian, Artur Gorovei, 
Tudor Pamfile, C. Rădulescu-Codin, Gh. F. Ciau- 
șanu, Gh. Fira, I. N. Popescu, Gh. Th. Kirileanu, 
Şt. St. Tuţescu, Gh. N. Dumitrescu-Bistrița ș.a. 

Dar pe lîngă preocupările culturale, din cores- 
pondenţa acestui folclorist se înscriu, cu egală 
importanţă, preocupările sociale. La 3 februarie 
1929, ca să dăm un singur exemplu, Teodor 
Bălăşel se adresa unui om influent spre a in- 
terveni să se trimită ţăranilor din comuna 
Ştefăneşti un vagon şi jumătate de porumb, 
pentru a-i salva de la foamete. „Din 500 de fa- 
milit ce compun comuna, scrie Teodor Bălășel, 
cel puţin trei sute familii n-au nici un rost 
pentru ziua de mîine. Mulţi sînt siliți să-şi vîndă 
vitele şi pămînturile pe nimic. Și nu e bine. 
Nu e bine să-i lăsăm în ghearele cămătarilor, 
care au început să apară, în aceste grele vre- 
muri, ca hienele care ies noaptea să dezgroape 
morţii şi să-i mănânce“45, 

O mare parte, însă, din corespondenţa sa este 
ocupată de scrisorile de somare şi de amenin- 
tare cu judecată, ale unor bănci particulare, 
pentru împrumuturile pe care Teodor Bălăşel 
le făcuse în interes obştesc, pe numele său per- 
sonal, cu scopul, fie de “a ajuta pe sătenii să- 
raci, fie de a termina construcţiile comunale 
începute şi iniţiate de el în tovărăşie cu obştea 
sătenilor. 

Hărţuit fără cruţare de soroacele nemiloase 
ale scadenţelor, Teodor Bălăşel, care avea de 
întreţinut şi o familie numeroasă, este nevoit, 
în cele din urmă, către sfîrşitul vieţii sale, să-şi 
vîndă bogata sa bibliotecă, pentru a scăpa 
astfel de datoriile vechi de la bănci. 

Din cele expuse pînă aicisevede clar activi- 
tatea desfăşurată de folcloristul Teodor Bălăşel 
pe tărim social şi cultural. 

Acţiunile sale intreprinse pentru luminarea 
și culturalizarea poporului, lupta sa împotriva 
alcoolismului, analfabetismului și a superstiții- 
lor denotă spiritul progresist de care era ani- 
mat folcloristul Teodor Bălășel. 


II 
ACTIVITATEA FOLCLORISTICĂ 


încadrată în timp, activitatea folcloristică a 
lui Teodor Bălășel se întinde, cu aproximaţie, 
între anii 1889 cînd începe să facă primele cule- 
geri și pînă în anul 1930, cînd termină de tran- 
scris pe curat şi trimite Academiei Române, 
spre tipărire, masiva lui colecţie de folclor in- 
titulată: Versuri populare române. 

Dan Simonescu arată că Teodor Bălășel face 
parte din școala „folcloriștilor învăţători şi 
preoți“, care s-a dezvoltat „sub influența curen- 
tului poporanist din ultimul deceniu al seco- 
lului al XIX-lea și a continuat pînă curînd 
după primul război mondial“. Ce loc ocupă 
însă Teodor Bălăşel în cadrul acestei școli şi 
în cadrul folcloristicii românești nu s-a arătat 
pînă acum pe motivul că opera sa folcloristică 

a rămas, în cea mai mare parte, pînă în vre- 
mea noastră, în manuscris. 

Pentru o mai bună orientare, ïn cercetarea 
activităţii folcloristice a lui Teodor Bălăşel, vom 
reţine următoarele date, care ar putea fi consi- 
derate tot atîtea etape în culegerea colecţiei 
sale folcloristice. Astfel, în anul 1889, Teodor 
Bălășel face primele culegeri. În anul 1892 tri- 
mite Academiei Române primul rod al culege- 
rilor sale folcloristice. În anul 1902 lansează un 
apel folcloric învăţătorilor şi preoţilor, apel 
care se bucură de un mare succes. În anul 1927 
este ales „cîrmuitorul* 'Tovărăşiei folcloriștilor: 
olteni. În sfîrșit, în anul 1930 trimite Academiei 
Române colecţia de folclor, Versuri populare ro- 
mâne, rodul întregii sale activităţi folcloristice. 
Restul anilor, pînă la moarte (1941), este ocupat 
cu încercările zadarnice de a-și tipări opera şi 
cu cercetări istorice locale. 

Despre începutul activităţii folcloristice a lui 
Teodor Bălășel găsim informaţii preţioase în ar- 
ticolul Cum m-am făcut folclorist, publicat în 
revista Izvorașul4%, 

În anul şcolar 1888—1889, pe cînd era elev în 
clasa IV-a a Seminarului din Rîmnicul-Viîlcea, 
Teodor Bălășel rămîne impresionat de lectura 
cîntecelor populare cuprinse în revista peda- 
gogică Gheorghe Lazăr, care apărea la Birlad. 
„Nu-mi ânchipuisem, se destăinuie el, că se 
poate găsi cineva care să tipărească cîntecele 
pe care eu le cîntam cînd pășteam vitele la 
tata“, adăugînd apoi că în urma acestei lecturi, 
„m-am gîndit că și eu aș putea face acest lucru, 
adică să adun cîntece populare. Ceea ce am şi 
început să fac“. 

Ca elev, dar mai ales ca învăţător, 'Teodor 
Bălășel aduna cu multă rîvnă materiale folclo- 
rice, dînd naștere astfel primei sale colecţii 
folclorice, despre existența căreia înştiințează 
Academia Română, la 7 noiembrie 1892. Intere- 
sată, Academia îi răspunde la 20 ale aceleiaşi 
luni, rugîndu-l să trimită „întreaga colecțiuhe 
ce afi făcut, de balade, cîntece, ghicitori, des- 
cîntece, anecdote, basme, legende, credinţe, 
obiceiuri, datine, etc.“%. În scrisoare se mai 

spune că Academia va examina şi îi va comu- 
nica decizia ei, invitîndu-l să transcrie mate- 
rialele folclorice „cu ortografia cu care sînteţi 
obișnuit“. 

În urma acestei invitaţii, Teodor Bălăşel tri- 
mite Academiei peste 600 cîntece populare, aş- 
tepiînd nerăbdător răspunsul. Prin adresa nr. 
6435 din anul 1894, Academia îi vesteşte că în 
urma raportului favorabil prezentat de Gr. To- 
cilescu, s-a luat hotărîrea să se publice materia- 
lele folclorice trimise. i 

Cercetînd Analele Academiei Române, într- 
adevăr aflăm că la 22 martie 1894, Gr. G. Toci- 
lescu este însărcinat să cerceteze și să refere 
asupra acestei colecţii folclorice. Peste două zile, 
adică la 24 martie 1894, raportul este întocmit, 
fiind citit, însă abia la 4 aprilie 1894, în şe- 
dinţa secţiei literare prezidată de Titu Maio- 
rescu. Examinînd cele 7 caiete „manuscripte“ 
cu balade şi cîntece de dragoste poporale, — 
culese de Teodor Bălășel din „judeţele Dolj şi 
Vilcea“, Gr. G. Tocilescu afirmă despre aceste 
culegeri că „ele merită a fi publicate cu spesele 
Academiei, ca un bun material pentru folclor“. 
Deşi culegerea de faţă, adaugă referentul, nu e 
una din cele mai bogate (Teodor Bălășel se afla 
la începutul activităţii sale folcloristice, n.n.), 
totuşi ea oferă „un interes deosebit, pentru 
variantele numeroase ce conţine şi care vin să 
completeze o bună parte din baladele și cînte- 
cele de dragoste deja cunoscute.“ 

în şedinţa sa din 8 aprilie 1894, secţia literară 
recomandă comisiei financiare a Academiei de 
a se tipări poeziile populare culese de Teodor 
Bălăşel5t, 

Nu cunoaştem motivele pentru care fosta 
Academie nu a reuşit să tipărească cele peste 
600 de cîntece, populare culese de Teodor Bă- 
lăşel. 

În anul 1901, luna octombrie, Teodor Bălășel 
adresează un apel folcloric, tipărit pe foi vo- 
lante, învăţătorilor şi preoţilor din fostul judeţ 
Vilcea. l l 

Acelaşi apel, rezumat sub forma unui „dezide- 
rat“ apare un an mai tîrziu (1902) în Revista 

învăţătorilor și învățătoarelor din România, în 
forma următoare: „Parohul Teodor Bălășel, din 
Ştefăneşti, Vîlcea, cunoscut pentru dragostea cu 
care adună tot ce se referă la literatura noastră 
populară, ar dori ca preoții și învățătorii din 
Vilcea și din întreaga ţară, în momentele lor 
libere să nu neglijeze a culege tot ce 'aud din 
gura poporului, ca descîntece, cîntece, ghicitori, 
proverbe, etc. şi, de binevoiește, să-i trimită 
spre a publica aceste culegeri într-un volum 
mare, ce deja are adunat prin munca-i proprie. 
Se va cita autorul la fiece bucată culeasă de el, 
va avea dreptul să primească gratis volumul 
apărut şi celelalte volume ce sînt în prepara- 
țiune, pe lîngă că va avea mulțumirea că a ser- 
vit o cauză frumoasă. A adresa orice material 
cules: Preot Th. Bălășel, Drăgășani-Vilcea.“52 

Obișnuiţi cu fraza frumos alcătuită și plină 
de claritate a folcloristului Teodor Bălăşel, cre- 
dem că rezumatul de mai sus aparţine redacției 
revistei respective. 

Apelul trimis pe foi volante în 1901, apare, 
de data aceasta în întregime, — așa cum a fost 
conceput de Teodor Bălășel, în revista Cuvîntul 
adevărului, după care şi cităm. 

Din lectura acestui apel folcloric desprindem 
o serie întreagă de ştiri despre activitatea şi 
concepţia folcloristică a lui Teodor Bălășel. 

Astfel, el arată că „de o însemnătate nedis- 
cutată sînt pentru orice popor cîntecele sale, 
basmele, ghicitorile, leacurile băbești şi în sfir- 
şit toate materialurile așa numite folcloristice, 
care alcătuiesc tradiția sa“, 

Urmărind să cîştige interesul învăţătorilor şi 
preoţilor pentru culegerile folclorice, Teodor 
Bălășel îi îndeamnă să nu se amestece în ches- 
tiuni politice rău înţelese sau să-și petreacă 
vremea prin cîrciumi ci, dimpotrivă, să-și folo- 
sească în mod inteligent timpul liber, și că ar 
face o faptă frumoasă „dacă ar însemna pe un 
carnet orice cîntec bătrînesc, orice basm, orice 
ghicitoare, descîntec, poveste, etc., ce ar auzi 
de pe la oameni din popor. Aceste însemnări 
trimise oamenilor, care știu ce să facă cu ele, 

sau chiar păstrate în casă spre amintire, odată, 
odată, ar fi de mare folos“s:. 

Dîndu-se pe sine exemplu, arată că lucrează 
în direcţia culegerii folclorului de 12 ani, că a 
adunat, „pe caiete groase cu mii de foi“, o mul- 
time de material folcloric foarte variat și că 
a citit cu atenţie, instruindu-se, „toate cărţile 
ce sînt scrise în limba română cu privire la 
folcloristică“, 

Acest material, strîns cu grijă, este gata să fie 
sistematizat şi transcris pe curat, în vederea 
tipăririi. Înainte de a face această operaţie 
Teodor Bălășel roagă cu căldură pe învăţători 
și pe preoţi să-i trimită „orice cîntece bătrîne, 
descîntece şi ghicitori, ce ar putea să adune 
de prin comunele unde șed“, pentru a fi şi 
acestea tipărite, alături de cele culese de el mai 
înainte. „Acum nopțile sînt lungi, zice Teodor 
Bălășel, și vremea urită, se string bătrinii și 
tinerii seara la șezători, unii torc, alţii cos, 
alţii cîntă şi spun povești. Sfinţia-ta fii ca al- 
bina și culege această miere de mult preț, căci 
în aceste cîntece, basme, ghicitori, descîntece, 
credințe, datine, etc. se oglindește toată vlaga 
din trecutul poporului nostru“56, 

În încheierea apelului folcloric, Teodor Bălă- 
şel promite, drept recompensă, pentru culege- 
rile populare trimise, volumele ce se vor tipări 
cu aceste cîntece, asigurînd că la fiecare cîntec, 
spre bună ştiinţă, se va arăta numele culegăto- 
rului şi locul de unde provine. 

O importanță deosebită are pasajul final din 
apel, în care se vede grija şi conșştiinciozitatea 
lui Teodor Bălășel în înregistrarea cît mai fi- 
delă a creaţiilor populare. „Îți recomand, zice 
el, că orice vei scrie, să scrii întocmai cum le 
grăieşte cel ce ți le spune, să nu lapezi nici o 
vorbă din cele spuse și nici să adaugi ceva de 
la sfinția-ta.“37 

Apelul se bucură de succes şi o dată cu ma- 
terialele folclorice culese, corespondenţii -săi 
(preoţii şi învățătorii, la care se adaugă elevi 
şi funcţionari) îi trimit şi scrisori de felul cum 
au tăcut culegerile respective și de la cine. 

Aceste scrisori au fost copiate de Teodor 
Bălășel în vol. VI şi VII de manuscrise, ele 
constituind documente preţioase pentru felul 
cum se făceau culegerile folclorice prin anii 
1902—1903. 

Majoritatea culegătorilor se plîng de greută- 
ţile întîmpinate. Învățătorul Const. Daniilescu 
din comuna Apele-vii, Romanați, într-o scri- 
soare din 14 oct. 1902, îi comunică lui Teodor 
Bälăşel următoarele: „... E foarte greu să poți 
culege, în calitate de învățător, în altă parte 
decît la cîrciumă, din gura celor ce au tras prea 
mult la măsea sau de la lăutari. Ca învățător 
nu poţi lua parte la șezători căci lumea e rea, 
tute vestea c-ai fost la șezătoare întră în ure- 
chile autorității şi de aici ponoase cum mi s-a 
întîmplat mie aici în Apele-vii. 

Dacă e învățătorul tînăr, flăcău cum se zice, 
şi iese seara pe stradă cu alți băieţi sau flăcăi, 
apoi ține-te pânză: aceștia, împertinenţi de felul 
lor, scot fel de fel pe seama învățătorului care 
a ieșit cu scopul să culeagă ceva ceea ce pri- 
veşte folclorul. 

Dacă roagă pe cineva să-i spună vrun cîntec, 
apoi trebuie să facă cinste cu vin, ţuică, adică 
să dea de băut şi apoi după ce s-o căli unul din 
cei ce știu cântece, atunci poate scoate învăţă- 
torul cîte un cîntecel și acele fragmente, pe 
care auzindu-le în feluri schimbate de la di- 
verşi, trebuie să le potrivească, să le așeze 
pentru a face un tot, care să prezinte o unitate. 
Așa am pătimit eu cu aceste cîteva zeci de file 
ce vă trimit. 

Unii zic că un cîntec de la cîmp să nu treacă 
înspre munte că nu e bine. Alții că nu şade 
bine să se facă învățătorul purtător de cîntece 
dintr-un sat într-altul“S etc. etc. 

La fel se plinge și învățătorul Vasile Ionescu- 
Jugăurs din comuna Bălăceanu. În „deslușşirile“ 
la cîntecele trimise arată că acestea sînt culese 
de la lăutarul satului Ion Irimia. „... Însă 
acest țigan şi mai toţi care mi-au spus și alte 
cîntece, m-au speculat îngrozitor; zile întregi 
mă străduiam pînă să-i aduc la pocăință să-mi 
spuie cîte un cântec și atuncea cum: trebuia să-i 

cinstesc cu vin ca să-și ajungă la «grad».* Dar 
cu toate aceste suferinţe, „un ce nevăzut îmi 
dădea răbdare, mă îndemna tot mai mult a 
scrie și colecta tot ceea ce auzeam noaptea pe la 
şezători, pe la nunţi, pe la mese mari, pe la 
petreceri şi veselii“. La sfîrşitul scrisorii amin- 
tește că a notat la fiecare cîntec numele celui 
care i l-a spus precum și mici explicaţii nece- 
sare”, 

Învățătorul G. Florescu din comuna Vîlsă- 
nești, raionul Curtea de Argeș îi trimite cîteva 
colinde vechi. „Baba care mi le-a spus zice că 
se cîntau de băieţi (flăcăi) acum vreo 40—50 
ani pe la ferestrele caselor oamenilor, în seara 
de Sf. Vasile“. (Scrisoarea e datată din 1 iunie 
1902)6, 

Printre informatori se înscrie și Ion D. Ni- 
colescu din com. Năeni-Buzău, care, „nefiind 
nici învăţător şi nici preot, totuși impulsionat 
de dragostea către popor ca şi sf. voastră, am 
cules de vreo doi ani încoace descîntece pe care 
acum cu multă bunăvoință vi le comunic“. Ară- 
tînd eforturile depuse în culegerea pe care a 
întreprins-0, I. D. Nicolescu mărturiseşte: „La 
culegerea cântecelor nu prea am întîmpinat 
greutăţi; dar la culegerea descîntecelor cele mai 
mari greutăţi am întîmpinat, din care cauză nu 
am putut culege mai multe. Mi se argumenta de 
către babe și în general de toţi descîntătorii că 
de-mi va spune descîntecul, nu mai are leac, 
dar poate ei se gîndesc că știind şi eu descîn- 
tecele lor, le voi lua pîinea de la gură. Le-am 
promis plata și nu au voit nici așa să mi le 
comunice, dar, «cu încetul, cu încetul, se face 
oțetul.«6i 

Am dat aceste crîmpeie de scrisori pentru a 
ne face o idee de felul cum se făceau culege- 
rile de folclor acum mai bine de o jumătate de 
veac. Reiese de aici, pe lîngă necazurile întîm- 
pinate, marea dragoste pentru folclor a culegă- 
torilor, care, nesprijiniţi de nimeni, au reușit 
să ne transmită aceste materiale folclorice, 
dîndu-ne astfel putinţa să urmărim astăzi cir- 
culaţia în timp a unor motive folclorice. 

Teodor Bălășel supune toate colaborările pri- 
mite unui examen atent, de triere, de coordo- 
nare şi de selecţionare severă, alegînd varian- 
tele cele mai reușite şi mai necunoscute, înlă- 
turînd tot ce era sigur că nu e de proveniență 
populară. 

Cele mai multe culegeri le face Teodor Bălă- 
şel, personal, adunînd material folcloric deose- 
bit de interesant din comuna sa natală Bogdă- 
nești şi din comuna Ștefănești. Informatorii săi 
sînt de preferință oameni în vîrstă, săteni sau 
lăutari vestiți în toată Vilcea prin tarafurile şi 
cîntecele lor vechi, bătrîneşti. La toate culegerile 
notează cu grijă localitatea, și la cea mai mare 
parte numele şi ocupaţia informatorului. 

În articolul său Cum m-am făcut folclorist, 
Teodor Bălășel înșiră numele informatorilor săi, 
arătînd piesele mai importante culese de la fic- 
care și făcîndu-le în același timp și mici carac- 
terizări. 

Cînd am venii eu la Ștefănești, scrie Teodor 
Bălășel, erau la Mamu (o comună lîngă Valea 
Mamului, raionul Drăgășani, n.n.) mai multe 
bande de lăutari vestiți prin Vilcea, Olt și Ro- 
manaţi, dar cea mai vestită pe atunci era a celor 
trei frați: Vasile, Costache și Dumitru, citetrei 
vioriști de forță, avind între ei ca daragiu pe 
tatăl lor «Minţișoară» vestit şi el ca meșter în 
«vuvuitul» darabei.“62 

Dintre aceştia — de la Vasile, care ştia cele 
mai multe cîntece bătrînești — a cules „cele 
mai autentice balade, doine și cîntece haidu- 
cești“, între care și balada Radu Calomfirescu, 
o variantă necunoscută în alte colecţii. „În Ște- 
fănești, continuă Teodor Bălăşe!, am aflat pe un 
bătrân, Marin Bădică, care ştia multe «cântece 
bătrinești», pe care însă nu le putea spune decit 
cîntîndu-le. De la el am cules în variante necu- 
noscute baladele: «Dobrișan» şi «Costea». “® Tot 
din Ştefăneşti culege de la Tinca, soția lui 
Şerban D. Stoica, descîntecele și baladele Miu, 
Milea, Trei surori şi altele. 

Cu ajutorul copiilor mai mărişori de la şcoala 
din Ştefăneşti culege o mulțime de cîntece de 
dragoste, de dor, de urit, de jale etc. 

De asemenea culege cîntece de la soldaţii din 
“regimentul 2 Romanați, nr. 19, din Caracal, 
unde şi-a făcut stagiul militar. Aici, în regi- 
ment, a cunoscut un lăutar iscusit, Udilă Radu, 
de prin părțile dunărene ale Doljului. „Acesta, 
îşi aduce aminte Teodor Bălăşel, era o adevă- 
rată vistierie de cîntece, mai ales balade. Îl 
cinsteam cu cîte «un pac de tutun» și sta cu 
mine seara ceasuri întregi şi-mi spunea din cele 
ce știa.“5 De la acesta a cules baladele: Miu, 
„în cea mai originală și complectă variantă ce 
se cunoaște în folclorul nostru până azi“®, Fata 
lui Frânc, Iordache, Leana Cosînzeana, Piciu, 
Călin, Tenislav, Negustor Cilibiu, Panu, Brăi- 
lenii, Vioară, Neguța, Ionașcu și altele, 

îndrăgostit de creaţiile populare, Teodor Bă- 
lăsel nu precupeţeşte nici timp şi nici efort 
material pentru a-şi întregi colecţia sa cu noi 
şi noi producţiuni populare. Pe lăutarul Dumitru 
Ursaru, bătrîn de 80 de ani, vestit pe ambele 
laturi ale rîului Olt din părţile Drăgășanilor, 
Teodor Bălăsel l-a adus acasă la el şi l-a ţinut 
pe mîncare şi băutură săptămîni întregi şi „nu 
i-am dat drumul, spune Teodor Bălășel, pînă nu 
i-am stors toată comoara lui de artist în cân- 
tecul popular“, 

De la bunica lui, Tudora I. Lăzăroiu, din co- 
muna Ștefănești, a cules multe cîntece bătriî- 
neşti pe care aceasta le învățase de la „prea 
vestitul și bătrînul lăutar Ircă“. Printre aceste 
cîntece se numără. Corbea, Golea, Voinicel Oleag, 
Tudor Dobrogean, Costea, Agog al lui Topală, 
Toma Alimoș, Chira Chiralina, Marcu Viteazu, 
Doicin Bolnavu, Teiu și bradu, Moşneagu, Mì- 
lea, Iencea Săbiencea, ete.6! ` 

În rîndul informatorilor săi din com. $Ştefă- 
nesti, amintim pe Matei Popa cel Mic, „bătrîn 
sfătos“ decedat în vîrstă de peste 80 de ani; pe 
Casandra Matei Popa „vestită în multe sate 
pentru. descîntecele și leacurile ei“ şi pe Mărin 
Badea Bădică, mort în vîrstă de peste 70 de 
ani, i 

Recapitulîndu-şi amintirile şi  informatorii, 
Teodor Bălăşel ne relatează că „la nunţi, la cu- 
metrii, la clăci, la şezători şi la orice fel de 

petreceri populare, care se fac cu cîntece şi 
jocuri, unde se întîmpla să fiu chemat, notesul 
era nelipsit de la mine şi în el scriam tot ce 
vedeam şi auzeam, cântece, ghicitori, glume, po- 
vești, credințe, obiceiuri și tot ce interesą fol- 
clorul“, 

În afară de ce a cules el însuşi, Teodor Bă- 
lăşel a mai primit material folcloric și de la 
următorii: I. Florescu, învăţător, Vîlsăneşti-Ar- 
geș, Şt. St. Tuţescu, învăţător, Catanele-Dolij, 
M. Popescu, învăţător, Făurești-Vilcea, M. Po- 
pescu-Ghica, învăţător, Olăneşti-Vilcea, C. Da- 
nielescu, învățător, Scundu-Vilcea, V. Costă- 
chescu, învăţător, Pleşeşti-Suceava, S. 'Teodo- 
rescu-Kirileanu, învăţător, Zorleni-Tutova, 
C. V. Ionescu, învăţător, Bălăceanu-R. Sărat și 
M. Z. Giîlcescu, Cărbuneşti-Gorj. 

Teodor Bălăşel n-a urmărit în culegerile sale 
numai un anumit gen de folclor. El a cules deo- 
potrivă, cu aceeași rîvnă, tot ceea ce a găsit 
la informatorii săi. (Vezi, la sfîrşit, indicele de 
informatori și da localităţi). 

Pe măsură ce colecţia sa de folclor literar 
crește, Teodor Bălășel se entuziasmează de fru- 
moasele producţiuni populare simțind nevoia de 
a le face cunoscute. Astfel, în introducerea cîn- 
tecelor bătrînești, trimise spre publicare re- 
vistei Biblioteca Familiei, arăta că: „Este o 
imperioasă datorie impusă celor ce-și iubesc 
patria, a aduna cît se poate de multe din vechile 
cîntece, basme, obiceiuri, etc., ale poporului 
român“. Tot aici face observaţia că unele cîn- 
tece bătrîneşti trimise de el se găsesc şi la Va- 
sile Alecsandri. Cele culese de el „sînt variante 
și sînt însemnate tocmai prin particularităţile 
lor, care nu se găsesc la Vasile Alecsandri“, 

În altă revistă, Generaţia nouă, însoţeşte ma- 
terialul folcloric trimis spre publicare cu o scri- 
soare, în care atrage luarea-aminte tinerelor 
generaţii asupra datoriei de a cunoaşte şi de a 
păstra comoara tradiţiilor noastre populare, lä- 
sate nouă moștenire de generaţiile vechi. „Iată 
de ce m-am străduit, zice Teodor Bălășel, și mă 
voi strădui întru spicuirea de obiceiuri, credințe 
şi tot felul de literatură populară, fără să am 

vreo pretențiune. Și mă voi simţi fericit, con- 
tinuă folcloristul oltean, dacă şi revista Gene- 
raţia nouă va primi, între oaspeţii săi noi, cîn- 
tecele populare, — oaspe bătrîin — ce cu drag 
îi trimet. Și dacă i-o fi drag generaţiei noi de 
aceste cîntece, îi voi trimite cu dragă inimă cît 
mai multe.“ 

Pe lîngă cele spuse mai sus, Teodor Bălăşei 
face următoarea declaraţie: „Convingerea ce am 
că odată-odată, dacă nu chiar şi astăzi, cunoaș- 
terea legendelor, credințelor, datinelor, obice- 
¿urilor şi literatura populară va ajuta, va folosi 
mult oamenilor de știință, m-a făcut să mă stră- 
duiesc mult întru adunarea de produse popu- 
lare de felul acesta.“15 

Pe linia acestor preocupări de culegere, de 
păstrare și de popularizare a creaţiilor folclorice, 
Teodor Bălășel trimite culegeri personale la di- 
ferite ziare şi reviste spre a fi publicate, neur- 
mărind nici o răsplătire materială, decît mul- 
țumirea sufletească de a face cunoscute în 
masele largi ale cititorilor frumuseţile folcloru- 
lui nostru românesc. 

A publicat producţii populare în o mulţime 
de reviste, unele de folclor, cele mai multe cu 
alte preocupări, ecleziastice, sociale ori literare. 
Bibliografierea culegerilor şi articolelor sale fol- 
cloristice. este greu de făcut tocmai din cauza 
mulțimii ziarelor şi revistelor în care: a publi- 
cat. Colaborarea lui Teodor Bălășel la aceste 
periodice nu a fost constantă, ci sporadică, de 
multe ori numele lui apărînd numai o dată 
sau de două ori în colecţia unei reviste sau 
ziar. 

După cercetările noastre, Teodor Bălășel a 
colaborat la următoarele reviste: Biblioteca Fa- 
miliei, (Bucureşti), Menirea preotului (Rimnicul- 
Vîlcea), Revista nouă (a lui Haşdeu, Bucureşti), 
Lumina pentru toţi (Bucureşti), Revista învăţă- 
torilor şi învățătoarelor din România (Buzău), 
Gazeta învățătorului (Craiova), Generaţia nouă 
(Bucureşti), Șezătoarea (Fălticeni), Amvonul (Bu- 
curești), Adevărul politic (Beldiman, Bucureşti), 
Calea vieţii (Slatina), Păstorul (Piteşti), Cuvîn- 
tul adevărului (Rimnicul-Vilcea), Luminătorul 

(Rimnicul-Vilcea), Arhivele Olteniei (Craiovâ), 
„Ion Creangă“ (Birlad), Doina (Bucureşti), Izvo- 
rașul (Bistriţa-Mehedinţi), Viitorul (București), 
Poporul românesc (Chitila), Gazeta cooperatoru- 
lui (Bucureşti), Suflet oltenesc (Pleniţa-Craiova), 
Vocea bisericii (Bucureşti), Neamul românesc 
pentru popor (Văleni), România rurală (Bucu- 
rești), Luceafărul (Sibiu), Șezătoarea săteanului 
(București), Lumina nouă (Bucureşti), Albina 
(București), Zorile Romanaţului (Caracal), Bise- 
rica ortodoxă română (Bucureşti), Buletinul co- 
misiei monumentelor istorice (București) şi al- 
tele. 

Legată de existenţa efemeră a celor mai multe 
din revistele notate mai sus, activitatea folelo- 
ristică a lui Teodor Bălășel a rămas uitată în 
aceste periodice, unele din ele greu de găsit 
astăzi. 

Din corespondența purtată cu I. Bianu, reiese 
că Teodor Bălășel a mai trimis Academiei Ro- 
mâne, spre cercetare și publicare, material 
folcloric, 

Astfel la 11/24 octombrie 1910, I. Bianu îi 
înapoiază „manuscriptul de poezii poporale ca 
să-l folosiți la prelucrarea colecţiei pe care 
acuma o puneţi în ordine și o pregătiţi de ti- 
par“. O dată cu manuscrisul, Teodor Bălășel 
primeşte și toate volumele apărute în publi- 
caţia Academiei Din viața poporului român, 
pentru orientare. 

La 15 decembrie 1915, I. Bianu îl înștiinţează 
că a primit manuscriptul de 2687 foi, cuprinzînd 
versuri populare şi îl roagă să trimită și o ce- 
rere oficială către preşedintele Academiei, pen- 
tru ca manuscrisul său să fie luat în cercetare 
de secţia literară, în vederea publicării. 

În altă scrisoare, cu data de 2/15 mai 1916, 
Teodor Bălășel este anunţat de I. Bianu, că 
asupra manuscripiului nu s-a luat nici o hotă- 
rîre de secţia literară a Academiei. În aceeași 
scrisoare folcloristul oltean este rugat să tran- 
scrie pe curat şi legendele „căci, zice I. Bianu, 
chiar dacă Academia nu le-ar putea publica pe 
toate nu este doar numai ea cu mijloace de a 
face asemenea publicaţii“. 

Probabil că din cauza primului război mon- 
dial, fosta Academie Română nu a putut tipări 
colecţia de Versuri populare trimisă în acest 
scop de Teodor Bălăşel. 

Activitatea folcloristică a lui Teodor Bălășel 
nu se mărginește însă numai la adunarea, coor- 
donarea și sistematizarea materialelor folclorice 
culese de el sau primite de la alţi folcloriști cu- 
legători amatori, sau la popularizarea, în parte, 
a. acestor materiale în publicaţiile timpului, ci 
activitatea sa îmbrățișează și alte variate as- 
pecte, demne de a fi consemnate aici. 

În această privinţă se înscrie sprijinul dezin- 
teresat pe care Teodor Bălăşel îl acordă tineri- 
lor folclorişti începători, cercetătorilor, sau 
chiar unor folclorişti consacraţi punîndu-le la 
dispoziție materialul său și contribuind astfel 
indirect la apariţia unor studii sau monografii 
foclorice de seamă din folcloristica noastră din 
trecut. 

Din corespondenţa purtată cu mai toţi folclo- 
riştii culegători din acea vreme, reiese că Teo- 
dor Bălăşel era la curent cu mişcarea folcloris- 
tică din ţară, fiind consultat adeseori în proble- 
mele pe care culegătorii de folclor, lipsiţi de 
sprijinul oficial, încercau să şi le rezolve singuri. 

Astfel, la începutul carierii sale folcloristice, 
Gh. F. Ciaușanu cere informaţii lui Teodor Bă- 
lășel despre unele superstiții populare şi despre 
unele cuvinte și expresii, întîlnite în culegerile 
sale personale pe care nu le înţelegea. Cercetă- 
torul de cultură veche românească Al. T. Du- 
mitrescu îi solicită elemente folcloristice în ve- 
derea întocmirii unui studiu despre Ler împă- 
ratu’, 

Demnă de remarcat este contribuția valoroasă 
şi dezinteresată pe care Teodor Bălăşel o dă lui 
Simion Florea Marian, trimițînd acestuia ma- 
terial folcloric din Oltenia pentru ilustrarea lu- 
crärilor: Insectele în limba, credinţele și obi- 
ceiurile românilor (Bucureşti, 1903) şi Legen- 
dele Maicii Domnului (Bucureşti, 1904)76, 

De asemenea însemnăm aici sprijinul deose- 
bit de preţios acordat lui Iuliu A. Zanne la 
alcătuirea voluminoasei sale opere Proverbele 

românilor, apărută în zece tomuri mari. Pentru 
materialul folcloric şi mai ales pentru colecţia 
sa de proverbe istorice, Teodor Bălășel este 
răsplătit cu un mic premiu în bani de către 
Iuliu A. Zanne”. 

O dată importantă din activitatea folcloristică 
desfășurată de Teodor Bălășel o constituie anul 
1927, cînd este ales cîrmuitorul 'Tovărășiei fol- 
cloriștilor olteni. 

Se cunosc prea puţine date despre această 
tovărășie, care înscrie totuși un moment impor- 
tant în istoria folcloristicii româneşti. S-a discu- 
tat mult în trecut de întrunirea unui congres al 
folcloriștilor din toată țara, pentru dezbaterea 
și rezolvarea multor probleme legate de situația 
și de activitatea celor ce-şi neglijau interesele 
familiare şi materiale, în vederea culegerii fol- 
clorului naţional. Ideea unui congres al folcloriş- 
tilor, susținută în chip deosebit de revista Izvo- 
rașul, a circulat multă vreme printre, cei intere- 
saţi, dar n-a fost realizată niciodată în condiţiile 
vitrege ale vechiului regim. Se preconiza luarea 
unor hotăriri de interes general, adoptarea unei 
metode unitare de lucru şi mai ales recunoaşte- 
rea oficială a activităţii folcloristice. 

Ceea ce nu s-a putut realiza pe plan național, 
s-a înfăptuit, pentru un moment, pe plan regio- 
nal, prin consfătuirea folcloriștilor olteni, care a 
avut loc în zilele de 3, 4 şi 5 ianuarie 1927 în 
comuna ȘŞtefănești-Vilcea, chiar în. casa „bătri- 
nului ctitor“ al folcloristicii oltenești, Teodor 
Bălășel. 

Iniţiatorul acestei consfătuiri a fost, în înțe- 
legere cu Teodor Bălășel, cunoscutul cercetător 
al trecutului nostru şi, pe vremea aceea, folclo- 
rist pasionat, C, S. Nicolăescu-Plopşor. 

Toţi folcloriştii olteni au fost înştiințați din 
timp prin scrisori de această adunare privitoare 
la culegerea, rînduirea şi tipărirea folclorului 
oltenesc. La 14 decembrie 1926 C. S. Nicolăescu- 
Plopşor reamintea folcloriştilor olteni însemnă- 
tatea, data şi locul adunării, prin următoarea 
scrisoare: 

„Stimate prietenă, 

Imi îngădui a vă aminti din nou de adunarea 
noastră a folcloriștilor olteni ce se va ține nea- 
părat în zilele de 3, 4 şi 5 ianuarie 1927, acasă la 
sf.-sa părintele Teodor Bălășel în Ștefănești-Vil- 
cea. Dată fiind marea însemnătate a discuțiuni- 
lor ce vor urma, precum și faptul că hotăririle 
ce se vor lua vor însemna un pas hotăritor, cred, 
pentru folclorul oltean, nădăjduiesc că ne vom 
reîntilni cu toții sănătoși.“78 


Au participat la această consfătuire pe lîngă 
Teodor Bălăşel și C. S. Nicolăescu-Plopşor, ur- 
mătorii: Gh. F. Ciauşanu, N. I. Dumitrașcu, 
Gh. N. Dumitrescu-Bistriţa, Ion N. Popescu, 
Const. Ciobanu, I. I. Buligan de la Gorj și 
Gh. Gh. Fierăscu. 

Convorbirile au fost deosebit de rodnice și au 
decurs într-o atmosferă de caldă prietenie și os- 
pitalitate. Cu acest prilej a luat fiinţă Tovărășia 
foleloriştilor olteni. Printre hîrtiile rămase de la 
folcloristul Teodor Bălășel și păstrate de gine- 
rele său, preotul Gh. Ionescu din com. Ştefă- 
nești, am descoperit şi „legămîntul“ acestei „to- 
vărășii“, scris de mîna lui C. S. Nicolăescu-Plop- 
şor, şi semnat de toţi cei prezenţi. Pentru însem- 
nătatea lui deosebită îl reproducem aici: 


„Legământ 

Noi cei mai jos iscăliți, adunaţi în casa bătri- 
nului ctitor al folclorului oltenesc, părintele Teo- 
dor Bălășel din Ștefăneștii Vilcii, împreună cu 
sfinția-sa am hotărît cele ce urmează: 

Pentru adunarea, rînduirea şi darea la iveală 
a folclorului oltenesc și pentru cercetarea și pu- 
nerea lui în legătură cu tot ce cunoaște știința 
folcloristică, punem temelie unei tovărășii fol- 
cloristice. 

Statornicim cîrmuitor al tovărășiei noastre pe 
sfinţia-sa părintele Teodor Bălășel. 

Ca organ al tovărășiei noastre va fi o revistă 
lunară numită Suflet oltenesc (Culegeri și cerce- 
tări folcloristice). 

Pentru a putea duce la îndeplinirea acestui 
plan, am hotărît ca redacția şi biblioteca să fie 
la Craiova, iar administraţia la Pleniţa. 

We iegătuim cu toţii a sprijini această iovără- 
şte fiecare dupe puterile noastre, pentru care şi 
iscălim. 

Făcut astăzi 4 Ghenar, 1927. 


Urmează semnăturile în această ordine: Pr. 
T. Bălăsșel, Pr. Gh. F. Ciauşanu, N, I. Dumi- 
trașcu, Const. Ciobanu, I. I. Buligan de la Gorj, 
C. S. Nicolăescu-Plopșor, Gh. Gh. Fierăscu, Ion 
N. Popescu, Pr. Gh. N. Dumitrescu-Bistriţa??. 


Bazaţi pe propriile lor forţe, lipsiţi de orice 
sprijin oficial Tovărășia foleloriștilor olteni por- 
nea la lucrucu mari nădejdi în promovarea fol- 
clorului oltenesc. La 5 februarie 1927, C. S. Nico- 
lăescu-Plopşor anunţa printr-o scrisoare adre- 
sată folcloristului Teodor Bălășel apariţia pri- 
mului număr din revista Suflet oltenesc. Mem- 
brii tovărăşiei difuzează primele numere făcînd 
abonamente printre cunoscuţi. Se ivesc şi unele 
mici nemulțumiri cu privire la formatul, cuprin- 
sul şi costul abonamentului revistei, după cum 
reiese dintr-o scrisoare a lui Gh. N. Dumitrescu- 
Bistriţa, adresată lui Teodor Bălăşelă. Se pare 
că entuziasmul iniţial începe să se stingă încet, 
încet, din cauza greutăților materiale ce nu pot 
fi suportate în egală măsură de toți membrii to- 
vărășiei. Teodor Bălășel, în calitate de „cîrmui- 
tor“ încearcă prin scrisori pline de tact să ţină 
treaz interesul tuturor pentru revistă, domolind 
pornirile unora, sau spulberînd îndoielile altora 
și amintind fiecăruia angajamentele luate la 
constituirea tovărăşiei. 

Dar numai cu strădaniile lui C. S. Nicolăescu- 
Plopşor, cu îndemnurile și eforturile lui Teodor 
Bălășel nu se putea susține tovărășia, în progra- 
mul căreia se preconiza o largă activitate de 
culegere, sistematizare şi tipărire a folclorului 
„oltenesc. 

Răspunzînd unei scrisori dojenitoare a lui Teo- 
dor Bălăşel, C. S. Nicolăescu-Plopșor arată ade- 
vărata situaţie în care se găseau revista Suflet 
oltenesc și Tovărășia folcloriștilor olteni, la 31 
octombrie 1927. Ţinînd seama de importanţa do- 
cumentară a acestei scrisori, reproducem din ea 

partea referitoare la situaţia creată de lipsa de 
activitate a unora sau nepăsarea altora dintre 
membrii tovărășiei. 

De la început mărturisesc cinstit, scrie C. S. Ni- 
colăescu-Plopşor, că am cam neglijat Sufletul 
oltenesc, dar de uitat nu. Dovadă că scrisoarea 
dumitale s-a încrucișat cu pachetul meu. Numă- 
rul 5 era aşadar scos înainte de a-mi scri d-ta 
scrisoarea. L-am neglijat şi uite de ce: Buligan, 
Bistriţa și Ciobanu mi-au înapoiat pachetele. 
Mandatul lui Fierăscu s-a pierdut, Ciaușanu n-a 
distribuit nimic din nr. 4. Situația materială în 
stare cît se poate de rea. După albumul de ouă 
încondeiate n-am luat un leu. Socotelile le am 
pe de rost. Cheltuieli vreo 20.000 lei, iar încasări 
pe jumătate. i 

Nu numai că nu am bani, dar crede-mă că nu 
am un singur rînd de la toţi tovarășii pentru nu- 
merele următoare. Numerele 6—7 în cel mult 2 
săptămîni apar, însă, amîndouă în 32 pag. cu 
material numai de la mine. La prima coală am 
și făcut corectura. De la ianuarie vom lua-o regu- 
lat lunar în 16 pag. fiindcă în mai mult n-avem 
putinţa. Și ceea ce nădăjduiesc e că pe lingă 
reducerea contribuţiei lunare la 1—2, poate — 
şi acest poate depinde de un dacă, nu tocmai 
porc de câine, — să nu mai fac tovarășilor alt 
derani decît cerîndu-le materiale. 

Poate că în slăbirea tovărășiei să fi contribuit 
și eu cu tăcerea. D-ta știi cîte am pe cap. Când 
toți ne-am luat un angajament cred că nu mai 
e nevoie să trag mereu cu cleștele și bani și 
folclor. Eu unul nu pot să mă ţin de toți, dar 
toți puteţi ține de mine mai lesne. 

Te rog dar pe d-ta, scrie-le la toţi cîte o scri- 
soare cum mi-ai scris mie, că mie poate nici 
nu-mi răspund. Eu nu vreau de loc să am pre- 
tenția că fără mine nu se poate face nimic. S-o 
ia în grije oricare dintre ceilalți și să-și ia anga- 
jamentul că o duce mai departe. Eu dau bani 
gheață contribuția mea toată pe un an înainte. 
Poate să fie vreo supărare provocată de felul 
cum am redactat revista, dar s-a tipărit cu ce 
am avut și cum am putut. Intârzierile și toate nu 

sînt vina mea, ci a celor care au întirziat întru 
toate. 

Nici material, nici bani. Și eu singur! 

Părerea mea e că să le scrii d-ta la toţi să 

răspundă ce au de gînd, că eu, chiar dacă rămîn 
singur, o duc înainte cu orice jertfă. 
P. S. Am să le trimit în copie la toți scrisoarea 
d-tale. Celor vinovaţi să le crape obrazul. Nu 
uita să trimeți material cît de mult că n-am 
nimic pentru numerile viitoare.“ 

Comentariile sînt de prisos. Lipsită de spriji- 
nul oficial, întreţinîndu-se din resursele mate- 
riale modeste ale membrilor săi, Tovărăşia fol- 
cloriștilor olteni n-a putut, nu putea să dureze în 
condiţiile de atunci oferite manifestărilor știin- 
țifice pornite din iniţiative, particulare. Tovără- 
șia folcloriștilor olteni a existat, practic vorbind, 
tot atit cît şi revista Suflet oltenesc, adică un an. 

istoria folcloristicii româneşti va trebui să con- 
semneze, în analele ei, existenţa acestei efemere 
tovărăşii care la un moment dat a strîns în ju- 
rul „cîrmuitorului“ Teodor Bălăşel un mănunchi 
de folclorişti olteni, legaţi sufleteşte între ei să 
promoveze bogatul folclor oltenesc. 

Altă dată importantă din activitatea folclo- 
ristică a lui Teodor Bălăşel o formează anul 
1930, cînd trimite fostei Academii Române spre 
tipărire masiva sa colecţie de folclor intitulată 
Versuri populare române. Voluminoasa lucrare, 
cu prefața de Nicolae Iorga, este aprobată de 
secţia literară a fostei Academii Române, în ur- 
ma raportului prezentat. de O. Densusianu, să 
fie tipărită în colecţia Din viața poporului ro- 
mân. 

Teodor Bălășel pregătește manuscrisul pentru 
tipar, ţinînd seamă de observaţiile critice ale 
raportului de a înlătura unele cîntece de prove- 
nienţă lăutărească şi de a alcătui un glosar de 
cuvinte necunoscute sau rar întilnite. 

Marea dorinţă a foleloristului oltean de a-și 
vedea în sfîrşit tipărită opera sa de o viaţă în- 
treagă esta pe cale de împlinire. Nădejdile însă 
i-au fost spulberate de adresa Academiei din 8 
ianuarie 1931, cu nr. 2627, prin care i se aduce 
la cunoștință următoarele: „În referire la deci- 

ziunea Secţiunii literare de la 31 ianuarie 1930 
privitoare la publicarea de către Academie a 
culegerii sf.-voastre de Versuri populare române, 
— deciziune comunicată sf.-voastre cu adresa 
nr. 256 din 5 februarie 1930 —— avem onoare a 
vă face cunoscut că de la acea dată pînă astăzi, 
starea financiară a Academiei s-a înrăutățit 
într-atât încît face cu neputinţă cheltuiala pentru 
publicarea voluminoasei culegeri în chestiune. 
De aceea Secţiunea literară, în ședința de la 19 
decembrie 1930, revenind asupra deciziunii din 
31 ianuarie 1930, a hotărît că nu poate publica 
culegerea. 

Interesul însă ce-l prezintă bogatul material 
adunat pentru cercetătorii folclorului nostru ne 
îndeamnă să vă facem rugămintea să cedaţi 
manuscrisul Arhivei de Folclor a Academiei, în- 
ființată de Instituţiunea noastră în Cluj sub con- 
ducerea domnului I. Mușlea și sub directa supra- 
veghere a colegului nostru d-l Sextil Pușcariu. 
Prin aceasta culegerea sf.-voastre şi-ar atinge în- 
doitul scop, de a fi conservată într-o arhivă spe- 
cială de folclor și de a fi cercetată și folosită de 
specialiștii care lucrează în acea arhivă.“ 

Toate încercările de a-și tipări colecţia sa, în 
altă parte decît la Academie, au rămas zadar- 
nice, mărind, de fiecare dată și mai mult mih- 
nirea bătrînului folclorist. 

Adresîndu-se în cele din urmă fostei edituri 
Cartea Românească primește de asemenea un 
răspuns negativ o dată cu scrisoarea explicativă 
din 24 iunie 1935 a lui I. Simionescu. „Interesul 
ce se dă la noi azi cărţii, îi scrie I. Simionescu, 
și în special cărților de felul celei pe care vreai 
să o scoţi e atît de redus, încît cărţile ar zace 
în depozit, cum zac altele, în care se puneau oare- 
care speranţe. De ce te-aș încurca cu vorba. Îţi 
spun lucrurile pe șleau, cum stau în realitate. 
Știu, cinstite părinte, marea muncă ce n-ai înce- 
tat să o depui pe terenul folcloric. Cunosc acti- 
vitatea bogată a sf.-tale. Să-ţi închipui că aș fi 
avut o deosebită plăcere să-ţi vestesc o mulju- 
mire care ai merita-o. Din nefericire realitatea 
este așa încît nu puteam să-ţi dau decit răs- 

punsul dat. Să mă terți, îți aduc o durere cît de 
scurtă, fără voia mea.“? 

în anul 1933, Teodor Bălășel este ales membru 
al Cercului de Folclor medical al Olteniei, din 
Craiova, înființat de Inspectoratul V Sanitar- 
Craiova pentru culegerea din popor a obiceiuri- 
lor, credințelor şi superstiţiilor în legătură cu 
medicina, la iniţiativa prof. Dr. Cantacuzino.& 

Activitatea sa folcloristică se reduce acum la 
colaborarea sa la unele reviste de folclor şi la 
desăvîrşirea colecţiei sale de Versuri populare 
române. 

Tot în acest timp, poate, urmînd exemplul lui 
Anton Pann cu deviza lui rămasă celebră în lite- 
ratura românească „De la lume adunate şi iarăși 
la lume date“, 'Teodor Bălăşel publică pentru 
popor cîteva broșurele cu un bogat conţinut so- 
cial, cuprinzînd povestiri morale, străbătute de 
un cald umanism. Fără să aibă o autenticitate 
folcloristică neîndoielnică, aceste povestiri mo- 
rale, deși tratează conflictele descrise prin priz- 
ma înţelepciunii populare şi cîteodată prin acea 
a moralei creștine, interesează totuşi prin faptul 
că sînt construite în stil popular cu bogate mo- 
tive folclorice. Aceste broşuri sînt intitulate ast- 
fel: Sfînta Duminică. Povestiri populare româ- 
ne, Ostrovul de la Călimăneşti, Povestiri, Că- 
mătarul fix — Povestiri populare române, Im- 
păratul și ciobanul, Povestiri morale’, 

Istorisite sau create în stil popular de Teodor 
Bălășel, aceste povestiri ne dau măsura talen- 
tului literar al autorului lor. Totuşi ele sînt in- 
teresante de studiat şi pentru substanţa lor fol- 
clorică. 

Ultimii ani ai vieţii sale sînt ocupați cu revi- 
zuirea materialelor sale folclorice culese de-a 
lungul anilor şi cu cercetări istorice locale. 

Constatînd că multe din colaborările sale făcute 
prin diferite reviste sînt citate de unii „specia- 
liști“ fără a-i pomeni numele, Teodor Bălăşel 
refuză să cedeze colecţia sa Arhivei de folclor 
din Cluj, neţinînd seamă de indicaţia dată în 
acest sens de Academia Română. „De aceea am 
hotărît ca munca mea, scrie Teodor Bălășel, să 
stea în cartoane la Ștefănești, cu riscul chiar să 

fie roasă de dinţii şoarecilor şi ai moliilor, dacă 
românii noştri preferă să tipărească pornografii 
decît lucruri serioase și folositoare . . “38 


ŢII 
OPERA 


O bibliografie completă a scrisului folcloris- 
tului Teodor Bălăşel este anevoie de făcut, deoa- 
rece în afară de cele cîteva cărţi şi broşuri tipă- 
rite, activitatea sa publicistică este răspîndită în 
o mulţime de reviste, gazete şi ziare, centrale 
sau provinciale, ale căror colecţii — unele rari- 
tăţi bibliografice — sînt incomplete sau greu de 
găsit astăzi. De aceea, bibliografia folcloristului 
Teodor Bălășel rămîne să fie alcătuită pe înde- 
lete şi în timp. 

Printre cei care au încercat totuşi să prezinte 
bibliografic opera folcloristului oltean se numă- 
ră: Ion N. Popescu, Șt. St. Tuţescu%, G. T. Ni- 
culescu Varone”, I. Popescu-Cilieni? şi D. Bu- 
zatu%. Toate aceste încercări cuprind, din dife- 
rite motive, numai fragmente bibliografice, lu- 
crate mai mult sau mai puțin științific. 

Credem că, în mare, cititorul a reușit să-şi 
facă o imagine despre activitatea publicistică a 
folcloristului Teodor Bălășel, din lectura capi- 
tolelor anterioare. Ceea ce vom prezenta însă 
aici este colecţia sa inedită de folclor, rămasă în 
manuscris pînă acum*. 

Despre existența acestei opere folcloristice, am 
luat cunoștință din revista Izvorașul. „Numai co- 
lecţia de Versuri populare române, — preciza 
Teodor Bălășel, — scrisă pe curat pe aproape 


* În călătoria de documentare, făcută în ianuarie 1959, la 
indicația Institutului de etnografie și folclor din București, 
în comuna Ștefănești, raionul Drăgășani, reg. Argeș, ne-am 
interesat de soarta manuscrisului Versuri populare române, 
despre care Teodor Bălășei amintea în revista Izvorașul. 
Fiica folcloristului, Florica, împreună cu soțul ei preotul 
Gh. Ionescu, din com. Ștefănești, ne-au încredinţat acest 
manuscris prelios în speranța ca Institutul de etnografie 
și folclor să implinească ceea ce fosta Academie Română 
nu a reuşit să facă. 

3000 de file, cuprinde: 54 colinde, 93 descîntece, 
228 ghicitori, 110 jocuri de copii, 279 satire, 80 
cîntece de leagăn, de nuntă, şi de moarte, 81 
cîntece de dor, 307 de dragoste, 159 doine haidu- 
cești, ostășești și istorice, 21 cîntece bahice, 107 
cîntece despre plante şi animale, 81 balade etc. 
în total 1600 bucăţi. Urmează apoi basme, le- 
gende, anecdote, credinţe, obiceiuri etc, etc.% 

Aproape jumătate din acest material a reușit 
să vadă lumina tiparului, prin diferite reviste 
și cîteva broşuri. O eventuală reconstituire, 
într-o ediţie critică a acestui material publicat 
atit de disparat, şi din această cauză greu de 
consultat, ar fi de un real folos cercetătorilor 
literaturii şi culturii noastre populare. 

Ceea ce a rămas nepublicat constituie manu- 
scrisul voluminos de la Ștefănești, scris citeț de 
mîna lui Teodor Bălășel pe foi volante de caiet 
dictando, şi foi albe de același format şi care 
era păstrat chiar în ambalajul cu care fusese 
returnat de către Academie, autorului. 

Manuscrisul are două paginaţii, prima scrisă 
cu cerneală neagră ajunge pînă la cifra de 2763. 
A doua paginaţie făcută cu creion albastru, 
ajunge numai pînă la cifra de 1505. Acest fapt 
dovedeşte că manuscrisul a fost supus, între cele 
două paginaţii, unei restructurări. Probabil, ma- 
nuscrisul aprobat să fie tipărit de Academia Ro- 
mână, în publicaţia Din viața poporului român 
a fost trimis autorului spre a-l pregăti pentru 
tipar, ţinînd seama de referatul lui Ovid Densu- 
sianu. 

După foaia de titlu cu următorul cuprins: Ver- 
suri populare române, adunate şi coordonate de 
Preotul Teodor Bălășel, întîlnim prefața sem- 
nată de N. Iorga. „A recomanda, scria marele 
nostru istoric, ucis de fascişti, opera de o viaţă 
întreagă a neobositului cercetător în domeniul 
vieţii populare din Oltenia de nord-est, vechiul 
meu prieten, părintele Teodor Bălășel, e un 
lucru de prisos. Nimeni nu cunoaște mai bine 
aceste părți de străveche tradiţie și de viaţă 
populară rămasă așa de curată și în vremile de 
azi. Vrednicul cleric, înălbit de vremuri, ni oferă 
o comoară: s-o știm primi.“ 

Urmează Precuvintarea autorului care arată 
că vreme de peste 40 de ani a strîns materialul 
folcloric din: această colecţie. 

Amintind cîteva din revistele la care a publi- 
cat o parte din culegerile sale din această co- 
lecţie şi broșurelele tipărite la fosta editură cra- 
ioveană Ramuri, Teodor Bălășel arată că volu- 
mul de faţă cuprinde restul colecţiei de versuri 
populare și anume: cîntece de dragoste, de des- 
părţire, jale, străinătate şi urît, doine haiduceşti, 
ostășeșşti şi istorice, cîntece bahice, cîntece des- 
pre plante şi animale şi balade, 

Tot în această precuvîntare, Teodor Bălășel 
adevereşte că „aproape în întregimea lor, versu- 
rile populare din întreaga mea colecție sînt cu- 
lese de mine personal din comuna mea natală, 
Bogdăneștii, și din comuna unde păstoresc ca 
preot, Ștefăneștii, ambele din judeţul Vilcea. Ele 
mi-au fost spuse de bătrîni sfătoși şi a multe 
știutori și de lăutari vestiți în multe județe. 
Drept mulțămire, îmi fac o pioasă datorie po- 
menindu-le numele aici”. 

Una din problemele care l-au preocupat în 
chip deosebit a fost aceea a clasificării materia- 
lului cules. Lipsa unor astfel de lucrări, menite 
să ajute pe folcloriștii noştri din trecut, era 
foarte mult simțită. Pentru a se clarifica asupra 
acestei probleme, Teodor Bălășel se adresează 
lui Simion Florea Marian, rugîndu-l să-i dea „un 
sfat în privința clasificării“. Marele folclorist 
bucovinean îi răspunde pe data de 17/30 noiem- 
brie 1903 că e foarte greu a-i da un sfat pe de- 
plin satisfăcător în această privinţă. Totuşi îi 
comunica un plan de clasificare, cuprinzînd 8 
capitole în ordinea următoare: I. Colinde; II. Cîn- 
tece bătrîneşti; III. Doine; IV. Cîntece de vese- 
lie; V. Cântece de joc; VI. Satire; VII. Vrăji, far- 
mece și descîntece şi VIII. Oraţiuni. 

După alte cîteva sfaturi în legătură cu alcă- 
fuirea unei bine colecţii de folclor, Simion Flo- 
rea Marian termină scrisoarea lăsînd libertatea 
folcloristului oltean de a urma, sau nu, indica- 
tiile sale şi de a clasifica materialul cules „cum 
vă va veni mai bine la socoteală“, 

Dîndi-și seama că problemă clasificării mäe 
terialului folcloric este de cea mai mare impor- 
tanţă pentru culegerile şi cercetările folcloris- 
tice, Teodor Bălășel cere îndrumări și folcloris- 
tului Artur Gorovei. Acesta, în scrisoarea sa din 
27 mai 1909, îi răspunde că nu este mulţumit de 
nici una din „clasificaţiile“ din toate colecţiile de 
pînă acum. 

După multe frămîntări, Teodor Bălășel arată 
în Precuvîntarea colecţiei sale de Versuri popu- 
lare române, că „împărțirea materialului am fă- 
cut-o, în bună parte, după norma adoptată de 
Gh. Dem. Teodorescu, care mi s-a părut a fi cea 
mai bună“, 

În acest fel Teodor Bălășel împarte versurile 
sale populare în două mari grupe: I. Cîntece de 
lume (cu cinci subdiviziuni: 1) cîntece de dra- 
goste, 2) de despărțire, jale, străinătate şi de 
urit, 3) doine haiducești, ostăşești şi istorice, 
4) bahice, 5) cîntece despre plante și animale şi 
II. Balade. . 

Cîntecele din fiecare subdiviziune poartă cîte 
un număr de ordine începînd de la unu, scris cu 
cerneală neagră. Această numerotare este în- 
dreptată uneori cu creion chimic, sau albastru, 
probabil în urma revizuirilor la care a fost su- 
pus manuscrisul înainte de a fi trimis la Acade- 
mie, sau mai pe urmă, în urma aprobării Secţiei 
literare a Academiei pentru tipar, 

În josul fiecărei pagini, după indicaţia nume- 
lui informatorului, Teodor Bălăşel explică, în 
note scurte, cuvintele și expresiile necunoscute, 
sau rar întîlnite. Aceste note sînt peste tot tăiate 


cu creion albastru și trecute la sfîrşitul mânu-. 


scrisului (pp. 1483—1505) într-un glosar, așa cum 
cerea Ovid Densusianu în referatul său. 

Fiecare grupă și subdiviziune de cîntece este 
precedată de cîte o foarte mică introducere, în 
care autorul caută să dea o definiție sau o lă- 
murire asupra cîntecelor respective. 

Astfel, după precuvîntare, manuscrisul se în- 
cepe cu majuscula A care indică prima parte in- 
titulată Cîntece de lume. În introducerea care 
însoţeşte această parte, Teodor Bălășel arată că 
aici sînt cuprinse „versurile care se cîntă pe 

diferite arii şi în diferite ocaziuni: nunti, cu- 
metrii, șezători, prin păduri, lunci, cârciumi etc., 
pe care le-a împărţit în următoarele grupe: 
I. De dragoste; II. De despărțire, jale, străină- 
tate și urât; III. Doine haiducești, ostășeşti şi 
istorice; IV Bahice; V Plante și animale“! 

Reţinînd indicaţia că aceste versuri culese se 
cîntau pe la diferite prilejuri și împrejurări din 
viaţa omului, manuscrisul pe care-l prezentăm 
aici cuprinde între paginile 11—336 (urmărim 
paginaţia cu creion albastru) prima subîmpăr- 
tire amintită mai sus. „În grupa aceasta «De dra- 
goste» — arată folcloristul oltean — am pus 
toate versurile în care se cîntă dragostea inimi- 
lor tinere. Ele sînt cele mai numeroase dintre 
toate celelalte feluri de cîntece, ceea ce probează 
că poporul nostru este foarte aplecat spre acest 
sentiment nobil.“102 

Versurile 'de despărțire, jale, străinătate şi 
urît, care formează grupa a II-a (pp. 339—575), 
au, cum zice Teodor Bălășel, un caracter trist 
şi jalnic. Aceste cîntece au fost făurite „sub 
impresia despărțirii de fiinţele iubite ca părinţi, 
fraţi, surori, iubiţi, etc., şi sub impresia însoţiri- 
lor nefireşti, făcute cu uriît“. În încheiere se 
arată că și aceste cîntece sînt numeroase, deoa- 
rece durerea e un sentiment general umani, 

În introducerea pe care o face grupei a III-a 
de cîntece, intitulate: Doine haiducești, ostășești 
și istorice (pp. 577—792), Teodor Bălășel preci- 
zează că aici a aşezat doinele ce am putut găsi, 
arătând că, în cîntecele haiducești, „românul își 
varsă tot amarul sufletului său împotriva celor 
ce-l nedreptățesc“. Insistînd asupra conţinutu- 
lui social bogat al acestor creaţii folclorice, Teo- 
dor Bălășel ajunge la concluzia că „în doinele 
acestea se oglindește tot sufletul unui popor 
răzvrătit împotriva nedreptăților sociale ce în- 
dură“, 

La subîmpäărțirea a IV-a priviud versurile ba- 
hice (pp. 595—889), Teodor Bălășel face doar o 
simplă mențiune afirmînd că aici a orînduit 
„cântecile în care se vorbește despre băuturile 
alcoolice care, după spusa lui ironică, nu prea 
plac românului...“ 

Da asemenea şi la subimpărțirea a V-a fol- 
cloristul oltean motivează că a trecut aici cînte- 
cele despre plante și animale (pp. 892—943), de- 
oarece, zice el, nu le-am găsit potrivite în alte 
grupe. Tot aici, fără să arate denumirea subîm- 
părțirii, se găsesc şi cîntecele despre păsări şi, 
îndeosebi, despre cuc. 

Partea a II-a a colecţiei sale folcloristice mar- 
cată cu majuscula B se intitulează: Balade 
(pp. 946—1482). Introducerea acestei părți cu- 
prinde cîteva importante informaţii care ne des- 
coperă atitudinea folcloristului față de acest gen 
din creaţia populară „În capitolul acesta: Bala- 
de, subliniază Teodor Bălăşel, am pus baladele 
ce am în colecția mea. Le-am pus amestecate, 
fără nici o regulă. Aceste balade, care în popor 
se numesc cu numele generic de «Cîntece bătriî- 
nești» au început a fi uitate, căci tinerii de azi 
nu le dau nici o importanță, n-au nici dragostea 
şi nici răbdarea bătrînilor ca să le asculte. Drept 
aceea am credinţa că în curînd vor pieriî.“105 

Manuscrisul Versuri populare române, adunate 
şi coordonate de Teodor Bălășel, se încheie cu 
Glosarul (pp. 1483—1505), cerut de referatul lui 
Ovid Densusianu, în care sînt trecute —așa cum 
am amintit mai sus — toate notele explicative, 
tăiate cu creionul albastru, despre unele cuvinte 
și expresii populare necunoscute, întîlnite în cu- 
prinsul manuscrisului. 

Teodor Bălășel a lucrat, după cum se vede, 
multă vreme la transcrierea pe curat a materia- 
lului cuprins în această bogată colecţie folclo- 
rică. La sfîrșitul precuvîntării, pe care o sem- 
nează simplu Culegătorul, el notează: „Ștefă- 
neşti în 6 ianuar 1930“ data la care manuscrisul 
era terminat de transcris și pregătit de trimis 
la Academie. 

Alcătuirea ediţiei de faţă, pe baza manuscrisu- 
lui Versuri populare române, în vederea valori- 
ficării moștenirii foleloristice a lui Teodor Bălă- 
şel, a ţinut seama de considerentele pe care le 
înșirăm mai jos. 

în primul rînd titlul colecţiei de Versuri popu- 
lare române nu se acoperea cu conţinutul ilus- 
trat de cîntece populare culese cele mai multe 

din Oltenia de nord-est, şi numai o mică parte 
din Muntenia şi Moldova şi de loc din Tranşil- 
vania. Nefiind deci o colecţie folclorică ilustra- 
tivă pentru tot cuprinsul patriei noastre, am gă- 
sit mai indicat titlul de Cîntece populare olte- 
nești, ca expunînd cel mai bine cuprinsul ma- 
nuscrisului moștenit de la Teodor Bălășel, în 
care abundă, îndeosebi culegerile din fostul ju- 
deţ Vilcea, la care se adaugă cele din regiunile 
de astăzi Argeş și Oltenia (vezi indicele de loca- 
lităţi de la sfîrşit), 

Cîntecele bătrînești, baladele, chiar dacă nu 
sînt toate originare din Oltenia, ele au fost cu- 
lese în schimb, cele mai multe, de la informatori 
olteni, ceea ce dovedește nu numai circulaţia lor 
în această parte a ţării, dar şi felul cum ele s-au 
păstrat în această regiune. 

în legătură cu textele alese pentru tipar din 
această colecţie de folclor inedită, precizăm că 
au fost selectate un număr de 644 de piese, din 
totalul de 875 cîte cuprinde manuscrisul Versuri 
populare române. Restul de 231 piese folclorice, 
care n-au fost reţinute în volumul de faţă, re- 
prezintă, în mare parte, folclor moldovenesc tri- 
mis folcloristului Teodor Bălășel de unii dintre 
culegătorii de folclor, în special de S. Teodo- 
rescu-Kirileanu, învăţător în comuna Zorleni- 
Tutova, și V. Costăchescu, învățător în comuna 
Pleşești-Suceava. Acest material poate fi de- 
sigur valorificat în volumele care vor publica 
folclor din Moldova, texte alese din colecţii ine- 
dite. 

De asemenea au fost lăsate la o parte unele 
variante arhicunoscute sau unele fragmente ale 
unor cîntece oltenești, care nu aduceau nici o 
schimbare de fond sau de formă, cît de cît per- 
ceptibilă, nejustificînd deci în nici un fel pre- 
zenţa lor în volumul de faţă. Aceste variante şi 
fragmente pot folosi desigur la stabilirea ariei 
de întindere sau frecvenţei cîntecului respectiv, 
ceea ce depăşeşte însă intenţiile ediţiei noastre. 

Înainte de a trece la organizarea materialului 
în această ediţie, menţionăm că la o bună parte 
din textele selecţionate am fost nevoiţi să le 
dăm alt titlu decît cel din manuscrisul lui Teo- 

dor Bălășel. Fotcloristul oltean lua drept titlu 
primul vers al cîntecului. După cum prea bine 
se ştie, cîntecele populare româneşti lirice în- 
cep, aproape toate, cu „frunză verde“. Pentru a 
scoate mai în evidenţă conţinutul cîntecului, am 
ales drept titlu versul al doilea şi, mai rar, al 
treilea, reușind astfel să obținem o indicație mai 
precisă despre conţinutul cîntecului respectiv. 

Nefiind vorba de editarea integrală a manu- 
scrisului Versuri populare române, ci numai de 
o ediţie de texte alese intitulate Cîntece popu- 
lare oltenești, am procedat la organizarea şi gru- 
parea sistematică a materialului folcloric selec- 
tat, țţinînd seama de criteriile științifice. Aceasta 
se impunea cu atît mai mult cu cît Teodor Bă- 
lășel n-a avut o concepţie personală în această 
privinţă. Nemulțumit de clasificările existente pe 
vremea lui, după ce a consultat pe Simion Flo- 
rea Marian și Artur Gorovei, Teodor Bălășel 
declară chiar în Precuvîntarea manuscrisului 
său Versuri populare române, că „împărțirea 
materialului am făcut-o în bună parte după 
norma adoptată de Gh. Dem. Teodorescu, care 
mi s-a părut a fi cea mai bună.“!% Or, această 
împărţire este depășită astăzi. De aceea, „pen- 
tru a evita arbitrarul, pentru ca sistematizarea 
să oglindească cît mai obiectiv realitatea și să 
fie cât mai sugestivă, slujind unei cît mai bune 
orientări în cercetare, este nevoie de un princi- 
piu științific, care să îmbine în chip substanţial 
cuceririle teoriei științifice cu practica unei bune 
cunoașteri a materialului văzut în ansamblu“197, 
Iată de ce, organizat şi sistematizat științific, bo- 
gatul folclor oltenesc selectat din colecţia ine- 
dită a folcloristului Teodor Bălăşel va fi şi mai 
bine pus în valoare și la îndemîna atît a cerce- 
tătorului de specialitate, cît şi a cititorului obiș- 
nuit. 

De altfel, cu excepția baladelor şi a doinelor 
haiducești, de armată şi război, împărțirea cîn- 
tecelor de lume făcută de Teodor Bălăşel a fost, 
în general, păstrată, fiind îmbunătăţită numai 
acolo unde regruparea tematică a cîntecelor o 
făcea necesară. 

Cercetarea științifică a folclorului literar arată 

că „genurile și speciile literaturii populare nu 
sînt numai categoriile unei organizări sistema- 
tice a materialului folcloric. Ele sînt realități 
istorice concrete și în orînduirea lor s-a ţinut 
seama și de o anumită ierarhizare în timp și în 
raport cu apariţia, consolidarea şi decăderea fie- 
căreia. Această ierarhizare, în condițiile de as- 
tăzi ale cercetătorilor, nu poate decit să traseze 
contururile mari ale dezvoltării creaţiei popu- 
lare. “108 

Referindu-ne la genurile folclorice cuprinse în 
volumul de faţă, trebuie să ținem deci seama că 
„sistematica genurilor corespunde, în liniile ei 
mari, unei ierarhizări istorice, îndeosebi în ce 
priveşte apariția fiecărei categorii, consolidarea 
ei și momentul de pondere maximă în viața fol- 
clorică a poporului“, Pentru aceste considera- 
țiuni genurile folclorice din volumul Cântece 
populare oltenești au fost aranjate în funcţie de 
această ierarhizare istorică, de la poezia epică, 
la poezia lirică, începînd cu baladele, continuînd 
cu doinele și terminînd cu cîntecele propriu-zise. 

În cele ce urmează prezentăm împărțirea celor 
644 de texte folclorice alese din colecţia inedită 
„Versuri populare române“, culese de Teodor 
Bălăşel şi care formează cuprinsul ediţiei pre- 
zente de Cîntece populare oltenești. 


Cap. 1. DALADE 


Neavînd la îndemînă o clasificare satisfăcă- 
toare, Teodor Bălășel mărturisea despre balade 
că „le-am pus amestecate, fără nici o regulă“. Din 
această pricină cercetarea lor era anevoioasă. 
Pentru a le pune în adevărata lor valoare am 
apelat la clasificarea pe care a preconizat-o 
Al. I. Amzulescu, elaborată în urma cercetării și 
studierii tuturor clasificărilor de pînă acum. „Ur- 
mând criterii de conținut şi formă, această cla- 
sificare oferă — după cum afirmă autorul ei — 
avantajul desfășurării evoluţiei stilistice a genu- 
lui de la temele şi formele eposului vechi și pur 
pînă la topirea baladei în cîntec, punând consec- 
vent înainte elementele cele mai importante ale 
repertoriului. “110 

Astfel, baladele sau cîntecele bătrîneşti din vo- 
lumul de faţă pot fi încadrate în următoarele 
categorii, cu tipurile și ciclurile respective, pre- 
conizate de clasificarea amintită mai sus. Cifrele 
dintre paranteze arată numărul baladelor din 
volumul Cântece populare oltenești, de Teodor 
Bălășel, 


A. FANTASTICE (Nr. 1—16); 
B. VITEJEŞTI (Nr. 17—50); 
1) Ciclul cotropitorilor (turci-tătari) (Nr. 17—28) 
2) Haiducii (Nr. 29—49); 
3) Hoţomanii (Nr. 50); 
C. PĂSTOREȘII (Nr, 51—53); 
D. DESPRE CURTEA FEUDALĂ (Nr. 54—60); 
E. FAMILIALE (Nr. 61—74); 
1) Îndrăgostiții (Nr. 61—66); 
2) Soții (Nr. 67—74); 
F, JURNALE — ORALE (Nr. 75). 


La un număr de 33 de balade, Teodor Bălășel 
arată și anul cînd a făcut culegerea. Acest fapt 
merită să fie reţinut deoarece în mod sigur 
aceste balade au fost culese între anii 1889 şi 
1892. O singură baladă (Nr. 53, intitulată Mir- 
cică) a fost reprodusă de Teodor Bălăşel din Ga- 
zeta ţăranilor (an. II, 1893, nr. 31, din 27 iunie), 


unde fusese publicată de P. Ștefănescu, învăţă- * 


tor în comuna Brădet din fostul judeţ Argeş. La 
sfîrşitul baladei, după ce consemnează conside- 
rațiile învățătorului P. Ștefănescu despre această 
baladă, Teodor Bălășel adaogă următoarele: „Am 
reprodus balada aceasta spre a se compara cu 
cea culeasă și publicată în volumul Balade, Vă- 
lenii-de-Munte, 1909, de d. C. N, Mateescu. In 
prefața ce însoțește acest volum, d. Iorga nu- 
mește această baladă «necunoscută pînă acum» 
și crede că e balada lui Negru-Vodă — care e, 
fără îndoială, deși purtat pe la Cîmpulung, Nea- 
goe, ctitorul de la Argeș.“ 

Fireşte un studiu comparativ între cele două 
variante ale acestei balade, deşi interesant, nu-şi 
are locul aici. Precizăm că balada respectivă pu- 
blicată de C. N. Mateescu a fost reprodusă de 
AL. I. Amzulescu în vol. III al antologiei sale de 

Balade populare românești (Bucureşti, Editura 
pentru literatură, 1964, vol. III, pp. 67—74), unde 
poate fi cercetată. 


Cap. II. DOINE 


În împărţirea adoptată de Teodor Bălășel, doi- 
nele erau aşezate între cîntecele de despărţire, 
jale, străinătate și urit, şi cîntecele bahice. Ți- 
nînd însă scama de dezvoltarea istorică a ge- 
nurilor folclorice, doina este intermediară între 
cîntecele bătrînești, epice, şi cîntecele propriu- 
zise, lirice. De aceea am aşezat doina imediat 
după balade, înaintea cîntecelor propriu-zise. 

Ca şi la Teodor Bălăşel, doinele reţinute în 
prezenta ediţie sînt cuprinse în două grupe: 

1. Doine haiducești (Nr. 76—159); 

2. Doine de armată şi război (Nr. 160—194). 


Cap. III. CINTECE PROPRIU-ZISE (LIRICE) 


Am păstrat în linii mari împărțirea lui Teodor 
Bălășel. În cadrul fiecărei subimpărțiri, însă, 
am căutat să grupăm cîntecele după conţinutul 
tematic respectiv. Astfel, cîntecele propriu-zise 
(lirice) apar în volumul de faţă în următoarele 
subîmpărţiri: 

1. Cîntece de dragoste (Nr. 195—435); 

. De despărțire (Nr. 436—472); 

„ De durere, apăsare, blestem (Nr. 473—507); 
. De străinătate (Nr. 508—533); 

„ Cîntece de urît (Nr. 534—543); 

„ Cîntece bahice (Nr. 544—558); 

„ Cântece despre plante, păsări și animale: 
a) Despre plante și flori (Nr. 559—581); 

b) Despre cuc (Nr. 582—613); i 

c) Despre alte păsări (Nr. 614—632); 

d) Despre animale (Nr. 633—644). 


Pentru uşurinţa cercetării, localităţile de unde 
au fost făcute culegerile folclorice din volumul 
de faţă au fost menţionate cu indicaţia raionului 
şi regiunii respective. 

În transcrierea cîntecelor populare oltenești 
din această ediţie, am respectat manuscrisul ine- 

dit, pregătit pentru tipar de însuşi Teodor Bă- 
lășel. Am păstrat toate formele care reprezintă 
fonetisme speciale sau particularităţi regionale, 
precum: striioară, sară, rochea, șearpe, coraj, 
peatră, mel, pele, pimniță, zăpucu, strin, strii- 
nătate, uncheaş, mânăstire, duhomnic, trinu, disa- 
gă; sau: pahar?le, apșoară, trupșorelu, căs'torea, 
raz*mă, batistoară, stricortoară, pelcele, etc.; sau 
numeralele: şease, șeapte, unsprece, doisprece, 
etc, sau: repeza, eșa, deslega, răstornat, țăsute, 
auz, văz, poci, vînt, ursat; sau: dăstul, dășteptat, 
nimului, du peste, neşte, etc. 

De asemenea, de multe ori chiar în acelaşi 
text, am observat că apar o serie întreagă de 
inconsecvențe în notarea unor fonetisme sau 
particularităţi caracteristice graiului din regiu- 
nea Oltenia, precum: foae, care alternează cu 
foaie, boer cu boier, fomee cu fomeie, nește cu 
niște, tele cu tale, pozînar cu buzunar, creacă 
cu cracă, disagi cu desagi, melușel cu mieluşel, 
șearpe cu șarpe, niminui, nimului cu nimănui, 
peatră, pcheatră, cu piatră, trupină cu tulpină, 
muere cu muiere, porîncea cu poruncea, peptar 
cu pieptar, merlița cu mierlița, pae cu paie, fasă 
cu ţese, sameni cu semeni, faclie cu făclie, fer 
cu fier, coprinse cu cuprinse, băeți cu băieţi, 
perdut cu pierdut, eșeau cu ieșeau, auzau cu au- 
zeau, dă cu de, pă cu pe, șease cu șase, șeapte cu 
șapte, şi altele. 

Precizăm că am rămas fideli textului respec- 
tiv, pe care l-am redat cu toate inconsecvenţele 
de notare înţîlnite în el, chiar şi atunci cînd 
s-ar părea că avem de-a face cu simple fapte 
de grafie caracteristice ortografiei timpului. În 
această privinţă ne-a preocupat în chip deosebit 
problema transcrierii în special a cuvintelor în 
care apare vocala e, precum foae, boer, fluer, 
fomee, mel etc. După cum am semnalat, aceste 
cuvinte alternează cu foaie, boier, fluier, fomeie, 
miel, etc., inconsecvenţa de notare fiind evidentă. 
Dar tocmai această inconsecvenţă ne-a atras 
atenția că nu ne aflăm în faţa unor simple 
fapte de grafie, ci în fața unor adevărate 
realităţi fonetice. În sprijinul acestei constatări 

aducem concluzia lui Sextil Pușcariu, care în 
vol. II. din „Limba română“ intitulat Rostirea 
(București, Editura Academiei R.P.R., 1965) la 
p. 248, spune clar că „rostirea cu e curat (saui 
dezvoltat din acesta) e restrînsă la trei teritorii 
relativ reduse, însemnate pe hartă cu albastru“. 
În aceste trei teritorii însemnate cu albastru pe 
harta nr. 32 din volumul citat figurează si fos- 
tul judeţ Rimnicu-Vilcea și împrejurimile —, 
cuprinzînd aproape întreaga arie unde-și desfă- 
șoară activitatea Teodor Bălășel. Acest fapt 
ne-a determinat odată mai mult să păstrăm cu 
stricteţe inconsecvenţele de notare întilnite în 
manuscris. 

Filologii vor găsi în această colecţie material 
lexical bogat în expresii rare, cuvinte şi forme 
gramaticale vechi deosebit de importante pentru 
studiul limbii românești. 

Cît priveşte ortografia manuscrisului, am res- 
pectat în general îndreptarul ortografic în vi- 
goare, intervenind numai în cazurile în care am 
fost siguri că ortografia nu reda o realitate fo- 
netică. Am transcris peste tot sînt în loc de 
sunt. Am pus unde a fost nevoie semnul dialo- 
gului, care lipsea în manuscrisul lui Teodor Bă- 
lășel. De asemenea, pentru a sublinia bogăţia 
rimei populare, am despărțit, în special la bala- 
de și la doine, versurile asinartetice (cu rimă 
internă). 

Glosarul alcătuit de folcloristul Teodor Bălă: 
şel cuprinde notele explicative ale unor cuvinte 
sau expresii populare pe care le făcuse în cu- 
prinsul manuscrisului, la locurile respective. 
Respectînd obiecţiunea formulată de O. Densu- 
sianu, ca aceste note să fie trecute la sfîrşitul 
colecţiei într-un glosar, Teodor Bălășel s-a con- 
format, dîndu-ne însă un glosar cu totul insufi- 
cient faţă de bogăţia lexicală cuprinsă în colec- 
ţia sa. De aceea s-a impus alcătuirea unui glo- 
sar nou care să uşureze înţelegerea unor cuvinte 
vechi sau ieșite din uz, sau unele forme regio- 
nale nu numai din Oltenia, dar chiar şi din Tran- 
silvania şi Banat, întîlnite în volumul de faţă, 
venind astfel în ajutorul cititorilor. 

Pe lîngă indicele alfabetic am alcătuit indici 
de localităţile de unde s-au făcut culegerile din 
ediția de faţă, de informatori, toponimic si ono- 
mastic. 


Cîntecele populare oltenești moștenite de la 
Teodor Bălășel, așa cum acesta le-a cules din 
gura poporului, reprezintă o adevărată mină de 
cercetare a creaţiei noastre populare de la sfir- 
situl secolului al XIX-lea și începutul secolului 
al XX-lea. 

Este interesant de urmărit şi de subliniat con- 
ținutul tematic, bogat, cuprins în baladele, doi- 
nele haiducești, de armată și de război, precum 
şi în cîntecele populare propriu-zise, care alcă- 
tuiesc prezenta ediţie. După cum se ştie „folclo- 
rul este o enciclopedie poetică a vieţii populare. 
El oglindește în forme multiple și variate senti- 
mentele, gîndurile și năzuinţele poporului nostru 
în diferitele etape de dezvoltare“tt, 

De aceea, parcurgînd aceste creaţii populare 
oltenești pe firul istoriei, se observă cum se dez- 
voltă conştiinţa de clasă, cum unele isprăvi sau 
fapte individuale sau colective încep să capete 
un sens social, alimentînd lupta de secole dusă 
împotriva tiraniei, exploatării şi nedreptăţii so- 
ciale. În chip deosebit baladele, doinele şi cîn- 
tecele haiducești ne atestă, „procesul creșterii 
conştiinţei de clasă a maselor populare“, chiar 
dacă vom întîlni în ele „vechi elemente mistico- 
superstițioase, unele poziţii confuze în cadrul 
luptei de clasă, mărturii ale unei mentalități 
înapoiate, care apar uneori chiar şi în cele mai 
bune variante, acestea nu sînt altceva decît con- 
secința istorico-obiectivă a condiţiilor de viaţă 
economice, sociale și culturale ale maselor popu- 
lare, veacuri de-a rîndul ţinute în întuneric de 
cotropitori și exploatatori“tl2, 

De aceea, nu ne vom mira cînd într-o baladă 
cu conţinut mitologic, de basm, vom constata că 
în pedepsele şi chinurile veșnice suferite de cei 
care întreţin superstiţiile şi exploatează pe cei 
săraci, poporul nu face altceva decît o demarca- 
ție precisă între el şi asupritorii săi, în credin- 

tele populare despre chinurile acestora în iad, 
întrezărindu-se astfel un sens social, o manifes- 
tare a conștiinței de clasă, ca în balada Soarele, 
unde Iana Cosinzeana şi Soarele, conduşi de 
Adam în iad: 


... Ce vedeau, se-nspăimintau, 
Vedeau p-ăi de trag cu bobii 
Și p-ăi de-ncarcă săracii 
Şi-mi descarcă bogaţii, 
Lăcuiește cu dracu... 
Luătoarea laptelui 

Mi-e slujnica dracului; 
Cîrciumăreasa bătrînă 

Mi-o ţine doi draci de mînă 
Şi-i dau palme peste gură 
Că n-a dat ocaua plină. 
Boierii divanului 

Merg în talpa iadului 

Şi subprefecţii din plasă 
Croiesc dracilor cămașă... 


(nr. 2) 


Dar baladele noastre populare sînt străbătute 
de eroismul luptei împotriva stăpînirii otomane, 
a puterii feudale autohtone sau, mai aproape 
de vremea noastră, împotriva arendașilor, cio- 
coilor şi chiaburilor. 

Cîntecul Jianului este o oglindă puternică a 
trezirii conștiinței luptei de clasă. 


Stau în drum şi mă gîndesc, 
Ce să fac, ce să muncesc 
Pîinea să-mi agonisesc, 
Copilaşii să-mi hrănesc! 


(ar. 38) 


Sărăcia cumplită în care se zbate îl face să 
se adreseze, cu demnitate, chiaburului și celor 
mai bogaţi să-i împrumute o pereche de boi 
pentru plug. Aceștia nici nu l-au luat în seamă 


Atunci, mă-ntorsei şi eu 
Şi zisei în gîndu meu; 
Da-va bunul Dumnezeu 
Să umble și plugu meu... 


57 


Să pui, să-mi brăzdez ales 
Unde-o fi crîngu mai des, 
Să trag brazda dracului, 
Din mai susu dealului, 
Drept ușa bogatului, 
Pină-n capu satului... 


(idem) 


Gheorghilaş, din balada cu acelaşi nume, ju- 
decă, în numele celor asupriţi pe Macovei, amin- 
tindu-i acestuia toate fărădelegile săvîrşite: 


Că ştii, frate, ori nu știi: 
Cînd eram noi şapte frați 
Ne purtai pe toţi legaţi 
Din Focșani piînă-n Galaţi? 
Mai ştii, frate, ori nu ştii: 
Cînd făceai tu cislă-n sat, 
Cum scădeai pe cel bogat 
Şi-ncărcai pe cel sărac? ... 
C-aveam noi o biată oae, 
Ne-ai pus-o, cîine, la foae? 
Si-aveam noi un biet cocoș 
Şi ni-l puneai la răboj? 
Şi-aveam noi o biată giscă 
Şi p-aia-o treceai la cislă? 
(nr. 41) 


Sirul nedreptăţilor lui Macovei este mare. 
Gheorghilaş îl omoară răzbunînd astfel pe toţi 
cei asupriţi de Macovei. Conştiinţa luptei de 
clasă este acum mai clară și capătă obiective 
precise. 

În balada Călin în care, de fapt, eroul princi- 
pal este Ion ăl Mare, lupta împotriva boierului 
Călin ia forme colective. Clăcaşii Băţălan, Chi- 
riş cu copiii săi Dobrică ăl Mic, Tărtăcuţă și 
Andrei, sub conducerea lui ïon ăl Mare prind 
pe boierul Călin şi-l omoară, scăpînd astfel de 
nedreptăţile și împilările acestuia. Dialogul din- 
tra Călin şi Ion ăl Mare este concludent: 


— Bună ziua, boier Căline! 


— Mulţumescu-ţi porc de cîine! 
— Bine măi, boier Căline, 

De trei ori m-ai socotit, 
Nici acum nu sînt plătit? 
Pentru claia din obor 
M-ai socotit de cinci ori, 
Prinseşi fata c-un ghiveci 
Pentru-o oală cu urzici, 
Îi luaşi salba de la gît, 
Nici aşa nu sînt plătit? 
Luași vaca din coșare, 
Rămase strachina goală, 
Plîng copiii pe bordei 
Că n-au lapte-n putinei... 


(nr. 42) 


înrudite prin tematica lor variată, prin suflul 
lor eroic, cu profunde accente lirice și epice, doi- 
nele haiducești se leagă aproape în chip organic 
de cîntecele băirînești. Într-un anumit sens se 
poate afirma că doinele haiducești decurg în 
chip firesc din cîntecele bătrînești. Doinele hai- 
duceșşti, aşa cum arăta maestrul Sabin V. Dră- 
goi, au constituit o adevărată armă de luptă 
împotriva nedreptăților sociale. „Exprimiînd pe 
plan artistic cu un profund realism suferința şi 
revolta maselor populare exploatate, doinele 
haiduceşti dovedesc o poziţie hotărită de clasă, 
care a căpătat contururi din ce în ce mai tari 
în împrejurările sociale ale veacului al XVIII- 
lea și al XIX-lea. Lupta deschisă haiducească, 
care se oglindește în doine, limitată la stadiu 
de hărțuire al exploatatorilor boieri, negustori 
şi unelte ale stăpînirii, are aci un caracter în- 
verşunat, dar calea răzleaţă a codrului o fără- 
miţează.“L113 

Teodor Bălășe] a intuit just esenţa socială și 
patriotică a doinelor haiducești, atunci cînd 
afirmă că în aceste cîntece „românul își varsă 
tot amarul sujletului său împotriva celor ce-l 
nedreptățesc“. El arată că „în doinele acestea se 
oglindește tot sufletul unui popor răzvrătit îm- 
potriva nedreptăţilor sociale ce îndură“, 

Doinele haiduceşti, la care se adaugă cele ostă- 
șeşti şi antirăzboinice, reflectă în mod hotărît 
ura poporului faţă de exploatatori, faţă de 
vechea armată și faţă de război. 

Primul cîntec haiducesc Cînd fu la cincizeci 
şi trei (nr. 76) este o adevărată cronică a asupri- 
rii țărănești: 


Cind fu la cincizeci şi trei, 
Cînd s-a-ncoronat Ştirbei, 
Puneai plugu unde vreai 
Și brăzdai pe cit puteai. 
Cînd fu la cincizeci şi opt, 
Ni s-a luat pămîntu tot; 
Ciocoii s-au ridicat 

Pe Știrbei l-au degradat, 
Pe noi ne-a-ndelimitat: 
De casă patru pogoane, 
Numai rîpe și sodoame, 
Plîng copilaşii de foame, 
Verde frunză mărgărit 
Ciocoii ne-au sărăcit... 


Se știe că haiducia constituia una din cele mai 
însemnate forme de luptă individuală şi, de 
multe ori, colectivă împotriva asupririi ciocoieșşti. 
Cetele haiduceșşti au jucat un rol important în 
lupta ţărănimii pentru dezrobirea economică şi 
dreptate socială. 


Rămii brazdă, rămii plug 
Că de astăzi eu mă duc 
Și mă bag în codru verde 
Te las naibii sărăcie 

Și mă duc în haiducie, 
Te las naibii sapă lată 
Şi-mi iau flinta ferecată. 


(nr. 133) 


Toate doinele haiduceşti reflectă lupta crîn- 
cenă dusă împotriva ciocoilor de către cei ce 
apucau calea codrului. Sînt pomeniţi haiducii: 
Radu Groșanu, Pătru Feteanu, Niţă Mărgineanu 
și Niţă Racoviţă, cu tovarășii lor (vezi: Sub 
poală de codru verde, nr. 93). Nu lipsesc doinele 
haiduceșşti referitoare la Iancu Jianu. Situaţia 
ţărănimii clăcașe, așa cum reiese din aceste 
doine, este dezastruoasă. 

Legea ta de om bogat, 
Toată iarna te-am rugat 
Să-mi dai două-trei parale, 
Să iau copiilor sare, 
Că mălai le-am cumpărat 
Şi-l mănîncă nesărat... 
Verde, verde ş-un spanac, 
Unde-i vedea om bogat, 
Să-l apuci la plug legat, 
Cu măciuca să mi-l moi 
Să-l fac să mîie la boi. 

(nr. 82) 


Deşi sărăciţi, exploataţi şi umiliţi, ţăranii clă- 
caşi nu sînt lipsiţi de simţul demnităţii şi al 
dreptăţii lor batjocorite de ciocoi. Într-o altă 
doină ni se redă cu amănunte interesante dia- 
logul satiric dintre sărac şi bogat. Plin de îngîm- 
fare, bogatul vrea să umilească pe sărac, înşi- 
rînd în gura mare bogăţiile sale, Săracul, cu 
demnitate, arată zădărnicia averilor bogatului, 
ironizîndu-le și dînd o replică necruțătoare fan- 
faronadei ciocoieşti: 


Eu am numa un topor 
Care mi-i bun frăţior 

Dar ce-aduni tu într-o vară 
Eu adun numa-ntr-o sară; 
Căci toporu mi-e vrăjit 
Cu tăiușu oţelit, 

Cînd el se-ntoarce în vînt 
Cad bogaţii la pămînt. 


(nr. 77) 


Merită să subliniem aici și legătura strînsă 
dintre haiduci şi codru. Natura participă și ea 
la necazurile și suferinţele celor umiliţi şi ex- 
ploataţi, siliți să apuce calea codrului: 


Teiule cu frunza lată, 

Ce bine mi-ai prins odată! 
Sub umbra ia mă umbream, 
De multă. oaste scăpam, 
De multe poteri scăpai 


și 


Şi armele mi-atîrnai 

La cel fel de ciopirtac 

Tot de arme încărcat... 
(nr. 114) 


sau: 


... Pînă frunza codru-mi ţine 
Voiniceii-mi trăiesc bine; 
Dacă frunza cade jos 
Voiniceii stau la gros; 
Dacă codru frunza-mi lasă, 
Voiniceii-mi trag acasă; 
Umple frunza gropile 
Şi voinicii ocnele. 

(ar. 107 


Folcloristul Teodor Bălășel acordă o impor- 
tanţă deosebiiă şi „doinelor ostășeşti şi istorice“, 
în realitate cîntece împotriva vechii armate şi 
a războiului. 

Doinele, reţinute în prezenta ediţie, sînt apro- 
piate ca structură literară și ca atitudine, față 
de vechea armată burgheză şi faţă de război, de 
doinele. haiduceşti. Cele mai multe din aceste 
doine nu au o vechime prea mare. De factură 
mai nouă, ele dau pe faţă gîndurile şi senti- 
mentele țăranilor faţă de traiul rău, de abuzu- 
rile, de necazurile și chinurile suferite în ar- 
mată sau în război, unde erau luaţi cu sila, 

De aceea vechea armată era de cele mai multe 
ori urîtă şi blestemată de popor. 


— Căpitane, Pavele, 
Unde duci cătanele? 
— La Braşov, sărmanele, 
— Dar-ar Dumnezeu d-un foc 
Să-mi arză Brașovu tot, 
Să-mi rămiie numai parii 
Să se-nţepe ghinărarii, 
Ghinărarii și maiorii 
Că mi-au cătănit feciorii. 

(nr. 168) 


Multe cîntece de armată sînt de pe vremea 
cînd Oltenia era sub stăpînirea habsburgică și 

ele au o valoare documentară deosebită. Aceste 
cîntece de armată dau în vileag sentimentele 
atît ale celor rămași acasă, cât şi ale celor luaţi 
în armată ca să slujească unor interese străine. 

Săracii voiniceii 

Cum îi scoate după văi, 

Cite doi și cîte trei, 

Legaţi cu funii de tei, 

Ca pe boi, ca pe viței 

Şi mi-i cară la cetate 

Tot în cară ferecate; 

Le dă puști și spenghii late 

Şi cu haine spintecate 

Şi curele-ncrucișate 

Şi-nainte şi la spate. 

Îi trimite-n ţară strină, 

Unde nu e dor și milă, 

Nici de tată, nici de mumă. 

(nr. 179 


Că vechea armată nu era iubită, se vede şi 
din versurile următoare: 


Foaie verde iasomie 
Bată-], Doamne, cu mânie 
P-ăl de-a scos militărie. 
Şi iar verde matostat, 
Bate-l], Doamne, cu păcat 
P-ăl care m-a recrutat, 
Că nevasta mi-am lăsat, 
De copii m-am depărtat. 
(nr. 173) 


Interesante sînt și cîntecele despre războiul 
din 1916—1918 (vezi nr. 190, 191, 192), copiate 
de Teodor Bălăşel, din carnetul unui soldat. 
Ele ne arată starea de spirit a soldaţilor noștri 
din primul război mondial, cînd au luptat ală- 
turi de armatele ruseşti. 

Versurile simple ne redau sentimentele celor 
plecaţi la război, faptele şi evenimentele mai 
importante la care au participat, 

Doinele ostășești şi istorice, de cătănie și anti- 
războinice — reflectînd stări, fapte şi eveni- 
mente apropiate de noi, unele chiar contempo- 

rane, (cele referitoare la primul război mondial), 
fac legătura cu cîntecele populare propriu-zise. 

Ultima parte a ediţiei de față cuprinde cîn- 
tecele propriu-zise, lirice prin excelenţă. Aceste 
cîntece dovedesc în primul rînd strînsa legătură 
cu viața de toate zilele a insului copleșit de fe- 
lurite sentimente provocate de comuniunea cu 
tovarășii săi şi cu realitatea înconjurătoare. 

Fiecare generaţie îşi are desigur cîntecele sale 
de dragoste, de despărţire, de jale, de streină- 
tate, de urît. Dar fiecare generaţie simte şi cîntă 
aceste sentimente generai umane, în felul ei 
original, după realităţile istorice pe care le tră- 
ieşte. 

În ediția de față se cuprind cîntecele propriu- 
zise frecvente, la modă, ca să zicem aşa, pe vre- 
mea lui Teodor Bălășel, adică la sfîrşitul seco- 
lului trecut şi începutul secolului nostru. De 
aceea nu ne vom mira dacă vom întfini cîntece 
care amintesc Spitalul amorului al lui Anton 
Pann, sau cîntece de pe vremea cînd fetele mari 
purtau „testemel cu floare-albastră“, „iie cu 
flori“, „flanel“, „cîrpă de borangic“ sau se mai 
găteau cu „bariş verde“, cum vom vedea din 
cîntecele culese de Teodor Bălăşel. 

Cercetătorii vieții noastre populare din trecu- 
tul apropiat pot găsi multe detalii etnografice şi 
etice interesante, citind cu atenţie cîntecele din 
această ediţie. 

Multe din motivele acestor cîntece de acum 
cîteva decenii se întîlnesc şi astăzi, amplificate 
sau șlefuite, cu imagini noi din viaţa nouă care 
pulsează cu tărie în patria noastră. 

Cîntecele de dragoste, de acum o jumătate de 
veac, la fel ca și cele de astăzi, pun accentul pe 
frumuseţea si tinereţea iubitei, pe fidelitatea în 
dragoste, pe cumințenia și hărnicia tinerilor, sa- 
tirizînd infidelitatea, lenea şi urîtul. Cîntecele 
de despărţire arată regretul după ciobanul ple- 
cat cu oile, după recrutul plecat la cătănie, după 
casa părintească în care a copilărit fata mări- 
tată. Sînt şi despărţiri dureroase din diferite 
pricini, atunci cînd părinţii despart pe doi ti- 
neri care se iubesc, sau nevasta este izgonită 


Ge bărbatul ei. 

Trebuie să subliniem că toate cîntecele din 
categoriile amintite mai sus sînt împletite cu 
elemente sociale. Sint impresionante blestemele 
copilului orfan care argățește la bogat si ale 
clăcașului nedreptăţit şi năpăstuit de ciocoi. 
De asemenea exprimiîind o stare sufletească 
deosebită sînt blestemele de dragoste pe dife- 
rite teme: dragostea neîmpărtășită, blesteme 
împotriva celui care-şi părăseşte iubita şi îm- 
potriva stricătorilor de dragoste: 


Cine iubeşte şi lasă, 

Dă-i, Doamne, mare pedeapsă, 

Crească-i mărăcini pîn casă 

Și bureţi pe la fereastră... 
(nr. 503) 


Pline de duioşie şi de dor sînt cîntecele de 
străinătate. Feciorul plecat în cătănie în ţări 
străine, pribeagul de satul lui, marinarul departe 
de țărmurile natale, sînt motivele întîlnite în 
aceste cîntece alinătoare de dor, atît pentru cei 
înstrăinaţi, cît şi pentru cei rămași acasă aştep- 
tînd reîntoarcerea lor. Dragostea de patrie, de 
locurile natale se împletește cu dragostea de pă- 
rinţi, de logodnice și de soţii, 


Dus e badea, dus departe 
De nu poci să-mi mai scriu carte, 
Căci l-au dus în ţări străine 
Unde nu-l cunoaște nime, 
Numai frunza şi iarba, 
Care e în.toată ţara. 
Toată ziua merg prin grîne 
Cu inima de dor plină, 
Şi-mpletesc o cununiţă 
S-o trimet la-l meu bădiță. 

(nr. 421) 


Tot aici trebuie să relevăm o serie de cîntece 
despre Dunăre (nr. 351, 362, 365) în legătură cu 
înstrăinarea; 

Dunărică apă liră, 

Nu mă trece în ţară strină 

Unde nu e dor şi milă. 
(nr. 498) 

sau: 


Dunăre, Dunăre, 
Drum fără pulbere 
Şi făr de făgaş, 
Rău mă-nstrăinași... 
(ar. 502) 


Ultima grupă din cîntecele propriu-zise culese 
de Teodor Bălăşel se referă la plante, păsări și 
animale, arătîndu-se calităţile sau defectele lor, 
fiind asociate într-un fel sau altul cu viața de 
toate zilele a omuiui care le cîntă. 

Acest capitol ilustrează legătura dintre om şi 
firea înconjurătoare necuvîntătoare. Atitudinea 
omului faţă de plante, de păsări şi animale, nu 
este pasivă. Omul participă la bucuriile sau ne- 
cazurile plantelor, păsărilor sau animalelor, 
lăudîndu-le, uneori certîndu-le, compătimindu-le 
și chiar încredinţindu-le durerile şi speranțele 
sale. Există un adevărat dialog între om și firea 
necuvîntătoare din jurul său. 

Cu o tematică variată, cîntecele din această 
grupă ne redau cu un deosebit simţ al observa- 
ţiei, într-o formă literară adecvată, cearta dintre 
plop şi molitt şi dintre brad şi tei pe tema utili- 
tăţii lor industriale (nr. 559), supărarea pădurii 
cînd îi pică frunzele toamna (nr. 563), durerea 
mărgăritarului înflorit călcat în picioare de flă- 
căi ce se-ntorc de la cosit (nr. 566), sădirea şi 
îngrijirea florilor (nr. 573) sau judecata florilor, 
motiv întîlnit şi în colinde, despre pierderea 
„riroaselor“. 

Tot aici remarcăm Cîntecul ciocîrliei (nr. 616), 
Amărita turturea (nr. 618), Colea-n vale-ntr-o 
vâlcea (nr. 619) care ne redă cearta dintre cin- 
teză şi pupăză, În grădină la Ion, și Cine mi-e 
streîn pe lume (nr. 632) referitor la mierlă. 

Dintre animale, calul (cîntecele 635, 636, 637) 
este lăudat pentru iuţeala cu care merge. De 
asemenea „Oaia plăviţă“ este cîntată pentru 
cuminţenia ei (nr. 639). 

Ultimele cîntece din această grupă sînt sati- 
rice, la adresa racului şi a vulpii: Pleacă racu 
să se-nsoare (nr. 641, 642), A plecat racu-n pefit 

(nr. 643) şi Vulpea cu păpuci (nr. 644). Aceste 
cîntece pot fi considerate ca piese de rezistenţă 
ale umorului popular, vădindu-se încă odată 
puterea de creație şi optimismul viguros al 
poporului nostru. 


Ajunşi la sfîrşitul expunerii noastre despre 
viaţa şi opera folcloristului oltean Teodor Bălă- 
şel, credem că cititorul a putut să-și facă o 
imagine despre activitatea şi personalitatea 
acestui folclorist, despre acțiunea lui dîrză de 
intelectual cinstit legat de masele populare. 

Luptător şi animator al răscoalelor țărănești 
din 1907 din Oltenia, Teodor Bălășel a continuat 
tradiţia folcloristicii româneşti inițiată de Vasile 
Alecsandri, Anton Pann şi grupul scriitorilor de 
la 1848, şi ilustrată de Simion Florea Marian, 
I. Pop-Reteganul, Artur Gorovei, Tudor Pamfile 
şi C. Rădulescu-Codin. 

Fire realistă, polemist înverșunat pe teme cul- 
turale şi sociale, Teodor Bălăşel, deşi informat 
la zi cu mișcarea folcloristicii din ţară şi cu cir- 
culaţia unor teorii străine sau autohtone. despre 
folclor, a preferat să nu interpreteze într-un 
sens sau altul culegerile sale de folclor, mulţu- 
mindu-se doar să ni le transmită așa cum le-a 
cules, cu deosebită grijă, din gura poporului. 

De aceea, credem că atît cercetătorii, cît şi 
marele public cititor, vor primi cu interes această 
comoară de cîntece populare oltenești, ce se 
publică acum pentru întîia oară. 


În încheiere, ţinem de a noastră datorie să 
aducem mulţumiri tuturor celor care — într-un 
fel sau altul — ne-au ajutat la definitivarea 
acestei lucrări: în primul rînd prof. Mihai 
Pop, directorul Institutului de etnografie şi fol- 
clor, Al. I. Amzulescu, cercetător principal 
la același Institut şi I. Şerb, redactor al Editurii 
pentru literatură. 


GHEORGHE ALEXE 
VASILE D. NICOLESCU 


NOTE 


1 Despre viaţa și opera folcloristului Teodor 
Bălășel au scris printre alţii: Șt. St. Tuţescu, 
Folcloriștii noștri, biografii şi portrete, Craiova, 
1923, pp. 7—9; Ion N. Popescu, Din bibliografia 
folclorului oltenesc pînă la 1927; Preotul Teodor 
Bălăşel, în revista Suflet oltenesc, Pleniţa-Cra- 
iova, an I (1927), nr. 3, p. 94; Același, Fragment 
din Cuviîntarea funebră rostită la înmormîn- 
tarea preotului Teodor Bălășel, în revista Arhi- 
vele Olteniei, Craiova, an XX (1941), nr. 113—118, 
pp. 181—184; Ilie Gheorghiu, Un preot de sat: 
Părintele Teodor Bălăşel, în revista Poporul 
românesc, Chitila, an IV (1935), nr. 8, pp. 
145—146; Moartea preotului Teodor Bălăşel, în 
revista Biserica, ortodoxă română, an LIX 
(1941), nr. 3—4, pp. 254—256; Pr. I. Popescu- 
Cilieni, t Preotul Teodor Bălăşel, în revista Re- 
nașterea, Craiova, an XX (1941), nr. 4, pp. 
237—241; Gala Galaction, Preotul Teodor Bălă- 
şel și vremea lui, în Almanahul Cooperaţiei pe 
anul 1947, Bucureşti, 1947, pp. 48—50; vezi și 
Gheorghe Alexe, Viaţa și opera preotului folclo- 
rist Teodor Bălășel, în revista Biserica orto- 
doxă română, an LXXVIII, 1960, nr. 7—8, pp. 
730—754. 

2 Vezi printre altele: Acad. G. Călinescu, 
Antologie de literatură populară, București, 
E.S.P.L.A., 1953; — Doine, cîntece și strigături, 
București, ES.P.L.A., 1955; — Satire populare, 
Bucureşti, E.S.P.L.A., 1956. 

3 Vezi: Ziarul Scînteia din 26 decembrie 
1953, p. 2. 

4 Gheorghe Alexe, Teodor Bălășel un pasionat 
culegător de folclor, în revista Cultura poporu- 
lui, Bucureşti, an VI (1956) nr. 9, p. 43. 

5 Artur Gorovei, Șezătoarea, povestea vieţii 
unei reviste de folclor, în Anuarul Arhivei de 
folclor, publicat de I. Muşlea, Cluj, t.I. 1932, 
p. 21. 

é Teodor Bălășel, Biografie, manuscris vol, 
VIII, nepaginat. Notă: O serie întreagă de indi- 
caţii biografice şi bibliografice, le-am cules din 
manuscrisele sale, păstrate de urmașii folcloris- 
tului din comuna Ştefăneşti, raionul Drăgăşani. 
Manuscrisele sînt legate în 20 volume mari, 
unele paginate, altele nu, numerotate cu cifre 
romane de la I la XX. Titlurile din paranteze 
drepte sînt date de noi. 

7 Vezi: N. I. Dumitrașcu, O amintire, în re- 
vista  Izvorașul,  Bistriţa-Mehedinţi, an XIII 
(1934), nr. 6—9, p. 231; vezi și revista Suflet ol- 
tenesc Pleniţa-Craiova, an I (1927), nr. 1, p. 1. 

8 Gala Galaction, art. cit. p. 50. 

9 Vezi: ţ Preotul Teodor Bălășel în revista 
Arhivele Olteniei, Craiova, an XX (1941), nr. 
113—118, p. 178. 

10 Teodor Bălăşel, Biografie, ms. vol VIII, ne- 
pag. 

i! Vezi revista Cuvîntul Adevărului, Rîmnicu- 
Vîlcea, an II, (1904), nr. 14, p. 152, la rubrica 
Stiri. 

2 Vezi: Gheorghe Alexe, Din corespondenţa 
lui Gala Galaction cu preotul folclorist Teodor 
Bălășel, în revista Mitropolia Olteniei, Craiova, 
an XIII, 1961, nr, 5—6 pp. 384—390. 

5 Teodor Bălășel, op. cit. 

14 Gala Galaction, art. cit., p. 49. 

15 Teodor Bălășel, [Despre revoluția din 1907], 
ms. vol. II. nepag. 

16 Teodor Bălășel, Superstiţiile populare, ms. 
vol. VIII, nepag. 

17 Ms. în vol. III pp. 280—288, 292—295 (după 
paginaţia făcută cu creion albastru). 

18 Conferinţa a fost ţinută întîi la 5 martie 
1900, la Piatra din Romanați şi a fost tipărită 
încă în 1900; Vezi: Preotul Teodor Bălăşel, 
Băuturile spirtoase, foloasele și pagubele ce 
aduc ele omului. Bucureşti, 1900, 56 p. 

9 Ciorna acestei conferințe se păstrează în 
vol. VIII, de ms. nepag. 

2 Vezi: Pr. Teodor Bălășel, Casele și curțile 
ţărăneşti, Vălenii-de-Munte, 1909, 58 p. 

2 Ibidem, pag. 11 şi următoarele. 

2 Rimnicu-Vilcea, 1912, p. 341. 

23 Pr. T. Bălășel, Este drept, în revista Cuvin- 
tul adevărului, Rîmnicul-Vilcea, an III (1904), 
nr, 24, pp. 256—258, publicat și în volumul Po- 
lemici și cronici, Rimnicul-Vilcea, 1912, p. 9 (de 
unde cităm). 

24 Vezi vol. Polemici și cronici, p. 44—51. 

25 Publicat în revista Cuvintul adevărului, an 
III (1904), nr. 14, p. 141—143. 

2% Ibidem, p. 141. 

2 Idem, Ibidem. 

23 Pr, T. Bălășel, Scrisoare deschisă către 
Domnul Spiru C. Haret fost prim ministru, pu- 
blicată în revista Cuvîntul adevărului, an IV, 
(1905) nr. 6, p. 58. 

2 Ibidem, p. 59. 

3 Citatul reprodus de ziarul Conservatorul 
se găseşte în volumul Polemici și cronici. 
pp. 228—229. 

31 Vezi articolul Cine sînt agitatorii? scris de 
un mare proprietar şi publicat în ziarul Con- 
servatorul din 29 martie 1907. 

32 Vezi volumul Polemici şi cronici, p. 229. 

3 Teodor Bălășel, În urma răscoalelor ţără- 
nești, ms. în vol. V nepaginat. 

3 Ibidem. 

35 Idem, Ibidem. 

35 Teodor Bălăşel, Biografie, ms. vol. VIII, 
nepaginat. 

37 Vezi Statutele societăţii culturale și de aju- 
tor «Dragostea creștină», ms. în vol. XIII, p. 406. 

3 Scrisoarea se păstrează în posesia urmaşi- 
lor folcloristului din comuna Ștefănești. 

3 Gala Galaction, art. cit. p. 49. 

4% Ibidem. 

4 Teodor Bălăşel, Apel pentru înființarea 
unei biblioteci populare în comuna Ştefăneşti, 
publicat în revista Menirea preotului, Rimnicul- 
Vilcea, an IV (1893), nr. 6, p. 7. Ciorna acestui 
apel se află în vol. VIII de ms. nepaginat. 

42 Teodor Bălășel, [Scrisoarea adresată preoți- 
lor în vederea înființării de muzee] ms. vol. IV, 
pp. 139—147. 

43 Teodor Bălășel, Foloasele caselor parohiale 
şi a sălilor de cultură, ms. vol. IV, pp. 189—199. 

4 Fosta Academie Română îl înştiințează 
prin scrisoarea nr. 1946 din 25 septembrie 1920, 
că acceptă darul de cărţi şi manuscrise, făcut 
acestei instituţii de către Teodor Bălăşel. 

45 Corespondenţa primită de Teodor Bălășel 
se compune din 70 pachete aflate în păstrare la 
urmașii săi din comuna Ştefăneşti. Vezi şi: 
Gheorghe Alexe, Din corespondența preotului 
folclorist Teodor Bălășel, în revista Mitropolia 
Olteniei an. XIV, 1962, nr. 1—2, pp. 88—95. 

4 Scrisoarea, păstrată în ciornă, se începe 
astfel: „Mult stimate D-le Neciu“. Vezi vol. XIV 
de ms. nepaginat. 

41 Dan Simonescu, Folcloristul C. Rădulescu- 
Codin (1875—1926), Revista de Folclor, Bucureşti, 
an II, (1957), nr. 4, p. 91. 

48 Teodor Bălășel, „Cum m-am făcut folclo- 
rist“, în revista Izvorașul, Bistriţa-Mehedinţi, an 
XVIII (1939), al XX-lea de la apariţie, nr. 10, 
pp. 307—310. 

% Idem, art. cit., p. 307. 

5 Vezi: Scrisoarea Academiei cu nr. 5836 din 
20 noiembrie 1892, semnată de I. Negruzzi şi 
D. Sturdza. 

5 Vezi: Analele Academiei Române, seria 
II-a, tom. XVI, 1893—1894, Partea administrativă 
şi Dezbaterile, Bucureşti, 1894, pp. 42, 271, 272, 
276 şi 292. . 

5 Vezi: Revista învăţătorilor și învățătoarelor 
din România, Buzău, an II, (1902), nr. 8, pp. 
257—258. 

53 Vezi revista Cuvîntul adevărului, Rîmnicul- 
Vîlcea, an I (1902), nr. 3, pp. 23—24; Apelul a 
mai fost reprodus și de revistele: Școala şi bise- 
rica, București, an V (1902), nr. 1, pp. 15—16; 
și Albina, Bucureşti, an V (1902), nr. 26, pp. 
712—713. 

54 Cităm din revista Cuvîntul adevărului, an I 
(1902), nr. 3, p. 23. 

5 Ibidem, p. 24. 

5 Idem, ibidem, p. 24. 

5 Ibidem. 

8 Scrisoarea se găseşte copiată în vol. VII de 
ms. nepaginat. 

5 Ibidem. 

& Scrisoarea se găseşte copiată în vol VI de 
ms. nepag. 

éi Ibidem. 

6 Teodor Băläşel, Cum m-am făcut folclorist, 
p. 307. 

6 Idem, art. cit., p. 307. 

é Idem, îbidem, p. 308. 

65 Ibidem. 

66 Idem, ibidem. 

57 Ibidem, p. 309. 

6&8 Vezi: Precuvintare, la volumul: Versuri 
populare române; ceremonioase; adunate şi coor- 
donate de Preotul Teodor Bălăşel, Craiova, f.a, 
vol. I, cărticica I. pp. 3—4. 

6 Teodor Bălăşel, Cum m-am făcut folclorist, 
p. 309. 

1 Vezi: T. Bălăşel, Literatura populară. 1 
Cîntece bătrîneşti, în revista Biblioteca Fami- 
liei, Bucureşti, an I (1890), nr. 24, p. 374. 

7! Ibidem. 

n Bălăşel de la Ștefănești, Literatura popu- 
lară, în revista Generaţia nouă, Bucureşti, seria 
II-a, an XII, (1892), nr. 6 și 7, p. 187. 

73. Vezi: Teodor Bălășel, introducerea la Harca, 
legendă populară, publicată în revista Menirea 
preotului, R. Vilcea, an III (1892), nr. 15, p. 4. 

74 Scrisorile păstrate în arhiva familiei sînt 
datate din 24. X. 1911, 12. VIII, 1913 și 15 fe 
bruarie 1916. 

75 Scrisorile sînt datate din 2 august 1902, 16 
ianuarie 1903, şi 4 decembrie 1911. 

7% Corespondenţa referitoare la această cola- 
borare a fost publicată de Gh. N. Dumitrescu-Bis- 
triţa, în revista Izvorașul, Bistriţa-Mehedinţi, an 
XIV (1935), nr. 1, p. 32—34 și nr. 2 pp. 76—79. 

71 Teodor Bălășel, Biografie ms. în vol. VIII 
nepaginat. l 

7 Scrisorile privitoare la Tovărășia folcloriş- 
tilor olteni sînt păstrate în comuna Ștefănești, 
în arhiva familiei. 

7 Acest legămînt şi fragmente din el, a fost 
publicat, cum era şi firesc în revista Suflet ol- 
tenesc. ` 

8% Vezi scrisoarea folcloristului Gh. N. Dumi- 
trescu-Bistriţa datată din 20 februarie 1927 păs- 
trată în comuna Ștefănești la urmaşii folcloris- 
tului Teodor Bălășel. 

si Adresele Academiei sînt păstrate în original 
de fiica îolcloristului, Florica preot Gh. Ionescu, 
din com. Ştefăneşti, raionul Drăgășani. 

8&2 Scrisoarea se păstrează în arhiva familiei. 

% După cum se constată din chestionarul 
folcloric şi adresa nr. 2306 din 17 octombrie 
1933, trimise de serviciul sanitar Vîlcea. 

& 'Tipărită la Vălenii-de-Munte, 1912, p. 67 
(Biblioteca Societăţii culturale Dragostea creg- 
tină, nr. 2). Ediţia a II-a a apărut la Rîmnicul- 
Vilcea, 1931, 32 p. 

% Rîmnicul-Vilcea, 1931, 31 p. (Biblioteca re- 
ligioasă pentru popor nr. XXIX). 

% Rîmnicul-Vîlcea, 1935, 29 p. (Biblioteca re- 
ligioasă pentru popor, nr. XLVII) 

37 Rîmnicul-Vilcea, 1938, 40 p. (Biblioteca re- 
ligioasă pentru popor, nr. LIX) 

% Teodor Bălășe], Cum m-am făcut folclorist, 
p. 310. 

8 În revista Suflet oltenesc an I (1927) nr. 3, 
p. 94 şi în revista Arhivele Olteniei, an XX 
(1941) nr. 113—118, pp. 183—184. 

% Folcloriștii noştri, biografii şi portrete, 
Craiova, 1923, pp. 7—9. 

% G. T. Niculescu-Varone, Cei mai de seamă 
folcloriști români, (bibliografie), Bucureşti, 1938, 
p. 28. 

92 în revista Renașterea, Craiova, an XX, 
(1941), pp. 239—240. 

% D. Buzatu, /Folcloriști olteni, în revista 
Mitropolia Olteniei, Craiova, an XI (1959), nr. 
7—8, pp. 479—481. 

% Teodor Băläşel, Cum m-am făcut folclorist, 
p. 309. 

5 Rămînînd să prezentăm cu altă ocazie o 
bibliografie completă a folcloristului oltean, sis- 
tematizatä după criteriile ştiinţifice, dăm în cele 
ce urmează (cu mici explicaţii în paranteze 

drepte, acolo unde e cazul), o parte din mate- 
rialele folclorice publicate de Teodor Bălăşel în 
următoarele reviste: 1. „BIBLIOTECA FAMI- 
LIEI“, București, Literatura populară: Cîntece 
bătrînești,  Corbea, (an I, 1890, nr. 24, pp. 
374—376); Costea (idem nr. 25, pp. 396—397); 
Doicin (idem, nr. 26, pp. 410—411); Voinicelul 
Oleag (idem, nr. 27, p. 425); Căpitanul Pavel, 
(idem, nr. 28. p. 443); Golea (idem, nr. 30, pp. 
473—474); Iencea Săbiencea, (idem, nr. 39 pp. 
614—616); Milea, (idem. nr. 40, p. 635); Marcu, 
(idem nr. 41, pp. 649—650); Dobrişan, (idem, nr. 
43, pp. 681—682): 2. „ȘEZĂTOAREA, revistă 
pentru literatură şi tradițiuni populare“, Fălti- 
ceni: Cântece, (an I, 1892, nr. 4, pp. 111—112; 
nr. 5, p. 142; nr. 6, pp. 174—175; nr. 9 și 10, 
pp.. 236—238; 1893, nr. 11 şi 12 pp. 290—292; an 
III, 1894, nr. 8, p. 184; nr. 11—12 pp. 220—222; 
an IV, 1895, nr. 5 şi 6, pp. 211—216); Tiganii, 
[credințe populare despre acest neam; la urmă 
reproduce un cîntec satiric] (an I, 1892, pp. 
213—215); Legende populare (an III, 1894, 
nr. 1, pp. 25—39; nr. 4, pp. 76—81; nr.5 și 6, 
pp. 97—107); Tradiţii populare (an III, 1895, nr. 
9 şi 10, pp. 190—192); Datul cu bobii (an III, 
1895, nr. 11—12, pp. 232-234); Descântece, (vol. 
IV, 1897, pp. 21—32, 151—157, 190—192); Domnul 
de Roauă (an V, 1898, nr. 2, pp. 19—21); Oauăle 
roșii |legende, tradiţii, credinţe, datini şi zicerij, 
(an XXIV, 1916, vol. XVII, nr. 2, pp. 17—24); 
Colinde de Moș-Ajun [tradiții şi obiceiuri în le- 
gătură cu “datina colindatului], același an și vo- 
lum, nr. 3—4, pp. 33—53). (Notă: Aceasta este 
colaborarea folcloristului Teodor Bălăşel la re- 
vista Șezătoarea, în volumele pe care le-am gă- 
sit în Biblioteca Academiei R.S.R. Consultînd: 
indicele analitic şi alfabetic al acestei reviste, 
am găsit în plus: T'radițiuni populare, vol. XI, 
p. 173; vol. XII, p. 102; şi Descîntece, vol. XXII, 
p. 34. Vezi: Artur Gorovei, Indice analitic și al- 
fabetic al celor 25 volume din revista de fol- 
clor «Șezătoarea» (1892—1929), Fălticeni, 1931); 
3. MENIREA PREUTULUI, ziar ecleziastic, Rîm- 
nicul-Vîlcea; Obiceiuri religioase la Sînţii 40 
de mucenici de la 9 martie, (an III, 1892; nr. 2, 

pp. 6—7); Luna lui Marte, credințe populare în 
această lună, (idem, nr. 3, pp. 4—5); Credințe 
populare relativ la originea ouălor roşii, (idem, 
nr. 4, pp. 5—7); Sîntul Gheorghe, obiceiuri și 
credințe populare în această zi, (idem, nr. 6, 
pp. 3—4); Puterea blestemului [legendă popu- 
lară] (idem, ibidem, pp. 4—5); Luna Mai [obice- 
iuri populare de 1 mai, Înălțarea Domnului, 
Sfinții Împărați Constantin și Elena, Moșii], 
(idem, nr. 8, pp. 5—8); Harca [legendă populară 
din Oltenia], (idem nr. 15, pp. 4—5); 4. GENE- 
RAȚIA NOUĂ, Bucureşti: Literatură populară, 
I. Ciîntece de dragoste, (an XII, 1892, seria Ii-a 
nr. 6 şi 7, pp. 187—190); 5. VOCEA BISERICII, 
București: Tradiţiuni populare. Lumea fizică: I Pă- 
mântul, (an I, 1894, nr. 2, pp. 6—8); Tradiţiuni 
populare, II. Cultul pământului; III. Munţii, 
(idem, nr. 3, p. 5—6); Tradițiuni populare [despre 
ape], (idem, nr. 8,pp.7—8). Tradiţiuni populare: 
V. Potopul lui Noe. (idem, nr. 10, pp. 6—7). 
6. „REVISTA NOUĂ“, București: Cinci balade 
poporane din Oltenia. I. Agoș al lui Topală (an 
VII, 1895, nr. 10-—11, pp. 442—444); 7. „CUVIN- 
TUL ADEVĂRULUI“, Rîmnicul-Vilcea: Pentru 
o palmă mănânci două, trînteli [legendă populară] 
(an III, 1905, nr. 23, pp. 250—251); Ouăle roșii 
(legende, tradiţii, credinţe, satire, ziceri], (an IV, 
1905, nr. 1, pp. 10—12; Banul este ochiul dracului 
[legendă populară], (idem, nr. 5, pp. 53—54); 
Sfînta duminică [legendă populară], Idem, nr. 11, 
pp. 111—112). Colinde de Moş-Ajun, (an IV, 1906, 
nr, 18 pp. 173-—180). 8. „ARHIVELE OLTENIEI“, 
Craiova, Cîntece populare din Vilcea și cîntece 
populare din războiul pentru întregirea neamu- 
lui, (an XIV, 1935, nr. 79—82, pp. 449—452). 
Colăcerie, (an. XIX, 1940 nr. 107—112, pp. 175— 
177). Cântece de lăutar, (idem, ibidem, p. 185). 
9. SUFLET OLTENESC, Craiova-Pleniţa: Două- 
trei vorbe înainte, [la apariţia revistei], (an I, 1927 
nr. 2, pp. 33—34). Lumea cea nevăzută [cre- 
dinţe, legende și ziceri populare], (idem, ibidem, 
pp. 35—47); Contribuţii la „un port deosebit în 
Oltenia“, (idem, ibidem, p. 49—50); Din lumea 
nevăzută legende, tradiţii şi ziceri populare, 
(idem, nr. 3, pp. 65—67); Cântece ostășeşti şi 

Foaie verde mărgărit, (idem, ibidem, pp. 77—78). 
10. GAZETA COOPERATORULUI, Bucureşti: 
Vechi datine, credinţe şi obiceiuri în luna martie 
(an III. 1931, nr. 5, p. 6); Vechi credințe, datine 
şi obiceiuri în săptămîna patimilor, (idem, nr. 
7—8, pp. 12—14); O veche tovărăşie țărănească 
[băgatul în plug], (idem, nr. 9, p. 6); Taranaua 
nemţească [anecdotă populară], (idem, nr. 15—16, 
p. 15); Vechi credinţe, datine şi obiceiuri în luna 
aprilie, (an IV, 1932, nr. 8—9, pp. 15—16). 11. 
POPORUL ROMÂNESC, Chitila; Din ale poporu- 
lui. Bogatul și cerșetoarea, (an V, 1936, nr. 3, 
pp. 56—57); Ploconul ţiganului [anecdotă popu- 
lară, urmată de sfaturi de primăvară adresate să- 
tenilor], (idem, nr. 6, p. 106—108); Faptele, nu oala 
cu laptele, povestire populară, (an VI, 1927, nr. 2, 
p. 37—39); D-ale lui Dediu Ivan [anecdote popu- 
lare în legătură cu bulgarii], (idem, nr. 7, p. 137; 
nr. 11, p. 217). 12. IZVORAȘUL, Bistriţa-Mehe- 
dinţi: Cum m-am făcut folclorist, (an XVIII, 1939, 
nr. 10, pp. 307—310). 13. ALBINA, București: 
Cocoșul şi găina (legende, tradiţiuni şi ziceri 
populare], (an I, 1898, nr. 41, pp. 1229—1303); Su- 
perstițiile poporului, (an IV, 1900—1901, nr. 43, 
44, 45, 46, 47, 48, 49, 50 şi 52; an V, 1901-—1902, 
nr. 3. 4, 5, 6, 7, 9, 10, 12—13, 17 şi 18). 

% În cele 5 broșuri intitulate Versuri populare 
române (vol. I, cărticica 1—2; vol. II, cărt. 1—2; 
vol. III, cărt. 1, tipărite la Craiova, f.a. în fosta 
editură Ramuri, Teodor Bălăşel a publicat din 
colecţia sa: colindele, rugăciunile, urările şi bles- 
temele, oraţiile de nuntă, descîntecele, jocurile de 
copii, frămîntările de limbă, cuvinte întoarse și 
jocuri de cuvinte, cîntecele ursului, ghicitori, nu- 
mere, satire, hore, cîntece de leagăn, de nuntă, 
de moarte și de dor. 

97 Originalul acestei prefețe se păstrează în 
corespondenţa folcloristului Teodor Bălăşel cu 
Nicolae Iorga. 

9% Teodor Bălăşel, Versuri populare române, 
ms. vezi: Precuvîntare, p. 4; pentru lista infor- 
matorilor săi, menţionaţi în această precuvîntare 
vezi notele 65, 68, 69 din prezentul studiu, precum 
și indicele de informatori de la sfîrşit. 


77 


% Vezi: Scrisori trimise părintelui Th. Bălă- 
şel, din Ștefănești-Vilcea de către Sim. Fl. Ma- 
rian, prof. Suceava-Bucovina, în revista „Izvo- 
rașul“, Bistriţa-Mehedinţi, an. XIV, (1935), nr. 2, 
pp. 77—79. 

100 Teodor Bălăşel, Versuri populare române; 
Precuvîntare, ms. p. 6. 

191 Idem, Versuri populare române, p. 8. 

102 Idem, op. cit., p. 10. 

193 Ibidem, p. 338. 

104 Idem, îbidem, p. 576 bis. 

105 Idem, p. 945. 

19% Idem, îbidem, p. 6. 

107 A]. I. Amzulescu, Balade populare româ- 
nești, București, Editura pentru literatură, 1964, 
vol. I, p. 84. 

1% A se vedea: Istoria literaturii române, vol. 
I: Folclorul. Literatura română în perioada feu- 
dală (1400—1780), Bucureşti, Editura Academiei 
Republicii Populare Române, 1964, p. 14. 

10 Idem, op. cit., p. 16. 

110 Al. I. Amzulescu, op. cit., p. 99—100. 

111 Istoria literaturii române, op. cit, p. 14. 

12 A]. I. Amzulescu, Cîntecul nostru bătrînesc, 
în Revista de Folclor, Bucureşti, an. V (1960), 
nr. 1—2, p. 54. 

18 Vezi: Sabin V. Drăgoi, Prefață, la Vechi 
cîntece de viteji, Bucureşti, E.S.P.L.A., 1956, 
p. 16. 

14 Vezi: Teodor Bălășel, Versuri populare ro- 
mâne, p. 576 bis. 

CÎNTECE BATRÎNEŞTI 


(BALADE) 
(1—75) 


Iana Sînziana 


Verde sălcioară, 
La vale, 

la vale, 
Da unde la vale? 
P-ăl buhaz de mare, 
Mie mi se pare 
'Tot d-o casă mare, 
Cu ferestri în soare; 
D-o căsuţă mică, 
Mică, 

mititică, 
Mică și boltită 
Cu sîrmă-ngrădită, 
Cu ferestri de sticlă, 
Inima-ţi despică. 
Cu nouă umbrare, 
Cu nouă argele. 
Verde de mătase, 
În ea cine-mi ţasă: 
lana 
Sînziana. 

Și ea ce mi-și ţasă: 
Fir și ibrișin, 
Borangic d-ăl bun, 
Lui Soare zăbun,; 
Fir și cu mătase, 
Lui Soare cămașe. 
Soare că-mi venea, 
La gură d-argea, 
Și așa-mi grăia: 

—- Țasă, Iană, țasă 
Fir și cu mătase 
Lui Soare cămaşe, 
Fir şi ibrișin, 
Lui Soare zăbun; 
Că eu am umblat 
Și am trepădat 
Nouă ani 
Pe nouă cai, 
Cinci am ostenit, 
Patru-am ciumpăvit 
Şi eu n-am găsit 
Soţioară-n lume, 
Să samene mie, 
Decât tu pe lume. 
Foaie d-o lalea, 
lana că grăia: 
— Soare luminate, 
Trup făr’ de păcate, 
Soare ca un sfînt, 
Înger pe pămînt, 
Unde s-a văzut 
Şi s-a pomenit: 
Să ia sor pe frate 
Să facă păcate 
Şi frate pe sor 
Poarte-n lume dor? 
Tu, măre, să-mi faci: 
O scară de fer 
Pîn’ la-naltu cer, 
Cu cuie de fer, 
Pene de oţel. 
Pe la penișoare 
Tot cu clopoţele. 
Vîntu c-o bătea, 
Iana c-o auzea. 
Soare ca un sfînt, 
Înger pe pămînt, 
În aripi pleznea, 
Scara mi-o făcea 
Şi el se ducea 
În gură d-argea: 
— Jană 

Siînziană, 
Iană surioară, 

Ce mi-ai poriincit 
Eu că ţi-am făcut, 
lana mi-și grăia; 
— Soare luminate, 
Trup făr' de păcate, 
Soare ca un sfînt, 
Înger pe pămînt, 
Tu să mi te duci: 
La Moșu Adam 
Și la Moaşa Eva, 
Pravila s-o cate 
Și de ne-o sloboade, 
Pe tine te iau 
Soţioară-n lume, 
Prea sameni cu mine. 
Foaie d-o lalea, 
El mi se ducea, 
La Moşu Adam 
Și la Moașa Eva. 
— Măi tu Moș Adame 
Și tu Moaşă Evo, 
Cătaţi pravila, 
Că eu am umblat: 
Nouă ani 
Pe nouă cai, 
Cinci am ostenit, 
Pairu-am ciumpăvit 
Și eu n-am găsit 
Soţioară-n lume 
Să samene mie, 
Decît Iana-n lume, 
Iana 

Sînziana, 
Iana sora mea. 
Moş Adam tăcea, 
La el se ducea, 
D-o palmă-i trăgea, 
De mînă-l lua, 
Pîn iad mi-l purta 
Și mi-i arăta: 
Nişte pomi negri, 
Iar în pomi negri, 
Păsărioare negre, 
Cum se ciripesc, 

Cum se giugiulesc, 
Cum se mingiiesc. 
Nişte mese-ntinse 
Cu facliile stinse, 
Cu pahare goale, 
Şi ei depărtaţi 

Şi înneguraţi, 

Ca bușteni pirliți 
De Crivăţ bătuţi. 
Afar’ că-mi eșa, 
Și-așa mi-i spunea: 
— Aia, măre, sînt: 
Nişte copii mici, 
Care au murit, 
Necăpătuiţi 

Şi nebotezaţi. 

Şi buștenii ăi mari, 
Aia, măre, sînt: 
Oameni d-ăi bătrîni, 
Care au murit, 
Nespoveduiţi, 
Necăpătuiţi, 
Neprecestuiţi. 

Și mesele-ntinse, 
Cu facliile stinse, 
Cu pahar!'le goale, 
Alea, măre, sînt: 
Toate, oameni bătrîni, 
Ce din mîini și-au dat 
Și şi-au împutat 

Și stau depărtaţi, 
Că sînt blestemaţi. 
Iar de mînă-l lua, 
Pîn rai mi-l purta 
Şi mi-i arăta: 

Tot mese întinse 
Cu faclii aprinse 

Și pahare pline 

Şi pomi înfloriţi; 
Pîn pomi înfloriţi: 
Nişte păsări albe, 
Cum se ciripesc, 
Cum se giugiulesc 
Şi se mîngiiesc. 
Adam mi-și grăia: 

— Pomii înfloriți 
Sînt oameni grijiţi, 
Și spoveduiţi. 
Soare mi-și pleca, 
La gură d-argea: 
— 'Țasă, lană, ţasă 
lie de mireasă, 
Că am căutat, 
Pravila mi-a dat: 
Pe tine te iau, 
Soţioară-n lume, 
Prea sameni cu mine. 
— Soare luminate, 
Trup făr’ de păcate, 
Să te duci 
Să-mi faci: 
Tot d-un pod de ceară 
Peste dalba mare; 
Iar la cap de pod: 
Sfîntă mînăstire, 
Fie pomenire, 
Tot cu nouă popi 
Și nouă vlădici 
Si dascăli mai mici. 
El mi se ducea, 
Din pene pleznea, 
Tot d-un pod de ceară 
Peste dalba mare. 
Sfîntă mînăstire 
Fie pomenire 
Tot cu nouă popi 
Şi nouă vlădici 
Şi-alţi dascăli mai mici. 
— lană 

Sînziană, 
Iană surioară, 
ie ţi-am făcut 
Ce mi-ai poruncit. 
lana se gătea 
De mînă mi-o lua 
Şi pe pod pleca. 
Iana mi-și grăia: 
— Soare luminate, 
Trup făr' de păcate, 
Soare ca un sfînt, 

Înger pe pămînt; 
Unde s-a văzut 
Și s-a pomenit: 
Mireasa-nainte 
Bărbatu pe urmă? 
Soare asculta, 
Voia-i împlinea, 
Nainte trecea. 
lana mi-i grăia: 
— Slobozeșşte-ţi raza, 
Să-ţi văz feţișoara. 
Soare asculta, 
Raza-și slobozea, 
Podu se topea, 
lana se-neca, 
În cer că zbura, 
Lună se făcea. 
Maică-sa venea 
Şi mi-i blestema: 
— Soare luminate, 
Trup făr' de păcate, 
Soare ca un sfînt 
Înger pe pămînt; 
Iană 

Sînziană, 
lană,-a mea copilă, 
Despărţiţi să fiţi, 
Voi să vă goniţi 
Să nu vă-ntilniţi. 
Cînd tu la apus, 
Ea la răsărit. 


Cules personal de la lăutarul Udilă Radu, 
soldat în regimentul II de Linie, în 1891, de 
fel din fostul județ Dolj. 


2 


Soarele 


P-ăl buhaz de mare, 
Mie mi se pare: 
Sînt nouă saiele, 
Ca niște argele; 

Și-ntr-o argeluţă 
Mică, 

mititică, 
Cu ferestri de sticlă, 
Cu uși de sipică, 
"ese lana, ţese 
Pînză de mătase 
Lui Soare cămaşe, 
Fir şi ibrișşin, 
Lui Soare zăbun. 
Soarele-mi venea, 
Din gură-mi grăia: 
— 'Ţasă, lană, ţasă 
Pînză de mătase, 
Că te fac mireasă. 
Că eu mi-am umblat 
Şi mi-am trepădat, 
Nouă ani pe nouă cai, 
Care noaptea pasc în rai, 
Nouă pe pămînt, 
Nouă su' pămînt; 
Caii au spetit, 
Potcoăve au pierdut 
Potcoave de argint, 
Unghi-au ciumpăvit, 
Și eu n-am găsit 
De potriva mea, 
Făr numai tu Iana, 
lana 

Cosînzeana, 
Surioara mea, 
Eşti de seama mea. 
Iana asculta 
Şi se-nfricoșa, 
Lăcrămi podidea, 
Pe pînză-i picau, 
Stele se făceau, 
Din gură-mi grăia: 
— Soare luminate, 
Trup făr' de păcate, 
Soare ca un siînt, 
Înger pe pămînt, 
Unde s-a văzut 
Şi s-a pomenit: 

Să ia sor pe frate 
Să facă păcate, 

Şi frate pe sor, 

Fie soţiori, 
Poarte-n lume dor? 
Verde de trei fagi, 
Tu mie să-mi faci: 
Un pod peste mare, 
Cu stîlpii de ceară, 
Iar la cap de pod: 
Dalbă miînăstire, 
Fie pomenire, 

Cu nouă vlădici, 
Cincizeci popi mai mici, 
De mînă ne-om lua 
Şi ne-om cununa. 
Din bici că-mi pleznea, 
Pe loc îmi făcea: 
D-un pod peste mare, 
Cu stilpii de ceară, 
Iar la cap de pod: 
Dalbă mînăstire, 
Fie pomenire, 

Cu nouă vlădici, 
Cincizeci popi mai mici. 
De mînă o lua, 
înăuntru intra, 
Iana-mi lăcrăma, 
Din gură-mi grăia: 
— Of, vlădicilor, 
Of, părinţilor, 
Unde. s-a văzut 

Și s-a pomenit, 

Să ia sor pe frate, 
Să facă păcate 

Şi frate pe sor, 

Fie soţiori, 
Poarte-n lume dor? 
Pravila-mi cătau, 
Lacrimi podideau. 
Pe carte picau, 
Afară-i scoteau. 
lana-mi lăcrăma, 
Din gură-mi grăia: 

— Verde de trei fagi, 
Tu mie să-mi faci: 
D-o scară de fer, 
Pîn' la-naltu cer, 
Pe ea ne-om sui 
Sus la Domnul sfînt 
Ca să-l întrebăm, 
Voie să luăm. 
Din bici că-mi plesnea, 
Scara că-mi făcea, 
D-o scară de fer, 
Pîn' la-naltu cer, 
Pe ea se suiau, 
La Domnul mergeau. 
Domnul de-i vedea, 
Din gură grăia: 
— Soare luminate, 
Trup făr' de păcate, 
Soare ca un sfînt, 
Înger pe pămînt, 
Aici ce-ai venit, 
Ori mi ţi-a sosit 
Vremea de-nsurat 
Și de cununat? 
— Doamne, mi-a sosit 
Vremea de-nsurat 
Şi de cununat, . 
Și eu mi-am umblat 
Și mi-am trepădat, 
Nouă ani pe nouă cai, 
Care noaptea pasc în rai, 
Nouă pe pămînt, 
Nouă sv’ pămînt, 
Caii au spetit, 
Potcoave au pierdut, 
Potcoave de-argint, 
Unghi-au ciumpăvit 
Și eu n-am găsit 
“De potriva mea, 
Făr' numai pe Iana, 
Tana 

Cozînzeana, 
Surioara mea, 
E de sama mea. 
Domnul mi-asculta 

Și mi se-ncrunta, 
Lumea-ntuneca, 
De mînă-i lua, 
L-Adam îi ducea, 
Că e vechiul de demult, 
Cu pravila pe genunchi, 
Şi-mi judecă pe dreptate 
Şi-mi fuge de strîmbătate,. 
Adam mi-i vedea, 
Din gură-mi grăia: 
— Soare luminate, 
Trup făr' de păcate, 
Soare ca un sfînt, 
Înger pe pămînt, 
P-aici ce-ai venit, 
Ori că ţi-a sosit 
Vremea de-nsurat 
Și de cununat? 
— Adame-ai ghicit: 
Mie mi-a sosit 
Vremea de-nsurat 
Și de cununat 
Si eu mi-am umblat 
Și mi-am trepădat, 
Nouă ani pe nouă cai, 
Care noaptea pasc în rai, 
Nouă pe pămînt, 
Nouă sw pămînt, 
Caii au spetit, 
Potcoave au pierdut 
Potcoave de argint, 
Unghi-au ciumpăvit 
Și eu n-am găsit 
De potriva mea, 
Făr' numai pe lana, 
Tana 

Cozînzeana, 
Surioara mea, 
E de sama mea. 
Adam mi-asculta 
Și mi se-ncrunta 
De mînă îi lua, 
În iad îi ducea, 
Pîn iad îi plimba, 
Ce vedeau se-nspăimîntau. 

Vedeau mulţi bușteni pîrliți, 
Viermii cei neadormiţi, 
Cu gurile proţăpite 
Cine o cădea să-l înghită, 
Vedeau păsări negre 
Zburînd în pomi negri, 
Cîntecu-și cîntau, 
Vorba şi-o făceau: 
— Vai de noi, 

de noi, 
De părinții noștri, 
Cînd ei ne-au făcut 
Nu ne-au creștinat, 
Nu ne-au botezat, 
În miîini nu ne-au pus 
Lumînări de ceară 
Să vedem cărarea, 
Să vedem cărările 
Și toate potecile. 
Și mai departe mergeau, 
Ce vedeau se-nspăimîntau; 
Vedeau p-ăi de trag cu bobii 
Și p-ăi de-ncarcă săracu 
Şi-mi descarcă bogatu, 
Lăcuiește cu dracu. 
Care din mîna și-a dat 
Și din gură şi-a-mputat 
Mi-e de masă depărtat 
De Satana-mpresurat. 
Luătoarea laptelui 
Mi-e slujnica dracului; 
Cîrciumăreasa bătriînă 
Mi-o ţine doi draci de mînă 
Şi-i dau palme peste gură, 
Că n-a dat ocaua plină. 
Boerii divanului 
Merg în talpa iadului 
Și subprefecţii de plasă 
Croiesc dracilor cămașe. 
Afar’ din iad mi-i scotea 
Și la rai că mi-i ducea, 
Ce vedeau se bucurau. 
Vedeau multe mese-ntinse 
Cu faclioare aprinse 
Și de mulţi oameni coprinse. 

Vedeau păsări aibe 
Zburînd prin pomi albi, 
Cîntecu-și cîntau, 
Vorba şi-o vorbeau: 
— Ferice de noi, 
De părinţii noștri 
Ei cînd ne-au făcut, 
Ei ne-au creștinat 
Și ne-au botezat 
Și în miîini ne-au pus: 
Lumînări de ceară 
Ne vedem cărarea, 
Ne vedem cărările 
Și toate potecile. 
Vedeau niște pomișori 
Cu frumoase pomișoare: 
Unele se coceau, 
Altele se pîrguiau 
Și altele coapte picau 
Sufletu îl desfăidau. 
Dar Soarele că-mi grăia: 
— Raiule, grădină dulce, 
Din tine nu m-aş mai duce, 
De glasu păsărilor, 
De mireazma florilor; 
Dar mai îloare peste floare 
Mi-este lana fată mare, 
Mi-este Iana 

Cozînzeana, 
Jana, surioara mea 
Seacă inimioara mea, 
De soţie o voi lua, 
Chiar de m-ar arde para! 
Pe lana de mînă o lua 
Și din rai că mi-o scotea, 
Peste mare mi-o trecea. 
Iară lana așa-mi grăia: 
— Soare luminate, 
Trup făr' de păcate, 
Soare ca un sfînt, 
Înger pe pămînt, 
Unde s-a văzut 
Și s-a pomenit: 
Fomeea-nainte, 
Bărbatu pe urmă? 

Ea pe urmă rămiînea, 
Cruce-n pept că mi-și făcea 
Și din gură-așa-mi grăia: 
Decît talpa iadului 
Fire-aş masă peştilor, 

Și rugină pietrilor. 

În mare se arunca, 
Dumnezeu nu se-ndura: 
Pe Iana nu mi-o-neca, 
D-o mreniţă mi-o făcea, 
Dar Soarele ce-mi făcea: 
Trei ani secetă ţinea, 
Apele mării seca, 

Şi mreniţa mi-o prindea. 
Dumnezeu nu se-ndura: 
Mreana din mînă-i lua, 
Sus pe cer mi-o arunca, 
Luniţă că mi-o făcea 

Şi din gură-i blestema: 
De-alergat să v-alergaţi 
Dar în veci să nu vă prindeţi. 


Cules personal de la bătrînul lăutar Dumitru 
Ursaru din comuna Drăgășani, regiunea Ar- 


geș. 


3 
Moşneagu şi Geru 


D-asară, 

d-alaltăsară, 
Trei voinici că se lăsară, 
Trei voinici închivăraţi, 
Călări pe trei pui de haţi. 
Căluşeii verişori, 
Voiniceii frăţiori. 
Ei încontră se lăsară, 
Într-o vale poposiră. 
Sfîntu Crivăţ ce-mi făcea? 
Bură caldă că le da, 
Hainele pe ei uda, 
Ei pe culme le-arunca. 

Sfîntu Crivăţ ce-mi făcea? 
Ca cuţitu mi-adia, 
Ger tare că mi-aducea, 
Voiniceii tremurau 
Și la cel Moșneag mergeau 
Și din gură l-întrebau: 
— Dalelei, Moșneag bătrîn, 
Ce ne facem că perim? 
— Băeţi, nu vă spăimîntaţi, 
Șeile să le tăiaţi, 
Focurile s-aţiţaţi 
Şi de Ger o să scăpaţi. 
Voiniceii mi-ascultau, 
Seile mi le tăiau, 
Focurile aţiţau. 
Geru tare se lăsa, 
Voiniceii tremurau 
Şi la cel Moșneag mergeau 
Şi din gură l-întrebau: 
— Dalelei, Moşneag bătrîn, 
Ce ne facem că perim? 
— Băeţi, nu vă spăimîntaţi, 
Călușeii să-i tăiaţi, 
Și în coșuri să-mi intraţi. 
Călușeii mi-i tăiau 
Și în coșuri se vîrau. 
Geru tare se lăsa 
Și pe voinici îngheţa, 
Numai Moșneag rămînea, 
Cu Geru se întîlnea 
Şi Geru că-l întreba: 
-— Alelei, Moşneag bătrîn 
Ce-ai făcut de n-ai perit? 
— Am scăpat, 

că m-am plimbat 
Cu toiag de gheaţă-n mînă, 
Cu mustăţile de brumă. 
Geru la el se strîimba 
Şi pe loc îl îngheţa. 


Cules personal de ia bătrinul lăutar Dumitiu 
Ursaru din comuna Drăgășani, regiunea Ar- 


geş. 

Sila Samodiva 


Foae verde și-o lalea, 
Icea, măre, ba colea, 
Nu prea foarte 
așa departe, 

La inima cîmpului, 
La puţu porumbului, 
La cel puț vechi, de demult, 
Cu năgară acoperit, 
Cu troscot verde-nvălit. 
Foae verde trei bujori, 
Trei voinici feciori de domni, 
D-acas frate, cînd plecau, 
Și pe cai încălecau, 
Şi-n vale la puț veneau, 
Grea sete mi-i coprindea. 
Dar la puț cine-mi şedea? 
D-un voinic plîngînd cu dor. 
Ala nu-i voinic cu dor, 
Ci ăla-i chiar dracu gol. 
El pe furcă că-mi şedea, 
Şi din gură-așa striga: 
— Foae verde lemn de sus, 
Aseară pe la apus, 
O grea sete m-a ajuns; 
Și la puț am alergat, 
Calu mi s-a scuturat, 
Disăgiori în puț mi-a dat, 
Şi, săvai, disagii mei, 
Mi-erau plini cu gălbinei; 
Si-n colţu disagilor, 
Am o peatră nestimată, 
De plătește-o țară toată, 
De la munte pîn’ la baltă. 
Intraţi, fraţi, de mi-i scoteţi, 
Gălbinaşii să-i luaţi, 
Piatra mie să mi-o daţi, 
Să mi-o duc și eu la fraţi. 
Dar fratele ăl mai mare, 
Că-i mai mare, 

minte n-are, 

Sus pe ghizduri se urca 
Şi-n ciutură. cînd intra, 
Sila-n gură-l sprijinea, 
La măsele-l clefetea, 
Jos la pui mi-l rînduia: 
Puii-n puț giricăiau, 
Ca frunza 

şi ca iarba, 
Că ei nu se săturau. 
Fratele ăl mijlociu, 
Sus pe ghizduri se urca 
Voinicul de sus striga: 
— Sai, voinice, de-i ajută, 
Că sînt, mări, disagii grei, 
Nu poate ieşi cu ei; 
Şi o să-mpărțţiţi cîte trei; 
Că sînt frăţiorii tăi. 
Şi ala-n puț mi se lăsa 
Sila-n gură-l sprijinea, 
La măsele-l clefetea, 
Jos la pui mi-l rînduia; 
Puii-n puț giricăia, 
Ca frunza 

şi ca iarba, 
Căci ei nu se săturau. 
Dar fratele ăl mai mic, 
Că-i mai mic, 

e mai voinic, 

Sus pe ghizduri se urca 
Cu pumnii mi se bătea, 
Rău de frăţiori plîngea; 
Jos în puț mi se uita, 
Apa neagră mi-o vedea, 
Apa neagră turburată, 
Cu sînge amestecată. 
Foicică şi-o lalea, 
Dar voinicu ce-mi făcea? 
Pă drum la vale căta, 
Şi vedea, mări, cum venea; 
Foae verde arțăraş, 
Venea Mircea ciobănaş, 
Tomna din tîrg de la Iași, 
P-un cal negru drăgălaș. 
El venea, măre, venea, 
Şi din gură-aşa striga: 

— Stai, frate,-n puț nu intra, 
C-aci e peirea ta; 
C-acel voinic de pe puț, 
Ala nu-i voinic cu dor, 
Ci ala-i chiar dracu gol; 
Că nouă fraţi mi-am avut, 
Pe toţi Sila i-a mîncat, 
Numai eu că mi-am scăpat. 
Voinicu îl asculta, 
Jos de pe ghizduri se da 
Și amîndoi mi se-nfrăţea, 
Steajăr verde că-mi bătea, 
Şi pe voinic mi-l lega, 
Mi-l lega, 

mi-l fereca, 
Cu paloş mi-l spinteca. 
Sila din puț mi-auzea, 
După voinicei se lua. 
Dar voinicii ce-mi făceau? 
Din amnare scăpărau, 
Foc în zadă aprindeau, 
Pîrjol pădurii că dau. 
Sila pămîntu mușca, 
Brazde ca plugu rupea, 
Izvoarele astupa, 
Bălţile învenina, 
Apoi prin pîrjol trecea, 
Ochii Silei că-mi plesneau, 
Și focu o mistuia. 
Foae verde ş-o lalea, 
Dar voinicii ce-mi făceau? 
Fraţi de cruce se prindeau, 
Și împreună voiniceau, 
Toţi codrii de-mi străbăteau. 
Comunicat de Şt. St. Tufescu, învăţător, co- 


muna Catanele, raionul Băilești, regiunea Ol- 
tenia. 


5 


Sila Samodiva 


Supt seninu cerului, 
Supt poalele codrului, 
Frumoasă masă mi-e-ntinsă. 

Dar la masă cine şade? 
Să vezi, Bogdan Dimian, 
Și cu Sila Samodiva. 

Ei beau și să-nveseleau, 
Tot chefu că şi-l făceau; 
Cînd era despre beţie, 
Despre marea veselie, 
Grăia Sîla Samodiva: 

— Măi Bogdane Dimiane, 
Ai să facem rămășag: 

La fugă să ne luăm, 

Car’ pe car’ ne-om rămânea, 
Frumos capu i-om tăia. 
Verde, verde ş-o lalea, 
Ei la fugă se lua: 

Sila Samodiva 

În căruţă se punea. 

Vezi căruța Siliei: 

Un coş de jidov* bătrîn. 
Căpăţinele roatelor: 
Capetele jidovilor; 
Spetezele loitrelor: 
Coastele jidovilor; 
Resteele boilor: 

Deștele jidovilor. 
Bogdan Dimian, 

Calu încăleca. 

Să vezi calu lui Bogdan: 
Armăsar de la Mizil, 

De cînd era mic copil; 
Să vezi șaua lui Bogdan: 
Un coş de broască ţăstoasă; 
Friuleţu lui Bogdan: 
Sînt doi șerpi bălăurei, 
În guriţe încleștaţi, 

În codițe înnodaţi; 
Săvai, chinga lui Bogdan: 
Două năpirci încleștate, 
Din codițe înnodate. 

Ei la fugă se lua, 

Și Siîla îl rămînea: 

Că Sila fugea din vînt, 
Şi Dimian pe pămînt. 


* În înţelesul popular de „uriași legendari”, 


99 


Săvai, Sîla îl rămînea: 

Cu o cale de prînzare, 
Acolo îl adăsta, 

Pînă cînd Bogdan sosea. 
De departe-l proţăpea; 

— Apleacă-ţi, Bogdane, capu, 
C-aşa ne-a fost rămăşagu. 
Verde frunză ş-o lalea, 
Bogdan din gură grăia: 

— Săvai, unde s-a văzut, 
Și, măre, s-a pomenit: 

Să vezi partea fomeească, 
Să taie p-a voinicească? 
Ostenit de drum era, 
Nevoii nu se lăsa, 

Palma bici că mi-o făcea, 
Peste ochi că mi-o izbea, 
Ochii din cap că-i sărea, 
Bogdan din gură grăia: 

— Zaci aci, buştean piîrlit, 
Mulţi voinici ai șeluit! 

Dar Bogdan ce mi-și făcea? 
Pă cal mi-şi încăleca, 
Ochii Silei că îi lua, 

Şi-n pozînar că-i băga, 
Mergea noaptea ca ziua, 
Ochii Silii fi lumina. 

Cules personal de ia lăutarul Ilie Busuioacă, 


în 1896 din comuna Drăgășani, regiunea 
Argeș. 


6 
Șarpele 


Voinicel cînd se nășiea, 
Trei zile că nu sugea, 

Tot pe ţipat se punea. 
Dar maică-sa ce-mi făcea: 
Din picior mi-l legăna, 
Din gură mi-l blestema: 
— Suge, maică, ţița mea, 
Suge-ţi-s-ar viaţa; 

Suge, maică, laptele, 
Suge-mi-te-ar șarpele. 
Așa voinic d-auzea, 

Din ţipat mi se oprea, 
TȚiţa mă-sii o sugea. 
Verde frunză d-o lalea, 
Şarpele mi-o auzea, 

El cît nojiţa era, 

Supt un miîrtăcel şedea. 
Acum locu şi-l schimba, 
Supt talpa casii intra 

Și vizuină-și făcea. 
Creştea voinic într-o lună, 
El creștea-ntr-o săptămînă. 
Zece ani că-mi aștepta, 

La zece ani că-mi ieșa, 
Ca butia că-mi era, 

Capu pe prag mi-l punea, 
Ochi ca soare-i licărea. 

Pe voinic că mi-l vedea, 
El de vîrstă nu era. 
ete că se ducea 

n pădure la Ita, 

Şi pe unde că mergea, 
Diîră pe pămînt făcea, 

Ca un buștean se tîra. 

La Dunăre c-ajungea, 

În Dunăre s-arunca. 

Vai, săraca Dunărea, 

Mult greu mai ţine pe ea! 
Din Dunăre că-mi ieşa, 
Mai mergea cît mai mergea, 
Şarpele că-mi ostenea, 

La trei fîntîni că-mi trăgea 
Cîtetrele le golea; 

La una-n apă rămînea, 
Trupșorelu-și răcorea. 
Domnia că mi-l simţea, 
Din scaun că mi-și fugea. 
Dar voinicu ce-mi făcea? 
Supt umbră mi se culca, 
Supt umbră de chiparos, 
Chiparos miros frumos; 
Sus frunza deasă, 
Jos umbra groasă, 

Şi-mi plouă de varsă, 
Voinicului că nu-i pasă, 
Îngeru că mi-și venea, 

În ureche că-i sufla: 

— Scoal', voinice, nu dormi, 
Că anii s-au împlinit 

Și blestemu te-a sosit. 
Că mă-ta cînd te-a făcut, 
Din picior te-a legănat, 
Din gură te-a blestemat 
Și șarpelui mi te-a dat. 
Verde frunză de trei brazi, 
Cu șarpele să te baţi. 
Voinic dacă mi-auzea, 
Drept în sus mi se scula, 
Lăcrămile-l podideau, 

La maică-sa se ducea: 

— Maică, măiculiţa mea, 
Să-mi gătești merinzile 
Să-mi apuc drumurile. 
Maică, cînd tu m-ai făcut, 
Din picior m-ai legănat, 
Din gură m-ai blestemat 
Și șarpelui că m-ai dat. 
Mă-sa că mi-l înfurma 
Cu pistoale-ncrucişate, 
Buzdugane ferecate, 

Şi cu custuri simcelate. 
Voinicelu că-mi pleca, 
Mă-sa din gură-mi grăia: 
— Du-te, voinicule, du-te, 
De te-o bate, de l-ăi bate, 
Blestemu să nu te treacă. 
Voinic pe dîră mergea, 
Un foc mare grămădea, 
La pistoale slobozea, 
Șarpele că-l auzea: 

— Mi-a sosit dăruiala. 
La voinic că mi-și mergea, 
Voinicu dacă-l vedea 

Pe fugă mi se punea. 
Dar şarpele ce-mi făcea? 
În coadă se opintea, 
Numai de trei ori sărea, 
Cu coada că mi-l plesnea, 

Jumătate-l înghiţea: 
Jumătate nu mi-l poate, 
De pistoale-ncrucișate, 
Buzdugane ferecate 

Și de custuri simcelate. 
Trei zile mi-l căznea, 
Nimenea nu-l auzea. 

Un voinicel ce-mi trecea, 
Un voinicel Dobrișan, 
P-un cal galben iortoman. 
— Dacă n-ai făcut vrun bine, 
Fă-ţi pomană şi cu mine, 
'Ți-oi fi frăţior pe lume, 
Că mă suge păgînu 

Şi-mi seacă sufleţelu. 
Şarpele dac-auzea, 

Din gură că mi-și grăia: 
— Măi voinice Dobrișan, 
Pe cel galben iortoman, 
'Ține-ţi drumu, bate-ţi murgu 
Și nu-ţi mai pierde timpu, 
Că ăsta mi-e dăruit, 

De cînd era copil mic. 

Tu la mine d-ăi veni 

Şi cu paloșu dă-i da, 
Numai trei solzi mi-ei tăia. 
Pe ăsta că l-oi lăsa, 

După tine m-oi lua 

Ce-i vedea te-i spăimînta. 
Dar voinicu ce-mi făcea? 
Cu calu mi se vorbea: 

— Murgule, căluțu meu, 
Al meu și-al lui Dumnezeu, 
Eu te-am luat de lăudat, 
De la tîrg din 'Țăligrad, 
Din caii lui Popa Brat, 

De cine-oi fugi să scap, 
Pe cine-oi goni să prinz; 
La şarpe că năzuia 

Și cu paloșu cînd da, 
Jumătate mi-l tăia 

Da nici nu mi-l răspundea; 
Pe voinic mi-l lepăda 

Și după cestălalt se lua. 
Fugea calu cît putea, 

Șarpele că nu-i slăbea. 
Vedea ochii şarpelui, 
Ca rotila plugului, 
Pe oblincu calului. 
Verde frunză d-o lalea, 
Voinicelu ce-mi zicea: 
— Murgule, căluţu meu, 
Al meu şi-al lui Dumnezeu, 
Eu, frate, de cînd te-am luat, 
Nici un gîrbaci nu ţi-am dat. 
D-un gîrbaci că mi-și scotea, 
Pe Murgu mi-l atingea, 
Şarpele că-mi rămînea, 
Cît dai cu zburătura. 
Dar voinicu ce-mi făcea? 
Mina în pozînar băga, 
Cremene și amnar scotea, 
Și iasca mi-o aprindea, 
Pe pămînt o arunca. 
Șarpele suflînd venea 
Şi focu mi se aprindea 
Tot cîmpu foc că-mi lua. 
Dar șarpele ce-mi făcea? 
Prin foc și fum mi-l gonea, 
Pe sunetu friîului, 
Pe mersura murgului; 
Dar voinicul ce-mi făcea? 
Cu Murgu că mi-și vorbea: 
— Iuţește-ţi picioarele, 
Numără răzoarele 
Şi-mi fă vînt 
Pe subt oblînc 
Și năgară 
Pe supt scară 
Şi m-aruncă-ntr-altă ţară. 
Vînt pe supt oblînc făcea, 
Și năgară 

pe supt scară 
Și l-arunca-ntr-altă ţară. 
Cînd voinicu hodinea, 
Șarpele alăturea ! 
Voinicu că mi-și grăia: 
— Ho, şarpe, nu mă mînca, 
Că de mine e păcat. 
Pe nimeni n-am botezat, 

Pe nimeni n-am cununat. 

— Şi de mine e păcat, 

“Că tu de ce m-ai tăiat, 

i “N-am fost nimic vinovat. 

v Voinicelu ce-mi făcea: 
Zece mătănii făcea, 
La Dumnezeu se ruga, 
Șarpele că-mi amorţea. 
Dară voinic ce-mi făcea: 
Paloș pe mischii trăgea, 
Şi pe şarpe mi-l tăia, 
Trei căpiți că mi-l făcea, 
Numai capu rămînea. 
Capu cînd se deştepta. 
Aşa din gură-mi grăia: 
— O, voinice, te-aş mînca, 
Dar n-am unde te băga. 
Ia paloșu în dreapta 
Și sparge-mi căpăţîna, 
Că sînt pietri nestimate 
De-mi plătesc cît lumea toată 
Și-a ta osteneală-ntreagă. 
Căpăţîna i-o spărgea, 
Patru pietri că-mi găsea, 
De sînge mi le spăla, 
În disagi mi le băga, 
Ca soarele lumina, 
Îndărăt mi se-ntorcea, 
La voinicel că-mi mergea, 
De otravă mi-l spăla, 
Fraţi de cruce se prindeau. 


Cules personal de la bătrînu! lăutar Dumitru 
Ursaru, din comuna Drăgășani, regiunea Ar- 
geș. 


7 
Antofică 
Frunză verde sălcioară 
La vale, 
la vale, 


P-ăl buaz de mare 
Unde dă Dunărea-n Mare, 

S-aude d-un zgomot mare 
La Cătunu lui Vioară. 

Că Vioară petrecea, 

Cu cincizeci de năvodari, 
Cu doisprece lăutari, 

Şi doisprece lopătari, 

Toţi feciori de boeri mari. 
Verde frunză micșunea, 
Frumoasă masă-ntindea 
Și la masă ce-mi mînca? 
Numai cegă şi postrungă 
Şi galbenă caracudă 

Și nisetru d-ăl mărunt 
Care-n lume e mai scump, 
Și cu pană de morun, 
C-am auzit din bătrîni 

Că e peștele ăl mai bun. 
Și beau rachiu — afion 
Car' face din om neom; 
Păhărelul cît nuca, 

De trei ori să opintea 
Pînă peste cap să-l dea. 
Toţi boeri beau și mîncau, 
Antofică se uita, 

În colţul mesei şedea, 
Numai cu ochii privea, 
Toţi boerii că-i zicea: 

— Antofică-al lui Vioară, 
Ce stai așa și priveşti, 
Nici nu bei, nici nu mănînci, 
Numai cu ochii te uiţi? 

— Cum să beau, cum să mănîne 
Că azi noapte mi-a venit, 
Grea cărticea mi-a sosit; 
Și azi noapte-am mai visat, 
Că pe apa Nistrului 
Deasupra Vidrosului, 

În vis am visat, 

Mi s-a arătat: 

Şeapte cete de moruni, 
Cu ceafa ca de manaf, 
Cu botu ca cîrpătoru, 

Cu aripa ca lopata, 

Și cu coadele ca grapa. 

- Voi să-mi daţi năvoadele, 


bă 

Ca să-mi încerc triștile, 
Vioară îi răspundea: 

— Antofică, fiul taichii, 
Ce-mi tot stai şi-mi tot vorbeşti? 
Că sînt vînător bătrîn, 
Multe ape mi-am vînat, 
Nici Marea nu mi-a scăpat, 
La Vidros nu m-am băgat; 
Că Vidrosu e adînc, 

Ca din cer pînă-n pămînt! 
Eu acolo mi-am văzut, 

Tot d-o mică Scobariţă, 
Să-ncarci din ea nouă cară! 
— Și eu, taică, vreau s-o prind, 
Cu carnea să-mi fac nunta, 
Şi cu oasele casa, 

Cu sîngele s-o vopsesc, 

Cu peile s-o-nvălesc, 

Cu solzii s-o şindrilesc. 

Și aşa cum mi-și grăia, 
Antofică ce-mi făcea? 

De la masă se scula, 

Butoi în dreapta lua, 

Și paharu în stînga, 

Cu pahar la masă da, 

Pe ta-so că-l îmbăta. 
Vioară ce mi-și făcea? 

De la masă se scula, 

Un pahar de vin mai bea, 
Năvoadele-i dăruia. 
Năvodarii să-ntristau, 
Antofică le grăia: 

— Beţi, copii şi chiotiţi, 
Miîine-n ziuă vă gătiţi. 
Dimineaţa se scula, 
Năvoadele le pornea, 

La Vidros că ajungea, 
Năvoadele le așeza, 

Şi pe apă că-mi pleca, 
Trasă o dată şi-altă dată, 
Parcă-i fuse luntrea spartă. 
Cînd în fundul mătiţei 
Ședea puiul Vidriei, 
Puișorul mi-l scotea 
Steajăr verde că-i bătea. 

Frumușel că mi-l lega, 
Cu nuele mi-l bătea 
Puiu atuncea mi-şi ţipa 
Și Vidra că-l auzea, 

Şi din gură mi-și grăia: 
— Antofică al lui Vioară, 
Ce-mi baţi puiu şi-l căznești, 
Şi de mine nu grijeşti? 
Că eu frate am să-ţi dau: 
Șeapte cete de moruni, 
Cu botu ca cîrpătoru, 

Cu aripa ca lopata, 

Şi cu coadele ca grapa. 
Vorba-n seamă nu-i băga, 
Pe apă în jos pleca; 

Și el, măre, se ducea 

La salcia cocoșată, 

Și pe apă mi-e plecată, 
'Tot în ceata crapilor, 

În ceata morunilor, 

În bătaia scoicilor, 

La coada Vidrosului, 
Năvoadele le-ntindea. 
Dară Vidra ce-mi făcea? 
Sub moruni se ascundea, 
Și de gușe mi-i ciupea, 
Morunii se spăimîntau, 
Pă Vidros că mi-și plecau, 
Din coadă că mi-și băteau, 
Talazuri mari că făceau, 
Cu norii s-amestecau, 
Năvodarii să-necau,. 

Un porcar că mi-și vedea, 
Din floer cîntînd, 

Din porci întorcînd; 

La Vioară că-și mergea: 
— Măi, Vioară, dumneata, 
Tu bei și te-nveseleşti, 
D-Antofică nu grijeşti? 
Verde frunză matostat 
Antofică s-a-necat: 

Sus pe apa Nistrului 

La coada Vidrosului. 
Vioară ce mi-și făcea, 

Aşa dacă mi-auzea, 

Băşica că şi-o lua, 

La Vidros mi se ducea 
Trei zile că mi-şi umbla, 
Năvodarii că-i găsea, 

La coada Vidrosului 

În bătaia peştilor 

În răcnetul broaştelor. 

Pe toţi afar-îi scotea, 

Un pui de vidră prindea, 
Fierea puiului o lua, 

La toţi în gură o punea, 
Şi pe toţi că-i învia, 

Şi din gură le grăia: 

— Antofică, fiul taichii, 
Vorba-n seamă nu mi-ai luat, 
Eu sînt vînător bătrîn, 
Multe ape am vînat, 

Nici Marea nu mi-a scăpat 
La Vidros nu m-am băgat, 
Că Vidrosu e adînc 

Ca din cer pînă-n pămînt! 


Spus de Udilă Radu, soldat, Regimentul 
linie, 1892. 


8 


Trei surori 


Frunză de bujori, 
Trei fete surori, 
Au plecat la flori, 
Joi în sărbători. 
Fata cea mai mare 
A plecat la vale 
După iarbă mare. 
Fata mijlocie 
Mi-a plecat la vie 
După razachie. 
Fata a mai mică 
Se duse, 

se duse, 
Pînă se răpusă 

Li 


Tot prin munţi cărunţi 
Şi prin brazi mărunți. 
Cucu că-mi cînta, 
Iar fata-mi zicea: 
— Cuculeţule, 
Pistriciorule, 
Frumușelule, 
Gingăşelule, 
Scoate-mă la ţară, 
Că sînt striioară, 
Să-ţi fiu surioară. 
Pe unde-ai zburat, 
Pe unde-ai cîntat, 
Au tu mi-ai văzut 
"Şi mi-ai cunoscut 
Pe tăicuţu meu, 
Un uncheaș bătrîn 
Tot cosind la fîn? 
— Ba eu am văzut, 
Pe unde-am zburat, 
Pe unde-am cîntat, 
Un uncheaş bătrîn 
Cu furca la îîn. 
— Cuculeţule, 
Pistriciorule, 
Frumusșelule, 
Gingășelule, 
Pe unde-ai zburat, 
Pe unde-ai cîntat, 
Au tu mi-ai văzut 
Şi mi-ai cunoscut, 
Măiculița mea, 
O babă bătrînă 
Cu rochea de lînă? 
— Ba eu am văzut, 
Pe unde-am zburat, 
Pe unde-am cîntat, 
D-o babă bătrînă 
Cu rochea de lînă. 
— Cuculeţule, 
Pistriciorule, 
Frumușelule, 
Gingășelule, 
Pe unde-ai zburat, 
Pe unde-ai cîntat, 

Au tu mi-ai văzut 
Și mi-ai cunoscut, 
Frăţiorii mei, 
Ca doi grăngurei? 
— Ba eu am văzut, 
Pe unde-am zburat, 
Pe unde-am cîntat, 
Frățiorii tăi, 
Ca doi grăngurei. 
— Cuculeţule, 
Pistriciorule, 

Gingășelule, 

Frumușelule, 
Pe unde ai zburat, 
Pe unde ai cîntat, 
Au tu mi-ai văzut 
Și mi-ai cunoscut, 
Surorile mele, 
Două turturele? 
— Ba eu mi-am văzut 
Și mi-am cunoscut, 
Pe unde am zburat, 
Pe unde am cîntat, 
Surorile tele, 
Două turturele. 
— Cuculeţule, 

Porumbacule, 

Gingășelule, 

Frumuşelule, 
Scoate-mă la ţară, 
Să-ţi fiu surioară, 
Că sînt striioară 
Și sînt bolnăvioară. 
Cules personal de la lăutarul Dumitru Ur- 
saru, din comuna Drăgășani, regiunea Ar- 
geș. 


9 


Trei surori 


Joi de dimineaţă, 
Pă nor și pe ceaţă, 
Ele mi-au plecat, 

Trei surori, 

la flori. 
Ele se duceau, 
Flori că-mi adunau, 
Chite le făceau, 
Pînă-mi rătăceau. 
Dacă-mi rătăceau 
Ele ce-mi făceau? 
A mare grăia: 
— Surioarelor, noi am rătăcit, 
De cînd am plecat, 
Joi de dimineaţă, 
Pe nor şi pe ceaţă. 
La un loc că-mi stau, 
Toate că-mi plîngeau, 
Și se tînguiau: 
— Noi ce să ne facem, 
Unde să ne ducem? 
Unde s-apucăm 
Drumu să-l găsim, 
Acasă s-ajungem? 
Ele se gîndeau 
Şi se tiînguiau, 
Pînă noaptea le apuca: 
Pîn păduri pustii, 
Pîn codri verzii. 
Sora mare mi-și grăia: 
— Noi să ne culcăm 
Și să odinim, 
Aicea pe loc 
Lângă un copac. 
Ele se culcau, 
Și mi-şi odineau, 
Soare răsărea, 
Zorile vărsa, 
Ele se sculau 
Şi mi-şi ascultau, 
Nimic n-auzau: 
Nici cocoși cîntînd, 
Nici cîine lătrînd, 
Chiot de voinic, 
Doar cucu cîntînd. 
Sora mare plîngea, 
De cuc se ruga: 

— Cuculeţule, 
frumușelule, 

Scoate-ne la ţară, 

Să-ţi fiu soţioară. 

Că am rătăcit, 

Drumu am perdut, 

De cînd am plecat, 

Joi de dimineaţă 

Pe nor şi pe ceaţă. 

Cucu mi-și cînta, 

Și le răspundea: 

— Nu vă scoţ la ţară, 

Să-mi fii soțioară, 

Că sînt păsărea, 

Nu ştiu dragostea. 

Și cucu cînta, 

Pîn copaci zbura. 

Surori ce-mi tăcea? 

După el se luau, 

La ţară eșeau, 

Și mi-și auzeau: 

Cocoşii cîntînd, 

Și câinii lătrînd! 

Cules personal de la Tinca Șerban, D., Stoica, 


în 1890, din comuna Șictănești, raionul Drg- 
gășani, regiunea Arges, 


10 
Mizil-crai 


Trei fete mi-avea, 
Una Mizilca 
S-alta Danta 
S-una Florica. 
Fiorina-i zicea: 
— 'Taică, tăiculeţ al meu, 
De cînd, taică, m-ai făcut, 
Așa trist nu te-am văzut? 
— Ce stătuși de mă-ntrebași? 
Nu asară, 

alaltăsară, 


113 


Tăbărit-a, 

nemerit-a, 
Firman de la-mpărăţie, 
Să dau fiu din trupu meu, 
Să slujască la firman, 
Şi nu mai puţin frate, 
Nouă ani și jumătate, 
Să-i slujască în dreptate. 
— Taică, tăiculeţ al meu, 
Lasă că mă duc şi eu. 
— Du-te taică, sănătoasă 
Ca şi-un trandafir frumoasă. 
Florina pleca. 

Mizil ce făcea? 

Înainte-mi pleca, 
Matahală se făcea. 
Florina-l vedea 
Și să-nspăimînta, 
*Ndărăt să-ntorcea. 
Danta că-i grăia: 
— Taică, tăiculeţ al meu, 
De cînd, taică, m-am născut, 
Așa trist nu te-am văzut, 
Ori de chelciug ai fârşit, 
Ori murgu mi-a-mbătrînii, 
Ori haine ai ponosit? 
— Ce stătuşi de mă-ntrebași? 
Eu de chelciug n-am îîrşit, 
Nici murgu n-a-mbătrînit, 
Nici haine n-am ponosit; 
Nu asară, 

alaltăsară, 
Nemerit-a, 

tăbărit-a, 
Firman de la-mpărăţie, 
Să dau fiu din trupu meu, 
Să slujască la firman, 
Și nu mai puţin îrate, 
Nouă ani şi jumătate, 
Să-i siujască în dreptate. 
— 'Taică, tăiculeţu meu, 
Las că mă duc şi eu. 
— Du-te, taică, sănătoasă, 
Să mi te-ntorci sănătoasă 
Ca o garoafă frumoasă. - 

Danta pleca. 
Mizil-crai ce mi-şi făcea? 
Înainte că-i eșa, 
Matahală se făcea, 
Şi pe el dacă-l vedea 
Danta-ndărăt să-ntorcea, 
Mizilca că mi-și grăia: 
— Taică, tăiculeţu meu, 
De cînd, taică, m-ai făcut, 
Așa trist nu te-am văzut, 
Ori de chelciug ai fîrşit, 
Ori murgu ţi-a-mbătrînit, 
Ori hainele-ai ponosit? 
— 'Taică, tăiculeţu meu, 
Ce stătuşi de mă-ntrebași? 
Eu de chelciug n-am fîrșit, 
Nici murgu nu mi-a stătut, 
Nici haine am ponosit; 
Nu asară, 

alaltăsară, 
Nemerii-a, 

tăbărit-a, 
Firman de la-mpărăţie, 
Să dau fiu din trupu meu, 
Să slujască-n Țarigrad, 
La cinstitu de-mpărat, 
Dar nu mai puţin frate, 
Nouă ani și jumătate, 
Să-i slujască în dreptate. 
— Taică, tăiculeţ al meu, 
Lasă să mă duc și eu, 
Dă-mi haine de premeneală, 
Părale de cheltuială, 
Să-mi dai şi boldeica, 
Ca să slujesc cu ea. 
Şi Mizilca că pleca. 
Mizil-crai ce mi-și făcea? 
Înainte că-i eșa, 
Matahală se făcea. 
Mizilca dacă-l vedea, 
Sabia că mi-o trăgea, 
Începea d-a fluştura. 
Mizil-crai dacă-o vedea, 
Și alături că se da, 
Şi din gură-așa grăia: 

— Du-te, taică, sănătoasă, 
Să mi te-ntorci sănătoasă, 
Ca o garoafă frumoasă. 
— Rămii, taică, sănătos, 
Să te găsesc sănătos, 
Ca un trandafir frumos. 
Şi la Poartă să ducea, 
Şi slugile c-o vedea, 
La-mpărat că se ducea: 
— Împărate, 

luminate, 
Fecioru lui Mizil-crai, 
De trei zile stă la poartă. 
Împăratu d-auzea, 
Și la slugi că poruncea, 
Pe ficior că-l aducea, 
Şi-n tabără că mi-l da, 
Peste turci mari că era. 
Dar turcii că-l cunoştea, 
La-mpărat că mi-și mergea: 
— Împărate, 

luminate, 
Fecioru lui Mizil-crai, 
Cătătură fomeiască, 
Călcătură voinicească. 
Împăratu d-auzea, 
Pe loc aşa poruncea, 
Să aducă un rînd de furci, 
Ș-unu de măciuci. 
Dacă o fi ficior, 
Trage la măciucă, 
Dar dacă o fi fată, 
Trage la furcă. 
Boldeica auzea, 
Mizilcă-i spunea. 
Mizilca mergea, 
Măciucă îşi lua, 
Împăratu nu credea, 
Dar turcii-i zicea: 
— Împărate, 

luminate, 
Fecioru lui Mizil-erai, 
Cătătură voinicească, 
Călcătură fomeiască. 
Împăratul d-auzea, 

Pă loc așa poruncea: 
Pă două rînduri jos îi punea, 
Dacă o fi fată, 
E şoldu mai mare. 
Boldeica auzea, 
Mizilcă-i spunea. 
Groapă mi-și făcea, 
Șueaţă se făcea, 
Nici atuncea nu credea. 
Atunci Mizilca zicea: 
— Împărate, 

luminate, 
'Ți-am slujit în dreptate 
Nouă ani şi jumătate, 
Şi am plecat pe cel de zece, 
Să-mi dai turci a mă petrece. 
O sută de turci îi da, 
Pîn’ la Dunăre-o ducea, 
Şi în luntre se suia, 
La mijlocu-apei ajungea, 
La faţă se desfăcea, 
Începea d-a se spăla, 
Şi din gură cuvînta: 
— Rămineţi voi sănătoși, 
Că eu la mînă v-am fost 
Şi harnici nu mi-aţi fost. 
Și turcii dacă auzeau, 
Capetile şi le tăiau. 
Iar Mizil dac-o vedea, 
D-o petrecere făcea, 
Veştile de se ducea, 
În vecini și depărtări, 
Peste nouă ţări şi mări. 
Comunicat de Şt. Şt. Tuţescu, învăţător, co- 


muna Catanele, raionul Băilești, regiunea 
Oltenia. 


11 


Ionașcu 
Veni carte-mpărătească 


Tocmai din ţara leşească, 
De la domnu Tocșan-vodă, 

De la domnu Ionașcu. 
Veni carte-mpărătească 
De război să se gătească. 
Ionașcu ce-mi făcea? 
De război mi se gătea, 
Mi-și da cărți 
în patru părţi, 

Și răvașe, 

prin oraşe, 
De război să se gătească. 
Şi el oaste că-mi strîngea, 
Tot ca frunza și ca iarba 
De nu le mai dai seama. 
Cîtă oaste îmi avea, 
Toată mi-o-mbrăca în za, 
De nici nu se pomenea, 
Și la război că-mi pleca. 
A doua zi se scula, 
Ochianu-n mînă lua 
Și spre război se uita. 
Şi-n război ce mi-și vedea, 
Foarte mult se-nspăimînta 
Și din gură mi-și grăia: 
— Năvălașcă, sluga mea, 
Cîtă oaste avem de multă 
Parcă mi-e de vînt bătută 
Toată la pămînt mi-e pusă; 
Năvălașcă, sluga mea, 
Aideţi noi să ne armăm, 
Că de război nu scăpăm. 
Ei, măre, că se armau, 
Caii că mi-i înşelau 
Și pe ei încălecau 
Și ei, măre, mi-şi plecau: 
Pe calea Butucului, 
Cîmpu Severinului, 
La satu cu nouă lume 
La mînăstirea-n trei brîne. 
Acolo dacă-ajungeau, 
În război că mi-și intrau, 
Cînd fu soarele la prînz, 
Să mi-ţi vezi luptă cu plins; 
Cînd fu soarele-n chindie 
Să vezi luptă cu mînie. 
Tocma atunci mi se-ntîlneau 

Năvălașcă şi Ionașcu. 

— Năvălașcă, sluga mea, 
Ține tu marginile, 

Să bat eu mijloacele, 

Că le știu soroacele; 

De la mine ce-o scăpa, 
De la tine să nu scape, 
Nici în cer, nici în pămînt, 
Nici în gaură de șerpe, 
Nici în pîntece de maică. 
Cînd al doilea să-ntilnea, 
Ionașcu mi-i striga: 

— Năvălașcă, sluga mea, 
Dă-mi-te despre stînga 
De-ţi lungeşște viaţa, 

Că calu s-a-nfierbîntat, 
Sabia-n sînge s-a spurcat, 
Ochii mi s-a-mpăijinat, 

Și m-am pornit pe tăiat. 
Cînd soarele scăpăta, 

Ei n-aveau ce mai tăia. 
Lesne fuse la tăiat, 
Anevoie la scurmat. 

Mi-și scurmau și mi-și scurmau, 
Umplea disagii de păr, 

îi umplea cu gălbiori. 
Ionașcu mi-și grăia: 

— Năvălașcă, sluga mea, 
Aide, să suim pe plai, 
C-aici nu mai e de trai, 
Mergem la cîmp, la cîmpie, 
Unde fir de iarbă nu e, 
Numai dalba colilie, 
Coaptă la Sfînta Mărie. 

Ei acolo că-mi eșşiau 

Și nu mai putea mergea, 
După cai dăscălecau 

Şi caii mi-i priponeau, 

La umbră că se culcau, 
La trei zile se sculau. 

La umbră de stravăţ verde, 
Doarme voinic nu se vede; 
Ei trei zile mi-și dormeau, 
De nici nu se pomeneau, 
La trei zile se sculau. 

Ionașcu se deştepta, 

Doar capu mi-l ridica 

Şi el din gură striga: 

— Năvălaşcă, sluga mea, 
Ia scoal, frate, d-acia. 

Caii vezi că nechezau, 
Ogarii că mi-şi schinceau, 
Tai la cai pripoanele, 

La ogari zăvoarele; 

Dă-le drumu s-arănească, 
Pă noi să ne pomenească. 
Năvălașcă răspundea: 

— Dalei, stăpîne, stăpîne, 
Nu pot, vezi, ca să mă scol, 
Cîte tăieturi pe trup, 

Pe toate că mi le-ajung, 
Cu pana de mi le ung; 
Am o tăietură-n spate, 

Și mult mă trage la moarte. 
Ionaşcu c-auzea, 

Paloș, în dinţi că lua, 

Și pe brînci mi se trăgea, 
Pripoanele de tăia, 

Drumu cailor că da, 

În ţară să s-arănească, 

Si pe ei să-i pomenească. 
Încă o zi mai dormea, 
Ionaşcu se scula, 

D-o șoavă că mi-și vedea, 
Dasupra lor să-nvîrtea, 

Şi din gură mi-și striga: 
— Năvălașcă, sluga mea, 
Astă şoavă să-nvîrteşte 
Moarte nouă ne cobește, 
Că noi dacă-om răposa, 
Cu carnea s-o ospăta | 
Cu sîngele s-o adăpa. 
Pînă seara mai trăia, 
Cînd soarele scăpăta, 
Iacă și ei răposa. 

După ce mi-şi răposau, 
Vulturii că mi-și veneau, 
Şi pe ei că se puneau, 
Cu carnea se ospătau, 

Cu sîngele s-adăpau. 
Veni d-un vultur bătrîn, 
Pă Ionașcu se punea, 
Mina dreaptă că-i lua, 
Cu trei coaste alăturea 
Și cu inelușu-n ea. 

Și sălta de mi-și zbura, 
Acag la el se ducea, 

Pe dasupra să-nvîrtea 

Și din cioc îmi cloncănea, 
Curțile de-mi răsuna, 
Cocoana de mi-l vedea, 
La un vînător striga: 

— Ia vezi, frate, dumneata 
Astă şoavă să-nvirteşte, 
Rău nouă că ne cobește. 
Ia, ia durda la cătare,! 
Și-o lovește unde-o doàre, 
C-o avea şi ea vrun păs. 
Durda-n mînă mi-o lua, 
Băga praf cu chivăra, 

Şi gloanţele cu mîna 

Şi în şoavă o slobozea, 
Și nu mi-o înemerea, 
Iar ea dacă mi-și vedea, 
Asupra casei se da, 

Și drumu mîinii că da, 
Drept în curte de cădea. 
Atunci cocoana vedea 

Și la ea că se uita 
Ineluşu cunoştea, 

Şi la slugi că poruncea: 
Scoateţi caii ăi negri, 
Care-mi strălucesc ca șerpii. 
Şi la trăsură-i puneau 

Şi ei, măre, că-mi plecau: 
Pe calea Butucului, 
Cîmpu Severinului, 

La satu cu nouă lume 

La mînăstirea-n trei brîne, 
Pă Ionașcu îl găsea, 
Începea d-a mi-și plîngea, 
Mi-şi plîngea și-l săruta, 
Oscioarele le lua, 

Acasă mi se-ntorcea, 


Tot plingînd și suspinînd 


Pe Ionașcu jelind. 


Cules personal de la soldatul Stan 


Reg. II linie, 1892. 


12 
Nicola Nicolcea 


Verde de sipică, 
Strigă, vere, strigă, 
De trei zile strigă, 
Dar cine mi-și strigă? 
Cea fată de frînc, 
Din oraş, din tîrg, 
Din tîrg, din Braşov. 
Verde d-o lalea, 
Dar ea cum striga 
Și cum mi-și zicea? 
— Verde d-o lalea, 
Cine s-o afla, 

Și s-o adevăra, 

Pe min” să mă ia 
Şi mie să-mi facă: 
D-o vie pe mare, 
Pă trei galioane, 
Cu nouă răzoare, 
Iar printre răzoare, 
Scumpe portocale. 
Jur-prejur de vii, 
Smochini şi lămii, 
Cu aracii albi, 

Cu strugurii negri, 
Cu aracii-n furci, 
Cu strugurii dulci. 
Verde d-o lalea 
Cine s-o afla, 

Și s-o adevăra: 
Nicola Nicolcea, 
Fecioraș de sîrb, 
Basmarghiol de tirg. 

Tudor, 


Foae d-o lalea, 
La fată mergea, 
Şi să-nţelegea. 
Fata că-i zicea: 
— Nicolo, Nicolceo, 
Pe tine te-oi lua, 
Tu de mi-oi făcea 
Ce porînci ţi-oi da: 
D-o vie pe mare 
Pă trei galioane, 
Cu nouă răzoare, 
Iar printre răzoare, 
Scumpe portocale, 
Cu aracii albi, 
Cu strugurii negri, 
Cu aracii în furci, 
Cu strugurii dulci. 
Ei să-nţelegea, 
Nicola-mi pleca, 
Doisprezece lua, 
La Mare mergea, 
Cinu că-l lua, 
Şi-n el se suia, 
Pe Mare pleca, 
Cu cinu-mi cina, 
Cu vîsla vîsla, 
Tot pe Mare-n jos, 
Mergea cu folos. 
Verde d-o lalea, 
Începea 

de mi-și lucra, 
Via c-o sădea, 
Unii o cârnea, 
Alţii c-o săpa, 
Unii pîrguia, 
Struguri le făcea, 
Strugurii cocea, 
Dumnezeu că vrea; 
Nicola Nicolcea, 
În basma îi lua, 
La fată mergea, 
Și că mi-i zicea: 
— Verde-un bob năut, 
Na, fată de frînc, 
Ce mi-ai poruncit, 

Eu că ţi-am făcut. 
Verde d-o lalea, 
Fata-i mulțumea, 

Şi că mi-i zicea: 

— Nicolo, Nicolceo, 
Pasă, fii de cinste 

Și de omenie, 

Să-mi mai faci tu mie 
Și atunci te iau, 
Verde trei spanaci, 

Şi mie să-mi faci, 
Verde-o peliniţă, 
Mică fintîniţă, 

Pe cel vîrf de munte, 
Cu apă sălcie, 
C-aşa-mi place mie. 
Verde d-o lalea, 

El d-o auzea, 
Începea d-a plîngea, 
La cal să ducea, 

Calu de-l vedea, 
Iute-l întreba: 

— De ce plîngi, stăpîne? 
Eu te-adăst să vii cîntînd, 
Şi te văz venind plîngînd, 
Nici nu mai măniînci, 
Şi nici nu mai rîzi? 
— Verde bob năut, 
Cum să mai mănînc? 
Şi cum să mai rîz? 
Ce mi-a poruncit 
Cea fată de frînc 

Eu ei ca să-i fac: 
Mică fîntîniţă 

Pe cel vîrf de munte, 
Cu apă sălcie. 

Verde d-o lalea, 
Calu-l învăţa: 

— Stăpîne, stăpîne, 
Tu ţi-ăi cumpăra: 
Ciocan şi casma. 

La munte mergea, 
Muntele-ncerca, 
Ciocan se strica. 
Îndărît să-ntorcea, 

Alt ciocan lua, 
Ciocan de mischiu, 
Din tîrg din Sibiu. 
La munte mergea, 
Muntele-ncerca, 
Munte reteza. 
Verde d-o lalea, 
Coraj dobîndea, 
Pornea, se suia, 
Tot din peatră-n peatră 
Și din stîncă-n stîncă; 
În vîrf c-ajungea, 
Începea d-a lucra, 
Cu ciocan ciocnea, 
Cu casma scotea, 
Trei zile lucra; 
Dumnezeu că vrea, 
Apă că eşea, 

În năstrapă lua, 

La fată ducea. 

Fata de-l vedea, 
Foarte-i mulțumea, 
Și că mi-i zicea: 

— Nicolo, Nicelceo, 
Pasă, fii de cinste, >; 
Şi de omenie, e“ 
Sării tiai fâci tu mie 
Și atunci te iau. 
Verde d-o lalea, 

De mi-ăi aducea, 
Soarele și luna, 

Doi luceferei, 

În doi umerei, 

Ca doi ochi ai tăi, 
Să mă joc cu ei. 

El dac-auzea, 

Mai rău să-ntrista, 
La cal se ducea, 
Calu-l învăţa: 

— Stăpiîne, stăpîne, 
Verde trei spanaci, 
P-asta să n-o faci, 
Pridvor să te sui, 
D-acolo să strigi: 
Ai, fată de frînc, 

Ce mi-ai poruncit, 
Iar că ţi-am făcut. 
Ea cînd s-o uita, 
Tu cu arc-ăi da, 
Ochii-i săgeta. 

El ce mi-şi făcea? 
De la cal pleca, 
La ea se ducea, 
În pridvor se suia, 
D-acolo striga: 

— Ai, fată de frînc, 
Ce mi-ai poruncit, 
Eu că ţi-am făcut. 
Verde d-o lalea, 
Ea cînd se uita, 
El cu arcu da, 
Ochii-i săgeta, 
Buştean c-o lăsa. 
Verde d-o lalea, 
D-acolo-mi pleca, 
Și se căstorea. 


Comunicat ce Şi. Şt. Tujescu, învăţător, co- 
muna Catanele, raionul Băileşti, regiunea 
Oltenia. 


13 
Fata frîncului 


Mi-şi strigă, 

mi-și strigă 
O fată de îrînc, 
Făcută c-un turc: 
—— Cine s-o găsi 
Și s-o adeveri, 
Pă mine să mă ia, 
Mie ca să-mi facă: 
D-o vie pe mare, 
Cu nouă răzoare, 
Pă răzor de vii, 
Gutui şi lămii, 
De vin persecii; 

Cu viţă 
plăviţă, 

Cu struguri săini, 
C-ăia sînt mai buni, 
Căpătii de vie. 
D-o lină fîntînă, 
Cu apă sălcie, 
C-aia-mi place mie! 
E] că se găsea, 
Și s-adeverea 
Un băiat de sîrb, 
Făcut cu un turc, 
Vașmarghiol de tirg, 
Aferim voinic; 
Gingălaş de fete, 
Tubeţ de neveste! 
El că se găsea, 
Şi s-adeverea, 
Trei ani mi-și umbla, 
Pînă cînd găsea: 
Viţă, 

d-a plăviţă, 
Cu struguri săini, 
C-ăia sînt mai buni! 
Alţi trei ani umbla, 
Pînă mi-și găsea 
Gutui şi lămii, 
De vin persecii. 
El mi se ducea, 
La Stanciu ţiganu, 
Bate cu ciocanu, 
La Dumitru grosu, 
La Stanciu frumosu, 
Pe ei mi-i lua, 
Via mi-o sădea, 
Şi mi-o arăcea: 
Cu araci de fer, 
Cu porţi de oţel 
Cu gardu de sticlă, 
Îngrădit cu sîrmă, 
Inima fărîmă! 
Pomii mi-i sădea, 
Trei ani nu rodea, 
Pînă se prindea, 
Şi atunci rodea: 

Gutui şi lămii, 
De vin persecii, 

Şi struguri săini, 
C-ăia sînt mai buni. 
Struguri culegea, 
În bazma-i punea; 
O creacă rupea, 
La fată mergea, 
Fetii că-i plăcea, 
Şi fata-i striga: 

— Aferim voinic, 
Ce ţi-am poruncit, 
Toate le-ai făcut, 
Dar tu să te duci 
Și mie să-mi faci 
Căpătii de vie, 
D-o lină fîntînă, 
Cu apă sălcie, 
C-aia-mi place mie 
Şi atunci te iau 
Soţioară-n lume, 
Te iubesc pe tine! 
Băiatu pleca, 

La munte mergea; 
El că mi-şi rupea, 
Tot la stei de peatră, 
Şi mi le aducea, 
Fîntînă făcea, 

D-o fîntînă lină, 
Cu apă sălcie. 
Apă că lua, 

În pahar punea. 
Fetii că-i ducea, 
Fata că mi-şi bea, 
Şi ei îi plăcea, 
Din gură striga: 
— Aferim voinic, 
Ce ţi-am poruncit 
Toate le-ai fäcut, 
Dar tu să te duci 
Şi tu să-mi săgeți 
Soarele și luna, 
Să-mi ţie cununa, 
Doi luceferei, 

Să mă joc cu ei; 
Şi atunci te iau 
Soţioară-n lume, 
Mă iubesc cu tine. 
El mi se ducea 
Săgeţi că scotea 
Şi mi le ungea, 
La soare privea, 
Rugina spăla. 
Adăsta, 

pînă venea, 
Soarele în prînz, 
Săgeţi întindea, 
Ochii că-i pleznea, 
Și mi-l săgeta, 
Ceru să-nnora 
Ploi că se pornea, 
Ploi şi cu ninsoare, 
Așa foc de jale; 
Şi el adăsta 
Pînă însăra, 
Săgeţi că scotea, 
Luna săgeta 
Pîn două c-o da; 
Și iar săgeta, 
Doi luceferei, 
De drăguţi de ei! 
În poală că-i lua, 
Fetii că-i ducea, 
Si fetii-i plăcea, 
Și fata striga: 
— Aferim voinic, 
Ce ţi-am poruncit, 
Toate le-ai făcut! 
Dar tu să te duci, 
Mie să-mi aduci 
Pe Moşu Adam, 
Şi pe Moașa Eva, 
Și atuncea te iau 
Soţioară-n lume, 
Mă cunun cu tine. 
El se năcăjea, 
Paloş mi-și scotea, 
Pă arcer îl da, 
La ea se ducea; 

El că adăsta, 

Pînă se scula, 
Paloș că lua, 

Cînd o dată da, 

În două o da; 
Afar’ că eşia 

Şi moarte-și făcea. 
Verde bob năut, 
Unde s-a văzut, 
Şi s-a pomenit, 

Că s-a junghiat, 
D-un voinic 
Pentru un lucru de nimic! 


Cules personal de la Udilă Radu, soldat în 
Reg. II linie, 1892. 


14 
Letinu bogat 


Verde, verde meri creţești, 
În oraș, la București, | 
L-ale case mari domnești, | 
Multe carîte sînt strînse, 
Cu postav verde-nvelite, 
Tot de nuntă sînt gătite. 
Mi se-nsoară Iancu-vodă 
Și-l cunună Mircea-vodă. 
Mireasă de unde ia? 

Din oraş din Dobrogea; 
Fata lui Letin bogat, 

Că mi-e de blagă bogat 

Și de lege lepădat, 

Săvai, cîinele spurcat! 
Verde frunză d-o lalea, 
Frumoasă nuntă-mi pornea, 
Mi-o pornea pe la Sînpetru 
Şi-ajungea pe la Sînmedru. 
Dar Letinu ce-mi făcea? 

În foișor se suia, | 

Drept la vale se uita, 

lacă nunta mi-o vedea, 

Porțile le zăvoră, l 
Tot cu feru plugului; 
Puterea pămîntului, 
Cam în pizma nunului. 
Iacă și nunta sosea, 
Dar Letinu ce-mi făcea? 
În foișor se suia 
Şi din gură mi-și striga, 
Strigă o dată letinește, 
Al doilea dobrogeneșie 
Şi-al treilea-n chip domnește: 
— Care mi-e ginerile, 
Ginerile, mirele, 
Să s-aleagă din nuntaşi, 
Din nuntaşi, 

din sichirași, 
Și din dalbii coconași, 
Să-mi saie zidurile 
Să descuie porţile, 
Să intre caritele. 
Ginerile d-auzea, 
La inimă-l săgeta, 
Buza-n patru că-i plesnea, 
Sînge-nchegat că-i cura. 
Dară nunul cel mai mare, 
Cu grija nunţii-n spinare, 
Ca şi-al nostru d-astă seară, 
Din gură mi-și cuvînta: 
— Taci, fine, nu te-ntrista, 
Roagă-te la Dumnezeu, 
Să trăiască nașu-tău, 
Și la Maica Precista, 
Să trăiască nașe-ta 
Și te-o scăpa de belea. 
Să mă ierte Dumnezeu, 
Mă fac mire-n locu tău. 
Frumos calu-nfierbînta, 
De deparie-l repezea, 
Ziduri pe sus că-mi sărea, 
Porţile le descuia, 
Și carîtele intrau. 
Dar Letinu ce-mi făcea? 
Nici p-aia nu se lăsa, 
Șapte teancuri aducea, 
Şapte teancuri de postav, 

Adus de la Țarigrad. 
În curte mi le-aducea 
Și la rînd mi le punea, 
Şi din gură mi-și striga: 
— Care mi-e ginerile, 
Ginerile, mirele, 
Salte cu umerile, 
Ca şșoimel aripile, 
Să se-aleagă din nuntaşi, 
Din nuntași, 

din sichirași 
Şi din dalbii coconași, 
Să saie teancurile, 
Să le taie sforile, 
Să-și ia postavurile 
Să le dea pe la nuntași, 
La nuntaşi, 

la sichiraşi, 
La dalbii de coconași. 
Ginerile d-auzea, 
Foarte rău se întrista. 
Dară nunu cel mai mare, 
Cu grija nunţii-n spinare, 
Aşa din gură-mi grăia: 
— Taci, fine, nu te-ntrista, 
Roagă-te la Dumnezeu, 
Să trăiască nașu-tău, 
Te-o scăpa de ceasu rău. 
Frumos calu-nfierbînta, 
Teancurile le sărea, 
Sforile mi le tăia, 
Postavurile le lua, 
Pe la nuntaşi le-mpărţea, 
După cum era nuntașu, 
Așa-i da şi postavu. 
Dar Letinu, ca Letinu, 
Cu sufletu ca păgînu, 
Nici p-aia nu se lăsa, 
Şapte buţi că-mi aducea, 
În curte mi le punea 
Și din gură cuvînta: 
— Care mi-e ginerile, 
Ginerile, mirele 
Salte cu umerile, 
Ca şoimul aripile, 

Să se-aleagă din nuntaşi, 
Din nuntaşi, 

din sichirași 
Şi din dalbii coconaşi, 
Să-mi saie buţile, 
Să-mi taie cercurile, 
Să-mi verse vinurile, 
Să-mi adape vitele. 
Ginerile, d-auzea, 
Foarte rău se întrista. 
Dară nunul cel mai mare, 
Cu grija nunţii-n spinare, 
Așa din gură-mi grăia: 
— Taci, fine, nu te-ntrista, 
Roagă-te la Dumnezeu, 
Să trăiască nașu-tău, 
Și la Maica Precista, 
Să trăiască nașe-ta, 
Capu tău că l-oi scăpa. 
Frumos calu-nfierbînta, 
Buţile că le sărea, 
Cercurile că le tăia, 
Vinurile că-mi vărsa, 
Nuntașşi caii-mi adăpa, 
Dar Letinu, ca Letinu, 
Cu sufletul ca păgînu, 
Nici p-aia nu se lăsa: 
Patru fete mi-aducea, 
Tot un chip, tot o făptură, 
Tot un umblet şi-o mersură, 
Tot un port şi-o uitătură, 
În cămară le băga, 
Și din gură cuvînta: 
— Care mi-e ginerile, 
Ginerile, mirele, 
Salte cu umerile, 
Ca șoimul aripile, 
Să s-aleagă din nuntași, 
Din nuntași, 

din sichirași, 
Și din dalbii coconași, 
Să-și aleagă mireasa, 
Cunune-se cu dinsa. 
Ginerile d-auzea, 
La inimă-l săgeta 

Foarte rău se întrista. 
Dară nunu cel mai mare, 
Cu grija nunţii-n spinare, 
Aşa din gură-mi grăia: 

— Taci, fine, nu te-ntrista, 
Roagă-te la Dumnezeu, 
Să trăiască nașu-tău, 

Că ţi-o scăpa capu tău. 
Pe fin de mînă lua, 

În cămară mi-l băga, 

Măr de aur că-mi scotea, 
Pe covor mi-l arunca, 

Şi din gură cuvînta: 

— Să s-aleagă fina mea, 
Măru de jos să mi-l ia, 
C-am o sabie-nveninată 
Spurcată la cap de fată. 
Trei fete nu se mişca, 
Mireasa se-nfricoşa, 

Un pas nainte făcea, 

De mijloc s-apleca, 

Măr de aur culegea, 

Nunu de mîn-o lua, 

În carîtă mi-o punea, 

Şi cu nunta că-mi pleca. 
Ei plecau pe la Sînmedru, 
Şi-ajungea pe la Sînpetru. 
Dar Letinu, ca Letinu, 

Cu sufletu ca păgînu, 

Nici p-aia nu se lăsa, 
După nuntă-mi trimetea 
Vreo cincizeci de pochinzeri, 
Toţi pe bidivii călări. 
Acas' la socru-mi soseau, 
Toţi mi-și beau și mi-și mîncau, 
Puneau capu se culcau. 
Dară socru ce-mi făcea? 
Cîte-un ochi la toţi scotea, 
Picioare la cai jupuia, 

La Letinu-i trimetea. 

Jar Letinu de-i vedea, 

A pagubă fluera 

Şi din gură-aşa-mi grăia: 
Împrumutu ce le-am dat, 

S-a-ntors cu vîrf şi-ndesat; $ 
Eu le-am făcut-o lor tunsă 
Și ei mi-au făcut-o rasă. 


Comunicat de C. Daniilescu, învăţător, co- 
muna  Scundu, raionul Drăgășani, regiunea 
Argeș. 


15 
Letinu 


Frunzuliţă lobodă, 

În curte la Ştefan-vodă, 
S-au strîns boerii la vorbă; 
Boeri mari ai ţăriei, 

Stîlpii 'Țarigradului, 
Podoaba împăratului; 

Ei stau şi se sfătuiau 

Și pe Sîncă-l logodeau. 
Mireasă de unde-i dau? 
Tot din tîrg din Dobrogea, 
Fata lui Letin bogat, 

Mi-e la cruce nenchinat 
Şi de lege depărtat 

Și de blagă mi-e bogat. 
Toată nunta că-mi pleca: 
Patruzeci de coconași 
Feciori de boernași. 

Şi-mi plecau pe la Sînpetru 
Și-ajungeau pe la Sînmedru. 
Dar Letinu ce-mi făcea? 
Ochianu că şi-l punea, 
“Toată nunta-o năzărea: 
Nu ştiu pomet înflorit, 
Ori nunta că mi-a sosit? 
Toată nunta că-mi sosea, 
Dar Letinu ce-mi făcea? 
Săvai, cîinele spurcat 

Și de lege depărtat 

Şi de blagă-ndestulat, 

În foişor se suia, 

La pistoale slobozea, 

Porţile le zăvoră 
Și din gură așa striga: 
— Care mi-e ginerile, 
Ginerile, 

mirele, 
Să s-aleagă din nuntaşi 
Și din boerii ceilalți, 
Și să-mi saie porţile 
Să-și bage cartele, 
Că dacă nu le-o sări, 
Frumos capu-i s-o tăia, 
Nici mireasă nu i-oi da. 
Ginerile d-auzea, 
Lăcrămile-l podideau 
Şi la nașu-său mergea. 
Nașu-său că-mi grăia: 
— Fine, nu te spăiminta 
Că ţi-oi purta eu grija. 
Roagă-te la Dumnezeu 
Să trăiască nașu-tău 
Şi la Maica Precista 
Să trăiască naşă-ta. 
Pui de leu că mi-și avea, 
Puţintel că mi-l plimba 
Alb de spume mi-l făcea, 
De lua spuma cu mîna, 
Și de pămînt mi-o trîntea, 
Sloi de gheaţă se făcea; 
Cînd odată mi-și răcnea, 
Pe sus porţile sărea, 
Buzduganu mi-l trăgea, 
Zăvoarele le rupea, 
Balamale fărîma, 
Carîte-n curte băga. 
Dar Letinu cel bogat, 
Săvai, cîinele spurcat, 
Mi-e la cruce nenchinat 
Şi de lege depărtat 
Și de blagă-ndestulat, 
Și de miere şi de unt, 
De bunu după pămînt, 
În foişor se suia 
Altă ispită le da: 
Şapte buţi de vin și-avea, 
Alăturea le punea, 

Săritoare le făcea 
Și din gură aşa grăia: 
— Care mi-e ginerile, 
Ginerile, 

mirele, 
Vie saie buţile, 
Să taie cercurile, 
Să-şi adape gloabele; 
Că dacă nu le-o sări, 
Frumos capu-i s-o tăia, 
Nici mireasă nu i-oi da. 
Ginerile d-auza, 
Lăcrămile-l podideau 
Și la naşu-său mergea. 
Iar naşu-său grăia: 
— Fine, nu te-nspăimînta 
Că ţi-oi purta eu grija. 
Roagă-te la Dumnezeu 
Să trăiască nașu-tău 
Şi la Maica Precesta 
Să trăiască nașă-ta. 
Pui de leu că-ncăleca, 
Puţintel că mi-l plimba 
Alb de spume că-l făcea 
Și o dată că-mi răcnea 
Pe sus buţile sărea, 
Paloșul că-l trăgea, 
Cercurile le tăia, 
Vinu-n curte slobozea, 
Toţi caii că-și adăpa 
Și ploștile le umplea. 
Dar Letinu cel bogat, 
Săvai, cîinele spurcat, 
Și de lege depărtat, 
Mi-e la cruce nenchinat 
Şi de blagă-ndestulat 
Și de miere și de unt 
De bunu după pămînt, 
În foişor se suia, 
Altă ispită le da: 
Vezi, Letinu cel bogat 
Lua şapte viguri de postav, 
Alăturea le punea, 
Săritoare le făcea 
Și din gură că-mi grăia: 

— Care mi-e ginerile, 
Ginerile, 

mirele, 
Să s-aleagă din nuntaşi 
Și din boerii ceilalţi, 
Să-mi saie vigurile, 
Să-și ia postavurile, 
Că dacă nu le-o sări, 
Frumos capu-i s-o tăia 
Nici mireasă nu i-oi da, 
Ginerile d-auzea 
Lăcrimile-l podideau 
Şi la naşu-său mergea. 
Jar nașu-său că-mi grăia: 
— Fine, nu te-nspăimînta, 
Că ţi-oi purta eu grija. 
Roagă-te la Dumnezeu 
Să trăiască nașu-tău 
Și la Maica Precista. 
Să trăiască naşă-ta. 
Pui de leu încăleca, 
Puţintel că mi-l plimba, 
Alb de spume mi-l făcea, 
De lua spuma cu mina, 
De pămînt că mi-o trîntea 
Sloi de gheaţă mi-o făcea, 
Și cînd o dată răcnea 
Vigurile le sărea, 
Paloșul că-l trăgea, 
Postavurile toca, 
Și la nuntaşi le-mpărţea; 
Cum era şi nuntașu 
Așa-i da şi postavu; 
De era mai tinerel 
Îi da postav frumușel; 
De era mai bătriior 
Îi da postav negrișor. 
Dar Letinu cel bogat, 
Săvai, cîinele spurcat 
Mi-e la cruce nenchinai 
Și de lege depărtat 
Și de blagă-ndestulat, 
Şi de miere şi de unt, 
De bunu după pămînt, 
În foișor se suia, 

La pistoale slobozea, 
Altă ispită le da: 
Şapte fete mari şi-avea, 
Tot un chip și tot un stat, 
Tot un stat, 

tot un purtat, 
Și alături le punea 
Și din gură aşa-mi grăia: 
— Care mi-e ginerile, 
Ginerile, 

mirele, 

Să s-aleagă din nuntaşi 
Şi din boerii ceilalți 
Vie, cunoască-și mireasa, 
Cunune-se cu dînsa; 


Că dacă nu şi-o cunoaște-o, 


Frumos capu-i s-o tăia, 
Nici mireasa nu i-oi da. 
Ginerile d-auzea, 
Lăcrămile-l podideau 
Şi la nașu-său mergea. 
Iar nașu-său că-mi grăia: 
— Fine, nu te-nspăimînta, 
Că ţi-oi purta eu grija. 
Roagă-te la Dumnezeu, 
Să trăiască nașu-tău 
Şi la Maica Precesta 
Să trăiască nașă-ta. 
El la fete că-mi mergea, 
D-un mărgăritar scotea, 
Pe masă mi-l arunca 
Şi din gură așa-mi grăia: 
— Fetelor, 

fetiţelor, 
Cocoanelor, 

zînelor, 
Am o sabie spurcată, 
De-mi taie la cap de fată. 
Mireasa care era, 
Lăcrămile o podideau. 
El de mînă mi-o lua 
Şi-n carîtă mi-o punea 
Dar Letinu ce-mi făcea? 
Cincizeci pochinzări le da, 
Tot cincizeci de pochinzări, 

„st 


Tot feciori de negustori 
Călări pe cai gălbiori, 
Coamele-mpletite-n flori; 
Toată nunta mi-o pornea 
Nunta toată că-mi pleca, 
Şi-mi pleca pe la Sînmedru, 
Şi-ajungea pe la Sînpetru. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geş. 


16 


Iana Iozuliana 


Sus, mai de sus, 
La Ruși de-a-Vede; 
Mie mi se vede: 
De o căscioară mică, 
Mică de nimică, 
Cu cincizeci de uși, 
Cu şaizeci de buți, 
Tot buţi buclicene 
De-o sută de vedre. 
Vinu, cine-l vinde? 
Iana lozuliana, 

Cu Diu Karaghiuzăl, 
Lume frumușel, 
Portu gingășel, 

De nu e ca el. 
Vinu, cine-l bea? 
Cinzeci de casapi, 
Cinzeci făr” de cinci 
Ceată de voinici, 
Patruzeci şi cinci, 
Tot casapi din sus, 
Cu căciuli de urs, 
Iana că-mi striga: 
— Care s-o afla, 

Si s-o adevăra, 

Pă min’ să mă ia, 
Dunărea să treacă 

Şi-ncolo și-ncoâ: 
Pă spate, pă coaste; 
Din coaste-notînăd, 
Din cobuz cîntând, 
Din ocă vin bînd, 
Din cebuc trăgînd; 
Din cobuz de os, 
Mult cîntă frumos, 
Pe Dunăre-n jos. 
Cu coarda de sîrmă, 
Inima-mi răzbună, 
C-un căluş de fag, 
Mult cîntă cu drag. 
Nota ce-nota, 

La un mal trăgea, 
Neagu ce-mi făcea? 
Pe mal c-o scotea, 
El se ascundea, 

Pe supt mal intra, 
Casapii că striga: 
— Iano, vino-ncoa, 
Că-aşternutu tău, 
Parale mărunte, 

Pă sîrmă tesute, 

La casapi sînt multe; 
Perioara ta: 
Tăgîrța pistriță, 
Plină de leiţe, 
Petat și groșiţe, 
Luaţi din răsmiriţă, 
Că mi-i da Ioniţă. 
Iana răspundea: 

— Tușcă-sa bătrînă, 


Ţie că mi-ţi pute 
Trupu-a mucezală, 
Barba a sfoigeală, 
Sufleţu a cîine, 
Sărmana de mine, 
Ce mă fac cu tine? 
Neagu d-auzea, 

Pe supt mal ieșea, 
Cu Iana vorbea: 
— Iano, dumneata, 

far tu să te duci, 
Vinu ca să-mi scoţi, 
Vinu cu vadra, 
Rachiu cu ocaua, 
Casapii s-o-mbăta, 
Eu că mi-oi veni 


26 E cati 
„Nimic. nu-i cercată, 
“a singe spurcată. 


Pe toţi oi tăia, 

Pe tine oi lua, 

Și eu mi-oi pleca, 
În ţară arăpească, 
Şi cu-a iînglezească, 
Să te fac nevastă. 


Comunicat de Şt. St. Tuţescu, comuna Cata- 
nele, raionul Băilești, regiunea Oltenia. 


17 
Nita 'Talaniţa 


Verde, verde, sălcioară, 
D-asară, 
d-alaltăsară, 
Trei voinici că se lăsară, 
Tot la Niţa Talaniţa 
Vinde vinu cu vedriţa 
Şi rachiu cu ploschița. 
Unu, uitătura lupului, 
Altu, uitătura șarpelui, 
Altu, cu nădragii roşii 
Mult mi-e gros şi scundicel 
Parcă şade dracu-n el. 
Verde frunză, foi de viţă, 
— Hai tu, Niţă Talaniţă, 
N-ai tu grajdiu de vreo trei cai 
Şi hodae pentru noi? 
— Ba am grajdiu de șease cai 
Şi hodae pentru voi. 
Caii la grajdiu că-i băgau 
Şi-n hodae că intrau 

Și din gură așa-mi grăiau: 
— De ţi-o fi vinu mai rece 
O să bem pînă la zece; 
De ţi-o fi vinu mai dulce 
Noi d-aci nu ne-om mai duce. 
Tot la vin că-mi porunceau, 
Nouă vedre că mi-și beau. 
Ea le spune că sînt nouă, 
lar ei spuneau că sînt două. 
Dară Niţa ce-mi făcea? 
La Domnie că-mi mergea, 
Pe voinici că mi-i lăsa. 
La Domnie ce-mi făcea? 
Trei zile-n poartă şedea 
Și Domnia mi-o vedea 
Și din gură o-ntreba: 
-— Hai tu, Niţă Cîrșmăriţă 
Ce vînt tare mi-a bătut 
Pînă aicea de-ai venit? 
Tară Niţa răspundea: 
— Hai, Doamne, măria-ta, 
D-asară, 

d-alaltăsară, 
Trei voinici închivăraţi, 
Călări pe trei pui de haţi, 
Unu, uitătura lupului, 
Altu, uitătura șarpelui, 
Unu, cu nădragii roșii, 
Mult mi-e gros și scundicel, 
Parcă şade dracu-n el 
Le-am scos vin, 

le-am scos pelin, 
Nouă vedre mi-au băut 
Şi eu le spun că sînt nouă, 
Iar ei zic că sînt două. 
Iar Domnia răspundea: 
— Verde frunză, foi de viţă, 
Hai tu, Niţă Cîrșmăriţă, 
Și la mine au venit 
Trei zile că mi-au șezut; 
Le-am tăiat o gonitoare, 
De mă legăna în coarne, 
De le-am făcut de gustare, 
Le-am dat vin, 
le-am dat pelin 

Şi-au făcut chefu deplin. 
Așa Niţa c-auzea, 

Acasă mi se ducea, 
Văcaru că-l trimetea, 
Vacile mi le-aducea, 

O gonitoare tăia, 

De gustare le făcea. 

Trei zile că mi-și şedeau, 
Beau voinicii şi chioteau, 
Tot chefu că şi-l făceau, 
Nici o para nu plăteau. 
Cules personal de la bătrinul lăutar Dumitru 


Ursaru, din comuna Drăgășani, regiunea 
Argeș. 


18 


Fecioraş de sîrb 


Frunză verde, floare albastră, 
Săvai, în ţara sîrbească, 
Săvai, fecioraş de sîrb, 
Dumineca s-a născut, 
Duminecă s-a născut, 
Luni de gustare-a cerut; 
Pui de bivolilocel 

Iasă-n vară d-un vițel; 
Şeapte cuptoare de pită, 
Și-o bivoliţă gonită, 

Şi să i-o facă cu zeamă, 
Să-și mai prinză inimioară. 
La trei zile mi-şi grăia: 
— Maică, măiculița mea, 
Toţi oameni ca-nciocălat, 
Şi s-apucat de arat, 
Doar noi am întîrziat. 
Opt boi la jug înjuga, 

Și pluguleţu pornea, 

Şi el, frate, mi-şi brăzda 
Moşia împăratului, 
Drumu 'Ţaligradului. 

El cornici, el pogonici, 

Si mîna ca cinci voinici. 
Arap Colțea că-l afla, 


145 


Și la el că mi-și venea, 

Şi din gură mi-i grăia: 

— Oleoleo, fecior de sîrb, 
Ursători nu ţi-ai făcut 

Și ai plecat după plug. 
Verde frunză şi-un spănac: 
Da tu, frate, mi-ai brăzdat 
Moșia-mpăratului, 

Drumu 'Ţaligradului? 

Fecior de sîrb mi-și grăia: 
— Arap Colțea, viteaz mare, 
De ce nu-ţi vorbeşti pe cale? 
Verde frunză popiîlnic, 

Eu sînt un copil mai mic, 
Dumneata eşti om bătrîn, 

Îţi prinzi mintea c-un copil! 
Și-așa cum îl judeca, 
Fecior de sîrb ce-mi făcea? 
Buzduganu că-l trăgea, 

De trei ori că-l învîrtea, 
Pe-Arap Colțea mi-l lovea 
Drept în furca peptului, 
Unde-i păs voinicului, 

După cal că-l dobora 

Şi paloșul că-l trăgea, 
Bucăţele mi-l făcea. 

Fecior de sîrb ce-mi făcea? 
Călușelu că i-l lua 

Și la plug că mi-l punea 

Și înainte că mîna 

Și înainte mi-și brăzda 
Moşia împăratului, 

Drumu 'Ţaligradului. 

Cules personal de la uncheașul M. Badea 


Bădică, 1889 în comuna Ştefăneşti, raionul 
Drăgășani, regiunea Argeș. 


19 


Doicin Bolnavu 
În oraș, în București, 


Nemerit-a, 
poposit-a 

D-un arap mare, buzat, 
Negru şi ciudat: 
Ochii-n cap ca taleru, 
S-a-ngrijorat vistieru; 
Trupu lui ca butia, 
S-a-ngrijorat Domnia. 
Dalei, dinţişorii lui, 
Știi, fearăle plugului; 
Mâna lui ca putineiu 
Și picioru ca uleiu; 
Deștele, 
mosoarele, 

Capu ca hîrdău. 
De mîncare, 

el ce-mi are? 
Pîine din nouă cuptoare, 
Şi-o junincă gonitoare 
Pui de bivol malacel, 
Iesă-n vară d-un vițel. 
Mînca nu se pregusta 
Și de noapte o fată mare, 
Care cu el se culca, 
Dimineaţa mi-o-ngropa. 
Toţi, măre, rîndu-și făcea, 
Și al lui Doicin venea 
Tot al lui și-al soru-sa, 
Care o chema Voichiţa. 
Voichiţa dac-auzea 
Intra-n casă suspinînd, 
leșea-afară tot oftînd. 
— Dalei, Voică, soru-mea, 
Ce ai tu de ești așa? 
Intri-n casă suspinînd, 
leşi afară tot oftînd; 
Ori ţie că ţi-a venit, 
Vremea de căsătorit? 
Ori ţie ţi s-a urit 
Casă mare măturind? 
Ori perina mea mutînd, 
Cînd la cap, cînd la picioare, 
Cînd la dalbe brăţișoare, 
Cînd la umbră, cînd la soare? 
— Neică, nu mi s-a făcut, 
Vremea de căsătorit 
Și nici nu mi s-a urit, 

Casă mare măturînd, 
Pernioara ta mutînd, 
Cînd la cap, cînd la picioare, 
Cînd la dalbe brăţișoare, 
Cînd la umbră, cînd la soare. 
Dar aici, în Bucureşti, 
Nemerit-a, 
poposit-a 

D-un arap mare, buzat, | 
Negru şi ciudat: 
Ochii-n cap ca taleru, 
S-a-ngrijorat vistieru; 
Trupu lui ca butia, 
S-a-ngriiorat Domnia. 
Dalei, dinţişorii lui, 
Ştii, fearăle plugului; 
Mîna lui ca putineiu, 
Și picioru ca uleiu, 
Deșştele, 

mosoarele, 
Capu ca hîrdău. 
De mincare el ce-mi are? 
Pîine din nouă cuptoare, 
Şi-o junincă gonitoare, 
Pui de bivol malacel, 
leșea-n vară d-un vițel. | 
Minca nu se pregusta 
Și de noapte o fată mare, | 
Care cu el se culca, 
Dimineaţa mi-o-ngropa. 
Toţi rîndu că şi-au făcut, 
Rîndu nostru a venit. 
— Dalei, Voică, soru-mea, 
Nu purta inimă rea. 
Scoate mie, 

scoate mie, 

Cal din grajd de călărie, 
Din dalba-i copilărie 
Și te du în celărel, 
Şi-mi ado d-un buzdugel, 
Ado-l tu, cum ăi putea, 
Dă-l de coadă-n mîna mea, 
Și să vezi ce i-oi lucra. 
Voichiţa la grajd mergea, 
Un cal din grajd aducea, 

Un cal de călărie, 

Din dalba-i copilărie. 

Și pînă mi-l ţesăla, 
Soarele în prînz venea; 
La Doicin mi-l aducea 
Înşelat şi închingat, 
Cum e bun dă-ncălecat. 
Şi mergea în celărel, 

Să aducă un buzdugel. 
Pînă i-l prestegalea, 
Soarele în amiaz venea, 
De coadă abia i-l da. 
Doicin ce mi-și făcea? 
De coadă îl apuca, 

Drept în sus îl arunca, 
La trei ceasuri că pica, 
Într-un deşti îl sprijinea, 
De rugină se spăla, 

La ciochină l-aşeza. 
Soru-sa îl ajuta, 

Pe cal de încăleca; 

Şi mergea de se trăgea, 
Oase la loc de-i venea. 
Nouă ani el tot zăcuse, 
Ficaţii de-i putrezise; 
Rărunchii îi mucezise. 
Pîn pele te sprevedeai, 
Dalbe oase de-i vedeai; 
La arap că mi-și pleca 

Și la arap mi-ajungea. 

— Măi arape, măi buzate, 
Tu, viteaz și eu, viteaz, 
leşi afară să ne batem. 
— Verde frunză asunie, 
Dar ala care să-mi fie, 
De mi-a cutezat el mie? 
Picioarele-i tremurau, 
Geamurile se spărgeau, 
Și din gură mi-și grăia: 
— Măi Bolnave, dumneata, 
Eu zic zău, pe legea mea, 
Să nu-ţi pae rău cumva: 
La luptă să ne luptăm, 
În săbii să ne tăem, 

Ori la fugă să ne luăm? 

Ei la luptă se luau, 
Se goneau 

şi se goneau, 
Nici unu să-ntrecea. 
Doicin din gură grăia: 
— Măi arape, dumneata 
Uită-te despre stînga, 
Că s-a desfăcut chinga. 
De fire că mi-l muia, 
Arap supt cal se uita, 
Doicin se repeza, 
Cu buzduganu-l lovea, 
După cal mi-l dobora, 
Cu calu pă el sărea, 
Frumos capu mi-i tăia, 
La ciochină l-aşeza, 
Și acasă mi-și pleca. 
Și mergea de se trăgea, 
Oase la loc de-i venea. 
Cules personal de la mamă-mea, Elena, în 


1890, comuna Bogdănești, raionul Rm. Vilcea, 
regiunea Argeș, 


20 
Sultan căpitan 


La fîntîna cea sfinţită, 

La molima părăsită, 

Mult îmi plînge-o copiliţă. 
Cînd oi zice şi-o lalea, 

D-un Sultan pe drum trecea, 
Unde copila plîngea. 

Vezi, de plins, ce mi-și plîngea, 
Oprea pasărea din zbor, 
Oprea-n drum pe călător. 
Cum Sultanu o auzea, 

Din gură că mi-și striga: 

— Fată mare de împărat, 
Plînsu tău nu e curat, 

Nici de la Dumnezeu dat. 
De ce plîngi tu și oftezi, 

De ce oftezi și suspini, 

Fruntea ta de ce e crin? 
De ce plîngi tu şi oftezi, 
Şi lui Dumnezeu te rogi 
Viaţa ta d-a curma, 
Din robie d-a scăpa? 
Fata din gură-i grăia: 
— De stătuşi de mă-ntrebași, 
Adevăru spune-ţi-aș: 
La poartă la 'Țaligrad, 
Vezi, măre că s-a aflat, 
D-un arap mare buzat: 
Miinile ca furcile, 
Picioarele ca grinzile, 
Ochii ca străchinile, 
Şi dinţii ca teslele, 
Cînd mi-și slobozea cuvîntu, 
Se cutremura pămîntu! 
El lege în ţară a dat: 
Câte fete-n 'Țăligrad, 
Pă toate le-a sărutat. 
De mîncare el ce-mi are? 
Vezi de prînz, 
iapă cu mînz, 
Și de nemeaz 
un bou breaz; 

De culcare 

o fată mare, 
Care cu el se culca, 
Dimineaţa mi-o-ngropa. 
Sultanu dacă mi-auzea, 
Mîna-n brîu că-i arunca, 
Şi pă cal că mi-o punea, 
Cu ea acasă pleca, 
Și acasă mi-o lăsa. 
Apoi cu calu vorbea: 
— Calule, livduţu meu, 
Al meu și-al lui Dumnezeu, 
Mai poţi tu la bătrîneţe 
Cum puteai la tinereţe? 
— Dalei, stăpîne, stăpîne, 
Cu trei părţi la bătrîneţe 
Cum puteam la tinereţe. 
În cinci chingi 
Că mi-l strîngea, 
Cruce cu dreapta-şi făcea, 

Şi pe el încăleca, 
Şi-aşa din gură-i zicea: 
— Haideţi, murguleţ, ca vîntu, 
Să se clatine pămîntu, 
Praf din copitele tale 
Să-nnegrească sfîntu soare. 
Şi dacă mi-oi izbîndi, 
Coama ta oi împleti, 
Cu mătase şi cu fir, 
Cu aur de la Misir; 
Ţi-oi da drumu peste plai, 
Să paști florile din rai. 
Fugea zi şi fugea noapte, 
Pîn poeni alunecoase, 
Pîn păduri întunecoase 
Şi-mi sărea peste orașe; 
Cînd fuse la răsărit 
'Ţăligradu a-năzărit, 
Peste-o masă a strălucit, 
Darapuri a slobozit. 
La masă cine-mi şedea, 
Numa boeri și împărați, 
De prin sate învecinate, 
De prin locuri depărtate. - 
Și ei, măre, cînd vedea, 
Şi peste ei strălucea, 
Tot în sus că se scula, 
Unu din ei că-mi grăia: 
— Cine ești, 

de unde ești, 
Și aicea ce voeşti? 
Sînt român din România, 
Unde creşte vitejia, 
Unde cresc brazii pe munte, 
Și s-aleg voinici de frunte 
Și vreau să tămăduiesc 
Tot tărîmu împărătesc, 
Că-mi arde flacăra-n pept, 
Și n-am cu ce să-l lovesc! 
Așa dacă mi-auzeau, 
D-un arap negru scoteau 
D-un arap negru buzat, 
Ca dracu împelițat. 
Pe Sultan dacă vedea, 
Arap din gură grăia: 

— Măi Sultane, Căpitane, 
Trăzni-ţi-ar neamu, dușmane, 
Cine ești, 

de unde ești, 
Şi aicea ce voiești? 
— Sînt român din România 
Unde creşte vitejia, 
Unde cresc brazii pe munte, 
Si s-aleg voinici de frunte, 
Si vreau să tămăduesc, 
Tot tărîmu-mpărătesc. 
Arapu dacă-auzea, 
Din gură că mi-și grăia: 
— Să te văz la voinicie, 
Cum te văz la sumeţie. 
D-un cal alb că mi-şi scotea, 
Gras ca muntele era, 
Si pe el încăleca, 
Și la goană se luau, 
Trei zile că se goneau, 
Fugeau, frate, nu glumeau, 
Nici unu nu se răzbeau; 
Cînd fu la podu de peatră, 
Colea la măgura naltă,. 
Naltă — naltă şi curmată, 
Mi-este zidită pe peatră, 
Multă lume-i adunată, 
Pă luptași ca să privească. 
Cînd acolo ajungea, 
Arap buzdugan lua, 
Drept în sus mi-l arunca, 
De rugină-l scutura, 
La trei ceasuri că pica, 
Drept în palmă-l sprijinea, 
Dar Sultan ce mi-și făcea? 
Buzduganu că-l lua, 
Drept în sus mi-l arunca, 
La patru ceasuri pica, 
Drept în palmă-l sprijinea, 
De rugină se spăla. 
Sultan din gură grăia: 
— Măi, arape, dumneata, 
Uită-te despre stînga, 
Că s-a desfăcut chinga. 
Cînd la stînga se uita, 

Sultanu ce mi-şi făcea? 
- Buzdugan își flutura, 

O dată mi-l repezea, 

Cap-arapului tăia, 

Ciopăţele mi-l făcea. 

Lumea pe el se strîngea, 

De sănătate îi ruga, 

Că de robie îi scăpa. 

Cu calu să întorcea, 

Și coama că-i împletea, 

Cu mătase și cu fir, 

Cu aur de la Misir. 

La fată mi se ducea, 

Cu ea mi se cununa, 

Frumoasă nuntă făcea, 

Vestea-n lume se ducea. 


Cules personal de la Stan Tudor, Reg. II li- 
nie, 1892. 


21 


Tenislav 


La marginea ţării, 

Pă lucișul Dunării, 
Tare-mi vine şi-mi soseşte 
D-un caic mare, zmolit, 
Cu postav verde-nvălit, 
P-înăuntru şicuit, 

Numa aur și argint. 

Dar în caic cine şeade? 
Să vezi Suliman-Pașa 

Şi cu Mustafa-Aga, 
Patruzeci de ienighei, 
Toţi feciori de boeri mari. 
De trei zile că-mi umblau, 
Întrebînd şi ispitind, 

Tot de Tenislav copilu, 
Încinge barba cu briu. 
Mînau turcii ce mînau, 
Caicul că mi-l opreau, 
Peste mal că se uitau, 

Fete mari pînză-nălbeau, 
Pe la petriş le-nfloreau. 
Grăi Suliman-Paşa 
Și cu Mustafa-Aga: 
— Fetelor, 

izinencelor, 
Și voi brăilencelor, 
Care ăţi spune pe dreptate 
Pînzele să se-nălbească, 
Ştii, ca coala de hîrtie, 
Cînd stă vara-n prăvălie, 
Dai la logofeţi de-o scrie; 
Care n-ăţi spune-n dreptate 
Pînzele să se-nnegrească, 
Stii, ca zmoala de pă casă. 
Verde frunză sălcioară, 
Grăia o fată-năltişoară, 
Cu cosiţa gălbioară, 
Tacsinită cu parale, 
Cu parale turalii 
Luate de pe la beșlii, 
Din răzmeriţa dîntii: 
— Turcilor, 

pasfiilor 

z Și mai mari agalelor, 

Unde Dunărea cotește, 
Supt o canara de peatră, 
Este-o babă, zău, bătrînă, 
Numai cu doi dinţi în gură, 
Spală la rufe bătrîne 
De sînge de voinic pline; 
Cînd ea albia o varsă, 
Dunărea mi se-ncruntează. | 
Așa turcii d-auzeau, i 
Caic la lopeţi luau 
Şi la baba se duceau: 
— Bună ziua, babă slabă, 
Și cu mintea toată-ntreagă, 
Eşti muma lui Tenislav, 
Mumă să ne fii şi nouă! 
El pe noi s-a supărat, 
Pă noi singuri ne-a lăsat 
Și noi am negustorit 
Și-avem bani de socotit; 
Şi ne-am vîndut turmele, 

Ne-am împlinit sumele, 
Să-mpărțim dobinzile. 
Vezi, fomeea, 

ca fomeea, 
Poale lungi şi minte scurtă, 
Fomee nepricepută! 
Turcilor că le spunea: 
— Unde Dunărea coteşte, 
Şi de maluri se lovește, 
La cătina cocoșată 
Cu mustăţi dalbe pe apă, 
Tenislav mi s-a-mbătat, 
Şi tot zace răstornat, 
Cu paloșul pus supt cap, 
Și vorbă că mi-a lăsat: 
Cine pe el l-o scula, 
Frumos capu i-o tăia; 
Cu caicu priponit, 
Numa-n lanţuri de argint, 
Și cu aur aurit, 
Parcă fer n-a mai găsit! 
Așa turcii d-auzeau, 
Caic la lopeţi luau, 
Pe Dunăre-n jos mergeau, 
La cătina cocoșată 
Cu mustăţi dalbe pe apă, 
Și pe Tenislav vedeau, 
De el nu s-apropiau, 
Așa de grozav era: 
Barba-n Dunăre-i bătea, 
Talazuri mari că făcea. 
Turcii, măre, ce-mi făceau? 
Din gură că mi-și strigau: 
— Măi Nedeleo, dumneata, 
Pe Tenislav de ne-i da, 
Multe pungi de bani ţi-om da. 
Nedelea le răspundea: 
— Daţi-mi sfoară de mătase, 
Împletită vițe-n şease, 
Ca să mi-l curme la oase. 
Sfoară de mătase-i da, 
Frumușel că mi-l lega . 
Şi turcilor că mi-l da; 
Pă Dunăre-n jos pleca 
Și Tenislav tot dormea, 

La Paşa că mi-l ducea; 
Paşa, dacă mi-l vedea, 
Foarte rău se-nspăimînta, 
Cafeaua jos se vărsa, 
Şi din gură mi-şi grăia: 
— La ce l-aţi adus aicea? 
Că de-o sta, 

s-o deștepia, 
Foc oraşului ne-o da. 
Unii ziceau să-l împuște, 
Alţii ziceau ca să-l taie, 
Dară Pașa mi-şi grăia: 
— Dunărea l-a hărănit, 
Tot Dunărea să-l mănînce. 
Verde foae d-o lalea, 
La Moldova trimetea, 
D-o peatră că-mi aducea, 
Era cît de uşurea: 
Opt sute opizeci oca, 
Şi de git i-o atîrna, 
Brînci în Dunăre că-i da 
Trei zile că se ducea, 
Pînă-n fund că-mi ajungea, 
În ceata cosacilor, 
În bătaia crapilor, 
În ceata morunilor. 
Venea un rac sărăcăcios, 
Tocma din 'Ţara-de-Jos, 
Verde frunză ş-o lalea 
C-un picior de zece oca, 
Şi de zgîrci că-l apuca, 
Tenislav se deștepta, 
Odată se opintea, 
Si începea de înota, 
În faţa apei eșia 
D-o ibomnică mi-avea, 
La Dunăre se brodea, 
Şi la ea că mi-şi striga: 
— Ce stai, mîndră, şi priveşti, 
Sîngur cum mă canunesc? 
Ibomnica ce-mi făcea, 
Așa dacă mi-auzea? 
La taică-său se ducea 
Şi din gură mi-i grăia: 
— Ici, la vadu Dunării, 

Este-un negustor de boi, 
Cu disagi cu gălbiori, 

De trăgea-n gazdă la noi; 
Nu-ș' cum naiba a făcut, 
În Dunăre s-a-necat; 
Haideţi, taică, să-l scăpăm. 
Cu ta-so că se ducea, 

În caic mi se suia, 

Pă Dunăre-n jos pleca. 
Fata la ta-so striga: 

— Ad-o lopată la mine, 
Că sînt mai iute de vînă. 
Lopata-n mînă lua, 
Numai de trei ori trăgea, 
La Tenislav ajungea, 
Mina pe paloş punea, 
Şeapte ştreanguri mi-i tăia, 
Acasă că mi-l ducea, 

Trei zile că mi-l ţinea, 

Tot pe bere, pe mîncare, 
Şi din dalba-i, zău, culcare. 
La trei zile afar’ eșia, 

Un călugăr mi-și găsea, 
D-o palmă că mi-i trăgea, 
Potcapu din cap îi lua, 
Căldărușa-n mînă lua, 

El popă mi se făcea, 

Cu botezu că-mi pleca, 
La Stanca crîşmărița, 
C-acolo era gazda: 

— Ia scoate-o oca de vin, 
Să-ţi încerc vinu de bun; 
Dacă ţi-o fi vinu rece, 

Să beau pînă-n cincisprezece, 
Dacă ţi-p fi vinul cald, 
Eu de cale o să-mi cat. 
Turcii dacă l-auzeau, 

Pă 'Tenislav cunoşteau, 
Unii pe supt pat intrau, 
Unii pe ferestri săreau, 
La fînărie intrau; 

Numai sluga rămînea 

Şi de mînă că mi-l lua, 

În bătătură-l scotea 
Și-ncepea d-a-l judeca: 

— Slugă, slugulița mea, 
De ce mi te-ai supărat, 

Și tu, cîine, m-ai legat, 

În mîna turcilor m-ai dat, 
Şeapte pungi de bani ţi-a dat? 
Tu să mă fi dășteptat 

Si mai mulţi bani ți-aş fi dat. 
Paloş din teacă scotea, 

Din picioare că-l tăia; 

Un tăciune de foc lua, 

Foc fînului că punea. 
Ardeau turcii şi plezneau, 
Tenislav se-nveselea, 

Și de turci nu mai grijea. 
El atunci mi se ducea, 
Ibomnica şi-o lua, 

La Brăila se ducea, 

La Caracal se trăgea, 
Prăvălie dăschidea, 

Cu usturoi şi cu ceapă, 
Nici dracu să nu-l priceapă. 
Cînd oi zice-o dată amin, 
Să-mi daţi o ploscă de vin, 
Să vă spui altul mai bun, 
Că d-oi sta, dezlega sacu, 
Eu voi spune și pă dracu. 


Cules personal de la Udilă Radu, soldat în 
Reg. II linie, Dolj, 1892, 


22 
Badu 


Verde frunză d-o lalea, 
Umblă turcii d-aiurea, 
Tot d-aiurea 

prin plaiurea, 
Cintenea 
ia de Dunărea, 
Pe dincolo, pe dincoa, 
'Trei ani d-a rîndul umblau, 
La o poiană-mi eșau, 

Trei fete mari că-mi găseau, 


Tot la pînze înălbeau. 
— Bună ziua, fetelor, 
Fetelor, 

pudencelor, 
De ne-ţi spune pe dreptate, 
Pînzele să se-nălbească, 
Ştii, ca coala de hîrtie 
Cînd o iei din prăvălie; 


lar de n-ăţi spune-n dreptate, 


Pinzele să se-nnegrească 
Ca rasa călugărească, 
De casele Badului, 
Badu, Cîrciumarului, 
Car’ ziua cîrciumărește, 
Noaptea turci măcelăreşte. 
Fetele le mulțumeau 
Și din gură așa-mi grăiau: 
— 'Turcilor, 

parfiilor, 
Mai mari ciohodarilor, 
În capu orașului, 
În marginea drumului, 
Sînt casele Badului. 
Turcii-așa dacă auzeau, 
La Badu mi se duceau, 
Pe Băduleasă găseau. 
— Bună ziua, Băduleasă, 
Băduleasa cea frumoasă, 
Cu sprînceana lungă, trasă, 
Cu chipul de jupîneasă, 
Cu nume cîrciumăreasă, 
De ţi-e Badu-n deal la vie, 
Trimite la el să vie, 
Că avem să ne vorbim, 
La galbeni să socotim. 


— Nu mi-e Badu dus la vis, 


Să trimit la el să vie; 
Badu frumos s-a-mbătat 
Şi-n pimniţă mi-a intrat 
Și mi-şi doarme răbolit 
Cu paloşul gol pe pept, 
Frică mi-e să mi-l deștept. 
Așa turcii d-auzeau, 
Năvală ca porcii dau, - 

C-o frînghie mi-l legau, 
C-o frînghie de mătase 
împletite viţe-n șase, 
Taie carnea razmă-n oase. 
Mi-l legau, 
mi-l canuneau 
Şi-l duceau de-l spînzurau: 
De undreaua coșului, 
În bătaia fumului, 
Unde-i păs voinicului. 
Verde frunză d-o lalea, 
Badu din gură-mi grăia: 
— Băduleasă cea frumoasă, 
Cu chipu de jupîneasă, 
Ia ia-ţi ije 
dintr-o mie 
Și rochiță de cutie 
Şi te-ncinge cu brîu lat, 
Cotu, cinci galbini luat, 
Din oraş, din Țarigrad; 
Ia în poală gălbinei 
Şi treci peste prag cu ei 
Şi te fă a-mpedeca, 
Galbeni din poală-a vărsa; 
Dacă turcii vor vedea, 
La galbeni năvală-or da 
Şi pe mine m-or lăsa. 
Băduleasa asculta, 
Frumos mi se îmbrăca, 
Lua iie 
dintr-o mie 
Și rochiţă de cutie 
Și se-ncingea cu brîu lat, 
Cotu cinci galbeni luat, 
Din oraş, din Țarigrad; 
Poala cu galbeni umplea 
Şi, cînd peste prag trecea, 
Se făcea 
d-a-mpedeca, 
Galbeni din poală vărsa. 
Turcii-așa dacă vedeau, 
Tot mai tare-l canuneau, 
Canuneau şi mi-l băteau 
Cu sfîrcul gîrbaciului 
În faţa obrazului. 

Iară Badu ce-mi grăia: 
— Băduleasă, dumneata, 
Ce-mi stai, soro, şi-mi priveşti 
Turcii cum mă canunesc? 
Mergi la frate-meu Niculcea, 
Ala o să-mi scape viaţa, 
Că e de zile mai mic, 
Dar de trup e mai voinic. 
Băduleasa ce-mi făcea? 
Tîrgu de-a rîndu lua, 
Pe Niculcea mi-l găsea, 
Mi-l găsea turtit de beat 
De trei fete-mpresurat, 
De trei fete, trei ovreice, 
Fi-o fi fost şi armence, 
Una-l mușcă, 

şi-alta-l pișcă, 
Alta-l pupă şi-l sărută, 
Alta cu vin mi-l stropeşte, 
FPeţişoara-i rumenește. 
Băduleasa că-mi grăia: 
— Frate, cumnate Niculcea, 
Tu bei şi te-nveselești 
Şi de Badu nu-ngrijești! 
Că la noi turcii-au venit, 
L-au legat, l-au canunit, 
L-au bătut, l-au spînzurat 
De undreaua coșului 
În bătaia fumului, 
În dogoarea focului, 
Unde-i păs voinicului, 
Niculcea dac-auzea, 
El din gură mi-și grăia: 
— Hai, cîrciumăriţă fa, 
Dă o vadră de vin încoa, 
Ca să-mi potolesc setea, 
O vadră de vin scotea, 
El la gură mi-o punea, 
Pînă-n fund o răsufla, 
Setea nu şi-o potolea. 
— Ia dă-ţi vadra la dracu, 
Scoate vinu cu hîrdău 
Să-mi potolesc sufletu. 
Un hîrdău de vin scotea, 
La gură dacă-l punea, 

Drept în fund mi-l răsufla 
Abia setea-și potolea. 
— Verde frunză d-o lalea, 
Hai, cumnată dumneata, 
Eu o să merg tot răcnind, 
Tot răcnind și chiuind; 
Dacă turcii te-o-ntreba: 
Băduleasă dumneata, 
Cine să fie ala? 
Tu să le spui lor așa: 
Ala-i negustor de boi, 
Trage în gazdă la noi, 
Și-a vîndut cirezile 
Şi-a luat paralele, 
Și-a băut dobinzile. 
Băduleasa că-mi pleca, 
Niculcea-n urmă venea, 
Venea-n urmă tot răcnind, 
Tot răcnind 

şi chiuind. 
Turcii-așa dac-auzeau, 
Pe Băduleasa-ntrebau: 
— Cine să fie ala, 
De vine răcnind aşa? 
— Ala-i negustor de boi, 
Trage în gazdă la noi, 
Și-a vîndut cirezile, 
Şi-a luat paralele, 
Și-a băut dobinzile. 
Turcii, aşa dacă auzeau, 
Pe Badu mi-i mai slăbeau. 
Iacă, Niculcea intra 
Și din gură așa-mi grăia: 
— Băduleasa cea frumoasă, 
Cu sprînceana lungă, trasă, 
Cu chipu de jupîneasă 
Cu nume cîrciumăreasă, 
Scoate vin, 

scoate pelin, 
C-o să-mi fac chefu deplin. 
O vadră de vin scotea 
Şi pe masă i-o punea. 
Niculcea așa-mi grăia: 
— Par — ăla de e legat, 
Cu ce e el vinovat, 

Ori nescai cai a furat, 
De-l ţineţi aşa legat? 

Un pahar de vin că lua 

Și la el mi se ducea. 

Dară Badu așa-mi grăia: 
— Hai, Niculceo dumneata, 
Eu nu beau vin nenchinat, 
Că eu sînt de miini legat, 
Slobozește-mi mîna dreaptă, 
Să-mi fac cruce creștinească. 
Mîna dreaptă-i slobozea, 

Şi p-ailaltă asemenea. 

Dar Niculcea ce-mi făcea? 
Cînd o dată că-mi răcnea, 
Turcii pe su' pat intrau. 
Dar Niculcea ce-mi făcea? 
Din gură că mi-și grăia: 

— Scoate-ţi ce ai bun în casă, 
C-o să pui eu foc să arză, 
Foc la casă că-mi punea, 
Turcii-n văpae ardeau 

Şi casa asemenea. 

Las’ să arză cu văpae, 

De ce a-nvelit-o cu pae! 


Cules personal de la bătrinul lăutar Vasile 
Daragiu, din comuna Lungești, (Valea Ma- 
mului), raionul Drăgășani, regiunea Argeş, 


23 
Kera-Lina 


În orașul din Brăila, 
Merge şi tîrgue Kera; 
Kera, Kera-Lină, 
Floare din grădină, 
Tinerea copilă, 
Frumușşică zînă! 

Să tîrgue fir, 

Fir şi ibrişim, 

Borangic d-ăl bun; 
Marfă fomească, 
Că e mai bănoasă, 
Şi e mai frumoasă; 
La Arap Sangiac, 
Cu solzi după cap, 
Tot în chip de drac. 
Cu barba de ţap, 
Cu mustăţi de rac 
Parcă sînt de drac; 
Unde-l văz pe dînsu, 
Nu poci ţine rîsu. 
Arap d-o vedea, 
Așa mi-i grăia: 

— Kera, Kera-Lină, 
Floare din grădină, 
Tinerea copilă, 
Frumușică zînă, 
Ia-mă tu pă mine, 
Că mult ţi-o fi bine. 
Eu, ţie, ţi-oi face: 
Așternutu tău, 
Parale mărunte 

Pă sîrmă ţăsute, 
Că-s la mine multe 
Și nesocotite. 
Învălişi ţi-oi face 
De caragroşei, 
Că-s mai uşurei. 

— Arape, arape, 
Arape buzate, 
Negru şi buzate, 
Pă mine m-ăi lua, 
Pă mine m-ăi duce 
În ţară turcească, 
În ţară-arăpească. 
Unde s-a văzut, 

Și s-a pomenit: 
Arap negru, 
Arăpoaică albă? 
Surorile tale, 
Cumnatele mele, 
Dacă m-or vedea, 
Nu știu m-or cinsti 
Ori m-or ocăriî! 

Arapu şiret, 

Pui de drăculeţ, 

Pă Kera o-nșela, 
Pă Kera mi-o lua, 
În şaică o punea, 
Şi cu ea pleca: 

Pe Dunăre-n jos, 
Mergea cu folos. 
Kera mi-și pleca, 
Mă-sa rămînea, 
Frații ei venea: 
Hoţii Brăilei, 

Şerpii Dunării, 
Constantinopolii! 
La poartă striga: 
— Keră, Kera-Lină, 
Tinerea copilă, 
Floare din grădină, 
Frumușică zînă; 
Keră, sora noastră, 
Dăschide-ne poarta, 
Să băgăm haznaua, 
Haznaua şi blaga. 
Mă-sa auzea, 

Afară eşea, 

Cu mîna arăta, 

Cu gura spunea: 

— Kera nu răspunde, 
Că n-are de unde; 
Kera mi-a plecat 
Și s-a măritat 

Cu arap buzat, 
Negru ca un drac, 
Cu solzi după cap, 
Cu mustăţi de rac 
Parcă sînt de drac; 
Unde-l văz pe dînsu, 
Nu poci ţine rîsu. 
Mă-sa că sărea, 
Poarta dăschidea; 
Dă dor de fecior, 
Sărea-ntr-un picior; 
Şi de dor de fată, 
Sărea muma-ndată. 
Fraţii ce-mi făceau? 

Haznaua băgau, 
Dunărea pleca, 

În ea s-arunca, - 

Cu plosca de cot, 

Cu îluer de soc, 
Mult cîntă cu foc! 
D-un fluer cînta, 
Din ploscă-nchina! 
Din fluer de fag 
Mult zice cu drag; 
Din fluer de os, 
Mult zice frumos; 
Din fluer de tufă, 
Mult zice cu trufă; 
Din fluer cîntînd, 
Din ploscă-nchinînd! 
Și ei mi-şi mergeau: 
Pe Dunăre-n jos, 
Mergeau cu folos. 
Pe Kera ajungeau 
Și mi-o ajungeau 
Şi mi-o judecau: 

— Keră, Kera-Lină, 
Tinerea copilă, 
Floare din grădină, 
Frumușică zînă, 

De ce ai plecat, 

De ce ne-ai lăsat, 
Și te-ai măritat 

Cu arap buzat, 
Negru ca un drac, 
Cu solzi după cap, 
Cu mustăţi de rac, 
Parcă sînt de drac, 
Unde-l văz pe dînsu, 
Nu poci ţine rîsu? 
Şi ce ţi-a lipsit, 

De ne-ai părăsit? 
Ori bucate de mîncare, 
Ori haine de premeneală; 
Furcă de chiparos 
Cu lemnu frumos; 
Fus de arginţel 
Toarce singurel, 

Cu fir subţirel? 

— Neică, neic-al meu, 
Și-al lui Dumnezeu, 
Nimic mi-a lipsit, 

De v-am părăsit; 

Nici bucate de mîncare, 
Nici haine de premeneală, 
Nici furcă de chiparos 
Cu lemnu frumos; 
Nici fuscior, 

De arginţel, 

'Toarce singurel, 

Cu fir subţirel; 

Cu sila m-a luat, 

Ast arap buzat, 

Cu solzi după cap, 
Negru ca un drac, 

Cu mustăți de rac 
Parcă sînt de drac; 
Unde-l văz pe dînsu, 
Nu poci ţine rîsu. 

Ei mi-o judecau, 

De mînă mi-o luau, 
Afar’ mi-o scoteau; 
Arap rămînea, 

Paloş mi-și scotea, 
Capu-i reteza, 

Şi mi-l îneca, 

Pe Dunăre-l da. 


Cules personal de la mătușe-mea Tudora 
I. Lăzăroiu, în 1890, comuna Bogdănești, ra- 
ionul Rimnicu-Vilcea, regiunea Argeș. 


24 
Marcu 


Frunzuliță a macului, 

La casele Marcului, 
Frumoasă masă mi-e-ntinsă, 
Dar la masă cine-mi şeade? 
Seade Turcu boliînu, 

Si cu Marcu Viteazu. 

Foae verde ş-o lalea, 

Cu paharu cine-mi da? 
Da mama Marcului, 
Ibomnica turcului; 
Cu rachiu-l jumătăţeșşte, 
Și cu vin mi-l împlineşte, 
Cu catran îl cătrănește, 
Cu zahăr îl pospăeşte. 
Verde frunză d-o lalea, 
Ea din gură mi-și grăia: 
— Ce beţi, boeri, vin așa 
Ce nu beţi pe rămășag: 
Care din voi s-o-mbăta, 
Frumos capu i s-o tăia? 
Mare prinsoare făcea: 
Din doi care s-o-mbăta, 
Frumos capu i s-o tăia. 
Bea turcu 

cu papucu, 
Și Marcu 

cu carîmbu 
Bea Marcu și să-mbăta, 
Coate pe masă răzma. 
Foae verde ş-o lalea, 
Mă-sa din gură grăia: 
— 'Turcule, bolînule, 
Nu vezi Marcu s-a-mbătat, 
Coate pe masă a răzmat, 
Capu nu i s-a tăiat, 
Așa dacă mi-auzea, 
De la masă se scula, 
Mîna pe paloş punea 
Și la Marcu că mergea. 
Frunzuliţă aluniţă, 
Avea Marcu-o sluguliţă, 
Slujea pe Marcu-n credinţă. 
El din gură mi-și grăia: 
— Turcule, bolînule, 
Mai așteaptă puţintel, 
C-am să-i spui d-un cuvînţel 
Că l-am slujit în dreptate, 
Nouă ani și jumătate, 
Socoteala nu mi-a dat-o, 
Sîmbrioara nu mi-am luat-o. 
Şi așa cum mi-și grăia, 
Pe lîngă Marcu se da, 

Și din gură se ruga: 

— Iartă-mi, Doamne, greşala, 
Să dau Marcului palma! 
Palma bici că şi-o făcea, 

Și pe Marcu mi-l lovea, 
De-i răsuna faţa. 

Marcu mi se deștepta, 
Drept în picioare sărea, 

Şi din gură mi-și grăia: 

— De cînd mama m-a făcut, 
Așa palmă n-am văzut. 
Slugă, sluguliţa mea, 

Nouă ani și jumătate, 

De cînd slujești în dreptate, 
Nici o palmă nu ţi-am dat. 
— Marcule, stăpînu meu, 
Al meu şi-al lui Dumnezeu, 
De nu-ţi trăgeam eu palma, 
îţi punea turcu viaţa, 

Cum l-a-nvăţat maică-ta. 
Aşa Marcu d-auzea, 

Paloș din teacă scotea, 
Capu turcului tăia. 

Îi pica capu pe masă, 
Într-o tipsie cu varză; 
Fugea trup bolborosină, 

Și capu ghiodănăsind, 

Nu-ş ce naiba tot zicînd. 

La maică-sa că mergea, 

Cu hîrtii o hiîrtia, 

Cu catran o cătrănea, 

Foc de nouă părţi îi da, 
Ardea mă-sa se scrumea, 
Marcu bea, să-nveselea 

Cu sluga mi se cinstea. 
Mă-sa din gură grăia: 

— Maică, maică, Marcule, 
Cum îţi arde ţiţa ta 

Care ai supt tu din ea? 

— Las’ să arză, maică, arză, 
Că n-arde pe vina mea 

Şi arde pe vina ta. 

Ardea mă-sa, se scrumea, 
Oase ce mai rămînea, 

În piuă mi le pisa 

Şi în vînt le vîntura: 
Alege tu, vîntule, 
Îngrașă-te, pămîntule. 


Cules personal de la mătușe-mea Tudora 
I, Lăzăroiu, comuna Bogdăneși, raionul Rîm- 
nicu-Vilcea, regiunea Argeș. 


25 
Piciu 


Foae verde a bobului, 

Sus pe malu Dunării, 

La măgura Piciului, 
Piciului, Armanului, 

'Pipă Piciu de trei zile 

Că dintr-a lui avuţie 

Mi-a rămas la datorie 

Şi la dalbă sărăcie. 

-=- Vîndui vii, vîndui moșii, 
Datoria n-o plătii. 

Să-mi vînd eu herghelia, 
Nu-mi plătesc datoria. 

Aș vinde pe taica al meu, 
Taica al meu este bătrîn, 
N-oi putea să-l dau la tîrg. 
Ia să vînd pe maica mea, 
Mulţi galbeni să iau pe ea: 
M-o bate căutarea, 

Că i-am supt ţiţișoara. 

Ia să vînd pe frate-meu, 
Mult e nalt şi subţirel, 
Mulţi galbeni să iau pe el; 
Dar nu știu cum a făcut, 
Cînd era copil mai mic, 

La un dinte s-a smintit, 
N-oi putea să-l dau la tîrg. 
Ta să vînd pe soru-mea, 
Mult e naltă, subţirea, 
Mulţi galbeni să iau pe ea 
Să-mi plătesc datoria. 

— Hai, tu neică, soru-mea. 

PBagă-ţi faţa la albeală, 
Buze moi la rumeneală, 
Sprîncene la condeială 
Și dinţișori la căneală. 
Soru-sa mi se gătea, 
Cînd afară că-mi eșa, 
Ca soarele strălucea. 
Piciu, măre, ce-mi făcea? 
Pe Roșu încăleca, 
Cu gîrbaciu l-atingea, 
Puţintel mi-l fierbînta, 
Lîngă soru-sa se da, 
Mîna-n brîu că-i înfigea, 
Lîngă el o arunca, 
Cu ea la biîlci mi-și pleca, 
Tot la bilci la Brastavăţ 
Să vînză roaba cu preţ. 
Cînd la bălci mi se ducea, 
La cap de tîrg mi-şi mergea, 
Toată lumea se strîngea 
Și de fată se mira: 
— Mă, Piciule, dumneata, 
Pe ce-ţi vinzi pe soru-ta? 
— Verde frunză sălcioară, 
Pe galbini și pe parale. 
Trei zile că mi-și umbla, 
Nimenea nu se găsea, 
Pe soru-sa ca s-o ia, 
Aşa de scumpă era. 
Mergea-n capu tîrgului, 
La mormîntul turcului, 
În capu Deftorului, 
Era un turc mititel 
Mititel şi scurticel, 
Nepotul lui Ciupăgel, 
De temea Giurgiu de el. 
El mi-şi şedea pe dughian, 
Şi-mi înșira la mărgean 
Şi-mi tot socotea la bani. 
Ture din gură mi-şi striga: 
— Măi, Piciule, dumneata, 
Pe ce-ţi vinzi pe soru-ta? 
Piciu din gură-mi grăia: 
— 'Turculeţule, 

mititelule, 

Borţoşelule, 

gingășelule, 
Verde sălcioară, 
Pe galbini şi pe parale. 
Turce cu ochii se uita, 
Cu gîndu mi se gîndea: 
Auru și argintu 
Mi-l mănîncă pămîntu; 
Și așa cum se gîndea, 
Turc din gură mi-și striga 
La ienighei poruncea, 
Pungi cu braţu de-mi scotea. 
Disagi lui Piciu umplea, 
Disăgei de păr 
Plini cu galbiori, 
Disăgei de pele 
Plini cu mahmudele; 
De trei ori că-i cumpănea 
Și mai mulţi galbeni veneau, 
Nici în samă nu-i băga. 
Piciu disăgei lua, 
Şi pe Roșu i-aşeza 
Şi acasă mi-și pleca. 
Mergea „Roșu nechezînd, 
Piciu din ochi lăcrămînd 
Şi-n gura mare strigînd: 
— De unde veni asta? 
Asta fu urdubelea, 
Căzu pe spinarea mea, 
De vîndui pe soru-mea. 
De foc mare ce-i era, 
La cîrciumă se ducea, 
Bea Piciu de se-ndirja, 
D-o vadră de vin scotea, 
Cu ea la Roșu mergea; 
— Na, Roșule, vin de bea, 
Ca să mai putem ceva, 
Să scăpăm pe soru-mea. 
Roșu din gură-i spunea: 
— Stăpîne, nu zi așa, 
Cînd mi-eram la tinereţe, 
Mi-era carnea ca fraga, 
Şi vîna ca cureaua, 
Dar acum la bătrîneţe, 
Mi-este carnea ca vînju 

Şi vîna ca oţelu. 

Ia punga, te cheltuiește, 
Pe mine mă potcovește 

Cu potcoave de argint 

Că sînt cu spor la fugit, 
Cuiele de sîrmă-ntoarsă, 
'Ție la pulbere groasă, 

Să scăpăm pe fata noastră. 
La argintar se ducea, 

Pe Roşu mi-l potcovea 

Şi la turc că mi-și pleca. 
— Bună ziua, turcule! 

— Mulţumim, cumnatule! 
— Tu nu-mi ești cumnatu meu, 
Că-s creștin și tu păgîn, 
Dar să-mi scoţi pe soru-mea 
Că vreau să mă iert cu ea. 
Pe soru-mea ţi-am vîndut 
Și cu ea nu m-am iertat. 
Pe soru-sa o scotea, 

Piciu la ea se ducea, 
Mîna-n briîu că-i înfigea, 
Lîngă el o arunca 

Și la fugă mi-o lua. 

Roşu mi se repezea, 

Punea buze la pămînt 

Și coada fuior în vînt, 
Așa-mi fugea de-amărit, 
Cînd acasă mi-ajungea, 
Jos după Roșu se da, 
Disăgeii mi-i lua 

Şi-n măgură mi-i băga, 
Masa, frate, c-o punea, 
Bea, nene, şi se cinstea 
Piciu şi cu soru-sa. 
Piciu-afară cînd eşa 
Si-ndărăt cînd se uita: 
Drumu-ngroșat mi-l vedea, 
Tot de turci d-ăi iuți 

Și de arnăuţi, 

La Piciu-mi veneau 

Ca să-i ia pe sora. 

Piciu din gură grăia: 

— Hai tu, neică, soru-mea, 
Adă paloșu încoa, 

Ca să le arăt ceva. 

Pe Roșu încăleca 

Și după turci se lua, 
Mi-i tăia, mi-i secera, 
Şi mi-i tăia el znopeşte 
Și mi-i așeza clăiește, 
Stau turcii pe jos tăiaţi 
Ca mărunchii seceraţi. 


Cules personal de la lăutarul Udilă Radu, 
soldat în Reg. II linie, de fel din fostul ju- 
deţ Dolj, în anul 1891. 


26 
Agoș 


Cel Agoș al lui Topală 
Car’ mi-e voinic făr' de seamă, 
Cît mi-este vara de mare, 
Nici un lucru el nu-și are; 
'Bagă trei cai la coșare, 

Pă grăunţe şi pă sare. 
Unu mi-este Vinătu, 

Car’ mi-e drag ca sufietu; 
Şi-altu e Negru ca corbu, 
Dă nu-l mai încape locu; 
Altu este Dereșu, 

De nu-l rămîne nici dracu. 
Cel Agoș al lui Topală, 
Bate turcii de-i omoară, 
Și mi-i dă pe Olt la vale, 
Şi-i sprijoane la Carale: 
Cin” te-a bătut Iordașim? 
Farmambile Cardașîm! 
Dar Agoș al lui Topală, 
Car’ mi-e voinic făr’ de seamă, 
A plecat la-nsurătoare, 
Cu cin’ sute de cătane, 
Să ia fata lui Carale, 

Cu cin' sute de părale. 
Cel Agos al lui Topală 
Mi-a plecat la-nsurătoare, 

Cu cin” sute de cătane, 
Cu cin” sute de turci, 

Cu cin' sute de beșlii, 

Din pistoale troznind, 
Din ploşti închinînd, 

Din gură cîntînd: 
Catanele, cătănește, 
Turcii zău, turceşte, 

Și beșlii, beșliește. 

Cînd trozneau pistoalele, 
Se spăriau satele, 

Încuiau giughenele 

Și fugeau ca curvele, 

De înfundau tufele. 

— Ce-ncuiaţi giughenele, 
Şi fugiţi ca curvele, 

Să înfundaţi tufele? 

Că nu este vreo răzbeală, 
E Agoș al lui Topală, 
Aşa face el pîn ţară! 
Verde frunză și-o lalea, 
Agoș, dacă să-nsura, 

Nici trei zile nu trecea, 
Cărticică că-i sosea. 

— Măi Drăghici, tu sluga mea, 
[a ţăsala şi shevreaua, 
Țesală pe Vînătu, 

Car' mi-e drag ca sufletu; 
Tu la scară să-l aduci: 
Înșelat şi închingat, 

Cum e bun de-ncălecat. 
Cadișca dac-auzea, 
Lăcrămile o podidea, 

Și din gură așa-i grăia: 
— Ce ocară, vai de mine, 
Mă luași, nu sînt trei zile, 
Şi-acum te duci, vai de mine! 
Agoș din gură-i grăia: 

— Cadișca, nu zi așa, 

Că mă duc la București, 
Și-ţi cumpăr cimbir și fes 
Și dau pe la hanu ăl mare, 
Să-ţi iau rochie, și paftele. 
Pă Vînătu-ncăleca, 

Şi la București pleca, 


176 


La Domnie ajungea, 

Picior pe scară punea, 
Bună ziua că îi da. 

Dar Domnia ce-mi făcea? 
Frumușel îi mulțumea, 
Poruncea de-i aducea 
Ciubucel și filigea. 

Din ciubuc tutun trăgea, 
Din filigea bea cafea. 

Dar Domnia ce făcea? 

Așa din gură-mi grăia: 

— Au ţi-e Vînăt de vînzare, 
Să-ţi dau galbeni şi parale? 
— Nu mi-e Vinăt de vînzare; 
Mi-e Vînăt de dăruială, 

— Ce boierie poftești? 

— Ghiulăria, Dulăria, 
Caracălu jumătate, 

Și Craiova-a treia parte. 
Mai am un frate mai mic, 
E mai mic dar mai voinic, 
Să-i facem şi lui mertic. 
Dar Domnia ce-mi făcea? 
Mîndru firman mi-și făcea 
Şi lui Agoș că i-l da. 

Agoş, dacă mi-l lua, 
Într-un ghiozdan mi-l băga. 
Nici mai mult nu mai trecea, 
Altă carte mi-i sosea, 
Cărticea de la beșleagă. 

Dar Agoș ce mi-și făcea? 
Pă Vînătu mi-l lăsa, 

Și la beșleagă pleca. 

Vînăt dacă rămiînea, 

Odată mi-şi necheza, 
Geamurile se spărgea. 
Doamna din gură grăia: 

— Ia daţi Vînătu la dracu, 
Că o să ne pue capu. 
Drumu lui Vînăt că da, 
Vînăt după Agoş pleca, 
După urmă l-ajungea. 
Agoș, dacă îl vedea, 

Mîna pe el mi-și punea 

Și pe el încăleca 

Si din gură-așa grăia: 

— Vezi săraca şi frica, 
Ce mai poate ea săraca! 
La beșleagă ajungea, 
Picior pe scară punea, 
Bună ziua că mi-i da. 

Mai frumos îi mulțumea. 
Poruncea de-i aducea 
Ciubucel și filigea. 

Din ciubuc tutun trăgea, 
Din filigea bea cafea. 
Beșleagă mi-l întreba: 

— Ai fost pe la Bucureşti, 
D-acolo ce povesteşti? - 
Verde frunză și-o lalea, 
Dar Agoş ce mi-și făcea? 
Mi-era îmbrăcat ca domn, 
Și n-avea minte de om; 
El d-un ghiozdănaș scotea, 
Şi pe masă mi-l trîntea, 
Că el carte nu ştia. 

Dar beșleagă ce-mi făcea? 
Ghiozdănaşu că mi-l lua, 
D-o cărticică scotea 

Şi firmanu mi-l cetea: 
Săraci oameni după vale, 
Cum aţi trăit cu ocară, 
Cu Agoș dintr-o ţară! 
Săraci oameni du pă Olt, 
Cum aţi trăit de cu foc, 
Cu Agoș la un loc! 

Dar Agoș ce mi-și făcea, 
Așa dacă mi-auzea? 
Paloșu că mi-l scotea 
Trei dește mi-i crîmpoţea. 
Dar beșleagă ce-mi făcea? 
Paloșu că mi-l scotea, 

La Agoș se repezea, 

Și, cînd o dată că da, 
Grumazu că i-l tăia. 

Dar Agoș ce mi-și făcea? 
Mina sub barbă punea, 
Capu la loc îndrepta, 
Frumușel mi se lega, 

Şi pe Vînăt încăleca. 

Acasă mi se ducea. 
Cadișca, dacă-l vedea, 
De drag ce-i era, 

Nu mi-l săruta în gură, 
Și-l săruta-n tăietură. 

Şi din gură mi-și grăia: 
— Ce ocară vai de mine, 
Mă luaşi nu sînt trei zile, 
Și-acum mă lași, vai de mine! 
— Cadișcă, nu zi așa, 
Că tu ai fost peirea mea; 
Că am un frate mai mic, 
I-am făcut şi lui mertic; 
Tu pe ala l-ăi lua, 

Ala să-ţi fie soţie; 

Să daţi drumu murgului, 
Pe cîmpia Banului, 

Să pască iarbă d-a lată, 
Să pue carne pe spată. 


. Verde frunză ș-o lalea, 


Cadișcuţa ce-mi grăia: 

— Măi Agoş al lui Topală, 
Tu mi-erai mie d-o fală, 
N-avusei parte de tine, 
Că-mi erai un șoim pe lume, 
Dar ala, care-i o brumă! 
Mai vorbea ce mai vorbea, 
Agoș sufletu şi-l da, 
Cadișcuţa rămînea. 


Cules personal de la mamă-mea Elena în 
1890, comuna Bogdănești, raionul Rîmnicu- 
Vilcea, regiunea Argeș. 


27 
Brăilenii 


Frunză verde ș-o lalea, 
Mai din jos de Brăila, 
Doi brăileni scobora, 
Îmbrăcaţi în haine verzi 
Intră-n codru şi nu-i vezi. 

Brăilenii d-amîndoi, 

Să îngăduesc ca doi boi. 

În Ciuperceni că veneau, 
Trei zile că mi-și şedeau 
Oameni bătrîni că-i vedeau, 
Şi din gură se mirau: 

— Berbe negre ne-au albit 
Așa oameni n-am văzut! 
Tot un port, tot o făptură, 
La ei tot o uitătură, 

Parcă sînt făcuţi d-o mumă; 
Unul-nalt şi subţirel 
Parcă-i tras printr-un inel; 
Ș-unul mic şi scurticel, 

De temea ţara de el! 

În herghelie trăgeau, 

Doi cai vineţi ş-alegeau, 
Şele pe ei le puneau, 
Amîndoi că-ncălecau, 

La Celei d-a dreptul dau. 
Cînd în Celei ajungeau, 

În gazdă la cin” trăgeau? 
Tot acas’ la Popa Șapcă. 
Popa Şapcă că-i vedea, 

Cu mare cinste-i primea. 
Două fete popa avea, 

La o fată poruncea, 

Cîte-o cafea le făcea, 

Alta mîncare gătea. 
Cafeaua-n foc se vărsa, 
Bucatele s-afumau, 

Tot la brăileni priveau. 
Brăileanul cel mai mic 

Al dracului priceput, 

Din gură că mi-și grăia: 

— Scoal/”, frate, nu mai şedea, 
Că p-aici dăm de belea, 
Și n-avem nici o para, 
Ca să scăpăm de belea. 
pă Dunăre că-mi plecau, 
Cu tambura mi-și cîntau, 
Crezi jale că se lăsa! 
Fără cin, fără lopată, 
Trecură Dunărea-ndată. 
Grînarii că-i întîlneau, 

Câte cincizeci galbeni dau, 
Şi de brăileni scăpau. 

La Turn d-a dreptul plecau, 
La o cafenea trăgeau, 
Cîte-o cafea porunceau; 
După ce cafeaua luau, 
Mîna în pozînar băgau, 
Șeapte galbeni mi-și scoteau, 
Și cafeaua mi-o plăteau. 
Turci bătrîni, dacă-i vedeau, 
Nu-ş ce dracu tot ziceau, 
Din gură bolboroseau: 

— De unde sînt ăștia 

De ne scumpi cafeaua, 
Cafeaua, filigeaua? 

Nici acolo nu şedeau, 

La Măgurele plecau. 
Verde frunză trei smicele, 
Cînd fură la Măgurele, 
Negustorii că-i vedeau, 
Trei zile că mi-i ţineau, 
Numai lapte cu cafea, 
Şi-i ducea la Voivoda, 

Să le dea vro slujbă grea, 
Frunzuliţă usturoi, 

Ca să stea-n oraș la noi. 
Voivoda, de-i vedea, 

Cu mare cinste-i primea. 
Pe brăileanul cel mic 

Îl punea beşliu pe tîrg, 
Să dea leafa la beşlii, 

De la Dii și pîn la Jii; 

Pe brăileanul cel mare, 

Îl punea beșliu pe teară. 
Nici trei zile nu trecea, 
Adăstau pînă-nsera, 
Cîte-un turc beat găseau, 
Cu băltacu mi-l băteau, 
Pînă capu îi spărgeau, 

De parale-l scotoceau; 

În drumu ăl mare eşeau, 
C-un turculeţ să-ntilneau: 
— Legea ta, de turc sărac 
Şi tu cu cai de olac! 
Flinta la ochi o lua, 

Trasă o dată şi-altă dată, 
Parcă-i fu cremenea spartă, 
Dacă îi lua pușca foc 

Se prăpădea bietu turc. 
Dar olacu că-i striga: 
—,Brăilene, dumneata, 

Eu credeam că ești creştin 
Și tu mi-eşti cîine hain; 
Trăseși tu o dată-n mine 
Să trag şi eu o dată-n tine, 
C-am o flintă ghintuită, 
De cinci luni neslobozită, 
Tot de capu tău gătită. 
Flinta la ochi mi-o lua, 
Cînd o dată că trăgea, 

Pe brăilean îl lovea, 

Tot în capul peptului, 

La casa sufletului, 

Unde-i păs voinicului, 
Brăileanul mi-și scuipa, 
Scuipa sînge-nchegat, 

Cu bojoci amestecat, 
Brăileanu ce-mi făcea? 
Cum putea, mi se scula, 
Flinta de ţeavă lua, 

În capu turcului da, 
Drept în două mi-l făcea, 
Amândoi sufletu-și da. 


Cules personal de la Udilă Radu, soldat Reg. 
II linie, Dolj, 1892, 


28 
Vidu 


Umplu turcii văile 

Şi toate pădurile, 

Din pistoale aruncînd, 

Şi de Vidu întrebînd. 
Merg la muma Vidului; 
Bună ziua că mi-i da, 
Mai frumos le mulțumea; 

Din gură o întreba: 
— Tu ești mama Vidului? 
— Eu, eu, eu, boerilor. 
— Pe Vidu dacă ne-ăi spune, 
Frumușel ţi-om mulțămi: 
De tot turcu, 
galbenu, 

Dorobanţu, 

petacul, 
Și soldatul, 

florintul. 
Mumă-sa le răspundea: 
— Vidu nu e pitulat, 
Ci la oaste mi-a plecat, 
Nouă carte ne-a sosit, 
Că Vidu s-a prăpădit. 
Merg la sora Vidului, 
Bună ziua că-i da, 
Mai frumos le mulţămea; 
Din gură mi-o întreba: 
— Tu eşti sora Vidului? 
— Eu, eu, eu, boerilor. 
Verde, verde, trei alune, 
— Tu pe Vidu de ne-i spune, 
Frumuşel ţi-om mulțămi: 
De tot turcu, 

galbenu, 

Dorobanţu, 

petacul, 
Și soldatul, 

florintul. 
Verde, verde ş-o lalea, 
Sarpe de inimă o lua, 
Şi din gură răspundea: 
— Vidu mi-e colea culcat, 
Din șeapte buţi mi-a gustat 
Pînă-n fund le-a răsuflat, 
A greşit de s-a-mbătat, 
Și s-a dus de s-a culcat 
Supt cel păr mare rotat. 
Turcii, așa dac-auzeau, 
Mergeau la el şi-l legau. 
Dar Vidu se deștepta, | i 
Și din gură mi-și grăia: * ' 
— 'Turcilor, pazniilor, į} 

Şi mai mari pașalelor, 
Colea-n vale mai devale, 
Este-un popă muscălesc, 

Cu sufletu creștinesc, 

Să merg să mă spovedesc, 
Că am suflet creştinesc, 
Şi-apoi să mă prăpădesc. 

La popă dacă-l duceau, 
Vidu din gură grăia: 

— Turcilor, boerilor, 

Și ai mei stăpînilor, 

Mai feceţi-vă d-o pomană: 
Dezlegaţi-mi mîna dreaptă, 
Să-mi fac cruce creștinească, 
Dumnezeu să vă plătească! 
Turcii mîna-i dezlegau, 
Vidu jos se apleca, 

Bagă mîna-n cizmuliţă 
Şi-mi scotea d-o săbiuţă 

Și da-n dreapta și-n stînga; 
Fugeau turcii, aman strigau, 
Vidu-i prindea şi-i tăia; 
Fugeau turcii, aman strigînd, 
Şi Vidu la ei tăind. 


Copială după un text de Mihăilescu Ioan, 
elev al seminarului din Rimnicu-Vilcea, in 
anul 1869. Argeș. 


29 


Corbea 


Frunzuliţă meri creţești, 

În oraș, în București, 
La-nalte case domnești, 

Sus la-nalte foișoare, 

Car’ să văd din depărtare, 
Strălucind ca sfîntu soare; 
Frumoasă masă mi-e-ntinsă, 
De mulţi boeri mi-e cuprinsă. 
Dar la masă cine-mi şade? 
Şade Domnul Ștefan-vodă, 


184 


Sade cu Corbea de vorbă. 
Cînd era despre beţie, 
Despre dalba-i veselie, 
N-avea naiba ce lucra 
Corbea din gură grăia: 
— Ai, Doamne, măria-ta, 
Cele haine după tine, 
Ce frumos ar sta pe mine! 
Cel gușman din capu tău, 
Ce bine-ar ședea-ntr-al meu! 
Ştefan-vodă d-auzea, 
Grozav mi se mînia, 
D-o palmă Corbii că da, 
Sîngele mi-l podidea, 
Jos pe scară-l îmbrîncea, 
La ienighei poruncea, 
Pă Corbea de mi-l lua, 
La temniţă mi-l ducea. 
Jos pe apa Nistrului, 
La coadele prundului 
Unde apa se cotește 
Şi mai jos se limpezeșşte; 
La cea temniţă pîrlită, 
Cu negară acoperită, 
Cu nămol înnămolită. 
Tot de Corbea mi-e gătită. 
Acolo Corbea şedea 
Nouă ani şi jumătate, E 
Pînă-mi zavîrnea la zece, 
Și de zece 

nu mai trece. 
În cîrcîitul broaștelor, 
Șueratu șerpilor, 
Ţipătu năpîrcilor. 
Acolo cînd mi-l băga, 
Erau broaștele ca nucile, 
Și-acum sînt ca ploștile; 
Și şerpii ca fusele, 
Şi-acum sînt ca grinzile. 
Mama Corbii ce-mi făcea? 
Nouă ani că-mi aștepta, 
Nouă ani şi jumătate, 
Pînă-mi zavîrnea la zece 
Și de zece, 

nu mai trece. 

Dor de Corbea că-i venea, 
Şi după el pleca, 
La Ştefan-vodă mergea. 
Trei zile şedea la poartă, 
Nebăută, nemîncată, 
De nimenea nentrebată. 
Sărbătoare se brodea, 
Ștefan-vodă mi-şi pleca. 
La biserică mergea, 
Şi cînd pe poartă eșea, 
Pe mama Corbii vedea: 
— Babă slabă și-nfocată, 
Şi de Dumnezeu uitată, 
De trei zile stai la poartă, 
Nebăută, nemâîncată, 
De nimenea nentrebată. 
— Ai, Doamne, măria-ta, 
; Nouă ani am așteptat, 
; Nouă ani și jumătate, 
| Pînă-mi zavîrnea la zece, 
' Şi de zece, 
nu mai trece. 
Dor de Corbea mi-a venit, 
Corbea, ce mi l-ai făcut? 
Că pe Corbea vreau să-nsor, 
Ca să-mi iau în cas d-o nor, 
La vreme de slăbiciune, 
Să-mi îndemne d-un tăciune, 
Să-mi facă un foc în vatră, 
Să-mi aducă un pic de apă. 
| — Babă slabă și-nfocată, 
Şi de Dumnezeu uitată, 
Ia du-mi-te tu acasă, 
Că pe Corbea am logodit 
Și mireasă i-am găsit 
Tot pe Vișa, 
cărpinișa, 
Mi-e din bardă bărduită, 
Şi din săcure cioplită, 
„La mijloc neisprăvită. 
Şi de zestrea lui i-am dat 
'Ținutu Corbenilor, 
Satu Coţofenilor 
Şi cu al Cîinenilor; 
Nun mare Corbii am pus 

Un vultur cu capu alb, 
Să-i vie Corbii de hac. 
Aşa, măre, d-auzea, 
Mult bine că mi-i părea 
Şi după Corbea pleca, 
Corbea ici, Corbea colea, 
Corbea-n temniţă băgat: 
Lanţuri grele de picioare, 
Şi cătuși la minișoare. 
La fereastră mi-și mergea 
Şi pe Corbea mi-l striga: 
— Corbeo, Corbeo, maică Corbeo, 
De ești viu, 

ca să te ştiu; 
De ești mort, 

ca să te pori. 
— Nu sînt mort, 
ca să mă porţi; 
Nici nu-s viu, 
ca să mă știi; 
Abia sufleţelu-mi ţiu! 
Aicea cînd m-a băgat, 
Eram tinerel copil, 
Şi-acum sînt unchiaș bătrîn: 
Chica mi-e de așternut, 
Si barba de-nvălit; 
Barba-mi bate braţele 
Şi chica călcăiele! 
Rău, maică, mi s-a urit; 
Cîrcîitu broaştelor, 
Suieratu şerpilor, 
Țipătul năpîrcilor. 
Eu aici cînd am venit, 
Mi-erau şerpi ca fusele, 
Acum sînt ca grinzile; 
Broașştele ca nucile 
Şi-acum sînt ca ploștile. 
Şi o hoaţă de șerpoaică, 
Pă mine că m-a-nșelat, 
În barbă că mi-a-ncuibat, 
Pui în barbă mi-a fătat 
Și în barbă mi-a-mpuiat. 
Cînd se-ntinde, 
mă coprinde, 

Se zgîrceşte, 

mă topeşte, 
Rău inimioara-mi sfîrşeşte! 
Şi tu, maică, să te duci, 
Ouă roșii să-mi aduci, 
Să le dau pe la groșari, 
La groșari 

şi la portari, 

Să mă scoaţă pe grătar: 
Să văz lumea cu lumina 
Și soarele cu căldura. 
Mă-sa sta şi ascuita, 
Lăcrămile o podidea, 
Şi din gură-i răspundea: 
— Taci, Corbeo, nu te-ntrista, 
Că d-aicea ăi scăpa. 
La Ştefan-vodă am fost, 
Cu cuvîntu mi-a grăit, 
Că pe tine vrea să te-nsoare, 
Şi mireasă ţi-a găsit: 
Tot pe Vişa 

cărpinișa, 
Mi-e din bardă bărduită, 
Și din săcure cioplită, 
La mijloc neisprăvită, 
Frumoasă nuntă să-ţi facă. 
De zestre ţie ţi-a dat: 
Tinutu Corbenilor, 
Satu Coţofenilor 
Şi cu al Cîinenilor; 
Nun mare ţie ţi-a pus 
D-un vultur cu capu alb, 
Să-ţi fie, Corbeo, de hac. 
Corbea sta şi asculta, 
Lăcrămile-l podidea 
Și din gură mi-și grăia: 
— Vezi fomeea, vezi fomeea: 
Poale lungi și minte scurtă, 
Fomee nepricepută. 
Maică, măiculiţa mea, 
Aia nu e mireasa, 
Şi e, maică, ţapa mea. 
Tu acasă să te duci 
Tot la grajdul Șargului, 
Şargu, cal de călărie, 

Din dalba-i copilărie, 

Ce a scos capu moșu-meu, 

Moşu-meu şi tată-meu, 

Doar d-o scoate şi p-al meu! 

Și tu, maică, să pui 

Tot cinzeci de săpători, 

Și cinzeci de lopătari, 

Maică, ca să-mi sape, 

Tot la stilpu grajdului, 

Răsăritu soarelui 

Și pe Şargu să mi-l scoată, 

Sargu, cal de călărie 

Din dalba-i copilărie. 

De căpăstru să mi-l iei, 

La Ştefan-vodă să te duci. 

Ştefan-vodă te-o vedea, 

Şi din gură te-o-ntreba: 

Babă slabă şi-nfocată, 

Şi de Dumnezeu uitată, 

De trei zile stai la poartă, 

Năbăută, nemâîncată; 

Au ţi-e murgu de vînzare, 

Să-ţi dau galbeni şi părale? 

Verde frunză trei aglici, 

Și tu, maică, ai să zici: 

Nu mi-e murgu de vînzare, 

Să iau galbeni şi parale; 
i mi-e murg de dăruială, 
1 dăruesc măriii-tale, 

Să-mi scoţi pe Corbea afară. 

Verde frunză ş-o lalea, 

Aşa maică-sa făcea, 

Acasă mi se ducea, 

Săpători că mi-și punea, 

Cinzeci de săpători 

Și cinzeci de lopătari, 

Tot la stilpu grajdului 

În răsarea soarelui, 

Și pe Şargu mi-l scotea, 

Şargu, cal de călărie 

Din dalba-i copilărie. 

Si frumos mi-l înșela, 

Înșela şi înfrîna, 

Şi cu el de frîu pleca. 

La Domnie ajungea, 

Ştefan-vodă mi-o vedea, 

Şi din gură-așa-i grăia: 

— Babă slabă şi-nfocată, 
Și de Dumnezeu uitată, 
Ori ţi-e murgu de vînzare, 
Să-ţi dau galbeni şi parale? 
Baba din gură grăia: 

— Nu mi-e murgu de vînzare, 
Să iau galbeni și parale; 
Și mi-e murg de dăruială, 
Îl dăruiesc măriii-tale, 

Să scoţi pe Corbea afară. 
Ștefan-vodă d-auzea, 

La Corbea că-mi trimetea, 
Din temniță mi-l scotea, 
Şi la curte l-aducea; 

La bărbier poruncea, 
Frumușel de mi-l rădea, 
În bae mi-l îmbăia, 

Cu strae noi l-îmbrăca; 
Corbea din gură grăia: 

— Ai, Doamne, măria-ta, 
Cel gușman din capu tău, 
Ce bine-ar fi să mi-l dai; 
Cele haine după tine, 
Dă-le să le iau pe mine, 
Să se dea Șargu cu ele, 
Cînd ăi vrea să-l tragi la scară, 
Să nu-ţi facă vro ocară, 

De fire că mi-l muia, 
Hainele lui Corbea da, 

Cel gușman din capu lui, 
Îl da Corbii hoţului. 
Corbea le lua, se-mbrăca, 
Pe lîngă Șargu se da, 
Nu-ș' ce naiba-i tot șoptea, 
Și pe el încăleca, 

Pîn curte mi se plimba, 
Tot maidanuri că-mi făcea, 
Pe lîngă mă-sa se da, 
Mîna-n brîu că-i înfigea, 
Sus pe cal o arunca, 
Șargu pasere zbura, 

Șeapte ziduri le sărea. 
Corbea din gură grăia: 

— Rămii, Doamne, sănătos, 
La bună mînă ţi-am fost, 
Şi harnicu nu mi-ai fost! 
— Du-te, Corbeo, sănătos, 
La bună mînă mi-ai fost, 
Și harnicu nu ţi-am fost; 
Ia vezi hoţi nenfierat, 

Mă lăsă şi dezbrăcat, 
Numai cu fescioru-n cap. 


Cules personal de la mătușe-mea Tudora 
I. Lăzăroiu, în 1890, comuna Bogdănești, 
raionul Rm. Vilcea, regiunea Argeș. 


30 
Corbea 


Verde frunză trei lalele, 
Aseară pe la o vreme, 
Visai nește visuri rele; 
Aseară în aşternut, 

Eu visai d-un vis urit: 

Visai puşculița mea, 

O visai fără vergea, 

N-avea cremene la ea. 

Cela vis, ce l-am visat, 
Fi-o cu adevărat? 

Corbea spune, mă-sa plînge, 
Cu trei pîrae de sînge! 

Eu azi-noapte-n aşternut 
Iar visai d-un vis urît: 
Trei valuri de pînză neagră 
O fi Țara Românească, 

Car la mine-o să privească 
Cum o să mă canunească! 
Corbea spune, mă-sa plînge, 
Cu trei pîrae de sînge! 
Eu aseară-n aşternut 

Iar visai d-un vis urît: 

Tot trei corbi într-un ciulpan. 


Nu sînt trei corbi într-un ciulpan 


Şi-or fi boeri de divan, 


192 


4 
` 
y 

i 


La mine ò să privească, 
Cum o să mă canunească, 
Cela vis, ce l-am visat, 
Fi-o cu adevărat? 
Corbea spune, mă-sa plînge, 
Cu trei pîrae de sînge! 
Nici prea mult nu mai trecea, 
Ștefan-vodă mi-şi sosea, 
Şi făcea cum mi-și făcea, 
Şi pe Corbea mi-l dobiîndea, 
Drept la temniţă-l ducea. 
Nouă ani şi jumătate, 
Pînă-mi zăvîrnea la zece, 
Corbea nu mai tilhărește. 
Mama Corbii ce-mi făcea? 
Greu dor că mi-o prididea, 
Şi la Corbea mi-și pleca. 
Corbea dacă mi-o vedea, 
Lăcrămile-l podidea, 
Şi din gură mi-i grăia: 
— Maică, măiculiţa mea, 
La ce ai venit aicea, 
Să-mi faci inima mai rea? 
Verde frunză popiîinic, 
— La tine, Corbeo, -am venit, 
Că greu dor m-a prididit; 
Am venit ca să te ştiu, 
De ești mort ori de ești viu; 
De-i fi viu, ca să te ştiu; 
De-i fi mort, să te jelesc, 
Inima să-mi răcoresc. 
Corbea din gură grăia: 
— Maică, măiculiţa mea, 
Rău, maică, mi s-a urît: 
Cîrcîitu broaștelor, 
Şueratu şerpilor; 
Şi mie că mi-a-mpuiat 
O drăcoaică de şerpoaică 
În poala caftanului, 
Colţu pozînarului, 
Cînd să-ntinde, 

mă cuprinde; 
Se zgîrceşște, 

mă răcește, 
Rău inimioara-mi topește! 

Foae verde ş-o lalea, 
Maică, măiculiţa mea, 
Mie vremea mi-a venit, 
Vremea de căsătorit, 
Maică, c-am îmbătrînit. 
Şi d-ai venit pîn la mine, 
la fă bine pentru mine: 
Să mergi, maică, pe genunche, 
Şi mi-ţi cazi la rugăminte, 
Din temniţă să mă scoaţă. 
Ea făcea cum o-nvăţa: 
Pe genunchi mi se trăgea 
Și din guriţă grăia: 
— Ai, Doamne, măria-ta, 
Ia fă bine pentru mine, 
Fă mult pentru Dumnezeu: 
Mai scoate pe Corbea-al meu. 
Rău Corbii į s-a urît 
Cîrcîitul broașştelor, 
Șueratul şerpilor! 
Şi Corbii că i-a venit, 
Vremea de căsătorit; 
Şi vreau să-mi iau noră-n casă 
Să-mi aţiţe-un foc în vatră, 
Să-mi aducă-un pic de apă. 
Verde frunză d-o lalea, 
Ştefan-vodă-i răspundea: 
— Babă slabă şi bătrină, 
Du-mi-te acas la tine, 
Ia te-ntoarce îndărăt, 
Că pe Corbea am să scoţ 
Și mireasă i-am găsit: 
Tot d-o mică 

stejerică, 
În patru muchii făcută, 
De tiîlhar Corbea gătită. 
Maică-sa ce mi-și făcea? 
Îndărăt mi se-ntorcea 
Şi pe la Corbea că-mi da 
Și din gură mi-i grăia: 
— Nu fi, maică, Corbeo, trist: 
Că pe tine-o să te scoaţă 
Şi pe tine-o să te-nsoare; 
De mireasă ţi-a găsit 

Tot d-o mică 

stejerică, 
În patru muchii făcută, 
Într-o sadină bătută, 
Tot de capu tău gătită. 
Corbea dacă mi-auzea, 
Lăcrămile-l podideau, 
Şi din gură mi-și grăia: 
— Ia fă bine pentru mine 
Şi tu, maică, să te duci, 
La tinutu Negrului; 
Tu pe Negru să mi-l scoţi, 
Deşelat şi deschingat, 
Să-i pui şaua cu tunuri, 
Și frîu numai fluturi, 
Cu presăruri de argint, 
Trage brazdă pe pămînt, 
Ce n-am văzut, de cînd sînt! 
Tu pe Negru să-l aduci, 
Aicea ca să-l mai văz 
Înfrînat şi închingat, 
Cum e bun de-ncălecat. 
Maică-sa mi-l asculta, 
Ea, frate, mi se ducea 
La tinutu Negrului, 
Pe Negru că mi-l scotea 
Deşelat şi deschingat; 
Punea şaua cu tunuri 
Și frîu numai fluturi, 
Cu presăruri de argint, 
Trage brazdă pe pămînt, 
Cum n-am văzut de cînd sînt! 
Şi cu el că mi-şi pleca 
Înșelat şi închingat, 
Cum e bun de-ncălecat. 
Cînd pe Negru l-aducea, 
Vătaf Gheorghiţă-l vedea 
Şi din gură mi-şi grăia: 
— Dalei Corbeo, frate Corbeo! 
De ţi-e murgu de vînzare, 
Dă-mi-l mie pe parale; 
Ori de-ţi este de schimbare: 
Pentru unu să-ţi dau doi, 
Să facem tirg amîndoi. 

Corbea din gură-i grăia: 

— Nu mi-e Negru de vinzare, 
Ca să ţi-l dau pe parale; 
Nici nu-mi este de schimbare, 
Pentru unu să iau doi, 
Să facem tîrg amîndoi. 
Negru mi-e de dăruială; 
Cine m-o da afară 

Îi dau Negru dăruială. 

Da Gheorghiţă ce-mi făcea? 
Așa bine ce-i părea, 

Pă Corbea afară da 

Şi pe Negru că mi-l lua. 
Dară Corbea ce-mi făcea? 
Pe lingă Negru se da, 

Cu piciorul l-atingea, 

Ca șarpele să-ntindea. 

Şi Corbea încălica 

Şi din gură mi-şi grăia: 

— Dalei, frate Gheorghiţă, 
Că ești vătaf de temniţă, 
Ia dă-mi puşculiţa ta, 

Să se dea Negru cu ea; 

la dă-mi și ţoalele tele, 
Să se dea Negru cu ele; 
Dă-mi şi pistoalele tele, 
Să se dea Negru cu ele. 
Da Gheorghiţă ce-mi făcea? 
De ţoale se dezbrăca, 

Și lui Corbea le da. 

Dară Corbea ce-mi făcea? 
Pe lîngă mă-sa se da, 
Miîna-n brîu că-i înfigea, 
Și din gură-așa grăia: 

~~ Dalelei, frate Gheorghiţă, 
Că ești vătat de temniţă, 
Rămii frate sănătos, 

La bună mînă ţi-am fost, 
Și harnicu nu mi-ai fost. 
Și așa cum mi-și grâia, 

Nu prea sus mi se-nălța: 
Cu norii s-amesteca. 


Cules personal de la uncheașul Marin Badea 
Bădică, comuna Ștefănești, raionul Drăgășani, 
regiunea Argeș. 

31 
Miu 


Verde frunză lobodă 

În curte la Ștefan-vodă, 
Frumoasă masă mi-e-ntinsă, 
De mari boieri mi-e cuprinsă! 
Și la masă cine-mi şade? 
Şade-mi Domnul Ștefan-vodă, 
Şade-mi cu boeri de vorbă, 
Boerii Munteniei, 

Vezi şi ai Moldovisei, 
Piscupu de la Rimnic, 
Vorbește p-așezămînt, 

Calcă rar şi năstrăpat 

Și vorbeşte așezat. 

Toţi boerii beau și mîncau, 
Și voie bună-şi făceau; 
Ştefan-vodă se uita, 

Coate pe masă răzma. 

Boerii mi-l întrebau: 

— Ce-mi stai, Doamne, -aşa mîhnit, 
Nici nu bei, nici nu mănînci, 
Numai cu ochii te uiţi? 
Ștefan-vodă se scula, 

Și din gură cuvînta: 

— Cum să beau, cum să mănînc, 
Mie-aseară mi-a sosit, 

Tot d-o mică cărticică: 

Miu, care haiduceşte, 

Tara noastră jefuiește! 

Beţi, boeri, vă-nveseliţi, 
Miine-n ziuă vă gătiţi, 
Oştile le adunaţi, 

Să facem d-o vînătoare, 
După păsări gălbioare, 

Că sînt bune la mîncare, 

Și ușoare la purtare. 

Vînăm munţi cu ciutele, 
Braţele cu rațele, 

Că poate om dobîndi 

Pe Miu haiducu, 

Pe Miu copilu; 
Și dacă l-om cîştiga, 
Aţi vedea ce i-oi lucra: 
L-oi lua de păr domneşte, 
I-oi da palme voinicește; 
Nici p-aia nu m-oi lăsa: 
Eu, măre, i-oi ridica, 
Două furci şi-o cumpeioară, 
Colea-n vale 

-n drumu-ăl mare, 
Unde mergeţi la plimbare, 
L-oi pune-n spînzurătoare, 
Să rîză mocani cu sare, 
Care trec pe drumu mare. 
Boeri stau şi ascultau, 
Lui Vodă se închinau, 
Și din gură-i răspundeau: 
— Bea, Doamne, te-nveseleşte 
Şi de Miu nu grijește, 
Pe Miu l-om cîştiga, 
L-ăi lucra, cum ţi-o plăcea. 
Vodă mi se-nveselea, 
Voie bună mi-și făcea. 
Şi mi-și bea și mi-şi mînca, 
Cu boerii chefuia, 
Cu pahar la masă-mi da. 
Surioara Miului, 
Paharnica domnului, 
Mi-şi da Calea, fată mare: 
Pahar în dreapta lua, 
La boeri le întindea, 
Le da pînă-i îmbăta. 
Vodă mi se chefuia, 
Coate pe masă rezma, 
Calea la el alerga, 
De subţiori mi-l lua, 
Pe saltele-l așeza, 
Supt cap ce îi punea? 
Perinioară de mătase, 
Să-i fie moale la oase. 
După ce mi-l adormea, 
Aștepta pînă-nnopia, 
Frumușel mi se-mbrăca, 
Papuci în picioare lua; 
Neşte papuci prosticei, 

De făcea cinci mii de lei. 
Punea mîna după ușe, 

Şi mi-şi lua d-o scurteicuţă, 
Verde ca frunza de viţă. 
Şi-mi pleca pe mez de noapte, 
Cînd dorm dușmanii de moarte, 
Din oraş ce mi-şi eșea, 

Pe colnic mi-şi apuca, 
P-un colnic cam părăsit, 
Cu negară-acoperit, 

Cu troscot mare-nverzit; 
Sărea ici, sărea colea, 
Parcă era o căpricea. 

Sărea o vale și-o vîlcea, 
Şi-o pustie de derea, 

Lîngă un păr se oprea, 
D-o frunzuliţă rupea, 

În buze roşii o punea 
Şi-ncepea de-a mi-și cînta. 
De cîntat, ce mi-și cînta, 
Brazi mărunți se scuturau, 
Văi adînci mi-și răsunau, 
Fiarele se spăriau, 

La munţi calea-şi apucau, 
Si Miu mi-o auzea, 

Drept în picioare sărea, 
Mina pe flintă punea 

Şi din gură se mira: 

De cînd maica m-a făcut, 
Asa vers n-am auzit. 
Verde frunză asunie, 

Calea trebuie să fie, 

Calea, surioara mea, 

Și mi-o fi cu cineva, 
Să-mi răpuie viaţa. 

Mai mîna ce mai mîna, 
Lîngă ea s-apropia: 

— Îndărit să faci, căţea! 
Să nu fii cu cineva, 
Să-mi răpuneţi viaţa, 

Că d-oi sta, m-oi mînia, 

Și mi-oi da cu flinta mea, 
Să nu zici mîine, poimiine, 
C-a fost pricina din mine! 

— D-alei, doică, Miule, 

Miule voinicule, 

Eu zic zău pe legea mea, 

Că nu sînt cu cineva, 

Să-ţi răpunem viaţa; 

Singură viu şi sosesc 

Pe tine să te vestesc: 

Aseară la Ștefan-vodă, 

Mulţi boeri s-au strîns la vorbă, 
Mi-au vorbit, s-au sfătuit, 

Să facă d-o vînătoare, 

Pe la munţi, cam pe supt poale 
După păsări gălbioare, 

Că sînt bune la mîncare, 

Și ușoare la purtare, 

Doar pe tine mi te-o prinde, 

Și să mi te judece, 

Să te ia de păr domnește, 
Să-ţi dea palme voiniceşte, 
Să-ţi facă spînzurătoare, 

În vale la drumu-ăl mare, 
Unde merg ei la plimbare, 

Și trec mocanii cu sare! 

Miu din gură grăia: 

— D-alei, doică, soru-mea, 
Dă-te, soro, mai încoa, 

Să bem, să mîncăm ceva, 

Să mîncăm carne de mel, 

Şi costiţe de purcel, 

Să bem vin din burduşel, 
Venit de la Oravel, 
Rău trăia sărman de el! 
— D-alei, doică, Miule, 
Miule voinicule, 

N-am venit ca să mănînc 
Și-am venit să te vestesc, 
Și să mă-ntore la stăpîn, 
Că nu-mi dă leafa deplin! 
— D-alei, doică, soru-mea, 
Nu te teme tu așa, 

Să mi-l laşi pe mîna mea, 
Şi-ăi vedea ce i-oi lucra. 
Eu sînt Miu, pui de drac, 
Care vin la Domni de hac 
Și mi-i aduc la buştean 

Şi-i judec ca la divan! 
Calea la curte venea, 

În cunie că intra, 
Mătura-n mînă lua; 

Se făcea că mătura, 
Ştefan-vodă mi-o vedea, 
Și din gură mi-o-ntreba: 
— Unde mi-ai fost, căţea, 
D-aseară pînă-acuma? 

— Ai, Doamne, măria-ta, 
De ce zici, Doamne, aşa? 
Că am fost în cunie, 
Si-am spălat sahanele, 
Toate farfuriile, 

Toate linguriţele, 

Că miîine-ţi vin oștile. 
Ștetan-vodă asculta, 

Şi-i trecea supărarea. 
Calea din gură grăia: 

— Vorba ce-ai vorbit aseară 
Să nu-i fie de uitare. 
Ştefan-vodă ce făcea? 
Mîndru firman mi-și scria, 
La boeri mi-l trimetea, 

Să strîngă oştirile, 

Să facă poterile. 

Dară Miu ce-mi făcea? 

Mai de noapte se scula, 
Mai în poale se lăsa, 

D-un mic ciobănaș găsea: 
— Bună ziua, măi ciobane, 
Măi ciobane prostovane! 
— Mulţumescu-ţi, căpitane! 
— Măi ciobane prostovane, 
De cînd ești tu pe lume, 
Făcut-ai cuiva vrun bine? 
Fă-ţi pomană şi cu mine: 
Să-mi dai turma ta de oi, 
Turma ta de zece oi, 

Să-ţi dau o mie de lei. 
Dar ciobanu, mocofanu, 

Nu ştie ce e şofranu, 

Îi da turma lui de oi, 

Și lua o mie de lei. 

— Măi ciobane, prostovane, 
Făcurăm cu oile, 

Facem şi cu hainele, 

Că în hainele mele, 
Nu-mi șede cu oile; 

Să-ţi dau eu biniş domnesc, 
Să-mi dai un cojoc lăţos, 
De mi-l porţi vara pe dos, 
Şi mi-l lași tot cam pe şale, 
Cînd e zăpucu mai mare. 
Dar ciobanu prostovanu, 
Dar ciobanu, mocofanu, 
Nu știe ce e șofranu: 
Mi-și da cojoc lăţos, 

Şi mi-şi lua biniş domnesc. 
— Făcurăm cu hainele, 
Facem şi cu nădragii: 

Să-ţi dau verde nădrăgei, 
Verde ca frunza de tei, 
Ţi-e mai mare drag de ei! 
Să-mi dai ai tăi nădrăgei, 
Cură untură din ei, 

Ptiu! la dracu cu ei! 

Dar ciobanu, mocofanu, 
Nu ştie ce e șofranu; 

Își da ai lui nădrăgei, 

Și lua mîndri nădrăgei, 
Verde ca frunza de tei, 
Ţi-e mai mare drag de ei! 
— Măi ciobane, prostovane, 
Făcurăm cu nădrăgeii, 
Facem şi cu cizmele: 

Să-i dau scumpe cizmuliţe, 
Verde ca frunza de viţă, 
Să-mi dai tu opincile, 
Opinci de capră stearpă, 

De nouă ani netătată, 
Gevreneaua şi paraua, 
Vîrzobu și galbenu; 

Dar ciobanu, mocofanu, 
Nu ştie ce e şotranu, 

Da opinci de capră stearpă, 
De nouă ani nefătată, 

Gevreneaua și paraua, 
Vîrzobu şi galbenu; 

Și lua verde cizmuliţe, 
Verde ca frunza de viţă. 
Măi ciobane, prostovane, 
Făcurăm cu-opincile, 
Facem cu căciulile: 

Să-ţi dau verde comănac, 
Verde ca frunza de fag, 

De îl porţi vara cu drag; 
Să-mi dai p-a ta de ţap bălţat, 
Făcută hap pe cap, 
Parcă-i un mălai crăpat! 
Dar ciobanu, mocofanu, 

Nu ştie ce e șofranu, 

Îşi dă căciula de ţap bălţat 
Făcută hap pe cap, 

Parcă-i un mălai crăpat! 
Și luă verde comănac, 
Verde ca frunza de fag, 
De mi-l porţi vara cu drag! 
— Măi ciobane, prostovane, 
tăcurăm cu căciulile, 
Facem şi cu armele: 

3ă-ţi dau flinta ghintuită, 
De cinci luni neslobozită; 
Să-mi dai bita ta pîrlită, 
La un cap mototolită, 

La altu neisprăvită. 

Dar ciobanu, mocofanu, 
Nu știe ce e şofranu, 

își dă bita lui pîrlită, 

La un cap mototolită, 

La altu neisprăvită; 

Și lua flinta ghintuită, 

De cinci luni neslobozită. 
Măi ciobane prostovane, 
Făcurăm cu armele, i 
Facem cu cobuzele: 

Să-ţi dau eu cobuz domnesc, 
Să-mi dai fluer ciobănesc. 
Dar ciobanu, mocofanu, 
Nu ştie ce e șofranu, 

Își dă fluer ciobănesc, 

Şi lua cobuz domnesc. 

Verde frunză d-o lalea, 
Dară Miu ce-mi făcea? 

Miu de hoţ ce era, 

Oile și le lua, 

La o parte mi se da, 

Pe spate se așeza, 

Din fluer că mi-și cînta, 
Oile mi se strîngeau, 
Ascultau și nu pășteau. 

Jacă şi vodă sosea, 

Şi cu toată potera, 

Cu ochi de cioban că-mi da: 
— Bună ziua, măi ciobane, 
Măi ciobane, prostovane! 

— Mulţumescu-ţi Ștefan-vodă. 
— Măi ciobane, prostovane, 
D-unde mă știi, mocofane? 
— Ai, doamne, măria-ta, 

Nu zice, doamne, d-așa. 

Că am o mamă bătrînă, 
Numai cu doi dinţi în gură, 
Merge la Mitropolie, 

La Mitropolie-n vale, 

Şi-a auzit de numele măriii-tale. 
— Măi ciobane, prostovane, 
Tot umblînd cu turma ta, 
Nu cumva ai auzit 

Tot de fagu Miului, 

Miului haiducului? 

— Ba-i colea o palmă de loc 
Acu te duc şi te-ntore. 

— Du-mă tu acia, 

Cinci galbeni ţie ţi-oi da, 
Nu ţi-o fi calea degeaba. 

— Cum să merg cu dumneata, 
Să las turmulița mea? 

— Las-o pe oștirea mea, 
Şi du-mă pîn-acia, 

Că nu ţi-o fi degeaba. 

Doi ostaşi cu el lua, 

Şi cu Miu mi-și pleca 

P-o cărare părăsită, 

Cu troscot acoperită, 


204 


Numai de Miu știută. 
Mai mergea ce mai mergea, 
Ciobanu mi se oprea, 
La opinci mi se dregea, 
Și din gură-așa grăia: 
— Scrie, doamne, un răvăşel, 
Trimite-l p-un ostășel, 
Să nu se piarză vrun mel, 
Că slujesc trei ani pe el. 
Domnu mi se-ndupleca; 
Mi-și seria d-un răvășel, 
'L trimetea p-un ostăşel, 
Cu unu mai rămînea. 
Mai mergea ce mai mergea, 
Ciobanu mi se oprea, 
Și din gură mi-și grăia: 
— Ai, Doamne, măria-ta, 
Mai scrie d-un răvășel, 
Trimite-l p-un vătășel; 
Să nu se piarză vro mea, 
Că slujesc trei ani pe ea. 
Domnu mi se-ndupleca: 
D-un răvășel iar scria, 
P-un ostaș că-l trimetea, 
Cu ciobanu rămînea. 
Mai mergea ce mai mergea, 
Ciobanu din gură-mi grăia: 
Mai slăbeşte scările, 
Te lovesc smicelele, 
C-aici nu e-n București, 
Unde te fălăluești; 
Aici este la hăţiși, 
La hăţiși, 

la cărpiniși, 
Unde nu-i loc de cîrmiși, 
C-or plesni smicelele, 
Ne-or auzi cetele. 
Domnu mi-și descăleca, 
Cal de căpăstru lua, 
Mai mergea ce mai mergea, 
Fagu Miului zărea, 
Fagu Miului, ăl mare, 
Strălucea ca sfîntu soare: 
Din cer și pînă-n pămînt, 
Numai aur și argint! 

Domnu Ştefan de-l vedea, 
Mult, măre, se minuna, 
Mult mai mult mi se-ngrozea, 
Mare frică-l coprindea; 

De tremura (ca) piftia! 
De fag mi se-apropia, 
Ciobanu că mi-l poftea, 
P-o buturugă să stea, 
Ciobanu din gură grăia: 

— Ai, doamne, măria-ta, 
Pe Miu de l-ai vedea 
L-ai cunoaşte tu cumva? 
— Verde foaie măr domnesc, 
Să-l şi văz, eu nu-l cunosc, 
De cînd maica m-a făcut, 
Pe Miu nu l-am văzut, 
Doar de el am auzit. 
Ciobanu cel ticălos 

Se da după fag în dos, 

Și cînd iar se arăta 

Nu s-arăta cum pleca, 

Ci s-arăta haiducește, 

Și fluera voiniceşte, 

La brîu cu şapte pistoale, 
Strălucind ca sfîntu soare. 
Nu mai era ciobanu, 

Era Miu haiducu. 
Ștefan-vodă, de-l vedea, 
Şi mai rău să spăimînta, 
Puţintel nu răminea, 

Dă nu-și pierdea și mintea. 
Dar Miu ce mi-și făcea? 
Nici p-aia nu se lăsa. 

Din dește mi-și fluera, 
Munţii se cutremurau, 
Nouă cete ce-mi veneau, 
Nouă cete de voinici, 

Tot aleși din Mehedinţi, 
De cînd erau copii mici, 

Cu pistoale, flinte lungi, 
Cu guşmanele înalte, 
Nalte, lăsate pe spate, 

Ca neagra străinătate, 

Pe vodă dacă-l vedeau, 
La el mi se repezeau, 

Cîte-o palmă de mi-i dau, 
Drept în sus mi-l aruncau, 
În palme îl sprijineau. 


+ 


Verde frunză iarbă mare, 
Cam din spre soare-răsare, 
Tare-mi vine-o fată mare, 
Calea, sora Miului, 
Miului, haiducului. 

Cum venea, așa venea, 
Şi din gură mi-şi grăia, 
La Miu mi se ducea, 

Şi d-o palmă mi-i trăgea: 
— Miule voinicule, 

Ia mai fă-l, frate, scăpat, 
Și tu, tot d-un domn 

Ca ăsta ai fost scăpat. 
Verde, verde ș-o lalea, 
Pe soru-sa asculta, 

Pe Ștefan-vodă-l lua, 

Pe cal mi-l încăleca, 
Frumușel drumu că-i da, 
Ștefan-vodă, ce-mi făcea? 
Fugea, nene, nu glumea, 
De colnic nu mai căta, 
Mergea cum înnemerea, 
De-l lovea cîte-o smicea, 
îndărăt mi se uita, 

Că credea că tot îl ia. 
La poiană cînd eșea, 

Cu curpeni de gît era, 
Cămaşă de borangic, 
Ruptă pînă la buric, 
Oștirea dacă-l vedea, 
Foarte mi se spăimînta, 
La fuguliţă mi-o lua, 
Ștefan-vodă mi-și striga: 
— Fugiţi, băieţi, dup-aici, 
Că să fie-aturisit, 

P-aici nu e de trăit! 


Cules personal de la Udilă Radu, Reg. II 
linie, 1892. s 

32 


Toma Alimoș 


Sus în deal pe cele culmi, 
La tripina cu cinci ulmi, 
Cu cinci ulmi dintr-e trupină, 
Ca doi gemeni dintr- mumă, 
Frumoasă masă mi-e-ntinsă 
Şi de cine mi-e coprinsă? 
Tot de Toma Alimoș, 
Boer din 'Țara-de-Jos. 
El mi-şi bea și mi-și mînca 
Și n-avea cui închina 
Și din gură aşa-mi grăia: 
— Singur beau, singur trăiesc 
Și n-am cui să-mi mulțămesce 
Închina-oi armelor, 
Armelor, 

și flintelor. 
Armele sînt fiare reci 
Așezate-n lemne seci, 
Nu pot ca să-mi mulțămească 
Sufletului să-mi ticnească; 
Închina-oi murgului, 
Murgului, 

şoimuţului; 
Murgu mi-este vită mută, 
Mută şi nepricepută, 
Nu poate să-mi mulțămească 
Sufletului să-mi ticnească, 
Închina-oi ulmilor, 
Ulmilor, 

gemenilor. 
Așa Toma de-mi grăia, 
Ulmii mi se ploconea, 
Și din vîrfuri s-apleca, 
Frumos. Tomii îi mulţămea. 
Verde frunză iarbă mare, 
Cînd se uită mai la vale, 
Mai la vale, mai departe, 
Mai departe, 
nu prea foarte, 

Tare-mi vine d-un voinic 
Călare p-un cal porumb. 

Mi-este Manea al cîmpilor, 
Dătătoru florilor, 

Iubețu nevestelor, 
Drăgălașu fetelor. 

La Toma că mi-și venea, 
Bună ziua că mi-i da: 

— Bună ziua, vere Tomo! 
— Mulţămescu-ţi, vere Maneo! 
Verde frunză d-o lalea, 
Manea din gură-mi grăia: 
— Vere Tomo Alimoș, 
Boer din Țara-de-Jos, 

Ici cînd ai descălicat 

Pe cine ai întrebat? 

Aici cînd ai tăbärît, 

Tu cu cine ai vorbit? 

Dar Toma ce mi-și făcea? 
Mina în disagi băga, 

D-o ploşchiță mi-și scotea, 
D-o vadră şi cinci oca, 
Ocaua-mpăratului, 

Vadra 'Țarigradului. 

Dară Manea ce-mi făcea? 
Paloş din teacă-mi scotea, 
În burta Tomii-l băga, 
Maţele i le vărsa 

Și cu fuga prididea. 

Toma maţe-și aduna 

Si în coş mi le băga, 

Cam cu paie, cu gunoaie, 
Și, măre, cu mușuroaie, 
Burta cu ață-și cosea, 

Pe murgu încăleca 

Şi cu murgu mi-și vorbea: 
— Murgule, murguţu meu, 
Al meu și-al lui Dumnezeu, 
Să mă duci tu ca gîndu, 
Să nu mă duci ca vîntu 
Și să mă duci binişor. 

Ca să-mi fie mai ușor 

Și să mă duci haiducește 
Și să-mi cotești iepurește, 
Ce-oi gîndi să-mi izbîndesc, 
Lui Manea să mi-i plătesc, 
Mi-l ducea murgu ca gîndu 

Și nu mi-l ducea ca vîntu, 
Și mi-l ducea binișor 

De-i părea Tomii uşor, 

Se repezea haiduceşte 

Şi mi-şi cotea iepureşte 

Și pe Manea mi-l soseşte. 
Toma din gură-i grăia: 

— Maneo, cîine, liftă rea, 
Tu m-ai tăiat fomeieşte, 

Eu te-oi tăia voiniceşte. 
Toma vorba nu sfîrșea, 

Paloș din teacă-mi scotea, 
Frumos capu mi-i tăia, 

Mort în cîmp că mi-l lăsa 

Şi murgului că-i grăia: 
Murgule, murguţu meu, 

Al meu şi-al lui Dumnezeu, 
Cînd îi vedea c-am murit, 
Cu picioarele să-mi baţi, 
Mare tainiţă să-mi faci, 

Tu cu dinţii să mă tragi, 

În tainiță să mă bagi, 

Apoi tu să mi te duci: 

Pe cîmpia Banului 

Şi a Caimacanului 

Să-mi paști iarbă de cea lată, 
Ca să-mi pui carne pe spată. 
Comunicat de fratele meu Ioniță C. Bălășel, 


comuna Bogdănești, raionul Rm. Vilcea, re- 
giunea Argeş." 


33 
Golea 


Intr-o joi de dimineaţă, 
Cam pe rouă, cam pe ceaţă, 
Stan al Bratii se scula, 
Faţa albă își spăla, 

Chica neagră-și peptăna, 
Frumușel mi se-mbrăca, 
Steag roșu că-mi ridica, 

La mama Golii pleca. 
Golea ici, Golea colea, 

Golea-n margine de sat, 

În cel bordei afumat, 
Afumat şi călduros; 

Cînd bate vîntu din dos, 
Cură ţărîna pe coș; 

Bate vîntu de la vale, 

Cură ţărîna-n căldare. 

— Bună ziua, mama Golii! 
— Mulţumescu-ţi, dragu dodii! 
Șezi, Stane, te odineşte, 

— N-am venit să odinim, 
Am venit ca să-ţi croim, 
Să-ţi croim d-o roche nouă, 
Să ne dai pe Golea nouă, 
Rochie în șease foi, 

Să meargă Golea cu noi. 

— Să fie şi-n nouă foi, 
Golea nu merge cu voi, 
C-am avut nouă feciori, 
Toţi în codru mi-au perit; 
Unii de pușcă-mpușcaţi, 
Alţii pîn temniţi băgaţi, 
Alţii în ţapă-nţepaţi, 

Alţii de gît spînzuraţi, 

Alţii de săbii tăiaţi; 

Numai Golea mi-a rămas: 
Mititel și borţoşel, 

Mai mare dragu de el! 

Ș-am umblat, 

Cu cîrpa-n sat, 

Ș-am dat Golii d-a mîncat. 
Pe Golea o să-l însor, 

Ca să-mi iau în cas d-o nor, 
Să-mi facă d-un foc în vatră, 
Să-mi aducă-un pic de apă; 
La vreme de slăbiciune, 
Să-mi îndemne d-un tăciune, 
Să-mi facă-o azimă de pîine. 
Dară Golea ce-mi făcea? 
Tot așa mi se gîndea: 

Toţi voinici după ceva, 
Numai eu şez degeaba, 
Toţi voinici după cîştig, 
Numai eu după nimic; 

Toţi voinici în haiducie, 

Numai eu în calicie. 

Si și-avea Golea și-avea: 
Avea neşte şelvărei, 

C-o mie de petecei, 

De umbla iarna cu ei. 

Golea ici, Golea colea, 

La mă-sa nu se uita, 

Mergea Golea și căta; 
Mergea Golea după ușe, 

Și cîta-ntr-o găletușe. 

Scotea nește şelvărei. 
Șelvărei de mii de lei, 

De umbla vara cu ei, 

Verde ca frunza de tei; 

Și mai scotea d-o mindie, 
Verde ca frunza de vie; 

Mai scotea d-un ilicel, 

Ca foaia de ghiocel; 

Mai scotea d-un comănac, 
Verde ca frunza de fag, 

De-l purta vara cu drag! 
Frumuşel mi se-mbrăca, 

Cu Stan al Bratii pleca, 
Maică-sa mi-l blestema: 

— Goleo, maică Goleo, 

Am umblat cu cîrpa-n sat, 
Ţi-am dat, Goleo, d-ai mîncat, 
Să de-a dragu Dumnezeu, 

Să fie pe gîndu meu: 

Nici mai mult să nu hoțiți 
Nici mai mult, nici mai puțin, 
Numai şease săptămîni. 
Poterile să pornească, 
Poterile Banului, 

Şi-ale Caimacanului, 

Pe toți să mi-i surghiunească, 
Pe Golea să mi-l oprească, 
Să-l facă fecior în casă, 

Să dea cu pahar la masă. 
Golea dacă mi-și pleca, 

Nici mai mult nu mai trecea, 
Nici mai mult, nici mai puţin, 
Numai şease săptămîni; 
Blestemu îi ajungea. 

Poterile se porneau, 

Poterile Banului, 

Şi-ale Caimacanului, 

Pe ei, măre, că-i prindea, 
Și pe toţi îi prăpădea: 
Pe unii-n ţapă-i punea, 
P-alţii-n temniță-i băga, 
Pă alţii îi spînzura, 

Şi pă alţii mi-i tăia, 

Doar. pe Golea mi-l lăsa. 
Că mi-e-nalt 

Și desfăidat, 

Cu trei semne de vărsat, 
Cui, focu, nu i-o fi drag! 
Şi-l făcea fecior în casă, 
Să dea cu pahar la masă. 
Nici prea mult că mai trecea, 
Cu Bănuleasă se lua, 
Banu de seamă băga, 

Și din gură așa grăia: 

— D-o veni vara ca mîine, 
El pe mine mă răpune, 
Şi-mi ia banii și Băneasa, 
Cai la cocie punea 

Și pă Golea mi-l lua. 

— Haide, Goleo, colo-n vale, 
Ca să facem d-o plimbare, 
Pe la prisaca din vale. 

El cu Golea se ducea, 

La prisacă ajungea, 

Și slugilor poruncea, 

În ţapă de mi-l punea. 
Bănuleasa că-mi venea, 
În țapă că mi-l vedea, 
D-un bricegel mic scotea, 
În pîntece mi-l băga, 

Și sufletu că și-l da. 
Banu, măre, se mira, 

Și din gură-așa grăia; 

— Cată, bată-i mîni-sa, 
Făcui moarte peste moarte, 
Pentru unu pusei doi, 


Cules personal de la mătușe-mea Tudora I. 
Lăzăroiu, comuna Bogdănești, raionul Rm. Vil- 
cea, regiunea Argeş. 

34 


Stanciu Bratului 


Frunză verde-a bobului, 
Pe lunca Biîrladului, 

La cîrciuma Radului, 

Beau feciorii Bratului, . 
Cu Dobre-al Ploscarului, 
Ion al Şoimarului. 

Dar strajă pe cin avea? 
Pe soru-sa Voichiţa. 
Ședea-n durdă răzimată, 
De pistoale înzăoșată, 
Parcă-i naiba-ncrucișată! 
Dar Voichiţa ce-mi grăia? 
— Dalei, frate Stanciule, 
Ia mai curmă-ţi vedrele 
Şi-ncetaţi ocalele! 

Nu știu vîntu vîjîieşte 

Ori ploaia că-mi răpăiește, 
Ori potera ne soseşte. 
Potera nu mi-e curată, 

Să mi-o bat, s-o fac grămadă, 
Mi-e cu turci amestecată. 
Foaie verde ș-o lalea, 

Dară Stanciu ce-mi grăia? 
— Las să vie că nu-mi pasă, 
Că nu-s femee cu conci, 
La poteră să nu poci; 

Ci-s voinic cu comănac, 
Cu șapte poteri mă bat. 
Nici prea mult că nu trecea, 
Iacă potera-mi sosea, 

Fpc în Stanciu că dedea. 
Dară Stanciu ce-mi făcea? 
Cite gloanţe că-i venea, 

În palmă mi le prindea 

Și în sîn mi le băga, 

De război se pregătea. 

Dar soru-sa Voichiţa, 

Iute mi se necăjea, 

Punea mîna pe durda, 

Pe durda, pe nebuna, 

Bagă iarba cu poala 

Şi gloanţe cu chivăra 
Și-ndesa cu măciuca, 

În poteră, mi-o-ndrepta, 
Foc la tigae că-mi da, 
Patru uliţi mi-o făcea, 
Numai una-mi rămînea: 
Căpitan Căciulă Mare, 
Care fuge pînă moare, 
Pînă aici la lunca mare, 

Îl ia Voichiţa la goană. 
De-a zvîrlitele cînd da, 
Mina stîngă că i-o lua, 

Cu trei coaste-alăturea. 
Apoi din gură-i grăia: 

— Zaci aci, burduf de cîine, 
Că nu ascultaşi de mine. 
Îndărăt că se-nitorcea, 

La frate-său să ducea, 
Frumoasă masă-ntindeau, 
Amîndoi mi se cinsteau, 
De poteră nici gîndeau, 
Și din gură-așa cîntau: 
Foae verde de năut, 

De cînd maica ne-a făcut, 
Noi prin sate n-am trăit, 
Prin codri ne-am hărănit, 
Nimenea nu ne-a știut, 
Nici soarele ne-a văzut, 
Nici luna, nici soarele, 
Numai căprioarele. 

Verde foae de cicoare, 
Surioară căprioară, 

Nu fi curvă și marghioală, 
Nalţă-te-n două picioare, 
Şi-mi roade codru pe poale, 
Să ne vază sfîntu soare. 
Roade-mi poala codrului, 
Pin’ la vîrtu muntelui, 
Să-mi văz raza soarelui. 


Comunicat de C. V. Ionescu, învăţător co- 
muna Bălăceanu, raionul Rm. Sărat, regiunea 
Ploiești. 


35 
Petrică 


Frunzuliță măr mustos, 
Vezi Petrică om frumos, 
Care-n lume n-a mai fost, 
Zace la voivod în gros. 
În noroi, 
pînă-n cotoi 

Și dîn apă, 

pînă-n sapă 
Dăstulă inimă acră! 
Frunză verde colilie 
Pă el nimenea nu-l știe, 
Numai cuculeţ, din vie. 
Da Petrică ce-mi făcea? 
D-o cărticică scria, 
Tot cu slovă mărunţa, 
În gura cucului o da, 
La Mărgărita o ducea, 
În bătătură-o lăsa. 
Mărgărita mătura, 
Cărticica o găsea, 
Frumușşel se premenea, 
La biserică pleca, 
Tot la popa Manoilă, 
La ţîrcomnicu Gavrilă, 
Că ştie carte mai bună. 
Dar în carte ce zicea? 
„Mărgărito, draga mea, 
Vindeţi vii, 

vindeți moşii, 
Herghelia de la cîmp 
Și stupina de la crîng 
Și vindeţi ce-ţi mai avea, 
Să mă scăpaţi de belea, 
Că mi s-a copt inima!“ 
Mărgărita ce-mi făcea? 
Vindea vii, 

vindea moșii, 
Herghelia de la cîmp 
Și stupina de la crîng; 
Și vindea tot ce avea 

Şi lua bani cu baniţa 

Și gălbiori cu poala, 
Mărgărita ce-mi făcea? 
Poala cu galbeni umplea, 
La voivod se ducea; 

Așa bine ce-i părea: 

Cît aduce o ţară toată, 
Mărgărita-aduce-o dată. 
Mărgărita mi-și grăia: 

— Voivoade, dumneata, 
Sărut poala și dreapta, 
Să dai drumu lui Petrică, 
Inima mi se usucă. 
Voivodu îi răspundea; 

— Mărgărito, fata mea, 
Pă cîţi vinovaţi mi-a fost, 
La toţi drumu că le-am dat, 
Pă Petrică l-am uitat, 

El a fost mai vinovat! 
Drumu lui Petrică da. 
Mărgărita de-l vedea, 
Mărgărita leșina, 

Acasă că mi-l ducea. 
Trei zile că nu mai sta, 
Pă drumu-ăl mare pleca, 
În calea hasnagiilor 
Să-ntoarcă moșiile. 
Hasnagiii cum sosea, 
Petrică ce mi-și făcea? 
Cu paloșu-n cap îi da! 
Hasnagiu voinicos, 

Nu putea să cază jos, 
Paloș în mînă lua, 

Maţele i le vărsa, 

Acasă că se ducea. 
Mărgărita de-l vedea, 
Un fir de aţă lua, 

Şi burta că i-o cosea, 

Cu alifie îl ungea. 
Petrică se vindeca, 
Șchiop d-un picior rămînea 
C-așa i-a fost lui mintea. 


Cules personal de la Stan Tudor soldat Reg 
11 linie, 1892. 

36 
Busuioc 


Bate vîntu sus d-alină, 
Busuioc doarme-n stupină, 
Cu durduliţa pe mînă. 
Nu ştiu plină de rugină, 
Bagă potera-n izină; 
Nu ştiu plină ori mi-e goală, 
Puse potera pe goană. 
Căpitanu ce-mi făcea? 
Poterile le strîngea 
Şi din gură le grăia: 
— Raita, catanele mele, 
Ia-mi sloboziţi cîte-un foc, 
Să vedem avem noroc 
Să-mpușcăm pe Busuioc, 
Cu mulţi galbeni să mă joc? 
Raita catanele dau, 
Cîte un foc îmi slobozeau, 
Busuioc se deștepta, 
Nimica că nu-i eraj 
Puțin pielea-l ustura 
Şi din gur-așa-mi grăia: 
— Căpitane Palada, 
Nu-ţi mai prăpădi iarba, 
Că d-oi sta, 

m-oi mînia, 
Şi-oi pune mîna pe durda 
Şi-oi turna iarba cu poala, 
Gloanţele cu palașca 
Şi mi-oi bate cu măciuca, 
Niminea n-ăţi rămînea, 
Potera nu-l asculta, 
Tot la focuri slobozea. 
Busuioc se necăjea, 
Punea mîna pe durda 
Torna iarba cu poala, 
Gloanţele cu palașca 
Şi mi-o bătea cu măciuca. 
La obraz o ridica, 
Patruzeci că-mi dobora, 
Uliţă prin ei făcea. 


218 


Căpitanu Palada, 

Foarte rău se necăjea 

Şi din gură mi-și grăia: 

— Fi-ţi-ar neamu, Busuioace, 
Şapte poteri n-au ce-ţi face, 
Şapte-opt du peste Olt; 
Vîlcea cu copii cu tot, 
Mănîncă porumb necopt, 
L-e frică s-aţiţe foc 

De frica lui Busuioc. 
Căpitanul cel pletos, 
Fugea pe su munte-n jos, 
Ca un cîine viermănos, 

De frica lui Busuioc 
Toată potera fugea, 

D-o cătană rămînea 

Se lua steagu după ea, 
Busuioc aşa-i grăia: 

— Hai tu, neică, cătăniţă, 
Na-ţi la neica gloanţele 
Şi-ţi umple pistoalele 

Şi ţi le sloboade-n mine, 
Să ai la Banu ce spune. 
Pistoalele le umplea 

Şi-n Busuioc slobozea. 
Dar Busuioc ce-mi făcea? 
Gloanţe-n mînă prijinea 
Și din gură așa-mi grăia: 
— Hai tu, neică, cătăniţă, 
Na-ţi la neica gloanţele 
Și-ţi umple pistoalele, 

Ti s-o-ntîmpla vreo-ntîimplare, 
Te-o lua cineva la goană 
Să nu-mi fii cu arma goală. 
Căpitanului să-i spui: 

De l-oi prinde-n vînătoare, 
O să mi-l fac bucăcioare, 
Să-i dau carnea ciorilor 
Şi oasele cîinilor, 

Capu să-i pîrlesc pe foc, 
Să ştie de Busuioc. 


Cules personal de la bătrînul lăutar Dumitru 
Ursaru, comuna Drăgășani, regiunea Argeș. 

37 


Piper 


Printre frunze, printre tei, 
Văzui ochii lui Matei 

Şi conteşu lui Andrei, 
Giubelușa lui Piper. 

Piper din gură grăia: 

— Aoleo, frate Matei, 
Frate Matei şi cu Andrei, 
Hai să trecem Dunărea, 
În oraş la Hiîrşova, 

Să mergem la baba Sîrba, 
Pe la moara lui Molan, 

Că din an, în an, în an, 
Ne păstrează cîte-un ban; 
Și din lună,-n lună-n lună, 
Ne păstrează cîte-o rublă. 
La baba Sîrba mergea 

Și din gură-aşa-i grăia: 
— Descuie, babă, poarta, 
Că nu sîntem oameni răi, 
Sîntem negustori de boi, 
Tragem în gazdă la voi, 
Și știm că ai patru boi 
Şi că din patru vinzi doi, 
Frumos preţ ţi-om da pe ei. 
Ea la preţ se bucura 

Și porţile descuia. 

Mîna pe ea că-mi punea, 
O chinuia și-o lega, 

Tot de stilpul coșului, 

în bătaia focului. 

Baba Sirba ce-mi grăia? 
— Mă Matei, frate Matei, 
Nu mă chinui să piei, 

Că am colea-un putinei, 
înţesat de gălbinei; 

Mai cată și după uşe, 

Că mai am o găletușe, 
Umplută cu părălușe; 

Mai cată şi după ladă, 

Că mai este o disagă,; 
Umplută cu a mea znagă; 

Și mai cată pe poliţă, 

Că mai am o sălbuliţă, 
Dată de la măiculiţă 

De cînd eram copiliţă. 
Măi Matei, frate Matei, 

Nu mă canoni să piei; 
Ți-aduci tu aminte bine, 
Cînd păzeam porcii cu tine, 
Și ceream la voi mălai; 

Mă luai cu cîinii halai; 
Veneam să cer opincele, 
Mă luai tot cu vorbe grele; 
Veneam să cer mămăligă, 
Chemai cîinii după luncă, 
Mă puneaţi pe goană-n fugă. 
Măi Matei, frate Matei, 

Nu mă lăs-acum să piei, 

Că din munculița mea, 
Nu-mi lăsași nici o para; 
Nu-mi lăsaşi nici o leiţă, 
Ca să am la neputinţă, 

Că sînt şi eu văduviţă. 
Comunicat de G. Florescu, învăţător, comuna 


Vilsănești, raionul Curtea-de-Argeș, regiunea 
Argeş. 

Jianul 


N-aţi auzit d-un Jian, 
D-un Jian, de un oltean, 
D-un oltean, de un mislean, 
De un hoţ de căpitan 
Care umblă prin păduri, 
Cu şeisprezece panduri, 
În ghebe şi cu poturi, 
Găitane, cusături, 

Cu pistoale înarmaţi, 

Cu puşti-flinte încărcaţi, 
Umblă ca nește turbaţi, 
Seacă oameni la ficaţi? 
Că iau mei de la ciobani, 
Armăsari de la mocani, 

Fără plată, fără bani, 

Vai, maica mea de dușmani! 
Și pîndesc de la strîmtori, 
Să despoae negustori, 

Să ia tot la gălbiori, 

Că sînt la purtat ușori? 
Jianu, om mic la stat, 

Fără frică de păcat, 

Tot umblînd din sat în sat, 
Multe case a călcat 

Pă cine-ntîlnea,-l smulgea, 
Măduva la toţi sugea, 
Lumea de dînsu fugea, 

Da jalbă la Caragea. 
Domnia cît mai curînd, 
Potera la el mînînd. 

Dar Jianu-nţelegea, 

Și spre Olt că mi-și fugea, 
Călare pe armăsar, 

Striga: — Măi frate podar! 
Trage podişca de car, 

Că nu-ţi va fi în zadar; 
Trage podu mai d-a drept, 
Nu mă face să aştept, 

Că îţi trag un glonţ în pept, 
Ori te culc, ori te deștept. 
Dar podaru sta, privea, 

Şi se tot cam zăbovea, 

Se făcea că se gîndea, 
Poterii voind să-l dea. 
Jianu iarăş strigînd, 

Și zăbava lui văzînd, 

Să mai aștepte nevrînd, 
Dete drept prin Olt zicînd: 
— De cât să mă rog de prost, 
Pînă să dea podu-n rost, 
Fi-voi voinic, cum am fost, 
Şi-oi trece la adăpost. 

Decît o para la pod, 

Murgu mi-este cam nerod, 
Cînd de coama lui mă-nnod, 
Trece Oltu ca năvod. 

D-oi sta ca să mai plătesc, 
Să mă plec, să mă smeresc, 
La toţi să mă căciulesc, 

La ce naiba haiducesc! 
Haideţi, murguleţ, haideţi, 
Te silește, murguleţ, 
Nu-ţi mai face păru creţ, 
Hai la Slatina-n judeţ, 
Mergi, murgule, nu sufia, 
Nu sufla, 

nu te umfla, 
La gazdă om răsufla, 
Şi odihnă vom afla. 
Gazda mi-este-n Valea rea; 
Iară murgu cînd sărea, 
Tocmai ca căprioara, 
Poşta un sfert că mi-i părea. 
Dar la gazdă ajungînd, 
A şi auzit ţipînd, 
Potera gazda legînd, 
Și de Jianu-ntrebînd. 
Eu atunci mă deșteptai, 
Și la murgu meu strigai: 
— Sai, murgulețule, sai, 
Să fugim de chiu şi vai! 
Țin-te, gazdă, nu mă da, 
Nu mă da, 

nu mă preda, 

Că ţi-oi da d-o malotea, 
De s-ar mira toţi de ea. 
Dar cînd Jianu fugea, 
Potera mi-l ajungea, 
Miinile-n el înfigea, 
Şi-l ducea la Caragea; 
Seara, cam pe la apus, 
Cînd la curte el fu dus, 
Cu tovarășşii-n rînd pus, 
Așa-mi cînta cu glas sus: 
„Stau în drum şi mă gîndesc, 
Ce să-apuc ca să muncesc, 
Pîinea să-mi agonisesc, 
Copilaşii să-mi hrănesc! 
Cînd nădejdea mi-am răpus 
Și şedeam pe gînduri dus, 
Aminte că mi-am adus: 
Mă urcai pă deal în sus, 
Mă uitai pe jos, în lunci, 
Văzui oameni, mueri, prunci, 

Cu plugurile la munci, 
Mă-ntristai mai mult atunci, 
Că toţi îmi brăzda mereu, 
Numai pluguleţu meu, 
L-a-nţelenit Dumnezeu, 
Vai, rău, ursitul de eu! 
Că doi boi ce-i avusei, 

De vremi grele-i răpusei, 
Fără hrană rămăsei, 

În sapă de lemn ajunsei. 
Și-am umblat, am trepădat, 
M-am umilit, m-am rugat, 
De chiabur și de bogat, 
Şi-n samă nu m-a băgat. 
Am cerut boi într-un ceas, 
Să mi-i dea să ar vrun ceas, 
Nevoii să nu mă las; 

Dar mila n-a mai rămas! 
Atunci mă-ntorsei și eu, 
Şi zisei în gîndu meu: 
Da-va bunu Dumnezeu 

Să umble şi plugu meu, 
Săbioara să-mi fac plug, 
Pistoalele să-njug, 

Flinta, iataganul lung, 
Strămurare să împung. 

Să pui la o parte fes, 

Şi la colnice să es, 

Să pui, să-mi brăzdez ales, 
Unde o fi crîngul mai des, 
Să trag brazda dracului, 
Din mai susu dealului, 
Drept uşa bogatului, 
Pînă-n capu satului!“ 


Astfel Jianu legat, 

A stătut şi a cîntat, 

La vodă-n drept de palat, 
De poteră-nconjurat. 

Dar pravila îl judeca, 

Cu lanţuri îl încărca, 

Şi în ocnă l-arunca, 

Unde om nu mai călca. 


Scris după Mihăileanu Ion, elev al seminarului 
din Rimnicul-Vilcea, 1869, regiunea Argeș. 

39 


Codreanu 


Frunză verde trei smicele, 
Cîntă cucu pe saiele, 

Pe saiele, pe nuiele, 
Codrean urcă la perdele, 
Să-şi aleagă trei pelcele, 
Să-şi facă cușmă din ele, 
Cuşmă mare, mocănească, 
Nime-n tîrg să nu-l cunoască; 
Și-ncă trei piei de berbec, 
Să-și facă Codrean cojoc, 
Cojocel mare, miţos, 

Să-l poarte vara pe dos, 
Să-i fie mai răcoros. 

Foae verde ș-un dudău, 
Cîntă cucu pe pirău, 
Codrean urcă-n Movilău, 
Un! se face tirg mereu, 

De s-adună bun şi rău: 
Negustorii din Bacău, 
Caimacanii satului 

C-aia-s dragi Codreanului. 
Foae verde ș-o lalea, 

Dar Codreanu ce-mi făcea? 
Pe-o movilă se suia, 
Gluga umbră mi-o punea, 
Cîrlig în pîmînt figea, 
Frumos jos mi s-așeza 
Frumoasă cușmă-și făcea, 
Pe cap frumos mi-o punea 
Şi-n obor că mi-și intra, 
Căluşei că-și alegea; 

Care căluţ îi plăcea; 

Tot pe spate mi-l bătea, 
De coadă că mi-l lua, 
Peste obor l-arunca, 
Nimenea nu-l cunoştea. 
Doar unu l-a cunoscut: 
Aleonte Arnăut. 

El din gură-așa-i grăia: 
— Măi Codrene, dumneata, 

Nici nu cumperi, nici nu vinzi, 
Numai tîrgu ispiteşti, 

Mare tîlhar că mai ești! 
Codreanu din gură-i grăia: 
— Aleonte, dumneata, 

De unde m-ai cunoscut, 

Cu maică-ta n-am trăit, 

Cu tat-tău n-am ciobănit? 
Aleonte-i răspundea: 

— Măi Codrene, dumneata, 
Eu, frate, te-am cunoscut, 

În tîrgu Brașovului, 

Ştii la capu podului, 

Cinci măciuci tu mi le-ai dat, 
Bani din pungă mi-ai luat. 
De palma care mi-ai dat, 
Nici acum nu te-am uitat. 
Aşa Codrean d-auzea, 

După cal descăleca 

Şi de păr că mi-l lua, 

Cu măciuca mi-i căra, 

Oasele mi-i dăhula 

Şi-așa din gură-i grăia: 

— Aleonte, dumneata, 

Ia schimbă-mi tu numele, 
Să-ţi răresc măciucile. 

Verde frunză d-o lalea, 
Aleonte-i răspundea: 

— Să-ţi zic negustori de boi? 
Codrean răspunde: — Nu voi. 
Verde frunză lemn de scai, 
— Să-ţi zic negustori de cai? 
Așa dacă mi-auzea, 
Măciucile le rărea, 

Şi scăpat că mi-l făcea. 

Iară Codrean ce-mi făcea? 
Afar” din obor ieșea, 
Cîmpului se limpezea, 

D-un mocănaş că-mi zărea, 
Călare p-un suruleţ, 

Suruleţ, cu păru creţ 
Şi-nainte că-i ieşea 

Şi din gură-așa-i grăia : 

— Bună ziua, mocănaș! 

— Mulţumim, căpitănașş! 

— Măi mocâne, dumieataă, 
Nu ţi-e suru de vînzare 
Să-ţi dau galbini și parale? 
Ori ţi-e suru de schimbare: 
Pentru unu să-ţi dau doi, 
Să-ţi dau doi şi să-ţi dau trei, 
Să-ţi dau trei și să-ţi dau șapte, 
Herghelia jumătate? 

Mocan din gură-mi grăia: 
— Măi Codrene, dumneata, 
Nu mi-e suru de schimbare, 
Ci mi-e suru de vînzare. 
Codrean din gură-i grăia: 
— Măi mocane, dumneata, 
Ia descalecă niţel 

Să-ncerc suru puţintel; 

De mi-o plăcea umbletu 

Îţi voi da și sufletu. 

Foaie verde d-o lalea, 
Mocănașş descăleca, 

Frumos cal lui Codrean da. 
Dar Codreanu ce-mi făcea? 
Lua şaua mocănească 

Şi-i punea p-a haiducească; 
Lua frîu mocănesc, 

Şi-i punea p-al lui hoţesc. 
Pe suru mi-ncăleca, 
Două-trei roate că-i da, 
Pînă suru-nherbînta: 

Lua spuma cu mîna 

Şi clăbucii cu căciula. 
Mocan din gură-mi grăia: 
— Descalecă calu meu, 

Nu ţi-am văzut banu tău. 
Codrean din gură-mi grăia: 
— Măi mocane, dumneata, 
Ține, frate, cinci parale, 
Să-ţi cumperi mălai și sare, 
Să nu mori pe drum de foame, 
Să-ţi duci şaua la spinare, 
Şi-mi pleca Codrean rîzînd, 
Rămînea mocan plîngînd. 
Iar Codreanu ce-mi făcea? 
La o perdea s-abătea 

Și din gură mi-și grăia: 

— Măi ciobane, dumneata, 
Ia să-mi prinzi d-un melușel, 
Care-o fi mai măricel. 

Așa cioban d-auzea, 

D-un melușel că-i prindea 
Și Codreanului mi-l da. 
Dar Codreanu ce-mi făcea? 
Cinci parale că mi-i da 

Şi din gură-așa-i grăia: 
— Ține, cioban, cinci parale, 
Nu-ţi fie cu supărare. 
Cioban din gură-i grăia: 
— Măi Codrene, dumneata, 
De ce-mi iei melu așa? 

Că e melu stăpînesc, 
M-apucă să i-l plătesc, 

Și aşa cum mi-și grăia, 
Mîna pe cîrlig punea, 
Și-odată cînd l-aducea, 

Pe Codrean că mi-l lovea, 
Şi şaua că mi-o izbea, 
Oblînc departe sărea, 

Dar Codreanu că-mi rîdea, 
Şi-așa din gură grăia: 

— Uite mocanu zoios, 

Cît p-aci să mă dea jos! 
Și-ndărăt mi se-ntorcea, 
După sur descăleca, 

La cioban mi se ducea 

Și de păr că mi-l lua, 
Toată movila-l irîntea 

Și din gură-aşa-i grăia: 

— Măi ciobane, dumneata 
N-ai auzit d-un Codrean, 
Car’ ia cai de la mocani, 
Melușşei de la ciobani 

Și vin de la cîrciumari, 
Nu plătește nici un ban? 
D-ar sta Codrean să plătească, 
La ce să mai haiducească? 


Comunicat de C. Ionescu, :nvâţător, comuna 
Bălăceanu, raionul Rm. Sărat, regiunea Plo- 
iești. 

40 


Buruleiu 


Foae verde frunză creaţă, 
Cînd fu joi de dimineaţă, 
Buruleiu se sculase, 

Pe ochi negri se spălase, 
Conteșiul în umeri luase, 
La o biserică plecase 

Și din gură aşa grăia: 

— Părinte sfinţia-ta, 
Slujește leturghia, 

Să-mi cetești vanghelia, 
Ca să-mi mai cureţi greaţa, 
Că greaţa de dimineaţă, 
|E punere de viaţă. 

Și slujba o isprăvea, 
Vanghelia i-o cetea 

Şi acasă mi-și pleca. 
Cînd acasă ajungea, 

El la slugi că poruncea, 
Cai la carîtă punea, 

Şi-n carîtă se suia, 
Numai el cu cocoana 

Si la livezi că-mi mergea; 
Cînd la livezi mi-ajungea, 
Toate cosite era, 

Care pe unde undise 

Și pe-acelea le pocise. 

— Burulene dumneata, 
Bei și te înveselești 

Şi pe tine te-au ales, 
Tot din judeţ din Cerneţi 
Tu hoţii să mi-i găsești. 
El aşa dac-auzea, 

De la masă se scula 

Şi-n carîtă se suia 

Și după hoţi că-mi pleca. 
Hoţii ici, hoţii colea, 
Hoţii la Chitiana 

Și peste hoţi că mi-şi da. 
Arămbașa ce-i zicea? 

— Burulene dumneata, 

Întoarce-te îndărăt, 
Mie-mi pare rău de tine, 
Că ești voinic ca şi mine. 
De-a arămbașe n-asculta, 
Tot înainte mergea, 
Iară hoţu cel mai mic, 
Și mai mic, 

şi mai voinic, 
Cel cu struţu ghintuit, 
Cu cinci litre de argint, 
El din gură-așa grăia: 
— Arămbașşe, dumneata, 
ia lasă-l pe seama mea, 
Ca să vezi ce i-oi lucra, 
Siruţu la ochi că-l punea, 
Pe Buruleanu-l lovea, 
La marginea fesului, 
La rătezul capului, 
Unde-i păs voinicului 
Și bine haiducului. 
Peste-un gros că mi-l trîntea 
Şi la el că se-ntorcea 
Și din gură-aşa-i grăia: 
— Burulene, dumneata, 
Ce-ai pus grosu căpătii, 
Ori eşti călător la Dii? 


- Comunicat de Șt. St. Tuţescu, învăţător, co- 
muna Catanele, raionul Băilești, regiunea 
Oltenia. 

Gheorghilaș 


Foae verde ş-o crăiţă, 
Cine-mi urcă la Istriţă, 
Săvai Căpitan Gheorghiţă, 
Fecioraş lui Negoiţă, 
Cu o dalbă măciuchiţă, 
Nedubită, 

necioplită, 

Numai din topor slomnită, 
Tot de Macovei gătită. 

Şi mi-şi urcă la Siriu, 

Cu şeapte pistoale-n briu, 
Şi-o ploschiţă de rachiu, 
Mică, mică, mititea, 

D-o vadră şi cinci oca, 
C-așa-i era măsura. 

La gură că mi-o punea, 
Nici mustaţa nu-și uda, 
Drept la fund o răsufla. 
Şi-mi umbla sara pe lună, 
Să-şi cîștige-o flintă bună: 
Rea de lemn, bună de fer, 
Să-mi ducă glonţul la semn. 
Şi-mi umbla din stînă-n stînă, 
Să-ncerce brînza de-i bună 
Şi-ncă urda din zăgîrnă 

Și cașu din sărătură. 

Şi-mi umbla pe la ciobani, 
Să-și cîştige cîte-un ban, 
Ca să aibă peste an. 

Foae verde izmă creaţă, 
Cînd fu joi de dimineaţă, 
N-avea, naiba, ce lucra? 
Macovei că se scula, 

Pe ochi negri se spăla, 
Cruce cu dreapta-şi făcea, 
La icoane se-nchina, 

Lui Dumnezeu se ruga, 
Dumnezeu nu-i ajuta. 

În grajd de piatră intra, 
Pe Negru că mi-l scotea, 
Frumuşel mi-l ţăsăla, 

Şea de aur că-i punea, 
Foarteci la desagi punea 
Şi pe Negru i-arunca. 

El pe Negru-ncăleca 

Și, măre, că mi-și pleca 

La stîna din Padina, 
Bat-o Maica Precesta 

Și sfînta Dumineca, 

Că mi-a secat inima 

Şi mie şi multora. 

Foae verde ș-o smicea, 

Cînd acolo mi-ajungea, 
Ipingeaua mi-așternea, 
Miîna-n poziînar băga, 

D-un buciumel că-mi scotea, 
Buciumei de argint, 

Ce n-am văzut de cînd sînt 
Şi-ncepea d-a buciuma, 
Toţi ciobanii s-adunau, 
Oile-n strungă-mi băgau. 
Dar Macovei ce-mi făcea? 
D-un melușei că-mi prindea, 
De miţuit s-apuca, 

Numai din frunte-i lua, 
Dumnezeu nu-i ajuta, 
Ochii roată și-i făcea, 

Pă hăţașul oilor, 

Tot în jocul meilor. 

Verde foae ş-o lalea, 

Pe Gheorghilaș mi-l zărea, 
Şi din gură mi-i grăia: 

— Moș Radule, barbă sură, 
Numai cu doi dinţi în gură, 
Cine să fie acela, 

Care-mi vine pe colea? 


— Parcă-i căpitan Gheorghiţă, 


Am cu el o pizmuliţă, 
Din mica copilărie, 
Bat-o focu şi-o pustie. 
Moş Radu că mi-i grăia: 
— Măi Macovei, dumneata, 
Ala nu e Gheorghilaș, 
Mi-este un negustoraş, 
Azi o lună, o săptămînă, 
Mi-a lăsat doi lei arvună, 
Tot pe miţe și pe lînă. 
Silesc eu de miţuiesc, 
La galbeni s-agonisesc, 
Cînd la plată, ce păţesc? 
Miîncai o bătaie bună 
Şi-am rămas şi făr de lină, 
De la hoţ de Gheorghilaș, 
La inimă un vrășmaș. 
Macovei ce mi-și făcea? 
Miţuia, 

cît miţuia, 

Ş-al doilea mi se uita, 
Ghiorghilaș s-apropia, 

Prea bine mi-l cunoștea, 
Foarfeci din mînă-i pica, 
Frigurile mi-l găsea, 
Năvală-n stînă că-mi da, 
Între burduși s-ascundea. 
CGheorghilaş că mi-l sosea, 
Bună ziua că mi-i da: 

— Bună ziua, moş Radule, 
Moș Radule, barbă sură, 
Numai cu doi dinţi în gură, 
Mai ai pe cineva-n stînă? 
Moș Radu îi răspundea; 
— Măi Gheorghilaș, dumneata, 
Eu zic zău, pe legea mea, 
De-oi avea pe cineva; 

Doar un mic vînătoraș, 
Dimineaţa s-a sculat 

Și nespălat a mîncat, 
Blestem, i s-a aplecat, 
Friguri mi l-au apucat, 
Între burduși e culcat. 
Foae verde ș-o smicea, 
Gheorghilaș ce mi-și făcea? 
Bine știa el seama, 
Năvală-n stînă că-mi da, 
Făcea burdușşi a-ncerca, 
Cerca unu, cerca două, 
Cerca mereu pîn’ la nouă. 
Verde frunză foi de tei, 
Pînă da de Macovei. 
Gheorghilaș dacă-l vedea, 
Din guriţă așa-i grăia: 

— Afurisit Macovei, 

Drac te scoase-n ochii mei! 
Că eu, frate, m-am jurat: 
Und! te-oi prinde să te bat, 
Zilele tele scurtate, 

De grelele mele păcate 

Şi de ale tele fapte. 

Dar Macovei ce-mi grăia? 
— Măi Gheorghilaş, dumneata, 
Mult mi-eşti tînăr și gingaș 

Și la inimă vrăşmaş; 

Ia-mi calu și oile, 

Stîna cu miorile 

Şi lungește-mi zilele, 

Ca să-mi mărit fetele, 
Să-mi mai văd copilele, 
Să le-mbrac, săracele, 
Că-i păcat de dînsele. 

— Lesne, frate, te-aș ierta, 
Nu mă rabdă inima; 
Nu-mi trebuie stîna ta, 
Nici stîna, nici oile, 

Ci-mi trebuie zilele, 

Că ştii, frate, ori nu ştii: 
Cînd eram noi şapte frați, 
Ne purtai pe toţi legaţi, 
Din Focșani pînă-n Galaţi? 
Mai ştii, frate, ori nu ştii: 
Cînd făceai tu cisla-n sat, 
Cum scădeai pe cel bogat 
Şi-ncărcai pe cel sărac? 

Mai ştii, frate, ori nu ştii: 
C-aveam noi o biată oae, 
Ne-ai pus-o, cîine, la foae? 
Ș-aveam noi un biet cocoș 
Şi ni-l puneai la răboj? 
Și aveam o biată gîscă 

Și p-aia o treceai la cislă? 
Mai ştii, frate, ori nu ştii: 
De tinerel mă-nsurai, 
Frumoasă mîndră-mi luai 
Și la bir că mă puneai! 
Nu-mi puneai bir de copil, 
Şi-mi puneai bir de mazil. 
Eu de frica birului, 

De groaza zapciului, 
Treceam apa Prutului. 

Iar tu, frate, ce-mi făceai? 
Armăşia cumpărai, 

După mine te luai 
Și-ndărăt că m-aduceai, 
Cînd ajungeam la Buzău, 
S-aprindea sufletu meu; 

Şi m-aplecam să beau apă, 
Mă loveai cu cizma-n ceafă, 

Fărămam dinţii de peatră 
Și beam apă sîngerată, 

Cu măsele-amestecată 

Și cu sînge închegată. 
Şi-nainte ne goneai, 

În desagi că ne cătai, 

Salba nevestii luai, 

Rîs de dînsa că-ţi făceai, 
Tot treapădu ne băteai. 

Cînd ajungeam la Rîmnic, 
Nu puteam zice nimic 

Și mă rugam doar de tine, 
Dezleagă-mă, vai de mine, 
Să-mi cumpăr o ţiră pîine 
Pentru mîndra, pentru mine; 
Dedeai cu gîrbaciu-n mine. 
De-atunci, frate, m-am jurat, 
Und te-oi prinde să te bat, 
Să te tai nejudecat, 

Ca p-un mare vinovat. 

Şi de păr că mi-l lua, 

Pe bătătură-l scotea, 
Frumuşel că mi-l trîntea. 
Dar Macovei ce-mi făcea? 
Împrejur mi se uita, 

Mîna pe botă punea, 

Cu bota se apăra 

Şi da dos și mi-şi fugea. 
Gheorghilaș ce mi-și făcea? 
Năvală la murgu-mi da, 
Struţuleţu că mi-l lua, 
Struţuleţu de argint, 

Poleit și ghintuit, 

Tot de Macovei gătit, 

De trei luni neslobozit. 

La cătare mi-l lua, 

Jos grămadă mi-l făcea. 
Gheorghilaș că mi-și grăia: 
— Mulţămesc lui Dumnezeu 
Și de bine şi de rău, 
Că-mpușcai d-un pore mistreţ, 
Care mînca un județ. 
Și-ndărăt că se-ntorcea, 
La moş Radu se ducea 
Și-aşa din gură-i grăia: 

— Moș Radule, dumneata, 
Să-mi dai vreo. sută de lei, 
Să nu paţi ca Macovei. 

Moş Radu că-mi răspundea: 
— Gheorghilașe, dumneata, 
Eu zic zău, pre legea mea, 
D-am în pungă vreo para. 
De belele, de nevoi, 
Mă băgai vătaf la oi, 

La stăpîn, la Macovei, 
N-am în pungă nici doi lei. 
Gheorghilaş că mi-și grăia: 
— Dacă ţi-e povestea așa, 
Să nu-mi dai nici o para, 
Dar tu, frate, să-mi găteşti: 
O mioară de prînzare 

Şi-un caş bun de chegătoare, 
Colea la cărare-n vale, 
Colea la șapte izvoare. 

Moş Radu dac-auzea, 
Inima-i se-nveselea, 
Frumoasă masă-i gătea; 
Gheorghilaş se ospăta, 

Lui moş Radu-i mulțămea 
Şi pe cărare. pleca. 

Mos Radu se închina, 

Pui Dumnezeu mulțămea, 
Că a scăpat nebătut, 
Numai c-un mel de prînzit. 
Gheorghilaş ce mi-și făcea? 
Pe cărare că-mi mergea, 
C-un băeţaș se-ntilnea. 

— Bună ziua, băeţaș! 

— Mulţumim, căpitănaș! 
— De unde vii, băeţaș? 

— Tot din tîrg, de la oraş. 
— Şi ce-mi spui de la oraș? 
— Ce să-ţi spun de la oraș: 
Toţi întreb de Gheorghilaș, - 
Mă dusei să iau o pîine, 
Toți mă-ntrebară de tine. 
Gheorghilaş dac-auzea, 

Pe cărare că-mi mergea, 

O doiniță mi-și cînta 

Şi el, măre, se suia: 
Sus la Tabla leului, 
Dosu Penteleului. 


Comunicat de C., V. Ionescu, învățător, co- 
muna Bălăceanu, raionul Rm. Sărat,- regiunea 
Ploieşti, 


42 
Călin 


Verde frunză ş-un pelin, 
N-aţi auzit de Călin? 
Cîte moşii mi-a ţinut, 
Cu claca ne-a sărăcit. 
Verde frunză peliniţă, 
Plecă Călin la Pleniţă, 
Cu şease cai la căruţă. 
Da el unde se ducea? 
Tot în sat la Poiana, 

În gazdă la cin” trăgea? 
La logofătu Lăţea, 

Că mai ştia el seama 

Și toată potriveala. 

— Logofete, dumneata, 
Socotit-ai Poiana, 
Poiana şi Pleniţa, 
Poiana cu fînurile, 
Pleniţa cu vinurile? 
Verde frunză de aclas, 
— Trei oameni doar mi-a rămas: 
Unu este Băţălan, 

N-a plătit claca d-un an; 
Unu este, zău, Chiriș, 
Cată la Călin chiordiș; 
Ş-altul este Ion ăl Mare, 
Ion ăl Mare din Poiană, 
N-a plătit claca de-o vară. 
— Logofete, dumneata, 
Ia să mi-i aduci încoa. 
Logofătu mi-și pleca, 

Cu isprăvnicel Andrei, 
Că ştie seama-n odăi. 

La Băţălan se ducea: 

— Băţălane, dumneata, 
Verde frunză şi-un pelin, 
Hai, că te cheamă Călin. 
Băţălan că se scula, 
Punguliţa şi-o lua, 

La Călin că se ducea, 

Ușa că mi-o deschidea: 

— Bună ziua, boer Căline! 
— Mulţumescu-ţi, pore de cîine! 
Miîna-n pungă că băga, 
Zece galbeni mi-și scotea 
Şi pe masă mi-i trîntea 

Și fitanţa şi-o lua. 

Acasă mi se ducea, 

Cu mătuşa mi-și vorbea; 
— De cînd veni ăst ciocoi, 
Nu mai vezi om cu doi boi, 
Nici văduvă cu cinci oi! 
La Chiriş că se ducea: 

— Măi Chirișe, dumneata, 
Verde frunză ş-un pelin, 
Hai, că te cheamă Călin! 
La Călin mi se ducea: 

— Bună ziua, boer Căline! 
— Mulţumescu-ţi pore de cîine! 
Mîna-n chimir că băga, 
Şeapte gălbiori scotea, 

Şi pe masă mi-i punea, 
Nici fitanţa nu şi-o lua. 
La Ion ăl Mare mergea: 
— Nene Ioane, dumneata, 
Ce-o să facem ăstuia? 

Dar Călin ce mi-și făcea? 
— Logofete, dumneata, 

La Ion ăl Mare să te duci, 
La Ion ăl Mare din Poiană, 
N-a plătit claca d-o vară. 
La Ion ăl Mare mergea, 
Îndărăt că se-ntorcea 

Și din gură că zicea: 

— Dau în apă și mă-nec, 
La Ion ăl Mare nu plec; 

Dă-mi vro două-trei cătane, 
Să plec la Ion ăl Mare. 
Două-trei cătane lua, 

La Ion ăl Mare mergea, 
La fereastră că striga: 

—- Nene Ioane, dumneata, 
Verde frunză ş-un pelin, 
Hai, că te cheamă Călin! 
Ion ăl Mare se scula, 

Cu mătușa mi-și vorbea: 
— Fa mătușă, dumneata, 
Ado pungulița-ncoa, 

Că d-oi da de vreo belea, 
M-o scăpa punguliţa! 
Ipingeaua și-o lua,, 
Lancea-n mînă apuca, 

La Călin că se ducea: 

— Bună ziua, boer Căline! 
— Mulţumescu-ţi, porc de cîine! 
— Bine măi, boer Căline, 
De trei ori m-ai socotit, 
Nici acum nu sînt plătit? 
Pentru claia din obor, 
M-ai socotit de cinci ori. 
Prinseși fata c-un ghiveci, 
Pentru o oală cu urzici, 

Îi luaşi salba de la gît, 
Nici aşa nu sînt plătit? 
Luași vaca din coșare, 
Rămase strachina goală, 
Plîng copiii pe bordei, 
Că n-au lapte-n putinei! 
Ion ăl Mare acas’ mergea, 
Cu Băţălan că vorbea, 

Și Chiriș că mi-și venea: 
— Nene Ioane, dumneata, 
Stau copiii cîte trei, 

Că n-au lapte-n putinei, 
Şi-mi lucrează cu temei. 
Să-ţi dau pe Dobrică-ăl mic, 
Cînd dă cu picioru ăl stîng, 
Sare ușa şi c-un stilp! 

Și e unu Tărtăcuţă, 

De se face, frate, miţă, 

La Călin după căruţă; 

Şi e unu zău Andrei, 

De știe seama-n odăi, 

Şi lucrează cu temei! 
Adăstau pînă-nsera, 

La colnic mi se trăgea, 
Iaca și Călin sosea, 

Că el, frate, se ducea, 
Tot în sat, la Cladova, 
C-acolo avea gazda, 

La Maria văduva. 

Cînd acolo ajungea, 

Jos din trăsură se da 

Şi în casă mi-și intra. 
Iacă și hoţii sosea, 

Veni și Dobrică ăl mic, 
Dete cu picioru ăl stîng, 
Sări ușa și c-un stilp! 
Veni și ta-so Chiriș, 

Pe coș, jos, d-a tăvăliș! 
Veni şi Ion ăl Mare, 

Ion ăl Mare din Poiană, 
N-a plătit claca d-o vară. 
La Călin că mi-și intra, 
Cu masă pusă-l găsea. 
Ion ăl Mare îi zicea: 

— Măi Căline, dumneata, 
Ce bucate ai gătite, 

O să le vezi pîngărite, 
Cu sînge roșu vopsite! 
Cu stînga de păr îl lua, 
Lancea-n dreapta o lua, 
Cînd odată că trăgea, 
Patru ciosvîrşti mi-l făcea, 
La putină l-așeza, 

Sare peste el punea, 
Pastramă că mi-l făcea, 
Pîn oraș că mi-și pleca: 
— Hai la pastramă de vînzare, 
Ocaua patru parale! 

Nu e pastramă de oi, 

E pastramă de ciocoi! 
Subprefectu l-auzea, 

Pe Ion că mi-l chema: 
— Nene Ioane, dumneata, 

Eu te ţineam cârciumar, 
Și-acum te văz măcelar, 
Măcelar de boeri mari! 


Cules personal de la Udilă Radu, regimentui 
II linie, 1892, Dolj. 

Radu lui Anghel 


Verde frunză ruguleț, 

La cel cap de deluleţ, 

S-au iscat vro cinci băeţi: 
Radu lui Anghel din Greci, 
Căpitan de la Florești, 

Cu Mitrică, burtă mare, 
Fură caii după vale 

Şi mi-i vinde pe parale. 
Verde frunză ş-o lalea, 
Dar Radu ce mi-și făcea? 
La popa Matei mergea: 

— Bună seara, părinţele! 
— Mulţumescu-ţi, căpitane! 
— Nu-mi mai zice căpitane 
Şi vezi de ceva parale. 
Căpitanii sînt la tîrg, 

Să cumpere boi de jug; 
Eu sînt Radu cel din crîng, 
Nu-mi mai zice căpitane 

Şi vezi de ceva parale, 

Că mor băeţii de foame. 
Popa din gură grăia: 

— Stai, Radule, nu mai da, 
Stai și cată după ușe, 

C-am o mică găletușe 
Mi-e plină de părăluţe; 
Mai cată-ntr-un putinei, 
Mi-este plin cu gălbinei. 
Şi mai cată-n chimiraş, 
Mi-este plin cu gălbinași, 
Dobînda du pîn oraş. 
Verde, verde ș-o lalea, 

Și paralele le lua, 

Calu, măre-ncăleca, 

La căprar Ion mergea; 

— Bună seara, măi căprare! 
Nu mă găzduești deseară? 
— Bucuros te-aș găzdui; 
Te-o fi văzut cineva, 
Habar de averea mea 

Și de haiducia ta! 

— Nu m-a văzut niminea, 
Numai luna și o stea, 

Ştie de patima mea; 
Numai luna și trei stele, 
Ştie de faptele mele. 
Căprar Ion ce-mi făcea?, 
La crama veche-l ducea. 
Vin cu vadra mi-și scotea, 
Bea Radu se-nveselea, 

La pistoale slobozea. 
Comandiru mi-l afla, 
Potera că mi-o pornea 

Şi pe Radu-mpresura. 
Comandiru că-mi grăia: 
— Dă-te, Radule, legat, 
Să te duc nevătămat. 

— La ce să mă dau legat? 
Că-s voinic cu comănac, 
Verde ca frunza de fag, 
Cu șeapte poteri mă bat; 
Nu sînt muere cu conci, 
La poteră să nu poci. 
Comandiru d-auzea, 

O dată că comanda, 

Foc în Radu slobozea, 

De Radu nu se lipea, 
Parcă era altceva. 

Radu nu se spăimînta, 
Fuga pe plai că mi-și da; 
Un recrut de dorobanţ, 
D-o sfănţuică mi-și scotea, 
Și în patru mi-o făcea, 
Și în îlintă mi-o băga, 
Îndărăt că se-ntorcea, 

La căutare-o lua, 

Foc în Radu slobozea, 

Su subţioară-l lovea, 

Cum da, cum î! vătăma. 
Radu din gură grăia: 

— Mai lăsaţi-mă niţel 

Ca să-mi cînt d-un cînticel, 
De cînd eram mititel: 
„Săraca pădure deasă, 

Cin să te mai stăpînească? 
Cîte văi, cîte vilcele, 
Cinsute de potecele, 

Se plimba Radu pe ele; 
Cîţi sînt p-aici tufăiori, 
Sînt tot d-ai mei frăţiori, 
Mă umbream vara la ei!“ 


Cules personal de la frate-meu Ioniţă C. Bă- 
lăşel, în 1890, în comuna Bogdănești, raionul 
Rm. Vilcea, regiunea Argeș. 

Radu Anghel 


Verde frunza bobilor, 

Sus pe dealul Grecilor, 
Puterea pădurilor, 

Mi-e staroste-al hoţilor. 
La cel fag frumos din coastă, 
Şade Radu ca-ntr-o casă, 
Cu carabina pe masă, 

Cu vedrița plină rasă. 
Primăvara că-mi venea, 
Jos din fag că mi se da, 

Și din gură-așa-mi grăia: 
— Legea ta de iarnă grea, 
Mi-ai golit genteluţa, 
Mi-ai coperit poteca. 

Apoi cizme lepăda, 

Cu opinci mi se-ncălţa, 
Cu opinci cu cataramă, 
Nu-i bage potera samă. 
Armele mi le lua. 

De rugină le spăla. 


244 


D-o ploşchiță mi-și avea, 
D-o vadră şi cinci oca 

Și de vin că mi-o umplea, 
In Pogoria cobora, 

Trei dește-n gură băga, 
Ș-odată că-mi șuera, 

O ceată că mi-și venea, 

O ceată de voinicei, 

Dar ce fel de voinicei? 
Groşi la ceafă, 

Scurţi la falcă, 

Cu mustăţile-nnodate 
Și-nnodate-n varvaric, 
Cum stă bine la voinic. 

O dată mai şșuera, 

Altă ceată că-mi venea, 

O ceată de voinicei, 

Groşi la vînă, 

Buni de mînă, 

Bagă potera-n izină. 

O dată mai şuera, 

Altă ceată că-mi sosea: 
Voinicei de striinătate, 
Cu căciulile moţate, 

Cu cizme de capră stearpă, 
De șapte ani nefătată. 
Ploşchiţă că le-o scotea 
Și la băeţi le-o-mpărţea 
Și din gură le grăia: 

— Să nu-mi veniţi mai devreme, 
Cînd dușmanii taie lemne, 
Să-mi veniți mai înserat, 
Cînd dușmanii stau la sfat, 
Să mergem la Popa Brat, 
C-a luat banii pe tocat; 
D-a tocat, de n-a tocat, 
Că săracii tot i-au dat. 

Ei la popa că-mi mergeau, 
Cu picioru-n ușe dau, 

Din balamele-mi sărea 
Drept în patru se spărgea, 
Popa acasă nu era, 

Că la denie era. 

Dară Radu ce-mi făcea? 
În biserică intra. 

Viespescu cînd îl vedea, 
Către popa-aşa-mi grăia: 
-.- Părinte, sfinţia-ta, 

Mai grăbeşte cu slujba, 

Mi s-a scurtat viaţa, 
Şi-ncuie biserica, 

Sărăcuţ de maica mea. 
Dară Radu ce-mi făcea? 
Pe Viespescu că mi-l lua, 
C-o frînghioară-l lega, 
Scurt cu mîinile-ndărăt, 
De-i trozneau oasele-n piept. 
Acas' cu el că-mi mergea, 
Bună sara că mi-i da: 

— Bună sară, măi cocoane. 
— Mulţumescu-ţi, căpitane. 
— Căpitanii sînt la tîrg, 
Eu sînt Radu cel cin crîng, 
Mie nu-mi zi căpitane 

Şi vezi de ceva parale, 
De-ţi cumpără zilișoare. 
Vorba-n samă nu-i băga. 
Dară Radu ce-mi făcea? 
Pistol de la briu trăgea, 

O dată că-l slobozea, 
Busnigai de fum făcea, 
Lumînarea se stingea; 
Cocoana se spăria, 
Lumînarea aprindea, 

Mîna pe chei că-mi punea, 
La ladă că descuia 

Și din gură-așa-mi grăia: 
— la, Radule, cît ăi vrea, 
Numai să-i laşi viața. 

Șapte trăiști că mi-şi umplea 
Şi pe cai mi le punea, 

La căprar lon mergea: 

— Bună sara, căprar Ioane, 
Nu ne găzduiești deseară? 
— Nu vă găzduiesc desară, 
Că prea mi-aţi venit devreme, 
Cînd duşmanu tae lemne, 
V-o fi văzut cineva, 

Ce folos de starea mea 

Și de haiducia ta! 

Dară Radu ce-mi zicea; 

— la nu mă tot judeca, 
Aprinde lumînarea, 
Du-mă la hodaia mea, 
C-o să-ntinz ipingeaua 
Şi-o să-ţi dau socoteala, 
Lumiînarea aprindea 

Şi de mînă că mi-l lua, 

La hodae că-l ducea. 
Ipingeaua c-o-ntindea, 

De gălbinași mi-o umplea. 
Potera că-l coprindea, 

La caprar Ion mergea: 

— Bună sara, căprar Ioane, 
Scoaie-ne pe Radu-afară, 
Că l-ai găzduit aseară. 

— Nu l-am văzut d-astă vară, 
De cînd tot trecea călare, 
Cu mîinile pe pistoale. 
D-un bicișor scotea, 

De vreo patru ori că-mi da. 
D-o fetiță mi-și avea, 

Fata din gură-mi grăia: 
— Căpitane Palada, 

Nu mai bate pe tata, 

Că Radu este colea. 

Fata-n brațe că mi-o lua, 
D-un icușar că mi-i da 

Și la Radu că mergea: 

— Dă-te, Radule, legat, 

Să nu te mai duc stricat, 
Să-ţi fac căruţă din sat, 
C-am ordin de la Domnie, 
Să-ţi aduc capu în tipsie. 
— Nu poci să mă dau legat, 
Ca un mare vinovat, 
Să-mi faci căruţă din sat. 
Nu sînt. fomee cu conci, 

La poteră să nu poci; 

Sînt voinic cu comănac, 
Cu şapte poteri mă bat. 
Curau gloanţe ca ploaia, 
De Radu nu se lipea. 

Un căprar de dorobanţi, 
Făcu trei coșuri de sfanţi 

Si-n puşcă că le băga 
Și din gură-aşa zicea: 
— Căpitane Palada, 
Ori oi da, 

ori n-oi mai da, 
Ne-o băga în vreo belea? 
— Dă căprare, nu-l lăsa, 
Că vine primăvara 
Şi-apucă de dă frunza 
Și sărăcește lumea. 
Căprar pușca-mi slobozea, 
Maţele i le vărsa. 
Dară Radu ce-mi făcea? 
Fuga-n podgorie da, 
Rupea frunza cu mîna, 
Gaura-n burtă astupa, 
A din spate nu putea, 
Că n-ajungea cu mîna 
Și din gură-așa-mi grăia: 
— la mai staţi, staţi, fraţilor, 
Să vă cînt un cîntecel, 
De cînd eram băeţel: 
— Eu de cînd m-am haiducit 
Peste grîne n-am trecut, 
P-ăi bogaţi i-am jefuit 
P-ăi săraci i-am miluit,. 
Săracu sîngele meu, 
Cum cură pe ăst pirău! 
Cite flori pe Ialomiţă, 
La Radu pe săbiuţă; 
Cîte flori pe Tilorman, 
La Radu pe iatagan, 
Cîntecu că mi-l cînta 
Sufleţelu că-i ieșa. 
Căpitanu Palada, 
La Domnie mi-l ducea. 
Dar Domnia ce-mi făcea? 
La Radu drept că mergea 
Şi din gură-aşa grăia: 
— Na, na, na, Radule, na, 
Las să-ţi fie rău, nu așa, 
Că n-ascultai vorba mea; 
Las să-ţi fie rău, nu bine, 
Că n-ascultai de la mine. 
Cîte văi, cîte viîlcele 

Ş-o mie de potecele, 

A rămas Radu de ele; 
Tara mi-aducea-ntr-o vară, 
Radu mi-aducea-ntr-o sară. 
Pe căprar că-l pedepsa, 
Unde om nu mai călca. 


Cules personal de la bătrînul lăutar Dumitru 
Uxrsaru, comuna Drăgăşani, regiunea Argeș. 

Radu Anghel 


Foae verde d-avrămeasă, 
Avrămeasă cîrstăneasă, 
La fagu cu frunza deasă, 
Şade Radu ca-ntr-o casă, 
Cu ploschița plină rasă. 
Mai în sus pe rămurele, 
Mai sînt patru revorvele, 
Alea sînt slugile mele, 
De mă slujesc eu cu ele, 
Și mă apăr de belele; 
Două pline, două goale. 
Ale goale sînt marghioale, 
De păzesc pe la ocoale, 
Pă supt a codrului poale; 
Ale pline sînt haine, 

Alea stau pe lîngă mine, 
Ca să nu-mi fie ruşine, 
Că eu sînt haiduc pe lume. 
Yoae verde ş-o lalea, 

Și bea Radu și iar bea, 
Puţintel se chefuia, 
Perișoru-şi neteza, 

Chica lungă peptăna, 
Mustăcioara răsucea, 
Două dește-mi ridica, 
La gură că le punea, 
Minunat că-mi şuera, 
Sîngele-n om de-ngheţa! 
Doisprezece că-mi eșea, 

Toţi voinici cu chica deasă, 

Şi cu mustaţa aleasă, 

Toţi cu spetele cam late, 

Şi cu mîinile curmate, 

Toate cu sîrme legate, 

Și n-au cu cine se bate, 

Pe la mez și creer de noapte. 

Dară Radu să-nfruntă, 

Și grozav se oțeleá: 

Alei, voi băieţii mei, 

Eu pe voi că v-am cinstit; 

Voi pe mine m-aţi ocărit, 

Vinu dulce eu v-am dat, 

Și voi rău v-aţi îmbătat, 

Pe min’ singur m-aţi lăsat, 

De poteră-nconjurat;, 

Potera lui Bizdadea, 

Şi cu zapciu Surcea, 

Îmi tot ţine calea mea. 

Dară Radu ce-mi făcea? 

Chivăra-n cap așeza, 

Carabina-n spate lua, 

Revorvelele le-nfigea, 

Pe lîngă brîu le punea, 

Cu doisprezece bandiți, 

Ai pădurilor părinţi, 

După ce soarle-apunea 

Şi liliacu umbla, 

La Bizdadea se ducea. 

Cînd la poartă mi-şi sosea, 

Ce pricină minunată! 

Că portița mi-e-ncuiată. 

Dară Radu ce-mi făcea? 

Multă vreme nu pierdea, 

Ochii peste cap că-i da 

Și portița mi-o sărea, 

Tovarăşii asemenea. 

La Bizdadea că mergea, 

Pe scărilă că-mi urca, 

Bună sara că-mi dădea: 
— Bună sara, bre cocoane! 
— Mulţumescu-ţi căpitane! 
— Daolică, bre cocoane, 

Nu-mi mai zice căpitane, 

Căpitanii sînt la tîrg, 

Eu sînt Radu cel din crîng; 
Căpitanii sînt la masă, 
Și eu sînt Radu din leasă, 
Cu cipici și cu cămașe. 
N-ai niscareva părale, 
Să ne dai de cheltuială, 
Ne trebuie astă-seară? 
Dar cocoana că-mi striga: 
— Dă-i, dragă, paralele, 
De-ţi cumpără zilele, 
Că ăsta nu-i om curat, 
Că dă ochii peste cap, 
Tot ca ș-un cîine turbat. 
Dar Bizdadea ce-mi făcea? 
Foarte mult se mulțumea, 
La un dulap că căta, 
Şi-un sepet mare scotea, 
Șapte mii îi număra, 
Şi lui Radu că le da. 
Dară Radu, ce-mi făcea? 
În teșilă le turna, 
Bună seara că mi-și lua, 
Pe drum, la deal apuca, 
Prin heget, prin cel- făget, 
Printr-un cîmp de strejeret, 
Mergea Radu d-a dirept, 
Pînă da d-o poeniţă, 
Și-așternu d-o băsmăluţă, 
Tovarăşii că-i striga, 
Și sîmbria că le-o da. 
Pe urmă le poruncea, 
Foarte iute d-a sili, 
La casele lor d-a sosi. 
'Tovarășii că-mi pleca 
După unde se afla, 
Radu singur rămînea, 
P-o potecă mi-apuca, 
La căprar lon mergea, 
Bună sara că-i dădea: 
— Bună sara, nea Ioane! 
— Mulţumescu-ţi căpitane! 
— Găzduește-m-aâstă seară, 
Că potera mă-ncunjoară! 
— Nu poci, dragă căpitane, 
Nu poci a te găzdui, 

Că mîine în zor de zi, 
Potera te-o dovedi, 
Şi la mine te-o găsi, 
Şi amar de casa mea, 
Şi de haiducia ta. 
Dară Radu ce-mi făcea? 
P-altă cale c-apuca, 
Spre o casă părăsită, 
Viaţa Radului fîrşită. 
Acolo cum ajungea, 
Numai două cruci făcea, 
Pă niște fîn se culca, 
Dimineaţa se scula, 
El prea mult întîrzia, 
Tocmai cînd se lumina. 
Cînd păru-n lături dedea, 
Și afară se uita, 
Bătătura-i ocupată, 
De poteră-nconjurată. 
Unu din ei mi-a strigat: 
— Dă-te Radule, legat 
Ca să nu mori împuşcat! 
Dar Radu ce mi-i zicea? 
— Ce rău vouă v-am făcut, 
De prea mulţi m-aţi ocolit? 
Că-n lume d-am haiducit, 
P-ă] sărac n-am jefuit, 
Doar pe ciocoi i-am pîrlit. 
Dară Radu ce-mi făcea? 
Dacă vedea şi vedea, 
Cu ei nu să-nţelegea, 
Carabina-mi ridica, 
Pe fereastră c-o băga, 
Şi cocoşu cînd trăgea, 
Dumnezeu nu-i ajuta: 
Numai capsa că-mi pleznea, 
Prafu lut că se făcea; 
Dar un hoţ de dorobanţ, 
Bagă-n puşca sa un sfanţ, 
Şi mi-i cată drept la mir, 
Drept în fruntea ochilor, 
Unde-i păs voinicilor; 
Radu pe spate-mi cădea, 
Și din gură că striga: 
„Foae verde trei smicele, 

Cîte văi, cîte vălcele, 

Se plimba Radu pîn ele, 
Rămîn pustii, vai de ele! 
Dumbrăvioară verde, deasă, 
Caprele să te mijdrească, 
Și topor să te cioplească, 
Şi pîrjol să te pîrlească, 
Că Radu cu chica deasă, 
Și cu mustaţa aleasă, 
Mi-a pus spate la pămînt, 
Ochi negri la răsărit, 

S-a dus și n-a mai venit“. 


Comunicat de G, Florescu, învăţător, din co- 
muna  Vilsănești, raionul Curtea de Argeș, 
regiunea Argeș, în anul 1902. 

Burcea 


Verde, verde viorea, 
Burcea ici, 

Burcea colea, 
Burcea-n deal la Casandra, 
C-acolo-i era gazda. 
Pe Ciîrstică-l trimetea 
Tot la puţu din Beica 
C-o ploschiţă, ploschicea 
D-o vadră și cinci oca. 
Plosca-n puț că mi-o băga, 
Și plosca-mi bolborosa, 
Poterile se strîngeau, 
Pe Ciîrstică mi-l legau, 
C-o frînghie de mătase, 
Viţe împletite-n şase, 
Miîinile i le curmase. 
Dar Cîrstică ce-mi făcea? 
Trei dește-n gură băga 
Cînd odată șuera, 
Burcică mi-l auzea, 
Și din gură mi-și grăia: 
— Hai, Casandro, dumneata, 

Eu cunosc pe şuerat 

Că mi-e Cîrstică legat, 
De poteră-mpresurat. 
Dar potera ce-mi făcea? 
La Burcea că mi-și venea, 
în casă că-l apuca. 

Dară Burcea ce-mi făcea? 
D-o masă că mi-și lua 
Şi-n fereastră o punea, 
Fereastra o astupa, 

Armele mi-și încărca, 
Multă oaste omora. 

Dar potera ce-mi făcea? 
Gloanţe de argint băga, 
Prin masă că mi-și răzbea, 
Maţe lui Burcea vărsa. 
Burcea din gură-mi grăia: 
— Hai, Casandro, dumneata, 
Ia sumete-mi betele. 

— Nu sînt, dragă, betele, 
Şi ţi-au vărsat maţele. 
Burcea-n samă n-o băga 
Tot la arme sloboza, 
Sîngele tot îi curgea 

Și din picioare cădea, 

Mort pe loc că-mi rămînea. 


Cules personal de la bătrinul lăutar Dumitru 
Ursaru, comuna Drăgășani, regiunea Argeș, 

Petre Vilcean 


Frunză verde odolean, 

Cel haiduc Petre Vilcean, 
Care şade-n Cotoșman, 

E gazdă haiducilor 
Vremea Răurenilor. 
Frunză verde trei spanace, 
Haiduc Petre ce mai face? 
Noaptea-ncarcă flintele 
Și-ascute cuţitele. 

Bea, mănîncă și ascultă, 

Cum trec bilcenii pe luncă. 
Lunca mi-este cam cotită 
Și de frunză năpădită, 
Greșește glonţu din flintă, 
Scapă negustori cu cai 

Și cu gentele cu bani. 
Verde foae merișorii, 
Noroc că trec perceptorii, 
Singuri îi dau geniele 

Şi toate paralele. 

Mai coboară-n Răureni, 
Merge pe la negustori 

Și le ia paralile, 

închee socotelile. 


Comunicat de Ilie Ionescu, pictor, comuna 
Dozești, raionul Olteţu, regiunea Oltenia. 


[9.5] 


4 


Dragu 


— Verde frunză asmăţui, 
Dragule, de unde vii? 

— De la tîrg du peste Jii. 
— Verde frunză bob năut, 
Dragule, ce-ai tîrguit? 

— N-am tîrguit mai nimic: 
Numai aur şi argint 

Și vreo cinci oca de plumb 
Să duc la băeţi în crîng, 
Că-s băeţii făr de minte, 
Prăpădesc la gloanţe multe, 
Dau la semn și merg nainte; 
Sînt băeţii crudicei 
Prăpădesc iarba cu ei. 

Şi mai are Dragu, are, 
Tovaroși pe cine are? 

Pe Ion de la Dozești 

Şi pe Florea din Florești, 
Dragu mi-e din Gîngulești 
Angheluţă streajă mare, 
De-l păzea la demîncare, 
Ziua pe nemeazu mare, 

Să nu se bage de seamă. 
Ibovnica Dragului, 

Fata popii Radului, 

Din Gura-Bălaciului, 
Mîncă capu Dragului. 
Verde frunză şi-o lalea 
Da Dragu ce mi-și făcea? 
Se ducea de se trăgea 
La o coadă de vilcea 
Răsărit-a d-o viorea 
Păzeşte Dragu la ea, 
Mi-o păzeşte cu flinta, 
Să n-o rupă cineva 

Să intre Dragu-n belea. 
Ibovnica Dragului, 
Stanca pe nume o chema, 
Cu demîncare pleca, 

Ziua pe nemeazu mare 

Să nu se bage de seamă; 
Cu 'Trocan mi se-ntilnea 
Și-așa din gură o-ntreba: 
— Ung’ te duci cu demîncare 
Ziua pe nemeaza mare? 
Hoaţă ca Dragu era 

Şi din gură-i răspundea: 
-— Verde frunză arțăraș, 
Are taica-un purcăraș 

Și mă duc cu demîncare 
Că a spus că nu mai are. 
Stanca la Dragu mergea, 
Frumos masa i-o-ntindea 
Și din gură așa-i spunea: 
— Ce-am auzit eu de tine 
Ca mîine ţi-auz de nume; 
la puşca şi iataganu 

Si mai ieşi pe la maidan 
De sparie pe Trocan. 

Ai! cîinele şi dușmanu, 
Că ţine pizma cu anu. 

Și mai ia d-ăle pistoale 
Și mai ieși pe la maidane 
De mai sparie cătane 

Că nu mai vezi demîncare. 
Da Dragu ce mi-și făcea. 
Așa dacă mi-auzea? 

Se trăgea de se ducea, 

Un văr pe lume şi-avea, 
Stan pe nume că-l chema, 
Acolo la el mergea 
Şi-ntr-un pătul se suia 
Trei zile că mi-și şedea. 
Căţeaua, cumnată-sa, 
Vadra-n cap că și-o lua 

Şi la apă mi-și pleca, 

Cu Trocan că se-ntîlnea 
Și-așa din gură-i zicea: 

— Eşti poteră de zăvoi, 
Dragu e-n pătul la noi. 

Da 'Trocan ce mi-și făcea 
Aşa dacă auzea? 

Mîna-n pozinar băga, 
D-un galbior mi-și scotea 
Şi-n vadră i-l arunca. 

La Dragu că mi-şi mergea, 
Ocol pătulului da 

Și-așa din gură-i zicea: 

— Dă-te, Dragule, legat 
Să te duc nevătămat 
Nimic nu-mi eşti vinovat. 
Da Dragu ce mi-și făcea? 
Prin pătul mi se plimba 

Și din gură-așa-mi grăia: 
— Verde frunză de năut, 
D-ar fi Dragu vrun voinic, 
N-ar lăsa armele-n crîng 
lasă singur la colnic 

Făr de băț, făr de nimic! 
Și vorba dacă firşa 

D-o frînghioară cerea 
Singurel mi se lega. 

Dar Trocan ce-mi făcea? 
Jos din pătul că mi-l da 
Și din gură mi-l ruga: 

— Hai, Dragule, dumneata, 
la spune averea ta, 

Că eu drumu mi ţi-oi da. 
— Cum să-ţi spui averea mea, 
Că eu sînt în mîna ta? 

Eu mi-am pus-o-n curătură, 
Vrun sărac să mi-o găsească, 

Cu ea să se arănească, 

Pe Dragu să pomenească. 
La Craiova că-l ducea, 
Tot oraşu mi-l plimba, 
Trei zile că mi-l striga: 
Cine, frate, s-o afla 

Pe Dragu ca să mi-l taie 
De bir și clacă să-l ierte. 
Numai unu să găsea 

Stan Ortașu că-l chema 
Și la el că mi-şi mergea. 
Da Dragu ce mi-și făcea? 
Sabia din mînă i-o lua, 

Pe arcer mi-o ascuţea, 

În mîna lui Stan i-o da 
Şi-l învăţa cum să dea 

Și din gură-aşa-i zicea: 

— Ca să dea numai o dată 
Să nu se mai canunească, 
Mai mult păcat dobîndească, 
Numai capu că i-l lua, 
Într-o tipsie-l punea, 

La Domnie că-l ducea. 
Dar Domnia ce-mi făcea, 
D-așa rău ce mi-i părea: 
Patruzeci de popi strîngea, 
Tron de ceară că-i făcea 
Și pe el că-l îngropa 

La mînăstirea domnească, 
Măre să se pomenească 

La boeri ca dumneavoastră, 
Măre şi s-o pomeni 

Cît soarele pe cer va fi. 


Cules personal de la bătrinul lăutar Vasile 
Daragiu, comuna Lungești, Valea Mamului, 
raionul Drăgășani, regiunea Argeș. 

Muscu 

— Foae verde trei lămii, 
Trei lămii și trei gutui, 
Muscule, de unde vii? 

— Dintr-ale păduri pustii. 
— De Oprişor ce-mi mai spui? 
— De Oprişor îţi spui rău, 
Asupra capului meu. 

— Foae verde de trei fagi, 
Dar acuma unde-mi tragi? 
— Sus în munte la Novaci, 
C-acolo am nouă frați, 

Că mi-a-nfrunzit vro doi fagi, 
Şi vreo trei-patru aluni, 
Neşie pustii de goruni! 

—- Foae verde de trei fagi, 
Dar acuma unde tragi? 
Sus în munte la Novaci, 
C-acolo am nouă frați; 
Trei sînt de la Orodei, 

Şi trei de la Almăjel, 

Şi trei de la Oprişor; 

Cînd oi zice trei grăunţi, 
Mai sînt trei din Risipiţi. 
Foae verde-a bobului, 

Cu Eftenie-al Pîrvului. 
Foae verde ş-o lalea, 

Şi cu Mirea 'Ţăpelea, 

Bagă calu-n ipingea 

Şi de drum că n-atingea. 
Foae verde d-o sipică, 

Și cu Dumitru lui Ciucă, 
Mult afurisit Domnică. 

Foae verde ş-o lalea, 

Dar Muscu unde-mi trăgea? 
Fuga-n Golu se ducea, 

La Ienache că-mi trăgea, 
Cu lenache că-şi vorbea: 
— Scoal, Ienache, nu şedea, 
Că ți s-a dus viața... 

Foae verde trei spănace, 
La pimniţa lui Ienache, 
Şedea Muscu şi-aştepta. 

Dar Ienache ce-mi făcea? 
Pă Muscu cînd mi-l vedea, 
Drept în picioare sărea, 

Cheile-n mînă iua, 
Fuga-n beci că se ducea 
Şi uşa c-o descuia, 

Muscu năvală că da, 

La butie că-mi trăgea 

Şi mi-şi bea de se-mbăta; 
Şi troaca că mi-o umplea, 
Polomeac de şapte oca; 
La conac că se ducea, 

La conacu lui Costea, 

Cu Barbu că se-ntîlnea, 
Bună ziua că mi-i da. 

— Bună ziua, Barbule, 
Şi Barbu că-i mulțumea. 
Dară Muscu ce zicea? 

— Măi, Barbule, dumneata, 
Da n-aveţi ceva gata? 

Şi Barbu se mînia, 

Fuga la conac că da, 
Patru miei că mi-i tăia, 
Şi ciorvîrți că mi-i făcea, 
La frigare-i așeza, 
Pentru Muscu se gătea, 
Pînă Muscu că venea, 

Şi la conac ajungea, 

P-o lădiţă că şedea 

Şi somnu că mi-l lua 

Şi Barbu că se vorbea, 
Cu tovarășii vorbea; 
Securea că mi-o ascuţea, 
Pentru Muscu se găiea; 
Pîngă Muscu se trăgea, 
Drept în cap că mi-l lovea. 
Dete hîrca jumătate, - 
Ajunsă la beregată. 

Da Muscu ce mi-și făcea? 
Aşa tăiat cum era, 
Drept în picioare sărea, 
Mina pe Barbu punea, 
Patru pistoale că da 

Şi pe Barbu mi-l lovea. 
Foae verde d-o lalea, 

De viteaz ce mi-și era, 
Mîna pe Muscu punea, 
Şi grumazu-i răsucea, 

Pe supt barbă îl băga, 
Cu cuţitu-l junghia, 
Pînă Muscu că murea. 
Foae verde păr uscat, 
Şade Muscu răstornat, 
Zice lumea că e beat 

Şi Muscu mi-este tăiat; 
Cu curele la picioare, 
Cu glinte și cu patroane, 
Iatagane pe supt şale, 
Strălucesc ca sfîntul Soare. 


Comunicat de Șt. St. Tuţescu, învăţător, co- 
muna Catanele, raionul Băilești, regiunea Ol- 
tenia. 


50 
Păun 


Verde frunză măr şi prun, 
De cînd s-a eftat Păun, 
Nu mai trec turcii pe drum. 
Verde, verde, d-o lalea 
Păun pe cine-și avea? 

Pe Iordan şi cu Ştefan, 
Nespălatu, lua-l-ar dracu, 
Cară galbenii cu sacu. 
Verde, verde, d-o lalea, 
Adăsta pînă-nsera 

Şi ei frate scoborau, 

În calea poştei eşeau 

Şi Păun că mi-și venea 
Pă Nespălatu chema, 

Cu picioru-ăl stîng cînd da, 
Uşa poştei o spărgea, 
Hoţii-ăilalţi că năvăleau, 
Mîna pe cai că puneau. 
Un căpitan că-mi găsea, 
Patru palme că-i trăgea, 
Haznaua că o luau, 
Drumu poștii că îi dau, 
Fugea poșta, nu glumea, 
Şi-ndărăt că se uita 

Că zicea, că tot îi ia. 
Nespălatu mi-şi striga: 
— Măi, Păune, dumneata, 
Verde frunză sălcioară, 
Făcurăm de cheltuială. 
Bem cu mîndrele-ntr-o vară. 
La mîndre că se duceau, 
Toți banii îi cheltuiau 
Nespălatu mi-și grăia: 
— Măi, Păune, dumneata, 
Verde frunză sălcioară, 
Tîrşirăm de cheltuială, 
Și-acum să murim de foame? 
Hai, să izbim marginea, 
Mult-puţin ce-om cîştiga, 
Să ne ţinem viaţa! 
Haideţi noi la Tismana, 
Să prădăm mînăstirea! 
Toţi pe drum că mi-și plecau, 
Şi foamea că mi-i răzbea. 
Într-un sat mi se-abăteau, 
Un plug cu cai că găseau, 
Plugu cu caii luau, 
La o mătușă mergeau: 
— Fă mătușă, dumneata, 
Dă-ne-un codru de mălai 
Să-ţi dăm un plug cu doi cai. 
Şi-i da plugu cu doi cai, 
Lua un codru de mălai, 
Şi mînca hoţii, mînca, 
De-şi mai potolea foamea. 
La Tismana ajungea, 
Adăsta pînă-nsera, 
Sus pe sală se suiau, 
Pă fereastră se uitau, 
Călugăru că-mi era 
Tot descins, cam desfăimat, 
Numa-n paftale lăsat, 
Și mi-și bea și mi-și mînca 
Şi de cale se gătea; 
Nu asară, 

alaltăsară, 
Lui, frate, că i-a sosit, 
Firman de la împărăție, 
Si de la mare Domnie. 

Hoţii, măre, se uitau, 
Călugăru mi-i vedea 

Şi din gură le zicea: 

— Nespălate, dumneata, 
La ce ai venit aicea? 

Și Păun îi răspundea: 

— Călugăre, piază rea, 
Să-ţi răpunem viaţa. 

— Măi Păune, dumneata, 
La ce ai venit acia? 

Vin la masă, să mîncăm, 
Şi să bem, să ospătăm, 

Pe urmă să ne-ntrebăm. 
— Călugăre, piază rea, 
Nu scrie pravila mea, 

Să mănînc la masa ta; 
Dă-mi doar cheile pe mînă, 
Că pun feciorii pe tine 

Şi te-ntinde ca p-un cîine. 
Călugăru cheile-i da, 

La lăzi de fer descuia, 
Nespălatu, lua-l-ar dracu, 
Căra galbenii cu sacu. 
Cînd la poartă că-mi venea 
Iacă şi Banu sosea; 

Iacă Banu Craioveanu, 

Şi cu Gruia căpitanu 

Și cu 'Ţoană Carabet, 

De fuge cu şapte-n pept, 
Mîna pe hoţi că punea, 
Frumuşel că mi-i lega. 
Nespălatu, lua-l-ar dracu, 
Făcea hoţu, ce făcea, 
Flinta de ţeavă lua, 
Şi-ncepea d-a flutura, 
Potera vînzol făcea. 

Verde frunză măr și prun, 
Dezlegară pe Păun; 
Nespălatu, lua-l-ar dracu, 
Lua galbenii cu sacu 

Și fugea pînă-l lua dracu. 
Hoţii-acasă se duceau, 

Şi banii că-i împărțeau. 
Cules personal de la Udilă Radu, soldat în 
Reg. II linie, 1892, Dolj. 

Costea 


Pe cîmpu Tighiniei, 
Şi al Tighinuţiei, 
Scoase Costea oile, 
Umplură dealurile 
Şi toate vilcelele 
Şi toate hobăile. 
Pe dealu cu brebeneii, 
Scoase Costea meluşeii. 
Azi mi-e luni, 
Miine mi-e marţi, 
Pleacă Costea la Galaţi, 
Cu măgarii-nsămărați, 
Să ia sare, 
la mioare, 
Bolovani, 
pe la cîrlani 
Și tărîţe, 
la oițe 
Şi opinci, 
pe la voinici. 
Dalei, hoţii-mi flămînzeau 
Şi pe Fulga-l judecau: 
— Dalei, Fulga, hoţ bătrîn, 
Hoţ bătrîn și de demult, 
Ce sîntem noi vinovaţi, 
Să trăim tot nemincaţi, 
Cu bureţi după copaci? 
Fulga sta 
şi asculta, 
Și din gură mi-și grăia: 
— Azi mi-e luni, 
Miine mi-e marţi, 
Pleacă Costea la Galaţi, 
Cu măgarii-nsămăraţi, 
Să ia sare, 
la mioare, 
Bolovani, 
pe la cîrlani 
Şi tărîţe, 
la oiţe 


264 


Şi opinci, 

pe la voinici; 
La colnice să-mi eșiţi, 
Unii ca. lupi să urlaţi, 
Alţii ca cîini să lătraţi, 
Chiot ciobănesc să daţi, 
Tot pe Dulfa să-nşelaţi, 
Oile să le furaţi. 
Așteptau pînă-nsera, 
Și pînă Costea pleca, 
La colnice că-mi eșeau, 
Unii ca lupii urlau, 
Alţii ca câinii lătrau, 
Chiot ciobănesc că-mi dau, 
Alţii oile furau, 
Și pe Dulfa mi-o-nşelau; 
Mi le furau a treia parte, 
Aproape de jumătate, 
Pă cum nu e cu dreptate. 
Costea, măre, că-mi venea, 
Oile la strungă da 
Și laptele nu eșea, 
Nici laptele la măsură, 
Nici cașu la-nchegătură. 
Că-şi avea Costea și-avea 
Şeapte putini le umplea, 
Numai patru le umplea 
Şi trei goale rămiînea. 
Şi şi-avea Costea şi-avea 
O căţea cu nume Dulia; 
De bătrină ce era, 
Păr pe dînsa nu avea 
Şi-avea culcușu-ntr-o tirnă 
Şi-nvelișu dintr-o lînă. 
Și-și avea Costea şi-avea 
Tot cinzeci de cîini bătrîni, 
De păzeau pe lîngă stîni, 
Pe cîte-o pală de fin 
Şi cinzeci de pușlăţei, 
Pușlăţei mai mititei, 
învăţaţi pe la hodăi. 
Costea pe Dulfa chema 
Si cu lancea mi-o lovea 
Şi așa mi-o judeca: 
— D-abai Dulfă. 

Duliă fa, 

Pă tine cin te-a-nşelat, 
Oile de ţi-a furat? 

Oile a treia parte, 
Aproape de jumătate, 
Pă cum nu e cu dreptate! 
— Stai, stăpîne, nu mai da, 
Oile eu le-oi căta, 

Că pe mine m-a-nşelat 
Cela Fulga, hoţ bătrîn, 
Hoţ bătrîn și de demult. 
La colnice mi-au eşit, 
Unii ca lupii au urlat, 
Alţii ca cîinii-au lătrat, 
Alţii chiote au dat, 

Pe mine de m-a-nșelat 
Şi oile ne-au furat, 

Oile a treia parte; 
Aproape de jumătate, 
Pă cum nu e cu dreptate. 
Dulfa, măre, că-mi pleca, 
Tot cu Costea după ea, 
Ca copoii lătrînd, 

Ca ogarii fugind 

Și tot coteie făcînd. 

La Vîrtopu de demult, 
Numai de Fulga știut 

Şi de Dulfa mirosit, 

La cel fag mare rotat 

Și cu frunză-mblegoșat, 
Tot de Dulfa mi-e știut 
Și de Fulga părăsit; 
Acolo hoții-i găseau, 

Unii la frigări făceau, 
Alţii la oi jupuiau, 

Alţii la foc le frigeau; 
Iară Fulga, hoţ bătrîn, 
Hot bătrîn și de demult, 
Ședea jos pe un buştean 
Şi rodea la un ciolan, 
Parcă n-a mîncat d-un an! 
Dulfa la el se ducea 

Și gura pe el punea 

Și pînă Costea sosea, 

ÎL mai zguduia ceva. 

Iaca şi Costea sosea 

Și de guler l-apuca 

Și așa mi-l judeca: 

— Dalei Fulga, hoţ bătrîn, 
Hot bătrîn şi de demult, 
Cînd ziceam la ciobănie, 
Tu ziceai la haiducie, p 
Haiducie cam hoție; 

Tu dacă mi-ai flămînzit, 
La mine de ce n-ai vint, 
Să-ţi dau mioară de căldare 
Și berbecel de frigare, 
Pastramă din prepeleag, 
Caş dulce din comănac? 
Şi-aşa cum îl judeca, 

Cu măciuca mi-l lovea, 
Capu drojdii îl făcea, 

Şi la cîini că-l arunca. 

Oile şi le strîngea, 
Şi-ndărăt că mi-și pleca. 


Cules personal de la mătușe-mea, Tudora 
I. Lăzăroiu, comuna Bogdănești, raionul Rm. 
Vilcea, regiunea Argeș. 

Costea 


Departe, vere, departe 
Și nu prea foarte, 
Pe cîmpul Tighiniei, 
La măgura Oarzăiei, 
La fîntîna Ghenghiei, 
Pe cîmpu cu florile, 
Scoase Costea oile, 
Ș-a umplut dumbrăvile, 
Şchioapele, 
vîrtoapele, 

Mielele, 

vîlcelele, 
Caprele, 

erîngurile. 


267 


Cite livezi sînt cam verzi, 
Toate sînt pline de iezi. 
Cît sînt vara viorele, 
Atîtea sînt mielușele; 
Cît sînt vara brebenei 
Atiîţia sînt mieluşei; 
Cîte pietri sînt pe munte, 
Atîtea sînt oi cornute. 
Umblă Costea, călăreşte, 
Călărește 

în chip domnește, 
Loc de tîrlă nu găseşte. 
Şi-mi așează tîrlele, 
Şi mi-a pus perdelele, 
La toate măgurile, 
Pe toate dealurile. 
În cea verde moiliţă, 
Este o mîndră poeniţă, 
Pusă Costea o tirluliţă. 
Mică stînă ce-și avea, 
De cinzeci de cîini bătrîni 
Și cinzeci de căţelandri, 
Şi patruzeci de pușlăi, 
Care păzesc pe la odăi. 
Cînd Costea s-a ciobănit 
Și Fulga s-a haiducit, 
Cu Costea s-a rămășit. 
Dară Costea ce mi-a zis? 
— Alei, Fulga, hoţ bătrîn, 
'Selător de nouă ţări, 
Mîncător de nouă averi, 
Că eu cînd m-am ciobănit, 
Şi tu că te-ai haiducit 
Pă mine să nu mă strici, 
Eu, frate, îţi dăruiesc, 
Frate, zău, din prînz în prînz, 
O mioară la căldare, 
Ș-un berbecel la frigare; 
Caș dulce din stricortoare, 
Pastramă din prepeleag, 
Mănînce-o ficior cu drag, 
Ş-un berbecel de pristos, 
Ca să-l mîncaţi sănătoşi. 
Astăzi luni 

şi mîine marţi, 

Pleacă Costea la Galaţi, 
Să ia sare oilor, 

Tărîţe mînzărilor 

Și opinci ciobanilor 

Și tîrşini cîrlanilor 

Şi pchedeci măgarilor. 
lată Fulga-nflămînzea, 
Cu feciorii se vorbea: 
— Alei, voi feciorii mei, 
Noi, că ne-am înflăminzit, 
La tîrla Costii trăgeam, 
Pîn dudăi să vă pitiţi 

Și pe labe să mergeţi, 
Cîinii Costii-ntăriîtaţi, 
Unii ca lupi să urlați 
Ș-unii ca cîini să lătraţi, 
Cîinii Costii-ntăritaţi; 
După voi că s-o lua, 

Pă voi la goană v-o lua, 
Eu la urmă m-oi întorceă, 
Să-i rup turma jumătate, 
Jumătate, a treia parte, 
Să-i iau fruntea oilor, 
Fala negustorilor, 
Păsciunea ciobanilor, 
Inima stăpînilor. 

Iaca sara că-nsăra, 

La tîrla Costii mergeau, 
Pîn dudăi că se piteau, 
Și pe labe se trăgeau; 
Unii ca lupii urlau, 
Unii ca cîinii lătrau, 
Cîinii Costii-ntăritau, 
După dînșii se luau. 
Dară Fulga ce-mi făcea? 
Arîmbaşe el era, 

El la urmă să-ntorcea. 
Rupea turma jumătate, 
Jumătate, a treia parte, 
Lua fruntea oilor, 

Fala negustorilor, 
Păsciunea ciobanilor, 
Inima stăpînilor. 

Cu ele-n codru intra, 
Iacă ziua se făcea, 

Cînd soarele răsărea 

Şi Costea că mi-și sosea, 
După murgu jos se da, 
Pîn vite că se uita, 

Oi ce multe ce-mi avea, 
De seamă că nu le da, 
Ca frunza şi ca iarba, 
Miînecile-și sumetea, 

Oi pe strungă că le da, 
La mulsoare le lua, 

Pă toate că le mulgea. 
Atunci Costea pricepea 
Că laptele nu eşea, 

Nici laptele la mulsură, 
Nici cașu la-nchegătură. 
Machea măi... mîni-sa, 
Ce să fie și asta, 

Că m-a stricat tot Fulga? 
Nici aşa nu să-ncredea, 
El în flintă se rezma, 
Trei zile le prefira, 

Vite multe ce avea; 
Atunci Costea pricepea: 
El, frate, că nu-mi vedea, 
O mioară ocheșşea, 

Nu era-n turmă ca ea 
Ș-un berbece ocheșel, 
Nu era-n turmă ca el 

Și la cap cu patru coarne 
Şi cu lîna tot cănită, 

Cu coarnele poleite. 

În vîrfu corniţelor, 
Ciîte-o pcheatră nestemeată, 
De plăteşte lumea toată; 
Pă lumina pchetrilor, 
Luam sama berbecilor, 
Dam tărîţe oilor 

Și sare mînzărilor. 

Dară Costea ce-mi făcea? 
Ale semne nu vedea, 

Păr galbin dărăpăna 

Și din cap și din obraz, 
De foc, de mare necaz; 
Așa necaz ce-i era, 

Nici laptele nu-nchega. 

Laptele-n teap l-arunca, 
Toţi dulăii că-i chema, 
Dulăi mulţi că mi-şi venea 
Şi cinzeci de cîini bătrîni 
Și cinzeci de căţelandri 

Și patruzeci de pășlăi 

Toţi la teap că se strîngeau, 
Numai una nu venea, 
Săvai, muma cîinilor, 
Slujnica ciobanilor. 

Dară Guda cea bătrînă, 
N-avea nici un dinte-n gură, 
De bătrînă ce era, 

Păr pe dînsa nu-și avea, 
Pă lături schelălăia, 
Vinovată se ştia. 

Puţintel că se trăgea, 

Iar la teap că mi-şi venea, 
Venea cu capu-mpilat, 
Vedea bine c-a stricat. 
Dară Costea ce-mi făcea? 
Sama Gudii că-i lua, 

Bîta-n mînă apuca, 

Odată se opintea, 

După Guda azviîrlea, 
Cocoloş că mi-o făcea; 
începea Guda a vorbea: 

— Alei, stăpîne, stăpîne, 
De ce stăpîne mă baţi, 

Au de bani, au de comori, 
Au de dalbele puteri, 
C-am slujit la moșu-tău 
Ş-am slujit la taică-tău 
Și acum slujesc la tine, 
Săvai, sărmana-mi de mine! 
Să spui bine, măi stăpine, 
Eu tare-am îmbătrînit, 

Și păru mi-a tărcăvit 

Și vîna mi s-a slăbit, 

Nu sînt bună de slujit. 

O viforniță mi-a dat 

De cu sară c-a plouat, 
Despre ziua c-a-ngheţai, 
Eu prin scorburi c-am intrat 
Şi Fulga că m-a-nşelat, 

Oile că le-au luat, 
Cu ele-n codru-a intrat. 
Nu te teme, măi stăpîne, 
Ia armează-te mai bine, 
Ca să te iau după mine, 
Că ştiu seama-n codru bine 
Că duc diîra oilor, 
Pă mirosu caprelor. 
Dară Costea mi-auzea, 
Inimioara şi-o-mbunea, 
Flinta-ntre spete trîntea, 
Chivăra-n cap că lua. 
Dară Guda ce-mi făcea?. 
Înainte că-mi pleca, 
Costea pe urmă venea. 
Mergea Guda mufluind, 
Diîra oilor ducînd, 
Dară Costea floerînd, 
Din pistoale tot troznind, 
Pari de la gard tot frîngînd, 
După toţi cîinii azvirlind. 
Hoţii ici, 

hoţii colea, 
Hoţii la Chitiana; 
Cînd fu-n vale la Peret, 
Să-ntîlni cu hoţii-n pept, 
Tomna-n virtopu-ăl adînc, 
Ştie Guda de demult. 
Acolo hoţii-îi găsea, 
Unii berbeci jupuiau 
Şi-alţii focuri că-mi făceau 
Şi-alţii frigări că frigeau 
Şi-alţii lîna jumuleau 
Şi-alţii pe măgari puneau. 
Dară Costea ce-mi zicea? 
Numai cu Guda vorbea: 
— Alei, Gudo, cea bătrînă, 
Că n-ai nici un dinte-n gură, 
Drept în vale să te duci, 
Şi pe labe să te tragi, 
Şi pe Fulga ca să-l iei, 
Şi c-un dinte ca să-l ţii, 
Pînă eu l-oi judeca, 
De ce mi-a făcut așa? 
Guda-n vale se ducea, 

Pîn la Fulga c-ajungea, 
Făr de veste că-l lua, 
De vînă că-l apuca, 
Şi c-un dinte că-l ţinea, 
Pînă Costea-l judeca, 
Cîte-o palmă că-i trăgea: 
— Bine, Fulgă, hoţ bătrîn, 
Înșelător de nouă domni, 
Mîncător de nouă averi, 
Eu cînd m-am ciobănit, 
Și tu că te-ai dedulcit, 
Amîndoi ne-am rămășit, 
Pă mine să nu mă strici! 
Eu, frate, ţi-am dăruit, 
Frate, zău, din prînz în prînz, 
O mioară de căldare 
Ş-un berbecel de frigare, 
Caș dulce din stricor'toare, 
Şi urdiţă 

din trăistiţă, 
Mult e dulce neiculiţă! 
Păstramă de prepeleag 
Mînînce-o ficior cu drag 
Ş-un melușel de pristos 
Și tu, frate, că te-ai pus, 
Ai venit în lipsa mea, 
Oile mi le-ai luat, 
Mi-ai luat fruntea oilor, 
Fala negustorilor, 
Inima stăpînilor, 
Nici de ele nu-mi pare rău 
Ca de-o mioară ocheşea, 
Nu era-n turmă ca ea! 
Cînd simţea de vreme rea, 
Trăgea oile la perdea, 
Cînd simţea de vreme bună, 
'Trăgea oile la păsciune; 
Nici d-aia nu-mi pare rău, 
Ca d-un berbece ocheşel, 
Nu era-n turmă ca el, 
Și la cap, cu patru coarne, 
Cu coada de şeapte palme. 
Și cu lîna tot cănită, 
Cu coarnele poleite, 

În vîrfu corniţelor 

Cîte-o peatră nestemată, 
De plătește ţara toată. 
Alei Fulga, hoţ bătriîn, 

Ia să prijoni haiducește, 
C-o să dau cam ciobănește. 
Paloş din teacă trăgea, 
De trei ori mi-l fluștura, 
Mai nimic că nu-i tăia, 
Numai capu şi mîna. 
Mergea capu troncănind, 
Din gură bolborosind; 
Nu-ș' ce dracu vorbind. 
Ailalţi hoţi toţi că fugeau, 
Dară Costea ce-mi făcea? 
Oi ce vii, ce mai găsea, 
Dandărăt că le lua 

Şi la tîrlă le trăgea. 

Dară Costea-mi sărăcea, 
Îi luase cu mîna rea, 

Oile toate murea, 

Cu trăista-n sat căpăta. 
Verde de se pomenea, 
Verde și s-o pomeni, 

Cît soare pe cer o fi, 

O poveste vitejească, 

La boeri ca dumneavoastră. 


Comunicat de Șt. St. Tuţescu, învăţător, co- 
muna Catanele, raionul Băilești, regiunea Ol- 
tenia. 


53 
Mircică 


De mic, Doamne, am rămas, 
Făr de tată, făr' de mamă, 
Făr de fraţi, făr' de surori, 
Făr' de prieteni cu dor; 
Mititel și borţoșel, 

Prin coada tăciunilor, 

Pă mîna străinilor. 

Sluguliţă p-o zeighiuţă 
Argăţaș pă mălăiaș, 

Şi p-o sarică băţoasă, 

Şi p-o brînză fărmicioasă. 
Cînd eram mai mititel, 
Eram drag stăpinilor, 

Şi urât stăpîncelor. 

Dar stăpînu ce-mi făcea 
Dacă mare se făcea? 
Stăpînii toţi mă urîră, 
Stăpîncele mă-ndrăgiră. 
Stăpînii sîmbria-mi trag, 
Și nu mă mai ţin cu drag; 
Stăpîncele-mi dă-nainte, 
Că mă ştiau mai cuminte 
Și pe urmă mă-ndreptară, 
Drept la baltă mă mînară, 
Măre, cu trei mii de oi, 
Si cu d-alte trei dulăi. 
Frunzuliţă bob năut, 
Iară Domnul ca un sfînt, 
Dete-un vifor, viforit, 
Oile le-a nemeţii; 

Măre, din trei mii de oi, 
Rămăsei cu zece oi, 
Măre, şi cu trei dulăi. 
Iară, măre, ce făcui? 

D-o lopeţică cioplii, 
Cărăruie că-mi făcui; 

De la tarce și pîn’ la apă, 
Oiţele că s-adapă. 
Frunzuliţă ş-o lalea, 
Primăvara că-mi venea, 
Zăpada că se rupea, 

Cam pe ici, cam pe colea, 
Sălcioara dărîmai, 

Oiţele îmi scăpai. 

Măre, şi din zece oi, 
Făcui douăzeci de oi; 

Și din ală douăzeci, 
Făcui, Doamne, patruzeci; 
Măre, şi din patruzeci, 
Făcui suma de optzeci, 
Și dac-am avut noroc, 
Am făcut o sută-n loc. 

Și din una făcui două, 

Şi din două făcui nouă; 
Să-mi dea Dumnezeu noroc, 
Că făcui o mie-n loc. 

Şi din una făcui două, 

Şi din două făcui trei 

Către casă le pornii 

La lunca Argeșului, 

Pă vîrfu Măţăului. 

Foae verde ș-o lalea, 
Stăpînii că mi-şi venea, 
Cile că le-alegea, 

Cîte una, cîte trei 

Din sămînţa de la ei. 
Mai era d-un cîrlănel, 
Nu era-n turmă ca el: 
Din codiță pînă-n coarne, 
Era ca de şeapte palme, 
Stăpiînii că luau cîrlan; 
Cîrlan trage la cioban. 
Dar stăpiînii ce-mi făceau? 
Pă cioban că mi-l trînteau 
Toată tîrla că-l tîrau. 
Așa el se supăra, 

Cu stăpînii se scula, 

Și turbat așa-mi grăia: 
— Pă la mine n-aţi venit, 
Nici opinci nu mi-aţi trimes; 
Și tărîţe la oiţe, 

Sare moale la mioare, 

Și mălăiaș la dulăi. 

Așa, măre, ce-mi făcea? 
Lancea din teacă scotea, 
Cap la trei stăpîni tăia, 

În glugă că le-azvîrlea, 
Jos, mai jos că se lăsa, 
la Domnie că mergea, 
Căciula din cap își lua, 
La subţioară-o băga, 

În genunchi că mi-și cădea, 
Și cu foc el se plîngea, 
Şi păcatu își spunea. 
Așa, măre, de-mi grăia, 
Domnul la el se răstea, 

Si așa mi-l judeca: 

— Unde, măre, s-a văzut 

Şi, măre, s-a pomenit, 

Să taie sluga stăpinii?! 

La gealapi că poruncea, 

Și din gură le zicea: 

— Dară voi, ce vă uitaţi? 

Ia păsaţi de-l spînzuraţi! 

— Hei, Doamne, Măria-ta, 

Mai încet cu spînzuratul, 

Pînă mi-oi spune păcatul. 
(Își spune povestea din cap, apoi urmează ca mai jos) 

Și-am avut d-un tăicuşor, 

Şi mi-l chema Jemanol, 

Si-am avut o măiculiță 

Si mi-o chema Jemoliță; 

Jemoliță împărătiță. 

Iară mă-sa c-auzea, 

Tare, tare că striga: 


La cucie că lega, 

Patru telegari punea, 
Și ca vîntul ei zbura. 
Doi plesnea, doi rămânea, 
La Țarigrad ajungea. 


. . . . . . . Dă . 


Mîna-n sîn că mi-ți băga, 
Ferman pe masă punea. 

De suspin d-abea-l citea, 
De lacrămi d-abea-l zărea. 


Fraţi buni ei că se găsea, 
Atuncea să-mbrăţișa, 

Şi ca fraţi se săruta. 

Şi mi-ţi bea şi mi-ţi mîna 

O lună şi-o săptămînă, 
D-abia-şi făcea voia bună. 
Publicat în Gazeta țăranilor, an. I, nr. 31 
din 27 iunie 1893 de P. Ștefănescu, învăţător, 


comuna Brădetu, raionul Curtea de Argeş, 
regiunea Argeș. 

54 
Manolea 


Frunză de măr pus, 
Pe Argeş în sus, 
Plimbă-mi-se plimbă 
Domnu Negru-vodă, 
Cu nouă zidari, 
Nouă meșteri mari, 
De la Poenari, 
Cu Manolea zece, 
Care îi și-ntrece. 
Ei mi se plimbau 
Şi mi-și căutau 
Loc de miînăstire 
Si de case bune, 
Fie moştenire 
În astă dalbă lume. 
Mergeau, 

ispiteau, 
Pînă întîlneau: 
Mic de purcăraș 
Din fluer doinaş, 
Din fluer doinind 
Mascurii-ntorcînd. 
Cu el se întîlneau 
Și mi-l întrebau: 
— Mic de purcăraș, 
Din fluer doinaș, 
Din fluer doinind, 
Mascurii-ntorcînd, 
Nu cumva ai văzut 
D-un zid părăsit 
Şi neisprăvit? 
Verde d-o lalea, 
Purcar răspundea: 
— Doamne, bine știți 
Ce mă ispitiţi: 
Cu turma mergînd, 
Mergînd, întorcînd, 
Ape turburînd, 
Eu, doamne,-am văzut 
D-un zid părăsit 

Și neisprăvit, 

Cîinii mi-l vedeau 
În el repezeau. 
Faceţi mai în sus, 
Prin cel cărpiniși, 
Prin cel aluniși. 

Ei dac-auzeau, 
Mult se veseleau, 
În sus că mergeau, 
Prin cel cărpiniși, 
Prin cel aluniși, 
La seliștea veche, 
Veche și străveche, 
La iazăru vechi, 
Vechi şi de demult, 
De nimeni ştiut, 
De trei domni făcut 
Și neisprăvit. 
Cărbuni mi-şi făceau, 
Iazăru astupau, 
Sforile-ntindeau 

Și mi-l măsurau 
De zid s-apucau. 
Ziua ce zideau 
Noaptea se surpa, 
Triștișori mi-erau. 
Trei zile-mi zideau, 
Trei nopţi se surpa, 
Tristișori mi-erau. 
Verde d-o lalea, 
Manolea că-mi sta, 
Sta şi nu lucra, 
Sta şi se culca, 
Puțin aromea 

D-un vis că-mi visa: 
Un moșneag bătrîn, 
Cu barba la brîu, 
Din gură grăia, 
Manolea asculta: 

— Sculaţi de zidiţi, 
Că prinsoarea o ştiţi, 
Cu cap să ieșiţi 
Dară zidu cere 

Un cap de fomee, 

Ori de zidăreasă, 

Ori de tîmplăreasă, 
Zidu ca să-mi crească; 
Care mi-o sosi 

Joi în zori de zi, 

Joi de dimineaţă, 
Pe rouă, pe ceaţă, 
Cu bucate calde. 
Manolea visa 

Și se deștepta, 

La meșteri spunea, 
Visu tălmăcea 

Și mi-și hotăra: 

În zid să zidească, 
Zidu ca să-mi crească, 
Ori d-o zidăreasă, 
Ori d-o tîmplăreasă, 
Care mi-o sosi 

Joi în zori de zi, 
Joi de dimineaţă 

Pe rouă, pe ceaţă, 
Cu bucate calde. 
Vilaea-mi pleca, 

Cu bucate calde 

La zidari să meargă, 
Joi de dimineaţă 
Pe rouă, pe ceaţă. 
Manolea o vedea, 
Pe zid se suia, 

Din gură-mi grăia: 
— Doamne milostive, 
Seci inima-n mine, 
D-un vîrtej să-i faci, 
În loc s-o-nvîrteşti, 
Bucate să-i verși, 
Îndărăt să-ntoarcă, 
Altele să facă. 
Domnu l-auzea 

Şi mi-l asculta, 
D-un vîrtej făcea, 
În loc o-nvîrtea, 
Bucate vărsa, 
Pîinea-i fărăma. 
Îndărăt se-ntorcea, 
Altele făcea, 

La zidari pleca 
Joi de dimineaţă 
Pe rouă, pe ceaţă, 
Manolea o vedea, 
Pe zid se suia 
Şi-mi îngenunchea 
Și mi se ruga: 
— Doamne milostive, 
Seci inima-n mine, 
Trimite-i nainte 
D-un urs gulerat, 
Mare minunat, 

Ea s-o spăria, 
Bucate o vărsa, 
Îndărăt s-o-ntorcea, 
Altele o face 

Şi vremea o trece, 
Pînă mi-o căta, 
Pînă mi-o găsi: 
Un bou, bolocan, 
Perdut de un an. 
Domnu l-auzea, 
Ruga-i asculta: 
D-un urs trimitea, 
D-un urs gulerat, 
Tare minunat. 

Ea se speria, 
Bucate vărsa, 
Îndărăt se-ntorcea, 
Bou mi-l căta, 
Iute mi-l găsea, 
Bou, bolocan, 
Perdut de un an. 
Bucate gătea, 

La zidari pleca, 
Joi de dimineaţă 
Pe rouă, pe ceaţă. 
Manolea o vedea, 
Lăcrămi podidea 
Şi-mi îngenunchea 
Și mi se ruga: 

— Doamne milostive, 
Seci inima-n mine, 
Trimite-i nainte 
D-un cîine turbat 

Negru şi ciudat, 
Ea s-o spăria, 
Bucate-o vărsa, 
Îndărăt s-o-ntoarce, 
Altele o face 

Şi vremea o trece. 
Domnu l-auzea, 
Ruga-i asculta 

Și mi-i trimetea: 
D-un cîine turbat 
Negru şi ciudat, 
De poale-o lua, 
Bucate-i vărsa, 
Îndărăt să-ntoarcă, 
Altele să facă, 

Să mai zăbovească. 
Vilaea pleca, 
Altele gătea, 

Mai degrab venea, 
Joi de dimineaţă, 
Pe rouă, pe ceaţă, 
Cu bucate calde. 
Manolea o vedea, 
Inima-i plîngea 
Ochii-i lăcrăma 
Şi-mi îngenunchea 
Și mi se ruga: 

— Doamne milostive, 
Striinu-mi de mine, 
Trimite-i nainte: 
D-un şarpe bălaur, 
Cu solzii de aur. 
Ea s-o spăria, 
Bucate-o vărsa, 
Îndărăt s-o-ntoarcă, 
Altele să facă, 

Să mai zăbovească. 
Domnu l-auzea, 
Ruga-i asculta 

Şi mi-i trimitea 
D-un șarpe bălaur 
Cu solzii de aur 
Şi mi-o spăria. 
Bucate-i vărsa 

Și mi se-ntorcea, 

Altele făcea, 

La zidari venea 

Joi de dimineaţă 
Pe rouă, pe ceaţă. 
Manolea o vedea, 
Din suflet ofta, 
Inima-i rupea, 

De mînă mi-o lua, 
Din gură grăia: 

— Stai, Vilaea mea, 
C-avem să vorbim 
Și să mai glumim. 
Pe zid o punea, 

La meșteri crunta 

Și le poruncea: 

Nouă meșteri mari 
De la Poenari, 

Ce staţi vă uitaţi, 

Că prinsoarea o știți, 
Cu cap să ieşiţi. 
Zidarii zideau, 

Zidul că-mi creştea 
Şi mi-o coprindea: 
Pîn la glesnișoare, 
Pîn la pulpișoare. 
Vilaea-mi grăia: 

— Manoleo, Manoleo, 
Meştere Manoleo, 
Ajungă-ţi de glumă, 
Că prea este lungă 
Și nu-ţi e d-a bună, 
Că zidul mă strînge, 
Trupșorelu-mi frînge. 
Manolea ofta, 
Inima-i rupea, 

Din gură grăia: 

— Siliți, fraţi, siliţi, 
Că prinsoarea o știți, 
Cu cap să eşiţi. 
Meşterii sileau, 
Zidul mi-l creşteau 
Şi mi-o coprindea: 
Pîn la inimioară, 
Pîn la ţiţișoare. 
Vilaea-mi grăia: 

— Manoleo, Manoles, 
Vătaşe Manoleo, 
Ajungă-ţi de glumă, 
Că prea este lungă 
Și nu ţi-e d-a bună, 
Că zidul mă strînge, 
Trupșorelu-mi frînge. 
Manolea ofta, 
Inima-i rupea, 

Din gură grăia: 

— Siliţi, fraţi, siliţi, 
Că prinsoarea o ştiţi, 
Cu cap să eșiţi. 
Meşterii sileau, 
Zidul mi-l creşteau 
Și mi-o coprindea 
Pîn la subţiori, 

Pîn la ochişori. 
Vilaea-mi grăia: 

— Manoleo, Manoleo, 
Vătaşe Manoleo, 
Ajungă-ţi de glumă 
Că prea este lungă 

Şi nu ţi-e d-a bună, 
Zidul rău mă strînge, 
Trupşorelu-mi frînge, 
Țiţișoara-mi curge, 
Coconaşu-mi plinge. 
Manolea ofta, 
Inima-i rupea, 

La zidari crunta 

Şi le poruncea: 

— Siliţi, fraţi, siliţi, 
Că prinsoarea o știți, 
Cu cap să eşiţi. 
Meşterii sileau, 
Zidul mi-l creșteau 
Şi mi-o coprindea 

Şi mi-o cotropea, 

Nu se mai vedea; 
Doar din zid eşea 

Un glas năbuşit 

Pe ei blestemînd: 

— Blestemaţi să fiţi, 
Să vă prăpădiţi! 

far coconu meu, 
Copilaşu meu, 
Leagăn să mi-i faceți 
Si să-l aşezaţi 
Cam la capu meu, 
Cam la braţu meu; 
Vint l-o legăna, 
Ploaia l-o ploua 

Şi mi l-o scălda, 
Ninsoarea o ninge 
Şi pe el l-o unge. 
Foae d-o lalea, 
Zidul isprăvea, 
Vodă că-mi vedea 
Şi se minuna, 

Din gură grăia: 

— Manoleo, Manoleo, 
Vătaşe Manoleo, 
Faci alta mai bună 
Fie moştenire? 
Manolea-mi grăia: 
-— Ai, măria-ta, 
Asta e o glumă, 
Fac alta mai bună, 
Fie moştenire. 
Vodă poruncea, 
Scările le lua 

Sus că mi-i lăsa. 
Dar ei ce-mi făceau? 
Şindrile rupeau, 
Aripi își făceau, 

De sus că zburau 
Și unde cădeau 
Praf mi se făceau 
Blestem se-mplinea. 
Dară cu Manolea, 
Vodă ce-mi făcea? 
Gealap trimetea 
Capu de-i tăia, 
Ceșmea se făcea 
Lumea s-adăpa. 


Cules personal: de la bătrinul lăutar Dumitru 
Ursaru, comuna Drăgășani, regiunea Argeș. 

55 


Dobrișanu 


Frunzuliță lobodă, 

În curte la Dragomir-vodă, 
Mulţi boeri s-au strîns la vorbă, 
Pîrcălabii satelor, 
Strajnicii moșiilor, 
Piscupu de la Rîmnic, 

Că vorbea p-aşezămint. 
Toţi boeri beau şi mîncau, 
Dar Dragomir se uita. 

În capu mesei cine şeade? 
Şeade-un mic de moldovean, 
De pîra pe Dobrişan: 

— Case ca la Stoeneşti, 
Nu se află-n București; 
Oile lui Dobrișan, 

Nu sînt oi ca oile, 

Ci sînt ca junincile; 

Dulăii lui Dobrișan, 

Nu sînt dulăi ca dulăii, 

Ci sînt zăvozi ca zăvozii; 
Măgarii lui Dobrişan, 

Nu sînt măgari ca măgarii, 
Ci sînt ca și armăsarii, 
Armăsarii, telegarii! 
Dragomir sta şi-asculta, 
Coate pe masă punea, 
Miîndru firman mi-și scria, 
Şi pe Vioară chema: 

— Vai, armaşe Vioară, 

Eu de cînd te-am armășit, 
Neam de slujbă n-ai făcut; 
Dar acuma să te duci 

L2 Dobrişan din Stoeneşti, 
Să mi-l bagi în București, 
Cu oile și cu ciobanii, 

Cu dulăii și măgarii. 

lar Vioară mi-și pleca. 
Venea mezul-nopţiei, 
Călca tina Vlăsiei; 

Cînd acolo mi-ajungea, 

La masă că mi-l găsea, 
Dobrișan că mi-și grăia: 
— Ia șezi, Vioară, la masă, 
Să bem vin, să bem rachiu, 
Să bem să ne veselim. 
Dar Vioară ce-mi făcea? 
D-o paimă că mi-i trăgea, 
C-aşa scria porunca 
Și din gură-i răspundea: 
— Ce stai, frate, de vorbeşti, 
Pînă ziuă-n Bucureşti, 
Cu oile cu ciobanii, 
Cu dulăii, cu măgarii. 
Dar Dobrişan ce-mi făcea? 
Drept în picioare sărea 
Şi el, măre, poruncea, 
El poruncea la ciobani, 
Ciobanii la-alergători, 
Pînă-mi pornea ăle oi. 
El oile pornea: 
Coada mi-este-n Stoeneşti, 
Fruntea bate-n București. 
Dar ciobanii, 

ca ciobanii, 
Mi-şi răzmară lăncile, 
De obloane de fereastră, 
Băgară lumina-n casă. 
Dragomir ce mi-și făcea? 
Sus în picioare sărea, 
Cu pumnii-n pept se lovea 
Şi din gură mi-și grăia: 
~- Ceasurile n-au trecut, 
Și ziuă mi s-a făcut, 
Vioară mi-i răspundea: 
— Dalei, doamne, Dragomire, 
Ceasurile n-au trecut, 
Nici ziuă nu s-a făcut, 
Dar Dobrișan a venit 
Cu oile, cu ciobanii, 
Cu dulăii și măgarii; 
Dar ciobanii, 

ca ciobanii, 
Mi-şi răzmară lăncile, 
De obloane de fereastră, 
Băgară lumina-n casă, 

Dar Dragomir ce-mi făcea? 
La gealap că poruncea, 
Sus, pe sus ca să mi-l ia. 
Dar gealapu ce-mi făcea? 
La Dobrișan că mergea, 
Sus, pe sus că mi-l lua 

Și în casă mi-l băga. 

Dar Dragomir ce-mi făcea? 
La gealap că-mi poruncea, 
Pe Dobrişan să mi-l taie. 
Dar Dobrișan ce-i grăia? 
— Dalei, doamne, Dragomire, 
Nu mă tăia pe pămînt, 

Nu sînt fecior de mojic; 
Tae-mi capu pe pridvor, 
Că sînt fecioraş de domn. 
Dar Dragomir ce-mi făcea? 
De haine mi-l dezbrăca, 

Și de semne mi-l căta; 
Semne mîndre de domnie, 
Prea multe că mi-și găsea 
Şi din gură-l întreba: 

— Ia zi, zău, pe legea ta, 
Din care viţă te tragi? 
Dobrișan că răspundea: 

— Dalei, doamne, Dragomire, 
Cine m-a făcut pe mine, 
Pă el Bucur l-a chemat, 
Care-a făcut Bucureștii. 
Frăţiori mi se găseau; 
Dragomir ce mi-şi făcea? 
Jos din scaun mi se da, 

Și pe Dobrișan punea. 
Dobrişan ce mi-și făcea? 
Cu năravu ce-l avea 

La ciobani că-mi poruncea, 
Oile la strungă da, 

O strungăreţă umplea, 
Dobrișan că mi-o lua, 

La gură că mi-o punea, 
Jumătate că mi-o bca; 

La Dragomir că mergea 

Și din gură mi-i grăia: 

— Ia, frate, şi tu de bea! 
Dragomir dacă gusta, 


288 


Maţele şi le vărsa, 

Şi din gură-i răspundea: 
— Rele bucate-ai avut, 
Mă mir cum ai mai trăit! 
Dar Dobrișan ce-mi făcea? 
Jos din scaun mi se da, 
Şi din gură mi-și grăia: 
— Dalej, frate, Dragomire, 
Vezi-ţi de domnia ta, 

Eu de ciobănia mea, 

Şi-om trăi cum om putea. 


Cules personal de la uncheașul Marin Badea- 
Bădică, în 1889, comuna Ștefănești, raionul 
Drăgășani, regiunea Argeş. 

Ștefan-vodă și Oprişanu 


În curte la Ștefan-vodă, 
Frumoasă masă mi-e-ntinsă, 
De boeri mari mi-e coprinsă, 
Dar la masă ce mănîncă: 
Numai cegă şi păstrungă 

Şi galbenă caracudă, 

Şi cu burtă de morun 

Că acela-i peşte bun; 

Și cu peşte mărunţel, 

Mor boerii după el. 

Toţi boerii mîncau și beau, 
Și pă chefuri să puneau; 
Numai doi boeri bătrîni, 

Nici nu beau nici nu mănîncă, 
Numai dalbele se uită. 
Stau cu coatele pe masă, 
Dalbe palme la obraze. 
Ştefan-vodă ce-mi grăia: 

— Dară voi, boerilor, 

Nici nu beţi, nici nu mâncaţi, 
Numai dalbe vă uitaţi? 

— O! Doamne Ștefan-vodă, 
Cum noi, frate, să mîncăm? 

Unde, doamne, s-a văzut 
Și, doamne, s-a pomenit: 
Îmi este ceru cu doi sori? 
Țara mi-este cu doi domni, 
Dumneata în București, 
Oprişanu-n Stoeneşti, 
Stoimșa după Călneşti. 
Îmi are Oprişan, îmi are, 
De îl știe orișicare, 

Îmi are nește oiţe, 

În cap cu șease corniţe; 
La vîrfu corniţelor 

Și la vîrfu coadelor, 
Cîte-o peatră nestemată, 
Ce plătește lumea toată. 
Și mai are, doamne, are, 
Mai are neşte berbeci, 

Cu coadele pe telegi; 

De la coadă pîn la coarne, 
Tot de douăsprece palme. 
Ciobanii lui Oprişanu, 

Nu sînt ciobani ca ciobanii, 
Ci sînt boeri la divan; 

În mînă au cîrligel, 
Ce-ntoarce ţara cu el. 

În vîrtu cîrligului 

Cîte-o peatră nestemată, 
Ce plătește lumea toată. 
Ștefan-vodă cînd auzea, 
Cum frumos că mi-l pîra, 
Greu firman că mi-și scria 
Și la el mi-l trimetea, 
Care dînsu să ridice, 
Cam cu ciobanii cu tot 
Cam cu lătrători cu tot 
Firmanu că ajungea, 
Crezi la masă mi-l găsea, 
Din guriţă că-mi tăcea 
Şi ochii îi lăcrăma 

Și din gînd că mi-l cetea, 
La ciobani că poruncea 
Oile-n porneală lua 
Fruntea mi-e în Bucureşti, 
Şi coada în Stoeneşti, 

În curte că le băga. 
Dar ciobanii ce-mi făceau? 
Dar ciobanu, 

ca egbami 
Nu ştie ce e şofranu. 
Cîrligu că-mi rezema, 
Zăbrelele de fereastră, 
De-mi făceau rază în casă. 
Ciobanii că mi-i hățea 
Întuneric mare se făcea; 
Dar ciobanii ce-mi grăiau? 
— Stai, doamne, măria-ta, 
Nu mi-e soare răsărit, 
Oprişanu mi-a sosit. 
Cînd așa că-mi auzea, 
Mare groază că mi-l lua, 
Cruce dreaptă că-şi făcea 
Și la judecată mi-l ducea, 
Gealatului că-i poruncea, 
Capu, măre, a-i tăia. 
Cînd într-o parte se uita, 
Tare-mi vine maică-sa, 
Într-o cocie zugrăvită, 
Și cu aur poleită, 
Şi cu opt telegari, 
Telegari cu coame mari, 
Negri ca corbu, 
Iluţi ca gîndu, 
La palat mi se oprea 
Și la vodă că intra. 
Cînd gealatu să-l tae era, 
Așa grăia maică-sa: 
—- Stai, maică, nu mi-l tăia, 
C-ai să faci o faptă rea, 
Nu-l lăsa cu capu tăiat, 
Nimic nu ţi-e vinovat. 
Dară vodă ce-mi zicea? 
— Taci, mamă, nu-i treaba ta! 
Iar maică-sa greu ofta 
Şi din gură-așa zicea: 
— Eu cu tat-tău am trăit 
Și p-amîndoi v-am făcut 
Și la peptu meu v-am hrănit. 
Cînd vodă aşa mi-auzea, 
Frate bun lui că-i era, 

în braţe mi se luau 

Şi-n gurițe se pupau, 

Se pupau şi se bucurau, 

La frumoasă masă se puneau, 
Mîncau, nene, și mi-și beau, 
Şi din gură-așa-mi grăiau: 
-— Măi tu, frate, Oprişane, 
Oprișane, măi ciobane, 

Dau ţie domnia mea, 

Dă-mi tu ciobănia ta! 

—- Vai! frate, dumneata, 
Rămii cu domnia ta, 

Eu cu ciobănia mea; 

Eu, frate, sînt învăţat, 
Ciobănia nu e de lăsat, 

Eu beau apă din văgaș, 

Şi văz bine că mă-ngraș; 
Mi-e cămașa neagră ca tina, 
Pelea albă ca hirtia. 


Comunicat de M. Popescu, învățător, comuna 
Vădeni, raionul Brăila, regiunea Galaţi. 

Radu Calomfirescu 


Dasupra Caranelor, 

Josu Măgurelelor, 

Tufele Dozeștilor, 

Drumu Bucureştilor, 

Pe cea verde poeniță, 
Multe corturi sînt întinse 
Cu măiuge de alamă, 

Cu ţăruşuri de argint 

Ce n-am văzut de cînd sînt! 
Verde frunză d-o lalea, 
Dar în cort cine-mi şedea? 
Sedea domnu Mihai-vodă 
Şedea cu boeri de vorbă, 
Cu Căpleștii d-amîndoi 

Și Buzeștii cîtetrei, 

Popa Stoica din Fărcaș, 

Care sare șapte paşi, 
Hoţu Fărcășenilor 

Ştie seama oștilor, 

Măre, și-a războaelor, 

Că s-a lăsat de popie 

Și de sfînta leturghie 
Şi-a plecat la miliţie, 

A lăsat toaca netocată, 
Leturghia necîntată 

Şi-a plecat la război să-mi bată; 
Și cu Nicu Căpitanu, 
Care-a stăpînit divanu, 
De-mi ţine pizma cu anu, 
Şi mi-și bate cu tufanu. 
Frumoasă masă-ntindea 
Și mi-și bea și mi-și mînca 
De nimica nu grijea. 
Mihai-vodă ce-mi făcea? 
La plimbare că-mi ieșa, 
Ochi la vale și-arunca, 
Cam la vale, mai la vale, 
Cam dinspre soare-răsare, 
Greu întuneric se vede. 
— Pulbere de drum să fie! 
Sus mai sus că s-o-nălţa, 
Cu norii s-o amesteca 

Şi tot mi s-o lumina; 

lar d-o fi ceaţă din cer, 
Jos mai jos că s-o lăsa, 
Pe văi mi s-o-nnegura 

Și tot mi s-o lumina. 
Așa vodă mi-și vorbea, 
Nici cuvîntu nu sfîrşea, 
lacă Radu că-mi sosea, 
Vezi Radu Calomfirescu. 
Dar nu vine cum se vine, 
P-un puișor nenvăţat, 
De trei ani nencălecat, 
Cu sulița-ncrucișată, 
Sabia-n băeri lăsată. 

În cap făr de comănac, 
Din greu război mi-a scăpat. 
La Mihai-vodă mergea, 
Frumoasă masă-ntindea, 
Vodă la masă-l poftea, 

Radu din gură grăia: 

— Dalei, doamne, Mihai-vodă, 
N-am venit ca să mănînc 
Și-am venit ca să mă rog, 
Să-mi dai oaste-ntr-ajutor, 
Să scot rob de la tătari. 
Că ştii, doamne, ori nu știi: 
Tătarii la noi în sat 

Au prădat de mi-au zvîntat, 
Au prădat și-au pustiit, 
Prietenii, megiașii 

Și dalbii de coconași 

Şi negrii de ţigănași! 
Dalba-i mîndruliţa mea, 
Car m-am cununat cu ea 
Din copilăria mea. 

Dar mie pe cin să-mi dai? 
Pe Căpleștii d-amîndoi 

Și Buzeştii cîtetrei, 

Popa Stoica din Fărcaș, 
Care-mi sare şapte paşi, 

Și cu Nică Căpitanu, 
Care-mi bate cu tufanu 
Şi-mi ţine pizma cu anu. 
Mihai-vodă ce-mi făcea? 
În mîna Radului îi da 

Și furiș cu ei vorbea: 

— Hoţilor, Căpleștilor, 
Cîinilor, Buzeştilor, 

Popo Stoico din Fărcaș, 
Care-mi sai tu șapte pași, 
Și tu, Nică Căpitanu, 
Care-ai stăpînit divanu, 
Voi cu Radu să vă duceţi, 
În război să mi-l băgaţi, 
Singurel să mi-l lăsaţi 
Și-ndărăt să mi-ţi veniţi, 
Să beţi să vă veseliţi. 
Radului bine-i părea, 

La tătari cu ei pleca, 

De război s-apropia 

Şi din gură mi-și grăia: 
— Fraţilor, Căpleștilor, 

Și cu voi, Buzeștilor, 
Popo Stoico din Fărcașş, 

Care sai tu șapte pași 

Şi tu, Nică Căpitanu, 

Care ai stăpînit divanu 

Și care-mi baţi cu tufanu, 
D-o fi rîndu pe cinci mie, 
Crez că mi-o fi numai mie, 
D-o fi şireagu pe șapte, 

Să tăiem toţi din dreptate, 
Tăiaţi voi marginile 

Să tai eu mijloacele, 

Că le ştiu soroacele; 

De la mine ce-o scăpa, 

De la voi să nu mai scape, 
Nici în cer, nici în pămînt, 
Nici în iarbă verde, 

Nici în gaură de șarpe. 
Verde frunză d-asumie, 
Venea soarele-n chindie, 
Tăia Radu şapte mie 

Şi Nedea nu se mai ştie! 
Nici pe Nedea nu-l găsea, 
Dară Radu ce-mi făcea? 

Cu d-amăruntu-l căta 
Şi-ntr-un beci că mi-l găsea 
Şi-aşa din gură-i grăia: 

— Nedeo, Nedeo, sluga mea, 
Nu ştiu ochi mi s-au-mpăejenit, 
Nu știu sabia-n sînge s-a spurcat, 
Că de Căplești n-am mai dat. 
Nu știu, frate, i-am tăiat 

Și ne-am umplut de păcat 
Că noi, frate, i-am chemat! 
Nedea din gură-mi grăia: 

— Taci, frate, nu zi aşa, 

Că Căpleștii te-au lăsat 

Cu soare nescăpătat, 

Nici în război n-au intrat 

Şi nici un tătar n-au tăiat. 
Radu sta şi mi-și ofta 

Şi la maică-sa mergea: 

— Maică, măiculița mea, 
Toţi tătarii i-am tăiat 

Şi de mândra mea n-am dat! 
Maică-sa îi răspundea: 

—- Radule, fecioru maichii, 

Mîndra ta că ţi-a luat-o: 
Săvai, d-un mirzac bătrîn, 
Bătrîn, maică, şi cam spin, 
Cu trei fire în barbă 
Și cu trei în mustață, 
După coade a înnodat-o, 
Pe cal a aruncat-o 
Şi cu ea că mi-o plecat, 
Departe, 

departe, 
Unde Dunărea coteşte 
Și tufișu se rărește, 
Acolo mîrzac soseşte. 
Radu sta 

şi asculta 
Și de la ficaţi ofta 
Și cu calu mi-și vorbea: 
— Murgule, murguţu meu, 
Dăruit de taica al meu, 
Mai poţi tu la bătrîneţe, 
Cum puteai la tinereţe? 
Murgu sta 

și asculta 

Și către Radu grăia: 
— Dalei, stăpîne, stăpine, 
Poci mai mult la bătrîneţe, 
Cît puteam la tinereţe. 
Cînd mi-eram la tinereţe 
Mi-era carnea ca roua, 
Şi vîna ca cureaua; 
Dar acum la bătrîneţe 
Mi-este carnea ca fieru 
Și vîna ca oţelul! | 
Dară Radu ce-mi făcea? 
Cu trei chingi mi-l închinga 
Și pe el încăleca, 
Cu gîrbaciu l-atingea 
Şi cînd Radu-l repezea 
Rupea brazde ca de plug; 
Se minuna şi-un nebun. 
Naintea mirzacului mergea, 
Săvai, cale d-o prînzare, 
Pe mîrzac îl aștepta 
Şi cînd mîrzacu sosea 

De departe-l proţăpea: 

— Măi, mîrzace, dumneata, 
Ce ai tu cu.mîndra mea, 
Car m-am cununat cu ea 
Din copilăria mea? 

Către mîndra iar grăia: 
— Mîndră, mîndruliţa mea, 
Cum pe mine m-ai urît 

Şi cu mîrzac ai plecat? 
Mîndra cu lacrămi plingea 
Şi din gură-i răspundea: 
— Nu zice, frate, aşa, 

Că mi-e procletu stîngaci, 
Cînd mi-o da cu stînga 
Ţi-o răpune viaţa. 
Radu-așa dac-auzea, 
Mîna-n sacsana băga, 

D-o măciuchiţă scotea, 
D-o sută de cinci oca, 

D-o purta la sacsana, 
Drept în sus o arunca, 

Cu norii o amesteca, 

La trei ceasuri că-mi venea, 
În mîrzac o repezea, 
După cal îl povîrnea, 
Furca peptului-i rupea, 
Frumos capu îi tăia, 

La mîndruliţa mergea, 
Coadele îi deznoda, 

După cal o dobora 

Şi cu ea că mi-și pleca 
La Mihai-vodă mergea: 
— Bună ziua, Mihai-vodă! 
— Mulţumescu-ţi, Radule, 
Măi Calomfirescule! 
Mihai-vodă ce-mi făcea? 
Frumoasă masă-ntindea 

Și din gură mi-și grăia: 
— Şezi la masă, Radule, 
Măi Calomfirescule, 

Să bem, să ne ospătăm, 
Tot chefu să ni-l făcem. 
Radu la masă şedea, 

O dată din masă lua, 

O dată din ploscă bea 
Și-ncepea d-a pircota. 
Mihai-vodă ce-mi făcea? 
La Căplești că-mi poruncea: 
— Câinilor, Căpleştilor, 
Hoţilor, Buzeştilor, 

Ce staţi, frate, vă uitaţi 

Şi pe Radu nu-l duceţi, 

În coada heleșteului, 

Pe cea gheaţă alunecoasă, 
Doarmă nu se pomenească? - 
Căpleştii pe Radu luau 

Şi pe gheaţă mi-l duceau. 
Radu mi se deștepta, 
Mina la brîu mi-și punea 
Și paloşu nu-l găsea. 
Dacă vedea și vedea, 
Cizma din picior trăgea, 
Cu cizma se apăra, 

Pînă din carîmbi sărea. 
Dacă vedea și vedea, 

La un gard că năvălea, 
Mina p-o proptea punea 
Și din pămînt mi-o trăgea, 
Din pămînt de șapte palme 
Și din gheaţă iar de șapte 
Care fac patrusprezece, 
Dar din cui că n-o putea 
Şi din gură blestema: 

— Să moară nemînecat 
Și de popă nsiertat 
Cine-mi pune proptea cu cui la gard, 
Că pe mine m-a tăiat. 
Numai capu că i-l lua, 
Într-o tipsie-l punea, 

La Mihai-vodă-l ducea: 

— Bună ziua, Mihai-vodă, 
Cam c-o floare, 

Cam c-o năramză, 

Cam cu capu Radului 
Calomfirescului! 
Mihai-vodă ce-mi făcea? 
D-o mamă bătrînă și-avea, 
După sobă mi-și vedea 

Şi-i legăna coconu 

Şi-i scărmăna bumbacu. 

— Maică, măiculița mea, 

Să mori tu nemiînecată 

Și de popă neiertată, 

Că nu mi-ai spus cu dreptate, 
Că mi-a fost Radu frate, 

Şi mi-am tăiat mîna dreaptă! 
— Ba pe tine nu te ierte, 

Că eu ţi-am spus cu dreptate, 
Că ţie Radu ţi-a fost frate 
Şi ţi-ai tăiat mîna dreaptă. 
Mihai-vodă d-auzea, 

Mult rău, măre, că-i părea, 
Tron de ceară că-i făcea, 
Patruzeci de popi strîngea 
Și pe el că-l îngropa: 

La mînăstirea domnească, 
Pentru ca să pomenească 

La boeri ca dumneavoastră. 
Măre şi s-o pomeni, 

Cît soare pe cer va fi. 


Cules personal de la bătrînul lăutar Vasile 
Daragiu, comuna Lungești, (Valea Mamului), 
raionul Drăgășani, regiunea Argeș, 

Iordache 


Verde frunză arțăraşi, 
Şi-o creacă de mărărași, 
Arde focu sus la Iași, 
Scînteile la Lădeşti 

Și lumina-n Bucureşti, 
L-ale case mari domnești; 
Para-i bate Roșienii, 
Peste toţi valahienii, 

La casele lui Iordache, 
Lui Iordache-al Lupului, 
Cinstitu divanului. 

Trei divanuri s-au făcut, 

La divan n-a mai venit; 
Ori, măre, s-a boerit, | 
Ori la pungă s-a sumeţii, 
La divan de n-a venit! 
Domnia dacă-auzea, 
Mîndru firman mi-și scria. 
Iordache noaptea visa. 
— Marișco, soţia mea, 
Nu aseară, 
alaltăseară, 

Surioară, am visat: 
Visai puşculița mea 
O visai făr' de vergea, 
Ruginită vai de ea. 
Soră, surioara mea, 
Aia nu e pușca mea, 
E spînzurătoarea mea! 
Marișco, soţia mea, 
Nu aseară, k 

alaltăseară, 
Eu, soro, că mi-am visat: 
Pistoalele mele, 
Şedea-n cui făr de oțele, 
Ruginite, vai de ele! 
Nu sînt pistoalele mele, 
În cui făr de oțele, 
E scurtarea vieții mele! 
Marişco, soția mea, 
Nu aseară, 

alaltăseară, 

Visai săbioara mea, 
Că pica sînge din ea, 
Aia nu e sabia, 
Aja este moartea mea! 
Marişco, soția mea, 
Pe mine cînd m-or lua, 
Pă tine cui te-oi lăsa? 
Cînd la poartă că eşia 
Trei gealapi că mi-și sosea, 
Trei gealapi şi c-un arap, 
Ca să-l aducă legat, 
Și legat, 

şi ferecat, 
Și de limbă spînzurat, 
Ca p-un mare vinovat! 

Cînd în casă mi-și intrau, 
Cu masa pusă-l găseau, 
Furculiţa că-i pica, 
Firman pe masă-i trîntea. 
Da Iordache ce făcea? 
Firman în mînă lua 

Și începea de mi-l cetea, 
Lăcrămi din ochi îi cura 


-Şi din gură mi-şi grăia: 


— Marișco, soţia mea, 

Mi s-a scurtat viaţa! 

Arap din gură grăia: 

— Măi Iordache-al Lupului, 
Cinstitu divanului, 

la lapădă gușmanu 

Şi-mi îmbracă caftanu, 

Că te pofteşte domnu: 

Și descinge săbioara 

Să te leg cu funioara. 

Cu funioara-l lega, 
Marișcuţa mi-și striga: 

— Iordache, soţia mea, 

Să ştiu că n-ai mai veni, 
Porţile că le-aş cerni 

Și eu te-aș comendui. 

Cu Iordache mi-și pleca, 
Marișcuţa ce-mi făcea? 
Păr galben dărăpăna, 

Cu pumnii-n cap se bătea, 
Caii și cu trăsura, 

Porţile şi cu curtea, 
Frumușel mi le cernea, 
După Iordache pleca. 
Iordache la domn mergea 
Şi-ncepea d-al judeca: 

— Măi lordache-al Lupului, 
Cinstitu divanului, 

Tu, frate, te-ai boerit, 
Pungilor te-ai sumeţit 

Şi la divan n-ai venit. 

— Verde frunză d-o lalea, 
Ai, doamne, măria-ta, 
Doamne, nu zicea așa; 

Că eu nu m-am boerit, 
Nici la pungi n-am sumeţit, 

Dar vremea nu mi-a venit, 
De la divan n-am venit. 
Vodă sta 

şi asculta, 
Mîndru firman mi-și scria 
Şi la moarte-l osîndea 
Şi din gură mi-şi grăia: 
— Măi arap şi c-un gealap, 
Ia să mi-l duceți legat 
Și puţintel spînzurat, 
Tocma-ri vale la ceşmea, 
Să-i puneţi cap pe ceşmea 
Și trupu alăturea! 
Marișcuţa auzea, 
Cu pumnii-n cap se bătea 
Și de domnu se ruga 
Şi pe Iordache-l erta. 
Vodă din gură-i grăia: 
— Marişcuţo, fata mea, 
Du-te în vale la ceşmea, 
Dacă nu l-o fi tăiat, 
Să ştii că ţi l-am ertat! 
Marișcuţa că-mi pleca, 
Tocma-n vale la ceşmea, 
Pe Iordache că-l găsea: 
Găsea capu pe ceșmea 
Și trupu d-alăturea! 
De trei ori îl săruta, 
îndărăt că se-ntorcea, 
La portiţă se ducea, 
Pe vodă-afară-l chema: 
— Ai, doamne, măria-ta, 
Dar-ar Dumnezeu să dea, 
Să te-nsori de nouă ori 
Şi să faci nouă coconi 
Şi la urmă-o coconiţă, | 
Să te-adape la temniţă, 
Să plîngă la uliţă! 
Vodă că mi-i răspundea: 
— Marișcuţo, fata mea, 
Nu plînge, nu zi așa, 
C-o să-ţi dau altu mai bun, 
Că Iordache n-a fost bun. 
— Ai, doamne, măria-ta, 

De trei ori m-ai căs'torit, 
De trei ori m-ai văduvit, 
Ca Iordache n-am găsit! 


Cules personal de la Udilă Radu, soldat în 
Reg. II linie, Dolj, 1892, 


59 
Mogoş 


Verde frunză lobodă, 

În curte la Ştefan-vodă, 
Mulţi boeri s-au strîns la vorbă. 
La vorbă că mi-și ședeau 

Şi pe Mogoş logodeau. 
Mireasă de unde ia? 

Tot din tîrg din Dobrogea. 
Dar vorbirea şi-o făcea: 

— Hai, tu Mogoş, dumneata, 
Iarna să vii de trei ori, 

Să vii pe la frăţiori 

Că-s puţine sărbători 

Şi e rău la călători; 

Şi vara de șease ori, 

Că-s mai multe sărbători 
Şi bine la călători. 

Verde frunză d-o lalea, 
Mogoș, nouă ani trecea, 

Și la cumnaţi nu mergea. 
La nouă ani se gătea 

Şi pe la cumnaţi pleca, 

Pe galbenu-ncăleca, 

Cal de trei luni hărănit, 
Pui de om nu l-a văzut. 

La cumnaţi că mi-și mergea 
Și la masă că-i găsea, 

Bună ziua că le da, 

Aci încet că-i mulțumeau, 
Ca cîini se-nviorau 

Și din gură-l întrebau: 

— Hai, tu Mogoş, dumneata, 
Unde este Stăncuţa? 

— Vine şi ea mai pe urmă, 
învălită-n rogojină, 

În căruţă moldovenească, 
Spartă-n dric şi naltă-n roate; 
Cu doi boi moldoveneşti 
Ciungi de coade, şuţi de coarne. 
Dar cumnatu cel mai mare 
Mîna pe paloș punea 

Și în Mogoş azvîrlea. 

Pe supt paloș că se daj 
Nimica nu-l vătăma. | 
Dar cîinele cel mic, 
Slujise la un ispravnic, 
Cu paloşu mi-l lovea 
În cărarea capului, 
Unde-i păs voinicului,; 
Pe Mogoş că mi-l tăia 
Cu frunze l-acoperea. 
Iacă şi Stanca sosea: 
C-o cocie poleită, 

Cu postav verde-nvălită. 

Si telegarii Stancăi: 

Nu-s telegari boerești 

Si sînt telegari domnești. 
Şi Stanca dacă sosea 

De Mogoş îi întreba: 

— Mogoş nainte-a plecat 

Pe Galbenu-ncălecat, 

Cal de trei luni hărănit, 

Pui de om nu l-a văzut. 
— Verde frunză lemn de sus, 
Noi pe Mogoș, n-am văzut. 
Dară Stanca ce-mi făcea? 
D-un boldeiaş mi-și avea, 
Boldeiu jos că mi-l da, 

El cu nasu mirosea, 

D-o picătură de sînge da, 
Da de una, da de două 

Pînă cînd sosi la nouă. 

Iar cînd fu la a de zece, 

Pe Mogoş îl dezvelește. 
Stanca-n braţe mi-l lua, 

Cu guriţa-l săruta, 

Nu mi-l săruta în gură, 

Ci-l săruta-n tăietură. 

— Fraţilor şi cîinilor, 

Pe Mogoş l-aţi prăpădit, 
Pe mine m-aţi văduvit. 
La domnie ea mergea 
Şi-n genunchi că mi-și cădea 
Şi din gură mi-și grăia: 
— Să trăiești măria-ta, 
Pe Mogoş l-au prăpădit, 
Pe mine m-au văduvit, 
Domnia se mînia, 
Gealapii că-i trimetea, 
P-ăl mai mic îl spînzura, 
P-ăi mai mari îi împușşca, 
Doar Stăncuţa rămînea. 


Cules personal de la bătrînul lăutar Dumitru 
Ursaru, comuna Drăgășani, regiunea Argeș. 

Argialâul 


Frunză verde măr sălciu, 
Ticălosu Argialiu, 

Cel boer tilivichiu, 

Cu ișlicu cafeniu, 

Cu zăbun cărămiziu, 

De cînd mi s-a argialit 
Nici un bine n-a făcut; 
Mi-a scos bir și văcărit, 
În lume nu s-a pomenit. 
Vita mică, cu a mare, 

Doi lei și patru parale. 
Ce-o să facem, frăţioare, 
Că e văcăritu mare? 

Om cu om cînd se-ntilnește 
Tot de văcărit vorbeşte. 
Brîncoveanu, om scundac, 
Calcă rar și apăsat 

Și mi-e îmbrăcat ca domn, 
N-are temere de om, 

De văcărit auzea, 

Gealapii că-i trimetea, 
La Argialiu că mergea 
Frumos capu că-i tăia. 


Cules personal de la bătrinul lăutar Dumitru 
Ursaru, comuna Drăgășani, regiunea Argeș. 


61 
Iencea Săbiencea 


Jos pe rîul Diiului, 
Diului 

Odriului, 
Plimbă-mi-se plimbă: 
lencea Săbiencea, 
Cu saiaua-nfiptă-n brîu, 
Cu murgu trăgînd de frîu. 
La maică-sa că mergea 
Și maică-sa-l întreba: 
— lenceo, maică, lenceo, 
lenceo Săbienceo, 
De cînd maica te-a făcut, 
Așa trist nu te-am văzut! 
Ce ţi-e, maică, de ești trist? 
De chelciug ai isprăvit, 
Haine noi ai ponosit, 
Ori calu că ţi-a stătut, 
Ce ai, maică, de ești trist? 
lencea din gură grăia: 
— Maică, măiculiţa mea, 
De stătuși de mă-ntrebași, 
Adevăru spune-ţi-aş, 
Am să-ţi dau cuvintele, 
Cele cuvioasele: 
Cite fete-n Țaligrad, 
Pe toate le-am sărutat, 
Pe papuc le-am călcat, 
Cîte-un bogasîn le-am dat; 
Și de turc și de armean 
Și de ovreiaș sărman, 
Numai lana mi-a rămas. 
Tot Iana ţaligrădeana, 

Nepoţica de împărat, 
Fată de letin bogat, 
în cruce nebotezat; 
Mare prinsoare am făcut: 
Pe ea cin va săruia, 
Cinci sute fiorinţi va lua, 
Fiorinţi, 

din Mehedinţi, 
Tot să schimbi şi să măniînci. 
Iar cine n-o va săruta, 
Capu i se va tăia. 
— Taci, maică, nu te-ntrista, 
Că te-nvaţă maică-ta: 
Peste cea saia domnească, 
Să-mbraci iie fomeească, 
Peste cel gușman brumat, 
Tu să-mi pui d-o cîrpă-n cap; 
Tu d-o proastă să te faci, 
Şi să iei d-o furcă-n brîu. 
Acas' la lana să mergi, 
În poarta casii să baţi 
Şi din gură așa să zici: 
— Dăscuie, Iano, poarta, 
Ca să intre şi proasta. 
lencea sta 

și asculta 

Și făcea cum îi spunea. 
Peste cea saia domnească, 
Mi-și lua ije fomeească, 
Peste cel gușman brumat, 
Mi-şi punea d-o cîrpă-n cap 
Şi mi-și lua d-o furcă-n brîu 
Şi d-o proastă se făcea, 
Acas' la lana mergea 
Și în poartă mi-și bătea: 
— PDăscuie, Iano, poarta, 
Ca să intre şi proasta. 
Iana din gură grăia: 
— Stanco, slujnicuţa mea, 
Ia descuie poarta, fa, 
Ca să intre şi proasta. 
Stanco, slujnicuţa mea, 
Așterne d-un ţol pe vatră, 
Să se culce şi a proastă. 

Proasta din gură grăia: 
— Iano, surăţica mea, 
Nu mă culc, Iano, pe vatră, 
Că sînt lemne de anine 
Şi sare focu pe mine, 
Şi sînt lemne de cătină 
Aruncă spuza pe mine, 
Și sînt lemnele de plop, 
Sar schinteile, mă coc 
Şi sînt lemnele de lac, 
Nu fac lumină de leac. 
Și mă culcă lîngă tine, 
Doar d-oi scăpa pină mîine: 
Culcă-mă cu tine-n pat, 
Că m-a gonit puştiu beat, 
M-a gonit tot pîn grădină, 
Cu puşculița-n mînă 
Şi mi-e frică c-o veni, 
Pe fereastră s-o uita, 
Pă mine m-o împușca, 
Mare păcat ăi avea. 
Jana-așa dacă auzea, 
Milă că i se făcea 
Şi lîngă ea mi-o culca. 
Dară proasta ce-mi făcea? 
Aştepta 

pînă-nnopta, 
Pînă lana mi-adormea, 
Apoi mi se dezbrăca: 
Scotea iie fomeească, 
Rămînea-n saia domnească; 
Lepăda cîrpa din cap, 
Rămînea-n gusman brumat, 
În cinteneu roșior 
Băga pe Iana-n fiori 
Şi cu copcii de argint, 
Cum n-am văzut, 
De cînd sînt! 
De gît pe lana mi-o lua, 
Drept în faţă-o săruta 
Şi Iana se deștepta, 
Şi din gură mi-și grăia: 
— lenceo, lenceo, 
D-abai lenceo! 

Avear-ar, lenceo, păcat, 
Pe tine cin te-a-nvăţat 
Pe min’ de m-ai înşelat. 
Cînd era la mez de noapte, 
Ea vărsa sudori de moarte; 
Şi cînd era despre ziuă, 
Trupu ei bătut în piuă. 
Ziulică se făcea, 
Mîna pe cheie punea, 
La lădiţă descuia, 
Cinci sute fiorinţi îi da; 
Fiorinţi, 

din Mehedinţi, 
Tot să schimbi și să măniînci! 
Ziulică se făcea, 
Calu la scară-i sosea 
Și pe cal încăleca, 
Tana din gură-i grăia: 
-— Ienceo, de-mi făcuși așa, 
Ia pune-mi d-o cîrpă-n cap 
Să mă chem că am bărbat 
Și ia-mă, Ienceo, cu tine, 
Să nu fiu singură-n lume. 
Iencea mi se îndura, 
D-o cîrpă-n cap îi punea, 
Pe cal mi-o arunca 
Și cu ea acas pleca. 
Cu Iana se cununa, 
Frumoasă nuntă-mi făcea, 
Vestea-n lume se ducea. 


Cules personal de la bunică-mea Tudora I. 
Lăzăroiu, în anul 1890, comuna Bogdănești, 
raionul Rm. Vilcea, regiunea Argeș. 

Ghelcea 


— Frunză verde rug întins, 
Ce ești maică, Ghelceo, trist? 
— Cum să nu fiu maică, trist: 
Câte fete-aici în sat, 


310 


În sat şi la 'Țăligrad, 

Pe toate le-am sărutat, 
Peste picior le-am călcat. 
Cîte-un gălbior le-am dat; 
Dar pe fata Domnului, 
Nepoata-mpăratului, 

În Poarta 'Ţăligradului, 
Singurică mi-a scăpat, 

Eu pe ea n-am sărutat, 
Peste picior n-am călcat, 
Gălbioru nu i-am dat. 

- — Maică, Ghelceo, maică, 
Nu fii, maică, tristuit, 

Și la inimă mâhnit, 
Roagă Maica-Precista, 

Să trăiască maică-ta, 

Că ea, maică, te-o-nvăţa 
Şi p-aia d-a săruta. 

Tu să-mi pui d-o cîrpă-n cap, 
Torcătoare să te faci, 

Şi să-mi iei d-o furcă-n brîu, 
Şi să pleci din sat în sat, 
Piînă-ajungi la 'Ţăligrad. 
Cînd seara că mi-o-nsera, 
Tu la poartă te-i afla, 

Și din gură mi-ăi striga: 
Soro, surioara mea, 
Dăscuiaţi-mi portiţa, 

Că eu sînt o torcătoare 
Torc să capăt de mîncare, 
Și m-a bătut bărbatu, 
Bate-mi-l-ar bănatu. 
Ghelcea sta și asculta, 
Cîrpă-n cap că mi-și punea, 
Furcă-n brîu că mi-și lua, 
Torcătoare se făcea; 

Şi-mi pleca din sat în sat 
Si-mi sosea la 'Țăligrad. 
Cînd seara că-mi însera, 
El la poartă se afla, 

Și din gură mi-și striga: 
— Soro, surioara mea, 
Dăscuiaţi-mi portiţa, 

Că eu sînt o torcătoare, 

Torc să capăt de mîncare, 
Şi m-a bătut bărbatu, 
Bată-l crucea şi bănatu. 
Dar domnița ce-mi făcea? 
Slugilor că poruncea, 
De poartă îi deschidea, 
Și în casă o băga, 

Şi pe vatră mi-o culca, 
Torcătoarea se ruga: 
Domniţă, domniţa mea, 
Pă vatră nu mă culca, 
Că mi-o veni bărbatu, 
Bată-l crucea şi bănatu, 
Pe fereastră s-o uita, 
Pă mine dă m-o vedea, 
Cu pușca m-o împușşca. 
Domnița ce mi-şi făcea? 
Sus în casă mi-o suia, 
Cu ea în pat mi-o culca. 
Peste noapte se scula, 
Și Ghelcea se dezbrăca, 
Ca voinicii rămînea, 

Pe domniţă săruta, 
Peste picior o călca, 
Gălbioru-i dăruia, 

Şi vesel acas pleca. 


Cules personal de la Tinca Șerban, D. Stoica, 
în 1890, din comuna Ștefănești, raionul Dră- 
găşani, regiunea Argeş. 


63 
Milea 


Strigă Milea dintre lunci, 
Dintre lunci, 
din văi adînci, 
— Ce strigi, maică, Mileo, strigi? 
Ori porcii mi i-ai perdut, 
Ori de chelciug ai fîrşit, 
Ori merinde-ai isprăvit, 
Ori haine ai ponosit? 

Milea din gură grăia: 
— Maică, măiculiţa mea, 
Nici porcii nu i-am perdut, 
Nici de chelciug am fîrşit, 
Nici merinde-am isprăvit, 
Nici haine am ponosit. 
Dar aseară am însărat, 
Soarele mi-a scăpătat, 
Supt un păr mare rotat, 
Acolo că m-am culcat, 
Vînt de vară a adiat, 
Flori pe mine a scuturat, 
Șearpe-n sîn că mi-a intrat. 
Maică, măiculița mea, 
Eu mă rog de dumneata, 
Să-nvălui mîna-n băzma 
Și bag-o-n sîn de mi-l ia. 
Cînd să-ntinde, 
mă coprinde, 

Se zgîrceşte, 

mă fîrșeşte, 
Și mai rău mă prăpădește! 
— Decît, Mileo, făr de mină, 
Mai bine-oi fi făr de tine; 
Copii la loc oi mai face, 
Dar mînă nu mai poci face. 
Milea mai tare striga, 
Soru-sa îl auzea: 
— Ce strigi frate, Mileo, strigi? 
Ori porcii mi i-ai perdut, 
Ori de chelciug ai fârșit, 
Ori merindea-ai isprăvit, 
Ori haine ai ponosit? 
— Nici porcii nu i-am perdut, 
Nici de chelciug am firșit, 
Nici haine am ponosit, 
Nici merindea am isprăvit, 
Dar aseară am însărat, 
Soarele mi-a scăpătat 
Supt un păr mare rotat, 
Acolo că m-am culcat, 
Vînt de vară a adiat, 
Flori pă mine a scuturat, 
Şarpe-n sîn că mi-a intrat; 

Șarpe, balaur, » 
— ti Coada de aur! 
Soro, surioara mea, 
Eu mă rog de dumneata, 
Învălue mîna-n băzma, 
Şi o bagă-n sîn de mi-l ia; 
Cînd să-ntinde, 
mă coprinde; 
Se zgiîrcește, 
mă fîrșşește 
Şi mai rău mă prăpădește! 
— Decît, frate, făr de mînă, 
Mai bine-oi fi făr de tine; 
D-o vrea sfintu Dumnezeu, 
Să trăiască taica-al meu 
Și-o vrea Maica-Precista, 
Să trăiască maica mea, 
Fraţi ca tine mi-o mai face, 
Mînă la loc nu poci face. 
Milea mai tare striga, 
Mîndruţa lui l-auzea 
Şi la el că mi-și venea. 
— Mîndro, mîndruliţa mea, 
Învălue mîna-n băzma 
Și-o bagă-n sîn pîn la coate, 
Şarpe din sîn de mi-l scoate; 
Cînd să-ntinde, 
mă coprinde; 
Se zgîrcește, 
mă fîrşește 
Şi mai rău mă prăpădește! 
Dar mîndra ce mi-și făcea? 
Nici mîna n-o-nvăluia, 
Şi în sînu-i c-o băga, 
D-un chimir că mi-şi scotea 
Şi în poală mi-l vărsa, 
Poala cu galbeni umplea. 
— Miîncă-i, mîndră, sănătoasă, 
Că nu ţi-a fost mintea proastă! 


Cules personal de la Tinca Șerban D. Stoica, 
în 1889, comuna Ștefănești, raionul Drăgă- 
şani, regiunea Argeş. 

64 
Mirea 


Frunză verde de trei nuci, 
La fîntîna cu trei cruci, 
Supt copaciul de opt crăci, 
Colea de vale între lunci 
'Țipă-un om și se jelueşte, 
Să-l auzi, păru-ţi zbirleşte! 
E Mirea, cap de haiduci, 
Care ţipă între lunci. 
Tatăl său mi-l auzea 

Și astfel îl întreba: 

— Ce ţi-e, Mireo, de tot strigi? 
Ori porcii tu i-ai perdut, 

Ori opincile le-ai rupt, 

Ori toiagul ţi l-ai frînt, 

Ori merindea ai isprăvit? 

— Nici toiagul nu l-am frînt, 
Nici opincile n-am rupt, 
Nici merinde-am isprăvit; 
Dar niţel că m-am culcat, 
Supt ăl păr mare rotat; 
Șearpe-n sîn că mi-a intrat, 
Searpe mare, balaur, 

Cu limbile de aur; 


„Şi cu coada de argint, 


Cum nu s-a pomenit. 
Cînd se-ntinde, 
mă coprinde; 

Se zgîrcește, 

mă topește. 
Tată, ascultă ruga mea, 
Învălue mîna-n bazma, 
Bagă mîna prin zăbun 
Şi-mi scoate șarpe din sîn. 
Tată-său, dacă asculta, 
Așa că mi-i răspundea: 
— Decât tat-tău făr de mînă, 
E mai bine făr de tine. 
Tată-său se depărtia, 
Mirea iar prinde-a ţipa, 
Mamă-sa îl auzea 

Și așa mi-l întreba: 


— Ce ţi-e, Mireo, de tot strigi? 


Ori porcii tu i-ai perdut, 
Ori opincile ai rupt, 
Ori toiagu ţi l-ai frânt, 
Ori merindea-ai isprăvit? 
— Nici toiagul nu l-am frînt, 
Nici opincile n-am rupt, 
Nici porcii nu i-am perdut, 
Nici merindea-am isprăvit; 
Dar niţel că m-am culcat, 
Supt ăl păr mare rotat, 
Șarpe-n sîn că mi-a intrat, 
Șarpe mare, balaur, 
Cu limbile de aur 
Şi cu coada de argint, 
Cum nici nu s-a pomenit. 
Cînd se-ntinde, 
mă coprinde; 

Se zgîrceşte, 

mă topeşte! 
Maică, ascultă ruga mea, 
Învălue mîna-n bazma; 
Bagă mîna prin zăbun 
Şi scoate șarpe din sîn. 
Maică-sa mi-l auzea, 
Şi aşa mi-i răspundea: 
— Decât, maică, făr de mînă, 
E mai bine făr de tine. 
Maică-sa se depărta, 
Mirea iar prinde-a ţipa, 
Ibomnica l-auzea, 
Care-i poartă dragostea 
Şi aşa mi-l întreba: 
— Ce ţi-e, Mireo, de tot strigi? 
— Mîndră, mîndruliţa mea, 
Învălue mîna-n bazma;, 
Bagă mîna prin zăbun 
Şi-mi scoate șarpe din sîn. 
Ea ruga că-i asculta, 
Învăluia mîna-n bazma, 
Băga mîna prin zăbun, 
Să scoaţă șarpe din sîn. 
Mirea tolănit şedea 
Și din ţipat nu mai sta, 

Dar ea din sîn ce-mi scotea: 
Un voinic de chimiraşi 

Plin numai cu gălbinași, 
Uşor pe iarbă-l punea 

Şi la Mirea se pleca, 

De trei ori îl săruta 

Şi din guriţă-i grăia: 

— Eu de şarpe te-am scăpat, 
Du-te şi tu-acum în sat, 

Ia un cal de-ncălecat, 

Și-un preot de cununat, 

Că dăstul am aşteptat. 

Mirea ruga-i asculta, 

El în sat fuga pleca 

Şi c-un popă că venea 

Și cu ea se cununa. 


Comunicat de Șt. St. Tuţescu, învăţător, co- 
muna Catanele, raionul Băilești, regiunea Ol- 
tenia. 

Rădița 


Astăvară, 

primăvară, 
Cînd veniră nemţii-n ţară 
Purta Rada cosicioară, 
Înjepşită cu părale, 
Cu părale turalii; 
Luate de la beșlii. 
Verde frunză foi negară, 
Cînd vehiră nemţii-n ţară, 
Da de casă cîte doi, 
Câte doi și cîte trei, 
Numai la Rădiţa unu; 
Parcă dracu i-a şoptit, 
Numai unu d-a venit 
Şi-ăla e căprar Vasile. 
Primăvara că-mi venea, 
Ordia se ridica 
Și Rădiţa-mi rămînea, 

Ca o neagră turturea. 

Sus pe bordei se suia, 
Dup-ordie se uita. 

Jos după bordei se da 

Şi-n bordei că mi-și intra, 
Miîna-n ladă că băga: 


Scoase-o iie aisipiţi 
Şi la mînă grămădiţi, 
Și un brîu de şeapte coturi, 


Cumpărat din Țarigrad, 

Pe cot şeapte lei a dat. 

Şi mîna-n cui că-mi punea, 
Ciocanul că mi-l lua 

Şi la brîu că mi-l punea 

Și la drum că mi-și pornea, 
C-un voinicel se-ntîlnea: 

— Unde-ai plecat, Rado, fa? 
Ori te duci după ordie, 
D-ai plecat numai în iie? 

— Mă duc, maicăi să-i descînt; 
I s-a pus în coastă-un junghi. 
Mergea Rada ce-mi mergea, 
Cu alt voinic se-ntîlnea: 

— Unde-ai plecat, Rado, fa? 
Ori te duci după ordie, 
D-ai plecat numai în iie? 
Ciocănașul mi-l scotea, 

De flăcău se curăța, 

După ordie pleca 

Şi din gură mi-şi cînta: 

— Fă-mă, Doamne, ce m-ăi face, 
Fă-mă un pui de pitulice, 
La Armeș pe pușşculiţă, 

Să văz pușca strălucind, 

Pe Vasile tot rîzînd. 

Cînd fu soarele-n chindie, 
Rada-mi sosea la ordie; 

lar Vasile d-o vedea, 

Din gură că mi-și grăia: 

— Aoleo, Rădiţo fa, 
Bine-ai venit, d-ai venit, 
Puțin să fi zăbovit, 
Ordia-aș fi năpustit, 

După tine-aș fi venit. 


318 


La maior mi se ducea 

Si din gură-așa-i grăia: 

— Înmulţeşte-mi părticica, 
Că mi-a sosit Rădiţa. 
Părticica i-o-nmulţea 
Și-un răvaș că trimitea, 
Ordia că se bătea, 

Pe căprar Vasile-l tăia 

Și Rădiţa rămînea, 

Ca o neagră turturea. 

Şi nu-i mai zicea căpriţa, 
Ci mi-i zicea văduviţa. 
Acasă, măre, pleca 

Și ta-său, dac-o vedea, 
Către ea așa-mi grăia: 

— Aoleo, Rădiţă fa, 
Fetelor de seama ta 

Le joacă logorna-n casă, 
Tu erai a lăudată, 

Dar de minte-ai fost prădată. 
— Taci, taică, nu zi aşa, 
C-aşa mi-a fost rînduiala, 
Pustie ursătoarea. 


Comunicat de G. Florescu, învăţător, comuna 
Vilsănești, raionul Curtea de Argeș, regiunea 
Argeș. 

Căprăraş Vasile 


Foae verde de-o negară, 
De-o negară, 

de-o secară, 
Cînd fu vineri lingă seară, 
Joi de nemeaz înde seară, 
Se vărsară nemţii-n ţară, 
Da de casă cîte şase, 
Și de bordei cîte trei, 
Numai la Rădiţa doi, 
Cu căprar Vasile trei. 
Frunzuliţă o lalea, 

Dar Rădiţa ce-mi făcea? 
Vadra pe mînă o lua 

Şi la fîntînă mergea. 

Şi iar verde o lalea, 

Şi ţignal că se suna, 
Căprărașu că-mi pleca. 
Dar Rădiţa ce-mi făcea? 
Vadra de pămînt trîntea. 
Dar maică-sa ce-mi zicea? 
— Daleoleo, Rădiţa mea, 
De ce-oi fi tu proastă așa? 
Dar Rădiţa ce-mi zicea? 
— Daleoleo, maică băirînă, 
De nu v-ar fi fost ruşine, 
L-aţi fi iubit voi bătrîne. 
Dar Rădiţa ce-mi făcea? 
După căprar că-mi pleca; 
Fugea Rădiţa p-un glod, 
Cu prestelniţa p-un şold, 
De se rîdea ş-un nărod. 
Frunzuliţă o lalea, 
Maioriţa o ajungea 

Și din gură-așa-mi zicea: 
— Frunzuliţă o peliniţă, 
Sui-te, Rădiţă,-n căruţă, 
Că e drumu gloduros 

Şi nu poţi să mergi pe jos. 
Ea-n căruţă se suia, 

Cînd la căprar ajungea 
Şi căpraru mi-o vedea 

Și din gură-așa-i grăia: 

— Rădiţo, Rădiţa mea, 
Bine-ai făcut de-ai plecat, 
Din cale că mi-ai scurtat. 
Foae verde o lalea, 

Dar căpraru ce-mi făcea? 
La maior că se ducea 

Şi din gură-așa grăia: 

— Dalei, domnule maior, 
Mai măreşte-mi porţia, 
Că mi-a venit Rădiţa. 
Frunză verde o lalea; 
Dar maioru ce-mi zicea? 
— Daleoleo, căprar Vasile, 
Să-mi dai mie pe Rădiţa. 

— Dă-mi şi tu pe maioriţa 
Şi tot nu-ţi dau pe Rădiţa, 
Că e frumoasă zambilă 

Şi mi-e tînără copilă, 

Ca o floare din grădină. 
Foae verde o lalea, 

Dar maioru ce-mi zicea? 

— Afurisit de căprar, 
Mîine-o s-ajungi ghinărar. 


Comunicat de Șt. St. Tuţescu, învăţător, în 
1902, comuna Catanele, raionul Băilești, re- 
giunea Oltenia. 

Oleac 


Verde-o sălcioară, 
Sus la Inidoară, 
Voinicel să-nsoară. 
Verde ş-o lalea, 

El că se-nsura, 
Mîndruţă lua, 
Mîndră ca a lui, 
Nu e a niminui. 
Verde ismă creaţă, 
Mîndruţă frumoasă, 
Cu sprînceana trasă, 
Cu geana sumeasă, 
Soi de jupîneasă, 
În lume mai aleasă. 
El mult cheltuia, 
Frate, cu nunta, 
Bani că-mi isprăvea. 
Cîinii de armeni 

Şi de moldoveni, 
Măre, se vorbiră 

Și se sfătuiră, 

Că la bir să-l pue 
Biru inglezesc, 

Cel moldovenesc. 
Dă din an în an, 

Nouă pungi de bani, 
Fiecare lună, 

Cîte-o pungă plină, 
'Si da Oleac din mînă. 
Avere avea: 

Nouă mori în vînt, 
Nouă supt pămînt, 
Măcina argint, 

Aur poleit. 

Toată-o cheltuia, 
Bani nu-i ajungea, 
Biru să-l plătească, 
Să se hodinească, 

În lume să trăiască. 
Verde d-o lalea, 

E] ce mi-și făcea? 
De-mi vedea așa, 

La mîndra venea, 

Și așa-i zicea: 

— Mîndră, mîndra mea, 
Din averea mea, 
Trei gelepi de boi, 
Trei turme de oi, 
Verde un bob năut, 
Toate mori din vînt 
Si de supt pămînt, 
Cu tot le-am perdut 
Şi le-am risipit, 

Biru de-am plătit. 
Verde o lalea, 

De mînă c-o lua 

Şi la tîrg pleca, 

La tîrgu de flori, 

La cei negustori, 
Parale să-mi iau, 
Biru să-l plătesc, 

Să mă hodinesc 

În lume să trăesc. 

Ea ce mi-și făcea? 
Băga faţa la albeală, 
Obrajii la rumeneală, 
Sprîncenile-n condeială; 
Şi-n tîrg că eșea, 
Sărari strigau la sare, 
El la mîndră de vînzare. 

Foaie d-un lipan, 

Iar un turc-armean, 

Şedea p-un lighean, 

Vindea la mărgean, 

Număra la bani; 

Ședea p-un sosac, 

Vindea la bumbac, 

Topcelu, un franc. 

Verde d-o lalea, 

El că mi-i vedea, 

Din gură zicea: 

— Voinice Oleace, 

Vin cu mîndra-ncoace, 

Că nouă ne place. 

Oleac se ducea, 

Pe mîndra vindea, 

Bănișori lua. 

Dar ce bănișori? 

Nouă mii de poli, 

Cinci de gălbiori; 

Verde d-o lalea, 

Bănișori lua, 

Acasă pleca. 

Verde un lipan, 

Iar cel turc-armean, 

Verde d-o lalea, 

Fata că şi-o lua, 

În cămară-o băga, 

Începea d-a glumea, 

Fata ce-i zicea? 

— 'Turculeţule, 
frumușelule, 

Nu glumi cu gluma, 

Și-mpildi cu pilda; 

Hai să ne-ntrebăm 

Din ce neam sîntem? 

— Eu-s fecior popii Oprii 

Potropopii, 

Din ţara Moldovii. 

— Și eu-s fata popii Oprii 

Potropopii, 

Din țara Moldovii. 

Verde ș-o lalea. 

Fraţi că se găsea, 

Turcu nu credea 

Și fetii-l zicea: 

— Verde trei bujori, 
De am fi frăţiori, 
Am avea vrun sămnișor. 
Verde ș-o lalea, 
Fata mîna-ntindea, 
Fesu-i ridica, 
Sămnu i-l găsea 

Şi că mi-i spunea: 
— Turculeţule, 
Frumușelule, 
Gingăşelule, 

Noi cînd mici eram, 
În vatră şedeam, 
Boabe că coceam. 
Eu m-am supărat, 
Cu vătraiu am dat 
Capu ţi l-am spart. 
Verde d-o lalea, 
Atunci mi-și credea, 
Fraţi că se găsea, 
De mînă c-o lua, 
La Oleac mergea 
Şi că mi-i zicea: 
— Voinicel Oleac, 
De blagă bogat, 
De părinţi sărac, 
Na-ţi pe mîndra ta, 
Surioara mea, 
Banii ce ţi-am dat, 
Eu te-am înzestrat, 
Ca pe un cumnat. 


Comunicat de Și, 5t. Tuţescu, învăţător, co- 
muna Catanele, raionul Băilești, regiunea O!- 
tenia. 

Voinicel Oleac 
Frunză şi-un pelin, 


Voinicel strein, 
Strein și oleag,. 

Oleag şi bogat 

De blagă bogat, 

De părinţi sărac, 

Intră noaptea-n sat, 
De cîini nelătrat, 

De oameni chemat. 

Și el unde merge, 

El, măre, găsește 
Yăclioare-aprinse 

Şi mese întinse. 

Verde şi-o lalea, 
N-avea ce lucra, 

De mic să-nsura, 
Frumoasă mîndră lua. 
Mîndră ca a lui, 

Nu e a nimului. 
N-avea ce lucra, 
Cirșmăriţă o punea. 
La ea cine-mi bea? 
Turcii mabhalagiii, 
Carnea, mănînce-le-o cîinii! 
Beau turcii celmelele, 
Lăutari arcurile, 
Tiganii ciocanele 

Şi voinicii coasele. 
Turcii-l pizmuiau, 

La bir l-așezau, 

Nu ca p-un copil, 

Ci ca p-un mazil. 
Plătea voinicel, plătea, 
Pînă banii sîirșea, 

De araciu nu se plătea, 
De araciu turcesc, 
Biru dușmănesc. 

Joi de dimineaţă, 

Pe nor, cam pe ceaţă, 
Voinic se scula, 

Din gură grăia: 

— Scoal, mîndruţo, scoal, 
Scoal de te gătește 

Şi te premenește, 

Că noi o să mergem 
La tîrgu de flori, 

Că vin negustori, 

Pe tin să te dau, 

Gălbiori să iau, 
Araciu să-l dau; 
Araciu turcesc, 
Biru dușmănesc; 
Bagă-ţi faţa la albeală, 
Buze moi la rumeneală, 
Sprîncene la condeială 
Şi-ţi ia iie 
dintr-o mie, 

Şi rochiţă de cutie, 
Brîu roșu din Calafat, 
Cu șapte galbeni luat, 
De la Ferman-împărat. 
Joi de dimineaţă, 
Pe nor, cam pe ceaţă, 
Mîndra se scula, 
Frumos se gătea 
Şi se premenea; 
Băga faţa la albeală, 
Buze moi la rumeneală, 
Sprîncene la condeială 
Şi lua iie 

dintr-o mie 
Şi rochiţă de cutie, 
Brîu roşu din Calafat, 
Cu şapte galbeni luat 
De la Ferman-împărat. 
Voinicel o lua, 
Cu ea mi-și pleca, 
La cel tîrg de flori, 
Că vin negustori 
Şi mi se duceau 
Şi mi se-ntorceau, 
Pîn tîrg se plimbau, 
Pe uliţa strîmtă, 
Strîmtă și boltită, 
Din ciocan făcută. 
Cu sîrmă-ngrădită. 
D-un ture mi-i vedea 
Şi mi-i întreba: 
— Voinice, voinice, 
Ce te plimbi așa, 
Pe ulița mea, 
Ori vinzi pe mîndra? 

Voinic răspundea: 

— Eu vînz pe mîndra, 
Gălbiori să iau, 
Araciu să dau, 

Araciu turcesc, 

Biru dușmănesc, 

Turc dac-auzea, 
Cîntar mi-și lua, 

Şi mi-o cîntărea 

Și cît ea venea, 
Gălbiori punea. 
Voinic ce-mi făcea? 
Disăgei umplea, 

Pe cal mi-i punea 

Și cu ei pleca, 

Mîndra rămâînea. 
Turcu mi-o lua, 

S-o sărute vrea, 

Dar mîndra grăia; 

— Stai, turcule, stai! 
Nu mă săruta, 

Că eu sînt a ta; 

Stai, să ne-ntrebăm, 
Să ne ispitim: 

Din ce neam ne tragem, 
Din ce viţă sîntem? 
Turcu îi răspundea: 

— Spune, mîndro, spune, 
Nu-ţi fie rușine! 

Eu sînt fata popii Oprii, 
Din ţara Moldovii. 

Și eu mi-am avut, 
Singur frăţior, 
Ciobănașş la oi; 

De frumos în lume, 
Sămăna cu tine; 
Turcii mi-au venit 

Și mi l-au robit, 

Nu l-am mai văzut. 
Turcu răspundea: 

— Surioara mea 

Și eu-s fecior popii Oprii, 
Din ţara Moldovii, 
Turcii m-au robit 

Şi m-au turcit, 

Nimini n-a ştiut. 
Verde d-o lalea, 
Fraţi mi se găseau 
Și se sărutau, 
Calu-ncăleca, 
Voinic alerga, 

Și mi-l ajungea, 
Din gură-i striga: 
— Voinice, voinice, 
Vin de-ţi ia pe mîndra, 
Că mîndruţa ta 
Este sora mea. 
Banii ce ţi-am dat, 
Să fii înzestrat, 

Ca de la cumnat. 
Bine ce-i părea, 
Voinic să-ntorcea, 
Pe mîndra şi-o lua, 
Acasă venea, 
Araciu plătea; 
Araciu turcesc, 
Biru duşșmănesc! 
Bani, ce-i rămînea, 
Cu mîndruţa-i bea. 


Cules personal dela bunică-mea Tudora 
I. Lăzăroiu, în 1890, comuna Bogdănești, ra- 
ionul Rm. Vilcea, regiunea Argeș. 

Tudor Dobrogean 


Tudore, Tudore, 

Săvălaș Tudore, 

Din cap degiughean, 
Hăi, Tudore, hăi! 
N-avea Tudor ce lucra, 
De mititel să-nsura, 
Frumoasă mîndră lua, 
Mîndră ca a lui, 

Nu-i a nimănui. 

Turcii, măre,-l pizmuiau, 

La greu bir mi-l așezau: 
Tot pe lună, 
o pungă plină, 

Cinci galbeni pe săptămînă 
Și pe an 

caru de bani. 
'Tudore, Tudore, 
Săvălaş, 'Tudore! 
Tudor Dobrogean, 
Din cap degiughean, 
Hăi, Tudore, hăi! 
Și ş-avea Tudor, ş-avea: 
Nouă mori în rîurel, 
De macină aurel; 
Nouă mori pe supt pămînt 
De macină la argint. 
Și pe alea că le da, 
De araci nu se plătea, 
De araci turcesc 
Lucru dușmănesc. 
'Tudore, Tudore, 
Săvălaș, Tudore, 
Tudor Dobrogean, 
Din cap degiughean, 
Hăi, Tudore, hăi! 
Și ş-avea Tudor, ş-avea: 
Nouă mori într-un zăgaz, 
Nouă vii într-un pîrleaz, 
Cu aracii noi, 
Cu strugurii moi 
Şi pe alea că le da, 
De araci nu se plătea, 
De araci turcesc, 
Lucru duşmănesc. 
'Tudore, 'Tudore, 
Săvălaş, Tudore, 
Tudor Dobrogean, 
Din cap degiughean, 
Hăi, Tudore, hăi! 
Și ş-avea Tudor, ş-avea: 
Tot cinzeci, 

de berbeci, 

Cu coarnele îmbelciugate, 
Aplecate, 

cam pe spate, 

Ca neagra striinătate; 
Cu coarnele cam sucite, 
Cam sucite, 

răsucite, 
Și cu aur poleite; 
În vîrfu corniţelor, 
Câte o peatră nestemată, 
De plăteşte lumea toată! 
Și pe alea că le da, 
De araci nu se plătea, 
De araci turcesc, 
Lucru dușmănesc. 
'Tudore, Tudore, 
Săvălaş, Tudore, 
Tudor Dobrogean, 
Din cap degiughean, 
Hăi, Tudore, hăi! 
Și ş-avea Tudor, ş-avea: 
Tot cinzeci de epe breze, 
Pintenoage la picioare, 
Cu dangale pe spinare, 
Strănute de cîte-o nare, 
Şi cu ţoluri de: mătase, i 
Mătase şi ibrișin, 
Și cu fir d-ăl bun, 
Cu ciucurii de argint, 
Cum n-am văzut de cînd sînt! 
Și pe alea că le da, 
De araci nu se plătea, 
De araci turcesc, 
Lucru dușmănesc! 
Tudore, Tudore, 
Săvălaş 'Tudore, 
Tudor Dobrogean, 
Din cap degiughean, 
Hăi, Tudore, hăi! 
N-avea Tudor ce mai da, 
Și din gură mi-şi grăia: 
— Maică, măiculița mea, 
Scutură hambarele, 
Pîn toate colţurile, 
Gătește-mi merinzile, 
Toate premenelile, 
C-am să mă duc la Domnie, 

Să mă pling de calicie 
Şi de mare dușmănie. 
'Tudore, Tudore, 
Săvălaş 'Tudore, 
Tudor Dobrogean, 
Din cap degiughean, 
Hăi, Tudore, hăi! 
Maică-sa ce mi-şi făcea? 
Scutura hambarele, 
Pîn toate colţurile 
Și gătea merinzile, 
Toate premenelile. 
Tudor, măre, că-mi pleca, 
La Domnie ajungea, 
Şi din gură aşa grăia: 
— Ai, doamne, măria-ta, 
N-am avut ce d-a lucra, 
De mititel mă-nsurai, 
Frumoasă mînară luai, 
Mîndră ca a mea, 
N-avea niminea. 
Turci m-au. pizmuit, 
Și la bir m-au aşezat: 
Tot pe lună 

o pungă plină, 
Cinci galbeni pe săptămînă, 
Şi pe an, 

caru de bani, 

Am dat bani ce am avut 
Și-am vîndut ce am avut, 
De araci nu m-am plătit, 
De araci turcesc, 
Lucru duşmănesc, 
Și-am venit pîn la Domnie, 
Pîn la-nalta împărăție, 
Să mă pling de calicie, 
Și de mare dușmănie. 
Domnia sta, 

și asculta 
Şi din gură mi-și grăia: 
— 'Tudore, Tudore, 
Săvălaş Tudore, 
Tudor Dobrogean, 
Din cap degiughean, 
Rău mi-ai calicit, 

Rău mi-ai mișelit, 
Rău mi-ai sărăcit, . 
Rău mi-ai scăpătat; 
Fie cu păcat, 
Cine te-a-nvăţat, 
De te-ai însurat! 
Domnia se milea 
Și pe Tudor dăruia: 
Cu turme de oi, 
Cu cirezi de boi, 
Herghelii de cai, 
Pungi pline cu bani. 
Tudore, Tudore, 
Săvălaş, Tudore, 
Tudor Dobrogean, 
Din cap degiughean, 
Hăi, Tudore, hăi! 
Tudor ce-mi făcea? 
La domn că mergea, 
Şi se ploconea, 
Poala-i săruta, 
Disăgei umplea, 
Disăgei de păr, 
Plini cu gălbiori, 
Disăgei de pele, 
Plini cu mahmudele. 
Haznale pornea, 
Cu ele pleca, 
Acas ajungea, 
Poarta deschidea, 
La pivniță năvălea, 
Deștiu-ăl mic cheie-l făcea, 
Ușa descuia, 
La buţi năvălea, 
Din toate gusta 

și bea, 
Tudor se-mbăta 
Şi peste prag mi-și cădea 
Si acolo adormea. 
'Tudore, Tudore, 
Săvălaş Tudore. 
Tudor Dobrogean, 
Din cap degiughean, 
Hăi, Tudore, hăi! 
— Dalei, noră, nora mea, 

Du-te-ii pimniţă coleui 
Şi-ado niţel vin încoă. 
Noru-sa că mi-și pleca, 
Și la pimniţă mergea, 

De 'Tudor să-mpiedeca, 
Îndărăt că să-ntorcea, 

La soacră-sa că mergea 

Și din gură îi spunea: 

— Pă noi hoţii ne-au călcat 
Și la pimniţă au spart, 
Și-au băut de s-au-mbătat 
Și peste prag s-au culcat. 
— Dalei, noră, nora mea, 
Ia nu zice tu d-aşa, 

Că aia nu sînt hoţii 

Şi sînt drăgălăii tăi. 
La-ncercare mi-o punea: 
D-o frînghie că mi-și lua, 
D-un ochete mi-o făcea, 
Jos la Tudor că mergea, 
De git lui Tudor punea 

Și din gură mi-și grăia: 
— D-alei, noră, nora mea, 
Ia săcurea-n mină, fa 

Și trage-i în cap colea, 
Să-i răpunem viaţa, 

Că ne-a spart pimnicioara. 
Dară nora ce-mi făcea? 
Securea-n mînă lua 

Şi o dată mi-i trăgea, 
Capu piftie îi făcea 

Şi pe Tudor omora; 
Lumînare aprindea 

Și pe Tudor cunoștea. 
Mă-sa, măre, ce-mi făcea? 
Cu cuţitu să junghea, 
Doar noru-sa rămînea. 
Ziulică se făcea 

Şi haznalele soseau, 
Haznagiii mi-şi strigau: 
— Deschideţi portiţele, 
Să băgăm haznalele, 

Să ne luăm chiriile, 

Să ne bem dobinzile. 
Tudor nu răspunde, 

! Că n-are de unde! 
| 'Tudore, Tudore, 
Săvălaș, Tudore, 
'Tudor Dobrogean, 
Din cap degiughean, 
Hăi, Tudore, hăi! 


Cules personal de la mamă-mea, Elena, în 
1890, comuna Bogdănești, raionul Rm. Vilcea, 
regiunea Argeș. 


70 
Ghiţă Cătăniţă 


Pe cel deal, pe cea culmiţă, 
Suie-mi Ghiţă Cătăniţă, 
Cu-a lui dalbă mîndruliţă; 
Cu doisprece călușei 
Şi mîndruţa printre ei; 
Cu doisprece catiraşi, 
Încărcaţi de gălbinași. 
Sus pe culme se suia, 
Frumoasă masă-ntindea, 
Masă mare de mătase, 
Pe la căpătiie aleasă, 
Ca şi mîndra de frumoasă. 
Cu mîndruța-mi ospăta, 
Bea-mi Ghiţă, se-nveselea 
Și către mîndra-mi grăia: 
— De cînd, mîndră, mi te-am luat, 
Un cîntec nu mi-ai cîntat; 
Ia zi-mi, mîndră, cîntecu, 
Că mi-e drag ca sufletu. 
Frumos mîndra că-mi grăia: 
— Dalei, Ghiţă Cătăniţă, 
Soţioară cu credinţă, 

7 Eu d-oi sta și ti-oi cînta, 

; Codrii verzi mi-or răsuna, 

| Apele s-or turbura, 

+ Inimă-n om s-o-ncrunta, 
Şi Griiiă mi s-o-nfâca; 
Gruia, Gruia, cel voinic, 


Căpitanu de haiduci, 
Înainte-ţi ţi-o eşi, 

Pe tine te-o prăpădi. 
Ghiţă din gură-mi grăia: 
— Fie moartea cit de rea, 
Miîndră, mîndrulița mea, 
la-ncepi cîntec d-a cînta, 
Ca să-mi vezi vitejia. 
Mîndra mîna-mi întindea, 
O frunzișşoară-mi rupea, 
Frumos la gură-o punea, 
Mîndru cîntec de-mi cînta, 
Codrii verzi că-mi răsunau/ 
Apele se tiurburau, A 
Inimă-n om se- ncrunta, 
Gruia mi se înfoca 
Şi-aşa din gură-mi grăia-l; 
— Voi, băeţi, ocol să-mi daţi, 
Colnicele să-mpănaţi, 
Potecile s-astupaţi, 

Pe Ghiţă să mi-l tăiaţi 

Și mâîndruţa să mi-o luaţi. 
Colnicele împănau, 

Potecile astupau, 

Cu Ghiţă mi se-ntîlneau. 
Gruia din gură-mi grăia: 

— Ghiţă, dă-mi paloșu tău, 
Ca să-ţi mîntui capu tău. 
Frumos Ghiţă-mi răspundea: 
— O dată cu capu meu, 

Nu mi-oi da paloșu meu, 

Că mi l-a dat Dumnezeu, 
Ca să-mi apăr capu meu. 
Gruia din gură-mi grăia: 

— Ghiţă, dă-mi mîndruţa ta, 
Ca să-ţi mîntui viaţa. 

Ghiţă din gură-mi grăia: 

— Nu ţi-oi da mîndruţa mea, 
Că mi-a dat-o soacră-mea, 
Ca să ţiu casă cu ea. 

Gruia din gură-mi grăia: 

— Vrei la luptă ne luptăm 
Ori în paloșe ne luăm? 

Iară Ghiţă-i răspundea: 

— Ba la luptă, că e dreaptă 

Și de Dumnezeu lăsată. 
Ei la luptă se luau, 

Trei zile mi se luptau, 
Trei zile de vară, 

De la prînz și pînă-n sară. 
Mîndra sta și mi-i privea. 
Dară Ghiţă ce-mi grăia? 
— Mîndră, mîndruliţa mea, 
Ia pune mina colea 

Şi-mi stringe curelușa, 

Că mă topeşte Gruia; 

Mi-e cîinele hodinit, 

Nici cu sapa n-a prășit, 
Nici cu coasa n-a cosit, 

Pe mine m-a ostenit. 
Mîndra așa-i răspundea: 
— Dacă Gruia te-o tăia, 
Pe el de bărbat l-oi lua. 
Ghiţă-așa dac-auzea, 
D-un picior îngenunchea, 
Pe Gruia că-l răsturna, 
Cu paloşu mi-l tăia, 

Apoi la mîndra-și mergea 
Şi-așa din gură-i grăia: 

— Mîndră, mîndruliţa mea, 
Miîndră, de cînd te-am luat, 
Un cîntec nu ţi-am cîntat, 
Dar acuma o să-ţi cînt: 
Foae verde şi-o secară, 
Din munca mea d-astă vară, 
Din munca de la cosit, 
Şeapte clăi am grămădit, 
Toate cu vîrf le-am făcut, 
Numai una n-are vîrf; 
Capu mîndrii-i rînduit 

Să facă la clae vîrf. 

Și așa, cum mi-și cînta, 
Paloș din teacă scotea, 
Capu mînd'iii reteza, 
Cosiţele i le lua 

Și la soacră-sa pleca. 
Soacră-sa, cum îl vedea, 
Pe obraz mi-l săruta 

Și la masă mi-l punea 

Şi din gură-așa-i grăia: 

— Bine-ţi şade, Ghiţă, aşa 
Dar să fii cu fie-mea, 

Tot mai bine ţi-ar şedea. 
El din inimă ofta, 
Cosiţele-i arăta 

Şi din gură-i răspundea: 
— Miîndruţa mea nu mai vine, 
N-are mîndruţa de unde, 
Că cu mintea ei a proastă, 
M-a lăsat fără de casă 

Şi pe ea fără de viaţă. 


Comunicat de G. Vasilescu, învăţător, co- 
muna Balș, regiunea Oltenia. 


7i 
Alapin 


Frunză verde-a bobului, 
Sub poalele codrului, 

La fîntîna Motrului, 
Frumoasă masă mi-e-ntinsă, 
De cincizeci voinici coprinsă, 
De cincizeci cam fără cinci, 
De fac patruzeci și cinci. 
Verde frunză d-o lalea, 

Mai mare cine-mi era? 
Alapin, haiduc bătrîn, 

Cu frate-său Costandin, 

Toţi mi-și beau şi mi-și mîncau, 
Tot chefu că și-l făceau. 
Dar cînd fu despre beţie, 
Despre dalba veselie, 
N-avea naiba ce lucra, 
Constandin că mi-și grăia: 
— Dalei, frate Alapine, 

În cine te-ncrezi mai bine, 
Ori în mine că ţi-s frate, 

Ori în dalbele de arme? 
Verde frunză d-o lalea, 
Alapin îmi răspundea: 

— Verde frunză, muguri verzi, 

Ba eu nu mă-ncredinţez, 
Nici în tine că mi-eşti frate, 
De ţii cu mine-n dreptate; 
Nici în dalbele de arme, 
Armele sînt fiare reci, 
Fiare reci şi lemne seci. 
Verde frunză muguri verzi, 
Frate eu mă-ncredinţez 
Numa-n mîndruliţa mea, 
Care m-am iubit cu ea, 
Din copilăria mea. 
— Verde frunză muguri verzi, 
Geaba mi te-ncredinţezi, 
Că miîndra ta a plecat, 
Cu soare nescăpătat, 
Cu Pribeagu dintre munți, 
Dintre munţi, din văi adînci. 
Dalei, neică Alapine, 
Tu să te iei după mine, 
Că-ţi vine Pribeagu-n mînă, 
Că el vine la fîntînă 
Cu mataraua pe mînă, 
Să ia apă-n matara 
Să-şi adape mîndruţa. 
Alapin ce mi-şi făcea? 
` La fîntînă se ducea, 
Cu Pribeagu se-ntîlnea, 
De departe-l proţăpea: 
— Măi Pribege, dumneata, 
Ce ai tu cu mîndra mea, 
Care m-am iubit cu ea, 
Din copilăria mea? 
Ori la săbii ne tăiem, 
Ori la luptă ne luptăm? 
— Ba la luptă, că e dreaptă 
Și de Dumnezeu lăsată. 
Ei la luptă se luau, 
Amîndoi că se luptau: 
Zi de vară, 

pînă-n sară, 
Pîn' la soare-n scăpătoare. 
Verde frunză d-asunie, 
Cînd mi-era pe la chindie 
Mi-era luptă cu mânie. 

Dar Pribeagu ce-mi făcea? 
Odată se-nfierbiînta, 
P-Alapin mi-l aducea, 

De genunchi că-l genunchea, 
Briniviciu-i se rupea, 
Şălvăreii-i se lăsau, 

Nici o putere n-avea. 
Alapin că mi-şi grăia: 

— Mâîndră, mîndruliţa mea, 
Vin de-mi leagă briniviciu, 
Că mă omoară păgînu. 
Verde frunză d-o lalea, 

Dar mîndra că-i răspundea: 
— Car pe car v-ăţi birui, 
Tot un bărbăţel mi-o fi. 
Dacă vedea şi vedea, 
Constandin ce mi-și făcea? 
La Pribeagu că mergea 

Şi din gură-așa-i grăia: 

— Măi Pribege, dumneata, 
Pe trate-meu l-ăi tăia, 

Dar de mine n-ăi scăpa, 
Nici în cer, nici în pămînt, 
Nici în gaură de şarpe. 

Şi aşa cum mi-și vorbea, 
Mina pe Pribeag punea, 
Cu mîndra-l împreuna, 

C-o funie mi-i lega, 

D-o arie mi-şi făcea, 

D-un steajer că mi-și bătea 
Şi pe steajer că-i lega, 

Foc de la tălpi că le da. 
Frumoasă masă-ntindea 

Şi mi-și beau şi mi-și mîncau 
Şi mîndra le lumina. 
Costandin ce mi-și făcea? 
Mîna-n cenușe băga, 
Cîte-un oscior mi-și găsea, 
În piuă că le pisa 

Şi-n vînt le vîntura, 

Aşa necăjit era. 


Cules personal de la bătrînul lăutar Vasile 
Daragiu, comuna Lungești, (Valea Mamului), 
raionul Drăgășani, regiunea Argeş. 


339 


72 
Moşneag 


Cînd mi-era la tinerețe, 
Fiu din trup nu și-a născut; 
Iar acum la bătrînețe, 

Fiu din trup el și-a născut. 
Joi, măre, mi l-a născut, 
Vineri mi l-a botezat, 
Sîmbătă l-a logodit, 
Duminică l-a nuntit, 

Luni în oaste mi l-a scris, 
Marți de noapte l-a pornit. 
El cu graiu mi-a lăsat: 

— Taică, tăiculețu meu, 

Al meu şi-al lui Dumnezeu, 
Tu pe noru-ta s-o ţii: 
Nouă ani şi jumătate, 
Pîn-o zavîrni la zece. 
Atunci eu de n-oi veni, 
Pe noru-ta s-o măriţi. 

Şi așa cum mi-i grăia, 
Inel din deștiu că scotea, 
Jumătate mi-l rupea 

Și nevestii că i-l da, 
Jumătate mi-l oprea. 
Voinic în oaste pleca, 
Moşneagu că-mi răminea: 
Rămînea moșneag oftînd 

Și noru-sa lăcrămînd. 
Verde frunză ş-o lalea, 
Nouă ani îmi aștepta, 
Nouă ani şi jumătate, 
Pînă-mi zăvîrnea la zece; 
Peţitorii mi-i venea, 

Pe noru-sa mărita 

Și de nuntă se gătea. 

Ziua nunţii, cînd sosea, 
Moșneag, măre, ce-mi făcea? 
De ciudă și de mînie, 

Se suia în deal la vie. 

Tăia viţa din pămînt 

Şi-o arunca peste crîng; 
Mi-o tăia din rădăcină 
Şi-o. arunca peste grădină; 
N-o tăia să odrăslească, 
Și-o tăia s-o părăsească. 
Cînd se uită mai la vale, 
De către soare-răsare, 
Verde frunză popilnic, 
Tare-mi vine d-un voinic, 
Voinic negru, calu negru; 
Voinic negru de gînduri, 
Calu negru de drumuri. 

— Dalelei, moșneag bătrîn, 
Ce sapi via din pămînt 

Şi mi-o arunci peste crîng, 
Şi mi-o tai de la tulpină 

Și mi-o scoţi din rădăcină 
Și-o arunci peste grădină? 
Ce n-o sapi s-o odrăslești, 
Și mi-o sapi s-o părăsești? 
Moșneag din gură grăia, 

Şi din inimă ofta: 

— Voinic negru și cal negru; 
Voinic negru de gînduri, 
Şi cal negru de drumuri, 
Cit mi-am fost la tinereţe, 
Fiu din trup nu mi-am născut; 
Dar acum la bătrîneţe 

Fiu din trup eu mi-am născut. 
Joi, măre, mi l-am născut, 
Vineri mi l-am botezat, 
Sîmbătă l-am logodit, 
Duminecă l-am nuntit, 
Luni în oaste mi l-a scris, 
Marţi de noapte l-a pornit. 
În oaste cînd a plecat, 

El cu graiu mi-a lăsat 

Pe noru-mea să mi-o ţiu: 
Nouă ani și jumătate, 
Pînă-o zavîrni la zece, 
Pîn-atunci de n-o veni, 

Pe noru-mea s-o mărit. 

Verde frunză bob năut, 
Cuvîntu i l-am păzit: 

Eu pe noru-mea am ţinut 
Nouă ani şi jumătate, 
Piîn-a zăvîrnit la zece, 

El din oaste n-a venit, 
Peţitorii mi-au sosit, 

Azi pe noru-mea mărit; 
Eu de ciudă, de mînie, 
Mi-apucai drumu la vie, 
Şi scoţ via din pămînt 

Și mi-o arunc peste crîng 
Și mi-o tai de la trupină 
Şi mi-o scoţ din rădăcină 
Și-o arunc peste grădină. 
— Dalelei, moșneag bătrîn, 
Lasă via în pămînt, 

Lasă via n-o tăia, 

Hai să-ţi văd pe noru-ta 
Să-mi dai un pahar de vin, 
Pentru fiu-tău să-nchin; 
Şi-o felioară de pîine, 
Să-ţi spui de fiu-tău bine. 
Via, măre, mi-o lăsa, 

Cu voinic acas pleca. 
Toată nunta că-mi juca, 
Nuntași beau, se-nveseleau, 
Voia bună şi-o făceau. 
Voinic cal descăleca, 

Și în casă mi-și intra. 
Intra-n casă nechemat 

Și bea vinu nenchinat! 

— Care-i nunu cel mai mare, 
Cu grija nunţii în spinare, 
S-aducă pe fină-sa, 

S-o dăruiesc cu ceva. 

Pe fină-sa aducea 

Și mîna îi săruta. 

Da voinicu ce-mi făcea? 
D-o punguliţă scotea, 
Mîna-n pungă mi-și băga, 
D-un ineluș mi-şi scotea, 
Ineluș cam jumătate, 

Şi-l da miresii să-l poarte. 

Mireasa dacă-l vedea, 
Așa din gură striga: 

— Beţi, băeţi, şi chiotiţi, 
Şi de cale vă gătiţi, 

Că bărbatu mi-a sosit. 


Cules personal de la mătușe-mea Tudora 
I. Lăzăroiu, în 1890, comuna Bogdăneşti, ra- 
ionul Rm. Vilcea, regiunea Argeş. 

Neguţa 


Verde frunză bob năut, 

Ce gîlceavă s-a făcut, 

Cu Vlaicu din Cîmpulung? 
Cu Neguţa s-a-ndrăgit, 

Pe Oncică l-a urit. 

Verde frunză măr sălciu, 
Oncică mi-e chirigiu, 
Chirigiu la București, 

Cu neșşte buţi mari domnești. 
Vlaicu-mi este pîrcălab, 
De scoate banii din sat. 
Verde frunză d-o lalea, 

Da Neguţă ce-mi făcea? 
Din pat că mi se scula, 
La o vecină mergea 

Și din gură o-ntreba: 

— Au nu ştii, soro, ceva, 
Să dau lui Oncea să bea, 
Să-mi ticnească dragostea? 
— Fa, Neguţo, fata mea, 
Tu cu mintea ta a proastă 
Ai să rămîi făr de casă, 
Făr de casă, făr de masă, 
Făr de soţie la casă. 

Dar Neguţa ce-mi făcea? 
Mîna-n pozînar băga, 

Doi gălbiori mi-și scotea, 
În mîna ţigăncii-i da. 

Să vezi darea, | 

, trece marea, 
Pe Neguţa mi-o-nvăţa: 
— Tu, soro, să mi te duci, 
în vale la Piscupie, 
Să face d-o spiţerie 
Si d-acolo mi-ăi lua: 
Săricică d-o para 
Si otravă de alta, 
Să dai lui Oncea să bea, 
Să-ţi ticnească dragostea. 
Ea acolo se ducea, 
Si ea, măre, mi-și lua: 
Săricică d-o para 
Si otravă de alta; 
În butoi le plămădea, 
În pimniţi îl băga. 
Jacă şi Oncea sosea, 
De la Bucureşti venea, 
Porţile le deschidea, 
Caru-n curte îl băga, 
Şease boi că dejuga. 
Neaga la masă-l poftea: 
— Onceo, soţioara mea, 
Ce bucate ţi-am gătit 
Aseară, că n-ai venit, 
Bucatele s-au răcit, 
Bucatele ăl de asară, 
Prin tingiri și prin sahane. 
Oncea din gură grăia: 
— Neguţo, soţia mea, 
Pune masă să mănînc 
Si-mi aşterne să mă culc, 
Că sînt, soro, ostenit. 
Neaga-n pimniţă intra, 
Butoi în dreapta lua 
Și paharu în stînga. 
Un pahar de vin punea, 
În mîna lui Oncea-l da: 
— Poftim Onceo, vin de bea, 
De la mănușşița mea, 
Ori ăi bea, ori n-ăi mai bea. 
Paharu-n mînă lua, 

Odată, noroc! zicea 

Şi peste cap că mi-l da, 
După scaun că pica, 

Și Oncea că mi-şi striga: 
-— Neguţo, soţia mea, 
Dacă ţi-am fost cu urit, 
De ce nu m-ai năpustit 
Și-ai dat de m-ai otrăvit? 
Nici sufletu nu-i eşea, 
De picioare-l apuca, 

În cămară mi-l tîra, 
Lacătu că i-l punea. 

Și la Vlaicu se ducea: 

— Măi, Vlaicule, dumneata, 
Cine ţi-a fost cu urît, 
I-am dat şi l-am otrăvit. 
Vlaicu, dacă mi-auzea, 

La ienighei poruncea, 
Caii la rădvan punea 

Şi la Bucureşti pleca. 
Mergea Vlaicu ce mergea 
Şi sta-n loc şi se gîndea 
Şi din gură așa-mi grăia: 
— Sictir d-aci, prefăcută, 
Toţi calicii te sărută, 

Că de-i sta, te-i mînia, 
Mi-ei făcea ca lui Oncea! 
Jos din rădvan că mi-o da, 
Acasă că mi-şi pleca 

Şi din gură se jelea: 

— Onceo, soțioara mea, 
Eu cu mintea mea a proastă, 
Cum rămăsei făr de casă, 
Făr de casă, făr de masă, 
Făr de bărbăţel la casă! 
Din gură mi se jelea, 
Faţa albă-și zgîria, 

Păr galbin dărăpăna. 


Cules personal de la Udilă Radu, soldat Reg. 
II, linie, 1892, 

74 
Vişa şi Guşa 


Verde de măslină, 
Colo la îîntînă, 

La colţ de grădină, 

O fîntînă lină, 
Ghizduri de marmură, 
Copăcel d-argint, 
Car’ n-am pomenit, 
De cînd şi eu sînt 
Pe negru pămînt. 
Sus pe ghizdurele, 
Două păsărele. 

Nu sînt păsărele, 

Ci sînt surăţele, 

De mă crezi pe mine, 
Ţi le spui pe nume: 
Guşa cea bogată 

Și Vişa frumoasă. 
Ele se vorbeau 

Şi se sfătuiau: 

Pe cine să ia. 

Gușa cea bogată 
Mi-şi grăia: — Surată, 
Eu m-oi mărita; 
Tata ce mi-o da: 
Zestre, cai și boi, 
Cinci sute de oi, 
Plugșor cu opt boi, 
Cu argat la ei, 

Şease mii de lei. 

Vişa cea frumoasă 


Mi-şi grăia: — Surată, 
Geaba ești bogată, 
Bogăția ta, 


Nu mă uit la ea; 
Frumuseţea mea 
Bate zestrea ia; 
Ochișorii mei, 
Bate banii tăi; 
Sprîncenele mele, 
Bat oile tele; 
Mijlocelul meu, 

Bate plugu tău, 
Plugu cu opt boi, 
Sutele de oi, 

Miile de lei. 

Foae d-o lalea, 

La ele-asculia, 
Mîndru ciobănaș, 
Copil drăgălaş, 
Mîndru Păunaș, 
Cu fluer doinaș, 
La ele-asculta 

Și mi se gîndea, 
Pe cine să ia: 

„Să iau pe Gușa 
Şi cu zestrea sa; 
Dară cine ştie, 

O da o sgălbează, 
Oile să moară, 

O veni belea, 
Banii că mi-i ia, 
Eu rămîi cu Gușa, 
Să stau cu ea-n pat, 
Sînt de rîs-n sat. 
Ia să iau pe Vișa, 
Dacă e săracă, 
Dar e mai frumoasă, 
D-o vrea Dumnezeu, 
Oi munci şi eu, 
Oi munci și-oi face, 
Bani şi dobitoace.“ 
Pe Vişa lua, 

Și nuntă făcea. 
Cine-i cununa? 
Un mocănaş scurt, 
Cu cojocu lung, 

La masă şedea, 
Dar ce-i dăruia? 
Seapie mii de lei, 
Opt sute de oi, 
Plug cu zece boi. 
Fie-i dăruială 

Și de pomeneală. 


Comunicat de I. C. Popescu, din comuna 
Valea lui Soare, raionul Olteniţa, regiunea 
Bucureşti. 

75 
Panait 


Verde, verde, de trei mure, 
Panait de la pădure, 
Acuma-n cîntec se pune. 
Verde, verde izmă creață, 
Cînd fu joi de dimineață, 
Mai de noapte se scula, 
Pe ochi negri se spăla, 
Și la slugă poruncea, 
Orz în traistă că-mi punea 
Şi pe roibu-mi ţesăla, 
Cu peria-l peria, 
Cu unt proaspăt mi-l ungea, 
Stii, ca soarele sclipea. 
Saua pe el mi-şi punea 
Și la scară mi-l trăgea, 
Panait pe el sărea. 
Sărea ici, 

sărea colea, 
Zbura ca o păsărea, 
Cu norii s-amesteca 
Şi-mi sosea în Gîngiova. 
Dar în bilci la Gîngiova, 
Cu pandurii se-ntilnea, 
La cîrciumă se trăgea, 
Multe sticle poruncea 
Și cu pandurii le bea. 
Apoi prin biîlci că mergea 
Ju Marița se-ntîlnea, 
Fata lui Ion Pața 
Şi la brațe mi-o lua 
Şi-n guriță-o săruta. 
Dar Marița ce-mi grăia? 
— Panaite, dumneata, 
Să fugi, frate, de-aciia, 
Că ne vede tăicuţa 
Și nu ştii ce s-o-ntîmpla. 
Panait ce mi-şi făcea? 
La Ion Paţa mergea 
Şi din gură-așa-i grăia: 
— Jon Paţa, dumneata, 

Să-mi dai mie pe Marița, 
S-o fac soţioara mea, 

Că eu m-am iubit cu ea, 
Din copilăria mea. 

Ion Paţa ce-mi grăia? 

— Să fugi, mișel, d-aciea, 
Pe Marița nu ţi-oi da. 

Şi așa cum mi-și grăia, 
Cai la căruţă-mi punea, 
Cu Marița acas’ pleca, 
Podu Jiului trecea. 
Panait ce mi-și făcea? 
Pe roibu încăleca 

Și din gură mi-şi grăia: 
— Roibule, căluţ de crîng, 
Să-mi treci apele jucînd, 
Să mergem la Marița, 
Care m-am iubit cu ea, 
Din copilăria mea. 

Cînd la Marița sosea, 
Singurică mi-o găsea, 
Mîna-n brîu că-i arunca 
Și sus pe șea mi-o punea, 
La pădure se ducea 

Şi cu ea se cununa, 
C-aşa-i dorea inima. 


Comunicat de Şt, St. Tuţescu, învățător, co- 
muna Catanele, raionul Băilești, regiunea Ol- 
tenia. 


II 


DOINE HAIDUCEȘTI, DE ARMATĂ 
ŞI RĂZBOI 
(76—194) 


1. HAIDUCEŞTI 

Cînd fu la cincizeci şi trei 


Foaie verde fîn vizdei, 
Cînd fu la cincizeci și trei, 
Cînd s-a-ncoronat Știrbei, 
Puneai plugu unde vreai 
Și brăzdai pe cît puteai. 
Cînd fu la cincizeci și opt, 
Ni s-a luat pămîntu tot; 
Ciocoii s-au ridicat, 
Pe Ştirbei l-au degradat, 
Pe noi ne-a-ndelimitat, 
De casă patru pogoane, 
Numai rîpe şi sodoame, 
Pliîng copilașii de foame. 
Verde frunză mărgărit, 
Ciocoii ne-au sărăcit, 
lerbăritu l-au urcat, 

- Ocalele-au micșorat, 
Tutunul l-au jumulit 
Și biru l-au mai mărit, 
"Țăranii supt grea povară 
De bir, podvezi şi toncieră; 
Mai sînt încă zeciuieli, 
Taxe noi şi învoieli. 
Are românu doi boi: 
Toată vara hăi şi hăi, 
În pogoane la ciocoi. 
lar toamna la socoteală, 
Rămiîne dator p-o vară. 
Făcui toată vara zile, 

Caru, boii după mine, 

Și acum la socoteală 
Rămăsei eu dator iară. 
Are cîte-o babă-o vacă, 
Face toată vara clacă; 
Cînd vine socoteala, 

Nu e plătită vaca. 

Este cîte-un arendaș, 
Prinde cîte-un românaș, 
La cîte-un braţ de nuiele, 
De-mpletit gardu cu ele, 
Îi ia iapa pentru ele. 
Frunză verde mere, pere, 
Cînd prinde cîte-o muere, 
La o oală de urzici, 

Ce-o duce și ea la curci, 
Îi ia vaca din gîrlici. 

Vai, ţăranii, vai de noi, 
Ne-au fript hoţii de ciocoi: 
Ziua, noaptea greu muncim, 
Pe ciocoi să-i hărănim. 


Cules personal din comuna Ștefănești, raionul 
Drăgășani, regiunea Argeș. 


77 
Colea-n deal la Făgădău 


Frunză verde de dudău, 
Colea-n deal la Făgădău, 
Bea săracu cu bogatu, 

Bea stăpînu cu argatu. 
Bogatu se tot mîndrea 

Și din gură porîncea: 

— Măi crîșmar, măi făgădar, 
Adă mie vin d-un ban 

Să cinstesc pe ăst sărman! 
Săracu că mi-și rîdea 

Şi din gură porîncea: 

— Măi crîşmar, măi făgădar, 
Adă mie vin de-un zlot 

Să beau cu bogatu nost. 

— Măi sărace, fudulie, 

Nu-ţi pune punga cu mine, 
Că n-ai hăinuţă pe tine; 
Tu nu ai turme de oi, 
Nici care cu patru boi, 

Să te potrivești cu noi! 

— Măi bogate, bogăţele, 
Dacă ai averi de-acele, 
Nu-mi scoate ochii cu ele; 
C-averile cele multe 
Sînt ca un izvor de munte: 
Astăzi cură, podidește, 
Miine scade, se opreşte. 
Tu ai turme mari de oi; 
Ai şi turme de nevoi. 

Că pe unde-s turme mari, 
Sînt şi lupi, sînt şi tilhari! 
— Măi sărace, sărăcilă, 
Aş avea milă de tine, 

De n-ai fi tu om pizmaș 
Și la inimă vrășmaș! 

— Măi bogate, fătu meu, 
Nu fi tu dușmanu meu, 
Că nu-ţi vreau nici rău, nici bine, 
N-am ce împărţi cu tine. 
Tu ai turme mari de oi, 
Ai și car cu patru boi; 

Eu un cal bun de nevoi. 
Tu ai bani de aruncat, 
Galbeni mulţi de sămănat; 
Eu am numa un topor, 
Care mi-i bun frăţior. 

Dar ce aduni tu-ntr-o vară, 
Eu adun numa-ntr-o sară; 
Căci toporu mi-e vrăjit, 
Cu tăiuşu oţelit; 

Cînd el se întoarce-n vînt, 
Cad bogaţii la pămînt! 

Măi crîșmar, măi făgădar, 
Ad-o vadră de Cotnar 

Și de plată n-ai habar, 

Că săracu cînd cinstește, 
Varsă sînge şi plăteşte. 


Cules personal din comuna Bogdănești, raio- 
nui Rm. Vilcea, regiunea Argeș. 

78 
La cîrciuma cu tufanu 


Frunzuliţă ca lipanu, 

La cîrciuma cu tufanu, 
Bea bogatu cu sărmanu; 
Dar bogatu ce-mi. zicea? 
— Ce bei împotriva mea, 
Că nu ai averea mea? 

Eu am care ferecate, 

Cu doisprece boi în curte 
Și-o mie de oi la munte. 
Dar sărmanu ce-mi zicea? 
— Arză-ţi focu carele 

Și toate averile, 

Să-ţi rămilie oile, 

Să le luăm hîrşoagele, 

Să le dăm la cojocari, 

Să fac nevestii peptar. 


Comunicat de Gh. Popescu-Ghica, învățător, 
comuna Olăneşti, raionul Rm. Vilcea, re- 
giunea: Argeș. . 

Măi sărace, vreme rea 


— Măi sărace, vreme rea, 
Ce bei tu-mpotriva mea? 
Tu n-ai cară ferecate, 
Nici pătule cu bucate. 
Iar săracu auzea 

Și din gură-i răspundea: 
— Arză-ţi focu carăle, 
Să-ţi rămiie fearăle, 

Să le car cu braţele, 

Să le duc la tămădău, 

Să plătesc ce-am băut eu. 


Comunicat de bătrinul sătean M. Z. Gilcescu 


din comuna Cărbunești, raionul Gilort, re- 
giunea Oltenia. 

80 


Stau în drum şi mă gîndesc 


Stau în drum şi mă gîndesc, 
Pe cin să mai sărăcesc, 
Să beau vinu să-l plătesc? 
Și ţi-aș trage de dușman, 
Să mă ţiu de tine-un an, 
Cu iască și cu amnar; 
Şi ţi-aş zice om bogat, 
Om bogat și fără sfat, 
Ce tot mii prin bălării, 
Fără nici un căpătii? 
Toată iarna te-am rugat 
Şi-n seamă nu m-ai băgat. 
Să-mi dai două-trei parale, 
Să-mi iau copiilor sare; 
Că mălai le-am cumpărat 
Și-l mănîncă nesărat. 
Ciocoi, inimă de cîine, 
Veni-o vara ca mîine, 
Cînd o să-mi zici tu jupîne! 
Și eu ție să-ţi zic cîine! 
Să te bat cu ghidănacu 
Să-ţi fac pielea ca bumbacu, 
Iar spinarea 

ca căldarea, 
Să-ţi iau pielea după cap, 
Să-mbrac coada la mîzdrac. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geș. 

Stau în loc și mă gîndesc 


Stau în loc și mă gîndesc: 
Ce s-apuc, ce să muncesc, 
Piinea să-mi agonisesc, 

Copiii să-mi arănesc! 

Că doi boi, ce-i avusei, 
De vremi rele-i răpusei; 
Verde frunză popilnic, 
În bordei nu am nimic, 
Doar o bîrnă cu cenușe, 
Aruncată după ușe. 

Dar nici aia nu-i a mea, 
C-a tors soacră-mea pe ea; 
Cînd i-o trebui o ia, 

Să spele și să se lea, 
Amărită viaţa mea! 
Ipistatu cu turbare, 

Îmi luă topor şi căldare. 
Tot plătind la angarale, 
Am ajuns d-amar și jale 
Și de-o fi să mai plătesc 
Pierd şi locu părintesc. 
Frunză verde foaie lată, 
Mă dusei la judecată; 
Dacă mi-a lipsit ploconu, 
N-a mai judecat coconu. 
De-ar da sfîntu Dumnezeu, 
Să umble şi plugu meu: 
Să pui să brăzdez ales, 
Unde-o fi crîngu mai des. 
Pistoalele să înjug, 
Sabia s-o pui la plug, 

Să trag brazda dracului, 
Din mai susu dealului, 
Drept în capu satului, 
Prin ușa bogatului. 


Comunicat de bătrinul sătean M. Z. Gilcescu, 
din comuna Cărbunești, raionul Gilort, re- 
giunea Oltenia. 

Văzui frunza fagului 
Văzui frunza fagului, 


După dosu Mamului, 
Ca gușa brotacului, 

Pusei gîndu dracului, 
Dasupra bogatului: 

Să-mi trag brazda plugului, 
Pîn ușa bogatului, 

Legea ta de om bogat, 
Toată iarna te-am rugat 
Să-mi dai două-trei parale, 
Să iau copiilor sare, 

Că mălai le-am cumpărat 
Și-l mănîncă nesărat. 
Veni-o vara ca mîine, 

Te-i ruga și tu de mine, 
Să-ţi fac două-trei răzoare, 
Să-mi dai două-trei parale. 
Verde, verde, ş-un spanac, 
Unde-i vedea om bogat, 
Să-l aduci la plug legat, 

Cu măciuca să mi-l moi 
Să-l fac să miîie la boi. 


Cules personal de la bătrînul lăutar Vasile 
Daragiu, din comuna Lungești, raionul Drä- 
gășani, regiunea Argeș. 

Lua-v-ar dracu de ciocoi 


Frunză verde usturoi, 
Lua-v-ar dracu de ciocoi, 
Veni-o vremea de-apoi, 
Să slujiţi şi voi la noi, 
Cum am slujit noi la voi. 
De v-oi prinde în zăvoi, 
Cu măciuca-am să vă moi, 
De trei piei să vă despoi. 


Cules personal de la bătrînul lăutar Dumitru 
Ursaru, din comuna Drăgășani, regiunea Ar- 
geș. 

Lua-v-ar dracu de ciocoi (II) 


Lua-v-ar dracu de ciocoi, 
A venit vremea d-apoi, 
Să punem primar din noi, 
Să vă judece pe voi. 
Consiliii satului, 

S-au făcut ai dracului: 
Dacă-i dai ocaua plină, 

Îţi face dreptatea bună; 
Dacă-i dai ocaua goală, 

Te ia cu prăjina-n goană. 


Cules personal din comuna Prundeni, raionul 
Drăgășani, regiunea Argeș. 

La moară la Barlaboi 


La moară la Barlaboi, 

E un car cu șease boi, 

Încărcat cu păpușoi. 

Dindărătul carului, 

Arendașu satului, 

De frica ţăranului: 

— Bună ziua, măi țărane! 

— Nu-ţi mulţămesc, măi cocoane! 
— Măi ţărane, tu eşti beat. 

— Sictir, ciocoi gulerat, 

Ce mă faci pe mine beat? 

De trei zile n-am mîncat, 

Cu apă pe ochi n-am dat. 
Veni-o vremea d-apoi, 

Şi-om pune primar din noi, 
Şi-om juca şi noi pe voi, 

Te-oi prinde pe la zăvoi, 

Să-ţi dau bite, să te moi, 

Să-mi scot bănişorii mei. 
Comunicat de G. Florescu, învăţător, din 


comuna Vilsănești, raionul C., de Argeș, re- 
giunea Argeș. 

86 
E De cînd n-am mai fost haiduc 


Verde frunză bob năut, 

De cînd n-am mai fost haiduc, 
Lemnişoarele-n crîng pling, 
Peste mijlocel se frîng. 

Ciocoii s-au hainit, 

De cînd nu i-am pipăit; 

l Dar la vară iar mă duc. 

De mă duc, de nu mă duc, 
Nume tot port de haiduc. | 


Cules personal de la bunică-mea Tudora 
I. Lăzăroiu, din comuna Bogdănești, raionul 
Rm. Vilcea, regiunea Argeș. 


! 87 
Mă uitai de vale-n luncă 


Frunzuliţă de lăptucă, 
Mă uitai de vale-n luncă, 
Să văz plugurile umblă? 
Toate umblă și dejugă. 
Boii pasc la iarbă verde 
Și cornacii-n sat la fete, 
Pogonicii la neveste. 
Numai pluguleţu meu, 
Sade la o parte rău, 
Aşteaptă la capu meu. 
Dar-ar bunu Dumnezeu, 
Să umble și plugu meu. 
Unde-o fi crîngu mai des, 
Să pui plugu să brăzdez, 
i Pe marginea crîngului, 
Crîngului, 

tufișului, 
Să trag brazda plugului, 

Peste trupu grecului, 
Grecului, 

ciocoiului, 
Că pe noi ne-a cotropit, 
De fete ne-a sărăcit, 
Neveste ne-a necinstit. 


Cules personal din comuna Ştefăneşti, raionul 
Drăgășani, regiunea Argeş. 

Satu-i mic şi valea mare 


Foae verde salbă moale, 
Satu-i mic și valea mare, 
Are piîrcălab, ori n-are? 
Are-un hoţ de pîrcălab 

Și c-un ciocoi gulerat, 
Bată-l crucea cin l-a fapt, 
Că m-a pus la bir cinci lei 
Şi n-am altceva-n bordei 
Decît numai un boldei 

Și vreo cinci braţe de tei 
Și nici aia nu-s ai mei; 

A tors soacră-mea pe ei. 
Dacă văzui şi văzui, 

Mă rugai de pîrcălab, 

De pîrcălabu de sat, 

Ca să mă lase mai slab: 
Să mă lase-ntr-o leiţă, 
Nici d-aia n-avui credinţă; 
Să mă lase-n cinci parale, 
Bată-l Dumnezeu p-ăl d-are. 


Cules personal din comuna Prundeni, raionul 
Drăgășani, regiunea Argeș. 

De cînd mare m-am făcut 


De cînd mare m-am făcut, 
Pe mama am părăsit, 

La Bucureşti am fugit. 
La București cum venii, 
Multe vorbe auzii 

De la cîinii de ciocoi; 
Cum ei mi se sfătuia 

Ca să-mi vînză ţara mea, 
Fără milă, fără dor, 

Să vînză pe mama lor. 
Ceva dacă m-oi mări, 

Oi şti de le-oi răsplăti: 
Mi-oi încinge săbioară, 
Și-oi lua ciocoii la goană! 


Cules personal de la bătrinul lăutar Vasile 
Daragiu, din comuna Lungești, raionul Dră- 
gășani, regiunea Argeș. 

Stau în loc și mă gîndesc 


Stau în loc şi mă gîndesc, 
Ce să fac, cum să trăiesc, 
Cu ce să mă arănesc? 
Să m-apuc de plugărie, 
N-am nici petec de moșie; 
Să m-apuc de haiducie, 
Haiducie, 

voinicie, 
Că mult mi-este dragă mie! 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeş. 

Oltule, Olteţule (I) 


Oltule, Olteţule, 
Seca-ţi-ar piraele 

Şi toate izvoarele, 

Să rămiie pietrile, 

Să-mi treacă fetiţele 

Să le speli picioarele. 
Oltule, rîu blestemat, 
Ce-mi vii mare turburat, 
Turburat şi veninat, 

Ori la coadă te-a plouat? 
Moaie-ţi moaie-ţi apele, 
Slăbeşte-ţi virtejele, 

Ce te repezi ca un zmeu, 
De oprești pe neic-al meu? 
Oltule, pe malu tău, 
Dar-ar bunu Dumnezeu, 
Crească iarba ş-un dudău, 
Să pască Vînătu meu. 
Oltule, pe matca ta, 
Dar-ar Maica Precesta, 
Şi sfînta Dumineca, 
Să-mpuieze lupoaica, 

Să mi-o-mpușc cu flinta mea, 
Să fac mîndrii malotea. 


Cules personal de ia bătriînul lăutar Dumitru 
Ursaru, din comuna Drăgășani, regiunea Ar- 
geș. 

Oltule, Olteţule (II) 


Oltule, Olteţule, 
Seca-ţi-ar izvoarele, 
Şi toate piraiele, 

Să rămiie pietrile, 

Să treacă fetiţele, 

Să le speli picioarele. 
Oltule, pe matca ta, 
Dar-ar Dumnezeu, să dea, 
Să crească trestioara, 
Să-mpuieze ursoaica, 

Să mi-o-mpușşc cu flinta mea, 
Să fac mîndrii malotea, 
Cu florile cît palma, 
Malotea cu piei de urs, 
C-așa este portu-n sus. 
Oltule, pe malul tău, 
Dar-ar dragu Dumnezeu, 
Crească iarbă şi dudău, 

Să pască Vînătu meu. 
Oltule, cîine turbat, 

Ce-mi vii mare, turburat, 
“Ori la coadă te-a plouat, 
Ori vrun munte s-a surpai, 
De-mi vii mare, turburat, 
Cu plăvii amestecat? 

Dar ce fel de plăvi mi-aduci? 
Numai şele şi iebînci 

Şi chivere de haiduci 

Și căpestre de cai murgi, 
Dalbe feţe de voinici; 

Şi pe urmă-o plăvioară, 

Ce seamănă-a săbioară, 
Trimeasă d-o surioară. 


Spus de bunică-mea Tudora I, Lăzăroiu, din 
comuna Bogdănești, raionul Rm. Vilcea, re- 
giunea Argeș, 

Supt poale de codru verde 


Supt poale de codru verde, 
Mititel focşor se vede, 
Mititel şi potolit 

Și de haiduci ocolit. 

Nu ştiu zece ori doisprece, 
Unii frig la un berbece. 
Nu mi-l frige, cum se îrige, 
Ci-l întoarce din belciuge 
Și-l așază în cârlige, 

Ca să-i fie carnea dulce. 
Şi-i mai dă cu saramură 
S-aibe gust de băutură. 
De nu-mi credeţi ce vorbesc, 
Eu îi poci ca să-i numesc: 
Unu mi-e Radu Groșanu, 
Și altu Pătru Feteanu 

Și cu Niţă Mărgineanu; 
Apoi Niţă Racoviţă, 

Cu feciorii lui Gheorghiţă, 
Cu băiatu Comăniţă, 

Cu Ispas de la Izlaz, 

Care sare șapte pași, 

De mor domnii de necaz. 
De-o hîrtie le venea, 

Da-n hîrtie ce-mi scria? 
Predă-te tu, Radule, 

Și Petre Feteanule, 

Niţă Mărgineanule. 
Îndărăt ce-i răspundea? 
Decît carte de predare, 
Mai bine-ntr-o vale mare, 
Cu pistoale la picioare, 
Cu paloş la miîinișoare, 
Tot să mai facem parale, 
Că-s bune de cheltuială. 
Potera că mi-și venea, 
Pomoaştele le săpa 

Și nimica nu găsea, 
Numai un corn de bivolel 
Înţăsat cu gălbiori. 


Cules personal de la băirînul lăutar Dumitru 
Ursaru, din comuna Drăgășani, regiunea Ar- 
geș. 

Căpitane de judeţ 


Frunzuliţă ruguleţ, 

Căpitane de judeţ, 

Nu mă tot ţine-n coteţ, 
Pentru-un pui de mînzuleţ; 
Şi-mi dă drumu să mă duc 
Numai pîn la Cîmpulung, 

Să măsor tirgu de lung, 
Să-mi aleg d-un cal porumb, 
Scurt în gît şi lung în trup, 
Cum e bun pentru haiduc. 


Cules personal din comuna Lungeșii, raionul 
Drăgășani, regiunea Argeş. 

Legea ta de căluţ murg 


Legea ta de căluţ murg, 
Aici te beau, te mănînc. 
S-au strîns mîndrele bulug, 
Și mă-ntreabă und mă duc? 
Eu le spui la Cîmpulung, 

La hanul lui Iasan Turc, 

Să măsur grajdu de lung, 
Să-mi aleg d-un cal porumb, 
Scurt în gît şi lung în trup, 
Cum e bun de zurbalic, 

Și cu narea spintecată, 

Mă duce la mîndra-ndată. 


Cules persona! din comuna Ștefănești, raio- 
nul Drăgășani, regiunea Argeş. 

De trei zile beau la bere 


De trei zile beau la bere, 
Las să beau că n-am muere: 
Nici muere, nici copii, 
Nici un fel de căpătii. 
M-a făcut maica oltean, 
Agerel bucureștean, 
Oltean mindru și voinic, 
N-are frică de nimic, 

Car’ păzeşte la colnic, 
Fără băț, fără nimic. 
Singur prin pădurea mare, 
Numai pe negru călare, 

La brîu cu șapte pistoale, 
Patru pline și trei goale. 
Cele goale sînt marghioale, 
Cele pline sînt haine. 


Cules personal din comuna Ștefănești, raio- 
nul Drăgășani, regiunea Argeș. 

lancule, boer turcit 


Iancule, boer turcit, 

Ce te porţi așa urit, 

Numa aur şi argint, 

Din creştet pînă-n pămînt! 
Iancule, boer frumos, 

Ce te porţi așa frumos 

Ca un soare luminos 

Şi de fete drăgăstos! 
Iancule, boer frumos, 
Iancule, unde mi-ai fost? 
— Ia, am fost și eu la tîrg. 
— lancule, ce-ai tirguit? 
— N-am tîrguit mai nimic, 
Numa aur și argint 

Şi vreo opt oca de plumb, 

Să duc la voinici în crîng; 
Că-s voinicii fără minte, 
Prăpădesc la gloanţe multe. 


Cules personal din comuna Ștefănești, raio- 
nul Drăgășani, regiunea Argeș. 

Cîntă, cuce, numai mie 


Cîntă, cuce, numai mie 
C-oi să plec la haiducie 
Şi-o să-ţi las pe mîndra ţie. 
Și-oi să merg în haiducit, 
Să mai mănînc purcel fript; 
S-auz calu nechezînd, 
Pistoalele piîrîind, 

Eu cu mîndruţele-n crîng 
La parale numărînd. 

Și să mai dau prin zăvoi, 
Să mai cîştig un pol, doi; 
Și să mai dau pe colea 

Să mai iau cîte-o para. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geș. 

Cîntă, cuce, numai mie 


— Cântă, cuce, numai mie, 
C-o să plec în haiducie, 
Mîndra mea să ţi-o las ţie. 
— N-am ce face cu mîndra, 
Că nu e de sama mea; 
Mîndra e trup de pămînt, 
Eu sînt păsărică-n vînt. 


Cules personal din comuna Ștefănești, raionul 
Drăgășani, regiunea Argeș. 

Cântă, cuce, numai mie 


Frunzuleană iasomie, 

Cîntă, cuce, numai mie, 

C-o să plec în haiducie. 

Că de mult n-am fost haiduc, 
Dar la vară-o să mă duc. 

Și-o să-mi strig din vîrf de deal: 
Cine mi-e voinic lotrean, 

Vie să-l pui căpitan, 

Să-i dau arme, să-i dau cal; 
Vie să-l pui arămbașşe, 

Peste patruzeci și șase; 
Arîmbașe de voinici, 

Peste patruzeci şi cinci, 

Vai, sărac de maica mea, 
N-am voinici pe sama mea, 
Să-mi poarte durduliţa, 

Să-mi umble umblătura, 
Să-mi puie mîna pe durda, 
Să-mi bage gloanţe cu poala, 
Și praful cu chivăra 

Și să-mi stea la foc să-mi dea, 
Să-mi roșească pajiştea. 


Cules personal de la bunică-mea Tudora I. 
Lăzăroiu, din comuna Bogdănești, raionul 
Rm. Vilcea, ragiunea Argeș. 

La o coadă de vălcea 


La o coadă de vălcea, 
Răsărit-a d-o viorea, 
Păzește Dragu la ea, 
O păzeşte cu flinta, 
Să n-o rupă nimenea, 

— Dragule, de unde vii? 
— De la tîrg du peste Jii, 
— Dragule, ce-ai tirguit? 
— N-am tîrguit mai nimic, 
Numai aur şi argint 

Şi vreo cinci oca de plumb, 
Să duc la voinici în crîng; 
Că-s voinicii fără minte, 
Prăpădesc la gloanțe multe, 
Dau la semn și merg nainte. 


Cules personal de la State M. Dobre, din 
comuna Ștefănești, raionul Drăgăşani, regiu- 
nea Argeș. 

Colea-n vale-n didiţel 


Colea-n vale-n didiţel, 
Șuieră d-un voinicel, 

Mult mi-e nalt și voinicel, 
Parcă-i tras printr-un inel; 
Cu opinci de viezurel, 

Cu cojocelu de mel, 

Cu căciulița de jder. 

— Mă duc, maică, după el, 
— Nu te duce, fata mea, 
C-ăla nevastă nu ia; 
C-ăla e hoţu Jianu, 

Care-i zice căpitanu; 

Cîte fete-au fost pe Jii, 
Toate-au rămas cu copii; 
Fetele du peste Olt, 

Au rămas fără noroc, 

Le-a lăsat plîngînd cu foc. 
Şi fetele după baltă, 

Le-a lăsat plîngînd pe vatră 
Cu cosicioara pe spate. 

— Fie, fie, tot mă duc, 
Dup-ăl tinerel voinic. 


Cules personal din comuna Lengcgii raicuul 
Drăgășani, regiunea Argeș. 

Colea-n vale-n făgețel 


Colea-n vale-n făgeţel, 
S-a ivit d-un voinicel, 

Cu căciuliţa de jder, 

Cu cojocelu de mel; 

— Mă duc, maică, după el. 
— Nu te duce, fata mea, 
C-ăla nevastă nu-și ia; 
Lui, Iancu Jianu-i zic, 
Plîng de el mare și mic, 
Căci este hoţ de colnic; 

El pe cîte a iubit, 

Pe toate le-a amăgit, 

Le-a lăsat și a fugit, 
Altele-n loc a-ndrăgit; 
Cîte le-a chemat la joc, 
Le-a lăsat plîngînd cu foc, 
C-au rămas fără noroc; 

A iubit fetele-n Jii, 

Şi le-a lăsat cu copii; 

A iubit fetele-n vale, 
Le-a lăsat plingînd cu jale. 


Comunicat de G. Florescu, comuna Viisă- 
neşti, raionul Curtea de Argeș, regiunea 
Argeș. 

Colea-n vale-n dedețel 


Colea-n vale-n dedeţel, 

Mă culcai să dorm niţel. 
Nu putui d-un voinicel. 
Mult mi-e-nalt şi subțirel, 
Parcă-i tras printr-un inel, 
Cu căciuliţa de jder, 

Cu cojocelu de miel, 
Dă-mă, maică, după el. 

— Ba, ba, ba, fetița mea, 
După el n-ai ce căta. 

Că nu e voinic curat, 

Îl cunosc pe şuierat, 
Mi-e cu naiba-mpeliţat; 
Asta e hoţu Jianu, 

Jianu du peste Jii, 

Lasă fete cu copii. 


Cules personal de la bătrînul lăutar Vasile 
Daragiu, din comuna Lungești, raionul Dră- 
gășani, regiunea Argeş. 

Colea-n vale-n dedeţel 


Colea-n vale-n dedeţel, 
Frumos doarme un Jienel .... 
— Mă duc, maică, după el. 
— Ba tu, maică, nu te duce, 
Di Că nu e voinic în cruce; 

| Că nu mi-e voinic curat, 

„Nici în cruce botezat. 

Cite fete sînt pe Jii, 
Toate-au rămas cu copii. 

| Hoţule de la Sibii, 

Nu minți fata că vii; 

| Hoţule din Mehedinţi, 

Nu-mi lua fata cu deminţi; 
Hoţule din Slătioare, 

Mi-o făcuși cu burtă mare. 


Cules personal de la bunică-mea Tudora I. 
Lăzăroiu, comuna Bogdănești, raionul Rm. 
Vilcea, regiunea Argeș. 


374 


106 
Sînt fecior de păcurar 


Frunzuliţă de mărar, 

Sînt fecior de păcurar, 
Născut în munţii Balcani; 
Port cămașa de tulpan, 
Căciulă de astrăhan, 
Cojocel de miel biîrsan, 

Și condeiu de tufan, 
Unde scriu, zace un an. 
Cine mi-are mie bine, 

Îi dau inima din mine 

Şi punga plină de rile; 
Cine mi-are mie rău, 

Eu sînt șarpe de dudău, 
D-ăi galbeni de mușcă rău, 


Spus de lăutarul Lache Bercu, din comuna 
Ştefăneşti, raionul Drăgășani, regiunea Ar- 
geș. 


107 
Voiniceii-mi trăiesc bine 


Pînă frunza codru-mi ţine, 
Voiniceii-mi trăiesc bine; 
Dacă frunza cade jos, 
Voiniceii stau la gros; 
Dacă codru frunza-mi lasă, 
Voiniceii-mi trag acasă; 
Umple frunza gropile, 

Și voinicii ocnele. 


Cules personal de la bunică-mea Tudora I. 
Lăzăroiu din comuna Bogdănești, raionul 
Rm, Vilcea, regiunea Argeș. 

O să plec la Cîmpulung 


Frunză verde foi de nuc, 

O să plec la Cîmpulung, 
Să-mi cumpăr d-un cal porumb, 
Să-mi cerc Argeșu d-adînc, 
Să mi-l trec spre Craiova, 
Să nu se ude scara, 

Nici colţu la ipingea. 

Cine m-o vedea călare, 
Să-mi zică toţi căpitane, 
Să-mi fac casă într-un crîng, 
Să-mi iau boișori de plug. 


Cules persona! din comuna Bogdănești, raio- 
nul Rm. Vilcea, regiunea Argeș. 

Sus pe apa Oltului 


Frunză verde a bobului, 
Sus pe apa Oltului, 
Cîntă cucu codrului, 
Inimioara de mi-o pică, 
Mugurelu de-l despică. 
Şi ţi-aş zice de richită, 
Nu te mai văz înfrunzită. 
Să te pui curea la flintă, 
Și codiţă la măciucă, 
Să-mi apuc în hărăciugă, 
Să iau parale de frică. 


Cules personal din comuna Ştefăneşti, raionul 
Drăgăşani, regiunea Argeş. 

Nu mai fii, maică, nebună 


Frunzuliță șo alună, 

Nu mai fi, maică, nebună, 
Cînd mă vezi la băutură, 
Cu voinici d-adunătură. 
Maică, nu te face rea, 
Cînd mă vezi la refenea, 
Cu voinici de seama mea. 
Maică, măiculiţa mea, 
Nu-mi strica inimioara! 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 

Unde-auz cucu cîntînd 


Unde-auz cucu cîntînd, 
Sturzu-n frunză rîcfîind 
Şi merliţa şuerînd, 

Mă fac broască pe pămînt, 
Ca un puişor de lup. 
Negustori la þîlci trecînd, 
Negustori bucureșteni, 
Trec la bilci la Rîureni, 
Să-mi vînză mărfurile, 
Să-mi umple cheselele. 
Ține-mi; Doamne, zilele, 
Să le ţiu drumurile, 
Să-mi cîştig paralele. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geg. 4 

Unde văz drumu cotit 


Verde frunză bob năut, 
Unde văz drumu cotit 

Şi de frunză năpădit, 

Mă fac broască pe pămînt, 
Ca un puișor de lup. 

Cînd văz negustori trecînd, 
Negustori bucureșteni, 
Trec la bilci la Riureni, 
Să-și vînză mărfurile 

Ca să-și umple pungile. 
Și eu izbesc tufele, 

De le golesc pungile 

Şi le scurtez zilele. 


Cules personal de la bătrinul lăutar Vasile 
Daragiu, din comuna Lungești, raionul Dră- 
gășani, regiunea Argeș, 

Băui astăzi, băui mîine 


Verde, verde de mălură, 
Băui astăzi, băui mîine, 
Băui patruzeci de zile, 

La cîrciuma din pădure, 
Cu voinici d-adunătură. 
Mumuliţă, mumă bună, 
Nu veniși c-o vorbă bună, 
Ci veniși c-o vorbă rea, 
Stricaşi refeneaua mea, 
Voinicii s-or mînia 

Şi-or lăsa-n spinarea mea 
Să plătesc refeneaua. 
Băui astăzi, băui mîine, 
Băui patruzeci de zile, 
Băui preţul murgului, 

Și ciolharu surului, 

Văzui saţu vinului. 

Vinu-l beau, rachiu-mi place, 
De parale nu poci face. 
Care la parale face, 
Noaptea nu prea hodinește, 
Parale ş-agonisește. 
Noaptea izbesc tufele, 
De-mi cîştig paralele, 

Car’ le beau cu mîndrele. 
Ziua beau cu popa Brat 

Şi noaptea mi-l port legat, 
De poteri împresurat. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 

Teiule cu frunza lată 


Teiule cu frunza lată, 

Ce bine mi-ai prins odată! 
Supt umbra ta mă umbream, 
De multă oaste scăpam. 

De multe poteri scăpai 

Și armele mi-atîrnai, 

La cel fel de ciopîrtac 

Tot de arme încărcat. 

Dar ce fel de arme sînt? 
Numai coifuri de argint, 
Ce n-am văzut de cînd sînt. 


Cules personal de la bătrînul lăutar Dumitru 
Ursaru, comuna Drăgășani, regiunea Argeş. 

De cînd maica m-a făcut 


Verde frunză bob năut, 
Bob năut şi mărgărit, 
De cînd maica m-a făcut, 
Soarele nu m-a văzut. 

Nici luna, nici soarele, 
Numai căprioarele. 
— Surioară, 

căprioară, 
Nalţă-te-n două picioare 
Și roade codru pe poale; 
Roade poala codrului 
Și frunza gorunului 
Să văz lunca Oltului 
Și piscu Cocorului, 
La cîrciuma Ștefului. 


Cules personal de la lăutarul Lache, din 
comuna Ștefănești, raionul Drăgășani, regiu- 


nea Argeș. 

De cînd maica m-a făcut 


De cînd maica m-a făcut, 
Nici luna nu m-a văzut; 
Nici luna nici soarele, 
Numai căprioarele. 
— Căprioară, 

surioară, 
Nalţă-te-n două picioare 
Şi-mi roade codru pe poale. 
Roade poala codrului 
Şi umbra salcîmului 
Să văz lunca Oltului, 
Chivăra voinicului. 
Şi să-mi calc din piatră-n piatră, 
Cu flintuliţa la spate 
Să mai izbîndesc odată 
De multă striinătate, 
Să mănînc ciolan de oaie 
Şi să-mi beau apă de ploaie. 


Cules persona! de la bătrînul lăutar Dumitru 
Ursaru, Gin comuna Drăgăşani, regiunea 


Argeş, 

117 
Cine mi-e voinic, voinic 


Cine mi-e voinic, voinic, 

Să meargă cu mine în crîng, 
Fără băț, fără nimic, 

Singur cu palmele goale, 

La briîu cu şapte pistoale, 
Să-mi ia bani de cheltuială. 
Cine mi-e voinic de Lotru 

Să meargă cu mine-n codru, 
Să ni-l punem căpitan, 

Peste patruzeci mai mare. 


Cules personal ce la bătrinul! lăutar Dumitru 
Ursaru, din comuna Drăgășani, regiunea 
Argeș. 


118 
Sus la malu Oltului 


Verde, verde-a bobului, 

Sus la malu Oltului 

La cetina bradului, 

Gura 'Topologului, 

La cîrciuma Ștefului, 

Beau voinicii codrului, 
Codrului Gilotrului 

ŞI cu Stan al Sirbului 

Din marginea Jiului, 
Dănilă rață de baltă, 

De trece Dunărea-ndată, 

Pe trestie, pe rogoază, 

De bagă zapciii-n groază, 
Ciocoi prin putini cu varză. 
Las’ să-i bage să s-acrească, 
Să nu ne mai dușmănească. 


Cules personal de la bătrinul lăutar Vasile 
Daragiu, din comuna Lungești, raionul Dră- 
gășani, regiunea Argeș. 

119 
Sus pe lunca Oltului 


Sus pe lunca Oltului, 
Gura Topologului, 

La hanu Vărzarului, 

La umbra stejarului, 

Bea Gheorghe-al Jianului 
Cu feciorii Radului, 

Cu Manea de la Topana 
Care mi-a furat cîrlana 
Și mi-o vinde la Tutana. 
Nică-al Popii lui Șerban, 
Fură la boi și cîrlani 

Și nu le dă nici un ban, 
N-are de nimeni habar. 


Cules personal de la bătrînul lăutar Dumitru 
Ursaru, din comuna  Drăgâșani, regiunea 
Argeș. 


120. 
Decât în tîrg cu papuci 


Decît în tîrg cu papuci, 
Mai bine-n crîng cu opinci! 
Şi decît pe rogojină, 

Mai bine cu flinta-n mînă. 
Frunzuliţă lobodă, 

Toată lumea slobodă, 
Numai neica la-nchisoare 
La Iași, la temniţa mare, 
Pentru gloabe de iepşoare, 
Cu dangale pe spinare, 
Pintenoage de picioare, 
Afurisit ăl de le-are; 

Le are, dar e nebun, 

Că nu face grajdu bun. 


Cules personal de la bătrînul lăutar Dumitru 


Ursaru, din comuna Drăgășani, regiunea 
Argeş. 

Stau în loc și mă gîndesc 


Verde, verde măr creţesc, 
Stau în loc şi mă gîndesc, 
Cu ce să mă arănesc? 
Cu arana moșului, 
Moșului, 

strămoșului, 
Din coarnele plugului. 
Plugu mi-este goangă rea, 
Umblă danderetelea; 
Cu coarnele tortoiete 
Mă loveşte peste spete; 
Cu coarnele dindărăt, 
Mă loveşte drept în piept. 
Cîte găuri sînt la plug, 
Toate mă mînă la crîng, 
Să tai cuie să le-astup. 
Toată vara heis şi cea, 
Şi-n pungă nici o para. 
Nește lemne-nșiruite, 
Neşte vite omoriîte, 
Nește boabe risipite. 


Cules personal de la bătrînul lăutar Vasile 
Daragiu, din comuna Lungeşti, raionul Dră- 
gășani, regiunea Argeş, 

Maica mă mână la sapă 


Maica mă mînă la sapă, 
Arz-o focu, nu mi-e dragă, 
Sapa lată, coada lungă, 

Nu mai vezi parale-n pungă. 
Sapa lată, ziua mare, 

Luai sara cinci parale 

Și le băui din picioare, 
Să-mi treacă de osteneală, 

A dracului procopseală. 

Taica mă mînă la plug, 
Să-l ja dracu meșteșug, 
Nu poci boii să-i înjug. 
Îi înjug cu coadele, 

Ei mă-mpung cu coarnele; 
Înjug p-ăl de hăis la cea, 
Sărăcuţ de maică mea! 
Cite cuie sînt la plug 
Toate mă mînă la crîng, 
Să tai cuie să le-astup. 
Nişte lemne-nșiruite, 
Nişte vite omorite, 
Nişte boabe risipite, 
Nişte zile amărite. 


Cules personal de la bunică-mea Tudora I. 
Lăzăroiu, din comuna Bcgdănești, raionul 
Rm. Vilcea, regiunea Argeș. 

Văzui primăvara bună 


Verde frunză ş-o mălură, 
Văzui primăvara bună 

Şi-mi luai săpşorica-n mînă 
Şi-mi plecai la curătură 

Ca să-mi fac d-o muncă bună. 
Veni cucu-n bătătură, 

Şi-mi spuse d-o vorbă bună, 
Şi-mi pică sapa din mînă. 
Mă lăsai de curătură 
Şi-apucai pe curmătură, 

Cu flintuliţa în mînă, 

Să cîştig d-o para bună. 
Verde frunză do lalea, 
Mult-puţin ce-oi cîştiga 
Să-i mănînc cu mîndra mea. 
Verde frunză ș-o secară, 

Ce-oi cîştiga într-o sară. 

Să beau cu mîndra pe vară. 
Cules personal de la bătrinui lăutar Vasile 


Daragiu, din comuna Lungești, raionul Dră- 
gășani, regiunea Argeș. 

124 
M-a făcut maica pe mine 


M-a făcut maica pe mine, 
Nu şi-aude nici un bine. 
Ce fel de bine și-aude? 

Eu trag ciocoiu prin spuză. 
M-a făcut cu chică lungă, 
Văzui că nu sînt de muncă, 
Că mi-e gîndu tot de ducă, 
Să pui coadă la măciucă 
Şi să intru-n vale-adîncă. 
Vale-adîncă buştenoasă 

Și cu matca izvoroasă 

Și cu păduricea deasă, 

Asta este mama noastră, 
Mulţi voinicei mi-o adastă. 
Şi te-adastă cu mult bine, 
Ca să locuiască-n tine. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeş, 

Seoal, inaică, mă premeneşie 


Scoal, maică, mă premehește, 
Ș: de codru mă gătește 
Şi-mi fă haină trupului, 
Pe sama voinicului. 
Croiește-mi d-un emurluc 
Verde ca frunza de nuc, 
S-apuc drumu să mă duc, 
N-am parale de chelciug. 
Cînd mă uitai mai la vale 
Trecea un ciocoi călare, 
Luai flinta la cătare 

Şi-l lovii pe unde-l doare. 

'Ţine-mi-l, Doamne, cu zile, 
Pînă mi-o da punga-n mînă, 
Apoi moară ca un cîine. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 

M-a făcut maica fecior 


M-a făcut maica fecior, 
Să dau tatii ajutor. 
Şi cînd fu la ajutorie, 
Mă scrise la cătănie. 
Și mă pîrăsc satele 
Că le-am furat iepele; 
Dar de-oi sta, 

m-oi mînia, 
Nici una n-oi mai lăsa. 
Şi le-oi lua roibiţele, 
Le-oi lăsa rotiţele 
Pe toate vilcelele. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeş. 

De cînd maica m-a făcut 


De cînd maica m-a făcut, 
N-am auzit glas de cuc, 
Numai glas de turturea. 
Scoal, maică, nu mai şedea 
Şi ia-ţi vigu de aba 

Şi cotu și foarfeca 

Şi-mi croiește-o iepîngea, 
Roșie ca vişina, 

Că-mi vine primăvara, 

Să intru-n codru cu ea. - 
Să dau. ici, să dau colea,- 
Să-mi cîştig cîte-o para. 


Cules personal de la bătrinul lăutar Dumitru 
Ursaru, din comuna Drăgăşani, regiunea 
Argeș. 

Și ți-aș trage de făgui 


Și ţi-aș trage de făgui, 

De ce n-ai venit să-mi spui, 
Cînd ţi-a dat muguru-ntii, 
Să-mi iau armele din cui, 
Flinta de supt căpătii. 
Să-mi iau flinta la cătare, 
Să vedem pe unde-l doare: 
Prin grumazu giîtului, 

Prin reteza părului 

Şi prin furca pieptului. 


Cules personal din comuna Ştefăneşti, raionul 
Drăgăşani, regiunea Argeş. 


129 
Cîntă cucu să mă duc 


Frunză verde foi de nuc, 
Cîntă cucu să mă duc. 

— Cîntă, cuce, numai mie, 
C-oi să plec în haiducie, 

Că de mult n-am fost haiduc, 
Dar la vară iar mă duc; 

Nu mă duc de sărăcie, 

Ci mă duc de dușmănie. 

Văzui estimp că nu ninge, 
Începui arme a strînge, 
A le strînge şi-a le unge, 
Și-a le pune pîngă mine; 
Vezi, Marie, -mi şade bine, 
C-o să mergi și tu cu mine; 
Marie, ce-oi cîştiga, 
Să mi-i beau cu dumneata. 
Na, Marie, pune bine, 
Să am la iarnă cu tine. 
Ştii iarna cît e de rea, 
Că nu ne dă nimenea. 
Cîntă cucu să mă duc 
i Și mierliţa să mă-ntorc, 
i Să dau dușmanilor foc, 
Pe trei părţi cu lemne verzi 
Și p-o parte cu uscate 
Să arză și celelalte. 


Cules personal de la bunică-mea Tudora I. 
Lăzăroiu, din comuna Bogdănești, raionul 
Rm. Vilcea, regiunea Argeş. 

Maria neichii, Marie 


Maria neichii, Marie, 

Hai cu mine-n haiducie, 
Ce-oi cîştiga să-ţi dau ţie. 
De-oi cîştiga mii de lei, 
Marie, să fie-ai tăi, 

Să-ţi cumperi cu ei cercei, 
Să te fudulești cu ei. 
De-oi cîştiga plug și boi, 
Să ne hărănim cu ei. 
Marie, sufletu meu, 

De cumva oi muri eu, 
Să mă-ngropi la capu tău. 
De ţi-e drag numele meu, 
Botează-ţi d-un fin al tău 

Şi-i pune numele meu; 
Şi cînd ţi-o fi dor de mine, 
Să strigi pe finu pe nume. 


Cules persona! de la bătrinul lăutar Dumitru 
Ursaru, din comuna Drăgășani, regiunea 
Argeş. 

Uite, Leano, streaja vine 


Uite, Leano, streaja vine 
Să mă ia de lîngă tine 

Să mă ducă-n ţări striine, 
Unde nu e dor și milă. 
Ține, Leano, ușa bine, 

Ține ușa să mă-ncing, 

Să vezi strejii ce-o să-i zic; 
Ține ușa să mă-mbrac, 

Să vezi strejii ce-o să-i fac. 
Usca-s-ar ca lemnele 
Cine-a lăsat strejile! 

Plec cu Leana s-o petrec, 
Streaja mă luă de piept. 


Cules personal de la bătrînul lăutar Dumitru 
Ursaru, din comuna Drăgășani, regiunea 
Argeș. 


132 
Cine-i tînăr și voinic 


Cine-i tînăr şi voinic, 
Merge noaptea la cîştig 
Fără flintă și pistoale, 
Numai cu mîinile goale. 
Codru-i mare, 

frunză n-are; 

A avut şi a pierdut: 

De treapădu cailor, 

De sunetu armelor, 

De jalea voinicilor. 

Care-a fost mai voinicel, 
Acum e mai vai de el; 
Care-a fost voinic mai mare, 
Acum e legat mai tare, 

Și de mîini și de picioare, 
Cu lanţuri și cu zăvoare. 


Cules personal din comuna Ștefănești, raionul 
Drăgășani, regiunea Argeș. 

Cîntă puiu cucului 


Cîntă puiu cucului 

Pe coarnele plugului 

Și merliţa pe teleagă 
Și strigă la boi să meargă. 
— Rămii brazdă, rămii plug, 
Că de astăzi eu mă duc 

Și mă bag în codru verde. 
Te las naibii, sărăcie, 

Și mă duc în haiducie, 

Te las naibii, sapă lată, 
Şi-mi iau flinta ferecată. 


Cules personal din comuna Ștefănești, raionul 
Drăgășani, regiunea Argeș. 

An pe vară-am fost haiduc 


Foae verde bob năut, 
An pe vară-am fost haiduc 
Și la vară iar mă duc. 

Nu mă duc că sînt sărac, 
Ci mă duc că sînt ursat. 
Foae verde bob năut, 
Stau în loc și mă zăuit: 
De ce muncă să m-apuc? 
M-aş apuca de furat, 
Mi-e frică de spînzurat. 
M-aș apuca de hoţie, 
Mi-e frică de puşcărie. 
Mă mînă taica la plug, 
Nu știu boii să-i înjug, 
Nici resteele s-aduc. 
Sărăcuţ de maica mea, 
P-ăl de heis îl pui de cea. 
Luai sapa la spinare, 
Apucai pe drum la vale 
Dedei peste un loc tare 
Și mă pusei la săpare. 
Ziua mare, 

locu tare, 
Mă doboară din picioare. 
Luai coasa la spinare, 
Apucai pe drum la vale 
Aflai o livadie mare; 
Trăsăi două-trei poloage, 
Lenea la pămînt mă trage. 
Luai coasa de picior 
Şi-o trîntii d-un păducel 
Şi-o frînsei de la căţel. 
Luai coasa subțioară 
Și dînjala la spinare 
Şi-apucai pe drum la vale, 
Găsii un ţigan cu foale. 
— Bună ziua, măi ţigane! 
— Mulţumescu-ţi, căpitane! 
— Sictir d-aciea, ţigane, 
Ce mă tot faci căpitane, 
Că m-apucă nişte toane. 
Dacă-ai fi un meşter bun, 
Ai pune cușmiţa-n drum 
Şi-ai lucra fără cărbuni. 
Foae verde trei spănace 

Și tu mie că mi-ai face: 

Din cosicioară 
o săbioară 

C-a să m-arănesc pe vară. 


Comunicat de Şt. St. Tuţescu, învăţător, co- 
muna Catanele, raionul Băileşti, regiunea 
Oltenia. 

În sara lui Sînvăsîi 


Verde frunză trei lămii, 

În sara lui Sînvăsii, 

S-au vorbit niște copii, 

Ca să plece-n codru-ntii. 
Și mă cheamă și pe mine, 
Că știu sama-n codru bine; 
Că ştiu sama la strîmtori, 
Pe unde trec negustori. 

Să le luăm gălbiori, 

Că sînt la purtat ușori; 

Că sînt uşori la purtare 

Şi vin cu spor la schimbare. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeș, 


136 
Ia vezi, mândro, streaja vine 


Foaie verde mărăcine, 

— Ia vezi, mîndro, streaja vine? 
Las să vie, p-astă cruce, 

Că cum vine-așa s-o duce. . 
Ține ușa, surioară, 

Să-mi caut d-o săbioară; 

Ține bine să mă-mbrac, 

Să pui mîna pe băltac, 

Să vezi strejii ce-o să-i fac: 

O să-i dau vreo cinci în cap. 
— Nu poci, neică, de-a ţinea, 
Că nu m-ajută puterea, 

Ei sînt mulţi, mînca-i-ar focu, 
De nu-i mai încape locu; 

Și sînt mulţi, mînca-i-ar para, 
De nu-i mai încape ţara. 

— Cît de mulţi ar fi, nu-mi pasă, 
Numai tu să-mi fii acasă. 

Să le facem demîncare, 

Cu ce-o curge din pistoale: 
Trei fripturi şi trei rasoale. 


Comunicat de M. Z. Gilcescu, sătean din 
comuna Cărbunești, raionul Gilort, regiunea 
Oltenia. 

Înfrunzeşte, coadre, bine 


Frunză verde mărăcine, 
Înfrunzeste, coadre, bine 
Ca mîine-o să intru-n tine, 
Cu doisprece după mine 

Și cu flinta curmeziş 

Cu săbioara tîrîș 
Zdrăncănind din tîrş în tîrş. 


Cules personal de la bătrînul lăutar Dumitru 
Ursaru, din comuna Drăgășani, regiunea Ar- 
geș. 

Cîntă cucu să mă duc 


Cîntă cucu să mă duc 
Și mierliţa să mă-ntore 
Să dau Rîmnicului foc. 


393 


EI Ea ZE e 


Să-i dau foc cu lemne verzi 
Ca să-mi arză de trei părţi; 
Şi să-i dau foc dintr-o parte 
Cu lemnişoare uscate, 
Să-mi arză casele toate. 


Cules persona! din comuna Ștefănești, raio- 
nul Drăgășani, regiunea Argeş. 

Văzui frunza ca păraua 


Văzui frunza ca păraua 

Și lăstaru ca undreaua, 

Îmi luai pușca și vergeaua 
Şi mi-apucai poteceaua, 
Unde-mi cîntă turtureaua. 
Cîntă, răsfiră din pene, 

Ca Maria din sprincene; 
Cîntă, suceşte din cioc, 

Ca Maria din mijloc. 


Cules personal din comuna Ștefănești, raionul 
Drăgășani, regiunea Argeș. 

Nu mă da, coadre, legat 


Nu mă da, coadre, legat, 
Că nimic nu ţi-am stricat, 
Doar o cracă ţi-am tăiat, 
Armele de-am atîrnat; 
Doar crecuţa fagului, 
După dosu malului. 


Cules personal din comuna Ștefănești, raionul 
Drăgăşani, regiunea Argeș. 

141 
M-a făcut maica oltean 


M-a făcut maica oltean, 
Să trec Oltu p-un buștean, 
Să mă duc la Popa Stan, 
Că mai are cîte-un ban 

Și cîte-un hoţ de cîrlan. 
— Căpitane din Ardeal, 
Ce mă ţii închis d-un an, 
Pentr-un mînzoc de cîrlan? 
Că a fost cam slăbuleţ 

Și l-am vîndut fără preţ 
Și banii i-am cheltuit, 
C-au fost cîrciumile dese 
Și nevestele frumoase 

De te despoaie la oase. 

Că d-oi sta, m-oi mânia, 
Toţi caii ţi i-oi fura, 

Cu croznia te-oi lăsa; 

Ia dă-mi drumu, dacă vrei, 
Pînă-n sară ţi-aduc trei, 
Cu iebîncile pe ei. 


Cules personal din comuna Bogdănești, raionul 
Rm. Vilcea, regunea Argeș. 


142 
Spune, bălă, și ghiceşte 


Spune, bălă, și ghiceşte: 
Voinic de ce-mbătrînește? 
Că cu coasa nu coseşte 

Și cu sapa nu prășește, 

Din cârciumă nu lipsește, 
Bani din pungă nu fîrşeşte; 
Apoi cu ce s-arănește? 

Cu cinci frîne la ciochină 

Şi vreo cinci pe supt iebînci 
De-mi scoboară sara-n lunci, 

La cîrlane gălbioare, 

; Strănute de cîte-o nare, 

, Rotogoale pe supt foale 

t Cu dangale pe spinare, 
În buestru-n fuga mare 
Le trage la Cîmpumare 
Unde-au caii căutare. 
Fie calu cît de mic, 
Că-ndărăt nu-l mai aduc, 
Mi-l vînz la mocani de plug. 


Cules personal de la bătrinul lăutar Vasile 
Paragiu, din comuna Lungești, raionul Dră- 
găşani, regiunea Argeş. 

Pe cel deal, pe cel colnic 


Pe cel deal, pe cel colnic, 
Vine puica c-un voinic, 
Voinicu mi-este călare 

Și mândruţa pe picioare, 
Adunînd la floricele, 
Făcîndu-le chiticele. 

— Măi băete, băeţele, 

Na chită de floricele, 

Vezi de mă pune călare, 
Că nu mai poci de picioare. 
— Nu te pui, puică, călare, 
Că mi-e murgu ostenit, 
De șapte poteri gonit; 

Și mi-e murgu mic de zile, 
Abia mă duce pe mine. 

— Băete, dacă e-aşa, 

Pe tine te-oi blestema: 

Să ţii frîu cu dinţii, 

Să mîi murgu ca muţii; 
Să te-aducă Dumnezeu, 

Pe la bordeiaşu meu, 

Să te miluiesc şi eu, 
C-o cojiță de mălai, 
Uscată de nouă ani. 


Cules personal din comuna Ștefănești, raionul 
Drăgășani, regiunea Argeș. 

Pe cel deal, pe cea cărare 


Verde, verde, sălcioară, 

Pe cel deal, pe cea cărare, 
Trece-un voinicel călare, 
Singurel c-o fată mare. 
Voinicelu mi-e călare, 

Fata mare pe picioare. 

— Pune-mă, neică, călare, 
Că nu mai poci de picioare; 
Că mi-e drumu ars de soare, 
Nu poci merge pe picioare; 
Și mi-e drumu gloduros, 

Și nu poci merge pe jos. 

=— Verde frunză, iarbă mare, 
Nu te pui, mîndro, călare, 
Că mi-e murgu mic de zile, 
Abia mă duce pe mine; 

Şi mi-e murgu tinerel, 
Abia duce-un voinicel; 

Și mi-e murgu ostenit, 

De șapte poteri gonit, 

L-a gonit și nu l-a prins. 

— Murgu duce doi şi trei, 
Dar pe noi doi tinerei! 
Murgu duce și-o căruţă, 

Dar un voinic ş-o mîndruţă! 
Murgu duce preț d-o chilă, 
Dar un voinic ş-o copilă! 
Tu ești, neică, făr de milă, 
Nu este murgu de vină. 


Cules personal de la tată meu Constantin I. 
Bălășel, din comuna Bogdănești, raionul Rm. 
Vilcea, regiunea Argeş. 

145 
Ascultă, maică, la mine 


Ascultă, maică, la mine, 

Că de-oi prinde arma-n mînă, 
N-oi mai cosi prin grădină. 
Oi umbla striin prin ţară, 

Ca omul fără ticneală. 
Frunzuliță ş-o urzică, 

Multă grijă mă mănîncă, 
C-oi avea vreo viaţă lungă, 
Cît este de amărită. 


Cules personal din comuna Ștefănești, raionul 
Drăgășani, regiunea Argeş. 

Ceaţă, ceață, negureaţă 


Ceaţă, ceaţă, negureaţă, 
Ta-te mai de dimineaţă, 
După dos și după faţă; 
După lungu drumului, 
Să-mi văz coama murgului 
Si diîrlogii friului 

Şi chipu voinicului. 

Frunză verde spic de griu, 
Nu știu pe ce drum mai viu, 
Că mi-e drumu plin de apă, 
De-mi scîrţie gheata-n talpă, 
Nu poci trece la amantă. 


Cules personal din comuna Ştefăneşti, raionul 
Drăgășani, regiunea Argeş. 

147 
Cîntă cuculeţu-n vie 


Cîntă cuculeţu-n vie, 

Eu gîndeam că-mi cîntă mie; 
Cîntă lui Popa Ilie, 

Să iasă din leturghie, 

Să plece în haiducie. 


Comunicat de G. Florescu, învăţător, din co- 
muna Vilsănești, raionul Curtea de Argeş, 
regiunea Argeş. 

Unde-auz mă duc, mă duc 


Unde-auz mă duc, mă duc, 
Stii, ca frunza mă usuc,; 
De mă duc, de nu mă duc, 
Tot port nume de haiduc. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 

Eu haiduc, murgu haiduc 


Foae verde foi de nuc, 

Eu haiduc, murgu haiduc, 
Trecui Oltu pe la Runc, 
Fără pod, fără nimic. 
Verde frunză foae lată, 
Cînd fusei la jumătate, 
M-așteptau fetele roată, 
M-așteptau cu floricele, 
Ca să ia neica din ele. 
Foae verde-a fagului, 

Dedei drumu murgului 
Pe la capu satului, 

La umbriţa fagului, 
Și-au venit fetiţele, 
Mi-au dat îloricelele. 


Comunicat de Gh. Popescu-Ghica, învăţător, 
din comuna Olănești, raionul Rm. Vilcea, re- 
giunea Argeş. 


150 


Cîntă, cuce, nu-nceta 


Cîntă, cuce, nu-nceta, 
C-am dat de inimă rea: 
Mi-a pălit bruma frunza 
Şi mi-a răspîndit ceata. 
Nu mă da, coadre, legat 
Că nimic nu ţi-am stricat 
În tine cînd am intrat. 


Cules personal de la bătrinul lăutar Vasile 
Daragiu din comuna Lungeşti, raionul Dră- 
găşani, regiunea Argeş. 

Și ţi-aș trage cărpinişi 


Şi ți-aş trage cărpiniși, 
Cum pripişi de-ngălbiniși? 
Mergeam prin tine pitiși, 
Cu sabioara tirîşi. 

Ședeam în pușcă răzmat 
Cu paloșu atirnat, 

Mîncam mielușei din sat 
Și luam bani de la bogat. 


Cules personal din comuna Ştefăneşti, raio- 
nul Drăgăşani, regiunea Argeș. 

152 
Voi, voi mândrele mele 


Voi, voi mîndrele mele, 
Cele nalte, subţirele, 

Ce daţi vreme peste vreme: 
Strîngeţi-vă cîtetrele 

Ca să-mi ţineţi d-un sfat mare, 
Că mi-e neica la-nchisoare, 
La-nchisoare, la gros mare, 
Cu cătuşi de miinișoare 

Şi cu fiare de picioare. 

Ai, Doamne, măria-ta, 

Mai cetește-ţi pravila, 
Şi-mi dă drumu d-aicea. 
Că mie mi s-a urît 

Aici de cînd am venit, 

Cu cătuși de mîinișoare 

Și cu fiare de picioare. 


Cules personal din comuna Ștefănești, raionul 
Drăgășani, regiunea Argeş. 


153 
Aoleo, Ghimiș, Ghimiş 


Aoleo, Ghimiș, Ghimiș, 
Toată vara te căzniși, 
Și nimic nu folosiși! 

Cu Vînăta la coșare, 

O ţăsălai și-i dai sare. 
Cînd fu despre primăvară, 
Scoseși pe Vinăta-afară: 
Dinainte o spetiși 

Şi la spate o șoldiși. 
Ghimiș, vai de cazna ta 
Şi de mare truda ta! 


Cules personal din comuna Ștefănești, raio- 
nul Drăgășani, regiunea Argeș, 


401 


154 


Bate vîntu salcia 


Bate vîntu salcia, 

Să pornească șaica mea; 
C-am făcut o şaică nouă 

Să tai Dunărea în două. 
Bate vîntu sălcile, - 

Să pornească șăicile, 

Să plec să-mi vînz mărfurile. 
Ca să-mi strîng paralele; 

Că păraua risipită, 

Ca şi cum ar fi perdută. 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeș. 


155 
Luniţă, luniţă 


Luniţă, luniţă, 
Fă-mi-ţi luminiţă 
Noaptea pe costiţă, 
Sara pe uliţă. 

Eu mi-am însărat, 
La umbră de gard, 
Cu doi călușei, 
Vineţi, porumbei. 
Eu nu i-am furat, 
Ci i-am cumpărat, 
De la Popa Viad 
Din tîrg din Bârlad. 
Mărturii am pus: 
Stîlpu grajdului, 
Ieslea murgului. 


Cules personal de la  bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 

156 
Cîntă cucu şi-o merliţă 


Cîntă cucu şi-o merliţă, 
Bucură-te, măiculiţă, 

Că la vară-i răsmiriţă 

Și-o să-ți fac de-o sălbuliţă, 
O salbă de gălbiori, 
. S-o porți, maică, pînă mori. 


Spus de bunică-mea Tudora I. Lăzăroiu, dia 
comuna Bogdănești, raionul Rm. Vilcea, re- 
giunea Argeș. 


157 
Doină viu, doină mă duc 


Doină viu, doină mă duc, 
Sara cu doina mă culc. 
Dimineaţa cînd mă scol, 
Cu trupșoru plin de dor, 
Cu doiniţa îi dau zor. 

Doină ici, doină colea, 

Doina trece Dunărea, 

Cu dragostea după ea. 

Și d-aș şti doini ca cucu, 

Nu m-aş mai lupta cu plugu. 
Doină, doină cîntec dulce, 
Cînd te-auz nu m-aş mai duce. 


Cules personal de la bătrînul lăutar Dumitru 
Ursaru, din comuna Drăgăşani, regiunea 
Argeș, 

158 
Cel negustor cilibiu 


Frunzuliţă măr sălciu, 
Cel negustor cilibiu, 
Se poartă portocaliu, 
Cu conteșu brumaliu, 
Cu fesu de la Mizir, 
Cu zăbun cărămiziu. 


Cules personal din comuna Ștefănești, raionul 
Drăgășani, regiunea Argeş. 


159 
Rău, maică, m-ai blestemat 


Rău, maică, m-ai blestemat 
De mic, cînd m-ai legănat; 
Cu mîna mă legănai, 

Din gură mă blestemai, 
Să-ncalec pe șapte cai; 
sanie cai împărăteşti, 

n lume să rătăcesc, 

Hodină să nu găsesc; 

Toată lumea colindai 

Și hodină nu aflai. 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeş. 

Hoi etn a 


2. DE ARMATĂ ȘI RĂZBOI 


160 


Cine n-are noroc, n-are 


Cine n-are noroc, n-are 

De cînd naște pînă moare; 
Cum nici eu nu am avut, 
De cînd maica m-a făcut. 
Tu cînd, maică, m-ai făcut, 
Ce bine ţi-o fi părut! 

Cînd m-ai văzut că-s fecior, 
Să-mi fi frînt, mamă-un picior, 
N-aş mai duce-atita dor. 

O mînă să-mi fi scrintit, 
N-aş mai fi aşa scîrbit. 

Dar tu, maică, m-ai păzit 

Şi măricel m-ai făcut. 

În miliţie m-au pornit, 
Boişorii mi-au slăbit, 
Coasa-n cui mi-a ruginit; 
Mai bine să fi murit. 


Cules personal din comuna Ștefănești, raionul 
Drăgășani, regiunea Argeș. 


161 
Cine oare-mi crede mie 


Foae verde de lămîie, 
Cine oare-mi crede mie, 
Ce trai duc în miliţie! 

'Trece zi şi trece noapte 

Şi rabd foamea cît se poate. 
Și în zori de dimineaţă, 
Strîng puşculița în braţe, 

O întreb cum a dormit, 

Că tot la ea m-am gîndit. 
Ea tace şi nu grăieşte, 

Tot pe mine mă silește: 

S-o frec şi s-o curăţesc, 

De mine să nu-ngrijesc. 
Asudă şi ruginește, 

Pe soldat îl necăjește. 

Cînd sînt gata de-mbrăcat, 
Mă-nvîrtesc pe lîngă pat; 
Și ceva de nu găsesc, 

Eu nimic nu mai grăiesc, 
Numai inima-mi topesc. 
Căci acasă n-am mîncat, 
Doar m-am răsturnat în pat; 
N-a zis nimeni: viu, mîncăm 
Și apoi să ne culcăm. 

Toată ziua mă muncesc 


“Şi amar mă chinuiesc. 


Cînd văz plugurile-arînd, 
Îmi cade leşin pe trup, 

Fug, alerg, mă prăpădesc 

Şi nimic nu folosesc. 

Mor de sete şi plesnesc, 
N-am apă să-mi răcoresc 

Al meu suflet blestemat, 
Ce-n sudori este scăldat. 

Nu te-ntreabă: poţi, nu poți? 
Plineşti porunca la toţi. ` 
Înainte şi-ndărăt, 

Pînă scuipi sînge din piept. 
O, pîine, amară ești, 
Cu amar te mai plătesc! 
Numai Dumnezeu mă ştie 
Ce trai duc în miliţie. 


Cules personal din comuna Ștefănești, raionul 


Drăgășani, regiunea Argeș. 

162 
Plânge-mă, maică, cu dor 


Plînge-mă, maică, cu dor, 
Că şi eu ţi-am fost fecior: 
'Ți-am scos plugu din obor 
Și ţi l-am pus pe ogor. 

Şi trei brazde doar am tras 
Şi militar m-a luat. 

Fie pîinea cît de bună, 

Nu e bună-n ţară strină; 
Fie pîinea cît de rea, 

Tot mai bună-n ţara mea, 
Să stau la masă cu maica. 


Cules personal din comuna Ştefăneşti, raionul 
Drăgășani, regiunea Argeș. 


163 


Munte, munte, peatră seacă 


Munte, munte, peatră seacă, 
Lasă voinicii să treacă; - 
Să-mi treacă la ciobănie, 

Să-mi scape de cătănie. 

Cătănia cui e dată? 

La fecioru făr' de tată; 

Cătănia cui e bună? 

La fecioru fără mumă. 

Cules personal de la bunică-mea Tudora: i 


Lăzăroiu, din comuna Bogdănești, raionul Rm. 
Vilcea, regiunea Argeș. i 

Bate-l, Doamne, cu mînie 
Bate-l, Doamne, cu mînie, 
P-ăl d-a pus pana-n hîrtie, 
Să mă ia la miliție; 

Mîndra mea cui să rămîie? 
Să rămiie cui o vrea, 
Eu mă duc la roata mea. 


Cules personal din comuna Bogdănești, raio- 
nul Rm. Vilcea, regiunea Argeș. 


165 
Fă-mă, Doamne, ce m-ăi face 


Frunzuliţă trei spanace, 
Fă-mă, Doamne, ce m-ăi face: 
Fă-mă, Doamne-o musculiţă, 
La neica pe pușculiţă, 

S-auz ploaia răpănind 

Şi cizmele tropăind 

Şi oastea muștruluind. 


Cules personal din comuna Bogdănești, raio- 
nul Rm. Vilcea, regiunea Argeș. 


166 
Soarele-ntr-un vârf de munte 


Soarele-ntr-un vîrf de munte, 
N-are unde se ascunde. 
Soarele-a intrat în casă 

Şi-a găsit băeţi la masă. 
Beţi, beţi, și chiuiţi, 

Pînă sînteţi la părinţi; 

Dacă vă veţi cătăni, 

N-ăţi măi bea, n-ăţi chiui. 


Comunicat de I. C. Popescu, din comuna Va- 
lea lui Soare, raionul Olteniţa, regiunea 
București, 

167 
Vai, sărmana, biata țară 


Frunzuliţă de negară, 
Vai, sărmana, biata ţară: 
Tătarii mi te omoară, 
Saşii mi te pîrjolesc, 
Nemţii mi te calicesc 

Şi turcii mi te robesc. 


Cules personal din comuna Bogdănești, raio- 
nul Rm. Vilcea, regiunea Argeș. 

Căpitane Pavele 


— Căpitane Pavele, 

Unde duci cătanele? 

— La Braşov, sărmanele, 

— Dar-ar Dumnezeu d-un foc, 
Să-mi arză Brașovu tot, 

Să-mi rămîie numai parii, 

Să se-nţepe ghinărarii, 
Ghinărarii şi maiorii, 

Că mi-au cătănit feciorii. 


Cules personal din comuna Bogdănești, raio- 
nul Rm. Vilcea, regiunea Argeș. 

Șed călăraşii la masă 


Foae verde avrămeasă, 
Şed călărașii la masă, 
Cu ocaua plină rasă. 

| Nici nu beau, nici nu mănîncă, 
Numai cu ochii se uită, 

Cu ochii la carabină, | 
Şi mi-o iau şi mi-o smicesc, 
De război se pregătesc. 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeş. 


170 
Reghimentu doi Cetate 


Frunzuliţă trei granate, 
Reghimentu doi Cetate, 
Mult e așezat departe. 

În zece compănii se-mparte. 
Mult e falnic şi vestit, 

Tot prin forturi risipit. 
Sînt sătul şi prea sătul 

De cazarmă şi de tun; 

Sînt sătul şi-mi vine acru, 
De cazarmă, lua-o-ar dracu. 
Mult sînt, Doamne, ostenit, 
Muștră la tun tot făcînd. 
Tunurile-s așezate 

Prin copole chiurasate, 
Care ne scapă de moarte, 
Tunarii de la Cetate. 

Noi tragem în inamic 

Și el nu vede nimic, 

Decît fumul ş-o ghiulea, 
Care-i seacă inima. 

Mai avem în depărtare 
Gradaţi ca observatoare, 

Și triunghiuri de vizare 

Şi vorbesc la telefoane. 

Eu la telefon vorbesc, 
Inamicul cînd zăresc, 

Şi-i spune maiorului, 
Stăpînu sectorului. 

Maioru ordin c-a dat 

Şi tunul s-a încărcat, 

Foc de salvă-a comandat, 
Drumu la tunuri s-a dat. 
Tragerea s-a regulat 
Asupra vrășmaşului, 

Care vine să ne-atace 

Şi Cetatea a ne sparge. 
Mult, sînt, Doamne, ostenit, 
Forturile ocolind. 

Fortu e adînc săpat, 

Cu cărămidă lucrat; 

Pe deasupra e boltit; 
Peatră și ţiment topit; 
Fortu e adînc săpat, 

Viaţa. Doamne, mi-a scurtat. 
Sărace zilele mele, 

Le-au mîncat nește copole, 
Copole şi cu turele, 

Turele şi obuziere! 


Cules personal din comuna Ștefănești, raionul 
Drăgășani, regiunea Argeş, 


171 
Cântă cucu-n vârf de nuc 


Cîntă cucu-n vîrf de nuc, 
Ven't-a vremea să mă duc; 
Cîntă cucu-n par de vie 

Să mă duc la cătănie, 
Să-mi las boi şi grîu-n paie 
Şi s-o iau către bătaie. 
Merge-oi, că n-am încotro, 
De n-oi merge-oi păţi rău, 
Că de n-om sări cu toţi 
Vor veni turcii ca hoţi. 


Cules personal din comuna Bogdănești, raio- 
nul Rm, Vilcea, regiunea Argeş. 

piei pei 


De la Slobozia-n jos 


Foae verde măr mustos, 
De la Slobozia-n jos, 
Lenuţă, ce loc frumos! 

Pe cel cîmp verde, frumos, 
Vine-un voinic cu folos 
Pe-un cal negru mîngiios; 
Vine de la Poenari, 

Să-mi iubească fete mari. 
Drag mi-a fost omu călare 
Şi la mînă cu galoane, 
Comandînd la escadroane. 
Foae verde iarbă verde, 
De-ar fi pușca iarbă verde 
Și-o companie de fete 

Și neica d-un roșşior 

Să comande: la picior! 


Comunicat de Şt. St. Tuţescu, învăţător, co- 
muna Catanele, raionul Băilești, regiunea 
Oltenia, 


173 
Bate-l, Doamne, cu mânie 


Foae verde iasomie, 
Bate-l, Doamne, cu mînie 
P-ăl de-a scos militărie. 
Și iar verde matostat, 
Bate-l, Doamne, cu păcat 
P-ăl care m-a recrutat, 
Că nevasta mi-am lăsat, 
De copii m-am depărtat. 
— Ia ieși, maică,-n deal la cruce 
Și te uită cum ne duce: 
Că ne duce ca pe boi 

Și ne tunde ca pe oi 

Şi păru ni-l dă-n gunoi. 

Întoarce-te, maică, acasă 
Şi sapă-o vatră de foc 
Și-o samănă busuioc. 
Dac-o ieși-nalt, steblos, 
Să ştii că sînt sănătos; 
De-o ieși-nalt, vestejit, 
Să ştii că m-am prăpădit. 


Cules personal din comuna Ștefănești, raionul 
Drăgășani, regiunea Argeș. 


174 
Ieși, măicuţă,-n deal la cruce 


Foae verde de măr dulce, 
leşi, măicuţă,-n deal la cruce, 
Și te uită cum ne duce. 

Şi iar verde alior, 

Perișoru gălbior, 

Strînge-l, maică, binișor, 
Strînge-l, maică,-n sîn la tine, 
Să-ţi treacă doru de mine 

Şi-l scoate la zile mari, 

Să mi-l plingă fete mari. 


Comunicat de C. PDaniilescu, învățător, co- 
muna Scundu, raionul Drăgăşani, regiunea 
Argeș. 


175 
Supt umbră de păducel 


Frunzuliţă mușeţel, 

Supt umbră de păducel, 
Frumos doarme-un grănicer, 
Cu raniţa lîngă el, 

Cu pușca la căpătii, 

— Mă duc, maică, să-l mîngii. 
— Nu te duce, fata mea, 

Grăniceru-i cu belea: 
Vine ordin şi mi-l ia 

Si mi-l trece Dunărea, 
În oraș la Dobrogea, 

Și d-aciia la Galaţi, 
Unde stau bieţii soldaţi. 


Comunicat de Gh. Popescu-Ghica, învățător, 
comuna Olănești, raionul Rm. Vilcea, regiu- 
nea Argeș. 


176 
Colea-n vale,-n făgeţel 


Frunză verde mușeţel, 
Colea-n vale,-n făgeţel, 

La umbră de păducel, 
Frumos doarme-un soldăţel, 
Cu manercuţa la pept. 

— Mă duc, maică, să-l deștept; 
Cu ranița căpătii, 
Mă duc, maică, să-l mîngii; 
Și cu arma lîngă el,- 

E voinic și frumuşei, 

Mă duc, maică, după el. 

— Nu te duce, fata mea, 
Că e omu cu belea: 

Azi îl lasă, mîine-l ia 

Şi-l duce în Dobrogea, 
Să-și facă miliția, 

Şi tu rămii singurea, 

Ca o mică turturea 

Cînd îi moare soţia 

Și pe alta nu mai ia. 


Cules personal din comuna Șiefănești, raionul 
Drăgășani, regiunea Argeş. 

177 
Sus în munte la Novaci 


Sus în munte la Novaci, 
A dat muguru la fagi, 

A dat, că i-a venit timpu, 
Ca-nceput să cînte cucu. 
Se plimbă din fag în fag, 
Cîntă mîndrelor cu drag. 
Verde frunză foi de vie, 
Cîntă, cuce, numai mie, 
Pin” la vară, cine ştie: 
Poate plec în miliţie. 


Cules personal din comuna Bogdăneșşii, raio- 
nul Rm. Vilcea, regiunea Argeș. 


178 


Cît mi-e Sibiu de mare 


Cît mi-e Sibiu de mare, 
Numai o şosea îmi are, 
Pardosită cu năsip 

Și cătanele stau zid 

Și măicuţele plîngînd. 

— Maică, inimă de zid, 
Nu mă-ntreba de ce pling, 
Că cu plînsu-s învăţat, 

Cu striinii sînt dedat. 


Cules personal de la  bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș 


179 
Săracii voiniceii 
Săracii voiniceii, 


Cum îi scoate după văi, 
Cite doi și cîte trei, 

Legaţi cu funii de tei, 

Ca pe boi, ca pe viței, 

Şi mi-i cară la cetate 

Tot în cară ferecate, 

Le dă puști şi spenghii late 
Și cu haine spintecate 

Și curele-ncrucișate 
Şi-nainte şi la spate. 

Îi trimite-n ţară strină, 
Unde nu e dor şi milă, 
Nici de tată, nici de mumă. 
Maica mi-este vrăjitoare, 
Mă usucă din picioare; 
Taica mi-este negustor 
Şi-mi trimite galbiori. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vîlcea, regiunea Argeș. 


180 


Azi un an plecai d-acasă 


Azi un an plecai d-acasă, 
Lăsai nevastă frumoasă, 

Cu doi copilași la masă, 

O fetiță ș-un băiat, 


Fata zice: — Mamă, mamă, 
În inimă face rană! 
lar băiatu: — Tată, tată, 


În inimă mă săgeată! 

Tata este-n Bucureşti, 
Călăreșşte cai domnești, 

Să-l vezi, nici nu-l mai cunosti; 
Îmbrăcat în haine verzi, 

Să-l vezi, nu-ţi vine să-l crezi. 


Cules personal din comuna Ştefăneşti, raionul 
Drăgăşani, regiunea Argeș. 

Ce-mi flueri, flăcău, de jale 


Ce-mi flueri, flăcău, de jale, 
Ori ţi-e grea raniţa-n şale, 

Și mantaua pe spinare? 

Nu mi-e grea raniţa-n şale, 
Nici mantaua pe spinare; 

Dar mi-e greu doru d-acasă, 
De la copii şi nevastă; 

Şi-am lăsat boii legaţi 

Și părinţii supăraţi. 

Comunicat de C. Daniilescu, învăţător din 
Comuna Scundu, raionul Drăgășani, regiunea 
Argeș. 


182 
Și m-a-nscris la miliţie 


Verde frunză ş-o lămîie, 
Și m-a-nscris la miliţie, 
Murgu meu cui să rămiie? 
O să-l las la tata-al meu. 
Tata-al meu e om bătrîn, 
Nu poate cosi la fîn. 

O să-l las lui frate-meu, 
Frate-meu e cu belea: 
Vine ordin și mi-l ia, 
Murgu rămîne aşa. 

O să-l las la soru-mea, 
Soru-mea e fată mare, 
Cum dă soarele-ndesară, 
Ia furca de salbă moale, 
Pleacă-n sat la șezătoare, 
Și murgu rabdă de foame. 
Verde foae de harbuz, 
Cine-a scornit drumu-n sus, 
N-ar avea loc pe pămînt, 
Nici tămiie la mormiînt, 
Nici popă la prohodit. 

Doi feciori eu i-am avut 

Şi p-amîndoi i-am pierdut; 
Verde frunză trei scaieţi 
Şi-mi avusei doi băieţi, 
Amândoi căzuţi la sorţi. 

Foae verde lemn vărgat, 

Pe scaun i-a așezat, 

Chica că le-a retezat, 

Cu palma-n spate le-a dat, 

Că au ieșit buni soldaţi, 

Îs spălaţi și pieptănaţi. 

Mîna pe fereastră-au dat 

Şi militari au plecat. 

— Rămii, maică, sănătoasă, 
Dacă n-ai fost bucuroasă, 
Să-ţi priveşti feciori prin casă. 
Vinde, maică, boii toţi, 

Şi mă scapă de la sorți. 

— De la sorţi și de la moarte, 
Maica nu te poate scoate; 

De la sorți nu poţi scăpa, 

Ca la moarte-al doilea. 

Verde foae şi-un mohor 

Pe deluţ, pe delușor, 

Urcă-o fată ş-un fecior. 
Fecioru trece cîntînd, 

Fata după el plîngînd 

Și mereu tot întrebînd: 

— De ce cînți, voinice,-a jale, 
Ori ţi-e grea arma-n spinare? 
— Arma nu mi-e grea-n spinare, 
Mi-e inima tristă tare, 

C-am lăsat boii-njugaţi 

Şi părinţii supăraţi 

Și pe murgu înșeuat. 

— Taci, voinice, nu mai plînge, 
Că și eu jeli-te-voi 

Pînă-i fi iar între noi. 

La horă eu nu m-oi duce, 
Sara-n sat n-o să m-apuce 
Și-oi să-ntreb şi bun şi rău, 
De tine, mîndruţul meu. 


Comunicat de C. V. ionescu, învăţător, co- 
muna Bălăceanu, raionul Rm. Sărat, regiunea 
Ploieşti. 

183 
M-a dat satu militar 


Frunză verde de mărar, 
M-a dat satu militar, 

În armată șapte ani. 
Înapoi dacă venii, 

Găsii casa grajd de cai 

Şi nevasta mucigai 

Și copiii bob de mei, 

Nu credeam că sînt ai mei. 


Cules personal de la Grigore Bălășel, din co- 
muna Bogdănești, raionul Rm. Vilcea, regiu- 
nea Argeș. 


184 
Vai, săracii marinari 


Foae verde trei stejari, 

Vai, săracii marinari, 

Duc o viaţă cu amar, 

Fac un termen de cinci ani. 
Foae verde de trei flori, 

Ei se duc ca fluturii 

Și vin ca călugării. 

Cînd eram la recrutare, 
Eram tînăr ca o floare; 

Dar acum la liberare, 

Mă uit să caz din picioare. 
Cine mi-a lungit armata, 
Dumnezeu să-i dea răsplata: 
Să-i ia mîna şi-un picior, 
Să rămiie cerşetor, 

Să nu mai poată în lume, 
Să-şi mai cîştige o pîine. 
Foae verde matostat, 

Cine m-o fi blestemat, 
Mările să le străbat, 

Pîn la oceanu-ngheţat; 

Nu m-a blestemat la lună, 
Ca să stau cu arma-n mînă, 
Ci m-a blestemat la nori, 
Ca să stau tot pe vapor. 
Miînă, mînă, lopătare, 
Mină, mînă cît mai tare, 
Spre ţărmu meu părintesc, 
Unde-am născut şi-oi să cresc. 
De la Galaţi mai încoace, 
Este-o cîrciumă-n poloage, 
Cu vinu de trei soroace, 

Şi mi-o ţine trei turcoaice, 
Beau marinarii săracii. 


Cules personal din comuna Ştefăneşti, raio- 
nul Drăgășani, regiunea Argeş. 


185 
Plînge-mi codru şi iarba 


Foae verde ş-o lalea, 
Plînge-mi codru și iarba 

Și pămîntu tot așa. 
Plînge-mi mîndra săraca, 

Că este armata grea. 

Dac-ar fi mai uşurea, 

Aş veni la dumneata, 

Și-aş vorbi cu maică-ta, 

Mie ca să mi te dea. 

Să știu, mîndră, nu m-ăi lua, 
Cu pușca m-aș împușşca, 

Cu cuţitu m-aș junghia, 

De s-ar duce pomina, 

Că s-a-njunghiat d-un voinic, 
Pentru-un lucru de nimic. 


Comunicat de G. Florescu, învățător, comuna 
Vilsănești, raionul Curtea de Argeş, regiunea 
Argeș. 

186 
| În luna lui mai întîi 


|. În luna lui mai întîi, 

| Ghinărarii tund copii; 

În luna lui mai în două, 
Să-ntocmeşte oaste nouă; 
În luna lui mai în trei, 
Ne-nfurmează şi pe noi; 
În luna lui mai în patru, 
Ne pornește la-mpăratu; 
În luna lui mai în cinci, 
Ne desculță de opinci; 

În luna lui mai în şease, 
Ne dă hainele pe masă, 
Haine negre spintecate, 
Pălării încolţurate, 

Şi curele-ncrucișate, 
Dinainte şi la spate; 

În luna lui mai în opt, 
Ghinărarii strig: pahot! 
Cocoanele pling cu foc; 
Ghinărarii strig: stupai! 
Cocoanele plîng: chiu, vai! 


Comunicat de G. Florescu, învăţător, comuna 
Vilsănești, raionul Curtea de Argeș, regiu- 
nea Argeş. 


187 
Vineri maica m-a făcut 


Verde frunză bob năut, 
Vineri maica m-a făcut, 
Sîmbătă m-a botezat, 
Duminecă m-a-nsurat, 
Luni ordinu mi-a picat, 
În miliţie-am plecat. 
Decît în miliţie dus, 
Mai bine pe cruce pus. 

În luna lui mai întîi, 

Cale lungă, măi copii! 

În luna lui mai în două, 
Vine muniţie nouă; 

În luna lui mai în trei 
Ne porneşte la război; 

În luna lui mai în patru, 
Ne-ntilnirăm cu-mpăratu; 
În luna lui mai în cinci, 
Ne descalţă de opinci 

Și ne-ncalţă-n cisme mici; 
În luna lui mai în șease, 
Ne puse haine pe masă; 
În luna lui mai în şeapte, 
Ne puse raniţa-n spate. 


Comunicat de C. Daniilescu, învățător, co- 
mună Scundu, raionul Drăgășani, regiunea 
Argeș. 


188 
Dealu de la răsărit 


Dealu de la răsărit, 
Vedea-l-aș în foc arzînd, 

Şi de soldaţi ocolit: 
Căpitanii comandînd, 
Sergenţii secţii făcînd, 
Căprarii aliniind, 

Soldaţii muștră făcînd. 

— Mă rog, domnule sergent, 
Să-mi dai trei zile-n conced 
Că de cînd m-am recrutat, 
Pîine albă n-am mîncat, 
Dinţii din gură mi-au picat, 
Măselele s-au stricat. 

Mă rog, domnule sergent, 
Să-mi dai trei zile-n conced, 
Că de cînd m-am recrutat, 
Eu p-acasă n-am mai dat, 
Plugu-n brazdă mi-am lăsat, 
Fiarele au ruginit, 


’ 

Boii de foame-au murit; 
Părinţii s-au ofticat, 
Amiîndei au răposat; 
Nevasta-acas” am lăsat 
C-o fată şi c-un băiat, 
Fata zice: mamă, mamă, 
La inimă mă făramă! 
Și băiatu: tată, tată, 

La inimă mă săgeată! 


Comunicat de C. Daniilescu, învățător, co- 
muna Scundu, raionul Drăgășani, regiunea 
Argeș. 


189 
Am fost pe la Roşiori 


Am fost pe la Roşiori, 

Și-am umplut un coş cu flori; 
Roșiorii de la colţ, 

Staţi, băieţi, să-l luăm cu toţi; 
Roșiorii de la roată, 

Staţi, băieţi, să-l luăm odată. 
Foae verde foi de crin 

Şi-apucai la Severin; 

Severinu de pe urmă, 

Staţi, băieţi, să-l luăm pe turmă. 


Cules personal din comuna Ștefănești, raionul 


Drăgășani, regiunea Argeș. 


190 
Maică, bine ţi-a părut 


Foaie verde bob năut, 
Maică, bine ţi-a părut, 
Pe mine cînd m-ai făcut. 
Foaie verde matostat, 
Foarte rău te-ai întristat, 

În război cînd am plecat; 
Că nu ştie niminea 

Cum îmi este soarta mea, 
Ori e bună, ori e rea. 
Foaie verde rug întins, 

La război cînd am ajuns, 
Veneau gloanţele pe sus, 
Gloanţele dușmanului, 

Pe deasupra capului, 

Vin obuze viîjiind 

Şi gloanţele şuierînd, 

Eu mă uit din cînd în cînd 
Şi pui faţa la pămînt. 
Foaie verde viorea, 

Maică, măiculița mea, 

Nu plînge, nu te-ntrista, 
Că-mi poartă Dumnezeu grija. 
Foaie verde foi de praz 

Să nu plîngi, să nu oftezi; 
Că de-o fi să nu mă pierzi, 
Eu acas' cînd oi veni, 

Eu la toţi oi povesti, 

Oi povesti mult şi bine, 
De acest război din lume, 
În aceşti doi ani de zile. 
Foaie verde matostat, 

Eu d-acasă cînd am plecat 
Nici ziua bună n-am luat 
De la vecinii din sat, 

De la mamă, de la tată, 
Nici de la a mea amantă, 
De la frați, de la surori, 
De la grădina cu flori. 
Numai luna și c-o stea 
Îmi ştie suferinţa. 


Dintr-un carnet al soldatului Enache M. 
Gheorghe, din comuna  Șefăneşti, raionul 
Drăgășani, regiunea Argeș. 

191 
Rău îmi pare, Doamne, Doamne 


Foaie verde de negară, 

Rău îmi pare, Doamne, Doamne, 
C-a crescut Argeşu mare 

Și nu-l pot trece călare. 
N-am nici punte și nici luntre 
Să mă duc la mine-n curte; 
N-am nici poartă, nici pîrleaz, 
Să mă văz la mine-acas 

Să-mi mai treacă de necaz. 
Foaie verde foi de spini, 

Că d-un an şi şase luni 

De cînd umblu prin striini, 
De un an şi jumătate, 

N-am mai primit nici o carte. 
Frunzuliţă de negară, 

S-a unit ţară cu ţară 

Și se bat de se omoară. 

Turcu, neamţu și bulgaru 
Aliați cu-austro-ungaru. 

Foaie verde ş-o lalea, 

S-a bătut Austria 

Mai întîi cu Sîrbia 

Și a sărit Rusia 

Ca să-i ţie graniţa. 


Dintr-un carnet al soldatului Enache M. 
Gheorghe din comuna Ştefăneşti, raionul Dră- 
gășani, regiunea Argeș. 


192 


Fă-mă, Doamne,-un puișor 


Foaie verde merişor, 
Fă-mă, Doamne,-un puișor, 
Ca să zbor peste răţele 
Peste dealuri şi vîlcele. 
Foaie verde matostat, 

Să mă las la mine-n sat, 
Să mai văz ai mei ce fac. 
Să mai văz curtea şi casa, 
Copilașii şi nevasta, 

Fraţii şi pe soru-mea 

Şi toată familia. 

Şi să-mi văd ai mei părinţi, 
Că i-am lăsat urgisiţi, 
Urgisiţi şi supăraţi. 

Foaie verde măr pălit, 

Din curte cînd am ieșit 

Și casa mi-am părăsit, 

Am plecat cum am putut 
Și mama m-a petrecut, 

Din gură așa zicînd: 

— Băiete, oriunde-i fi, 

Tu nouă să ne mai scrii. 
Foaie verde viorea, 

Dar nevasta ce-mi făcea? 
Lăcrămile le ştergea. 

Dar copiii ce-mi zicea? 

— Tată, tată, mă striga, 
După mine tot mergînd 
Pînă din ochi m-au pierdut. 
Foaie verde. bob areu, 

Eu mă rog lui Dumnezeu 
Să facă pe gîndu meu; 

Însă gîndu meu e mare: 

Ca să-mi zbor peste hotare! 


Dintr-un carnet al soldatului Enache M., 
Gheorghe, din comuna Ștefănești, raionul Dră- 
găşani, regiunea Argeș. 


193 
leşi, Mariţo, de mă vezi 


Frunză verde de livezi, 
Ieși, Mariţo, de mă vezi, 
Pînă sînt grînele verzi, 
Că dacă s-or secera, 

Vine ordin și mă ia 
Și mă duce la Plevna 
Şi tu rămii tot așa. 


Cules personal din comuna Ștefănești, raio- 
nul Drăgășani, regiunea Argeș, 


194 


Sîrmană Plevnă turcească 


Sîrmană Plevnă turcească, 
Cim să te mai stăpînească? 
Ei, bu bu bu şi armele, 
Gheren-ghen ghiuldi man-aman! 
Rușii din Țara Rusască 

Şi din Ţara Românească. 
Frunză verde foi de soc, 
Cum mai arde Plevna-n foc, 
Cu Osman Pașa la mijloc 
Şi-mi strigă cu foc, cu foc: 
Săriţi turci, săriți Agab, 
Că vin muscalii pe vale 

Și românii peste cale, 

Cu tunuri, cu bumbarale 

Și cu săbii tăietoare. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 


III 


CÎNTECE PROPRIU-ZISE 
(LIRICE) 
(195—644) 


195 
Nu mai e nici o ferice 


Frunză verde de trei spice, 
Nu mai e nici o ferice, 

De omu cu ibomnice, 

Că el multă grije duce. 
Multă duce, multă are, 

Se miră cum să strecoare, 
Pînă la Mariţa-n vale. 

E frumoasă, bate-o Doamne! 
Dar nici eu nu sînt urit, 
Sînt frumos alimănit. 

Hai, puică, să facem tîrg, 
Nu departe, colea-n crîng, 
Mijlocelu să ţi-l frîng, 

Să mergi la mă-ta plîngînd 
Şi la taică-tău jelind. 


Cules personal din comuna Drăgășani, regiu- 
nea Argeş. 


196 


Geaba, puică,-așterni devreme 


Foaie verde trei smicele, 

Geaba, puică,-așterni devreme, 
Că de tine n-am plăcere. l 
Foaie verde solz de pește, 

Toată lumea că iubeşte 

Şi nu se mai dovedeşte; 

ESI E E 


Eu aseară că iubii 

Şi de loc mă dovedii. 

Să fi iubit mai devreme, 
Nu mă ştia pui de lele; 
D-aş îi iubit mai domol, 
Nu mă ştia pui de om. 
Am iubit cam zvăpăiat 
Toată lumea m-a aflat. 


Spus de Dumitru Ursaru, lăutar bătrin din 
comuna Drăgășani, regiunea Argeş. 


197 
D-aş mai isprăvi cu plugu 


D-aș mai isprăvi cu plugu, 

Să mă plimb pe deal cu murgu; 
D-aş mai isprăvi de muncă 

Să mă plimb cu mîndra-n luncă; 
D-aş mai isprăvi de sapă, 

Să m-aşez cu mîndra-n şatră, 
S-o sărut ca altădată 

Să-i ţie-o vară-ncheiată. 


Spus de Sandu Migu, lăutar bătrin, din co- 
muna Ştefăneşti, raionul Drăgășani, regiunea 
Argeș. 


198 
Ce mi-e mie drag, mi-e drag 


Ce mi-e mie drag, mi-e drag, 
Eu cu lumea nu mă bag, 

Nici cu lumea nici cu ţara, 
Numai cu Lenuţa sara. 

Cînd îţi văz ia la piept, 

Dau pîn mărăcini d-a drept 
Și pîn suliţi să mă-nţep 

Și pîn gîrlă să mă-nec, 


432 


Să viu la tine la piept, 
Să mă joc cu ţiţele 
Ca cu gutuiţele. 


Spus de bătrinul lăutar Sandu Migu, comuna 
Ștefănești, raionul Drăgășani, regiunea Ar- 
geş. 


199 
Păcat de cine iubește 


Frunzuliţă solz de peşte, 
Păcat de cine iubește, 

Că nimica nu-i priiește 

Şi ce bea nu-i folosește, 
Tot la dragoste gîndeşte. 
Dragostea e lucru mare, 
Nu-ţi dă stare la mîncare, 
Nici hodină la culcare. 

Și iar frunză solz de peşte, 
Cine-n lume nu iubeşte, 

La ce să mai spovedește; 
Cine nu iubeşte-n lume, 
Mă mir, la popă ce spune? 
Spune litii și minciuni 
Să-i dea popa-nchinăciuni, 
— Hai, mîndro, ne spovedim, 
La moş-popa Costandin, 

Că e duhomnic bătrîn 

Şi dă la păcat puţin: 
Dintr-o mie iartă-o sută, 
Dintr-o sută cincisprezece. 
Părinte, blagosloveşte 

Și dă-mi drumu la neveste, 
La neveste tinerele, 

La fetițe frumușele, 

De drag să trăiesc cu ele. 
Părinte, sfinţia-ta, 
Spovedește-mi pe mîndra, 
Şi nu-i da păcate multe 
Că mă tem c-o să le uite. 


Cules personal din comuna Ștefănești, raio- 
nul Drăgășani, regiunea Argeş. 

200 
Să am oi, aş face-o turmă 


Frunză verde şi-o alună, 
Să am oi, aş face-o turmă 
De copile frumușele 

Și neveste tinerele. 
Frunză verde de podbal, 
Mi-aş face stîna în deal; 
Putinei cu lapte acru, 

Aș da babele la dracu! 


Cules personal din comuna Bogdănești, raio- 
nul Rm. Vilcea, regiunea Argeş. 


201 
Tinerică-s, vai de mine 


Frunză verde mărăcine, 
Tinerică-s, vai de mine! 

Și n-am pe nimeni pe lume; 
Te am doar pe dumneata, 
Ţi-ai călcat făgăduiala, 

Ţi-ai împărţit dragostea. 

— Nu, mîndruţă, n-asculta, 
Așa vorbeşte lumea; 

Lasă lumea să vorbească, 
Dragostea noastră să crească 
Și mîndruţa să-mi trăiască, 


Cules personăl din comuna Bogdănești, raio: 
nul Rm. Vilcea, regiunea Argeș. 


202 
Fă Ileană, ce nu spui 


Fă lleană, ce nu spui, 
Cînd acasă mă-ta nu-i, 
Pe la tine să mai viu 

Și de vorbă să te ţiu? 

— N-am nevoie, bade, hăi! 
Ca să spui pe la flăcăi, 

Cînd d-acasă mama pleacă, 
Prin vecini cîte oleacă, 

— Fă Ileană, ba nu zău, 
Că doar n-am să-ţi fac vrun rău; 
Vreau să viu și eu la tine, 
Ca să-ţi spui vorbe de bine. 
— Ia mă lasă, bade,-n pace, 
Altceva n-ai ce mai face? 
Du-te şi-ţi cată de treabă, 
Și nu mai vorbi degeaba. 

— Fă Ileană, ia taci, fa, 

Ce te mai prefaci așa? 

Ce crezi tu că eu nu știu, 
Că nu-ţi pare rău cînd viu? 
— Şi chiar de ar fi aşa, 
Cum spui, bade, dumneata, 
Măcar orișicum te-ai pune, 
Ce-am în suflet nu ţi-oi spune. 


Cules personal din comuna Bogdănești, raionu. 
Rm. Vilcea, regiunea Argeș. 


203 
Zis-a badea c-a veni 


Zis-a badea c-a veni, 
Cînd luna o răsări. 

les afară, luna-i sus, 
Badea-a venit şi s-a dus. 
Jes afară, luna-i jos, 
Badea nu s-a mai întors. 
— Unde ești, bădiţă, frate, 
De mă laşi pe aşteptate? 
— Taci, leliţo, c-am venit, 
De cum luna s-a ivit, 

Și te-aștept pe după casă, 
Sub răchita cea pletoasă. 

— De-ai venit, bine-ai venit, 
Trandafiru meu iubit, 

Că cu tine-mă mai iau, 
De-mi alin necazu meu. 


Cules personal din comuna Ștefănești, raio- 
nul Drăgășani, regiunea Argeș. 


204 
Răsai, lună, mai degrabă 


Foae verde fir şi nalbă, 
Răsai, lună, mai degrabă, 
Să se vază prin livadă, 

Să cosesc pelin și iarbă, 
Să-i dau puicăi să-mi desfacă. 
— Desfă, puică, ce-ai făcut, 
Şi-mi dă drumu să mă duc, 
Că-ţi voi da un leu bătut. 
— Măcar să-mi dai zece lei, 
Nu ţi-am făcut ca să piei, 
Și ţi-am făcut să mă iei. 


Comunicat de C. Daniilescu, învăţător, co- 
muna Scundu, raionul Drăgăşani, regiunea 
Argeş. 


205 
Dintre toate-am ales eu 


Dintre toate-am ales eu, 
Una bună-n satu meu. 
Cînd îmi spune: bună sara, 
Dragostea şi-aprinde para; 
Cînd îmi spune: vin la noi, 
Dragostea plouă puhoi. 
Am dat popii leturghii, 

Să vie mîndra la vii; 
D-aş putea-o săruta, 
O sută de oi i-aş da. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeş. 


206 
De s-ar pune-o lună nouă 


Foae verde fîn cu rouă, 

De s-ar pune-o lună nouă, 
Să-mi tai crîngurile-n două, 
Să-mi văz pe opincă rouă. 
Să-mi văz rouă pe opinci 
Şi pe Lenuţa-n papuci; 

Cu papucii gălbiori, 

Ori c-o iubesc, ori că mor. 


Comunicat de Șt. St. Tuţescu, învățător, Co- 
muna Catanele, raionul Băilești, regiunea 
Oltenia. 


207 
De amorezat ce sînt 


Frunzuliță grîu mărunt, 
De amorezat ce sînt, 

Nu văz iarba pe pămînt, 
Nici luna pe cer mergînd. 
Nu știu luna pe cer merge, 
Ori puica la apă trece 
Să-mi aducă apă rece: 
Apă rece de izvoară, 

Să mi-o pui la inimioară; 
Apă bună şi mai rece, 
Cine bea de dor îi trece. 


Cules personal din comuna Ştefăneşti, raionul 
Drăgășani, regiunea Argeș, 

208 


De amorezat ce sînt 


De amorezat ce sînt, 

Nu văz iarba pe pămînt, 
Nici luna pe cer mergînd, 
Nici soarele răsărind, 
Nici stelele strălucind. 
Nu ştiu luna pe cer merge, 
Ori mîndra la apă trece, 
Să-mi aducă apă rece, 
Apă rece din ceșmea, 
Cine bea, rămîne grea; 
Apă rece din fîntînă, 
Cine bea, de dor i-alină. 


Comunicat de Și. St. Tuţescu, învăţător, co- 
muna Catanele, raionul Băileşti, regiunea 
Argeş. 


209 


Ce ibomnicel mi-am prins! 


Frunză verde rug întins, 

Ce ibomnicel mi-am prins! 

Nu l-am prins întru nadins, 
Ci l-am prins într-o-ncercare, 
Ca să văz ce minte are. 

Mi-e minte copilărească 

Și dragoste fomeiască. 


Comunicat de Șt. St. Tuţescu, învățător din 
comuna Catanele, raionul Băilești, regiunea 
Argeş. 

210 


Pusei plugu să-mi brăzdez 


Foae verde bob urez, 
Pusei plugu să-mi brăzdez, 
Unde-o fi crîngu mai des, 
Şi neveste pe ales. 

Foae verde fîn cu rouă, 
Dimineaţa-mi dete rouă, 
Cîştigai o mîndră nouă, 

Ce să mă fac eu cu două? 
P-a mai nouă s-o iubesc, 
P-a mai veche s-o-ndrăgesc. 
Iubesc ziua cîte zece, 

Și noaptea de sută trece, 
Inimioara-mi stă tot rece, 
C-o fi altu de m-o-ntrece. 
Comunicat de C. Daniilescu, învăţător, co- 


muna Scundu, raionul Drăgășani, regiunea 
Argeș. 


211 
Cîntă cucu-n pădurice 


Foae verde peliniţă, 
Cîntă cucu-n pădurice, 
Turtureaua-n poeniță, 
Să-mi deștepte pe Ioniţă. 
— Cîntă, cuce, negreșit, 
Turturică, amărit, 

De-l sculaţi numaidecît, 
Că rămîne neiubit, 

Că la toamnă mă mărit. 
Păsărică de la Jii, 

De la Calafat ori vii? 

De Ioniţă ce-mi mai spui? 
— De Ioniţă îţi spui bine: 
Bea vin și mănîncă pîine, 
Nu mai grijeşte de tine. 
Comunicat de C. Daniilescu, învăţător, co- 


muna Scundu, raionul Drăgășani, regiunea 
Argeş. 

212 
Adu-ţi aminte, Mariţă 


Foae verde peliniţă, 

Adu-ţi aminte, Mariţă, 

Cînd te iubeam la poriiţă, 
La Ioniţă-n grădiniţă, 

Cînd îmi dai mie guriţă. 
Foaie verde de răsură, 

Te puneam cu ochii-n lună, 
Și-ţi număram dinţii-n gură. 
Şi te bătea luna-n ţiţă, 

Şi tu dai neicăi guriţă. 


Comunicat de C. Daniilescu, învăţător, co- 
muna Scundu, raionul Drăgăşani, regiunea 
Argeș. 


213 


Fusei aseară la Lina 


Foae verde foi ca tina, 
Fusei aseară la Lina, 
Cum se duce toată lumea. 
Luai lacătu cu gura 

Şi veriguţa cu mîna 

Și intrai în cas la Lina. 
Dar Lina, cînd mă văzu, 
Șapte scoarțe mi-așternu, 
Iară cu cinci mă-nveli. 
Velinţă cu flori mărunte, 
Mă sărută Lina-n frunte; 
Velinţă cu floricele, 

Mă gîdelă la picioare. 


Comunicat de C. Daniilescu, învățător, co- 
muna, Scundu, raionul Drăgăşani, regiunea 
Argeş. 

214 
Vîlofie lumea de noi 


Foae verde foi trifoi, 
Viîlviîie lumea de noi 

Că ne iubim amîndoi. 

Lasă lumea să-mi vorbească, 
Numai puica să-mi trăiască; 
Zică lumea ce o vrea, 
Dragostea e-n mîna mea. 
Mult îmi eşti puică frumoasă; 
De mi-ai fi şi credincioasă, 
N-ar mai fi pricină-n casă. 
Frumoasă ești, hotărît, 

Dar ţi-e neamu-afurisit: 
Prea umbli după iubit. 


Comunicat de I. C. Popescu, din comuna Va- 
lea Lui Soare, raionul Olteniţa, regiunea 
București. 


215 
S-a vestit lumea de noi 


S-a vestit lumea de noi, 

Că ne iubim amîndoi. 

Lasă lumea să vorbească, 
Numai mîndra să-mi trăiască, 
Să-mi trăiască să mă crează. 


Cules personal din comuna Ștefănești, raionul 
Drăgășani, regiunea Argeș. 


216 
Ce mi-e mie drag în viaţă 


Ce mi-e mie drag în viaţă: 
Voinicel făr' de mustață, 
Mindra fără prunc în braţe 

Și cu ţiţa gogoneaţă, 

Musti din ea, nu-ţi vine greață. 
Ce mi-e mie drag pe lume: 
Nevasta cu ţoale bune, 

Cînd se premenește bine 

Și iasă afar’ la lume, 

Se uită, privind la mine. 


Comunicat de C. Daniilescu, învăţător, co- 
muna Scundu, raionul Drăgăşani, regiunea 
Argeș. 


217 
Spune-mi, mândră, mergi, nu mergi 


Spune-mi, mîndră, mergi, nu mergi, 
Ori poteca să-mi dezlegi, 
Din două una s-alegi. 
Spune-mi, mîndră, vrei nu vrei, 
Că colea mă roagă trei. 
Hai, mîndruţă, să fugim, 
Să fugim, 
să pribegim, 
Unde-om putea să trăim; 
Că satul ni s-a mărit, 
Dușmanii s-au înmulţit 
Și nu mai e de trăit. 
Unde se strîng doi cu doi, 
Le e vorba tot de noi 
Şi-o să dăm tot de nevoi. 


Comunicat de C. Daniilescu, învățător, co- 
muna  Scundu, raionul Drăgășani, regiunea 
Argeș. 


218 


Mă uitai în prunişori 
Mă uitai în prunişori, 


Văzui şease ochișori, 
Cite şease negrișori. 

Văzui doi de fată mare, 
Rău la inimă mă doare; 
Văzui doi de nevestică, 
Rău la inimă mă strică; 
Văzui doi de primăreasă, 
Rău la inimă mă arsă. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeş. 


219 
Mă suii în foişor 


Frunzuliţă merișori, 

Mă suii în foișor, 

Mă uitai în prunișori, 
Văzui patru ochişori. 
Faceţi-mi-i vînzători, 

Vă dau pe ei gălbiori. 

Doi ochi fură de nevastă, 
Rău la inimă mă arsă; 
Doi fură de fată mare, 
Drept la inimă mă doare. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 

Lelea mea și draga mea 


Lelea mea și draga mea, 
De te-aş prinde mai încoa, 
Mai încoa și mai încoace, 
Mai nimica nu ţi-aș face; 
Numai ochii ţi i-aș lua, 
I-aş lega într-o basma 

Şi i-aș pune la icoane 

Şi m-aş ruga: Doamne, Doamne, 
Mai dă-mi zile să trăiesc, 

Pe leliţa s-o iubesc 

Si-apoi să mă prăpădesc. 

Cules personal de la bătrinul lăutar Ilie Bu- 


suioacă, din comuna Drăgăşani, regiunea 
Argeş. 

Puică mândră, draga mea 


Puică mîndră, draga mea, 
De te-aş prinde undeva, 
Numai ochii ţi i-aș lua 

Şi i-aş pune la icoane, 

Să-i privesc la lumînare, 
Dimineaţa-n sărbătoare, 

Şi aş zice: Doamne, Doamne, 
Dă-mi viaţă să trăiesc 

Ochii negri să-i iubesc; 

Să mă plimb pe supt podgori, 
Cu fete de negustori 

Toate cu ochi negrișori. 


Cules personal din comuna Prundeni, raio- 
nul Drăgăşani, regiunea Argeș. 

Costică, inima mea 


Costică, inima mea, 

De te-aș prinde undeva, 
Numai ochii ţi i-aș lua 

Și i-aș lega-ntr-o bazma 

Și i-aș pune la icoane 

Şi m-aș ruga: Doamne, Doamne, 
Mai dă-mi zile să trăiesc, 

Pe Costică să-l iubesc. 


Cules personal din comuna Bogdănești, raio- 
nul Rm. Vilcea, regiunea Argeș. 

223 
D-aș iubi câți-mi sînt dragi 


D-așs iubi cîţi-mi sînt dragi, 
N-ar mai fi frunză prin fagi, 
Nici iarbă pe supt copaci. 
D-aş iubi numai copile, 
N-ar mai fi carne pe mine. 
Cît mi-am iubit la copile, 
Eram voinicel în fire; 

Dar de cînd iubesc neveste, 
Vedeţi firea mea cum este: 
Mi-a dat barba fără veste, 
Mustăţile se lungiră, 
Copilele mă urîră, 
Nevestele mă-ndrăgiră. 
Barba mi s-a-ncărunţat, 
Pielea mi s-a subţiat, 

Nu mai poci răbda de leac. 


Cules personal de la bătrinul lăutar Dumitru 
Ursaru din comuna Drăgășani, regiunea Argeș. 

Ibomnică de demult 


Frunză verde tiriplic, 
Ibomnică de demult, 

Nu gîndi că te-am urit; 
Te-am urît două-trei zile 
Şi mi-e gîndu tot la tine. 
Cum aş face mijlocire 
Să mă văz odată bine, 
Culcat pe braţe la tine? 
Mijlocirea e făcută: 
Ia-mă-n braţe, mă sărută. 
Ibomnicel vechiuleţ, 

Vin la doica-n pisculeţ, 
Să ne cînte-un cuculeţi. 

Ibomnicea vechiuliţă, 
Vin la neica în costiță 
Să ne cînte o merliţă. 


Cules personal de la bătrinul lăutar Dumi- 
tru Ursaru, din comuna Drăgășani, regiunea 
Argeș. 

Cine la amor nu crede 


Cine la amor nu crede, 
N-ar mai călca iarbă verde, 
Şi-ar călca pămînt uscat, 
Vază că l-am blestemat. 
„Amorule, ce-ai cu mine, 
De mă pedepsești pe lume? 
Ziua mă pedepsești, bine; 
Dar noaptea ce ai cu mine, 
De te faci d-un puișor 

Și vii de mă spai din somn? 
C-aşa oi fi fost ursat: 

Să mănînc zahar pisat, 

Să beau vinu strecurat, 

Să iubesc d-un diamant, 
Diamant, argint curat 

Să trăiesc cu el cu drag. 


Cules personal de la bătrinul lăutar Dumitru 
Ursaru, din comuna Drăgăşani, regiunea Ar- 


geș. 


226 


Cuculeţ de la pădure 


Frunzuliţă mărăcine, 
Cuculeţ de la pădure, 
Coboar” la mîndra de-i spune, 
Să nu se mai poarte bine, 

Că dau cu cuţitu-n mine 

Si mă omor eu cu zile 

Și-o să meargă pomina 

Și-o să știe toată lumea, 

Că s-a-njunghiat d-un voinic 
Pentr-un lucru de nimic. 


Cules personal de la bătrînul lăutar Dumitru 
Ursaru, din comuna Drăgășani, regiunea 
Argeș. 

Mult mi-e ibomnica mică 


Frunză verde ş-o sipică, 
Aolică, d-aolică, 

Mult mi-e ibomnica mică. 
Fie cît de mititică, 

D-ar purta-o neica-n cîrcă, 
Să mă ţin cu ibomnică. 
Aş lăsa-o d-ar mai crește, 
Dar doru mă prididește. 


Cules personal de la bătrînul lăutar Dumitru 
Ursaru, din comuna Drăgăşani, regiunea Ar- 
geș. 


228 
Lele cu dinţii mărunți 


Lele cu dinţii mărunți 

Și cu strungăreaţa-n dinţi, 
'N ochii mei să nu te uiţi 
Cînd o fi oameni mai mulți; 
Să te uiţi în ochii mei, 

Cînd or fi mai puţintei, 

Că sînt negri ca ș-ai tăi. 

Să nu faci ie cu flori, 

Să fii dragă tutulor; 

Dar să-ţi faci ie cu şire, 
Cu mătase vişinie, 
Să-mi fii dragă numai mie. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 


229 


Fată cu coadele lungi 


Frunză verde trei aglici, 

Fată cu coadele lungi, 

Și cu strungăreaţa-n dinţi, 
Hoţoaico, m-ai scos din minţi; 
Intru-n casă, rău m-aprinz, 
les afară să mă sting, 

Vîntu bate, rău m-aprinz. 
Despleteşte-ţi coadele, 
Închide ferestrele, 

C-o să-mi răpui zilele. 


Cules personal de la bătrînul lăutar Dumitru 
Ursaru, din comuna Drăgășani, regiunea Ar- 
geș. 

Fetiţo din Calafat 


Verde, verde matostat, 
Fetiţo din Calafat, 

Cu mărgeanu răvărsat, 
Pe sfircu ţiţii lăsat, 

Aș pofti să-ţi fiu argat. 
Ce fel de argat să-ţi fiu? 
Numa-n braţe să te ţiu, 
C-o ploschiţă de rachiu. 
Şi să şez pe pat la voi, 

Să beau rachiu din butoi, 
Şi-n butoi miere de roi, 
Să ne iubim amândoi. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 


231 
Măi Mitrică Medinţaş 


Verde frunză arţăraş, 

Măi Mitrică Medinţaș, 
Fii la pungă cu coraj 

Si te pune călăraș, 

Pe Maria să n-o lași. 

— Puiule, de n-ăi scăpa, 
Să dai prin grădina mea, 
Să-ţi dau flori și dragostea, 
La fîntîna cu bujoru, 

Că ni se desparte doru. 
Spune: dorit-ai de mine? 
Că eu m-am topit de tine; 
Spune: dorit-ai cu foc? 

Că eu m-am topit de tot! 


Cules personal de la bătrinul lăutar Dumitru 
Ursaru, din comuna Drăgăşani, regiunea Ar- 
geș. 


232 
Bătuto de Dumnezeu 


Bătuto de Dumnezeu, 
Mai fă bine, nu tot rău, 
Tot pentru binele tău 
Și pentru folosu meu. 
Vino, cum veneai întîi, 
La ţareu din bălării, 

De tăiam măru fălii, 

Făceam dragostea dintii; 
Cît la mine 
și la tine, 
Ca să mai trăim pe lume. 
Cînd ăi trece pe la poartă, 
Să nu-ţi arunci ochii-ndată, 
Să te vază lumea toată; 
Să-i arunci mai amînat, 
Să zică că ne-am lăsat. 
Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 


233 
Guriţă de melușel 


Guriţă de melușel, 

Mai adastă puţintel, 

Să mergem la Cornățel, 
Să-ţi cumpăr d-un testemel. 
Testemel cu floare mică, 
Pentru tine, ibomnică; 
Testemel cu floricele, 
Pentru tine, fa muere; 
Testemel cu floare albastră, 
Pentru tine, fa nevastă. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 


234 
Spune drept, cin te-a făcut? 


Spune drept, cin te-a făcut? 
Să merg să-i pling la mormînt, 
Frumuşel te-a-nmpodobit 

De la ţîţe pîn la git, 

Parcă-mi ești un pui de cuc 

Și plăteşti un lucru scump; 

De la gît pîn la paftale, 

Gura-ţi miroase migdale 

Și plătește-un lucru mare. 

Cum aș face, surioară, 

Ca să te mai apuc iară? 

Ori la crîng, ori pe la cîmp, 

Ori pe poteca de tîrg, 

O dată să te sărut, 

Să-mi scoţi veninu din trup. 
Cules personal de la bătrinul lăutar Dumitru 
Ursaru din comuna Drăgășani, regiunea Argeș. 


235 
Bordeiaș, bordei, bordei 


Bordeiaș, bordei, bordei, 
Cu mărtăceii de tei, 
Din tine vrusei să piei. 
Bordeiaș, făr de girlici, 
Gaica cu ţiţele mici 

Mă fac să tot viu p-aici, 
Desculţ și fără opinci. 
Bordeiaș făr de coșare, 
Gaica cu rîuri la poale 
Mă fac să tot vin călare, 
Ziua la ameazu mare. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș, 


236 
Albo, albo de la munte 


Albo, albo de la munte, 

Ce ţi-ai pus fesu pe frunte? 

Ori l-ai pus în pizma meă, 

Ca să mă dai de belea? 

Cules personal de lä bunică-mea Tudora Í. 


Lăzăroiu, din comuna Bogdănești, raionul Rm, 
Vilcea, regiunea Argeș. 


451 


H 
] 
i 
| 
i 
H 


TE DD a CE a e a E 


237 
Fetiță cu gălbiori 


Frunzuliţă doi bujori, 

Fetiţă cu gălbiori, 

De nu te-oi iubi, să mor. 
— Tu să mori şi să plesnești, 
Pe mine nu mă iubești; 

Că eu sînt cu păzitori, 

Ca o grădină cu flori. 

Neică, dacă mi-eşti viteaz, 
Fă-ţi grădină cu pîrleaz 
Şi-n grădină fă-ţi îîntînă 
Și-o numește apă bună, 

Să vezi maica cum mă mînă 
Cu vedrișoara pe mînă, 

De trei ori pe săptămînă, 
Să-i aduc apă d-a bună. 


Cules personal din comuna Bogdănești, raio- 
nul Rm. Vilcea, regiunea Argeș. 


238 
Prăpădi-te-ai, Nicolae 


Frunzuliţă patru paie, 
Prăpădi-te-ai, Nicolae. 

— De ce să mă prăpădesc, 
C-am pus gînd să te iubesc? 
— Să mori, să te prăpădești, 
Pe mine nu mă iubești; 

Că eu sînt cu păzitori 

Ca şi-o grădină cu flori: 
Dai să iei o floricea, 
Şapte-opt să ţin de ea; 

Dai să iei un busuioc, 
Șapte-opt o ţin în loc. 


Comunicat de Gh. Popescu-Ghica, învăţător, 
comuna Olănești, raionul Rm. Vilcea, regiu- 
nea Argeş. 

239 
Aş iubi d-un ciobănaș 


Şi-am zis verde arțăraş, 
Aș iubi d-un ciobănaş, 

Că mi-aduce sara caş, 
Dimineaţa urdă dulce, 

Mă sărută şi se duce. 
Verde foae şi-un arțar, 
Cine-mi trece pe plutari, 
Cu cizme și cu ițari? 
Neica, ochi mărgăritari, 
Limba-n gură chihlimbar, 
Guriţa pahar de cleștar. 
Și-am zis verde trei sipici, 
Casa-i plină de voinici, 
Ochii negri nu-s p-aici. 
Şi-am zis verde ș-un dudău, 
Miţo, nu-ţi mai paie rău, 
Mută-ţi casa la pîrîu. 
Și-am zis verde mărăcine, 
Mută-ţi casa lîngă mine, 
Să trăim amîndoi bine. 
Şi-am zis verde iasomie 
C-am să plec în haiducie 
Ce-oi cîştiga să-ţi dau ţie. 
De-oi cîştiga mii de lei, 
Puicuţo, să fie-ai tăi. 
Puică scumpă de viteaz, 
Sărută-mă pe obraz, 
Să-mi mai treacă de necaz. 


Comunicat de C. V. Ionescu, învățător, co: 
muna Bălăceanu, raionul Rm. Sărat, regiunea 
Ploieşti. 


240 
Dragostele tinerele 


Dragostele tinerele, 
Ele nu se fac din miere, 
Numai din ochi, din sprîncene, 

Vara din busuioc verde, 
Din cercei de la ureche 

Și din mijlocul cu bete. 

De n-ar fi ochi şi sprîncene, 
N-ar mai fi păcate grele; 
Ochii şi sprîncenele 

Alea fac păcatele. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geș. 


241 
De-aș mai trage cîte-am tras 


De-aș mai trage cîte-am tras, 
De iubit tot nu mă las. 

Și de iubit m-oi lăsa, 

Cînd mi-o suna scîndura, 

Și mi-o zice mîndra mea: 

A murit, a răposat, 

De lume s-a săturat. 
Tubește-mă dacă-ţi plac, 
Dacă nu, silă nu-ţi fac. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
qeş. 


242 
Unde-ţi văz ochii ca mura 


Unde-ţi văz ochii ca mura, 
Mă apucă-n piept arsura; 
Unde-ţi văz faţa ca crinu, 
Mă prididește suspinu. 


Cules personal de la bătrînul iăutar Dumitru 
Ursaru din comuna Drăgășani, regiunea Ar- 


geș. 

243 
Drum la deal și drum la vale 


Frunzuliţă trei migdale, 
Drum la deal şi drum la vale, 
Drum prin poarta dumitale. 
Și-aseară trecui călare, 
Cu calu numai zorzoane; 
Te văzui culcată-n sală, 
Năzării rochița-n poale, 
Strîmtă-n şale, 

largă-n poale, 
Croită pe ţiţișoare. 
De la ușe pîn la pat, 
De trei ori am leșinat, 
Pînă mi te-am sărutat. 
Sfîrcu ţiţii ţi-am văzut, 
Am ameţit şi-am căzut 
Și nu ştiu ce om mai sînt, 
Că m-am prostit din iubit. 


Cules persona! de la bătrinul lăutar Dumitru 
Ursaru, din comuna Drăgășani, regiunea 
Argeș. 


244 
Bată-te crucea, iubit 


Bată-te crucea, iubit, 
Boală fără crezămînt. 

De cîte boale-am bolit, 
De toate m-am izbovit; 
D-astă boală ce bolesc, 
Nu poci să mă zviduiesc. 
Astă boală ce-o zac eu, 
Nu e de la Dumnezeu, 
Singur mi-am făcut-o eu, 
Că o zac de doru tău. 


Cules de la bunică-mea Tudora I. Lăzăroiu, 
din comuna Bogdănești, raionul Rm. Vilcea. 
regiunea Argeș. 

245 


Bată-te crucea, iubit 


Bată-te crucea, iubit, 
Boală fără crezămînt. 

Nu mi-e boală de topor, 
Ca să mă duc la doftor, 
Să-mi dea ierburi să mă scol, 
Ci mi-e boală de iubit, 

Stă la inimă cuţit. 

Am iubit cît am iubit, 
Dar acum m-am socotit, 
C-o să mă las de iubit 

Să mai strîng ce-am risipit; 
Şi-o să m-apuc de furat 
La neveste cu bărbat, 

Să le fur noaptea din pat; 
Să le las copii plingînd 

Și bărbaţii suspinînd 

Și eu cu drăguţa-n crîng 
Să mă ţiu că sînt voinic. 


Cules personali de la Dumitru Ursaru, bătrîn 
lăutar din comuna Drăgășani, regiunea Ar- 
geş. 


246 
Rele sînt frigurile 


Rele sînt frigurile, 

Mai rele dragostile. 
Frigurile te bășică, 
Dragostile te usucă; 

De friguri bei şi mănînci, 
De dragoste te usuci; 

De friguri zaci şi te scoli, 
De dragoste zaci şi mori. 


Cules personal de la  bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


456 


247 
Bată-te crucea, iubit 


Verde frunză lemn trăznit, 
Bată-te crucea, iubit, 

La ce vreme m-ai găsit, 

Tot pe drum călătorind? 

Verde frunză ș-o alună, 

Nu m-ai găs't la vreme tună, 
M-ai găs't la vreme rea, 

Nu-ţi poci face dragostea. 

Cules personal de la bunică-mea Tudora I 


Lăzăroiu, comuna Bogdănești, raionul Rm. 
Vilcea, regiunea Argeș. 


248 
Fă-mă, Doamne,-un piţigoi 


Fă-mă, Doamne,-un piţigoi, 

La leliţa pe război, 

Să-i înnod la lăturoi. 

Fă-mă pui de rîndunea, 

La leliţa pe argea 

Să mi-i sărut guriţa. 

Cules personal de la bunică-mea Tudora I. 


Lăzăroiu, comuna Bogdănești, raionul Rm. 
Vilcea, regiunea Argeș. 


249 
De urît te culci şi mori 


De urft te culci și mori, 
Dar de dragoste te scoli; 
De urît te duci în ţară, 
Dragostea te-aduce iară; 
De urît te-ai duce, duce, 
Dragostea-napoi te-aduce. 

Decît dragoste cu votru, 

Mai bine pe Olt cu totu; 

Decît dragoste cu mită, 

Mai bine-o moarte pripită. 

Cules personal de la bunică-mea Tudora 1. 


Lăzăroiu din comuna Bogdănești, raionul Rm. 
Vilcea, regiunea Argeș 


250 
Frumos cîntă pui de cuc 


Frumos cîntă pui de cuc, 

Să pui șaua să mă duc, 

La mîndruţa de demult. 
Sîmbătă ne-a fost sorocu, 

Şi nu mi-a slujit norocu; 
Duminecă nu vreau eu, 

Mă gîndesc la Dumnezeu. 
Mă porţi, puică, cu minciuni, 
C-aș veni-ntr-o sfîntă luni. 


Cules de la bunică-mea Tudora I. Lăzăroiu, 
comuna Bogdănești, raionul Rm. Vîlcea, regiu- 
nea Argeş. 


251 
De cînd maica m-a făcut 


Foaie verde bob năut, 

De cînd maica m-a făcut, 
Trei amante n-am avut, 
Dar acum le-am dobîndit: 
Una-mi zace la pămînt, 
Săturată de iubit; 

Două sînt din Cîmpulung, 
Naiba, dracu, le-a ştiut, 

Să mă duc să le sărut, 

Să le satur de iubit, 


Cules personal de la bătrinul cobzar Sandu 


Migu, din comuna Ștefănești, raionul Drăgă- 
şani, regiunea Argeș. 

252 
Marghioliţo, nene 


Marghioliţo, nene, 

La poarta grădinii tele, 

Mi-au răsărit trei lalele: 
Două verzi şi una-albastră, 
Ieși, Marghioalo, la fereastră, 
Să te vază neica-n faţă, 

Să te vază şi iubească, 

Să nu se mai pedepsească. 
Că de cînd nu te-a văzut 
Amărit s-a pedepsit. 


Cules personal de la bătrinul lăutar Dumitru 
Uisaru, din comuna Drăgășani, regiunea Ar- 


geș. 


253 
Ioană cu păru creţ 


loană cu păru cre, 

Ieși afară de mă vezi, 

Nu mă face să oftez. 

Draga neichii, fa Ioană, 
Îndură-te, ieși afară, 

leși afară pîn la poartă, 

Ori te uită pe fereastră, 

Să vezi doru cum m-apasă. 
Ioană, de dragostea noastră, 
Răsărit-a flori în coastă, 
Să mergem, să le culegem, 
Că de le-o culege altu, 
Este mai mare păcatu. 


Cules personal. de la bătrinul lăutar Dumitru 
Ursaru, comuna Drăgăşani, regiunea Argeş, 

254 


Rabdă, rabdă, suflețele 


Foae verde trei zmicele, 
Rabdă, rabdă, sufleţele, 
Pînă ţi-oi găsi d-o lele, 

Pe pofta inimii tele. 


Cules personal de la Statie M, Dobre, din 
comuna Ștefănești, raionul Drăgășani, regiu- 
nea Argeș. 


255 
Aoleo, inima mea 


Aoleo, inima mea, 

Nu găsesc doftor la ea; 
Doftor să mi-o doftorească 
Ca să se mai potolească, 
C-astă vară n-a iubit, 
D-aia nu s-a potolit. 


Cules persona! de la bătrinul lăutar Ilie Bu- 
suioacă, din comuna Drăgășani, regiunea Ar- 
geş. 


256 
Drumu lung şi veacu rău 


Drumu lung și veacu rău, 
N-ajung unde gîndesc, eu; 
Lung e drumu, calea grea, 
N-ajung la Marița mea, 
Să-mi sărute guriţa. 


Cules personal de la bătrînul lăutar Ilie Bu- 
suioacă, din comuna Drăgășani, regiunea Ar- 
ges. 

257 
De la Jii pîn la Șitoae 


De la Jii pîn la Şitoae, 

Mă bate vîntu și ploae. 
Lasă vîntu să mă bată 

Și soarele să mă arză 
Numai mîndra să mă vază, 
Să mă vază, să mă crează. 
Unde văz mîndrele-n Jii, 
Cu casele-n bălării, 

Cu garligiu tras în Jii, 

Tu, murgule,-aici rămii, 

La mîndruţa mea dintii! 
Pentru mîndra mea dintii 
Făcui podu peste Jii, 

Îl făcui şi-l isprăvii. 

L-am lăsat pe balamale, 
Să trec la mîndra călare, 
Să mi-o sărut cu durere, 
C-așa inimioara-mi cere. 
Aș da bani şi ce-ar mai cere, 
S-o văz pe brațele mele. 


Cules personal de la bătrinul lăutar Ilie 
Busuioacă, din comuna Drăgășani, regiunea 
Argeş. 


258 
Păsărică de pădure 


Păsărică de pădure, 

Du-te la mîndra şi-i spune, 

Să te premenească bine, 

Să facă-o azmă de piine, 

Să frigă-un pui de găină 

Şi să suie-n deal la vie, 

Să-mi dea gura numai mie. 

Cules personal de la bătrînul lăutar Vasile 


Daragiu, din comuna Lungești, raionul Dră- 
gășani, regiunea Argeş. 

259 
Dragostile dintr-o vară 


Dragostile dintr-o vară, 

Le făcui marunchi în poală, 
Le scosei pe prispă-afară, 
Să le bată vînt de vară. 

Nu știu-ncotro, foc, o luară: 
Ori lupii că le mîncară, 
Ori hoţii că le furară, 

Ori în Olt că se-necară. 

Să plătesc la năvodari, 

Să bage năvoadele, 

Să-mi scoaţă dragostile, 

Să le pui pe mal afară, 

Ca să le mai iubesc iară. 


Cules personal de la lăutarul Lache din co- 
muna Ştefăneşti, raionul Drăgășani, regiunea 
Argeș. 

Trece Ioana pe şosea 


Trece Ioana pe șosea, 
Supărată, vai de ea, 

Nici nu se mai uită-ncoa, 
Parcă n-a mai fost a mea. 
Să dau și eu pe colea, 

Cu plosca pe supt manta, 
Ca să-ntăresc dragostea, 
Parcă-mi fu gura legată, 
De n-o sărutai odată. 


Cules personal din comuna Ștefănești, ralo» 
nul Drăgășani, regiunea Argeș. 


462 


261 è 
Anicuţo, nene 


Frunzuliță floricele, 
Anicuţo, nene, 

Asară ţi-am luat flanel 
Si-acum te văz făr de ȘI 
Ori n-ai plăcere de el? 

— Ba plăcere aș avea, 
Dar nu sînt cu dumneata. 
— Asară ţi-am luat cercei 
Și-acum te văz făr de ei, 
Ori n-ai plăcere de ei? 

— Ba plăcere aş avea 
De-ai veni la puica-ncoa. 
— Aseară ţi-am luat mărgele 
Și-acum te văz făr de ele, 
Ori n-ai plăcere de ele? 
— Ba plăcere aş avea, 
Dar să vii mai iute-ncoa. 


Cules personal din comuna Bogdănești, raio- 
nul Rm. Vilcea, regiunea Argeş. 


262 
Fă-mă, Doamne, ce m-ăi face 


Frunzuliță trei spanace, 
Fă-mă, Doamne, ce m-ăi face: 
Fă-mă roaba stelelor, 

Pe drumu Ciinenilor. 

Fă-mă, Doamne-un oglicel, 

La puica pe gulerel, 

Să-i ciugulesc din cercel. 


Cules personal din comuna Bogdănești, raio- 
nül Rm, Vilcea, regiunea Argeș, 

| 263 
De ce-ai slăbit, frăţioare 


De ce-ai slăbit, frăţioare 

Şi barba ţi-a crescut mare? 
De ce mi-ai îmbătrinit, 

Că cu coasa n-ai cosit 

Și cu sapa n-ai prășit, 
Doar cu mîndra ai șezut? 

f Nu ştiu vremea ţi-a venit, 
Ori te-ai pripit la iubit? 
— Ba vremea nu mi-a venit, 
Dar m-am pripit la iubit. 
De cînd iubesc la neveste, 
Dete-mi barbă fără veste, 
Mustăcioara se ivește, 
Puterea mi se slăbește. 


| Cules personal din comuna Ştefăneşti, raionul 
| Drăgăşani, regiunea Argeș. 


| 264 
| Frumoase sînt unele 


| Frumoase sînt unele, 
Nu le ştiu colnicele, 
| Să le ţiu drumurile, 
Să le sărut buzele, 
| Buzele și ţiţele, 
Ochii şi sprîncenele, 
| 


Gîtu cu mărgelele. 


Cules personal de la  bunică-mea Tudora Í 
Lăzăroiu, din comuna Bogdănești, raionul Rm. 
Vilcea, regiunea Argeş. 

265 
La marginea podului 


La marginea podului, 
Văz urma papucului, 
Lumina cercelului, 
Și umbra zulutului, 
Peirea voinicului. 


Cules personal de la  lăutarul Costache Da- 
ragiu, din comuna Lungeşti, raionul Drăgă- 
şani, regiunea Argeş, 


266 
Colea-n vale la stejar 


Colea-n vale la stejar, 
Mi-aolește-un păcurar 
Din fluer și din caval. 
D-aolit ce-mi aolea, 
Toate văile urlau 

De zberetu oilor, 

De dragostea fetelor. 


267 
Aoleo și vai de mine 


Aoleo şi vai de mine, 
Ce să mă fac eu cu tine, 
Așa naltă și subţire 

Și la trup făcută bine, 
Seacă inimioara-n mine. 


Cules personal de la  bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș, 

268 


De cînd maica m-a făcut 


De cînd maica m-a făcut, 
Trei ibomnice-am avut: 
Una şade la Pietriș, 

Mă roagă s-o iau furiș; 
Alta şade la Căscioare, 
Mă roagă s-o iau călare; 
Și-alta şade la Rimnic 
Poartă cicic şi vîlnic 

Şi cîrpă de borangic. 


Cules personal de la bunică-mea Tudora I. 
Lăzăroiu din comuna Bogdănești, raionul Rn. 
Vilcea, regiunea Argeş. 

Sui, Mariţo,-n deal la păr 


Frunză verde de piper, 

Sui, Mariţo,-n deal la păr, 
Să te-ntreb unde-ai fost ieri. 
D-ai fi fost după iubit, 

Tot ai avea crezămiînt, 

Să te-ntreb ce-ai folosit. 


Cules personal din comuna Ștefănești, raionul 
Drăgășani, regiunea Argeş. 

Mariuţo, Marioară 


Verde, verde sălcioară, 
Mariuţo, Marioară, 

Mai ţii gura d-astă vară? 
— Tot 'mai ţiu o ţirișoară, 

S-o sădesc la primăvară, 
Să-mi răsaie viorele, 

Să ţi le pui la sprîncene. 
— Mariuţo, Marioară, 
Coboară din deal în vale, 
C-a sosit trinu d-asară 
Şi mi-l ţiu pe cheltuială, 
Numai d-o dragoste mare. 


Cules personal de la bătrînul lăutar Vasile 
Daragiu, din comuna Lungești, raionul Dră- 
gășani, regiunea Argeș. 


271 
Pe drumu care vin eu 


Pe drumu care vin eu, 

Nu e iarbă nici dudău, 

Nici fîntînă, nici gîldău, 
Nici apă în eleșteu, 

Să-mi potolesc focu meu. 

Că focu meu cînd s-aprinde, 
Şapte judeţe nu-l stinge, 
Nici Oltu, nici Dunărea, 
Numai puiculița mea 
Potolește inima. 


Cules personal de la lăutarul Lache din co- 
muna Ștefănești, raionul Drăgășani, regiunea 
Argeș. 


272 


Dragostea, ciw va să știe 


Dragostea, cin’ va să știe, 
Dragostea mi-este-o trufie, 
Ca-n chip de negustorie, 
Cînd te duci la prăvălie, 
Și dai două-trei parale 

Şi mi-ţi iei d-o lipioară 
Și mi-o pui su subţioară. 
Ciugulești, 

pînă fîrşeşti 
Şi sătul tot nu mai eşti. 
Dragostea mi-este-n noroc, 
Ştii, ca cărţile la joc: 
Unu pune ș-altu ia, 
C-așa merge dragostea. 


Cules personal de la bătrînul lăutar Dumitru 
Ursaru, din comuna Drăgășani, regiunea 
Argeş. 

Cine mă vede pe drum 


Cine mă vede pe drum, 

Tot umblînd ca un nebun, 
Zice că sînt beat de vin. 

Nu m-am îmbătat de vin, 

Ci-s de dragoste nebun. 

Toți copiii ispitesc, 

Pe mîndruța s-o găsesc. 
Mîndruţa se duce la tîrg, 
Să-ndemn calu s-o ajung, 

Să mi-o duc pe la obor, 

Să-i dau rachiu, să-i dau rom, 
Să mi-o-mbăt, să mi-o adorm, 
Să mă culc pe peptu gol. 


Cules personal din comuna Bogdănești, raio- 
nul Rm. Vilcea, regiunea Argeș, 

Vino, mândruliţă, vino 


Frunză verde de sulfină, 
Vino, mâîndruliţă, vino, 
Vino, mîndruţă, la mine, 
Vino, mîndră, prin grădină, 

Smulgînd cîte-o bolbotină, 
Să nu-ţi bage mă-ta vină. 
Bolbotină foi de varză, 
Nimenea să nu te vază, 
Nici mă-ta să nu te crează. 


Cules personal din comuna Bogdănești, raio- 
nul Rm. Vilcea, regiunea Argeș. 


275 
De-o vrea puica, de n-o vrea 


De-o vrea puica, de n-o vrea, 
Deseară mă duc la ea, 
Să mă culce pe saltea, 
Să-mi sărute guriţa. 
Guriţa și buzele, 

Ochii şi sprîncenele, 
Care fac păcatele. 
Puică, sprîncenele tele, 
M-aş băga slugă la ele. 
Nici simbrie nu ţi-aş lua, 
De la mine ţi-aș mai da. 


Cules personal din comuna Bogdănești, raio- 
nul Rm. Vilcea, regiunea Argeș. 


276 
La Cerneţi în mărgioară 


La Cerneţi în mărgioară, 
Am avut o bălăioară, 
Și dușmanii mi-o aflară, 
Mi-o aflară, 

mi-o luară. 
Ia-o, ţii-o-nchisă-n casă, 
Tot la mine o să iasă; 
Ia-o, ţii-o-n colivie, 
Tot la mine o să vie. 


Cules personal din comuna Bogdănești, raio- 
nul Rm. Vilcea, regiunea Argeş. 

277 


Mititico la obraz 


— Mititico la obraz, 

Spune neichii, unde-ai mas? 
— În grădină la pîrleaz. 

— Cine naiba a ştiut, 

Că şi eu aş fi venit. 

— Geaba, neică, de veneai, 
Tot nimic nu foloseai, 

Doar gurița sărutai. 


Cules personal din comuna Bogdănești, raio- 
nul Rm. Vilcea, regiunea Argeș, 

Mititico la obraz 


— Mititico la obraz, 
Spune neichii, unde-ai mas, 
Că-ţi văz semnu pe obraz? 
— În grădină la pirleaz. 

— Pe ce mină te-ai culcat, 
Cine mi te-a legănat, 

Cine mi te-a sărutat 

Că-ţi văd semnu pe obraz? 
— Unu-nalt și sprîncenat, 
Cu trei semne de vărsat, 


Cules personal din comuna Ștefănești, raionul 
H Drăgăşani, regiunea Argeș. 


| 279 


Este bine, nu e bine 


Este bine, 
nu e bine, 
Să iubeşti de lîngă tine, 

Că te vede orișicine, 

Şi te face de ruşine; 

Ci să iubeşti mai departe, 
Că orișicînd tot ai parte: 
Ducerile nu-s deșarte, 
Dragostele nu sînt sparte. 


Cules personal din comuna Stănești, raionul 
Rm. Vilcea, regiunea Argeș. 


280 
Rade-te, neică, mai des 


Foiţică foi de dres, 
Rade-te, neică, mai des, 
Că mă-nţeapă barba ta 
Si-mi strică rumeneala 
Și mă bate maică-mea: 
Cu nuiele, 

cu zmicele, 
Peste gîtu cu mărgele; 
Cu steblă de busuioc, 
Peste subţirel mijloc; 
Cu pană de rățișoară, 
Peste dalba feţișoară; 
Cu pană de rîndunea, 
Peste dalbă fața mea. 


Cules personal de la soacră-mea Casandra 
Matei Popa, din comuna Ştefăneşti, raionul 
Drăgășani, regiunea Argeș. 


281 
Păcat c-am îmbătrinit 


Frunză verde bob năut, 
Păcat c-am îmbătrînit, 
Nici vremea nu mi-a venit; 
Barba neagră mi-a albit, 
Pentr-un pustiu de iubit, 

Cine-n lume nu iubește, 
Nu ştiu la ce mai trăiește, 
Mă mir la ce-mbătriîneşte. 
Barba la ce-i mai albeşte. 


Cules personal din comuna Ștefănești, raionul 
Drăgăşani, regiunea Argeș. 


282 


Doamne, să nu mă omori 


Frunză verde de trei flori, 
Doamne, să nu mă omori, 
C-am iubit două surori: 
Una-n vale, alta-n deal. 

A din deal, ca un pahar; 
A din vale, ca o floare, 
Unde-o vede neica, moare. 
A din deal cere bumbac; 
A din vale ce-o să-i fac? 
S-o sărut odată bine, 

Să-i ţie două-trei zile. 

Cules personal de la bunică-mea Tudora I. 


Lăzăroiu, din comuna Bogdănești, raionul Rm. 
Vilcea, regiunea Argeş. 


283 


Mi se făcu ochii floare 


Frunză verde salbă moale, 
Mi se făcu ochii floare, 
Tot uitîndu-mă la vale, 
Să văz pe Marin călare, 
Cu cămaşa albă floare, 

Cu brîu numai zorzoane; 
Cu cămașa licărind, 

Pe la poale grea de fir, 
Ocolit cu trandafir. 


Cules personal de la bunică-mea Tudora I. 


Lăzăroiu, din comuna Bogdănești, raionul Dră- 
gășani, regiunea Argeș. 

284 


Hai, Anico, la ceşmele 


Frunză verde trei zmicele, 
Hai, Anico, la ceșmele; 

La ceșmelele din dos, 
C-acolo e loc frumos: 
Numai sălcii și rogoz. 
Rogozu de tăvălit, 

Sălciile de umbrit. 

Mai poftim, Anico, jos, 
Să-ţi fac o coadă ş-un moţ, 
Să-ţi arăt d-un pol frumos, 
Pol frumos şi ferecat 

Și pe dungă şi pe lat. 


Cules personal de la nevastă-mea Marina, din 
comuna Ştefăneşti, raionul Drăgășani, regiu- 
nea Argeș. 


285 
Și fi-am spus, băiete, mă 


Frunzuliţă cînepă 

Și ţi-am spus, băiete, mă, 
Şi ţi-am spus de sîmbătă, 
Să-mi vii pe duminică, 
Că mă găseşti singură, 
Culcată pe scîndură, 

Cu capu pe perină 

Şi cu faţa la părete, 

Cu gura friptă de sete, 
Pentru tine, măi băiete. 


Cules personal de la nevastă-mea Marina, 
din comuna Ștefănești, raionul Drăgăşani, 
regiunea Argeș. 

286 
Usca-li-s-ar mîinile 


Usca-li-s-ar mîinile, 

Cui n-ascut săcurile, 

Să-mi taie pădurile, 

Să-mi facă drum pe colea, 
Să-mi văz pe mîndruţa mea, 
Cum o bate maică-sa: 

Cu nuiele, cu zmicele, 

Peste gîtu cu mărgele; 

Cu chită de viorele 

Peste mîna cu inele. 


Cules personal din comuna Ștefănești, raio- 
nul Drăgășani, regiunea Argeș. 


287 
Proastă minte ce-am avut 


Frunză verde bob năut, 
Proastă minte ce-am avut, 
De-am dat dragostea-mprumut 
Și-acum cu ochii mă uit. 

Nu ştiu ce-aş mai da ca dată, 
Să-mi mai văz dragostea dată, 
Să-mi iubesc ca altădată. 


Cules personal din comuna Ștefănești, raionul 
Drăgășani, regiunea Argeș. 


288 
Trandafir, trandafiraş 


Trandafir, trandafiraş, 
Te-am iubit de copilaș 
Şi-acum te duci și mă laşi. 

Să-mi cat iarba fir cu fir, 
Să-mi găsesc d-un trandafir. 
Trandafir cu foaia lată, 

Te-aș iubi şi mi-ești cumnată; 
Trandafir cu foaia-ngustă, 

Te-aş iubi și mi-eşti cam cuscră; 
Trandafir cu doi boboci, 

Te-aş iubi și nu te poci. 


Cules personal din comuna Ştefăneşti, raionul 
Drăgășani, regiunea Argeş. 


289 
Trei ibomnice-am avut 


Frunzuliţă bob năut, 
Trei ibomnice-am avut: 
Una-n deal și alta-n vale, 
Una-n ulița a mare. 
A din vale m-a lăsat, 
A din deal s-a măritat, 
A din uliţa a mare, 
Cine-o are, 

bine-i pare. 


Cules personal din comuna Bogdănești, raio- 
nul Rm. Vilcea, regiunea Argeș. 


290 


Şade neica-ntre răzoare 


Frunză verde iarbă mare, 
Şade neica-ntre răzoare 

Și se uită pe fereastră, 

Strigă pe mîndra din casă: 
— leşi afară, surioară, 

Dă-mi gura că mor p-afară! 
— Nu poci, nu poci, frățioare, 

C-am o căţea lătrătoare 
Şi-o uşe scîrțiitoare. 

— Na cuţitu de la mine, 
Taie-un codru de slănină, 
Unge uşa la ţîţină, 

Să nu scîrţiie o lună; 
Taie-o felie de pîine 

Şi-o dumică-n lapte dulce, 
Dă căţelii să mănînce. 


Cules personal din comuna Ștefănești, raio- 
nul Drăgășani, regiunea Argeș. 


291 


Om cu nevastă frumoasă 


Om cu nevastă frumoasă, 
Nu poate să ţie casă. 
Ea iubește, 

zi el păzeşte, 
Coasa-n pod îi rugineșşie, 
Fînu-n cîmp îi putrezește. 


Cules personal din comuna Ştefăneşti, raionul 
Drăgășani, regiunea Argeș. 


292 
Lasă-te. puică, de mine 


Frunză verde mărăcine, 
Lasă-te, puică, de mine, 
Că viu astăzi şi viu mîine 
Și fac pricină cu tine. 

— Cum focu o să mă las, 
Că mi-e casa la doi pași? 
De tine nu m-oi lăsa, 
Cînd mi-oi lăsa lingura 

Și mi-o suna scîndura, 
Şi popa m-o tămiia 
La cap cu cădelniţa. 


Cules personal de la socru-meu Matei Popa, 
din comuna Ștefănești, raionul Drăgășani, 
regiunea Argeș. 


293 
Mariţă, Mariţă 


Mariţă, Mariţă, 
Tinerea fetiță, 

Eu m-aș îndura 

Și ţi-aș cumpăra: 
Inel de argint 

Pentru logodit. 

— Lasă, domnu meu, 
Asta nu am purtat eu. 
— Mariţă, Mariţă, 
Tinerea fetiţă, 

Eu m-aş îndura 

Și ţi-aş cumpăra: 
Roche de mătase 

S-o ai de mireasă, 
Cămaşe cu flori 
Pentru sărbători, 
Papucei de lînă 
Pentru săptămînă. 
— Lasă, domnu meu, 
Asta nu vreau eu. 

— Mariţă, Mariţă, 
Tinerea fetiţă, 

Eu m-aş îndura 

Și ţi-aş cumpăra: 
Pantofi de cutie 
Pentru cununie. 

— Lasă, domnu meu, 
Asta nu vreau eu. 


Comunicat de Șt. St. Tuţescu, învăţător, co- 
muna Catanele, raionul Băilești, regiunea Ol- 
tenia. 

294 


Nevasta care iubește 


Nevasta care iubeşte, 
Spală noaptea şi cîrpește 
Și ziua se premenește. 
Cînd cîntă cocoșşii o dată, 
E lăută, pieptănată; 
Cînd cîntă de două ori 
Este-n grădină, la flori; 
Cînd cîntă a doua oară, 
Iese pe prispă afară. 


Cules personal din comuna Ştefăneşti, raionul 
Drăgăşani, regiunea Argeş. 


295 
Trage-i, trage-i la papuc 


Trage-i, trage-i la papuc, 
Că mîine-o să-njug la plug. 
Pluguleţ cu patru boi, 
Sărut ochii amîndoi. 
Pluguleţ, cu bîrţa groasă, 
Dragă mi-e lelea frumoasă 
Şi la vorbă mâîngîioasă. 


Cules personal din comuna Ştefăneşti, raionul 
Drăgășani, regiunea Argeș. 


296 


La gropanu cu ciolpanu 


La gropanu cu ciolpanu, 
Mi-adapă Gheorghiţă calu. 
Nu-l adapă că-i e sete, 

Ci vede pe Siana-n fete, 

Gătită cu bariși verde, 
Cînd o vede, 
el se perde. 


Comunicat de Și. St. Tuţescu, învăţător, co- 
muna Catanele, raionul Băileşti, regiunea Ol- 
tenia, 


297 


Dar-ar Dumnezeu să dea 


Frunză verde ş-o lalea, 
Dar-ar Dumnezeu să dea: 
Să ningă şi să se ia, 
Să-nfrunzească vilceaua 

Să cînte cucu prin ea, 

Să mă plimb cu mîndra mea, 
Cu iia numai betea. 


Cules personal de la nevastă-mea, Marina, 
comuna Ştefăneşti, raionul Drăgășani, regiu- 
nea Argeș. 


298 
S-a mâniat Marița 


S-a miîniat Marița 

De duminecă sara, 

Că i-am luat batistoara. 
Du-mi-te, Mariţo,-acasă, 
Că-ţi iau alta mai frumoasă, 
Singur să mă trag pe braţe; 
Și cu firu de pichet, 

Singur să mă trag pe piept. 


Cules personal de la Gheorghe Ș. Stoica, din 
comuma Ştefăneşti, raionul Drăgășani, regiu- 
nea Argeș. 

299 
Busuioace nu te-ai coace 


Busuioace nu te-ai coace, 
Nici sămînţă n-ai mai face; 
Că din sămîncioara ta 

S-a scociorit dragostea, 


Cules personal de la bunică-mea Tudora i. 
Lăzăroiu, din comuna Bogdănești, raionul Rm. 
Vilcea, regiunea Argeș. 


300 
S-a vestit lumea de noi 


S-a vestit lumea de noi, 
Că ne iubim amîndoi. 
Zice lumea că iubesc, 
Nici eu nu tăgăduiesc, 

Că prea foarte te iubesc. 
Toată lumea zice-așa: 
Că-s iubit de dumneata 
Şi-unde să nu fie așa! 


Cules personal de la bunică-mea Tudora L. 
Lăzăroiu, din comuna Bogdănești, raionul Rm, 
Vilcea, regiunea Argeș. 


301 


Ioană, loană, ţaică loană 


. Ioană, Ioană, ţaică Ioană, 


Naiba te scoasă-n poiană, 
Naltă ca o buruiană, 
Frumoasă ca o icoană! 
Sărut ochiu și-o sprînceană 
Şi-aluniţa de supt geană, 

Să nu se bage de seamă, 
Și negelu din obraz, 
C-ai făcut la mulţi necaz, 
De nu te mai măritași, 


Cules personal din comuna Ștefănești, raionul 
Drăgășani, regiunea Argeș. 


302 
Pe vara care-a trecut 


Pe vara care-a trecut, 

Trei perechi de cizme-am rupt 
Şi tot nu te-am dobîndit. 

Pe vara care-o veni, 

Oi şti de m-oi potrivi: 

Alte cizme mi-oi tocmi, 

Pînă mi te-oi dobîndi. 


Cules personal din comuna Ștefănești, raionul 
Drăgășani, regiunea Argeș. 


303 
Mărioară de pe plai 


Mărioară de pe plai, 
Spune, gura cui o dai? 
Mi-o dai mie cu chirie, 
Pînă la Sfîntă Mărie, 

Cînd se coace coarna-n vie 
Și strugurii razachie? 


Cules personal din comuna Ștefănești, raio- 
nul Drăgășani, regiunea Argeș. 

| 304 
| Suie Lina pe colnic 

| - Frunzuliţă tiriplic, 

Suie Lina pe colnic, 

Cu papucii lip, lip (lip) 

Și cu iia lic, lic (lic), 
Răsucind la borangic. 

De trei zile răsuceşte 

Şi pe fus nu mai sporește; 
Răsuceşte de trei zile 

Și pe fus n-are trei fire. 


Cules personal din comuna Ștefănești, raio- 
nul Drăgășani, regiunea Argeș. 


305 
“Uite neica, nu e neica 


Frunzuliţă foi ca sfecla, 
Uite neica, 

nu e neica, 
Că dac-ar fi fost neicuţa, 
L-ar fi cunoscut găicuţa, 
Din treapădu murgului, 
Din sunetu frîului. 
Uite neica, 

nu e neica; 
Ba e el, pupa-l-ar doica. 
Uite neica trece gîrla, 
Îi zări gaica căciula, 
Căciuliţa albişoară, 
C-a dormit la mine-n poală 
Cu capu la ţiţișoare. 
Uite neica trece rîu, 
Că-i cunoaşte gaica briîu, 
Brîu-ales cu floricele 

Lucrat de mîinile mele. 
Uite neica suie dealu, 
Că-i cunoaşte gaica calu. 


Cules personal din comuna Ștefănești, raio- 
nul Drăgășani, regiunea Argeș, 


306 
Trecu Leana pe colea 


Frunză verde ş-o lalea, 
Trecu Leana pe colea 

Și mă lovi cu fusta, 

Cu fusta, cu mîneca. 
Parcă-mi fu gura legată, 
De n-o sărutai o dată; 

O dată, de două ori, 
N-ar strica și de trei ori, 


Cules personal din comuna Ștefănești, raio- 
nul Drăgăşani, regiunea Argeș. 


307 
Dar-ar Dumnezeu să dea 


Dar-ar Dumnezeu să dea, 
Să vie moartea să ia 
P-ăl d-a lăsat dragostea; 
Că dragostea m-a mîncat 
Dar oasele mi-a lăsat, 


Cules personal din comuna Ștefănești, raionul 
Drăgășani, regiunea Argeş. 

308 
Lelişoară cu cercei 


Lelişoară cu cercei, 

Şi la cap cu ghiocei, 

Ce te uiţi în ochii mei? 
Fugi d-aci trup blestemat, 
Că mă tem de deocheat, 
Că e boală făr de leac. 


Cules personal din comuna Ștefănești, raio- 
nul Drăgășani, regiunea Argeș. 


309 
Răsai lună, răsai dragă 


Răsai lună, răsai dragă, 
La Marița în ogradă, 

S-o vedem cum e culcată; 
Dacă-o fi culcată bine, 
Este ferice de mine; 
Dacă-o fi culcată rău, 
Să-mi caut cu Dumnezeu. 


Cules personal din comuna Ștefănești, raionul 
Drăgășani, regiunea Argeș. 


310 


Trimeţ la Ioana să vie 


Frunzuliţă razachie, 
Trimeţ la Ioana să vie 
Și Marița să nu ştie, 
C-aude şi se mînie. 

Şi ţine multă mînie, 
Pînă la Sfîntă Mărie, 
Nu-mi mai dă gurița mie. 


Cules persona! din comuna Ștefănești, raionul 
Drăgășani, regiunea Argeș. 

311 
Dragi-mi sînt copilele 


Dragi-mi sînt copilele, 
Cînd le minte tîțele 

Dar mai dragi nevestele, 
Cînd înălbesc pînzele; 
De-mi ridică poalele, 

Li se văd picioarele, 
Albe ca lebedele. 


Cules personal din comuna Ștefănești, raionul 
Drăgășani, regiunea Argeș. 


312 
Fă-mă, Doamne, ce m-ăi face 


Fă-mă, Doamne, ce m-ăi face, 
Fă-mă roata stelelor, 

Drumu Osîncencelor; 

Să-mi aleg d-o osîncea, 

Care-o fi mai frumușea, 

Cu basmaua de mătase, 

Cu drag să mi-o port pe braţe, 
Cu şorțişor de pichet, 

Cu drag să mi-o strîng la piept. 


Cules personal din comuna Ștefănești, raionul 
Drăgăşani, regiunea Argeş. 


313 
Ioana plânge şi suspină 


Ioana plînge și suspină, 
Că i-a dat salba-n fîntînă. 
— Ioană, nu mai ofta, 
'Ți-o face neica alta, 

Mai frumoasă ca a ta. 

Dar să ştii, loană, desară, 

Cînd ţi-oi face semn din sală, 
Să vii să ne iubim iară. 

Cules personal din comuna Ștefănești, raionul 
Drăgășani, regiunea Argeș. 


314 
Cîntă cucu-n poieniţă 


Cîntă cucu-n poieniţă: 
Sai de-i spune lui Ioniţă, 
Să vie să-i dau guriţă; 
Că la toamnă mă mărit 
Și rămîne neiubit. 


Cules personal din comuna Ștefănești, raio- 
nul Drăgășani, regiunea Argeș. 


315 


D-aoleo, ce puişor 


D-aoleo, ce puişor, 

Cum se roagă binişor, 

Să mi-l trag la sînișor; 
D-aoleo, ce pui dorit, 

Cum se roagă de milit, 

Să mi-l prinzi d-un ibovnic. 


Cules personal din comuna Ștefănești, raionul 
Drăgășani, regiunea Argeș. 


316 


Alunel cu alunele 
Alunel cu alunele, 


Drag mi-e neica cu inele, 
Cu betiţe cu mărgele, 

Cămaşe cu floricele; 
Cu mijlocu subţirel, 
Subţirel și gingășel, . 
Moare gaica după el. 


Cules personal din comuna Ștefănești, raionul 
Drăgășani, regiunea Argeș. 


317 
D-aolică lelișoară 


Frunzuliţă cuişoară, 
D-aolică lelișoară, 

Dă-mi gurița de mă scoală, 
Ori dă-mi-o de mă omoară. 


Cules personal din comuna Ştefăneşti, raionul 
Drăgășani, regiunea Argeş. 


318 
Mărită-te Marioară 


Frunzuliţă sălcioară, 
Mărită-te Marioară, 

De-mi ia calea din picioare 
Si ochii du peste vale. 
Marie cu ochii verzi, 

Trec la vale nu mă vezi; 
'Trec la deal, răspuns nu-mi dai, 
Mă mir ce inimă ai. 

Pentru tine, Marioară, 
Multă lume se omoară; 
Și-oi să mă omor și eu, 
Tot de foculeţu tău. 


Cules personal din comuna Ștefănești, raionul 
Drăgăşani, regiunea Argeș. 

319 
Apucai pe drum la vale 


Foae verde salbă moale, 
Apucai pe drum la vale, 
Mă-ntilnii cu şeapie care, 
Şeapte care cu chirie, 

Se duceau la Lixăndrie. 
Vorbii să-mi facă și mie, 
Să-mi facă d-un cărugian 
Cu obezi de măr botan, 
Cu căpăţini de moșdrean, 
Cu spiţe de odolean. 

Și osii de leuștean; 
Leucile de rozmalin, 
Loitre de calomfir, 
Inima de trandafir, 
Șuşletele de pelin; 
Proţapu de busuioc 

Și jugu de siminoc; 
Restee doi cocorăi 

Și boii doi brebenei 

Și biciu d-un ghiocel, 

Ca să mii boii cu el; 
Funia d-o viorea, 

Să tragă puica de ea. 

Eu la hăis, puica la cea, 
Să ne cărăm dragostea. 


Cules personal din comuna Prundeni, raio- 


nul Drăgășani, regiunea Argeș, 


320 


Pe la noi, pe drum la vale 


Frunză verde iarbă mare, 
Pe la noi, pe drum la vale, 
Trec pe vale, pe cărare, 
Şapte cară cu chirie, 

Ale lui neica Ilie. 

Să-l rog să-mi facă şi mie: 
Cu roate de rosmarin, 

Cu spiţe de trandafir, 

Cu obezi de calomfir; 
Cu proţap de busuioc 

Și jugu de siminoc, 

Să trag cu mîndra de el, 
Pe cel deal, pe colnicel; 
Eu la hăis, puica la cea, 
Ca să-mpărţim dragostea, 
Ca să nu zică poimiîine, 
Că e mai multă la mine. 


Cules personal din comuna Ştefăneşti, raionul 
Drăgășani, regiunea Argeş. 


321 
Cine, foc, m-a-mbătriînit 


Frunză verde mărgărit, 
Cine, foc, m-a-mbătrînit? 
Păcătosu de iubit, 

Că nu l-am mai legumit, 
Ci l-am dat tot împrumut, 
Cu gîndu să iau mai mult, 
Şi pe ăla l-am pierdut. 
Eu l-am dat cu baniţa; 

Să mi-l dea cu lingura, 
N-aş mai zice nimica, 


Cules personal din comuna Ștefănești, raio- 
nul Drăgășani, regiunea Argeș. 


322 
De ţi-ar fi firea-ntr-o fire 


De ţi-ar fi firea-nir-o fire 
Te-ai iubi numai cu mine; 

Dar ţi-e firea-n multe părţi, 
Te iubeşti cu cine poți. 

Cules personal de la unchiu-meu Gheorghe I. 


Bălășel, din comuna Bogdănești, raionul Rm. 
Vilcea, regiunea Argeș. 

323 
Cucule de su pădure 


Cucule de su pădure, 
Du-te la badea și-i spune: 
Pe dumineca ce vine 

Să-și tomnească pana bine, 
Că şi eu îi voi trimete 
Rozmarin și iarbă verde, 
În năcazu altor fete. 

El să-mi trimeată-napoi: 
Rozmarin şi două flori, 

De necaz altor feciori. 


Cules personal de la un cioban de pe mun- 
tele Mănăilesele, raionul Drăgășani, regiunea 
Argeş. 


324 
Trandafir du pă răzor 


Trandafir du pă răzor, 

Cu mijlocul roșior, 

Roșior şi cam închis, 

D-un ibomnice| mi-am prins, 
Nu l-am prins întru-nadins, 
Ci l-am prins într-o-ncercare, 
Să vedem ce minte are. 

D-o avea vreo minte bună, 
Eu l-oi mai iubi o lună; 

D-o avea vreo minte rea, 
Ducă-se la mumă-sa! 


Cules personal din comuna Ștefănești, raionul 
Drăgășani, regiunea Argeş. 

325 
Unde-ai plecat, neiculiță 


— Frunzuliţă snop de viţă, 
Unde-ai plecat, neiculiță? 

— La Craiova, puiculiţă. 

— Şi ce-mi tîrgui, neiculiță? 
— O rochiţă, puiculiţă: 
Largă-n poale, strîmtă-n şale, 
Croită pe ţiţișoare, 

Ca să ţi-o dau dumitale. 


Cules personal din comuna Ștefănești, raionul 
Drăgășani, regiunea Argeș 


326 
Unde te duci, Ionică 


— Unde te duci, Ionică? 

— Peste Olt, la ibomnică. 
— Nu te duce, Ionică: 
Oltu-i mare, șaica mică 

Şi mi-te-neci, Ionică. 

— De-ar fi Oltu cît de-adînc, 
Tot o să trec, să mă duc. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geș. 


327 
Unde te duci, Mărinică 


— Unde te duci, Mărinică? 
— Peste Olt la ibomnică. 
— Dar Anichii ce-i aduci? 

— Fustă albă și papuci, 
Şi-o creacă de mere dulci, 
Și-o farfurie cu nuci. 


Cules personal din comuna Ștefănești, raio- 
nul Drăgășani, regiunea Argeș. 


328 
De trei ori potcovii calu 


De trei ori potcovii calu, 
Potcoava şi icuşaru 

Să sui la Marița dealu. 
Că Marița e frumoasă: 

O iubesc zapcii de plasă, 
Scriitorii de la masă, 

Și logofeţii din casă. 


Cules personal din comuna Ștefănești, raio- 
nul Drăgășani, regiunea Argeș. 


329 


loane, cînd ăi pleca 


loane, cînd ăi pleca, 

Să dai prin grădina mea, 
Să-ţi dau flori și dragostea; 
Să-ţi dau flori și busuioc 
Și pe Lina de mijloc. 


Cules personal din comuna Ştefăneşti, raio- 
nul Drăgășani, regiunea Argeş. 


330 
Mi-a plecat neica de luni 
Mi-a plecat neica de luni, 


Mi-a lăsat doru prin pruni 
Și dragostea prin aluni, 

N-am batistă s-o adun. 
Dragostea o iau că-mi place, 
Dar dorului n-am ce-i face. 


Cules personal din comuna Ştefăneşti, raio- 
nul Drăgășani, regiunea Argeș. 


331 


Săbărelu 


Cît mi-e Argeșu de mare, 
Haz ca Săbărelu n-are. 
Săbărelu cu dulceaţă, 
Trece iarna și nu-ngheaţă, 
Numai aburi şi cu ceaţă. 
Doar cînd fu la Bobotează, 
Prinsă-o ţirişoară gheaţă. 
Săbărel cu cotituri, 
Dragoste cu lovituri, 
Junghiuri pe la-ncheieturi, 
Dragoste cu-azvîrlituri! 
Verde frunză d-o lalea, 
Dar-ar Dumnezeu să dea 
Să-mi vie Sabaru mare 

Să se-nece toţi sabarii; 
Să-mi rămiie-o săbăreancă. 
Care mi-este mie dragă. 
Dragă mi-e săbăreanca, 
Cînd o văz dumineca, 

Cu iia ca lebăda, 

Se vede ţiţa prin ea, 
Presurată cu fota, 

Mi se rupe inima! 

Dragi mi-s săbărencele, 
Cînd înălbesc pînzele, 
Şi-mi ridică poalele, 

Li se văd picioarele, 

Albe ca lebedele, 

M-apucă frigurile! 


Cules personal de la Băile Govora. raionui 
Rm. Vilcea, regiunea Argeș. 

332 
Cine-mi strigă la portiță 


Cine-mi strigă la portiță? 
Tinerel de Ioniţă, 

Să mă duc să-i dau guriţă. 

— Nu poci, nu poci, măi Ioniţă, 
Că mă umplu pe rochiţă. 

— Sumete rochița-n brîu, 
Vino-n vale la pirîu, 

Să luăm apă năstrăpioară, 

Ca s-o pui la inimioară. 

Cules personal din comuna Ştefăneşti, raionul 
Drăgășani, regiunea Argeș. 


333 
Costică, batista-ți pică 


—— Costică, batista-ţi pică. 
— Ia-o, Leano, şi-o ridică. 
— N-o ridic, că e murdară. 
— Ia-o, Leană, şi o spală, 
Cu apșoară năstrăpioară 
Şi-o spală la inimioară, 


Cules personal din comuna Ștefănești, raionul 
Drăgășani, regiunea Argeș. 


334 
Strigă Lenuta din coastă 


Strigă Lenuţa din coastă: 

Vino, neică, de mănîncă, 
C-asară te-ai mîniat 

Și te-ai culcat nemîncat, 

Pe mînă nelegănat 

Cules persona! din comuna Ștefănești, raionul 
Drăgășani, regiunea Argeș. 

335 
I-auzi, lele, piţigoiu 


Frunză verde usturoiu, 
I-auzi, lele, piţigoiu; 

Lasă la naiba războiu 

Și hai să-nfundăm zăvoiu. 
I-auzi, lele, pitpalaca, 

i Ia lasă la naiba vatra 

Şi hai să-nfundăm prisaca. 


Cules personal din comuna Ştefăneşti, raionul 
Drăgășani, regiunea Argeș. 4 


336 
Făcui drumu potecele 


Frunză verde trei zmicele, 
Făcui drumu potecele, 

Şi pădurea codricele, 
Trecînd la mîndrele mele, 
Care m-am iubit cu ele, 
De cînd erau mititele, 

Nu aveau la gît mărgele, 
Nici la coadă panglicele, 
Să mă hotărăse cu ele, 


Cules personal din comuna Lungeşti, raionul 
Drăgășani, regiunea Argeş. 


337 


Frumoase sînt unele 


Frunză verde murele, 
Frumoase sînt unele, 
Cum își fac fesurile! 

Verde frunză lemn cîinesc, 
Eu nu mă mai fesuresc 
Și ce mi-e drag, tot iubesc. 


Cules personal din comuna Ștefănești, raionul 
Drăgășani, regiunea Argeș. 


338 
Pe vale, pe la ceşmele 


Pe vale, pe la ceșmele, 
Trec ibomnicile mele, 

Cu cercei și cu mărgele, 
Cu cămăși cu floricele, 
Cu fuste şi cu boşcele, 
Mă duc şi eu după ele. 


Cules personal din comuna Ștefănești, raionul 
Drăgășani, regiunea Argeş. 


339 
Tot gîndind, puică, la tine 


Frunză verde mărăcine, 
Tot gîndind, puică, la tine, 
Pierdui calea, vai de mine! 
Nu ştiu luna-ntunecoasă, 
Nu ştiu calea lunecoasă; 
C-alunecai și căzui, 

Alune din sîn pierdui. 
De-oi mai găsi vreuna, 
M-oi iubi cu Catrina. 


Cules personal din comuna Lungeşti, raionul 
Drăgășani, regiunea Argeș. 

340 
Neică, ce mi-ai tîrguit? 


Frunză verde bob năut, 
Neică, ce mi-ai tîrguit? 
Inele şi flori de tîrg 
Şi o spilcă de argint, 
C-aşa m-am făgăduit. 


Cules persona! din comuna Lungești, raionul 
Drăgășani, regiunea Argeş. 


341 
Haideţi, puică, amândoi 


Frunză verde foi de foi, 
Haideţi, puică, amîndoi, 

Să cosim iarbă de boi, 

În vilceaua cu trifoi, 

Să ne iubim amîndoi; 

Pînă boii-o paşte iarbă, 

Noi să ne vedem de treabă. 


Cules personal din comuna Bogdănești, ra- 
ionul Rm. Vilcea, regiunea Argeș. 


342. 
Frumos cîntă cucu-n deal 


Frumos cîntă cucu-n deal, 
Pe-o crecuţă de tufan 

Și mi-ascultă-un căpitan. 
Mindra şade-n pat la geam 
Şi-mi înșiră la mărgean. 
Înșiră tot cîte-un bob, 


498 


Să bage pe neica rob. 
Dar ce fel de rob să-i fie? 
Numa-n braţe să mi-o ţie. 


Cules personal din comuna Bogdănești, ra- 
ionul Rm. Vilcea, regiunea Argeș. - 


343 
Arde-te-ar focu, Sibii 


Arde-te-ar focu, Sibii, 
De trei ori te ocolii 
Şi ce cătai nu găsii: 
Cătai cercei şi mărgele 
Şi cerapi cu  găurele, 
Să duc Mariuţii mele; 
Şi oglinjoară cu toc, 
Să-i stea inima la loc. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm, 
Vîlcea, regiunea Argeș. 


344 
Leliţă-nvălită bine 


Leliţă-nvălită bine, 
Bagă-mă slugă la tine, 
Că nu-ţi iau nici o simbrie, 
Numai opinci şi obiele, 
Pălărie cu cordele; 

Pe faţa cordiţelor, 
Dragostea fetiţelor. 

Pe dosu cordelelor, 
Dragostea nevestelor, 
Nici simbrie nu ţi-aș lua, 
De la mine ţi-aş mai da. 
Leliţă-nvălită rău, 

Vino să te-nvălesc eu, 
La o gură de pîriîu, 
Că e iarbă şi dudău. 


Cules personal de la bunică-mea Tudora 1. 
Lăzăroiu, din comuna Bogdăneşti, raionul Rm, 
Vilcea, regiunea Argeş. 


345 
Cîntă cuculeţule 


Cîntă cuculeţule, 

În toate dimineţile 
Să te-auză mîndrele, 
Să pornească vitele. 
Să-ntărim dragostile, 
Pe toate poienile. 


Cules personal de la bunică-mea Tudora l. 
Lăzăroiu, din comuna Bogdănești, raionul Rm, 
Vilcea, regiunea Argeș. 


346 
Lenuţo du peste Olt 


— Lenuţo du peste Olt, 

Cu coada-mpletită-n opt, 
Cu moţişoru d-un cot, 

Cu brîu lăsat pe şold, 

Cite parale la pod? 

— De prăjină-o rublă bună; 
De lopată-o rublă toată. 


Cules personal de la bunică-mea Tudora I. 
Lăzăroiu, din comuna Bogdăneşti, raionul Rm. 
Vilcea, regiunea Argeş. 

347 
Lelişoară cu călţuni 


Frunzuliţă trei căpşuni, 
Lelişoară cu călţuni, 

Ce mă tot porţi cu minciuni, 
Prin păduri, prin surpituri? 
Ți-oi da palme, ţi-oi da pumni, 
Să te satur de minciuni; 

Ţi-oi da pumni şi ţi-oi da palme, 
Să te satur de palavre. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


348 
Spune, Leano, ce-ai mîncat 


Spune, Leano, ce-ai mîncat, 
Spune cu adevărat, 

Pe mine de m-ai uitat? 

— Ou de raţă-ncondeiat. 
— Pleznir-ar cin ţi l-a dat. 
— Spune, Leano, ce-ai băut, 
Pe mine de m-ai urît? 

— Apă din puț părăsit. 

— Pleznir-ar cin’ ţi-a adus. 


Cules personal de la lăutarul Lache, din co- 
muna Ştefăneșii, raionul Drăgășani, regiunea 
Argeș. 


349 


Amurează de demult 
Amurează de demult, 


Nu gîndi că te-am urit; 
Te-am urît două-trei zile 

Şi mi-e gîndu tot la tine. 
Amurează de departe, 
Nici un folos nu mă bate; 
Numai cizmuliţe sparte 
Si picioare trepădate. 


Cules personal de la lăutarul Lache, din co- 
muna Ștefănești, raionul Drăgășani, regiunea 
Argeș. 


350 
Cît oi fi, cît oi trăi 


Cît oi fi, cît oi trăi, 

Fată mare n-oi iubi. 

Oi să-mi iubesc d-o copilă, 
Că se suie pe opincă 
Şi-mi dă guriţa de frică, 
Guriţă de sărutat, 
Trupșorel de dezmierdat. 


Cules personal din comuna Ștefănești, raionul 
Drăgășani, regiunea Argeș, 


351 


Olteancă du peste Olt 


Olteancă du peste Olt, 
Te cunosc numai pe port: 
Cu brîu lăsat pe şold, 
| Cu moţişoru d-un cot, 
Te gonii hotaru tot, 
De la Jii și pîn’ la Olt. 
Cînd la Olt, Oltu vărsat, 
Poduleţu fărîmat. 
Dar-ar Dumnezeu să dea, 

Să-mi adie crivăţu 
Să mărească talazu, 
Să nu poţi trece Oltu. 


Cules personal de la  bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 


352 
Copilă du peste Olt 


Copilă du peste Olt, 

Te cunosc numai pe port, 
Cu moțţişoru d-un cot, 

Cu brîu lăsat pe șold. 

De te-aș prinde pe la pod, 
Să-ţi pui paie, să-ţi dau foc, 
Să-ţi arză mijlocu tot 

Şi rochiţa pîn la cot. 
Arder-ar rochea pe tine, 
Cum arde inima-n mine; 
Arde-ţi-ar rochea pe poale, 
Cum mi-arde piîrjol în foale; 
Arde-ţi-ar rochița-n spete, 
Cum mă sărutaşi cu sete. 
Dar-ar Dumnezeu să dea, 
Să-mi adie Crivăţu, 

Să se-nalţe talazu, 

Să mi se scufunde padu, 
Cînd ăi pune picioru, 
Să-nece moţişoru ... . 

Cules personal de la bătrinul lăutar Dumitru 


Ursaru, din comuna Drăgășani, regiunea 
Argeș. 


353 

Doda mea de peste Olt 
Foicică foi de bob, 

Doda mea de peste Olt, 


Cu moţişoru d-un cot, 
Strălucește trupu tot. 

Moţişorul strălucește, 
Inimioara mi-o topeşte. 

— P-unde-ai trecut, dodă, Oltu, 
De n-ai înecat moţu? 

— L-am trecut pe la Podari; 
La podaru cel mai mare, 
I-am dat galbeni şi parale; 

La podaru din mijloc, 

I-am dat și-altuia un zlot, 

La podaru cel mai mic, 

li dedei un firfiric; 

Și pînă trecui gîrliţa 

i mai dedei și guriţa. 

— Ce-mi stai, dodă, te gîndești, 
Ori ai gînd să logodești? 

— Eu nu stau să mă gîndesc, 
Frumoasă pîine zolesc, 

C-a venit Vinerea-Mare, 

Fac ai noștri d-o prînzare; 

Să poftiţi şi dumneavoastră, 
Să gustaţi prînzarea noastră. 
Ce bucate-or fi mai bune, 

La dumneavoastră le-oi pune. 


Comunicat de G. Florescu, învățător, comuna 
Vilsănești, raionul Curtea de Argeș, regiunea 
Argeș. 


354 


Toată vara mă umbrii 


Toată vara mă umbrii, 

Supt tufă de rosmalin, 

Pe braţe la Constandin; 

Toată vara mă trăgeam, 

Supt tufă de leuștean, 

Pe braţele lui Ștefan; 

Și mi-mpleteam la codiţă, 

Supt tufă de lămiiţă, 

Pe braţele lui Ioniţă. 

Cules personal de la  bunică-mea Tudora I. 


Lăzăroiu, din comuna Bogdănești, raionul Rm. 
Vilcea, regiunea Argeş. 

355 
O mândră care mi-e dragă 


O mândră care mi-e dragă, 
Poarte-se cu iia neagră, 
Barim la iad să mă tragă: 

Tot mă duc, că mi-este dragă. 
O miîndră ce mi-e urîtă, 
Poarte-se tot premenită, 
Barim la rai să mă ducă: 

Nu mă duc că mi-e urită. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


356 
D-aolică vecinică 


Frunzuliță de aglică, 

D-aolică vecinică, 

Să vii desară la furcă. 

— Nu poci, nu poci, vecinele, 
Că sînt dușmancele rele, 
Ascultă pe la proptele; 

Ne ascultă vorbele, 

Ne strică dragostile. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


357 


Mi-aş da calu de supt mine 
Frunzuliţă mărăcine, 


Mi-aș da calu de supt mine 
Și punguliţa cu rile, 

Numai ca să fiu cu tine. 
Fir-ar ceasu-afurisit, 

Cînd plecai după iubit, 
C-am găsit drumu-ngrădit, 
Nici cu pari, nici cu nuiele, 
Numai cu cuvinte grele. 
Nu ştii, Lino, ce ţi-am spus: 
Să-ţi legi doru-ntr-o bazma, 
Şi să-l porţi cu dumneata, 
Ca pe Maica Precesta. 


Cules personal din comuna Lungeșii, raionul 
Drăgășani, regiunea Argeş. 


358 
La luncă, puică, la luncă 


Frunzuliţă ş-o lăptucă, 
La luncă, puică, la luncă, 
Să-ţi tai rișchitori şi furcă; 
Iară la mijlocu luncii 

Să dai neichii plata furcii 
Şi la capu dealului 

Plata rişchitorului. 

Și iar verde trei migdale, 
La vale, puică, la vale, 
C-a făcut fasolea floare 
Şi mazărea tecişoare, 

Să mergem să arăcim, 
Numai amîndoi să fim 

În tihnă să ne iubim. 


Cules personal din comuna Prundeni, raionul 
Drăgășani, regiunea Argeș. 

De-ai fi, mândră, bunişoară 
De-ai fi, mîndră, bunișoară, 


Tot ţi-ai face pat afară; 
Eu m-aş face vînt de vară 

Si-aş veni la dumneata: 
Patu ţi l-aş legăna, 
Guriţa ţi-aş săruta. 


Cules personal din comuna Bogdănești, raio- 
nul Rm. Vilcea, regiunea Argeş. 


360 
Mariţo de la Buzău 


Mariţo de la Buzău 

Am auzit că ţi-e rău; 

Am auzit, n-am crezut 
Și-am venit de te-am văzut: 
Dar nici mie nu mi-e bine: 
Dragostile m-au pus bine. 


Cules personal din comuna Ștefănești, raionul 
Drăgășani, regiunea Argeș. 


361 
Fire-i a năibilor de fată 


Fire-i a năibilor de fată, 

Vii în luncă nechemată 
Şi-mi dai gură ne-ntrebată. 
Fire-i a năibilor, fetiţă, 

Vii la neica-n poieniţă 
Numai ca să-mi dai guriţă, 
Guriţă şi ochișori, 

Ca să nu mă lași să mor. 

— Frunză verde trei măsline, 
Tinerea sînt, vai de mine, 
Și n-am pe nimeni pe lume; 
Te am doar pe dumneata, 
D-aia ţi-am dat guriţa, 
Si-am împărţit dragostea. 

— Nu, neicuţă, n-asculta, 

C-aşa vorbește lumea; 
— Lasă lumea să vorbească, 
Dragostea noastră să crească, 


Cules personal din comuna Ştefăneşti, raio- 
nul Drăgășani, regiunea Argeș. 


362 


Mușca-te-ar neica de buză 


Frunză verde nu-ş ce frunză, 
Muşca-te-ar neica de buză; 
De buză și de obraz, 

Ca să nu-ţi fie necaz. 


Cules personal din comuna Lungești, raionul 
Drăgăşani, regiunea Argeş. 


363 


Păcat de dragostea mea 


Păcat de dragostea mea, 

Eu o fac şi-altu mi-o ia. 
Las’ s-o ia, s-o ia, s-o ia, 
Bage-o-n ochii mîni-sa. 

Că de cînd am tot iubit, 
Mîncarea nu mi-a ticnit, 
Nici la prînz și nici la cină, 
N-aveam vreme de hodină; 
Suiam deal, coboram vale, 
Ca să ies suratii-n cale. 
Şedeam noaptea cît e lungă, 
Răzmînd gardurile-n dungă, 
Mai treceam cîte-un pîrleaz, 
Să fac puichii în necaz. 
Deschideam cîte-o ușcioară, 
De necaz puica să moară. 

Dar acum m-am săturat 
Şi văz bine că-i păcat 
Să tot stau pe drum în sat. 


Cules personal din comuna Lungeşti, raionul 
Drăgășani, regiunea Argeş. 


364 
Mâîndră, mândri-m-aş cu tine 


Mîndră, mîndri-m-aș cu tine, 
O lună, două de zile, 
Dacă-i vedea că ţi-e bine, 
Să rămii, mîndră, cu mine; 
Dacă-i vedea că ţi-e rău, 
Să te duci la omu tău, 
Fie cît de nătărău. 

Hai, mîndruţă, să fugim, 
Să fugim, să pribegim, 

Că p-aici ne prăpădim; 

Să fugim, să trecem Oltu, 
Că p-aici ne calcă focu, 

Şi ne goneşte cu totu, 
Şapte sate du pă Olt, 

Și opt du pă Topolog, 

Şi judeţu Vlaștii tot. 


Comunicat de G. Florescu, învăţător, comuna 
Vilsănești, raionul Curtea de Argeș, regiunea 
Argeş. 


365 
Asară trecui călare 


Asară trecui călare, 

Pe la poarta dumitale, 
Și-ţi zării rochiţa-n poale, 
Cusută cu floricele. 

Floricelele de fir 

La mijloc de trandafir. 
Trandafir cu doi boboci, 
Te-aș iubi, dar nu te poci; 
Trandafir craiovenesc, 
Te-aș iubi şi nu-ndrăznesc. 


Comunicat de Gh. Popescu-Ghica, învăţător, 
comuna Olăneșii, raionul Rm. Vilcea, regiu- 
nea Argeș. 


366 


Am o mîndruţă la Gorj 


Frunzuliţă foi de boji, 
Am o mîndruţă la Gorj, 
Aşa naltă, subţirea 

Cu cămașa fir betea, 

Se vede ţîţa prin ea. 

Țiîţe mici cu buturele, 
Mușcar-ar neica din ele, 
Ca din doi faguri de miere. 
Ea nu mîncă, nici nu bea, 
Doar se uită-n calea mea, 
Şi tot este rumenea; 

Dar să mâînce şi să bea, 
N-ar fi nimenea ca ea. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeș. 


367 

Cuculeţ de la pădure 
Cuculeţ de la pădure, 
Cu gușa plină de mure, 


Du-te la mîndra de-i spune, 
Să nu se mai poarte bine 

Cu hainele de la mine; 
Să se poarte mai așa 
Pe cum e inima mea. 


Cules personal din comuna Ștefănești, raionul 
Drăgășani, regiunea Argeș. 


368 
Mariţo de la Buzău 


Frunzuliță de areu, 

Mariţo de la Buzău, 

Vino pe genunchiu meu, 

Să te luluiesc şi eu. 

— Lului, neică, luluit, 

De ce nu m-ai luluit, 

Neică, cînd am fost mai mică; 
Dar acum sînt măricică, 

Mă luluiesc singurică. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeş, 


369 
leşi, Mariţo, din război 


Frunză verde foi vizdei 

Ieși, Mariţo, din război 
C-a-nflorit dafinii tăi 

Și doarme neica supt ei. 

Nu știu doarme, ori ce face, 
Ori de-al dracului se face, 
Nici guriţa nu-i mai place. 


Comunicat de Șt. St. Tujescu, învăţător, cu- 
mina Catanele, raionul Băilești, regiunea Ol- 
tenia. 

370 
Di, di, di, murgule, di 


Di, di, di, murgule, di, 

Di, di, di, că n-ăi muri, 
Dar nici bine nu ţi-o fi. 
Di, di, di, murguleyn Jii, 
Că sînt fete şi copii 

Și băieţi de peste Jii, 

Fete de la lînării, 

Cu buzele vișinii, 

Cu ţîţele dordolii, 
Murgule, aici rămii! 

Aici te beau, te mănînc, 
Acasă nu te mai duc, 

Că mi-e drag puica de gît 
Să mi-o pup, să mi-o sărut. 


Comunicat de Şt. St. Tuţescu, învăţător, co 
muna Catanele, raionul Băilești, regiunea Ol- 
tenia, 


371 
Pentru tine, lele, hăi 


Pentru tine, lele, hăi, 
Lăsai caru între văi 

Şi polog de nouă clăi. 
Pentru tine, lele, fa, 
Rău mă doare inima 

Şi n-am cu ce-o vindeca. 


Cules personal din comuna Ștefănești, raionul 
Drăgăşani, regiunea Argeș. . 

372 
Șapte mîndre avusei 


Șapte mîndre avusei, 

Din şapte iubii vreo trei; 
Din trei, pe una din ele 

O iubii mai cu plăcere. 

De cînd zăpada s-a pus, 
La apă nu s-a mai dus. 
— Ce tot faci, mîndro, tot faci, 
Ori de vreo boală grea zaci, 
Nu te scoli, ori te prefaci, 
De nu ieși sara la vaci? 
Ce faci, mîndro, ce lucrezi, 
P-afar de nu te mai vezi, 
Să mergem la fagii verzi, 
Să tăiem muguri la iezi? 
Jlezii pîn s-or sătura, 

Noi să-nfundăm braniștea. 


Cules personal din comuna Ştefăneşti, raionul 
Drăgășani, regiunea Argeş, 


373 


Nu te uiţi, mândră, şi vezi 


| Nu te uiţi, mîndră, și vezi, 
C-a-nflorit macu-n livezi, 
Macu şi cu trifoiu, 

L-a umplut cîrtojelu. 

— Las să-l umple cît de mult, 
L-om descurca la cosit, 

Ori la fîn de grămădit. 


Cules personal din comuna Ștefănești, raionul 
Drăgășani, regiunea Argeș. 

374 
Cum să-ți zic, mândruţă dragă? 


Frunză verde îoae îragă, 

Cum să-ţi zic, mîndruţă dragă? 
Să-ţi zic floricea de nalbă, 

Că de mică mi-ai fost dragă. 

— Dar eu, neică, cum să-ţi zic? 
Să-ţi zic rosmarin frumos, 
Mult eşti, neică, mîngîios. 


Cules personal din comuna Ștefănești, raionul 
Drăgășani, regiunea Argeș. 


375 
Decât ruda şi vecinu 


Decît ruda și vecinu, 

Mult mai bun mi-este triinu, 
Că vecinu te vorbește, 

Iar ruda te necăjește. 

Decît un tată ş-o mumă, 
Mai bine-o vecină bună, 

Să mă plimb cu ea de mînă 
Din casă pînă-n grădină, 
Totdauna-n săptămînă. 

Îmi pune ş-o perioară 

Ca să şez pe prisp-afară. 
Noaptea-mi pare o nălucă, 
Ziua la ea mă apucă. 

Cînd soarele se revarsă, 

Mă duc mulțămit acasă. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 

376 
Și ți-aş zice ţie, deal 


Şi ţi-aș zice ţie, deal, 

Și ţie, ticălos cal, 

Cînd eram voinic lotrean, 
Te suiam, te coboram 

Şi beam vinu făr de bani. 
Dar de cînd îmbătrînii, 
De trei ori te odinii. 

Nu e vina calului, 

Nici a potcovarului, 

Ci vina gîrbaciului: 

Că gîrbaciu bate calu 
Şi-mi suie pe neica dealu; 
Făcui calu numai spume 
Pîn la Marița pe culme; 
Şi-n deal dacă mi-ajunsei, 
Cu Marița mă-ntilnii, 

De trei ori mi-o sărutai. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 


377 
Vine Ciufu din pădure 


Frunzuliţă foi de mure, 
Vine Ciufu din pădure, 
Vine cu gîndu să fure; 
Să-și fure d-o puiculiţă, 
Să dea Ciufului guriţă. 
Vine Ciufu de la vale, 
Se-ntîlni cu puica-n cale 
Şi-i fură sprincenele 
Sărutîndu-i genele. 

Vine Ciufu de la munte, 
Îi iese puica-nainte. 

El o pupă pe obraz, 

Moare lumea de necaz. 
Vine Ciufu de la muche, 
Puica-i șade pe genunche. 
E] îi fură minţile, 
Sărutîndu-i buzele. 

Vine Ciufu de la stînă 
Cu puiculița de mină. 
Ciufu-i dragu fetelor 

Şi haiducu codrilor. 

Vine Ciufu de la joc, 
Puica-i supărată foc: 

N-a jucat-o nici un rînd, 
P-altele a pus de gînd. 
Ciufu singur intră-n sat, 
Premenit și pieptănat. 
Feriţi-vă, fetelor, 

Că Ciufu e-nșelător. 


Cules personal de la  bătrinul lăutar Du- 
mitru Ursaru din comuna Drăgășani, regiunea 
Argeș. 


378 
Lasă-mă, Doamne, să zac 


Frunzuliţă foi de fag, 
Lasă-mă, Doamne, să zac 
Într-o grădină cu mac, 
Că sînt cu mîndra pe plac. 
Lasă-mă, Doamne, să mor 
Într-o grădină cu flori, 
Cu mîndra de subţiori. 
Cucule, 

porumbule, 
Nu te crez că ești porumb, 
Pîn nu te-oi auzi cîntînd. 


Cuies personal de ia bunică-mea Tudora i. 
Lăzăroiu, din comuna Bogdănești, raionul Rm. 
Vilcea, regiunea Argeș. 

379 


Mă culcai întru-nadins 


Frunză verde rug întins, 
Mă culcai întru-nadins, 

Să văz pe Ileana-n vis; 
Dormii de mă săturai, 

Pe Ileana n-o visai. 
Mi-apucai pe drum la vale, 
Mă-ntilnii cu Leana-n cale, 
Ea pe jos şi eu călare. 

Şi m-aplecai de călare, 

Ca să-i iau Lenii d-o floare, 
Nu fu floare, ci fu izmă, 
Prinseră boerii pizmă 

Şi cocoanele mânie, 

Mă trase la miliţie; 

Nu fu floare, ci fu mac, 
Prinseră boerii sfat; 

Nu fu floare, ci fu soc, 

Se ceartă boerii foc. 


Cules personal din comuna Ştefăneşti, raionul 
Drăgășani, regiunea Argeş, 


380 


D-aoleo, lele Mărie 


D-aoleo, lele Mărie, 

De dragă ce-mi erai mie, 
Pe toţi purtam dușmănie 
Şi pe alții vrășmășie. 

Dar acuma ce să fac, 
Să-ţi mai caz o dată drag? 


Cules personal din comuna Ștefănești, raionul 
Drăgășani, regiunea Argeș. 

381 
D-aolică, dodă, dodă 


D-aolică, dodă, dodă, 
Taie puiu şi-l fă ciorbă, 
C-avem desară o vorbă. 
Jumătate-l fă friptură, 
C-am poftit la sărătură; 
Să bem o oca de vin, 

Să facem vorba deplin. 


Cules personal din comuna Bogdănești, raio- 
i nul Rm. Vilcea, regiunea Argeș. 


382 


Sus pe malu Oltului 


Frunzuliţă-a bobului, 

Sus pe malu Oltului, 

| Bate vîntu codrului, 

| Sus în vîrfu plopului; 
Plopule, frunzele tale 

| Duce-s-ar apa cu ele, 
Jos, mai jos la Măgurele. 
La mîndrioarele mele, 
Care m-am iubit cu ele, 
De cînd erau mititele. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm, 
Vilcea, regiunea Argeș. 

i 383 


Luniţă, luminătoare 


Luniţă luminătoare, 

Şi voi stele lucitoare, 
Străluciţi mai cu tărie 
Scumpa mea călătorie. 

Să văz drumu de m-aş duce, 
La mîndruța mea cea dulce, 
Voi munților mărturie, 

Că prin voi călătorie; 
Păduri, copaci înfrunziți, 
Voi mărturie să-mi fiţi. 


Cules personal de ia bătrinul lăutar Dumitru 
Ursaru, din comuna Drăgășani, regiunea Ar- 


geş. 


384 
Uite, neica suie dealu 


Frunză verde ca lipanu, 
Uite, neica suie dealu, 
Că-i cunoaște doica calu. 
Că mi-e calu vinecior 

Şi pintenog d-un picior. 
El este, lovi-l-ar boala, 
Că-i dau grăunţe cu poala, 
Şi fînu cu subțioara, 

Şi apa cu donicioara. 
Apă rece din fîntînă, 
Iarbă verde din grădină. 


Comunicat de Șt. St. Tuţescu, învăţător, co- 
muna Catanele, raionul Băilești, regiunea 
Oltenia. 


385 
De-o asfinţi mândru soare 


Foaie verde de cicoare, 
De-o asfinţi mîndru soare, 
Să mă duc în poieniţă, 
Colo jos la fîntîniţă, 

Cu Florica florilor, 
Bobocelu stelelor, 


519 


Cu trupu-nalt, subţirel, 
De-l poţi trage prin inel. 
Foae verde de sipică, 
Fă-mă, Doamne,-o păsărică, 
Să zbor ici, — să zbor colea, 
Să ciripesc pe vîlcea, 

| Să zbor veselă prin crîng 
Și în cîntec să mi-o strig. 


Comunicat de Şt. St. Tuţescu, învăţător, co- 
muna Catanele, raionul Băilești, regiunea 
Oltenia. 


386 
Ia-mă, Doamne, şi mă lasă 


Ia-mă, Doamne, și mă lasă, 
La nevestele frumoase; 
Ia-mă, Doamne, și mă pune, 
La nevestele mai bune. 


Cules personal din comuna Ştefăneşti, raionul 
Drăgăşani, regiunea Argeş. 

Si-am pus de gînd să mă duc 


Foae verde bob năut, 

Si-am pus de gînd să mă duc, 
Să mă duc la Cîmpulung, 

Se strîng fetele bulug 

Si mă-ntreabă: und mă duc? 

Eu le spui: la Cîmpulung. 

Și mă-ntreabă: cînd mai vii? 

Le spui: la Sfinte-Mării, 

Cînd s-o coace coarna-n vii. | 
Și mă-ntreabă, ce le-aduc, 

Ce le-aduc din Cîmpulung? 
Eu le spui că tistimele, 
Să se-mbroboade cu ele. 


Comunicat de C. Daniilescu, învăţător din 
comuna Scundu, raionul Drăgăşani, regiunea 
Argeș. 


388 
Frumos cîntă pui de cuc 


Frumos cîntă pui de cuc, 

Să pui şaua să mă duc, 

Să mă duc la Cîmpulung. 

N-am parale de chelciug, 

Să-mi cinstesc mîndrele-n tîrg; 
N-am nici bani, n-am nici parale, 
Să-mi cinstesc mîndrele mele, 
Care m-am iubit cu ele, 

De cînd erau mititele. 


Cules personal din comuna Lungeşti, raionul 
Drăgășani, regiunea Argeș. 


389 
Marinică de la Greci 


Foae verde meri domnești, 
Marinică de la Greci, 

Dacă vrei să mă iubeşti, 

Vin cu luntrea de mă treci 

Şi păzea să nu mă-neci, 

Că n-ai bani să mă plătești. 
Foae verde ca lipanu, 
Marine, ţi-ar muri calu, 

Că mi-ai prăpădit mărgeanu, 
Mărgeanu cel roșior, 

Şi-mi cade leşin să mor. 

Marine, la tîrg te duci, 
Dară mie ce-mi aduci? 
Pe mînă vreo trei covrigi 
Şi-n buzunar turte dulci, 
Unde-i şedea să măniînci, 
Și aminte să-ţi aduci, 
D-ale noastre vorbe dulci, 
Care le vorbeam atunci. 


Comunicat de Gh. Florescu, învăţător, co- 
muna Vilsăneşti, raionul C. de Argeș, regiu- 
nea Argeș. 


390 
Măi Ioane Brașovene 


Măi Ioane Brașovene, 

De ce-mi vii seara devreme, 
Cînd duşmanii-mi taie lemne? 
Ce nu-mi vii mai înserat, 
Cînd dușmanii s-au culcat? 
Măi Ioane Brașovene, 

Leagă murgu de zăbrele, 
Intră-n casă, nu te teme, 

Că de cine te-ai temut, 

A pus spate la pămînt 

Și faţa spre răsărit. 

Foae verde d-alior, 

A intrat badea Ion 

Şi-a lăsat calu-n pripon, 
Priponit d-un alior. 

Alioru s-a uscat, 
Murgu-a-ntins și mi-a scăpat, 
Şi-a izbit în Calafat, 

La poarta cui mi-a fost drag. 
Cu picioru-n poartă-a dat, 

De trei ori mi-a nechezat, 
Cînd badea m-a sărutat 

Și la pept m-a-mbrăţișat. 


Comunicat de C. V. Ionescu, învăţător, din 
comuna Bălăceanu, raionul Rm. Sărat, regiu- 
nea Ploiești, 

391 
Neic-al meu cu calu breaz 


Frunză verde foi de praz, 
Neic-al meu cu calu breaz, 
Cere flori de la pirleaz; 

Eu nu-i dau că mi-e necaz, 
Că m-a muşcat de obraz. 
Neic-al meu cu calu sur, 
Cere flori de la pătul; 

Eu nu-i dau că nu mă-ndur. 


Cules personal din comuna Ştefăneşti, raio- 
nul Drăgășani, regiunea Argeș. 


392 
Cine-mi vine pe zăgaz? 


Cine-mi vine pe zăgaz? 
Costică cu calu breaz, 

Cere flori de la pîrleaz; 
Eu nu-i dau că mi-e necaz, 
Că mă mușcă de obraz 

Şi mă bate maica-acas. 


Cules personal de la bunică-mea Tudora /. 
Lăzăroiu, din comuna Bogdănești, raionul Rm. 
Vilcea, regiunea Argeș. 


393 


D-aş mai trage cîte-am tras 


D-aș mai trage ciîte-am tras, 
Eu de tine nu mă las; 
Eu de tine m-oi lăsa, 

Cînd mi-oi lăsa lingura 
Şi popa m-o tămiia, 
La cap cu cădelnița, 


Cules personal din comuna Ștefănești, raio- 
nul Drăgășani, regiunea Argeș. 


394 


În marginea cu drumu 


În marginea cu drumu, 
Mi-ară neica cu plugu, 
Frînge-i-s-ar potîngu. 
Potîngu şi fieru-ăl lat, 
Să vie devreme-n sat. 


Cules personal de la nevastă-mea Marina, din 
comuna Ştefăneşti, raionul Drăgășani, regiu- 
nea Argeş. 


395 
Cîntă cucu prin pădure 


Foae verde foi de mure, 
Cântă cucu prin pădure, 
Băla mea adună mure. 
Cîntă cucu-n tufăior, 
Băla mea toarce fuior. 
Cîntă cucu în tufan, 
Băla șade pe măidan 
Şi-mi înșiră la mărgean. 
Mi-l înşiră tot cîntînd, 
Pune bobu cînd și cînd, 
Din inimă oftînd. 
La tot bobul, 
face nodul, 

La bobiţi, 

cîte-un nodiţ. 


Cules personal din comuna Lungești, raionul 
Drăgășani, regiunea Argeș. 

396 
Amorule, amoraș 


Verde frunză arţăraş, 
Amorule, amoraș, 
Vedea-te-aș călugăraș 
La mînăstire la Iași. 
Pină-n patruzeci de zile, 
Cu mîinile pe saltire, 
Cu ochii după copile; 
Cu brațele pe ferestre, 
Cu ochii după neveste. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geș. 


397 
De m-ar pune p-un cărbune 


De m-ar pune p-un cărbune, 
Pe neicuţa nu l-oi spune. 
De-oi tăcea, mi l-oi avea; 

De l-oi spune, l-oi răpune. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


398 
Ce ceas fu nenorocit 


Ce ceas fu nenorocit, 
Cînd plecai de la Rîmnic 
Și m-apucai de iubit; 
Mai bine să fi murit. 
Ori calu să-mi fi plesnit, 
O să mor fără sfîrșit, 

Negrijit, nespovedit, 

Ca nimeni du pă pămînt 
Și nici sătul de iubit. 

Cine nu iubește-n lume, 
Mă mir, la popă ce spune? 


` Spune litii şi minciuni, 


Să-i dea popa-nchinăciuni, 


Cules personal de la bătrinul lăutar Dumitru 
Ursaru, din cemuna Drăgășani, regiunea Ar- 
geș, 

Pentru ochi ca murele 


Pentru ochi ca murele, 
Ocolii pădurile; 

Pentru sprîncene pe sus, 
Ocolii pe la apus; 

Pentru sprîncene-mbinate, 
Mâîncai cinci sute la spate; 
Pentru sprîncene-mplinite, 
Mîncai cinci sute la curte. 
Le mîncai și le uitai, 
Mă-ntorsei, te sărutai, 

De tine nu mă lăsai. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


400 


Cite fete-am sărutat 


Frunză verde matostat, a 
Cîte fete-am sărutat, 

Să le strîng, aș face-un sat, 
Le-aş pune la secerat. 

Cu cîte m-am îndrăgit, 

Să le strîng, aș face-un tîrg 

Şi le-aș pune după plug. 

Cules personal de la bunică-mea Tudora I. 


Lăzăroiu, din comuna Bogdănești, raionul Rm. 
Vilcea, regiunea Argeș. 


401 
Toate copilele-mi zic 


Toate copilele-mi zic, 

Să mă duc cu ele-n crîng, 
Iar eu le spui că sînt mic. 
Că sînt mic și de nevoie, 
Nu le poci face pe voie; 
Că sînt mic și zăpicit 

Nu le poci face nimic. 


Cules personal de la bunică-mea Tudora 1. 
Lăzăroiu, din comuna Bogdănești, raionul Rm. 
Vilcea, regiunea Argeş. 


402 
Cînd sînt mere mititele 


Cînd sînt mere mititele, 
Stau bine pe rămurele; 
Dacă mere se măresc, 

Cad pe jos și putrezesc. 
Așa şi noi fetele: 

Cînd sîntem mai mititele, 
Sîntem dragi părinţilor 
Uriîte striinilor; 

Cînd sîntem mai măricele, 
Sîntem dragi striinilor, 
Urîte părinţilor. 

Cules personal de la bunică-mea Tudora I. 


Lăzăroiu, din comuna Bogdănești, raionul Rm. 
Vilcea, regiunea Argeș. 

403 
Măi bădiţă, măi bădoi 


Măi bădiţă, măi bădoi, 
Fă-te negustor de boi, 
C-are taica şease boi 

Și vinde dintre ei doi. 
Și mai vinde pe bălan, 
Să-mi ia fustă cu colan; 
Şi mai vinde pe negrilă 
Să-mi ia casă cu șindrilă, 


Cules personal din comuna Ștefănești, raionul 
Drăgășani, regiunea Argeș. 


404 


Îndeamnă,-ndeamnă, murguleţ 


Îndeamnă,-ndeamnă murguleţ 
Pe margine de Olteț, 
De la vale de Cerneţ, 
Că se face-un bilciuleţ, 
De fete și de băieţi. 
Perechea de fete mari: 
Cu cincizeci de icușari; 
Perechea de fete mici: 
Cu cincizeci de firfirici; 
Iar perechea de băeţi: 
Cu cincizeci de leuleţi 


Cules persona! din comuna Ştefăneşti, raionul 
Drăgășani, regiunea Argeș. 

Eu mă mir, țaică, de tine 
Frunză verde mărăcine, 


Eu mă mir, ţaică, de tine; 
Ce foc, pămînt, te-o mai ţine 

De nu mai vii pe la mine? 
Mă ţine pămînt cu iarbă, 
Nu poci veni fără treabă. 

Și mă mir, neică, de tine: 

Ce foc, pămînt, te-o mai ţine 
De nu mai vii pe la mine? 
Mă ţine pămînt cu umbră, 
Nu poci veni fără slujbă. 


Cules personal din comuna Ștefănești, raionul 
Drăgășani, regiunea Argeş. 


406 
Eu mă mir, neică, de tine 


Eu mă mir, neică, de tine: 
Ce foc, pămînt, te-o mai ţine, 
De nu mai vii pe la mine? 
— Mă ţine pămînt cu iarbă, 
Nu poci veni fără treabă; 
Mă ţine pămînt de loc, 

Nu poci veni la soroc. 
Ş-aolică, nu-mi dă mîna, 
Să viu la voi totdeauna, 

Să te sărut tot pe tine. 

Și de cum mîna mi-ar da, 
Te-oi găsi cu cineva 

Și mă va da de belea; 

L-oi găsi lipit de iie 

Și m-o băga-n pușcărie. 


Cules personal din comuna Bogdănești, raio- 
nul Rm. Vilcea, regiunea Argeș. 


407 


D-aoleo, Ilinco fa 
D-aoleo, Ilinco fa, 


D-aș ştii că nu m-ai lua, 
În cătane m-aș băga 

Şi-aș veni de te-aş tăia. 
D-aş ști că nu m-ai iubi, 
M-aş duce şi m-aș turci, 
Și-aş veni de te-aș robi. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


408 


Pe deal, pe la Lixăndrie 


Pe deal, pe la Lixăndrie, 
Am un logofăt ce scrie; 
Și cînd scrie, 

mă mîngîie, 
Cînd cetește, 

mă zorește 
Cu vîntu mă potriveşte. 


Cules personal din comuna Ștefănești, raionul 
Drăgășani, regiunea Argeş. 


409 
Fă-mă, Doamne, ce m-ăi face 


Frunzuliţă fîn vizdoage, 
Fă-mă, Doamne, ce m-ăi face; 
Fă-mă puiu cucului, 

Pe coarnele plugului, 

S-ajut neichii la hăit, 

Că neica a răgușit, 

Nu mai poate la hăit. 

Fă-mă măldărel de tei 

Şi m-aruncă în bordei, 

În braţele lui Matei. 


Cules personal din comuna Lungești, raionul 
Drăgășani, regiunea Argeș. 

410 


Nu mai poci, am ostenit 


Frunzuliță mărgărit, 

Nu mai poci, am ostenit, 
Tot umblînd după iubit 
Și nimic n-am folosit. 
Şi mă dor picioarele, 
Ocolind pădurile, 
Zgornind coţofenile, 
Frămîntînd dragostile. 
Mi s-au cănit unghiile, 
Lovind butuşinile. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


411 
Nu mai poci de ostenit 


Nu mai poci de ostenit, 

Tot umblînd după iubit, 
Crîngurile descurcînd, 
Buturugile lovind, 
Coţofenile zgornind. 
Unghiile mi s-au tocit, 
Minţile mi s-au zmintit, 
Cruciș-curmeziş umblînd, 
Tot ca să-mi dau după gînd. 
Nu știu alţii cum găsesc, 
După placu lor iubesc? 

Mi-e vrun fermec la mijloc, 
Ori că eu, sec de noroc, 
Sînt ursat să arz în foc! 

Că doru nici n-are leac, 

Că cine-mi place, nu-i plac 
Şi cui plac eu, nu-mi plac; 
De m-aş vedea cînd şi cînd, 
Cu unica după gît. 

În ochii ei m-aş uita, 
Faţa mi s-ar îngrășa, 

De n-aş mai fi slab aşa. 
C-am ajuns din om neom 
Şi m-am uscat ca un pom; 
Ca un pom neroditor, 

Tot d-al dumitale dor. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș, 

Ciobănaș cu două oi 


Ciobănaş cu două oi, 
Mută-ţi tirla lîngă noi, 

Nu te feri de gunoi. 
Gunoiu l-om mătura, 
Busuioc om sămăna, 

Și l-orn face chiţicele 

Să-l dăm pe la nevestele, 
La copile frumușele, 

Ţi-e drag să te uiţi la ele. 
Dragă mi-e primăvara, 
Că-mi iau eu oița mea 

Şi plec la iarbă cu ea. 
Paşte, oaie, iarbă bună, 
Pînă sînt pe lîngă tine; 
Cînd oi pleca și m-oi duce, 
N-ăi mai paște iarbă dulce, 


Cules personal de la bătrinul lăutar Dumitru 
Ursaru, din comuna Drăgășani, regiunea Argeș, 

Cînd plecai de la Rîmnic 
Cînd plecai de la Rîmnic, 


Dușmani drumu mi-a-ngrădit, 
Tot cu pari și cu nuiele, 

Să nu poci trece de ele. 

De necazu miîndrii mele. 
Dar Dumnezeu ca un sfint: 
Dete o ploae cu vînt, 
Plecă gardu la pămînt. 


Cules personal din comuna Ştefăneşti, raionul 
Drăgășani, regiunea Argeș. 


414 
Si ţi-am spus, bătut de stele 


Şi ţi-am spus, bătut de stele, 
Să nu-mi vii sara devreme, 
Cînd dușmanii taie lemne; 
Și să-mi vii mai înserat, 
Cînd duşmanii s-au culcat. 


Cules personal din comuna Lungești, raionul 
Drăgășani, regiunea Argeș, 


415 
Măi băete, băeţele 


Măi băete, băeţele, 

Nu veni sara devreme, 
Cînd dușmanii taie lemne; 
Că dușmanii s-au vorbit, 
Potecile ţi-au-ngrădit, 

Nu cu pari și cu nuiele, 
Numai cu cuvinte grele. 


Cules personal din comuna Ștefănești, raionul 
Drăgăşani, regiunea Argeș. 

416 
Hai, leliță, să fugim 


Hai, leliţă, să fugim, 

Să fugim, să pribegim, 
Numai amîndoi să fim; 
Să fugim, să trecem Oltu, 
Că p-aici ne arde focu, 
Şi ne pradă potropopu, 
Şi ne prăpădim cu totu. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş, : 

Să-ţi dea baba cu ghiocu 


Să-ţi dea baba cu ghiocu, 
Ca să-ţi ghicească norocu. 
Patruzeci şi doi de bobi, 
Bine-mi ştiţi, bine-mi ghiciţi. 
De-ar cădea bobii pe doi, 
Să ştii, mîndră, vin la voi; 
De-ar cădea bobii pe trei, 
Să ştii, mîndră, că mă iei; 
De-or cădea boii pe patru, 
Miîndra iubeşte pe altu; 
De-or cădea boii pe cinci, 
Să ştii, mândră, plec d-aici; 
De-or cădea bobii pe șease, 
Mâîndră, te-oi face mireasă; 
De-or cădea bobii pe opt, 
Mîndra trece peste Olt; 
De-or cădea bobii pe nouă, 
Mîndra-șşi face roche nouă. 


Comunicat de I. C. Popescu, din comuna 
Valea lui Soare, raionul Oltenița, regiunea 
Pucurești. 

418 
Arde focu-n paie ude 


Arde focu-n paie ude, 

Strig la mîndra nu m-aude; 
Arde focu-n Bucureşti 

Şi dogoarea la Ploeșşti, 

Iar lumina-n Popișteni, 

La puicuţa-n Leurdeni? 

Auzi, puică, ori n-auzi, 

Ori n-ai gură să-mi răspunzi? 


Comunicat de I. C. Popescu, din comuna 
Valea lui.:Soare, raionul Olteniţa, regiunea 
București. 


419 
Trage, neică, boabele 


Trage, neică, boabele, 
Socotește zilele; 

De la Paști pîn la Ispas, 
Cîte necazuri am tras, 
De tine tot nu mă las. 


Cules personal din comuna Ştefăneşti, raionul 
Drăgășani, regiunea Argeş. 


420 
De m-aş vedea-n deal suit 


Foae verde de năut, 

De m-aş vedea-n deal suit, 
“Și la cruce poposit 

Şi de vale scoborit, 

Să-mi pui masa să mănînc, 
Cu puicuţa după gît 

Şi cu murgu priponit, 

Murgu-mi paşte şi-mi nechează, 
Mîndra-mi plinge şi-mi oftează. 
Oftează, mîndră, oftează, 
Toată lumea să te crează, 

C-ai fost neicăi amorează; 
Oftează şi pentru mine, 

C-am trăit amîndoi bine; 
Oftează cu gura-nchisă, 

Ca o candelă aprinsă. 

Foae verde ș-o răsură, 

Sună, sună și răsună, 

Sună petricica-n gîrlă, 

Puica mea plînge cu milă; 
Sună petricica-n vale, 

Puica mea plînge cu jale; 

Sună petricica-n loc, 

Puica mea plînge cu foc. 


Comunicat de C. V. Ionescu, învăţător din 
comuna Bălăceanu, raionul Rm. Sărat, regiu- 
nea Ploieşti. 


421 
Marito cu ochii verzi 


Mariţo cu ochii verzi, 

leşi afară de mă vezi, 

Pînă sînt grînele verzi; 

Că dacă s-or secera, 

Vine ordin și ne ia, 

Mult ăi plînge şi-ăi ofta. 

Mariţo cu ochii verzi, 

Trec la vale, nu mă vezi, 

Trec la deal, răspuns nu-mi dai, 
Mă mir ce dragoste ai; 

Merg pe drum, mă uit la tine. 
— N-am ce-ţi face, vai de mine! 
Că-i bărbatu lîngă tine. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geş. 

422 
Cîntă cucu peste Olt 


Cîntă cucu peste Olt, 
C-a-nfrunzit codru de tot 
Și richita stă boboc, 
Mîndra mea plînge cu foc. 
Oftează, puică, oftează, 
Toată lumea să te crează; 
Oftează și pentru mine 
C-am trăit amîndoi bine. 


Cules personal din comuna Bogdănești, raio- 
nul Rm. Vilcea, regiunea Argeș. 


423 


Săracă inima mea 


Frunză verde ş-o lalea, 
Săracă inima mea, 

Ce durere e pe ea 

Și n-o ştie niminea. 
Frunză verde trei zmicele, 
Tinerețe c-ale mele, 

N-au fost altele mai grele. 
Ce viaţă ticăloasă 

Și soartă nenorocoasă. 


Cules personal din comuna Ștefănești, raio- 
nul Drăgășani, regiunea Argeș. 


424 
Putrigai putrigăios 


Putrigai putrigăios, 
Ce stai, neică, mînios; 
Putrigai aprinde-te, 

Neică dezmînie-te. 
Tu te miînii, tu te-ntorci, 
Iar de leicuţa te rogi. 


Cules personal din comuna Bogdănești, raio- 
nul Rm. Vilcea, regiunea Argeş. 


425 


Bată-te crucea, noroc 


Bată-te crucea, noroc, 

De te-aș prinde să-ţi dau foc. 
Tu pe toţi i-ai norocit, 

Pe mine m-ai pedepsit; 

Tu la toţi le-ai dat, 

Iar pe mine m-ai uscat. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


426 
A plecat neica Ilie 


A plecat neica Ilie 

La lemne de prăvălie 

Și-a lăsat calu-n frînghie. 

Calu paște şi nechează, 
Mîndra-mi plînge şi-mi oftează. 
Oitează cu gura-nchisă 

Ca o candelă aprinsă. 


Cules personal din comuna Ștefănești, raionul 
Drăgășani, regiunea Argeș. 

427 


A plecat neica Ion 


A plecat neica ion 

La lemne de foişor 

Și-a lăsat calu-n pripon. 
Calu paşte şi nechează, 
Miîndra plînge şi-mi oftează. 


Cules personal din comuna Ştefăneşti, raionul 
Drăgășani, regiunea Argeş. 


428 
De la Bucureşti încoace 


De la Bucureşti încoace, 
Este-o cîrciumă-n poloage, 
Cu vinu de trei soroace, 
Cine bea, copii nu face. 
Să fi ştiut maica mea, 
Bea şi nu mă mai făcea. 
Ce folos că m-a făcut: 

Tot cu amar mi-am trăit, 
Cu amar și cu necaz 

Și cu lăcrămi pe obraz. 


Cules personal din comuna Ștefănești, raionul 
Drăgășani, regiunea Argeş. 


429 
Tot gîndind, neică, la tine 


Tot gîndind, neică, la tine, 
N-a rămas inimă-n mine! 
Puţintică ce-a rămas, 
Şi-aia s-a fript şi s-a ars, 

Pentru tine, om frumos: 
Îţi stă bine și frumos, 
Şi călare și pe jos. 


Cules personal din comuna Ştefăneşti, raio- 


nul Drăgășani, regiunea Argeș. 

Nu-mi lua, Doamne, zilele 


Nu-mi lua, Doamne, zilele, 
Să-mi rămîie mîndrele; 

Că nu sînt mai puţintele 
Şi rămîn pe potecele, 

Tot plîngînd urmele mele. 


Cules personal din comuna Bogdănești, raio- 
nul Rm. Vilcea, regiunea Argeș. 

Mă mir cum focu-am trăit 


Frunzuliță mărgărit, 

Mă mir cum focu-am trăit, 
De nu m-am călugărit! 
C-am trăit tot amărit, 

De toată lumea hulit. 


Cules personal din comuna Bogdănești, raio- 
nul Rm. Vilcea, regiunea Argeș. 


432 


Leliţă Săftiță 


— Leliţă Săftiţă, 
Glas de porumbiţă! 
— Auz neiculiţă! 

— Geaba că m-auzi, 

Nu vrei să-mi răspunzi; 
Că e mult d-asară, 
De cînd strig p-afară. 
Palata mi-e mică, 
Strașina mă pică, 
Giubelușa-mi strică. 
Nu mi-e de giubea 
Ca de malotea; 

Nici de malotea, 

Ca de fermenea; 

Nici de fermenea 

Ca de găitan 

C-am slujit un an, 

La Domnu Ștefan, 
Călare pe cal. 

— Du-te, neică, du-te, 
Mai uşor ca zgomu, 
Că mi-a venit omu 

Și nu mă-nlesnesc, 
Ca să-ţi mai vorbesc. 


Cules personal de la Onila A. Dimoiu, din 
comuna Ştefăneşti, raionul Drăgășani, regiu- 
nea Argeş. 


433 
Mi-este mult d-asară 


Foae sălcioară 
Mi-este mult d-asară 
Și de-alaltăsară, 

De cînd stau p-afară 
Cu gurița goală 
Vremea vremuind, 
Poarta-ncunjurînd. 
Vremea vremuiește, 
Cămaşa-mi răcește, 
Picătura-mi pică, 
Giubelușa-mi strică. 
Nu mi-e de giubea, 
Ca de malotea, 

Că întîiaș dată, 
Astăzi mi-este luată. 

Nici de malotea 
Ca de găitan, 
C-am slujit un an 
La Domnu Ştefan 
Călare pe cal. 
Du-te, neică, du-te, 
Nu-ţi mai pierde somnu, 
Că mi-a venit omu; 
Omu, omu meu, 
Drăgălaşu meu. 
Mustăcioara lui: 
Spicu grîului; 

| Feţişoara lui: 
Spuma laptelui; 
Ochișorii lui: 

Două mure negre, 
P-un ruguleţ verde, 
Coapte la pămînt, 
Neatinse de vînt; 
Coapte la răcoare, 
Neatinse de soare. 
Eu i-am aşternut 
Supt umbră de nuc. 
Aşternutu lui: 
Floarea cîmpului; 

l Perioara sa: 

| Dreapta, stînga mea; 
Perinile sale 

Sînt braţele mele; 
Coperişu lui, 
Umbra nucului. 


Cules personal de la bătrînul lăutar Vasile 
Daragiu din comuna Lungești, raionul Drăgă- 
șani, regiunea Argeș. 

Mi-este mult d-asară 


Mi-este mult d-asară 
Şi de-alaltăsară, 
De cînd stau pe-afară, 

Vremea vremuind, 
Poarta-ncunjurînd 
Și tot așteptînd. 
Vremea vremuiește, 
Ploaia mă topeşte, 
Cămașa-mi răceşte. 
Luna s-a ascuns, 
Ploaia m-a ajuns, 
Străşioara-mi pică, 
Giubelușa-mi strică. 
Nu mi-e de giubea 
Ca de malotea, 

Că întîiaş dată 
Astăzi mi-este luată, 
Nici de giubelușă 

Ca de găitan, 

C-am slujit un an, 
Călare pe cal, 

La Domnu Ștefan. 
Și de nu mă crezi, 
Ieși afar de vezi. 

— Du-te, neică, du-te, 
Du-te de te culcă, 
Nu mai sta în drum, 
Că nu poci acum; 
Nu-ţi mai pierde somnu, 
Că mi-a venit omu, 
Și nu mă-nlesnesc 
Ca să-ţi mai vorbesc. 
Du-te, că az-noapte 
Să n-auză șoapte, 
Că e vai de noi, 
De noi amândoi. 


Cules personal de la bătrînul lăutar Dumitru 
Ursaru din comuna Drăgășani, regiunea Ar- 
geș. 

435 
Lele, mijlocelu tău 


Lele, mijlocelu tău, 

Cel frumos și cilibiu 
Mînca-l-ar argintu viu. 
Să-l mănînce, să-l topească, 
Pe altu să nu iubească. 


Cules personal din comuna Ștefănești, raionul 
Drăgășani, regiunea Argeş. 


2. DE DESPĂRȚIRE 


436 
Dragoste ce-aveam noi, frate 


Dragoste ce-aveam noi, frate, 
Gîndeam, moartea ne-o desparte; 
Dragoste ce-aveam de tine, 
N-avea căpătii pe lume. 
Dar azi, frate, ne desparte 
O grădină 

ş-o fîntînă, 
O leasă de mărăcini 
Si-un sat mare de striini, 
Ca să nu mai fim vecini. 
Sînt ocolit de striini, 
Ca gardu de mărăcini; 
Sînt ocolit de dușmani, 
Ca drumu de bolovani. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


437 
D-aolică neică, frate 


D-aolică neică, frate, 
Numai balta ne desparte 
Şi-o grădină 

şi-o fîntînă 
Și-o leasă de mărăcini. 

Şi-un sat mare de străini, 
C-o pustie de saia 
Star-ar pustie să steai 


Cules personal de la  soacră-mea Casandra 
M. Popa, din comuna Ștefănești, raionul 
Drăgășani, regiunea Argeș. 


438 
Stii, mândro, ce-am pus de gînd? 


Ştii, mîndro, ce-am pus de gînd? 
Să plec să te las pliîngînd 
Din ochi negri lăcrămînd 

| Și să-ncalec p-al meu murg, 
Mai curînd ca să ajung 

| Către deal la Cîmpulung, 

| Către deal peste Muşcel 

Să trec Prahova cu el, 
Fără să mă ud de fel. 

Să mă duc la draga mea 
Care m-am iubit cu ea 

Din copilăria mea; 

Că nu-s cîine ca să uit, 
Sînt voinic să mi-o sărut 
Că ea dintru-ntii m-a vrut. 


Cules personal de la bătrînul lăutar Dumitru 
Ursaru, din comuna Drăgășani, regiunea Ar- 
geș. 


439 
Geaba, puică, mă mingii 


Frunză verde trei gutui, 
Geaba, puică, mă mingii, 
Că de neica tot rămii, 
Culcată pe căpătii. 

Geaba căci mă gugulești, 
Că cu mine tot nu ești. 
Oi să plec ş-o să mă duc 
La mîndra mea de demult 
Că ea dintru-ntii m-a vrut, 
Să-mi dea gura s-o sărut. 


Cules personal de la bătrinul lăutar Dumi- 
tru Ursaru, din comuna Drăgășani, regiunea 
Argeş. 


440 
Frumos puişor aveam 


Frunză verde magheran 
Frumos puişor aveam, 
Mi-l ţineam în colivie, 
Cînta seara numai mie. 
Dar de la o vreme-ncoace 
Văz puișoru că-mi tace. 
Ş-o să fac d-o rugăciune 
Să-mi vie puiu la mine. 
Rugăciunea mi-am făcut, 
Dar puiu n-a mai venit. 


Cules personal de la bătrînul lăutar Dumitru 
Uisaru, din comuna Drăgășani, regiunea Ar- 


geș. 


44] 
Și-avusei d-o bălăioară 


Verde frunză sălcioară, 
Şi-avusei d-o bălăioară, 
Dar dușmanii mi-o aflară, 
Mi-o aflară, 

mi-o luară. 
Las’ s-o ia, s-o ia, s-o ia, 

Bage-o-n ochii mîni-sa; 

Las s-o ia, s-o-nchiză-n casă, 
La neica tot o să iasă. 

Și-o ieşi în grădiniţă, 

Să dea neicuţii guriţă; 
Guriţă de sărutat 

Și pieptu de dezmierdat. 


Cules personal de la bătrînul lăutar Dumitru 
Ursaru din comuna Drăgășani, regiunea Argeș. 


442 
De la Slobozie-n jos 


De la Slobozie-n jos, 
Numai sălcii și rogoz: 
Sălciile de umbrit, 
Rogozu de tăvălit 

Şi sînt cu puica-nvrăjbit. 
Cine-o sta să facă pace, 
Mare pomană și-ar face 
S-aducă pe puica-ncoace. 


Cules personal de la bunică-mea Tudora I 
Lăzăroiu, din comuna Bogdănești, raionul Rm. 
Vilcea, regiunea Argeș. 


443 


Colea-n vale-n grădiniță 


Colea-n vale-n grădiniţă, 
Frumos doarme-o coconiţă, 
Învălită-n boșceluţă. 

La vale pe colnicel, 
Frumos vine-un voinicel, 
Călare p-un călușel. 

Şi la ea mi se oprea; 

Ea din gură aşa-i grăia: 

Măi voinice, 

măi voinice, 
Ține-ţi drumu, 

bate-ţi murgu, 
Că n-ai venit astă-vară 
Cînd zăceam pe prispă-afară 
Cu mîna la inimioară; 
Ci tu-mi vii acum acasă, 
Cînd sînt grasă şi frumoasă. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


444 
a-ți, badeo, gîndurile 


Frunză verde florile, 

a-ţi, badeo, gîndurile, 

Dacă pleci cu oile. 

— De m-aș duce, cum m-aș duce, 
Nu  mă-ndur de gură dulce. 
— Măi badeo, băduţule, 
Unde pleci, drăguțule? 

De-i lua-o la București, 

Mă rog să nu zăboveşti; 

De-i lua-o la Craiova, 

Merg şi eu cu dumneata. 

De ţi-o fi, badeo, rușine, 
Fă-mă brîu pe lîngă tine; 
De ţi-o părea brîu greu, 
Fă-mă lumină de seu 

Şi mă bagă-n sînu tău 

Să-ţi lumin la veacu rău. 


Cules personal din comuna Prundeni, raionul 
Drăgășani, regiunea Argeș, 

445 
Busuioc de la Rîmnic 


Busuioc de la Rîmnic 
Cată-ţi, puică, d-alt voinic, 
Că cu mine n-ai nimic. 

Că cu mine ce-ai avut, 
Amâîndoi ne-am desfăcut, 
Tat-tu şi mă-ta n-au vrut. 


Cules personal de la socru-meu Matei Popa, 
din comuna Ștefănești, raionul Drăgășani, re- 
giunea Argeș. 

Pleacă puiu de la mine 


Pleacă puiu de la mine, 
Tutulor le pare bine; 
Numai mie-mi pare rău, 
C-a fost puişoru meu, 
Dăruit de Dumnezeu. 


Cules personal din comuna Ștefănești, raionul 
Drăgășani, regiunea Argeș. 


447 
Du-te, neică, şi să-mi vii 


Du-te, neică, și să-mi vii 
Colea-ntre sfinte Mării, 
Cînd se coace coarna-n vii, 
Și strugurii-n hăbădii 

Și porumbii stau grămezi, 
Să vii, neică, să mă vezi. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 

448 
Pe su deal, pe su pădure 


Pe su deal, pe su pădure 
Trec fetiţele la mure 

Și băieţii la alune; 

Nevestele la surcele 

Şi băieţii la nuiele. 

Pe su deal, pe su pădure 
Trece-o nevestică-n lume, 

Cu pruncu nebotezat, 
Izgonită de bărbat. 

Trece-aşa mergînd la drum, 
Cu prunculeţu la sîn. 
Pruncu plînge, mă-sa-i zice: 
— Taci cu maica, nu mai plînge 
Să suim în deal la cruce 

Şi te-oi scălda-n lapte dulce. 
— De m-ăi scălda şi-n zahar 
Plînsu meu e tot amar. 


Comunicat de C. PDaniilescu, învăţător, co- 
muna Scundu, raionul Drăgășani, regiunea 
Arges. 


449 
Cînd erai a mea iubită 


Cînd erai a mea iubită, 
Ți-era casa zugrăvită; 
Dar de cînd mi te lăsai, 
Casa ţi-este grajd de cai, 
Bătătura mucigai; 
Putrigai, putrigăios, 

Ce stai, neică, mînios? 
Putrigai aprinde-te, 
Neică, desmînie-te. 


Comunicat de I. C. Popescu, din comuna 
Valea lui Soare, raionul Olteniţa, regiunea 
Bucureşti. 

450 


Ce rea e inima mea 


Foae verde ș-o lalea, 

Căci nu ştie nimenea, 

Ce rea e inima mea; 

E neagră ca păcura. 

— Iubeșşte, neică, iubește, 
Și la mine te gîndeşte, 

Că şi eu cînd oi iubi, 

Tot la tine m-oi gîndi. 
Şi-o foiţă d-avrămeasă, 

Pe noi nimeni nu ne lasă, 
Să facem amîndoi casă. 
Şi-o foiţă trei richiţi, 
Prăpădi-v-aţi voi părinţi, 
Că despărțiți doi iubiţi. 
Şi-altă foaie garofiţă, 

Ce ne-om face, puiculiță? 
Să ne luăm, nu ne putem, 
Ne-am lăsa, nu ne-ndurăm. 
Și-altă foae d-o lalea, 
Eşi, Mariţă, la şosea, 
Numa-n iie și-n murea 
Să te vază și neica, 

Căci dacă te-i mărita, 
Mult ăi plînge ş-ăi ofta, 
De dragostea mea ș-a ta. 

Comunicat de G. Florescu, învăţător, comuna 
Vilsăneşti, raionul Curtea de Argeș, regiu- 
nea Argeş. 

Așa-mi vine uneori 


Foae verde de mohor, 
Așa-mi vine uneori, 
Să beau otravă să mor. . - a 

Foae verde măr crețesc, 
Stau în drum şi mă gîndesc: 
La ce să mă otrăvesc, 

Căci am zile să trăiesc, 

Cu puica să mă-ntiîlnesc, 
Două vorbe să-i vorbesc 
Şi-apoi să mă prăpădesc. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeş. 


452 
Oftează, puică, oftează 


Oftează, puică, oftează, 
Toată lumea să te crează; 
Oftează şi pentru mine, 
C-am trăit amîndoi bine; 
Oftează cu gura-nchisă, 
Ca o candelă aprinsă. 
Omu dacă n-ar ofta, 
Drept în două ar crăpa. 
Cine mi-a lăsat oftatu 
Ierte-i Dumnezeu păcatu, 
Că oftatu și cu plînsu, 
Uşurează trupșorelu. 


Cuires personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 


453 
Bată-te crucea, noroace 


Bată-te crucea, noroace, 

Ce n-aduci pe mîndra-ncoace, 
Barim de doi paşi de mine, 
S-o sărute neica bine, 

Să-mi ţie-o lună de zile. 

Bată-te crucea, noroc, 

De te-oi prinde peste Olt, 
Să-ţi pui paie să-ţi dau foc, 
Să te pîrlesc ca p-un porc, 
Dacă n-am avut noroc. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 


454 


Trece neica-n sus şi-n jos, 


Trece neica-n sus şi-n jos, 
Şi călare şi pe jos, 

Şi-mi trece tot mînios. 

Ia vezi, bată-l Dumnezeu, 
Parcă nu l-am iubit eu. 
De cînd neica mi-a plecat, 
Ochișorii n-am uscat. 

Şez la masă să mănînc, 
Gîndurile mi se duc. 

De mănînc o bucătură, 

Mi se face clisă-n gură. 

De beau un pahar de vin, 
Bag la inimă venin. 

Merg la vadră să beau apă, 
Lăcrămile mă îneacă. 


Cules personal de la bunică-mea Tudora I. 
Lăzăroiu, comuna Bogdănești, raionul Rm. 
Vilcea, regiunea Argeș. 


495 


Neică, de cînd m-ai lăsat 
Neică, de cînd m-ai lăsat, 


Câte lăcrămi am vărsat, 
Aş face fîntînă-n sat; 

Fîntînă cu trei izvoară, 

Să bea dușmanii să moară. 
Să-mi bea și dușmanca mea, 
Să plesnească fierea-n ea, 
Că ea mi-a gonit pe neica. 


Cules personal din comuna Ștefănești, raionul 
Drăgășani, regiunea Argeș. 


456 
Sună, sună şi răsună 


Sună, sună şi răsună, 

Sună pietricica-n gîrlă, 
Mîndra plînge şi suspină. 
Sună, sună și răsună, 

Sună pietricica-n vale, 
Mîndra mea plinge cu jale. 
Sună, sună și răsună, 

Sună pietricica-n Olt, 
Mâîndra mea plînge cu foc, 

Că pe deal, pe colnicele, 

Și-a pierdut pe potecele 
Dragostele tinerele. 

Plînge, plinge, se jeleşte, 
Blestemîndu-și iarba verde; 
Blestemînd iarba și firu, 
Să-și găsească trandafiru. 
Plînge, varsă lăcrămioare, 
Oftînd cu foc și cu jale, 

Că dragostea d-astă vară 

S-a schimbat în fiere-amară. 
Dragă mîndră, nu mai plînge, 
Din ochi lăcrămi nu mai stoarce. 
Că ce zboară nu se-ntoarce, 
Fir rupt la loc nu se face. 


Cules personal de la bătrinul lăutar Dumitru ` 
Ursaru, din comuna Drăgășani, regiunea 
Argeș. 

457 
N-am, puică, pe unde da 


N-am, puică, pe unde da, 

Să nu-ți mai văd căscioara, 
Casa şi bătătura, 

P-împrejur ce-i mai avea, 
Unde-ţi văz păreţii tăi, 
Plîng foc ochișorii mei; 
Unde-ţi văz căscioara ta, 
Plînge inimioara mea. 


Cules personal din comuna Ștefănești, raionul 
Drăgășani, regiunea Argeș. 


458 
N-am, soro, pe unde da 


N-am, soro, pe unde da, 
Să nu-ţi mai văz casa ta, 
Casa și bătătura, 
Împrejur ce-i mai avea, 
Că mă lovește boala, 

De una ca dumneata. 
Singurel m-aș spînzura, 
Cu ciucurii briîului, 

De craca sovîrfului, 

În marginea drumului. 


Cules personal din gura bătrinului lăutar 
Dumitru Ursaru, comuna Drăgășani, regiunea 
Argeș, 


459 
N-am, mândră, pe unde da 


N-am, mîndră, pe unde da, 
Să nu-ţi mai văz casa ta, 
Casa și bătătura, 

Fereastra cu mușcata, 
Să-mi rănească inima; 
Unde-ţi văz casa și şopru, 
Mi-arde inima ca focu; 
Unde-ţi văz căscioara ta 
Mi se scutură inima; 
Unde-ţi văz păreţii tăi, 
Lăcrămează ochii mei; 
Unde-ţi văz ţiţele-n sîn, 
Picioarele nu mă ţîn. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 


460 
Pe cîte ochii mi-am pus 


Pe cîte ochii mi-am pus 
Pe toate mi le-am supus, 
Şi-am pus ochii şi pe tine, 
De-mi vei scăpa, să fiu cîine! 
Să fiu cîine, lege rea, 

De-i scăpa din mîna mea! 
Să fiu cîine-n patru brînci 
Să n-am parte de opinci, 
De nu te-oi face să plîngi. 
Să plîngi urmuliţa mea, 
S-o plîngi ca pe maică-ta, 
Și să plîngi urmele mele 
Ca pe surorile tele. 


Cules personal de la bunică-mea. Tudora I. 
Lăzăroiu, din comuna Ștefănești, raionul Dră- 
gășani, regiunea Argeș. 


461 
De cînd neica mi s-a dus 
Foae verde lemn de sus, 


De cînd neica mi s-a dus, 
Trei flori în poartă am pus, 

Cîtetrele mi s-au prins; 

Mi s-au prins, a-mbobocit 

Și neica n-a mai venit; 
A-mbobocit și-a-nflorit 

Şi neica n-a mai sosit. 

Comunicat de Șt. St. Tuţescu, învăţător din 


comuna Catanele, raionul Băilești, regiunea 
Oltenia. 

De cînd neica mi s-a dus 


De cînd neica mi s-a dus, 
Apă-n vadră n-am adus, 

Trei fire pe fus n-am pus, 
Şi-am stătut de am tot plîns. 
De cînd neica mi-a plecat, 
Cite lăcrămi am vărsat, 

Aș face fîntînă-n sat; 

Fîntînă cu trei izvoară 

Să bea dușmanii să moară. 


Cules personal din comuna Bogdănești, raio- 
nul Rm. Vilcea, regiunea Argeș. 


463 
De cînd neica mi s-a dus 


De cînd neica mi s-a dus, 
Negura-n curte s-a pus, 

Şi pe pari şi pe nuia, 

Şi pe inimioara mea. 

Să ştiu, neică, c-ai veni, 
Drumu ţi l-aș vărui, 

Tot cu var de cel mărunt, 
Să vii, neică, mai curînd; 
Tot cu var de cel mai mare, 
Ca să vii, neică, mai tare. 


Cules personal din comuna Bogdănești, raio- 
nul Rm. Vilcea, regiunea Argeș. 

464 


De cînd nu mai sînt cu puica 


De cînd nu mai sînt cu puica, 
Mi-e pustie uliţa, 

Uliţa şi viaţa. 

Nici nu beau, nici nu mănînc, 
Tot într-un oftat o duc. 

Nici o boală nu mă strică 

Ca doru de ibomnică; 

Nici o boală nu mi-e grea, 

Ca dorul de mîndra mea. 


Cules persona! din comuna Ștefănești, raionul 
Drăgișani, regiunea Argeș. 


465 
Pe deal, pe la Ialomiţă 


Frunzuliţă gutuiţă, 

Pe deal, pe la Ialomiţă 
Mă-ntilnii c-o copiliţă 

În mînă c-o garofiţă. 

De mi-ar da garoafa mie, 
N-ar mai fi nici o mînie. 
Cîntă păsărica-n crîng 

Și mie-mi vine să pling, 
Să-mi iau drumu să mă duc 
La draga mea de demult. 


Cules personal din comuna Ştefăneşti, raionul 
Drăgășani, regiunea Argeș. 


466 
Busuioc verde pe masă 
Busuioc verde pe masă 


Rămii, maică, sănătoasă; 
Eu mă duc ca să-mi fac casă. 

Casă, casă 
de mătasă, 


„Peste Olt cîrciumăreasă: 


Cu vinu de tămîioasă, 
Cu zevelcuţa aleasă, 
Să dau cu pahar la masă. 


Cules personal din comuna Ştefăneşti, raionul 
Drăgăşani, regiunea Argeș. 


467 
Cîntă, cuce, nu-nceta 


Cîntă, cuce, nu-nceta, 
C-am dat de inimă rea: 
Mi-a îmbătrînit frunza 

Şi se mărită Bica. 

Verde frunză şi-o alună, 
Mi-a venit d-o veste bună: 
Că popa nu mi-i cunună, 
Că i-a găsit rudă bună. 


Cules personal din comuna Bogdănești, raio- 
rul Rm. Vilcea, regiunea Argeș. 


468 
Sui, puicuţă,-n deal la cruce, 


Sui, puicuţă,-n deal la cruce, 
Să vezi neica cum se duce 
Cu chica nepieptănată, 

Cu cămașa necălcată, 

Cu bazmaua nespălată. 
Mi-a dat-o mie s-o spăl, 
Nici în apă, nici în crop, 
Numai în lăcrămi de foc. 


Cules persenal din comuna Ştefăneşti, reionul 
Drăgăşani, regiunea Argeş. 

469 
Eu plec, dragă, de la tine 


Eu plec, dragă, de la tine, 
Dar plînge inima-n mine 
Ca un copil de trei zile. 
Astăzi mă despart de voi 
Şi-mi pling ochii amîndoi; 
Eu mă duc cu mare jale 
Şi las buzișoarele tale; 
Eu mă duc cu doru tău, 
Tu rămiîi cu Dumnezeu; 
Rămii, dragă, sănătoasă 
Ca o garoafă frumoasă. 


Cules persona! din comuna Ștefănești, raionul 
Drăgișani, regiunea Argeş. 


470 
De oftat, ce oftai tare 


De oftat, ce oftai tare, 
Furca pieptului mă doare, 
Nici soarele rază n-are! 
Că-mi oftai de la ficaţi, 
Că mă despărţii de frați. 
Și de fraţi şi de surori 

Şi de grădina cu flori; 
Cine trece le culege, 

Și rămîn cotoarele 
De-nţapă dușmancele.. 


Cules personal de la bunică-mea Tudora 1. 
Lăzăroiu, din comuna Bogdănești, raionul Rm. 
Vilcea, regiunea Argeș. 


561 


471 
Grădină cu flori mărunte 


Grădină cu flori mărunte, 
Cine să mi te mai ude? 
Că cu cine te-am udat 
A plecat și te-a lăsat. 


Cules persona! din comuna Ştefăneşti, raio- 
nul Drăgășani, regiunea Argeş. 


472 
Păsărică du pă lac 


Păsărică du pă lac 

Nu mă blestema să zac, 

Că n-am pe nimeni cu drag, 
Să-mi pună mîna supt cap, 
Să mă-ntrebe de ce zac; 

Că mîndruţa m-a lăsat. 
Verde frunză de trei mure, 
Păsărică de pădure, 

Du-te la mîndra de-i spune, 
Să nu se mai poarte bine, 
Să se gîndească la mine, 
C-am trăit amîndoi bine. 


Cules personal din comuna Prundeni, raionul 
Drăgășani, regiunea Argeş. 

3 DE DURERE, APĂSARE, BLESTEM 


473 
Usucă-te, tufă,-n coastă 


Verde frunză avrămeasă, 
Usucă-te, tufă,-n coastă, 

Să mă uit la Niţa-n casă, : 
Să văz Niţa cum lucrează. 
Niţa-mi pune busuioc 

Şi-mi varsă lăcrămi de foc; 
Niţa-mi pune viorele 

Şi-mi varsă lacrimi de jele, 
De jele și de necaz, 

C-am mușcat-o de obraz. 
Comunicat de Şt. St. Tuţescu, învăţător, Co- 


muna Catanele, raionul Băilești, regiunea Ol- 
tenia. 


474 
Rabdă, rabdă, sufletele 


Rabdă, rabdă, sufleţele, 

La chinuri și la durere; 

Rabdă şi tu inimioară, 

Acest foc şi-această pară; 
Rabdă suflete și tu, 

C-aşa este vremea-acu: 

Că mi-e vremea-ntre rotile, 
Munceşti azi și mănînci mîine 
Și trăieşti ca vai de tine! 


Cules persona! de la bătrinul lăutar Dumitru 
Ursaru, din comuna Drăgăşani, regiunea Ar- 


geș. 

Bună mi-e vremea 


Bună mi-e vremea, 
Rea mi-e inima, 
Rea, neagră ca tina, 
Ca tina de vară 
Și-a de primăvară 
Călcată de cară 

Și de dobitoace, 

De la Iași încoace 
'Proape de conace 
Unde iarba-i place. 


Cules personal de la bătrinul lăutar Dumitru 
Ursaru, comuna Drăgășani, regiunea Argeș, 


476 
Tu te duci, neică, te duci 


Tu te duci, neică, te duci, 
Şi-ndărăt nu te mai uiţi: 
Na vreo patru mere dulci, 
Cînd ai pune să mănînci, 
Aminte să-ți mai aduci. 
Unde ţi-o fi calea grea, 
Să te-ajungă jalea mea; 
Unde ţi-o fi drumu greu, 
Să te-ajungă doru meu. 


Cules personal din comuna Ștefănești, raionul 
Drăgășani, regiunea Argeș. 


477 


Inimă, de ce te baţi 
Inimă, de ce te baţi, 


De rărunchi şi de ficaţi? 
Inimă, nu te mai bate, 

Dacă-n lume tu n-ai parte. 
Inimă, stai tristuită, 
C-așa-ai fost tu rînduită. 
Inimioară, stai pe loc, 

Să-ţi pui lacăt la mijloc. 
Să pui lacăte ș-o mie, 
Inima nu vrea să ştie. 


Cules personal din comuna Ștefănești, raio- 
nul Drăgăşani, regiunea Argeș. 


478 
De ce, puică, n-ai venit 


Frunzuliţă de năut 

De ce, puică, n-ai venit? 
Ori n-ai vrut, ori n-ai putut, 
Ori calea grea ţi-a părut? 

Ba am vrut și n-am putut, 
M-a pus maica la cernut. 
C-am o maică brutăreasă 

Și mi-a dat d-o sită deasă, 
M-apucă noaptea prin casă, 
Nu m-am uitat pe fereastră. 


Cules personal de la bunică-mea Tudora I. 
Lăzăroiu din comuna Bogdănești, raionul 
Rm. Vilcea, regiunea Argeș. 


479 
Lenuţo, lovi-te-ar dracii 


Lenuţo, lovi-te-ar dracii, 
Mă făcuşi de păzii fagii. 
N-ar fi așa supărare 

Să fi fost vro sărbătoare; 
Ci fu zi bună de lucru, 
Nu i-ar putrezi trupu; 
Nici trupu, nici oasele, 

Ți-am purtat ponoasele; 
Ponosu de vinerea, 
L-am purtat dumineca. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


480 
Cînd eram mai mititel 


Frunză verde alunel, 

Cînd eram mai mititel 
Zburam ca un fluturel. 

Şi zburam din creacă-n creacă, 
N-avea nimeni ce să-mi facă. 
Şi-mi zburam din pom în pom, 
Ca un puișor de șoim, 
N-aveam temere de om. 

Dar un hoţ de vînător, 

Îmi smulse d-un perișor, 

Îmi făcu d-un lăţișor ` 

Şi m-apucă de picior 

Şi mă băgă-n colivie 

Nu ştiu, mult o să mă ţie? 
Săriţi frați, săriți surori, 

De mă-mpodobiţi cu flori 

Şi ajutaţi-mi care poate 

De mă scăpaţi de la moarte. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 


geș. 


481 
La fîntîna din buget 


La fîntîna din buget, 
Unde apa cură-ncet, 
Tot încet prin cel brădet, 

Mă făcuși, fată, s-aștept. 
Așteptai cît aşteptai, 

Îmi luai șuba şi plecai. 

D-ar fi fost vreo sărbătoare, 
N-ar fi fost vrun lucru mare; 
Dar fu zi bună de lucru, 

Nu ţi-ar mai putrezi trupu; 
Nici trupu, nici oasele, 
Ţi-am purtat ponoasele. 
Ponosu de vinerea, 

Ți-l purtai dumineca. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm, 
Vilcea, regiunea Argeș. 


482 
Săracă inima mea 


Săracă inima mea, 

Nu mai poate cum putea 
Zbura ca o păsărea. 

Şi-mi zbura din creacă-n creacă 
N-avea nimeni ce să-i facă. 
Dar un hoţ de vînător 

Îmi prinse d-un cîrlăior 
Şi-mi făcu d-un lăţișor 

Şi mi-l puse la strîmtori, 
Și mi-o prinse de picior 
De picior de după cap, 
Mi-e frică că nu mai scap. 


Cules personal din comuna Ștefănești, raio- 
nul Drăgășani, regiunea Argeș. 


483 
Și să te duci, badeo, duci 


Și să te duci, badeo, duci 
Unde-o face plopu nuci 
Şi salcia pere dulci 

Şi pietrile mucigai, 

Nici acolo să nu stai. 

Să te mai duci nouă ani 

Și mîndruţă tot să n-ai, 

Că mîndruţă ţi-am fost eu, 
Dată de la Dumnezeu; 

Tu te-ai dus şi-ai trecut balta 
C-ai gîndit că-ţi găsești alta. 
Badeo, badeo, dumneata, 

Pe mine de m-ăi lăsa 

Să-ţi dea Dumnezeu așa 
Să iei una ologea, 

Să pleci în lume cu ea, 

Te-o milui cineva. 

Să vii şi la satu meu, 

Să te miluiesc şi eu: 

C-o mînuţă de tărîţe 

Să ştii că ţi-am fost mîndruţă; 
C-o mînă de cărbunași, 

Ce iubeşti să nu mai lași. 
Cine iubește şi lasă 
Crească-i mărăcini în casă, 
Și butuci pe la fereastră; 

Să stea-n sînge pînă la briu 
Să-l mînce viermii de viu. 


Cules persona! din comuna Bogdănești, raio- 
nul Rm. Vilcea, regiunea Argeș, 


484. 
Du-te, bade, duce-te-ai 


Du-te, bade, duce-te-ai, 

Unde-o sta apa să stai, 

Nici acolo să nu stai, 

Să te mai duci nouă ani, 
_Și mîndruţă tot să n-ai. 

Că mîndruţă ţi-am fost eu, 

Dată de la Dumnezeu, 

Din sămînţa florilor, 

Din plăcerea ochilor. 
Du-te, bade, cît de mult, 
De tine nu mai ascult. 


Cules personal de la bătrînul lăutar Dumitru 
Ursaru, din comuna Drăgășani, regiunea Ar- 
geş. 


485 
Voi, voi, mândrele mele 


Voi, voi, mîndrele mele, 
Cele-nalte, subţirele, 
Ce daţi vreme peste vreme; 
Strîngeţi-vă cîtetrele 
Şi-mi faceţi d-o-nchinăciune 
Că mi-e neica la zăcere, 
La zăcere, 

la durere. 
Doamne, nu-mi lua zilele, 
Că-mi rămîn mîndruţele; 
Nu-mi rămîn mai puţintele, 
Ci sînt multe, vai de ele, 
Şi rămîn pe potecele. 


Cules personal din comuna Ștefănești, raio- 
nul Drăgășani, regiunea Argeș, 


486 
Așa-mi vine-un dor ş-un plâns 


Așa-mi vine-un dor ş-un plins 
De ce-am fost și ce-am ajuns. 
Așa-mi vine-un dor ș-o jele, 
Cine-am fost și unde-oi mere. 
Fost-am pruncu pădurii 

Și nu m-o mîncat lupii. 
Mănînce şi lupii draci, 

Nu mâînce copii săraci; 
Ba mănînce lupii spini, 
Nu mâănînce prunci străini. 


Cules personal de la un cioban de pe mun- 
tele Mănăilesele, raionul Drăgășani, regiunea 
Argeş, 


487 
Turtureaua-i turturea 


Turtureaua-i turturea, 

Și ea-şi face voia rea, 
Dacă-şi pierde soţia. 

Dacă soţia și-o pierde, 

Nu mai cîntă-n cracă verde, 
Ci cîntă-n creacă uscată 
Pînă moare supărată. 

Eu cum n-oi fi necăjit, 
Cînd am pierdut ce-am iubit? 
Acum lumea mi-i urîtă 

Și viaţa necăjită. 


Cules personal de la un cioban de pe mun- 
tele Mănăilesele, raionul Drăgășani, regiunea 
Argeş. 


488 
Aferim, mândră,-aferim 


Aferim, mândră,-aferim 

Tot la luna ne-ntilnim; 

Tot la luna şi la anu 
Bate-l-ai, Doamne, duşmanu. 
Floricele flori de crin, 
Mindra mea varsă venin; 

Las să verse și otravă 

Dacă nu a fost de treabă. 


Cules personal din comuna Prundeni, raionul 
Drăgăşani, regiunea Argeș. 

489 
Nu știu, zău, ce să mai fac 


Frunză verde s-un spanac, 

“Nu ştiu, zău, ce să mai fac, 
C-am ajuns ca un pribeag. 
Nimului nu mai sînt drag. 
Drag m-aveam, mîndră, cu tine, 
Te ţineam pe braţ la mine; 

Dar aseară, nu-ș' din ce, 
Ne-am stricat dragostile. 


Cules personal din comuna Bogdănești, raio- 
nul Rm, Vilcea, regiunea Argeș. 


490 
Bate-l, Doamne, şi-l omoară 


Bate-l, Doamne, şi-l omoară, 
P-ăl d-a făcut drum de cară, 

Să plece voinici din ţară; 
Bate-l, Doamne, și-l usucă, 
P-ăl d-a făcut drum prin luncă, 
Să plece voinici la muncă. 


Cules personal din comuna Ştefăneşti, raio- 
nul Drăgășani, regiunea Argeș, 


491 
Fost-am noi, mândruță, dragi 


Frunză verde foi de fagi, 
Fost-am noi, mîndruţă, dragi, 
Dar cine ne-a despărţit 

N-ar avea loc în pămînt; 
N-aibă nici cuie la cruce 
Nici la groapă cine-l duce. 
De-ai fi tu, mîndruţa mea, 
Nici un dor n-aș mai avea, 

Aș umbla mai liniștit, 
N-aș umbla tot rătăcit: 
Ziua, după dragoste, 
Noaptea, după pacoste. 
Cine-a scornit dragostea 
'Turbura-i-s-ar mintea, 
Cum e turburată-a mea. 


Cules personal din comuna Ștefănești, raionul 
Drăgășani, regiunea Argeș, 


492 
Cuculeţ, pasăre sură 


Cuculeţ, pasăre sură, 

Nu veni la noi la șură, 

Ci ia-ţi o carte în gură, 
Scrisă-n slovă românească, 
Du-o mîndrii s-o cetească. 
Du-o la mîndruţa-n casă 
Şi i-o pune la fereastră; 
Cînd s-o scula s-o cetească 
Şi la mine să gîndească. 
Verde, verde, lemn de sus, 
Să gîndească la ce-a zis; 
Că n-a zis vorbe de bine 
Ca să se-mpece cu mine; 
Şi-a zis vorbe tot de rău 
Blestema-o-ar Dumnezeu, 
Nici mai bine, nici mai rău, 
Numai pe cum gîndesc eu: 
S-o ajungă jalea mea, 
Unde-o fi munca mai grea; 
S-o ajungă doru meu 
Unde-o îi să-i fie greu; 
Lăcrămi din ochi să-i pornească, 
Toată lumea să o vază, 

Si niminea să n-o crează; 
Lumea să o necăjească, 

La mine să se gîndească. 


Cules personal din comuna Ștefănești, raionul 
Drăgășani, regiunea Argeş. 

493 
Dăcă nu è cine nu e 


Frunzuliță d-o lămîie, 
Dacă nu e cine nu e 
Puișor să mă mîngîie. 
Fie ca frunza, ca iarba, 
Dacă nu e neica, geaba; 
Fie ca bradu de sus, 
Dacă nu e cin s-a dus; 
Fie ca bradu de-nalt, 
Nu e ca ăl d-a plecat. 


Cules personal din comuna Bogdănești, raionul 
Rm. Vilcea, regiunea Argeș. 


494 
Rău la inimă mă doare 


Frunză verde iarbă mare, . 
Rău la inimă mă doare, 
Mă doare și m-a durut, 
Neicuţa-al meu m-a urit. 
Și m-o durea cît oi fi, 

Cît oi fi, cît oi trăi, 
Cîmpului m-oi jelui. 
Cîmpu mi-are iarbă verde, 
Mă bag în ea, nu mă vede; 
Cîmpu mi-are peliniţă, 
Gura mea are credinţă. 


Cules personal din comuna Ștefănești, raio- 
nul Drăgășani, regiunea Argeș, 

495 
Păsărică du pă lac 


Frunză verde liliac, 
Păsărică du pă lac, 
Nu mă blestema să zac, 
Că n-am pe nimeni cu drag, 
Să mă-ntrebe de ce zac. 
M-ai mai blestemat o dată, 
Si-am zăcut o vară toată 
Și o iarnă jumătate. 
Las’ să zac, 

boala să-mi fac; 
C-astă boală ce-o zac eu, 
Nu e de la Dumnezeu, 
Singur mi-am făcut-o eu. 


Comunicat de M. Popescu, învățător, comuna 
Făureşti, raionul Olteţu, regiunea Oltenia. 


496 
Fire-i a năibilor de fată 


Fire-i a năibilor de fată, 
Rămăseși nemăritată. 

Că băieţii s-a-nsurat 
P-ăi buni militari i-a luat. 
Și-au rămas tigorile, 

Să vă poarte florile. 
Decît floare la tigoare 
Mai bine pe Olt la vale, 
Că Oltu te răcorește, 

lar tigoarea veştejeşte. 


Cules personal de la bătrinul lăutar Dumitru 
Ursaru din comuna Drăgășani, regiunea 
Argeș. 

497 
Stau în drum şi arz în foc 


Stau în drum şi arz în foc, 
Dacă n-am avut noroc, 
Să-mi pui bordeiului foc, 
Să arză cu grinzi cu tot, 
Cărămida să rămtiie 
Dușmanilor de tămiie. 

Că dușmanu, arde-l-aș 
Nici în casă să nu-l lași, 
Că mi-și șade pe tăciuni, 
Umple lumea de minciuni. 
Amar mi-este pelinu, 
Dară mai amar dușmanu: 
Pelinu te amărăște, 
Duşmanu te otrăveşte. 


Cules personal de la bătrinui lăutar Dumitru 
Ursaru, din comuna Drăgășani, regiunea Ar- 
geș. 


498 
lubeşte, neică, iubeşte 


Iubește, neică, iubește, 
Și de dușmani te fereşte, 
Că vii cu giubeaua ruptă 
Si cu chiculiţa smulsă. 
Giubeluţa ţi-oi cîrpi-o, 
Iar chica n-oi mai sădi-o; 
Că dușmanu, arde-l-aș, 
Nici în casă să nu-l lași; 
Cînd gîndești că ţi-are bine 
Dă cu spuză peste tine. 
Arde-l-ar focu dușmanu, 
Că ține pizma cu anu. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geş. 

499 
Haideţi, Leană, la Galaţi 


Haideţi, Leană, la Galaţi 
Să ședem necununaţi, 

Să trăim nesupărați. 
Haideţi, Leană, la Focșani, 
Să mai scăpăm de dușmani, 
Că dușmanii s-au vorbit, 
Să ne păzească-ntr-o vară, 
Să ne prinză într-o sară, 
Să ne bage-n nește fiare. 
Fiarele sînt ruginite, 
Sta-le-ar de cap concenite. 


Cules personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


500 
La lacu cu liliacu 


Foae verde foi ca macu, ’ 
La lacu cu liliacu, 

Cum cîntă cucu săracu, 
Puica şi-a pierdut amantu, 
Cată să-și găsească altu 
Nu ştie c-o s-o ia dracu. 

— Ba te-o lua, neică, pe tine, 
Că tu n-ai ţinut la mine. 
Și-o foiţă de trifoi, 

Să fi murit amîndoi, 

Cînd ne iubeam, neică, noi 
La mînăstire-n zăvoi, 
Cînta cucu lîngă noi 

Şi mierlița șuiera, 

Neica-n braţe mă stringea. 


Comunicat de G, Florescu, învăţător, co- 
muna Vilsănești, ' raionul Curtea de Argeș, 
regiunea Argeș. 

501 
Aseară ţi-am luat inel 


Frunzuliţă dedeţel 

Aseară ţi-am luat inel 

Şi-acum te văz fără el. 

Cine ţi-o mai lua inel, 

Să se spînzure ca el. 

Aseară ţi-am luat basma, 

Și-acum te văz fără ea. | 

Cine ţi-o mai lua basma, | 

Să se destrame ca ea. | 

Aseară ţi-am luat cercei | 

Și-acum te văz fără ei. | 

Cine ţi-o mai lua cercei, | 

Să se spînzure ca ei. 

Şi-aseară ţi-am luat mărgele i 

Și-acum te văz fără ele. 
| 
| 
i 


Cine ţi-o mai lua mărgele 
Să se deşire ca ele. 


Comunicat de Șt. St. Tuţescu, învăţător, co- 
muna Catanele, raionul Băilești, regiunea Ol- 
tenia. 


502 


Ilie, ţi-ar muri calu 


Frunzuliţă ca lipanu 

Ilie, ţi-ar muri calu, 

Să-ţi rămiie șaua-n pat, 

Să ştii că te-am blestemat. 
Și să mori cînd oi vrea eu, 
C-am lumînare de seu, 

S-o aprinz la capu tău, 
Noaptea cînd m-oi culca eu. 


pesmet 


Cules personal din comuna Ştefăneşti, raio- 
nul Drăgășani, regiunea Argeș. 

Cine iubește şi iasă 


Cine iubește şi lasă, 

Dă-i, Doamne, mare pedeapsă: 
Crească-i mărăcini prin casă 
Şi bureţi pe la fereastră, 
Să-i lovească casa boala 

Și maţele oftica, 

Ca să-şi vază obida. 


Cules personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 

Într-o verde poieniță 


Frunzuliţă romaniţă, 

Intr-o verde poieniţă 
Frumos doarme-o copiliţă, 
Frumos cu mîna la piept, 
Nu mă-ndur ca s-o deștept. 
Săruta-o-aş d-adormită 

Mi-e c-o fi tăgăduită, 
Săruta-o-aș, ori s-o las, 

Că prea doarme-un somn cu haz. 
Săruta-o-aş, nu mă-ndur, 

Că mi-e murgu cam nebun, 
Bate din picioare-n drum, 
Rupe brazda cu copita, 

Să deștepte pe iubita; 

Iubita se deștepta, 

Rele cuvinte-mi grăia: 

— Mînca-te-ar lupii de cal, 
Să-ţi rămiîie şaua-n deal, 
Şeaua şi cu scările 

Şi cu trăgătorile. 

De spaimă şi de ruşine, 
N-a rămas inimă-n mine, 
Nici cît bobu de neghină, 


Cules personal din comuna Ștefănești, raionul 
Drăgășani, regiunea Argeş. 

Leandra mea cu viorele 


Leandra mea cu viorele, 

Dă şi neichii floricele, 

Să mi te scap din munci grele; 
Iar tu dacă nu mi-ăi da, 

Tot mai rău mi te-oi băga 

De nu mi te-i mai vedea; 
Atunci să treci Dunărea, 
Dunărea fiind prea rece, 
Dar-ar Domnu să te-nece, 
Cu-necare săgetoasă, 

Flori ca să nu-ţi mai miroase. 


Cules personal din comuna Ștefănești, raionul 
Drăgășani, regiunea Argeş. 


506 
Mariuţă, Marioară 


Foae verde sălcioară, 
Mariuţă, Marioară, 

Cu broboada gălbioară, 
Scoate şaua din cămară 
Și-o pune pe prisp-afară, 
S-o bată vîntu de vară. 
Foae verde de negară 
Că sînt călători la ţară, 
La ţară, la Ialomiţă, 
C-am aflat o rămășiță 
Mult e-naită, desfăidată, 

Inimioara-n trup ţi-o seacă. 
Desfăida-o-ar frigurile 

Ca pe neica gîndurile, 

Cu toate drumurile, 

Iarna cu gerurile. 


Comunicat de Şt. St. Tuţescu, învăţător, €o- 
muna Catanele, raionul Băileşti, regiunea Ol- 
tenia. 


507 
Celui de-a lăsat uritu 


Celui de-a lăsat urîtu, 

Nu i-ar mai putrezi trupu, 
Carnea viermii să i-o roază, 
Soarele să nu-l mai vază. 


Cules personal din comuna Ştefăneşti, raio- 
nul Drăgășani, regiunea Argeș. 


4. CINTECEB DE STRĂINĂTATE 

Jelui-m-aș, jelui 


Jelui-m-așş, jelui, 
Jelui-m-aş și n-am cui, 
Jelui-m-aş codrului; 
Codru-i verde, nu mă crede, 
Codru-i verde cu cărări, 
Nu crede la supărări. 
Jale mi-e, măicuţă, jale, 

Š De vorbele dumitale, 
Care mi le-ai cuvîntat 
Şi eu nu le-am ascultat; 
N-are cin’ le cuvînta, 
Că nu mai ești dumneata. 
Jale mi-e, maică, de tine, 
Că umblu prin ţări străine, 
Și umblu din ţară-n ţară, 
Ca banu de la cămară. 
Banu umblă şi s-ascunde, 
Vai de mine, că n-am unde. 
Și umblu din sat în sat, 
Ca banul de căpătat. 
Și umblu prin ţări străine, 
Unde nu cunosc pe nime; 
Numai frunza și iarba, 
Că sînt și prin ţara mea. 
Cine nu știe slujitu, 
Poate săruta pămîntu; 
Da eu nu-l poci săruta, 

Că eu am gustat pîinea 
Și de grîu şi de secară 
Și de dulce și de-amară. 


Comunicat de G. Florescu, învățător, co- 
muna Vilsăneşti, raionul Curtea de Argeș, 
regiunea Argeș. 

Cînd eram în floarea mea 


Li 


Cînd eram în floarea mea, 
Zburam ca o păsărea. 

Și zburam din creacă-n creacă, 
N-avea nimeni ce să-mi facă. 
Numa-un hoţ de vînător, 
Îmi pusă d-un lăţişor 

Și mă prinsă de picior 

Și mă băgă-n colivie 

Mai mult moartă decît vie, 
Mă trimeasă la domnie. 

Cîte păsări mă vedeau, 

Toate mă ciricăiau: 

Und te duci, surata mea? 

Mă duc, soro,-n ţară strină, 
Unde nu e dor și milă 

Și nici tată și nici mumă. 

Mă duc, maică, de la tine, 
Mila şi doru rămîne; 
Păstrează-le, maică, bine, 
Cum m-ai păstrat şi pe mine. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș, 

510 
Bate vîntul sălciile 


Bate vintul sălciile, 

Să pornească șăicile. 

Saica mea e șaică nouă, 
Îmi taie Dunărea-n două; 
Saica mea e șaică veche, 
Îmi taie Dunărea-n zece. 
Să plătesc la doi băieţi, 
Să-mi facă două lopeţi, 
Să-mi taie Dunărea-n piez. 


Comunicat de G. Florescu, învăţător, comuna 
Vilsănești, raionul Curtea de Argeș, regiu- 
nea Argeș. 


511 
Bate vintu salcia 


Bate vîntu salcia, 

Să pornească șaica mea. 
Bate vîntu sălciile, 

Să pornească şăicile. 

Că s-a dus neica, s-a dus 
Sus pe Dunăre în sus, 

Mi s-a dus c-o șaică veche, 
Și c-o floare la ureche. 
Şi-mi vine c-o şaică nouă 
Şi cu flori la amîndouă 

Să taie Dunărea-n două. 
Trei băeţi, cu trei lopeţi, 
Să taie Dunărea-n piez, 
Ieși, Catrino, să mă vezi. 
— Nu poci, nu poci, măi Brăile, 
Că sînt cu mîinile-n pîine, 
Taica, maica, lîngă mine. 


Cules personal de la bătrinul lăutar Dumitru 
Ursaru, din comuna Drăgășani, raionul Dră- 
găşani, regiunea Argeș. 

512 
Plânge-mă, maică, cu dor 


Verde, verde, de bujor, 

De bujor, chită de flori, 
Plînge-mă, maică, cu dor 
Că şi eu ţi-am fost fecior, 
Scoteam plugu din obor 

Și mi-l porneam pe ogor. 
Verde, verde, foae lată, 
Fire-ai, maică, blestemată, 
Dă nu m-ai făcut d-o fată, 
Să şez cu tine pe vatră, 
Să ţi-aduc un pic de apă, 
Să ţi-aştern un ţol pe vatră. 
Săvai ca la o săracă; 

Și m-ai făcut d-un fecior, 
Să dau ţărilor ocol. 

Verde, verde, viorea, 

Dar mă-sa ce mi-i grăia? 
— Eu pe tine te-am crescut 
Nici vîntu nu te-a bătut, 
Numai la tine-am gîndit. 
Verde, verde, foae lată 
Mi-ai fost copil în dreptate, 
Verde, verde, lemn de sus, 
Tu de mine nu te-ai riîs; 
Verde, verde bob năut, 

Iar eu te-am blagoslovit: 
Să trăieşti în fericire, 

Cu toţii să te ai bine, 

Că nu știi moartea cînd vine 
Și te ia de lîngă mine 

Și te duce-n ţări striine, 
Unde nu e dor și milă. 

Că zilele omului, 

Stii, ca ploaia cîmpului, 

Că floarea mi-și înflorește, 
Zilele ţi se sfîrșește, 
Inimioara ţi-o topește. 


Cules personal din comuna Lungești, raionul 
Drăgășani, regiunea Argeş. 

513 
De cînd maica m-a făcut 


De cînd maica m-a făcut, 
Tot prin striini mi-am trăit. 
Şi mie mi s-a urât, 

Tot slugă la om bogat, 

Om bogat și fără sfat. 

Să faci bine peste bine, 
Tot zice că nu e bine. 

Iar cînd sînt la taic-al meu 
Să fac bine, să fac rău, 
Tot zice: Copilu meu! 

Fie pîinea cît de bună, 
Nu e bună-n ţară strină; 
Fie pîinea cît de rea, 

Tot mai bună-n ţara mea. 


Cules personal din comuna Bogdănești, raio- 


nul Rm. Vilcea, regiunea Argeș. 


514 
Măicuţă, cînd m-ai făcut 


Măicuţă, cînd m-ai făcut, 
Doamne, bine ţi-a părut. 
Cu picior mă legănai, 
Cu mîna ţiţă îmi dai, 
Din gură mă blestemai: 
Să n-am stare, 

nici serare, 
Precum n-are apa vale; 
Iar în ziua de Crăciun 
Să umblu plingînd pe drum. 
Rău m-a blestemat mama: 
Să mă leagăn ca frunza, 
Ca frunza cireşului 
La postu Sînpetrului. 
— Spune-mi, maică,-adevărat: 
În ce apă m-ai scăldat? 

— În apa de miercuri sara, 
Ca să umblu-n toată ţara. 
Săraca striinătate, 

Mult mi-a fost soră şi frate. 
De-acasă cînd am plecat, 
Pîine albă n-am mîncat, 
Numai peşte nesărat. 

Cînd e sara la cinat, 

Nu poci cina de oftat, 
Plîng ca pruncu nentășat; 
Ochii-s două fîntînele, 

Curg rîu lacrimile mele; 
Așa sînt eu de striin 

Ca un pom crescut în spini; 
Nu văz mamă, nu văz tată, 
Parcă sînt făcut din piatră; 
Nu văz fraţi, nu văz surori, 
Parcă sînt picat din nori. 


Cules personal din comuna Ștefănești, raio- 
nul Drăgăsani, regiunea Argeș. 


515 
Fă-mă, Doamne, ce m-ăi jace 


Frunzuliță trei spanace, 
Fă-mă, Doamne, ce m-ăi face, 
Fă-mă puiu corbului 

Sus pe malu Lotrului, 

La umbra tufanului, 

Să văz meluşei d-ăi coadeși 
Şi ciobănași de cei oacheși, 
Cu căciuli huhurezate, 

Cu chicile retezate, 
Cămeșile nespălate. 

la-o, maică, și mi-o spală 
Și mi-o spală-n lăcrămioare, 
Usuc-o la inimoară. 


Comunicat de Gh. Popescu-Ghica, învăţătot, 
comuna Olăneşti, raionul Rm. Vilcea, regiu- 
nea Argeș. 

F 516 
Săracă striinătate 


Săracă striinătate 

Că mult ești fără dreptate, 
Am umblat ţările toate 

Şi de bine n-avui parte. 

Eu de mic nu m-am gîndit 
Ce-oi avea de suferit. 

De cînd de-acasă-am plecat, 
Multe drumuri am călcat. 
Odată glumă ţineam, 

Cînd pe alţii auzeam, 

Cînd vedeam plîngînd cu foc, 
Striinii fără noroc. 

Dar acuma cunosc bine, 
Dacă mă privesc pe mine. 
Eu pe mare locuiesc, 
Cerului mă jeluiesc: 

O, mare, apă sărată, 

Mai lasă-mă-afar-odată, 
Să-mi văd mamă, să-mi văd tată, 
Să-mi văd copii și nevastă; 
Jelui-m-aş, jelui, 
Jelui-m-aș şi n-am cui; 
Jelui-m-aş munţilor 

De doru părinţilor. 

Dar nici munte n-am văzut 
De cînd la mare-am venit. 
Jale-i, Doamne, cui e jele, 
Jele-i e măicuţii mele, 

Că eu m-am înstriinat, 

De părinţi m-am depărtat. 
Cînd am fost copilaș mic 
La asta nu m-am gîndit, 
Că dacă mă voi mări 

Tot prin striini voi trăi, 
Pe maica voi părăsi 

Și striinii voi iubi. 


Cules personal din comuna Ștefănești, raio- 
nul Drăgășani, regiunea Argeş. 

517 
Dus e badea, dus departe 


Dus e badea, dus departe. 

De nu poci să-i mai scriu carte, 
Căci l-au dus în ţări striine, 
Unde nu-l cunoaşte nime, 
Numai frunza și iarba, 

Care e în toată ţara. 

Toată ziua merg prin grine, 
Cu inima de dar plină, 
Și-mpletesc o cununiţă 

S-o trimet l-al meu bădiţă. 


Cules persona! de la un transilvănean din 
Țara Oltului. 


518 
Pedepsi-l-ar Dumnezeu 


Frunzuliţă bob areu, 
Pedepsi-l-ar Dumnezeu 
Nici mai bine, nici mai rău, 
Tot așa cum sînt şi eu, 
P-ăi de mă năpăstuiesc 
Si de mine rău vorbesc. 
Căci nimic nu le-am făcut, 
Eu prieteni i-am crezut, 
Si iar verde ca nalba, 
Mindra mea, nu mă uita, 
Că eu deși-s pribegit, 

Dar pe tine nu te uit. 


Cules personal din comuna Bogdănești, raio- 
nul Rm. Vilcea, regiunea Argeș. 

519 
Drag mi-e cîrciuma-n pădure 


Foae verde rug de mure, 
Drag mi-e cîrciuma-n pădure, 
Să mănînc şi să beau bine, 
Cu puicuţa lîngă mine. 

Foae verde trei văzdoage, 
La cîrciuma din pirloage, 
Este-un vin de trei soroace, 
Cine bea, copii nu face. 
De-ar fi băut maica mea, 

Pe mine nu mă făcea. 

Foae verde pătrunjel, 

Aş scrie un răvăşel, 

Să-l trimit la maica mea 
Şi-aş scrie în el așa: 

De mai am vrun frate-n lume 
Să nu-l blestemi ca pe mine, 
Să umble din sat în sat, 
Nebăut şi nemîncat, 

Şi la vreme neschimbat, 

Să umble din ţară-n ţară, 
Cu hainele subțioară. 
Străine! sînt şi sărac, 

Nu ştiu noaptea und să trag 
Aş trage la o vecină 

Şi mi-e frică de pricină. 


Cules personal din comuna Ştefăneșii, raio- 
nul Drăgășani, regiunea Argeș. 


520 
la vezi ce striinătate 


Frunzuliță trei granate, 
Ia vezi ce striinătate, 
Tot de ea avusei parte, 
Sapte ani şi jumătate, 

Cu ghiozdănașu la spate 
Şi tăbliţa de cea parte. 
Mă suii la munţi cu flori, 
Să-mi văz fraţi, 
să-mi văz surori, 

Nu văz fraţi, 

nu văz surori, 
Parcă sînt născut din flori. 
Mă suji la munţi de piatră, 
Să-mi văz mamă, 

să-mi văz tată 
Nu văz mamă, 
nu văz tată, 

Parcă sînt născut din piatră. 
Verde frunză trei granate 
Rău este-n striinătate; 
Unde nu e dor şi milă, 
Nu e junghiu să te ţină. 
Foae verde ş-o lalea, 
Căci nu este cineva, 
Să-ţi mai moaie inima, 
inima şi sufletu, 
Să-ţi învelească trupu; 
Trupşorelu și faţa, 
Să-ţi lungească viaţa 
Şi să-ţi mai gonească moartea, 
Căci moartea e fără milă, 
Te ia din această lume, 
Fără ca vremea să-ţi vină. 
Cînd tu eşti în supărare, 
Ea atunci vine mai tare; 
Tu te rogi fără-a-nceta, 
Din lume să nu te ia. 
Dară moartea tot te ia 
Și scapi de inimă rea. 


Dintr-un vechi manuscris aflat în biblioteca 
mea, 

521 
Mureş, Mureş, apă lină 


Mureş, Mureș, apă lină, 
Cine bea tot se-nstriină. 
Că eu numai te gustai, 
Departe mă-nstriinai: 
Şi de mamă 

Şi de tată 

Şi de frați, şi de surori, 
Şi de grădina cu flori. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 


522 
Pe deal pe la Măgurele 


Pe deal pe la Măgurele, 
Mi-arde două focșorele; 
Nu sînt două focșorele, 
Ci sînt două surăţele: 
Una ride și-alta plînge. 
A de ride 

focu-aprinde, 
A de plînge 

focu-l stinge. 
— De ce plingi așa, surată? 
— De ce să nu pling, surată, 
Că n-am mamă și n-am tată; 
Şi n-am fraţi şi n-am surori 
Și n-am grădină cu flori. 


Cules personal din comuna Ștefănești, raio- 
nul Drăgășani, regiunea Argeș. 


523 


Cine mi-e striin ca mine 


Frunză verde mărăcine, 
Cine mi-e striin ca mine? 
Numai mierla din pădure. 
Dar nici ea nu e ca mine, 
Că ouă și scoate pui 
Şi-și face vecini destui. 


Cules personal din comuna Ştefăneşti, raio- 
nul Drăgășani, regiunea Argeș. 


524 
Dunărică, apă lină 


Dunărică, apă lină, 

Nu mă trece-n ţară striină, 
Unde nu e dor şi milă. 
Dunăre, apă vioară, 
Face-te-ai neagră cerneală 
Și trestie penişoară, 

Ca să-mi scriu d-o hîrtioară 
S-o trimet la maica-n ţară, 
Să-mi dea bani de cheltuială 
Şi cămăși de premeneală. 
Frunzuliţă foi de nuc, 

O s-o mi-o trimet pe cuc: 
Cucu este pasărea 

Și știe-mi la ţara mea. 


Cules personal din comuna Ștefănești, raio- 
nul Drăgăşani, regiunea Argeș, 

525 
Te-am iubit de copilaș 


Trandafir, trandafiraș, 
Te-am iubit de copilaş, 
Şi-acum te duci şi mă laşi 
Pe mînă la doi vrășmași. 
Nu plînge, puică, nu plinge, 
Inima mea mai mult plinge, 
Tot mai bine e de tine, 

Că rămiii în sat la tine, 
Între rude şi vecine. 

Dar eu merg în ţări striine, 
Şi n-am pe nimeni cu mine, 
Doar bazmaua de la tine. 


Cules persona! din comuna Ștefănești, raiv: 
nul Drăgășani, regiunea Argeș. 


526 


Marioară de la ţară 


Marioară de la ţară, 

Cu cosiţa gălbioară, 

Şi cu floare roşioară, 

Cu mărgele mogorite 

Cu inele poleite. 

— Mărioară, Mărioară, 

De ce ţi-e guriţa-amară? 
— De pîine şi de secară. 
Fie pîinea cît de bună 
Geaba, că e-n ţară striină. 
Cernută cu sită deasă, 

O mănînc plîngînd la masă; 
Fie pîinea cît de rea, 

E mai bună-n ţara mea; 

Să mînc pîine de secară 
Și să rîz mîncînd pe-afară. 


Cules persona! din comuna Ştefăneşti, raio 
nul Drăgășani, regiunea Argeș. 

527 


Pe drum viu, pe drum mă duc 


Pe drum viu, pe drum mă duc, 
Şi n-am nici un cunoscut, 

Să mă-ntrebe und mă duc. 

De striin şi de sărac, 

Nu ştiu sara und să trag. 

Aș trage la o vecină, 

Să-mi dea de prînz şi de cină, 
Să-i mulțămesc de hodină. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


528 
Singur în ţară striină 


Singur în ţară striină 

Unde nu e dor și milă. 

Fie pîinea cît de bună, 

Se cheamă-n ţară striină; 

La pămîntu nostru bine, 

Că bem vin și mîncăm pîine 
Şi trăim în fericire. 

Verde frunză d-o lalea, 

Tot mai bine-n ţara mea, 
Fie pîinea cît de rea, 

Să mănînc mălai de mei 

Să fiu cu vecinii mei. 
Ticăloasă striinătate, 

Tot de tine avusei parte 
Nouă ani şi jumătate, 
Singur în striinătate. 

Nu e mumă, nu e tată, 
Parcă sînt născut din piatră; 
Nu sînt fraţi, nu sînt surori, 
Parcă sînt născut din flori. 
Rău e omu prin striini 

Ca desculţ prin mărăcini: 
Scoţi cuţitu să tai pită 
Lăcrămile pe jos pică. 

Și m-aş duce, duce, duce, 

Și mi-e lumea pusă-n cruce! 
Și nu mă mai poci răzbate 
D-atîta striinătate. 

Dunăre, Dunăre, 

Drum fără pulbere 

Și făr de făgaș, 

Rău mă-nstriinași. 

Cules personal de la bătrînul lăutar Dumitru 
Ursaru, din comuna Drăgășani, regiunea Ar- 
geș. 


529 
Dumbrăviţă lungă, deasă 


Dumbrăviţă lungă, deasă, 
Inimioară friptă, arsă 

De copii şi de nevastă; 

De nevastă rău doresc, 

De copii mă prăpădesc, 
Crăpi, pămînte, lîngă mine, 
Să intru de viu în tine. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 


530 
Am auzit din bătrîni 


Am auzit din bătrîni, 

Că trăieşti rău prin străini; 
Am auzit, n-am crezut, 
Pînă cu ochii-am văzut. 


Cules personal din comuna Ștefănești, raie- 
nul Drăgășani, regiunea Argeş. 

531 
Mahala de tigănie 


Foae verde iasomie, : 
Mahala de ţigănie, 
Vedea-te-aş neagră, pustie, 
Din cap pînă-n căpătiie. 
Că de cînd intrai în tine, 
S-a topit carnea pe mine. 
Puţintică ce-a rămas 
Şi-aia s-a fript şi s-a ars. 
Iau cîntaru, -o cîntăresc, 
Nici o litră nu găsesc, 
Nici o litră, nici un dram, 
C-a mîncat-o un dușman. 
Ocolit sînt de dușmani, 
Ca drumu de bolovani; 
Ocolit sînt de străini, 

Ca drumu de mărăcini. 
Mă uitai din deal, din vie, 
Îmi văzui casa pustie 

Și copiii-n argăţie, 

Iară eu pîndar la vie; 
Nici o milă cu dor nu e, 
Ce inimă să mai fie, 

Ce pămînt să mă mai ţie? 


Comunicat de I. C. Popescu, din comuna 
Valea lui Soare, raionul Olteniţa, regiunea 
București. 

Pîntre Mureş, pîntre Tisă 


Pîntre Mureş, pîntre Tisă, 
Frumos vine-o copiliţă, 

Cu mîini albe-n pozînari, 
Şi-mi strigă: podari, podari! 
Măi podare, dumneata, 
Trage podu și mă ia, 

Şi mă trece-n ţara mea. 


597 


Că de cînd m-am străinat, 
Nici o cină n-am cinat, 
Nici un prînz 
fără de plins, 
Nici ameaz 
fără necaz. 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeș. 

D-aș umbla din munţi în munţi 


D-aş umbla din munţi în munţi, 
Din striini nu-mi fac părinţi; 
D-aş călca din piatră-n piatră, 
Din striini nu mai fac tată. 
D-aș călca din urmă-n urmă, 
Din striini nu mai fac mumă. 
De-aș călca din flori în flori, 
Din striini nu fac surori; 
D-aş merge numai prin brazi, 
Din striini nu mai fac fraţi; 
De-aș umbla din loc în loc, 
Nu-mi mai poci da de noroc. 


Cules personal din comuna Strejeştii-de-Jos, 
raionul Drăgășani, regiunea Argeș. 

5. CINTECE DE URIT 


534 
Cîntă, cuce, porumbace 


Cîntă, cuce, porumbace, 
Duşmancele n-au ce-mi face, 
Că ce-au putut mi-au făcut, 
Mi-au dat argint și-am băut. 
Dar Dumnezeu ca un sfînt 
De mine nu s-a lipit. 


Cules personal de la bunică-mea, Tudora I. 
Lăzăroiu, din comuna Bogdăneşti, raionul Rm. 
Vilcea, regiunea Argeş. 


535 
Păsărică du pă lac 


Păsărică du pă lac, 

Nu mă blestema să zac, 

Că n-am pe nimeni cu drag, 
Să mă-ntrebe de ce zac, 
Doar urîtu-mi stă în prag. 
Fugi, urîtule, din prag, 

Să vie cine mi-e drag, 

Să mă-ntrebe de ce zac. 
Dragu meu, care mi-e drag, 
Vine sara pînă-n prag, 
Şi-mi pune mîna la cap 

Şi mă-ntreabă de ce zac, 
Și mi-aduce apă rece, 
Mi-o pune la cap şi-mi trece. 


Cules personal din comuna Ştefăneşti, raio- 
nul Drăgășani, regiunea Argeş. 

Maică, urîtu mă cere 


Maică, urîtu mă cere, 

Nu mă da fără plăcere. 
Maică, dumneata mă-i da 
Și eu, maică, n-oi şedea, 
Oi veni la dumneata 

Și-ăi plînge de mila mea. 
Că mie mi s-a urît 

Să mînc cu el dintr-un blid. 
D-ar fi blidu de pămînt, 
Tot s-ar sparge mai curînd; 
Ci mi-e blidu de costor, 
Nu se sparge pînă mor. 


Cules personal din comuna Bogdănești, raio- 
nul Rm. Vilcea, regiunea Argeș. 

Cînd erai a mea iubită 


Cînd erai a mea iubită 

Îm părea casa zugrăvită, 
Bătătura pardosită, 
Cărăruia înflorită. 

Dar de cînd mi te-am urît; 
Casa-mi pare grajd de cai, 
Bătătura, mucegai, 
Cărăruia, spini, dudai. 


Cules personal din comuna Ştefăneşti, raio- 
nul Drăgăşani, regiunea Argeş. 

538 
Urit mi-a fost uritu, - 


Urît mi-a fost uriîtu, 

Mi l-a dăruit sfîntu; 
Siîntu mi l-a dăruit 

Să mănînc cu el din blid. 
De-ar fi blidul de pămînt 
Tot s-ar sparge mai curînd; 
Dar mi-e blidu de costor, 
Nu se sparge pînă mor. 
Fugi, urîtule, din prag, 

Să vie cine mi-e drag, 

Să vezi ce dragoste-mi fac! 
Urîtu vine pe sec 

Şi strigă: mă-nec, mă-nec! 
Frumosu vine pe apă . 

Şi strigă că nu se-neacă! 


Comunicat de Șt. St. Tuţescu, comuna Cata- 
nele, raionul Băilești, regiunea Oltenia. 


539 
Fă, Doamne, zilele mici 


Frunză verde trei aglici, 
Fă, Doamne, zilele mici 
Şi nopţile licurici, 

Să scap mai iute d-aici. 
Frunză verde bob năut, 
N-am o cale să mă duc, 
Să mai scap de ăst urit, 


Cules din comuna Ştefăneşti, raionul Drăgă- 
șani, regiunea Argeș. 

540 
N-am o cale să mă duc 


N-am o cale să mă duc, 
Ca să mai scap de urit 
Că prea trăim amărit. 

Să mă duc la Cîmpulung 
C-acolo beau şi mănînc, 
Mîndrele mă ţin de gît. 


Cules personal din comuna Ștefănești, raio- 
nul Drăgășani, regiunea Argeş. 

Cine-a lăsat dragostea 


Cine-a lăsat dragostea, 
Fie-i trupu ca ceara, 
Sufletu ca tămiia. 

Of, să fie-afurisit, 

Şi n-ar putrezi-n pămînt 
Cine-mi face de urit, 
De-mi desparte doi iubiţi. 
Doi iubiţi cînd se-mpreună, 
Parcă bei vutcă d-a bună; 
Doi iubiţi cînd se desparte, 
Parcă bei pahar de moarte. 


Cules personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


542 


De urit plecai d-acasă 


Foaie verde tătineasă, 
De urit plecai d-acasă, 
Că n-am nevastă frumoasă; 

Găsii alta mai frumoasă, 
Peste Olt, cîrciumăreasă, 
Cu zevelcuţa aleasă, 
Zevelcuţa ghivezie, 
Place tutulor şi mie; 

Și cu cismă la picior, 
Place mie, tutulor. 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeș. 


543 
Geaba, maică, m-ai făcut 


Geaba, maică, m-ai făcut, 
M-ai făcut și m-ai crescut, 
Și m-ai dat după urit. 

Nu m-ai dat după cel drag, 
Să-mi fie în lume larg, 

Ci m-ai dat după urit, 
Să-mi fie în lume strîmt. 


Comunicat de C. Daniilescu, învăţător, co- 
muna  Scundu, raionul Drăgășani, regiunea 
Argeș. 

6. CÎINTECE BAHICE 


544 


Luai borcanul de mănușe 


Luai borcanul de mănușe, 
Turnai ca-ntr-o găletușe, 
Turnai vinu tot pe gușe, 
Parcă l-aruncai p-o ușe. 
Într-o zi dacă munceşte, 
Într-alta el prăpădește, 
De nimic nu mai grijește. 
Sara bea pînă-ntîrzie, 
Soroc n-are să mai vie, 
Cine nu i se mai ştie. 

Tot scurînd mereu la oale, 
Nu mai are straie, ţoale, 
Umblă cu vinele goale 

Și cu zeghea fără. poale. 
De rușine faţa-mi pică: 
C-un papuc și c-o opincă, 
Lipa, lipa, nea Stănică 

Că nu-mi vine ca tot beatu, 
Si cu chiot ca turbatu, 

Si iese-nainte satu, 

Cîinii-l petrec cu lătratu. 
Unde-l văz cu faţa beată 
Si cu zeghea lăbărțată, 
Îmi vine să mor îndată; 

Că și-acasă dacă vine, 
N-auzi un cuvînt cu bine, 
Ci cu gura stă pe mine, 
De necaz se sparge-n sine. 


Comunicat de Gh. Florescu, învăţător, co- 
muna Vilsănești, raionul Curtea de Argeș, 
regiunea Argeş. 

545 
Bat-o Dumnezeu s-o bată 


Bat-o Dumnezeu s-o bată 
Pe Maria lăudată 

C-a pus cîrciuma la poartă 
Și-a sărăcit lumea toată. 
Vine românu călare, 
Pleacă cu șaua-n spinare; 
Vine om cu patru boi, 
Dimineaţa-njugă doi. 


Cules personal din comuna Ştefăneşti, raio- 
nul Drăgășani, regiunea Argeş. 

De cînd beau rachiu de prună 


De cînd beau rachiu de prună, 
Nu mai port căciulă bună, 

Nici nevastă cu cunună. 
Vinu-l beau, rachiu-mi place, 
De parale nu poci face. 

Azi să beau, mîine să beau, 
Parale de und să iau? 

Tot du pe la ăi de au. 


Cules personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


547 


Eu te beau, vine, de bun 


Eu te beau, vine, de bun 
Și tu mă faci om nebun; 
Eu te beau, vine, că-mi placi, 
Tu de șubă mă dezbraci. 

Blestemat fie alunu, 
Că el încinge gorunu 
Și gorunu ţine vinu 

Și vinu-mbată nebunu. 


Comunicat de C. Daniilescu, învățător, din 
comuna Scundu, raionul Drăgășani, regiunea 
Argeş, 

La bordei cu crucea naltă, 


La bordei cu crucea naltă, 
La Stăncuţa sprîncenată, 
Joacă hora încheiată, 

Cură lumea fermecată. 
Vinu-i bun, ocaua mare, 
Beau voinicii pe secare, 
Nu se-ndură să se ducă, 
Noaptea la ea îi apucă. 
Cine trece, se opreşte, 

Cît o vede-nnebunește, 
Beau vin, punga-și cheltuiesc, 
Nicidecum nu se căiesc. 
Cine vine-n patru boi, 
Se-ntoarce numai cu doi; 
Iar cine vine călare 

Pleacă cu șaua-n spinare; 
Iar pe jos oricine vine, 

Își bea tot de lîngă sine, 
Și se duce gol cu bine. 


Comunicat de C. Daniilescu, învățător, comu- 
na Scundu, raionul Drăgășani, regiunea Ar- 
geş. 


606 


549 
La hanu cu crucea-naltă 


La hanu cu crucea-naltă, 
La Stăncuţa sprîncenată, 
Joacă hora încheiată; 
Vinu bun, ocaua mare, 
Beau voinicii de călare; 
Vinu bun, ocaua mică, 
Beau voinicii de-l usucă, 
Nu se-ndură să se ducă, 
Noaptea la ea îi apucă. 
Beau vin, banii-şi cheltuiesc, 
Dimineaţa se căiesc. 

Cine din drum se apleacă, 
Conacu voind să-și facă, 
Dacă are patru boi, 
Dimineaţa-njugă doi; 
Jar dacă vine călare 

Și nu are-n buzunare, 
Pleacă cu şaua-n spinare; 
Iară pe jos cine vine 

Își bea tot de lîngă sine. 
Du-te, băiete, cu bine, 

Că nu am folos de tine. 


Cules personal din comuna Bogdănești, raio- 
nul Rm. Vilcea, regiunea Argeș. 


550 
Trecui gîrla prin anini 


Foaie verde lin pelin, 
Trecui gîrla prin anini, 
La Firinca lui Mărin, 

Să beau o fele de vin. 
Băui una, plătii două 

La Firinca dragă nouă. 
Băui două, plătii trei. 

— Tu, Firinco, hai cu noi. 

— D-aş da plugu cu opt boi 
Și turmuliţa de oi, 

Eu nu merg în sat cu voi 
Băui trei și plătii patru, 
Firinca-și mătură patu, 
Rău se ceartă cu bărbatu: 
— Pe tine să te ia dracu, 
Eu m-oi iubi şi cu altu. 
Băui patru, plătii cinci. 

— Tu, Firinco, ce mai zici? 
— Bine zic, bine trăiesc, 
Lasă-mă să mă gîndesc, 

Pe urmă să te iubesc, 

Ca să nu mă-mbolnăvesc. 
Băui cinci şi plătii şease, 
Îşi lua iia de mătase. 
Plătii șapte, plătii opt, 
Firinca plîngea cu foc. 
Băui opt şi plătii zece, 
Firinca gata să plece 

Să ne-aducă apă rece. 


Cules personal din comuna Lungești, raionul 
Rm. Vilcea, regiunea Argeş. 


551 
Pusei puntea prin anini 


Verde, verde, lin pelin, 
Pusei puntea prin anini, 
La Rădiţa lui Marin, 

Să beau o fele de vin. 
Băui una, plătii două, 
Dă-ne pe Rădiţa nouă; 
Băui două, plătii trei, 
Tu, Rădiţă, mergi cu noi? 
Băui trei şi plătii patru, 
Rădiţa-şi mătură patu, 
Desară vine amantu; 
Băui patru, plătii cinci, 

Tu, hădiţo, ce mai zici? 
Băui cinci şi plătii șase, 
Rădiţa cămașe-și coase, 
Cu arnici și cu mătase. 


Cules personal de la bătrinul lăuiar Dumitru 
Ursaru, din comuna Drăgășani, regiunea Ar- 
geș. 


552 
Voinic de inimă bună 


Voinic de inimă bună, 
Intră-n cîrciumă şi-nchină; 
Voinic de inimă rea, 
Intră-n cîrciumă şi bea, 
Să-și mai dreagă inima. 


Cules personal de la bunică-mea Tudora 1, 
Lăzăroiu, din comuna Bogdănești, raionul Rm. 
Vilcea, regiunea Argeș. 


553 
De ce beau d-aia-aş mai bea 


De ce beau, d-aia-aş mai bea 
Şi parale n-aş mai da; 

De ce beau la vinișor, 

D-aia mi-e mai binişor; 

Eu te beau, vine, de bun 

Şi tu mă faci om nebun; 

Eu te beau, vine, că-mi placi, 
Tu de şubă mă dezbraci. 


Cules personal de la bunică-mea Tudora I. 


Lăzăroiu, din comuna Bogdănești, raionul Rm. 
Vilcea, regiunea Argeș. 

554 
Ia-mă, Doamne şi mă pune 


Ia-mă, Doamne şi mă pune, 
Unde-o fi rachiu de prune 
Și nevestele mai bune; 
ta-mă, Doamne și mă lasă, 
Unde-o fi cîrciumi mai dese 
Și neveste mai frumoase. 


Cules personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


555 
Mult mi-e drag să trăiesc bine 


Foileană mărăcine, 

Mult mi-e drag să trăiesc bine, 
Cu calu negru supt mine, 

Cu ploschița la ciochină 

Și cu mîndruţa pe mînă. 


Cules personal din comuna Lungești, raionul 
Drăgăşani, regiunea Argeș. 

Finicuţa lui Marin 


Finicuţa lui Marin, 

Hai cu noi la Severin, 

Să ţinem calea la trin, 

Să vedem vine Marin, 

Marin și cu Costandin, 

Să plătească nește vin, 

Nește vin, nește pelin. 

Cules personal din comuna Ștefănești, raio- 
nul Drăgășani, regiunea Argeș. 

557 
Cîntă cucu, mierla-i zice 


Cîntă cucu, mierla-i zice: 

— Nu mai bea banii, voinice. 

— Las să-i beau să nu se strice; 
Las să-i beau că sînt ai mei, 
Cine e stăpîn pe ei? 

I-am muncit cu palmele, 

Să mi-i beau cu mîndrele. 


Cules personal de la bunică-mnea, Tudora H. 
Lăzăroiu, din comuna Bogdănești, raionul Rm. 
Vilcea, regiunea Argeș. 


558 
Cucu-i trage, mierla-i zice 


Cucu-i trage, mierla-i zice: 
— Nu mai bea banii, voinice; 
C-o să vie-o vreme rea, 
Cînd tu nu vei mai avea 

Și singur te-i blestema, 

Că proastă ţi-a fost mintea. 


Cules personal din comuna Ştefăneşti, raio- 
nul Drăgășani, regiunea Argeș. 


7. CÎNTECE DESPRE PLANTE, 
PĂSĂRI ȘI ANIMALE 


A, PLANTE ȘI FLORI 

Bate-mi-se. bate 


Bate-mi-se, bate 
Foaia plopului, 
Cu a moliftului 
Și cu a crinului, 
Malu Oltului. 
Ceartă-mi-se, ceartă 
Bradu şi cu teiu. 
Bradu că-mi grăia: 
— Eu sînt brad frumos, 
Tu ești tei pucios, 
Pucios, puturos; 
Pe mine mă taie 
Și din mine face 
Şiţă d-a subţire, 
Coperi mânăstire, 
Lumea de se-nchină 
La a mea trupină, 
Fie pomenire. 
Foae d-o lalea, 
Teiu răspundea: 
— Bradule, bradule, 
Naltule, 

fălosule, 
Tu ești brad frumos, 
Eu sînt tei pucios. 
Pe tine te taie 

Şiţă de te face, 
Ploile te plouă, 
Ninsoarea te ninge, 
Bruma mi te brumă 
Viaţa de-ţi scură. 
Pe mine mă taie 
Icoane mă face, 
Intru-n mînăstire, 
Lumea mi se-nchină 
La a mea trupină, 
Fie pomenire. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geș. 


560 
Am un pom în bătătură 


Frunză verde ş-o răsură 
Am un pom în bătătură, 
L-aș tăia să-l bag în casă, 
Dar crăcile nu mă lasă. 
L-aș tăia să-l bag în tindă, 
Crăcile îi dau de grindă. 
L-aş. tăia să-l bag la sobă, 
Crăcile mă ţin de vorbă. 


Cules persona! din comuna Bogdănești, raio- 
nul Rm. Vilcea, regiunea Argeş, 

Voinicel striin 


Voinicel striin, 

Ca măr dulce-n drum; 
Care pe drum trece, 
Mi-l zburăturește, 
Crăcile îi frînge, 
Merele îi curge, 
Trupioara-i plînge 

Cu lăcrimi de sînge, 
Iar vîrfu îi zice: 
Taci, trupină, taci 
Că tot tu le faci 
Și tot tu le tragi; 
Dar nu-i vina ta, 
Nu e nici a mea, 
E-a cui te-a sădit 
Şi nu te-a-ngrădit; 
Dacă te-ngrădea 
Toți te ocolea. 


Comunicat de C. V. Ionescu, învăţător din 
comuna Bălăceanu, raionul Rm. Sărat, regiu- 
nea Ploiești. 


562 
Mă dusei să tai richită 


Mă dusei să tai richită, 
Găsii pupăza-nflorită 

Şi pe Ioana-mpodobită. 

Nu ştiu pupăza s-o rup, 
Ori pe Ioana s-o sărut, 
Că n-am văzut-o de mult! 
Şi ţi-aș zice de richită, 
Cînd te mai văz înfrunzită 
Şi pe Joana-mpodobită! 


Cules personal din comuna Ştefäneşti, raio- 
nul Drăgășani, regiunea Argeș. 


563 
Supărată-i pădurea 


Supărată-i pădurea, 

C-a picat frunza din ea 
Şi-a rămas pădurea rară, 
De se vede pîn-afară. 

— Nu te supăra, pădure, 

C-a venit primăvara, 
Iară ţi-a-nverzit frunza. 
— Lasă să mă supăr rău, 
Că, dac-oi îmbătriîni, 
Mai mult n-oi întineri. 


Cules personal din comuna Ştefăneşti, raio- 
nul Drăgășani, regiunea Argeş. 


564 
Uite lunca, uite dealu 


Frunză verde ca măraru, 
Uite lunca, uite dealu, 
Unde lega neica calu, 
Mi-a-nflorit mărgăritaru. 
Mi-a-nflorit, s-a scuturat, 
Fete mari s-au măritat 
Şi-au rămas tigorile 

Ca să-mi poarte florile. 


Cules personal de la nevastă-mea, Marina, 
din comuna Ștefănești, raionul Drăgășani, re- 
giunea Argeș. 

Ioană din lonele 


Ioană din Ionele, 

Dă și neichii floricele. 
N-are gaica flori de dat, 
C-astă vară n-a plouat 
Și-am plătit de le-am udat, 
Cu bani după sărutat. 


Cules personal din comuna Ștefănești, raionul 
Drăgășani, regiunea Argeș. 

566 
Pe deal, pe la Cireşianu 


Pe deal, pe la Cireşianu, 
Mi-a-nflorit mărgăritaru. 
Mărgăritar înflorit, 

Cine mi te-a ciumpăvit? 
Flăcăii de la cosit, 

Fete mari de la iubit, 
Neveste de la plivit, 
Dorobanţi de rînd trecînd. 


Cules personal de la Gheorghe Ș. Stoica, din 
comuna Ştefăneşti, raionul Drăgășani, regiu- 
nea Argeș. 


567 
S-a dus neica la cosit 


S-a dus neica lu cosit, 

Să cosească fîn mărunt, 
Să-i fie de așternut; 

Să cosească fîn vizdei, 
Frînge-i-s-ar coasa-n trei; 
Să cosească fîn cu rouă, 
Frînge-i-s-ar coasa-n două. 


Cules personal de la nevastă-mea, Marina, din 
comuna Ștefănești, raionul Drăgășani, regiu- 
nea Argeș. 


568 
Bun lucru, badeo, la coasă 


— Frunză verde avrămeasă, 
Bun lucru, badeo, la coasă! 

— Mulţumesc, mîndră frumoasă, 
Ca o viorea din coastă, 

Cînd o taie coasele 

Şi-i rămîn miroasele. 

— Fire-i. badeo, sănătos, 
Ca un trandafir frumos, 
Cînd înfloare vara-n dos, 
Umple lumea de miros. 


Cules personal din comuna Mnereasca-de-Sus, 
raionul Rm. Vilcea, regiunea Argeș. 


569 
Uite lunca, uite dealu 


Foae verde ca măraru, 
Uite lunca, uite dealu, 
Unde lega neica calu, 
Mi-a-nflorit mărgăritaru. 
Mi-a-nflorit, s-a scuturat, 
Fete mari s-au măritat 
Şi-au rămas prigorile 

Ca să-mi poarte florile. 


Cules personal din comuna Bogdănești, raio- 
nul Rm. Vilcea, regiunea Argeș. 


570 
Săraca inima mea 


Frunză verde viorea, 
Săraca inima mea: 

Nu mai poate cum putea, 
S-a prăpădit, vai de ea, 
Aplecîndu-mă pe șea, 

Ca să-mi sap d-o viorea, 
S-o duc la mîndruţa mea. 
S-o duc Linii în grădină, 
Mai aproape de fîntînă; 
De fîntînă, de ceșmea 

Să intre miroase-n ea. 


Cules personal din comuna Ștefănești, raio- 
nul Drăgășani, regiunea Argeș. 

571 
Dumbrăviţă, dumbrăvea 


Dumbrăviţă, dumbrăvea, 
Lasă-mă la umbra ta, 

Să stau cu mîndruţa mea, 
Să fac dragoste cu ea. 
Nu te las la umbra mea, 
Că ţi-e mîndra tinerea 

Şi faci păcate cu ea. 

Şi mi-o cădea mie frunza 
Și mi-o veșteji iarba. 

Ce habar de umbra mea, 
Că v-aţi drăgostit la ea! 


Cules personal din comuna Ștefănești, raio- 
nul Drăgășani, regiunea Argeș. 


572 


Pusei barda la curele 


Pusei barda ia curele, 
Plec în luncă la nuiele; 
Lunca, numai viorele. 

Dar nu-mi trebuie nuiele, 
Că n-am ce-ngrădi cu ele; 
Şi-oi să culeg viorele, 

Să mi le fac chiticele, 

Să le dau la vecinele. 

. După cum mi-o fi vecina, 
Aşa o să-mi dau şi chita; 
De-o fi vecina frumoasă, 
Să-i dau chita mai aleasă 
Şi legată cu mătasă, 

Să vază că e frumoasă; 
De-o fi vecina urîtă, 
Să-i dau chita mai pălită 
Şi legată cu răchită, 

Să vază că e urîtă. 


Cules personal din comuna Bogdănești, raio- 
nul Rm. Vilcea, regiunea Argeș. 

573 
Unde-ai plecat, Mariuţă 


— Unde-ai plecat, Mariuţă, 
Desculţă, numa-n rochiţă? 
— Mă duc, neicuţă, mă duc, 
În grădina de la dud, 
C-am nește flori să le ud, 
Să le ud să odrăslească, 

Să le ud să-mi înflorească; 
C-o venit cocoanele, 
Mi-au rupt floricelele, 
Și-au umplut cosiţele. 


Cules personal din comuna Ștefănești, raio- 
nul Drăgășani, regiunea Argeș. 


574 
Toate florile-au venit 


Toate florile-au venit, 

Au venit la jurămiînt, 
Numai floarea-soarelui 
Șade-n poarta raiului, ` 
Şi-mi judecă florile: 

Ce-au făcut miroasele? 

— Viorică după vale, 

Ţi le-oi fi dat dumitale? 
Viorica răspundea: 

— Doamnelor, din cerul sfint, 
A dat ploaie pe pămînt, 

Și ne-a culcat la pămînt, 
Miroasele le-am pierdut; 
Să-mi dai o ploaie cu foc, 
Să ne sculaţi cum am fost, 
Miroasele vin la loc. 


Cules personal din comuna Bogdănești, raio- 
nul Rm. Vilcea, regiunea Argeș. 

575 


Cîte flori sînt pe pământ 


Cîte flori sînt pe pămînt, 

Toate merg la jurămînt; 
Numai floarea-soarelui, 

Șade-n poarta raiului, 

Şi-mi judecă florile, 

Ce-au făcut miroasele. 

Viorică după vale, 

Ți le-o fi dat dumitale. 

Cules personal de la nevasta mea Marina, 
care l-a auzit de la părinţii săi din comuna 
Ștefănești, raionul Drăgășani, regiunea Ar- 
geş. 


576 
Astăzi bură, mâine bură 


Astăzi bură, mîine bură, 

La leliţa-n bătătură, 

Ca să-mi crească d-o răsură, 
S-o poarte neica-n căciulă, 

Ca să-și facă voia bună. 

Cules personal de la bătrînul cîntăreţ de bi- 


serică Ioniță Popa Ion din comuna Ștefănești, 
raionul Drăgășani, regiunea Argeş. 


577 
Cît mi-e codru de frumos 


Cît mi-e codru de frumos, 
Iarna putrezeşte jos; 

Cît mi-e frunza de frumoasă, 
Și vara de drăgostoasă, 

Iarna putrezește-n coastă. 

Cules personal de la bătrînul lăutar Dumitru 


Ursaru, din comuna Drăgășani, regiunea 
Argeș. 

578 
Floricică după şes 


Floricică după șes 

Te-am îndrăgit după mers; 
Că ţi-e mersu legănat, 

La inimă m-ai secat. 

Floricică floare-albastră, 

Ce-ai crescut în calea noastră, 
Așa-naltă și subțire 

Și la trup făcută bine; 
Așa-naltă subţirea 

Tocmai pe potriva mea. 


Cules personal din comuna Ştefăneşti, raionul 
Drăgășani, regiunea Argeș. 


579 
Luncă, luncă, mult mi-eşti lungă 


Luncă, luncă, mult mi-ești lungă, 
Și n-am cal bun să te-ajungă. 
Luncă, luncă, lunculiţă, 

Lovi-te-ar d-o brumuliţă, 

Frunza din tine să pice, 

Să rămîie numai două, 

Care ne trebuie nouă, 


Comunicat de C. Daniilescu, învăţător, co- 
muna Scundu, raionul Drăgășani, regiunea 
Argeș. 


580 


Dealu de la răsărit 


Dealu de la răsărit, 
Vedea-l-aș în foc arzînd, 
Că ce-am pus n-a răsărit: 

Am pus fir de busuioc, 
A ieşit pară de foc. 

Am pus fir de trandafir, 
A ieşit fire de știr. 


Comunicat de C. Daniilescu, învăţător, co 
muna Scundu, raionul Drăgășani, regiunea 
Argeș. 


581 
Busuioc de la Pleniţa 


Foaie verde foi ca viţa, 
Busuioc de la Pleniţa, 
Sămănat de doda Niţa, 
Sămănat de vinerea 

Şi udat de sîmbăta. 

Să mi-l port dumineca, 
Să fac dodii Miţii voia. 


Cules personal de la bătrînul cobzar Sandu 
Migu, din comuna Ștefănești, raionul Drăgă- 
șani, regiunea Argeş. 


B. DESPRE CUC 


582 
Vezi cît e cucu de hoţ 


Frunză verde măr mustos, 
Vezi cît e cucu de hoţ, 
Cum mai cîntă vara-n dos 
Şi la el mi-ascultă toţi; 
Asculta-l-ar pustia, 

Că el mi-a rupt inima. 

Și-altă frunză popilnic, 
D-ar fi cucu d-un voinic, 
L-aș prinde d-un ibomnic; 
Dar cucu mi-e păsărea, 
Nu ştie ce-i dragostea, 
Numa-mi rupe inima. 


Comunicat de C. Daniilescu, învăţător, co- 
muna  Scundu, raionul Drăgășani, regiunea 
Argeș. 


583 
Plecă cucu, zice-i-aș 


Plecă cucu, zice-i-aş, 

Şi-a lăsat puiu golaş. 

A lăsat pe pitulice, 

Să-l hrănească și să-l culce. 
Pitulicea e datoare 

Să facă puiu să zboare, 

Cu furnici din muşuroi 

Să treacă Oltu la noi. 


Cules personal din comuna Bogdănești, raio- 
nul Rm. Vilcea, regiunea Argeș. i 


584 


S-a dus cucu, bate-l-aș 


S-a dus cucu, bate-l-aș, 
Şi-a lăsat puiu golaş. 
Pitulicea necăjeșşte, 
Puișoru de i-l crește, 
Să i-l facă dolofan 

Să cînte pe Tilorman. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geş. 

585 
Cîntă cucu-n curmătură 


Frunză verde ş-o răsură, 
Cîntă cucu-n curmătură, 
Mîndra sapă-n curătură. 
Taci, cuce, nu mai cînta, 
Ia sapa și vino-ncoa, 

Să săpăm curătura. 

Ba, ba, ba, fetiţo ba, 
Sapă-ţi tu curătura, 

Că tu ai folos de ea. 


Cules personal de la bătrînul lăutar Dumitru 
Ursaru, din comuna Drăgăşani, regiunea 
Argeș. 


586 


Legea ta de cuc bălan 


Legea ta de cuc bălan, 

Cuc bălan de Tilorman, 

Nu-mi cîntaşi vara d-un ban, 
Numai mă lăsaşi sărman, 

Fără arme, fără cal, 

Fără scripturea de ban. 

Cules personal de la bătrinul lăutar Dumitru 


Ursaru, din comuna Drăgăşani, regiunea 
Argeș. 


587 

Cântă, cuce, limba-ţi pice 
Cîntă, cuce, limba-ţi pice, 
Carnea viermii ţi-o mănînce, 
Că nu cînţi vreo bunătate, 
Dar cînţi tot striinătate. 

— Cântă, cîntă cucule. 

— Nu mai cînt, voinicule. 
Toată vara am cîntat, 
Nimeni nu m-a ascultat. 
Am cîntat, mi s-a urât, 
Niminea nu mi-a plătit. 
Și-am cîntat la Ialomiţă, 
La cocoana Marghioliţa 

Și mi-a degerat guriţa, 

Şi mi-a căzut limbuliţa, 

Și mi-a găsit-o leliţa. 
Dă-mi, leliţă, limbuliţa 
Să-mi mai dreg şi eu guriţa 
Să-ţi mai cînt pe Ialomiţa. 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 


588 


Printre Sîlea, printre Mamu 


Printre Silea, printre Mamu, 
Cum cîntă cucu dușmanu. 
Eu zic cucului să tacă, 

El să suie p-altă creacă, 
Cîntă hoţu de mă seacă. 

Dar mai jos pe rămurele 
Cîntă-un stol de turturele 

Și să-ngînă-n viersurele. 


Cules personal de la bătrînul lăutar Dumitru 
Ursaru, din comuna Drăgășani, regiunea 
Argeș. 


589 


Cîntă, cuculețule 


Cîntă, cuculeţule, 
În toate dimineţele 
Să te-auză mîndrele 

Și răsfiră-ţi penele, 

Ca mîndra sprîncenele, 
Să te vază fetele. 

Ce stai, coadre,-așa cănit, 
Nu vezi vara c-a venit 

Și cucu că mi-a sosit 

Şi te-a găsit ne-nfrunzit, 
Mititel şi jerpelit 

Şi cîntă-n tine cănit? 


Cules personal de la bătrinul lăutar Dumitru 
Ursaru, din comuna Drăgășani, regiunea 
Argeș. 


590 


Unde-auz cucu cîntînd 


Unde-auz cucu cîntînd, 
Şi mierliţa șuierînd, 
Sturzu-n frunză rîcîind, 
Ploaia-n frunze răpăind, 
Nu mă ţiu om pe pămînt, 
Nici nu mai ştiu unde sînt. 
Eu zic cucului să tacă, 

El se suie p-altă creacă, 
Cîntă hoţu de mă seacă; 
Iar mai jos p-o rămurea, 
Cîntă și o turturea, 

Cîntă tristă, vai de ea, 
Că și-a pierdut soţia. 


Comunicat de C. Daniilescu, învățător, co- 
muna Scundu, raionul Drăgășani, regiunea 
Argeș. 

591 


Vine cucu de trei zile 


Vine cucu de trei zile, 

Tot prin crîng și prin pădure, 
Şi n-are pe ce se pune. 

Şi veni la casa mea, 

Se puse pe-o rămurea, 
Cîntă de răsună curtea. 

Eu zic cucului să tacă, 

El se suie p-altă creacă, 
Cîntă hoţu de mă seacă. 

Eu zic cucului să fugă, 

El cîntă de mă usucă. 

La mijlocu cîmpului, 

Pe coarnele plugului, 

Cîntă puiu cucului; 

Nu știu, cuc este ori cucă, 
Că-mi cîntă neicăi de ducă. 
Iar mai sus pe rămurele, 
Cîntă două turturele, 

Mi sînt surorile mele; 

Și mai jos p-o rămurea, 
Cîntă-un pui de turturea, 
Asta e mîndruța mea. 


Comunicat de G. Florescu, învăţător din co- 
muna Vilsănești, raionul Curtea de Argeș, 
regiunea Argeș. 


592 
Ce larmă s-aude-n codru 


Ce larmă s-aude-n codru? 
Se ceartă cucu cu corbu, 
Care să-mi rămiie-n codru. 
Corbu din gură-mi grăia: 
— Rămii, cuce, dumneata, 
Să mai veselești lumea. 

Cîntă cucu pe trupină, 
Sare corbu şi-l îngînă. 
— Taci, corbe, nu mă-ngîna, 
Că nu ești de legea mea. 
Tu eşti pasere spurcată, 
Mănînci carnea nejunghiată, 
Nici de pușcă împuşcată. 
Eu sînt lighioană sfintă, 
Pe tot anu spovedită. 
— Arată-mi pe popa-al tău, 
Să mă spovedesc şi eu. 

— Popa-al meu e vînător, 
Cu puşculiţa de flori, 
Cînd te spovedeşte mori! 


Cules personal: de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 

Se ceartă cucu cu corbu 


Se ceartă cucu cu corbu, 
Care să-mi rămiîie-n codru. 
Cucu mi-are pana verde, 
Intră-n codru, nu se vede; 
Corbu mi-are pene negre, 
Intră-n codru și se vede. 
Cucu cîntă p-o trupină, 
Corbul sare și-l îngînă. 

— Taci, corbe, nu mă-ngîna, 
Că nu ești de legea mea. 
Tu eşti pasere spurcată, 
Mănînci carne nenjunghiată 
Şi bei apă dintr-o baltă. 

— Eu beau apă strecurată, 
De la trei fîntîni de piatră, 
Că sînt pasere curată. 


Comunicat de C. Daniilescu, învăţător, din 
comuna Scundu, raionul Drăgășani, r:giunea 
Argeş. 


594 
Cîntă cucu pe trupină 


Cîntă cucu pe trupină, 

Și corbu la rădăcină. 

— Taci, corbe, nu mă-ngîna, 
Că nu ești de legea mea. 

Tu eşti nație spurcată, 
Măniînci carne nenjunghiată. 
Eu sînt nație legiuită, 

Pe tot anu spovedită. 

— Spune mie popa-al tău, 
Să mă spovedesc şi eu. 

— Popa al meu e vînător, 
Cînd te-o spovedi, și mori. 


Cules personal din comuna Ștefănești, raio- 
nul Drăgășani, regiunea Argeş. 


595 


Săracu cucu de faţă 


Săracu cucu de faţă, 
Cum mai cîntă cu dulceaţă! 
Săracu cucu de dos, 
Cum mai cîntă de frumos! 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeş. 

596 
De 'trei zile merg pe plai 


Verde frunză ş-un susai, 
De trei zile merg pe plai 
Cu merinde pe trei cai; 
Nu băui, nici nu mîncai, 
Numai la cuc ascultai. 
Cucule, voinic de codru, 
Arde-ţi-ar penele focu, 
Tu-mi cîntași de mă secași, 
De părinţi mă depărtași, 
În temniţă mă băgași. 


Cules personal de la lăutarul Lache, din co- 
muna Ștefănești, raionul Drăgășani, regiu- 
nea Argeș. 


597 
Nu blestema, lele, cucu 


Frunză verde foi ca nucu, 
Nu blestema, lele, cucu. 
Buruieni din  Sînziene, 
Lasă, las să mă blesteme, 
C-aşa-am fost eu rînduit: 
Să vin vara să vă cînt 

Și toamna să mă întorc, 
Să mă-ntore la Dunăre, 
Und m-așteaptă berzele, 
Să mă treacă apele. 


Cules personal de la Grigore Bălășel, din 
comuna Bogdănești, raionul Rm. Vilcea, re- 
giunea Argeş. 

598 
D-ar fi cucu d-un voinic 


D-ar fi cucu d-un voinic, 

L-aş prinde d-un ibomnic; 
Dar mi-e cucu-o păsărea, 

Nu ştie ce-i dragostea. 

Cuculeţ cu pana sură, 

Ce-mi tot cînţi pe bătătură, 
Că nu mi-e inima bună; 
Cuculeţ, cu pană-albastră, 
Ce-mi tot cînţi pe la fereastră, 
Că nu-s fată, ci-s nevastă. 


Cules personal de la bătrinul lăutar Dumitru 
Ursaru, din comuna Drăgășani, regiunea Ar- 
geş. 


599 
S-a dus cucu fi-i-ar ciocu $ 


S-a dus cucu, fi-i-ar ciocu, l i 
Să puie porumbi la Lotru, se 
C-aici nu i-a plăcut locu. ; 
S-a dus cucu, zice-i-aş, 
Şi-a lăsat puiu golaş. 
Pitulicea l-a găsit 

Şi l-a luat de l-a crescut. 
Mi l-a făcut dolofan, 
De-mi cîntă din an în an 
Şi-mi cîntă pe Tilorman. 


Cules personal de la bătrînul lăutar Dumitru 
Ursaru, din comuna Drăgășani, regiunea Ar- 


geş. 

600 
Ia mai cîntă, cucule 


— Ia mai cîntă, cucule, 

— Nu mai poci, voinicule, 
C-am mai cîntat peste Jii 
La logofătu Marin 

Numai p-o litră de vin. 
Si-am cîntat în Ialomiţa 
La cocoana Sevastiţa 

Și mi-a degerat guriţa. 


Cules personal din comuna Ștefănești, raio- 
nul Drăgășani, regiunea Argeș. 


601 - 
Cîntă, cuce, limba-ţi pice 


— Cântă, cuce, limba-ţi pice, 
În strachina cu lapte dulce, 
Să dau mîndrii să mănînce, 
Cântă, cîntă, cucule. 

— Nu mai poci, voinicule, 
C-am mai cîntat la Stăncuţa 
Şi mi-a degerat guriţa 

Şi mi-a picat limbuliţa. 


Cules personal din comuna Bogdănești, raio- 
nul Rm. Vilcea, regiunea Argeș, 

602 

Și ți-aş zice de furnică 


Și ţi-aș zice de furnică, 
Tu ești lighioană mică, 
Tu ştii cucu unde cîntă 

Şi noaptea unde se culcă, 
Să merg să-i trag o măciucă, 
Să-l întreb de ce nu cîntă. 


Cules personal din comuna Ștefănești, raio- 
nul Drăgășani, regiunea Argeș. 


603 
Cuculeţ cu pană verde 


Cuculeţ cu pană verde, 

'Ține-l, Doamne, nu mi-l pierde; 
Că l-am mai pierdut odată, 
L-am căutat o vară toată. 

L-am găsit la București, 
Adunînd flori boiereşti. 

Aduna d-ale mai mari, 

Să le dea la căpitani; 

Aduna d-ale mai mici, 

Să le dea la ibomnici. 


Cules personal din comuna Ștefănești, raio- 
nul Drăgășani, regiunea Argeş. 


604 
Vine cucu de trei zile 


Vine cucu de trei zile 
Și n-are pe ce se pune. 
S-ar pune pe-o rămurea 
Şi-i e frică c-o cădea. 
Usca-li-s-ar mîinile, 
Cui ascut săcurile, 
D-au tăiat pădurile; 
N-are cuc pe ce se pune, 
Codiţa să și-o răsfire. 


Cules personal din comuna Ştefăneşti, raio- 
nul Drăgăşani, regiunea Argeș. - 

605 
Cîntă cuculețule 


Cîntă, cuculețule, 

În toate dimineţele; 

Dar în dimineaţa mea, 
Taci, cuce, nu mai cînta, 
C-am dat de inimă rea: 
M-a părăsit mîndra mea. 


Cules personal din comuna Ștefănești, raio- 
nul Drăgăşani, regiunea Argeș. 


606 
Cucule, ce mi-eşti hain 


Cucule, ce-mi ești hain, 

De nu-mi cînţi vara din plin? 
Mi-o cînţi numai jumătate 

Și te muţi într-altă parte. 
Cuculeţ cu pană sură, 

Ce te plimbi pe bătătură, 

Ori nu-ţi e inima bună? 
Cuculeţ cu pana-albastră, 

Ce te plimbi pe la fereastră, 
Ori nu-ţi e mîndruţa-acasă? 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


607 
Cuculeţ de la pădure. 


Frunză verde foi de mure, 
Cuculeţ de la pădure, 

Vara vii, vara te duci, 

Tu de muncă nu te-apuci; 

Mă mir iarna ce mănînci! 
Mănînc mugurel de fag 

Şi beau apă dintr-un lac 
Şi cînt mîndrelor cu drag. 


Cules personal din comuna Ştefăneşti, raio- 
nul Drăgăşani, regiunea Argeș. 


608 
Usca-li-s-ar mîinile 


Usca-li-s-ar mîinile 

Cui ascut săcurile, 

D-au tăiat pădurile 

Şi-au rămas trupinile 

Şi mi-au dat rămurile 
Şi-a-mpuiat păsările. 
Mi-a-mpuiat d-un cuculean, 
De-mi cîntă din an în an. 


Cules personal din comuna Bogdănești, ra- 
ionul Rm. Vilcea, regiunea Argeş. 


609 
Spurcată lege de cuc 


Spurcată lege de cuc, 
Cîntă bine, că te-mpuşc 
Şi te frig și te mănînc; 
Te mănînc şi nesărat, 
Numai prin cenușe dat, 
Măcar de-oi avea păcat. 


Cules personal din comuna Bogdănești, raio- 
nul Rm. Vilcea, regiunea : Argeș. 


Pa 

610 


Cuculeţ, pasere sură 


Cuculeţ, pasere sură, 
Mușca-ţi-aș limba din gură, 
Cîntecu să nu-ţi mai zici, 
Nici să mai colinzi p-aici. 
Vara vii, vara te duci, 

Cînd sînt dragostile dulci; 
Ciîntă-mi mie, înc-odată, 

Că mi-e mintea turburată; 
Cîntă-mi partea mea cu foc, 
Să am parte de noroc; 
Cîntă-mi partea mea cu drag, 
Că ţi-oi da frunză de fag, 

Ca să nu mai fii pribeag. 


Cules personal din comuna Bogdănești, raie- 
nui Rm. Vilcea, regiunea Argeș. 


611 


Cîntă, cuculeţule 


Cîntă, cuculeţule, 

În toate dimineţile 

Pe toate vîrturile, 

Să te-auză mîndrele. 
Cuculeţ, tu vestitor, 

Vara vii să-mi cînţi cu dor. 
Vara vii, vara te duci, 

Tu de lucru nu te-apuci, 
Mă mir iarna ce mănînci? 
— Măi române, lege rea, 
Ce ai tu cu gura mea, 

Că nu mănînc munca ta? 
Mănînc rîme și gîndaci 

Și putrigai de prin fagi 

Şi mă sui la comănac 

Si cînt mîndrelor cu drag; 
C-aşa sînt eu rînduit, 

De ursătoare ursit: 

Să mănînc negru pămînt, 
Să vin vara să vă cînt. 
La Sînpetru iar mă duc 
Și mai viu la primăvară, 
Să mai cînt în codru iară, 


Cules personal din comuna Ştefăneşti, raionul 
Drăgășani, regiunea Argeş. 


612 
Cuculeț de Topolog 


Frunzuliță bob de bob, 
Cuculeţ de Topolog, 
Scoboară din deal la Olt, 
De mai potolește-un foc. 
Dar ce foc să potolesc, 

Că am glas să hăuiesc, 
N-am cuvînt ca să vorbesc. 


Comunicat de Gh. Popescu-Ghica, învăţător 
din comuna Olăneșii, raionul Rm. Vilcea, re- 
giunea Argeş. 

Cucule de Topolog 


Cucule de Topolog, 
Coboară din deal la Olt, 
De mai potoleşte-un foc. 
Dar cum foc să-l potolesc, 
Că n-am frunză de pocnit 
Nici mîndruţă de iubit! 
Blestemată e iarna, 
Sfintă e primăvara, 
Că-nfrunzeşte cîte-o tufă, 
Pleacă voinicii la muncă 
Şi nevestele la tufă. 

Vară, vară, primăvară, 

Ia zăpada dup-afară 

Şi să mi-o faci potecele 
Să-mi răsaie viorele 

Să prind pe mîndruţa-n ele. 


Cules personal din comuna Bogdăneșii, raio- 
nul Rm. Vilcea, regiunea Argeș. 


C. DESPRE ALTE PĂSĂRI 


614 
Pe margine de Olteț 


Pe margine de Olteț, 
Răsărit-a nuculeţ. 

Nucu mare, frunza rară, 
S-au strîns toţi cucii din ţară 
Şi cîntă de se omoară; 

Şi mai jos, între zmicele, 
Cîntă două turturele; 
Una răsfiră din pene, 

Ca Maria din sprîncene; 
Şi-mi răsfiră din peniță 
Ca Maria din rochiţă; 
Alta sucește din cioc 

Ca Maria din mijloc. 


Cules personal din comuna Ciocănești, raio 
nul Drăgășani, regiunea Argeș. 


615 


Corbu 


La ciongaru nalt, 
Nalt şi fălălat, 
De arme-ncărcat, 

Corbu mi-a-mpuiat, 
Corb, pasere neagră, 
Lighioană-ntreagă. 
Cuibu mi-l strîngea 
În luna l-Undrea, 
Cînd e iarna grea, 
Şi mi-l ticluia: 

Din coada de boi, 
Din lînă de oi. 

Şi mi-l șindrilea: 
Cu piei de junince, 
În el să nu pice. 
Şedea și oua, 

Puii mi-i scotea: 

Tot în Făurare, l 
Cînd e geru tare. | 
Puii cloncăneau, 
Mîncare cereau. 
Corbu ce-mi făcea? 
Sălta şi zbura 

Şi mi se ducea: 
Sus la Nadolie, 

La țara pustie; 

La pui aducea: 

Tot cirezi de boi 

Și turme de oi, 

Cu ciobanii lor. 

Pui se săturau, 
Puii cloncăneau, 
Vîntu că-mi venea, 
Vîntu cel turbat 

Și cel veninat, 

În cuib se umfla 
Și mi-l fărîma 

Și puii-mi cădea, 
Pui dolofănei, 

De ţi-e drag de ei, 
Cum zac, vai de ei, 
Cu limbile scoase, 
Lăsate pe falcă. 


Spus de Dumitru Ursaru, lăutar bătrin din 
comuna Drăgășani, regiunea Argeş. 

616 
Cîntecul ciocîrliei 


Verde frunză colilie, 

Lie, lie, ciocîrlie, 

Ce jaie ţi-e ţie, 

De cînţi pe cîmpie, 

Singură, pustie? 

— Cuibu l-am făcut, 

Supt brazdă de plug, 

Plugari au venit, 

Pluguri au pornit, 

Cuibu mi-au zobit 

Ouăle-au strivit, 

Pui mi-au omorît. 

Şi-așa mi-a venit, 

Ca să zbor în vînt, 

Să caz pe pămînt, 

Ca să mor curînd. 
__— Verde frunză colilie, 

Lie, lie, ciocîrlie, 

Ce jale ţi-e ţie, 

De cînţi pe cîmpie, 

Singură, pustie? 

Scoală iute, scoală, 

Vacile că-mi zbiară; 

Boii noștri mug, 

Cu capu pe plug; 

Viile s-au copt 

Si mi s-au răscopt, 

Și vin păsărele 

Si iau brobonele, 

Și vin grăngurei, 

Și iau strugurei. 

O pasăre neagră, 
, Se puse p-o coadă 
Rupse puntea-ntreagă, 
O puse p-o piatră 
Si o mîncă toată, 
Inimioara-mi seacă. 


Comunicat de Șt, St. Tuţescu, comuna Cata- 
nele, raionul Băilești, regiunea Oltenia. 

617 
Lie, Lie, ciocîrlie 


Frunză verde colilie, 
Lie, Lie, ciocirlie, 

Ce cînţi sara pe cîmpie, 
Neagră și pustie? 

— Eu cum n-oi cînta 
Și m-oi văicăra 

De soţia mea? 

Că ea mi s-a dus, 

Cu mascurii-n sus; 
Veste mi-a venit 

Că mi-a păgubit: 

De la o scroafă neagră, 
Cu urechea bleagă, 
Sutișoara-ntreagă; 
De la cinci groștei, 
Cinci sute de lei. 

— Taci, văduvă, taci, 
Că tot tu le faci 

Și tot tu le tragi; 
Taci, văduvă grasă, 
Grasă şi frumoasă, 
Cu sprînceana trasă, 
Că boii tăi mug, 

Cu capu pe jug; 
Vacile ţin rang, 

Cu capu pe prag; 

Şi viţeii zbiară, 

Că n-au supt d-asară. 
Şi via s-a copt, 

S-a copt, s-a răscopt, 
Şi-mi vin păsărele 
Şi-mi ia brobonele 

Și se duc cu ele; 
Şi-mi vin păsărei 
Şi-mi ia gordănei 

Și se duc cu ei; 
Vine-o cioară neagră 
Și ia coarda-ntreagă 
Și-o pune pe piatră 
Și-o mănîncă toată. 

— Lasă să mănînce, 

Că n-am cui mai stringe, 
Că eu cui am strîns, 

S-a dus, s-a răpus. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


618 
Amăriîtă turturea 


Amărită turturea, 

Cînd rămîne singurea, 
Turbură apa ş-o bea. 
Mi-o turbură cu penița 

Şi mi ţi-o bea cu gurița. 
Și mai are-un frăţior, 

Pe sturzu cel gălbior, 
Care-mi cîntă la strîmtori; 
Și mai are-o surioară, 

Pe draga privighetoare, 
Cîntă noaptea pe răcoare, 
Cîntă neicuţii să-l scoale. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


619 


Colea-n vale,-ntr-o vîlcea 


Colea-n vale, -ntr-o vîlcea, 
Frumos cîntă cinteza 

Și mi-o-ngînă pupăza, 

— Pupăză, nu mă-ngîna, 
Că nu ești de sama mea, 
Tu ești pasere frumoasă, 
Dar ţi-e casa puiuroasă, 

Că cu zmoală e zmolită 
Şi cu tină mi-e-mpuţită, 
De niminea nevăzută. 


Cules personal de la bunică-mea, Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


620 
În grădină la Ion 


În grădină la Ion, 

Toate păsările-mi dorm; 
Numai una n-are somn, 

Ci-mi zboară din pom în pom. 
Şi-mi strigă: Ion, Ion! 

Şi-mi zboară din cracă-n-cracă 
Şi-mi strigă: Ioane dragă! 
Nu-i Ion, nu e nimic, 

C-a plecat după iubit. 

Fi-i-ar iubitu de cap, 

Că nu s-a mai săturat; 

Cîte fete sînt în sat, 

Pe toate le-a sărutat, 


Cules personal din comuna Ștefănești, raio- 
nul Drăgășani, regiunea Argeș. 


621 


Uite mogu pe colea 


Uite moșu pe colea, 

Cu doi pui de rîndunea. 

— Dă-mi-i mie, moșule, 

Că ţi-am păzit oile 

Pe coasta cu florile, 

Și ţi-am păzit vacile, 

Pe coasta cu fragile. 

Cules personal de la nevastă-mea, Marina, 


din comuna Ştefăneşti, raionul Drăgășani, re- 
giunea Argeş. 


644 


r, 


622 
Pasere galbină-n cioc 


Pasere galbină-n cioc 

Şi codalbă peste tot, 

De mi-ei cînta de noroc, 
Să trăieşti cu pui cu tot 
Şi la vară iar să scoţi; 
Iar de mi-ei cînta de rău, 
Să se stingă neamu tău. 
Și tu, pasere, să zbori 

În pușcă la vînători, 

Să te umple de alice 
Prin aripi şi prin peniţe. 


Cules personal din comuna Bogdănești, raio- 
nul Rm, Vilcea, regiunea Argeș. 


623 
Sturzu. 


Sturzule, sturzule, 
Prăpăditule, 
Amărîtule! 

Eu te-am învăţat 
Și te-am știinţat 
Cuibu să nu-ţi faci: 
'N margine de drum, 
Tufă de alun; 
Călători mi-or trece, 
Cuibu l-or vedea 
Pui că ţi-o lua. 
Cuibu să ţi-l faci: 
Într-o vale-adîncă, 
În vîrf de sipică, 
Puișori ţi-astrucă. 


Spus de Dumitru Vrsaru, lăutar bătrîn din 
comuna Drăgășani, regiunea Argeş, 

624 
Păsărică de Gilort 


Păsărică de Gilort, 

Nu-mi da drumu peste Olt, 
Iarna pe geru de foc, 

Cînd îngheaţă apa-n loc 
Și gresia n-are loc. 


Cules personal de la bunică-mea Tudora I. 
Lăzăroiu, din comuna Bogdănești, raionul Rm. 
Vilcea, regiunea Argeș. 


625 


Colea-n vale,-n valea rea 


Colea-n vale, -n valea rea, 
Unde cînta cinteza 

Şi mi-o-ngînă presura, 

La Ilinca văduva, 

Tăiai calu cu scara 
Aplecîndu-mă pe şea, 

Ca să-mi sap d-o viorea, 
S-o duc la mîndruţa mea. 


Cules personal din comuna Ştefăneşti, raio- 
nul Drăgășani, regiunea Argeș, 


626 


Pe culmiţa dealului 


Pe culmiţa dealului 

Țipă puiu corbului. 

— Ce ţi-e, puişor, de ţipi? 

Ori ţi-e foame, ori ţi-e sete, 

Ori ţi-e dor de codru verde? 

— Nu mi-e foame, nu mi-e sete, 
Nu mi-e dor de codru verde; 

Dar ţip după maica mea, 
C-a plecat și m-a lăsat 
Cu cuibulețu stricat, 
Într-o tufă de alun, 
Lîng-o margine de drum. 


Comunicat de Gh. Popescu-Ghica, învăţător, 
comuna Olăneşti, raionul Rm. Vilcea, regiu- 
nea Argeș. 


627 


Sus pe malu Oltului 


Sus pe malu Oltului, 

Țipă puiu corbului. 

— Ce ţi-e, puişor, de tipi, 

Ce ţi-e, corbișor, de plîngi? 

Ori ţi-e foame, ori ţi-e sete, 

Ori ţi-e dor de codru verde? 

— Nu mi-e foame, nu mi-e sete, 
Nu mi-e dor de codru verde; 

Aș bea sînge de haiduc 

Şi-aș mînca carne de turc. 


Cules personal din comuna Ștefănești, raio- 
nul Drăgășani, regiunea Argeș, 


628 
Sosi postu lui Sînpetru 


Frunză verde năutu, 
Sosi postu lui Sînpetru, 
Părăsi cucu bungetu 
Și turturica vîlceaua 
Şi mîndruţa poteceaua. 


Cules personal de la socru-meu, Matei Popa, 
din comuna Ştefăneşti, raionul Drăgășani, 
regiunea Argeş. 

629 
Colea-n valea cu nucu 


Colea-n valea cu nucu, 
Frumos cîntă granguru 

Și mi-l îngînă cucu. 
Colea-n vale-ntr-o vălcea, 
Frumos cîntă cinteza 

Și mi-o-ngînă mierliţa. 


Cules personal de la bunică-mea Tudoră I. 
Lăzăroiu, din comuna Bogdănești, raionul! Rm. 
Vilcea, regiunea Argeș. 


630 
Fă-mă, Doamne,-o porumbiţă 


Şi iar verde foi de viţă, 
Fă-mă, Doamne, -o porumbiţă, 
Ca să zbor din creacă-n creacă, 
Pîn la stilpu de la poartă; 

Şi să-mi zbor din pom în pom, 
Pîn la casa cu balcon; 

Și să zbor din brad în brad 
Pîn la casa cui mi-e drag; 

Şi să-mi zbor din vale-n vale, 
Să-mi văd pe neica călare, 
Scoborînd din deal în vale. 


Cules personal din comuna Ștefănești, raio- 
nu! Drăgăşani, regiunea Argeș. 


631 

Mierliţa 
Mierliţă, mierliţă, 
Pasere pestriță, 


Să nu-ţi faci aiure, 

Cuibu prin pădure; 
Ci să-l faci mai bine, 
Aproape de mine, 
Că ţi-l fură cucu, 
'Ți-e degeaba lucru. 


Comunicat de Gh. Popescu-Ghica, învăţător 
din comuna Olăneşti, raionul Rm. Vilcea, re- 
giunea Argeș. 


632 
Cine mi-e striin pe lume 


Frunzuliţă mărăcine, 

Cine mi-e striin pe lume, 
Numai mierla din pădure; 
Dar nici ea nu e ca mine, 

Că umblă din creacă-n creacă, 
Nimeni n-are ce să-i facă; 

Și umblă din frunză-n frunză, 
Vînătorii să n-o prinză. 

Dar un hoţ de vînător, 
Smulse trei svilțe de păr 
Şi-mi făcu d-un lăţișor 

Şi-o apucă de picior 

Și mi-o băgă-n colivie 

Și mi-o duse la Domnie 

Mai mult moartă decît vie. 
Dar Domnia ce-mi făcea? 

— Ia sloboziţi mierlița, 

Că n-a stricat nimica; 

Daţi-i drumu la pădure, 

Să mănînce fragi și mure. 


Comunicat de Gh. Popescu-Ghica, învăţător, 
comună Olăneşti, raionul Rm. Vilcea, regiu- 
nea Argeș. 

D. DESPRE ANIMALE 


633 


Îndeamnă, murguleţ, la pas 


Îndeamnă, murguleţ, la pas, 
S-ajungem devreme-acas, 

La copii și la nevastă, 

C-am lăsat-o mînioasă, 

Cu ochi negri pe fereastră, 
Uitîndu-se-n calea noastră. 

— Mai slăbeşte-l de-ndemnat: 
Cînd ajungi mă legi la gard 
Şi-mi dai fîn, grădelele 

Şi grăunţe, stelele 

Cum ţi-e drag cu mîndra-n pat, 
Şi mie cu traista-n cap; 

Cum ţi-e drag mîndra pe mînă, 
Și mie cu traista plină; 

Cum ţi-s dragi mîndruţele, 

Şi mie grăunţele. 


Cules personal din comuna Ștefănești, raionul 
Drăgășani, regiunea Argeș. 


634 


Ce stai, murgule,-așa trist? 


Frunză verde rug întinst, 

Ce stai, murgule, -așa trist? 
— Cum n-aş sta, stăpîne, trist, 
C-am auzit că mă vinzi. 

Nu ţi-e milă și păcat, 

Te-am trecut Oltu vărsat, 

Şi pe dungă şi pe lat, 

Pînă te-am scos pe uscat, 

La fata lui nea Scarlat 

Şi la vreo două din sat, 
Că alea m-au fermecat, 
De nu poci ca să mai trag. 


Comunicat de M. Popescu, învăţător, comuna 
Făureşti, raionul Olteţu, regiunea Oltenia. 


635 
Drag mi-a fost calu bălan 


Frunzuliţă de lipan, 
Drag mi-a fost calu bălan, 
Şi voinicu iortoman. 

Calu alb şi.șşaua verde, 
Ține-l, Doamne, nu mi-l pierde, 
Că l-am mai pierdut o dată 
Și l-am cătat vara toată. 
L-am găsit pe la Focșani 
Pe-o vatră de leuștean. 

— Leuştene, cin te-a pus? 

— Neica-al meu care s-a dus. 
Şi s-a dus cu codru rece, 

Nici Bucureştii nu-i trece. 
Dacă nu e,nue,nue, 
Puişor să mă mîngiie; 

Dacă nu e astă dată, 

Parcă n-a fost niciodată. 
Dacă nu e,nue,nue, 

Parcă mi-e calea pustie. 


Cules personal de la bătrinul lăutar Dumitru 
Ursaru, din comuna Drăgășani, raionul Drăgă- 
șani, regiunea Argeș. 


636 
Stane, Stane, surdumane 


Stane, Stane, surdumane, 
Coboară din deal în vale, 
C-a murit murgu de foame. 

— Las să moară, zice-i-aş, 

Că mai am vreo șapte-n grajd. 
Și mai am pe Vînătu, 

Car mi-e drag ca sufletu; 

Şi mai am o cîrlăioară, 

Mi-e dragă ca inimioara. 


Cules personal din comuna Ștefănești, raio- 
nul Drăgășani, regiunea Argeş, 


637 
Neic-al meu cu calu bun 


Neic-al meu cu calu bun, 
Mă roagă să schimb în drum, 
Că al meu este mai bun. 

— Şi-al tău, neică, este bun: 
Ia dă-i o pală de fîn 

Şi-o poală de ovăz bun, 

Să vezi cum merge la drum, 
În buiestru-n fuga mare, 

Pe la poarta mîndrii tale. 


Cules personal din comuna Ștefănești, raio- 
nul Drăgășani, regiunea Argeș. 


638 
Colea-n vale la izvoară 


Colea-n vale la izvoară, 
Zbiară-un bou de soţioară, 
Și-l îngînă-o fată mare. 

— Taci, fată, nu mă-ngîna, 
Că nu zbier de boala ta 

Și zbier de soţia mea. 

Că de cînd ea mi-a murit, 
Trag în jug necumpănit, 
Cu resteie de argint, 

Cum le pun așa se frîng. 


Comunicat de M. Popescu, învăţător, comuna 
Făureşti, raionul Olteţu, regiunea Oltenia. 

639 
Drag mi-a fost oaia plăviță 


Frunzuliță peliniţă, 
Drag mi-a fost oaia plăviţă, 
Cu mărgele la guriţă, 
Cu panglice la codiţă, 
Cu ochii de viorele, 

Cu sînu cu floricele. 
Dragile oiţele, 

Nu-s ca coconiţele: 

Ele nu ştiu a-nșela, 
Cum fac pe la mahala; 
Ele iubesc la ciobani, 
Nu ştiu da cu suliman. 


Cules personal din comuna Drăgășani, raio- 
nul Drăgășani, regiunea Argeș. 


640 
Șapte văi ş-o vale adincă 


Şapte văi ş-o vale adîncă, 
S-o pădure mărunţică, 
Aici lupii mă mănîncă. 

— Ho, lupe, nu mă mînca, 
Pîn o răsări luna 

Şi mi-o veni mîndruţa, 
Cu struguri într-o bazma, 
Ș-atunci, lupe, m-ăi mînca, 
Ori pe mine, ori pe ea, 

Ori din noi pe care-ăi vrea. 
Stai, lupe, nu fi nebun, 
Nu mînca voinic în drum. 


Cules personal din comuna Bogdănești, raio- 
nul Rm. Vilcea, regiunea Argeș. 

641 
Plecă racu să se-nsoare 


Plecă racu să se-nsoare, 
Se-ntîlni cu broasca-n cale: 
— Hai tu broască după mine 
Ca să mă nuntesc cu tine, 
C-o fi ferice de tine 

De s-o minuna o lume. 
C-am o moară după casă, 
Cură pelinu pe fereastră. 
Doi cocoși 

Toarnă în coş; 

Doi gîndaci 

Așază la saci. 

La nuntă cine-o veni? 
Două muște 

Fac găluşte; 

Trei cocoare 

Cu topoare 

Şed de taie lemne- afară. 
Dar în casă cin le-aduce? 
Rațele 

Cu brațele. 

La nuntă cine o pofti? 

Doi purcei 

Sînt vătăşei. 

De cîntat cine o cînta? 
Doi țînțari 

Sînt lăutari. 


Cules personal din comuna Prundeni, raionul 
Drăgăşani, regiunea Argeș. 


642 
Pleacă racu să se-nsoare 


Pleacă racu să se-nsoare, 

Se-ntilni cu broasca-n cale. 

— Unde-ai plecat, race, 
drace? 

SE, 


— Vreu să mă-nsor, roască, 
broască. 

— Dar cin te ia, race, 

drace? 
Că tu n-ai crac 

de nădrag, 
Nici picior de cizmă largă. 
— Unde-ai plecat, roască, 
broască? 

— Să mă mărit, race, 

drace. 
— Dar cin te ia, roască, 

broască? 

Că n-ai cap de legătoare 
Nici mijloc de-ncingătoare. 
Hoc, hoc, hoc! 
Ai cîcî, cîcî! 
Cîi, cîi, cîi! 


Spus de Dumitru Ursaru, lăutar bătrin, din 
comuna Drăgășani, regiunea Argeș. 


643 
A plecat racu-n pețit 


A plecat racu-n peţit 

Şi-a găsit broasca ţăsînd. 
Ghidiri-bidiri, bundai-da, 
E verde ca iedera! 

— Ia-mă, racule, pe mine, 
Că eu știu să trăiesc bine. 
Ghidiri-bidiri, bundai-da, 
E verde ca iedera! 

N-am mijloc de cingătoare, 
Nici picior de cizmă mare. 
Ghidiri-bidiri, bundai-da, 
E verde ca iedera! 


Cules personal din comuna Prundeni, raionul 
Drăgășani, regiunea Argeș. 


644 
| Vulpea cu papuci 


Vulpea cu papuci, 
| Păzeşte la curci; 
Ursu cu nădragi, 
| Păzește la vaci; 

| Lupu cu cimpoi 
Păzește la oi ; 
Un iepuraş şchiop, 
Trăieră la bob, 
Într-un vîrf de plop. 
Rațele cu braţele 
Făceau porconeţele. 


Comunicat de Gh. Popescu-Ghica, învăţător, 
Comuna Oiănești, raionul Rm. Vilcea, regiu- 
nea Argeș. 


S 

H 

I 
PREFAȚA SCRISĂ DE NICOLAE IORGA 


A recomanda opera de o viață întreagă a ne- 
obositului cercetător în domeniul vieții populare 
din Oltenia de nord-est, vechiul meu prieten 
părintele Teodor Bălășel, e un lucru de prisos. 

Nimeni nu cunoaşte mai bine aceste părți de 
străveche tradiție şi de viață populară rămasă 
aşa de curată şi în vremile de azi. 

Vrednicul cleric, înălbit de vremuri, ni oferă 
o comoară: s-o ştim primi. 

N. Iorga 


II 
PRECUVINTAREA FOLCLORISTULUI TEODOR BĂLĂȘEL 


În vreme de peste 40 de ani, am tot strîns 
fără încetare tot felul de material folcloric, cum: 
versuri populare, legende, tradiţii, datine, obi- 
ceiuri, credinţe etc. Acest material ar avea 
importanţă mai ales prin faptul că este adunat 
de prin Văile Oltului, de prin vechea „Țara 
Lotrului“, unde și graiul şi datinile sînt păstrate 
mai curat românești. 

Din acest material am dat cîte ceva revistei 
Şezătoarea din Fălticeni; răposatului Sim. Fl. 
Marian, din Suceava, pentru opera sa: Insectele; 
lui Iuliu A. Zane, pentru opera sa: Proverbele 
românilor şi alte puţine bucăţi altor reviste şi 
ziare, cum bunăoară: Suflet oltenesc, Hazul sa- 
telor, Lumina pentru. toți, Menirea preotului, 
Cuvântul adevărului, Gazeta țăranilor, etc. Din 

versurile populare, o bună parte au fost tipărite 
în cinci cărticele în Biblioteca populară „Ra- 
muri“, din Craiova şi anume: colinde, rugăciuni, 
urări și blesteme, oraţii de nuntă, descîntece, 
jocuri de copii, frămîntări de limbă, cuvinte 
întoarse și jocuri de cuvinte, cântecele ursului, 
ghicitori, numere, satire, hore, de leagăn, de 
nuntă, de moarte şi de dor. Volumul de față 
coprinde restul colecţiei mele de versuri popu- 
lare şi anume: Cântece de dragoste, de despăr- 
tire, jale, străinătate și urît, doine: haiducești, 
ostășești şi istorice, bahice. plante şi animale şi 
balade. Acest rest al colecţiei mele de versuri 
populare l-am împărţit în două mari capitole: 
Cintece de lume şi balade. Primul capitol: Cin- 
tece de lume, l-am subîmpărțit în cinci grupe, 
după felul cîntecilor ce coprinde, cum se vede 
mai la vale. 

Aproape în întregimea lor, versurile populare 
din întreaga mea colecţie sînt culese de mine 
personal din comuna mea natală, Bogdăneştii, şi 
din comuna unde păstoresc ca preot, Ștefăneștii, 
ambele din judeţul Vîlcea. Ele mi-au fost spuse 
de bătrîni sfătoși şi a multeştiutori şi de lăutari 
vestiți în multe judeţe. Toţi azi sînt răposaţi 
întru Domnul! Drept mulțămire, îmi fac o pioasă 
datorie pomenindu-le numele aici. 

Iată-le: 

Tudora I. Lăzăroiu, bunica mea după mamă, 
din Bogdăneștii de lîngă Rimnici, vestită în 
multe sate, din judeţul Vilcea și Argeș, pentru 
descîntecile și leacurile ei, răposată acum 14 ani 
în vîrstă de peste 80 de ani. 

Matei Popa cel mic, socrul meu adoptiv, din 
Ştefăneşti, bătrîn sfătos, răposat acum 19 ani, în 
vîrstă de peste 80 ani. 

Casandra Matei Popa cel mic, soacra mea 
adoptivă, din Ştefăneşti, vestită în multe sate 
pentru descîntecele şi leacurile ei, mai ales în 
meșteșugul trasului femeilor sterpe ca să facă 
copii, răposată acum 5 ani, în vîrstă de peste 
85 ani. 


1 Această comună în Hrisoavele lui Mircea vodă ce Bătrin 
se numea Bogdăneștii de la Olt. 

Dumitru Ursaru, lăutar vestit în judeţele Ölt, 
Argeş şi Vîlcea, de fel din comuna Dobroteasa, 
judeţul Olt, răposat acum 10 ani, în orașul Dră- 
gășani, în vîrstă de peste 80 ani. 

Vasile Daragiu, din comuna Lungeşti, judeţul 
Vilcea, lăutar vestit în județele Vilcea, Romanați 
şi Olt, răposat acum 20 ani, în vîrstă de peste 
70 ani. El făcea parte din vestita generaţie a lău- 
tarilor din Valea Mamului, cuibul Buzeştilor. 

Marin Badea Bădică, din Ștefănești, mort 
acum 26 ani, în vîrstă de peste 70 ani. 

Catrina Șerban D. Stoica, din Ştefăneşti, ves- 
tită pentru descîntece şi leacuri, răposată acum 
35 ani, în vîrstă de 60 ani. 

Am mai întercalat în această colecţie şi cele 
ce mi s-au mai trimes şi de alte persoane, între 
care amintesc: Udilă Radu, soldat în reg. II 
Linie, acum 38 ani: ţI. Florescu, înv. Vîlsăneşti- 
Argeş; Șt. St. Tuţescu, înv. Catanele—Dolj; 
+Gh.  Popescu-Ghica, înv.  Olăneşti— Vilcea; 
15. Teodorescu-Kirileanu, înv. Zorleni—Tutova; 
tM. Z. Gilcescu, sătean din Cărbunești—Gorj; 
Const. Daniilescu înv, Scundu—Vilcea; Mihail 
Popescu, înv. Făureşti—Vilcea; V. Costăchescu, 
înv. Pleșești—Suceava; C. V. Ionescu, înv. Bălă- 
ceanu—R. Sărat. 

Împărţirea materialului am făcut-o în bună 
parte după norma adoptată de G. Dem. Teodo- 
rescu, care mi s-a părut a fi cea mai bună. 


Culegătorul. 


Ștefănești în 6 îanuar 1930. 


TII 


RAPORTUL ASUPRA COLECȚIE?! „VERSURI POPULARE 
ROMÂNE”, CULESE DE TEODOR BĂLĂȘEL, PREZENTAT 
ACADEMIEI ROMÂNE DE O. DENSUSIANU 


Culegere foarte bogată mai mult din Vîlcea, 
şi cu deosebire interesant e materialul pe care-l 
aduce în partea din urmă. Cîteva bucăţi, de pro- 
venienţă lăutărească și care ne aduc aminte de 
versuri ale Văcăreștilor sau ale lui Anton Pann 

şi chiar de colecţia lui Alecsandri, ar putea fi 
suprimate, (așa la pp. 83, 105, 479, 591). Poezia 
de la pagina 601 după „un manuscris vechi“ 


— de cînd? —, nu-şi are nici ea locul printre 
celelalte şi de suprimat ar fi şi altele două 
(P. 1498). 


La tipărire, explicarea cuvintelor ar trebui 
trecută într-un glosar care să cuprindă și unele 
forme care lipsesc din note. 

ss. O. Densusianu 


IV 


ADRESA ACADEMIEI ROMANE PRIN CARE SE ANUNȚA 
RENUNȚAREA DIN MOTIVE FINANCIARE LA TIPĂRIREA 
COLECȚIEI „VERSURI POPULARE ROMÂNE” 


ACADEMIA ROMÂNĂ 


BUCUREŞTI 
CALEA VICTORIEI 135 
8 IANUARIE 1931 
NR. 2627 


Prea Cinstite Părinte, 

În referire la deciziunea Secţiunii literare de 
la 31 ianuarie 1930 privitoare la publicarea de 
către Academie a culegerii Sf.-Voastre de Ver- 
suri populare române — deciziune comunicată 
Sf.-Voastre cu adresa Nr. 256 din 5 februarie 
1930 — avem onoare a vă face cunoscut că de la 
acea dată pînă astăzi starea financiară a Acade- 
miei s-a înrăutățit într-atît încît face cu nepu- 
tință cheltuiala pentru publicarea voluminoasei 
culegeri în chestiune, De aceea Secţiunea lite- 
rară, în şedinţa de la 19 decembrie 1930, reve- 
nind asupra deciziunii din 31 ianuarie 1930, a 
hotărît că nu poate publica culegerea. 

Interesul însă ce-l prezintă bogatul material 
adunat pentru cercetătorii folclorului nostru ne 
îndeamnă să vă facem rugămintea să cedaţi 
manuscrisul Arhivei de Folclor a Academiei 
înființată de instituţiunea noastră în Cluj sub 
conducerea d-lui I. Mușlea şi sub directa supra- 
veghere a colegului nostru Sextil Pușcariu, 


662 


Prin aceasta, culegerea Sf.-Voastre și-ar atinge 
îndoitul scop, de a fi conservată într-o arhivă 
specială de folclor și de a fi cercetată şi folosită 
de specialiștii care lucrează în acea arhivă. 

Aşteptînd răspunsul Sfinţiei-Voastre la această 
propunere, vă rugăm să primiţi expresiunea dis- 
tinsei noastre stime. 

SECRETARUL GENERAL 

ss. Indescitrabil 
Sfinţiei Sale 
Părintelui Teodor Bälăşel. 

Comuna Ștefănești 
Judeţul Vîlcea. 


V 


RAPORT PREZENTAT DE GR. G. TOCILESCU ASUPRA 
PRIMEI COLECŢII DE FOLCLOR, TRIMISĂ DE TEODOR 
BĂLĂȘEL ACADEMIEI ROMÂNE 


Domnule Președinte, 

În urma însărcinării ce am primit, de a exa- 
mina cele 7 caiete manuscripte, conținînd balade 
şi cîntece de dragoste populare, culese de d-l 
Bălășel în judeţele Dolj şi Vilcea, am onoarea 
a vă comunica că ele merită a fi publicate cu 
spesele Academiei, ca un bun material pentru 
folclor. 

Deși culegerea de faţă nu e una din cele mai 
bogate, totuși ea oferă un interes deosebit, prin 
variantele numeroase ce conţine şi care vin să 
completeze o bună parte din baladele și cînte- 
cele de dragoste deja cunoscute. 

Se înţelege, că la editarea acestui material se 
vor indica variantele anterioare, făcîndu-se în. 
același timp şi un glosar. 


ga DE. 


isi ie 


A 


1894, martie 24 


GLOSAR 


E m meee 


Aba, s.f. == dimie, (p. ext.) haină făcută din 
această țesătură: II, 127. 

aclas = (?): I, 42. 

adăsta, vb. == a aştepta: I, 5, 50; III, 489. 

aferim, interj. (turcism înv.) = bine! bravo! per- 
fect! admirabil!: 1, 13; III, 488. 

ajion, s.f. = suc cu proprietăţi narcotice, ex- 
tras de obicei din macul de grădină: I, 7. 

aglică, s.f. == plantă cu flori albe şi miros pă- 
trunzător; are proprietăţi medicinale. Se 
foloseşte și la aromatizarea vinului: III, 
229, 356, 539. 

alei, vezi dalelei: I, 45, 52. 

alimănit, adj. = afurisit, îndrăcit: III, 195. 

altor, s.m. == 1. laptele cucului; 2. laptele cîine- 
lui: II, 174, 390. 

angara, s.f. (inv.) = bir: II, 81. 

anine, s.m.pl. din arin == specie de arbori cu 
frunze rotunde, cu flori verzui roşietice, 
care cresc pe malurile rîurilor de munte 
și prin pădurile umede de la șes: I, 61. 

araci, s.n. (înf.) din haraci = tribut anual pe ca- 
re-l plăteau sultanului ţările supuse tur- 
cilor: I, 68, 69. 

arană, s.f. = hrană: I, 63. 

arăci, vb. == a pune araci (vezi arac); III, 358. 

arămbaş, s.m. (înv.) din harambaşa = căpitan de 
hoţi sau de haiduci: I, 40, 100; var. arîm- 
bașe: 1, 52. 

arăni, vb. == a hărăni: I, 11. 


* Cifrele romane indică grupele sau genurile cîntecelor, iar 
cele arabe numărul de ordine al cîntecelor respective, în 
care se află cuvintele glosate, Toate abreviaţiile din cuprin- 
sul giosarului sînt identice cu cele din Dicţionarul limbii 
române moderne. Edit. Academiei R.P.R., 1958. 

arcer, s.n. (reg) = piatră de ascuţit brice, coase: 
gresie: II, 13, 48. 


areu, s.n. = plantă numită și alior, laptele cu- 
cului, laptele cîinelui: II, 192; III, 213, 518. 
argea, s.f. = 1. construcţie de scînduri sau 


groapă săpată în pămînt în care se așază, 
vara, războiul de ţesut: I, 1; 2. război de 
ţesut; 3. acoperiş: III, 248. 

argeluță, s.f. — diminutiv al lui argea: I, 2. 

arie, s.f. (înv.) = loc rotund în mijlocul căruia 
este un par (steajăr), de care se leagă caii 
ca să treiere grînele: I, 71. E 

armășie, s.f. (înv.) = funcție de vel-armaş. Insti- 
tuție în fruntea căreia se află vel-armașul 


sau armaşul mare == mare dregător care 
supraveghea închisorile şi execuțiile: I, 
41, 65. 


armeș, s.m. din armaş = om înarmat, însărcinat 
cu paza ordinii şi averii domnului şi a 
boierilor: I, 65. 

arnăut, s.m. == soldat mercenar (albanez) din 
garda domnească. Servitor boieresc înar- 
mat: I, 25. 

aromi, vb. = a dormita, a aţipi; a adormi puţin: 
T 54. 

arțăru,, s.m. = diminutiv al lui arțar: 1, 48; III, 
231, 239, 396. 

asmăţui, sm. din hasmațuchi = plantă plăcut 
mirositoare, cu flori albe, ce crește prin 
tufişuri, la marginea pădurilor și a viilor: 
I, 48. 

astruca, vb. (înv. şi arh.) == a acoperi, a înveli: 
III, 623. 

asumie, vezi iasomie: I, 57, 71; var. asunie!: I, 19. 


Ban, s.m. (înv.) = titlu de dregător; dregătorul 
delegat de domnul Țării Românești în cîr- 
muirea Olteniei, I, 33. 


bariş, s.n. == 1. broboadă din lînă foarte subţire 
și ușoară: III, 296. 

basmarghiol, adj. = foarte isteţ, șiret, deștept: 
I, 12. 


băltac, s.n. == baltag: II, 136. 
beșleagă, s.f. = căpitan de beşlii: I, 26. 

beșiiu, s.m. = soldat (turc) de cavalerie, care 
făcea serviciul de curier domnesc sau de 
jandarm: I, 26, 64. 

bete, s.pl. = cingătoare îngustă și lungă din lînă 
de diferite culori şi împodobită pe margini 
cu mărgele şi fluturi: III, 240, 316. ` 

bididiv, s.m. din bidiviu == cal tînăr, iute și fru- 
mos, sprinten. (var.: bidibiu, bididiu): 1, 14. 

bivolilocel, s.m. = diminutiv al lui bivol: I, 18. 

bîrţă, s.f. (reg.) = bucată de fier sau lemn care 
leagă între ele brăzdarul, cormana și plazul 
plugului: III, 295. 

bită, s.f. = ciomag: I, 52. 

blagă, s.f. (reg.) = bogăţie, avere: I, 14, 15, 67, 
68. 

blid, s.n. (pop.) == vas de pămînt, de lemn sau de 
metal din care se mănîncă; strachină: 
III, 536. 

bogasîn, s.n. (înv.) din bogasiu = stofă sau pînză 
scumpă care se importa din Orient şi se 
întrebuința mai ales pentru căptuşeli: 
I, 61. 

bolbotină, s.f. (reg.) == buruiană care serveşte ca 
hrană pentru păsări sau ca plantă medi- 
cinală: III, 274. 

boldeică, s.f. == femela boldeiului (cîine de talie 
mică, cu picioarele scurte): I, 10. 

bolîn, adj. == molatec: I, 24. 

boșcea, s.f. (reg.) == fotă: III, 338. 

boșceluţă, s.f. (reg.) din bocceluţă, diminutiv al 
lui boccea == pînză de învelit: III, 443. 

botan, == (?): III, 319. 

braniște, s.f. = pădure sau parte de pădure în 
care este interzisă tăierea lemnelor; pă- 
dure cu copaci de peste 25 de ani; (p. 
ext.) pădure: III, 375. 

brebenel, s.m. == numele a două specii de plante 
erbacee, cu flori purpurii, trandafirii, albe 
sau gălbui: I, 52; III, 319. 

briniviciu, s. (reg.) = brăcinar, briu: I, 72. 

brîncă, s.f. (reg.) = mînă; (p. ext.) a merge pe 
miini şi pe picioare, de-a bușilea. (Fig.) 
În patru picioare: I, 11; III, 128. 

buestru, v.b. din buestra = (despre cai sau alte 
animale) a merge în buestru, adică a călca 

deodată cu amîndouă picioarele din aceeași 
parte: II, 142. 

buhaz, s.n. din bogaz == strîmtoare de apă, gură 
de rîu, canal; trecătoare, defileu: I, 2; var. 
buaz: I, 7. 

bunget, s.n. == pădure foarte deasă, desiş: III, 
628; var. buget: III, 481. 

bură, s.f. = ploaie măruntă: I, 3. 

burduşi, s.n.pl. din burduf = sac făcut din pielea 
netăbăcită (uneori din stomacul unui ani- 
mal capră, oaie, bivol), în care se păs- 
trează sau se transportă brînză, făină, apă, 
etec.: I, 41. 

buşnigai, s.n. din bușneac = fum înăbușitor; în- 
tunecare: I, 44. i 

bute, s.f. = butoi: I, 16, 73; var. butie: I, 49. 

butușine, s.f. pl. == (probabil) butucii din pă- 


dure: III, 410. 

buzdugel, s.n. = diminutiv al lui buzdugan: 
ïI, 19. 

Caic, s.n. = luntre ușoară, lungă și îngustă, în- 


covoiată la capete: I, 21. 

caftan, s.n. (înv.) = manta albă, lungă şi largă, 
împodobită cu fire de aur sau de mătase, 
pe careopurtau domnitorii şi demnitarii: 


I, 30, 60. 

caimacan, s.m. (înv.) = locţiitor al domnitorului: 
I, 33. 

calici, vb. = a sărăci, a face să devină sărac: I, 
33; II, 167. 

canara, s.f. = stîncă (în mare): I, 21. 

carabină, s.f. = puşcă scurtă cu ţeava ghintuită: 
I, 45; II, 169. 


carită, s.f. (pop. şi reg.) == trăsură închisă cu 
patru roţi, caretă: I, 14, 15, 40. 
carte, s.f. (reg.) = scrisoare: I, 11, 26; II, 93. 


casap, s.m. (reg.) == măcelar, om crud: I, 16. 

cănit, adj. = vopsit: I, 52; var. de sens: neîn- 
frunzit: III, 589; (vb.) a rupe, a toci: 
III, 410. 

cătină, s.f. = numele a doi arbuşti spinoşi, care 
se cultivă ca gard viu: I, 61. 

celărel, s.n. = diminutiv al lui celar = mică 


încăpere sau despărţitură în locuinţele ţă- 


670 


SP 


rănești, la stînă etc. pentru păstrarea ali- 
mentelor: I, 19. 


celei, s. = (?): 1, 27. 
celmele, s.f.pl. din cealmale = turbane: I, 68. 
ceșmea, s.f. din cișmea == şipot, fîntînă curgă- 


toare făcută de oameni; I, 54, 58. 

chelciug, s.n. == bani de cheltuială; pungă: I, 61, 

63; II, 125. 

chesea, s.f. înv.) = pungă deţinut bani: III, 111. 

chilă, s.f. == veche măsură de capacitate, folosită 
mai ales pentru cereale, egală cu aproape 
500 de kilograme: II, 144. 

chimiraș, s.n. diminutiv al lui chimir = brîu lat 
de piele, prevăzut cu buzunare, pe care-l 
poartă ţăranii; şerpar: I, 64. 

chîndie, s.f. = timp al zilei către asfinţitul soa- 
relui. Loc de pe bolta cerească unde se 
află soarele pe înserat: I, 57, 65, 71. 

chiîrigiu, s.m. (înv.) = cel care transportă cu că- 
ruţa, în schimbul unei plăţi, oameni sau 
mărfuri: I, 73. 

chită, s.f. (reg.) == mănunchi de flori, buchet: 
II, 143, III, 286, 512, 572. 

chiticele, s.f. = diminutiv al lui chită: III, 412, 
572. 

chiurasată, s.n. din cuirasat: = navă de război de 
mare tonaj, protejată de o cuirasă și înar- 
mată cu artilerie grea: II, 170. 

chivăra, s.f. (înv.) = acoperămînt de cap în for- 
mă de chipiu înalt, folosit odinioară de 
soldaţi: I, 11, 45, 52; II, 100. 

cicic, s. == (?): III, 268. 

cilibiu, adj. din celebiu = distins, elegant, nobil: 
II, 158; III, 434. 

cimbir, s.n. din cîmber = năframă, basma: I, 26. 

cin, s.n. — luntre mică, barcă: I, 12. 

cintenea, s. = (?): I, 22. 

cinteneu, s.m. (inv.) din 'cintien == şalvari feme- 
ieşti care se purtau peste izmene; pantofi 
de lînă împletiţi: I, 61. 

cînteză, s.f. — mică pasăre cîntătoare cu ciocul 
conic, scurt și tare, cu spatele verzui și cu 

„aripile negre: III, 619, 625. 

ciochină, s.f. =— partea dindărăt a şeii, de cara 
se poate lega traista, desagii, etc.: I, 19; 
II, 142, III 555. 

ciolhar, s.n. (înv. şi reg.) din cîoltar == pătură 
(din postav) împodobită cu diferite cusă- 
turi, care se pune sub şa: II, 113. 

ciopîrtac, adj. = (despre vite) cu coada mai 
scurtă sau căreia îi lipsește sfichiul (vîr- 
ful); (referitor la arbori) ciopîrțit, retezat, 
din care s-a tăiat vîrful: II, 114. 

ciorvirtă, s.f. == ciozviriă (un sfert dintr-o vită 
tăiată), mai ales miel, ied, porc: I, 49. 

cipici, s.m. (pl) — papuci de lînă împletită sau 
de stofă: I, 45. 

ciricăi, vb. — a ciripi (strigătul şi cîntecul păsă- 
rilor): III, 509. 

cislă, s.f. = 1. (reg.) sfat. Grup de oameni; tag- 
mă, meserie. 2. (înv.) cotă parte care reve- 
nea de piată fiecăruia dintr-o sumă plă- 
tită în comun; repartizarea proporţională 
a dărilor fixate de obştea satului după 
avere, Azi, (fig) Taifas: I. 41. 

ciubucel, s.n. din ciubuc == lulea orientală 
lungă. (Are și alte sensuri): I, 26. 

ciuf, sm. «== numele mai multor păsări răpitoare 
de noapte din familia bufniţelor, cu două 
smocuri de păr în cele două părţi ale ca- 
pului: III, 543. 

ciulpan, s.m. (pop.) din cîolpan = trunchide 
arbore fără crengi rămas în pămînt; ar- 
bore rupt de vînt; arbore bătrîn: I, 30. 

ciumpăvi, vb. = 1. a șchiopăta de prea mult 
umblet sau din cauza înţepenelii picioa- 
relor, vorbind de vite: I, 1; 2. a scurta, a 
tăia, a amputa, a mutila: I, 2; III, 56. 

ciutură, s.f. == găleată sau vas făcut din doage 
sau dintr-un trunchi scobit, care serveşte 
la scos apă din fîntînă: I, 4. 

cîrlan, s.m. = 1. miel sau ied înţărcat. 2. mînz 
sau cal pînă la trei ani: I, 53; II, 119, 141. 

cîrlăioară, s.f. = diminutiv al lui cîrlan (2): 
III, 636. 

cîrpă, s.f. (reg.) == maramă: I, 61, 62; III, 268. 

cîrpător, s.m. == fund de lemn pe care se pune 
mămăliga; lopata de băgat pîinea în cup- 
tor: I, 7. 

cîrtojel, s. (reg.) = (probabil) tortel, plantă para- 
zită care atacă diferite plante ca irifoiul, 
lucerna, inul, etc.: III, 373, 

clăiește, adv. din claie == grămadă de fiu, de 
snopi, de cereale: I, 25. 

clisă, s.f. == 1. argilă; (p. ext.) pămînt cleios, no- 
roi gros. 2. (reg.) pîine nedospită: III, 454. 

cocie, s.f. (reg.) == trăsură uşoară pe arcuri, că- 
ruţă: I, 54, 59; var. cucie: I, 53. 

coconaș, s.m. (inv. şi arh.) diminutiv al lui 
cocon == 1. fiu, fecior (din clasele exploa- 
tatoare). 2. Prunc: I, 57. 

colan, s.n. == 1. salbă, şirag purtat la gît ca po- 
doabă; 2. cingătoare împodobită, purtată 
îndeosebi de femei; briu, cordon: III, 403. 


colilie, s.f. = plantă erbacee care are în vîrful 
seminţelor peri lungi, albi şi pufoșşi: I, 35. 
colnic, s.n. == 1. colină. 2. drum îngust care trece 


peste un deal sau printr-o pădure. 3. lu- 
miniş în pădure: Il, 103; IJI, 499. 
comandir, s.m. (înv.) = comandant: I, 43. 
comănac, s.n. == 1. acoperămiînt al capului de 
formă cilindrică din lînă împletită cu cîr- 
ligul, mai ales de culoare verde pe care 
o purtau ţăranii, haiducii şi ciobanii: I, 
33, 43. 44, 51, 57; 2. (reg.) creangă, ramură: 


III, 611. 

comendui, vb. = a comanda; a pune în fruntea 
unei unităţi de luptă, a pune să comande: 
I, 58. 

conac, s.n. = 1. popas, loc de oprire: III, 549; 
2. Casă de locuit: I, 49. 

conceni, vb. (înv. şi reg) = a nimici, a prăpădi: 
III, 499. 

conci, s.m. == coc: I, 34, 43, 44. 


condei, s.n. = (fig), vezi tufă (1): II, 106. 
copale, vezi copole: II, 170. 


copcă, s.f. — cîrlig metalic care serveşte la în- 
cheiatul hainelor: I, 61. 
coperi, vb. == a acoperi: I, 44; III, 539. 

copole, s.f.pl. (pop.) == cupole. Vezi şi turelă: 
II, 170. 

cornaci, s.m. (reg.) din cornar = acela care ţine 
plugul de coarne: II, 87. 

cosicioară, s.f. — diminutiv al lui cosiţă: I, 65, 
70; II, 102 şi al lui coasă: II, 134. 

cot, s.m: (înv.) = unitate de măsură variind între 
606 milimetri (Muntenia) şi 637 milimetri 
(Moldova), reproducînd distanţa de la cotul 
miinii pînă la vîrful degetului mijlociu: 
I, 22, 65; III, 346, 351. 

coteie, s. = (?); I, 51. 

conteșu, s.n. din contuș = un fel de manta boie- 
rească îmblănită; un fel de malotea fe- 
meiască, purtată pe umeri şi care avea 
nişte mîneci lungi neîntrebuințate: I, 37, 
40; II, 158. 

crîmpoțţi, vb. (reg.) = a tăia, a rupe, a sfişia 
în bucăţi inegale, a ciopîrți: I, 26. 

crop, s.n. == (despre lichide) a începe să se în- 
călzească, a da în fiert: III, 468. 

croznie, s.f. (reg.) din crosnă = sarcină de lemne, 
de nuiele, etc. cît poate să ducă cineva în 
spinare; orice povară: II, 141. 

cunie, s.f. din cuhnie = 1. bucătărie. 2. clădire 
modestă; cameră sărăcăcioasă; I, 31. 

cură, vb. (pop. și reg.) == a curge; I, 44, 46. III, 
548. 

curătură, s.f. = loe într-o pădure, curățat de 
arbori, de mărăcini pentru a fi cultivat; 
2. deal sau povîrniş acoperit cu vii: II, 
123; ÎI, 585. 

curmat, adj. == (despre o parte a corpului) strîns 
prea tare: I, 45. 

curmătură, s.f. == depresiune; prăpastie între 
doi munţi sau două dealuri: III, 585. 

custură, s.f. = cuţit făcut dintr-o coasă; briceag; 
lamă de coasă: I, 6. 

cușmă, s.f. (reg.) = 1. căciulă. 2. pătură groasă 
de ]înă: I, 39. 

cușmiţă, s.f. (reg.) din cușniță = vatră (de piatră) 
pe care lucrează fierarul; (p. ext.) fieră- 
rie: I, 134. 

Dalb, adj. — alb, curat, imaculat. Fig. neprihă- 
nit; gingaș, grațios; I, 57. 

daică, s.f. (reg.) — dadă, termen de respect cu 
care se adresează unei femei mai în vîr- 
stă sau unei surori mai mari: III, 305, 
384. ; 

dalelei, interj. din alelei = exclamaţie care ex- 
primă mînie, părerea de rău sau entuzi- 
asmul: I, 30; var. dalei: I, 19, 30, 66; da- 
leoleo: I, 65. 

danga, s.f. — semn făcut cu fierul roşu pe pielea 
cailor sau a vitelor pentru a le identifica: 
I, 69; II, 120, 142. 

darea, s.f. din a da = faptul de a înmîna cuiva 
ceva în schimbul unui serviciu: I, 73. 

dăhula, vb. (reg.) din dăula = a (se) slei de 
puteri, a (se) istovi; a (se) speti; a (se) 
prăpădi: I, 39. 

dărăpăna, vb. (reg) = a-și smulge părul (de 
jele, de desperare): I, 52, 58, 73. 

dedat, adj. = deprins, obișnuit: III, 425. 

dedulci, vb. refl. (fam.) == a se deprinde, a 
prinde gust de ceva, a se deda cu binele: 
I, 52. 

degiughean, adj. (res.) == chipeș, vîrtos, voinic, 
frumos împodobit, cu dare de mînă: I, 66. 


deminți, s.pl. = declaraţii false, minciuni: II, 
105. E 
derea, s.f. — pîrău, gîrlä, vîlcea, vale: I, 31. 


desfăida, vb. = a desfăta: III, 506. 

desfăimat, adj. (reg.) din dăfăimat = într-o ti- 
nută vestimentară necuviincioasă care nu-i 
face cinste: I, 50. l 

deșelat, adj. — fără șa: I, 30. 

di, == (probabil) orașul Vidin din Bulgaria: 1, 
40; var. Diu: II, 344, 482, 632. 

didițel, s.m. din dedițel = plantă erbacee otră- 
vitoare, cu frunze păroase și cu flori mari 
albastre-violete. Are proprietăţi colorante 
și farmaceutice: II, 109; var. dedeţel: I, 104. 

dîrlog, s.m. == cureaua friîului de călărie: II, 
146. 

dodă, s.f. (reg.) = ţaţă, dadă: III, 353, 581. 

dos, s.n. = partea posterioară, revers; partea 
opusă feţei (sau a oricărui lucru): III, 140, 


146. 

dric, s.n. = scheletul de sus al unui car (fără 
roţi şi loitre): I, 59. 

dudău, s.n. == cucută; (p. ext.) buruieni, bălării: 
I, 52; II, 77, 92, 106; III, 239, 271, 344, 537. 

dulărie, s.f. (înv.) `= înaltă funcţie în boierie; 
grad, rang boieresc: I, 26. 

dumbravă, s.f. = pădure tînără și nu prea dea- 


să. Pădure de stejar: IÍ, 52. 
durda, s.f. (înv. și reg.) = pușcă; flintă (în limba 
haiducilor): I, 11, 34, 36; II, 100. 


durduliță, s.f. — diminutiv al lui durdă: I, 36. 

Efta, vb. = a afla, a apărea; a aduce la cunoş- 
tință: I, 50. 

emurluc, s.n. din îamuriuc = manta de ploa- 
ie: HI, 125. 

escadron, s.n. == subunitate militară a unui re- 


giment de cavalerie, echivalent cu o 
companie în infanterie sau baterie în 
artilerie: II, 172. 

estimp, adv. (pop.) = în acest timp: II, 129. 


Făgădău, s.n. (reg.) = han, cîrciumă: II, 77. 
fele, sf. = jumătate de litru: III, 550, 551. 
ferecat, adj. = (despre obiecte) acoperit (total 


sau parţial) cu metal: întărit prin legături 
metalice: I, 6. 

filigea, s.f. din felegean = ceașcă turcească fără 
toartă, dar cu suport, pentru cafea: I, 26. 

fiorinţi, s.m. pl. (înv.) din fiorini = monede care 
au circulat în vechiul imperiu austro-un- 
gar: I, 61. 

firfiric, s.m. (inv.) =— monedă mică de argint; 
băncuţă: III, 353, 404. 

firman, s.n. (înv. și arh.) == ordin emis de sultan 
prin care erau numiţi sau maziliţi guver- 
natorii şi domnitorii din provinciile im- 
periului otoman: I, 50, 55, 56, 58; var. 
ferman: I, 53. 

fitanță, s.f. (pop.) = chitanță: I, 42. 

firși, vb. = a sfîrşi: I, 10, 45, 50, 63; II, 142; 
III, 272. 
flintă, s.f. = puşcă lungă, haiducească: I, 41; 
II, 101, 121, 125, 128, 132, 133. 

foncieră, s.f. (înv.) = impozit plătit pentru pro- 
prietăţile agricole: II, 76. 

fuscior, s.n. diminutiv al lui fus = instrument 
de lemn, umflat la mijloc, care serveşte 
la tors: I, 23. 


Gaică, s.f. (reg.) = termen de respect pentru o 
femeie mai în vîrstă, ţaţă, lele: III, 235, 
305, 316, 565. 

găicuţă, s.f. = diminutiv al lui gaică: III, 305. 

găitan, s.n. = snur lat, împletitură de fire sub- 
ţiri de aţă (mătasă, argint, aur) întrebuin- 
tat ca ornament la uniforme sau la alt- 
ceva: I, 38; III, 432, 433, 434. 

gealan, s.m., vezi gealat: I, 53, 54, 58, 59; var. 
gialap: I, 55, 60. 

gealat, sm. = călău, gîde; om voinic, zdravăn; 
I, 56. 

gelep, s.m. (înv.) = negustor oriental care cum- 
pără vite din ţară spre a le vinde la Con- 
stantinopol. Are și sens de cireadă: I, 67. 

ghebă, s.f. (înv.) = manta ţărănească lungă (îm- 
podobită cu gaitane); zeghe: I, 38. 

gheozdan, s.n. (înv.) == portofel mare pentru bani 
sau acte: I, 26. 

gheozdănaș, s.f. — diminutiv al lui gheozdan: 


I, 26; III, 520. 
ghevrea, s.f. din ghebrea = perie de şters caii 
I, 26. 


ghevrenea, s.f. (reg.) == găurile de pe marginea 
opincilor pe care se bagă nojițele (ațele), 
cu care se leagă opincile de picior (v. T. 
Bălăşel, Versuri populare române, glosar, 
ms.): I, 31. 

ghidänac, s.n. (reg.) = ciomag scurt şi gros din 
lemn de corn: II, 80. 

ghintuit, adj. = cu ghinturi (şanţ în formă de 
spirală în interiorul unor arme de foc): 
I, 40, 41. 

ghiulăria, vezi dulăria: 1, 26. 

ghivezie, adj. din ghiviziu == roş-închis, pur- 
puriu: III, 543. 

ghizd, s.n. == căptușala de bîrne încheiate la 
capete, alcătuind pereţii fîntînii; împrej- 
muirea din bîrne sau piatră a fîntînii 
de la pămînt în sus: I, 4, 74. 

giricăi, vb., vezi ciricăi: 1, 4. 

giubea, s.f. (inv.) = haină veche purtată de 
boieri. (Și azi) haină largă şi lungă purtată 
de preoți şi în unele locuri de ţărani; III, 
432, 433, 434, 498. 

giubeiuţă, sf. == diminutiv al lui giubea: I, 
37; var. giubelușă: III, 432, 433, 434. 

giugheană, s.f. = dugheană, prăvălie: I, 26. 

gildău, s.n. (reg.) == groapă adîncă plină cu apă; 
băltoacă; III, 271. 

gîrbaci, s.m. = bici făcut din curele sau din 
vînă de bou: I, 6, 22, 41, 57; III, 376. 

gîrlici, s.n. = 1. intrare îngustă în pivniţă; in- 
trarea unei peşteri, a unui bordei: II, 76; 
var. gîrligi: III, 235, 257. 

glintă, s.f. = flintă: I, 49. 

glod, s.n. (reg.) = 1. noroi; 2. bulgăre de pămînt 
uscat sau îngheţat: I, 66. 

gordănei, s.pl. = (?): III, 617. 

grăngurei, s.m. din grăurei, diminutiv al lui 
graur = pasăre migratoare cu ciocul as- 
cuţit, de culoare gălbuie şi cu pene negre 
cu pete albe: III, 616. 

gros, s.n. (pop.) == 1. închisoare: I, 35; II, 107; 
152; 2. buştean: I, 40. 

groşiţă, s.f. (înv.) = monedă austriacă de argint: 
I, 16. 

grumaz, s.m. = gît; ceafă; (rar) gitlej: I, 49. 

guda, s.f. == căţea: I, 52. 

guguli, vb. (reg) = a încotoșmăna, a cocoli, a 
alinta: III, 439, 

gușman, s. = (?): I, 29, 58, 61. 


Haini, vb. refl. = a se înrăi: II, 86. 

han, s.n. == local cu ospătărie, la marginea dru- 
murilor de ţară sau la periferia oraşelor, 
unde se pot adăposti peste noapte drume- 
ţii (cu caii şi cu căruțele lor): I, 26. 

hap, adv. (reg. şi pop.) == întocmai, potrivită, 
pe măsură (v. T. Bălăsșel, Versuri populare 
române, glosar, ms): I, 31. 


hasnagiu, s.m. (înv.) == vistier, casier; cel care 
era însărcinat cu grija tezaurului statului: 
I, 35. 


hați, s. = (?): I, 3, 7. 

hazna, s.f. (inv.) == tezaurul statului; vistieria 
ţării. 2. încăpere, cămară, boltă, ladă, unde 
se păstrează banii şi alte lucruri preţioase: 
I, 23, 50, 69. 

hăbădie, s.f. din habadie = grămadă de curpeni, 
de vreascuri: III, 447. 

hărăciugă, s.f. == desiş, mărăciniș: II, 109. 

hățaș, s.n, == 1. cărare făcută de fiarele sălba- 
tice prin pădure sau drum de vite ori de 
gloate. 2. drum rîpos: I, 41. 

hăți, vb. (reg) = (9): 1, 56. 

heget, s. = (?): 1, 45. 

hârşoagă, s.f. (reg.) == blană de oaie argăsită 
din care se confecţionează bunde, cojoa- 
ce sau se căptușesc şubele: II, 78. 

hobaie, s.f. (reg.) rîpă: III, 447. 

huhurezat, adj. = mare, umflat, lăţos: III, 515. 

hulit, adj. = ocărît, batjocorit; (p. ext.) calom- 
niat, defăimat: III, 331. i 


Iasomie, s.f. == mic arbust oriental, cultivat la 
noi pentru florile sale albe, frumoase şi 
foarte mirositoare: II, 100, 173, 239, 531. 

îbrișin, s.n. = fir de mătase răsucit de diferite 
culori, întrebuințat la cusut, la brodat sau 
la împletit: I, 1, 2, 23, 69. 

icea, adv. (pop.) = aici: I, 4. 

icușar, s.m. din icoșar (înv.) == monedă turceas- 
că de argint sau aur. Cercei sau salbe 
din aceste monede: I, 44, III, 328. 

iebîncă, vezi îpingea (2): II, 92; II, 141. 

ienighei, s.m.pl. din îenicer = soldat din vechea 
infanterie turcească (recrutaţi dintre copiii 
turciţi ai populațiilor creştine): I, 21, 25, 
29; var. ienigheni: I, 73. 

îepângea, s.f., vezi îpângea, (1): II, 127. 

iortoman, adj. din ortoman: 1. bogat. 2. (Despre 

ţa 


haiduci), chipeș, viteaz, mîndru: I, 6; III, 


635. 
ipincea, s.f., vezi îpingea (2): II, 108. 
ipingea, s.f. (înv.) == 1. manta bărbătească din 


dimie sau din postav (cu glugă şi împodo- 
bită cu găitane): I, 42; 2. cergă de pus sub 
şa: I, 44, 49. 

îșlic, s.n. (înv.) = căciulă de blană sau de postav 
de diferite forme și mărimi purtate de 
domni, de boieri şi uneori de soțiile lor, 
iar mai tîrziu de negustori și lăutari: I, 60. 

izină, s.f. = pagubă, spaimă, boală (slăbiciune 
de boală, de trai rău): I, 44. 

izinence, s.pl. (reg.) = spălătorese (formă sub- 
stantivată a verbului a izini = a spăla, a 
curăța prost rufele sau hainele): I, 21. 


Îmbelciugat, adj. = încovoiat, încolăcit; I, 69. 

împresura, vb. = 1. a înconjura din toate păr-. 
tile; a încadra; 2. a încercui, a asedia: I, 
2, 43, 46; II, 113. 

închivărat, adj. = echipat, avînd un fel de chi- 
piu înalt, folosit de anumite unităţi mi- 
litare: I, 3, 17. 

încîocăla, vb. == a lega laolaltă, a împreuna ceva, 
a aranja, a potrivi aşa cum trebuie; a pre- 
găti pentru arat: I, 18. 

încruntează, vb. = se tulbură: I, 21. 

îndelimita, vb. (pop.) = a delimita, a reduce: 
II, 76. 

înfurmează, vb. din formez = a constitui, a in- 
stitui, a forma: II, 186. Are și sensul de 
a înarma, a încărca: I, 6. 

înjepsit, adj. = (probabil) împodobit: 1, 65. 

înşela, vb. = a înșeua: I, 11, 19, 26, 30. 

înzăoșat, adj. = chiurasat, blindat: I, 34. 


Jidov, s. == personaj legendar uriaș, înzestrat cu 
o putere extraordinară, dispărut, după cre- 
dinţele populare, prin potop: 1, 5; 


La cătare, adv. (pop.) = a ochi ţinta, obiectivul: 


I, 11; II, 128. 
lăută, adj. (pop. şi reg.) = spălată: III, 294. 


680 


leasă, s.f. == desiș mare într-o pădure; se zice 
și mărăcine: III, 436, 437. 

leițe, (pl.), s.f (înv.) = monede (mărunte), leu- 
șori, I, 16, 37; II, 88. 

lemne de lac, s.pl. = (probabil) lemne de esen- 
ţă slabă: salcia, arinul, etc, care cresc pe 
marginea lacurilor: I, 61. 

litii, s.f.pl. (reg) = vorbe multe fără valoare, 
vorbe de clacă, povești, glume: III, 199, 
398, 


Mâchea, adv. (reg.) == oare (?): 1, 52. 
magheran, s.m. din maghiran = plantă erbacee 
cu flori roşietice sau albe; III, 440. 


mahmudea, s.f. = monedă turcească de aur care 
a circulat şi în ţările românești: I, 15, 25, 
69. 


malacel, s.m, diminutiv al lui malac == 1. pui de 
bivol. 2. (Fig.) epitet dat unui om gras și 
greoi: I, 18, 19. 

malotea, s.f. = scurtă femeiască îmblănită, largă 
în partea de jos (și cu guler de blană): 
I, 38; II, 92; III, 432, 433, 434. 

Mamu, s. == numele. unui deal în raionul Dră- 
gășani: II, 82, III, 588. 

marghiol, (-oală), adj. (reg.) == deștept, isteţ; (p. 
ext.) şmecher, şiret: I, 31, 45; II, 96. 

mascur, sm., (reg.) == porc (castrat): III, 617. 

matahală, s.f. = fiinţă foarte mare, voluminoasă, 
diformă; colos, namilă: I, 10. 

matará, sf. (reg.) = vas în care ţăranii duc apă 
la cîmp: I, 71. 

matostat, s.n. == varietate de iasp (cvarţ) cu pete 
roşii ca sîngele: II, 173, 184, 192, 230, 400. 

mazil, sm. (înv.) = domnitor sau înalt demnitar 
scos din funcţie; destituit: I, 41, 68. 

măgură, s.f. == moră, deluşor (izolat): I, 51. 

măidan, s.n. din aidan = 1. teren viran; 2. (înv. 
și reg.) cîmp, piață, răspîntie: III, 395. 

măiug, s.n. == 1. un fel de ciocan de lemn cu 
care se bate cînepa ca să se fringă. 2. (Neo- 
bişnuit) buzdugan: I, 57. 

mărtăcei, s.m. (înv.) diminutiv al lui martac = 
stilp de lemn folosit ca material de con- 

sirucție; par gros; (pl.) căpriori la înve- 
lișul unui bordei: I, 6, 24; II, 235. 

mărunchi, s.m. (reg) din mănunchi = fascicol, 
buchet; snop (de grîu): I, 25. 

Măţău, s. = numele unui munte în raionul 
Cîmpulung-Muscei: I, 53. 

megieş, s.m. (reg.) = vecin: I, 57. 

merinde, s.f. = hrană rece pe care o ia cineva 
cînd pleacă la drum sau la lucru; (p. ext.) 
provizie de alimente: I, 6, 63, 64, 69. 

mertic, s.n. == 1, măsură veche pentru cereale, 
egală cu aproximativ 1-2 ocale; 2. (înv. şi 
reg.) cantitate fixă de hrană, îmbrăcă- 
minte, etc., adăugată la salariu; sumă de 
bani ce se cuvine cuiva ca plată: I, 26. 

mijdri, vb. din me-, mizdri = a paşte vîrfurile, 
a roade coaja copacilor: I, 45. 

mile, vb. refl. == a se îndupleca, a se îndura; 
a avea milă: I, 69. 

milit, adj. = umilit, înjosit, smerit: III, 315. 

miliție, s.n. (pop.) == serviciu militar, armată: II, 
177, 182, 187. 

mindie, sf. = (?): I, 33. 

mischiu, s.n. (înv.) == oțel tare din care se fac 
tocile sau amnare: I, 6, 10. 

mită, s.f. = lînă tunsă pentru prima oară după 


miei: I, 41. 

mii, vb. (pop.) = 1. prescurtare din rămii; II, 
80. 2. A mîna sau a conduce: II, 82, 143; 
III, 319. 

mânzări, s.f. pl. = oi care au lapte; oi care au 
fătat: I, 52. 


mârzac, s.m. (înv.) = nobil tătar; căpetenie de 
ceată ostășească: I, 57. 

mâzdrac, s.m. (reg.) (probabil) din mazdrac == 
suliță lungă. Bîtă, ciomag; II, 80. 

mogorit, adj. din mohorît == roşu închis, sta- 
cojiu; 2. refl. a căpăta o culoare roşie- 
închisă; (p. ext.) a se întuneca: III, 526. 

moiliță, sf. din moviliţă == diminutiv al lui 
movilă: I, 52. 

molima, s. (reg.) =(?): I, 20. 

mreniță, s.f. diminutiv al lui mreană = pește 
de rîu, de culoare verde-cenuşie pe spate 

şi alburie pe burtă, cu solzi şi  mustăţi 
mari: I, 2. 

mujlui, vb. == (despre animale) a simţi cu aju- 
torul mirosului prezenţa unui animal, a 
omului, a hranei; a urmări, a adulmeca: 
I, 52. 

mure, s.n. == (?); III, 450. 

mustră, s.n. (înv. şi reg.) = exercițiu militar; 
instrucție, manevră (var. muștră): II ,170, 
188. 


Năpusti, vb. = a năvăli, a da buzna. (înv) A 
lăsa în părăsire, a da uitării: I, 65, 73. 

năstrăpat, adv. (reg.) în expr. a călca năstrăpat 
= a merge urît, crăcănat. (În alt sens) 
Tacticos, cu măsură, cadențat. I, 31. 

năstrăpioară, s.f. (pop. şi reg.) diminutiv al lui 
năstiapă = cană, vas, potir, cupă: III, 332, 
333. 

năzări, vb. refl. = 1. a i se părea cuiva că vede 
şi că aude ceva ce nu există: a i se năluci. 
2. a se ivi, a se întrezări; (rar) a zări: 


III, 243. 

neam, adv. (pop. și reg.) = nimic, nici una, nici- 
decum: I, 55. 

nedubit, adj. = (despre lemne, arbori) necojit, 


nealbit: I, 41. 

negară, s.f. din năgară = plantă erbacee din fa- 
milia gramineelor, caracteristică vegetației 
din stepe, cu paiul înalt, frunzele înguste 
şi spicul cu fire lungi şi aspre: I, 6, 31; 
var. șinegară: Í, 4. 

nemeaz, s.f. (reg.) din namiază == momentul zilei 
după ora 12 cînd ţăranii iau al doilea prînz 
şi se odihnesc la munca cîmpului (cam pe 
la orele 15): I, 66. 

nemânecat, adj. (pop.) prescurtare din necumine- 
cat, vezi neprecestuit: I, 57. 

neprecestuit, adj. (pop.) = neîmpărtășit (cu sfin- 
tele taine): I, 1. 

nisîpiţi, s.m.pl. = fluturi mici de metal cu care 
se cos şi se împodobesc iile țărănești: I, 
65. 

nojiță, s.f. == curelușă sau șiret cu care se leagă 
opincile: I, 6. 

Obezi, s.f. (pl) bucăţile„de lemn încovoiat, 
care, împreunate, alcătuiesc partea circu- 
lară a unei roți de lemn, peste care se 
pune șina de fier: III, 319. 

oblîne, s.n. = partea de dinainte a şeii, mai ri- 
dicată şi încovoiată: I, 6, 39. 

odolean, s.m. = plantă erbacee cu flori tranda- 
firii sau albe, care se întrebuinţează la 
unele preparate farmaceutice (valeriana): 
III, 319. 

odrăsli, vb. == (despre plante) a da mlădiţe, a 
lăstări; I, 72; III, 578. 

odriu, s. == Adrianopole, oraş în Bulgaria: I, 61. 

oglicel, s.f. (reg.) diminutiv al lui oglică == plan- 
tă erbacee cu fructe capsulare, a cărei ră- 
dăcină conţine amidon şi tanin, fiind un 
aliment gustos: III, 262. 


olac, s.m. = curier special (călare), sol, ștafetă: 
I, 27. 

ordie, s.f. (înv. şi arh.) = hoardă, oaste turcească; 
I, 65. 


Paftale, s.f.pl. == cingătoare din plăci de metal 
legate între ele cu lănţișoare sau fixate cu 
țintișoare: I, 26, 50; III, 234. 

pakot, s.m. (reg) == (probabil) din pohinț si 
pakont = mojic, bădăran; neruşinat, des- 
frînat: II, 186. 

paie, vb. (pop.) din a părea: 1, 19. 

palașcă, s.f. (reg.) = cartușieră sau geantă soldă- 
țească: I, 36. 

palată, s.f. din polată = mică construcţie (din 
lemn), alipită alteia mai mari (celar, para- 
van): III, 432. 

palavre, s.f.pl. = vorbe goale; fleacuri, baliverne: 
III, 347, 

pală, s.f. == cantitate de fîn cît se poate lua 
o dată cu furca sau cu brațul. Grămadă: 
I, 51; IIL, 637. 

pară, s.f. = 1. glacără, văpaie. 2. Fig. sentiment 

„N puternic; înflăcărare; chin sufletesc: I, 31. 

'„pasfii, s.pl. == căpetenii turceşti de oştire: I, 21. 

paşalic, s.n. == titlu de pașă. Provincie guverna- 
tă de un pașă: I, 28. 

patroane, s.n.pl. (reg.) = cartuşe făcute din bu- 
căţi de fier sau plumb pentru vînătoare: 


I, 49. 
paznii, s.pl. == grad militar turcesc: 1, 28. 
păcurar, s.m. (reg.) = păstor, cioban: II, 106. 
păsciune, s.f. (pop.) =păşune: I, 52. 
păstrungă, s.f. = peşte de Dunăre și de mare, 
înrudit cu cega, cu corpul lung și subţire: 
I, 56. 


pășlăi, vezi pușlă: 1, 52. 

pătul, s.n. = răsadniţă: III, 391. 

perdea, s.f. = arbori sau arbuști sădiţi în linie 
spre a produce umbră, spre a opri furia 
vînturilor. Adăpost de iarnă pentru oi (fă- 
cut din scînduri): I, 52, 

perioară, s.f. (pop.) == diminutiv al lui pernă: 
I, 16; III, 375. 

petac, s.m. (reg. și înv.) == monedă austriacă de 
aramă care a circulat odinioară și la noi. 
Ban, gologan, para: I, 28; var. petat: I, 16. 

piez, adv. (în expr. în piez) == de-a curmezișul, 
aplecat, poviîrnit, pieziș: III, 510. 

pimnită, s.f. din pivniță == beci: I, 49, 73. 


pintenog, adj. = (despre cai) cu pete albe pe 
partea din jos a picioarelor: I, 69; H, 120; 
III, 384. 


pircoti, vb. din picoti = a aţipi șezînd, a dormita, 
a moţăi, I, 57. 

piscopie, s.f. (pop.) == episcopie: I, 73. 

pizmaș, adi. == răutăcios, invidios; (p. ext.) plin 
de ură, dușmănos: I, 57; II, 77. 

pîrcălab, s.m. (reg. și înv.) == mai marele unui 
sat, al unei comune; primar. Stringător 
de biruri, perceptor: I, 73; II, 88. 

pîrleaz, s.n. = punte de trecere peste gardurile 
țărănești, făcută din scînduri: III, 237, 277, 
„278, 363, 391. 

plavie, vii. s.f. = grămadă de stuf, ierburi, ri- 
zomi, rădăcini de arbori intrate în putre- 
îacţie, amestecate cu mil, ce formează o 
insulă plutitoare: II, 92. . 

plăvioară, s.f. == diminutiv al lui plavie: II, 92. 

plăviță, adj. == (despre părul sau lîna animale- 
lor) alb-gălbui: III, 499. 

ploșchiță, s.f. == diminutiv al lui ploscă: I, 32, 
41, 44, 45, 46; III, 555. 


pochinzeri, s.m.pl. (pop.) din pocinzel == rudele 
şi prietenii mirelui; vornicei la nuntă: I, 
14, 15. 


podbal, s.m. = plantă erbacee cu flori galbene, 
care apar înaintea frunzelor; se întrebuin- 
ţează în medicină: III, 200. 

pogonici, s.m, (pop.) = băiat care mînă vitele 
pe ogor cînd se ară: II, 87. 

polog, s.n. == 1. cantitate de iarbă cosită dintr-o 
singură mişcare de coasă; mănunchi de 
îîn sau cereale secerate: II, 134. 2. Ceată, 
mulţime: II, 184; III, 428. 

polomeac, s.n. (pop.) = căldare mare de aramă, 
de 10-12 litri, folosind pentru adus apă 
sau ca măsură de capacitate: I, 49. 

pomoaște, s. = (?): II, 93. 

popilnic, s.m. (reg.) = plantă erbacee de pădure, 
cu frunze rotunde, cu gust de piper şi 
cu o floare roşie închisă în vîrful tulpinii, 
a cărei rădăcină se folosește în medicina 
populară: III, 582. ` 

porconeţe, s.pl. = (?): III, 644. 

porumb, adj. = de culoare cenuşie-albăstruie: 
T, 32; III, 378. 

poteră s.f. (înv.) = ceată de oameni înarmați 
sau detaşament de arnäuți ai stăpînirii, în- 
sărcinați cu prinderea răufăcătorilor: I, 
34, 36, 43, 44, 45, 46, 50; II, 93, 125, 144. 

poting, s.n. == lanţul sau funia cu care se leagă 
rotilele şi grindeiul plugului de tînjală: 
III, 394. 

poturi, 's.m.pl. == pantaloni largi în partea de 
sus și strînşi pe pulpe, împodobiţi cu găi- 
tane, pe care-i purtau haiducii, arnăuţii, 
birjarii, Astăzi îi mai poartă ţăranii în 
unele regiuni: I, 38. 

potvadă, s.f. (înv. şi arh.) din podvadă = cără- 
uşie fără plată la care erau supusi ţăranii 
pînă în secolul trecut (în timp de război): 
II, 76. 

pozînar, s.n. == buzunar: I, 5, 30, 41, 48, 73. 

pravilă, s.f. == lege, dispoziţie, hotărire; lege 

naturală, lege a firii; 2. Cod de legi; I, 1; 
H, 152. 

prefira, vb. = a lăsa să treacă printre degete; 
(p. ext.) a lua la cercetare rînd pe rînd. 
(A număra?): I, 52. 

presură, s.f. = numele mai multor păsări mici 
şi cîntătoare din aceeași familie, cu ciocul 
scurt și gros: III, 625. 

prepeleag, s.n. (reg) = par înfipt în pămînt, 
avînd din loc în loc crăcane scurte pe 
care se pun, la ţară, oalele spălate ca să 
se scurgă sau de care se atîrnă diferite 
obiecte sau pale de fîn ca să se usuce: 
I, 51, 52. 

prestegalea, vb. (reg.) == (probabil) pregătea: I, 
19. 

prestelniță, s.f. (reg.) din prestelcă şi pestelcă 
= şorţ, bucată de pînză sau de piele care 
se poartă încinsă dinainte: I, 66. 

pribeag, adj. = 1. rătăcitor din loc în loc; hoinar. 
2. Singur, izolat, răzleţ: III, 489, 518, 610. 

prididi, vb. == a răzbi, a cuprinde, a copleşi: 
I, 30; III, 225, 242. 

prigoare, s.f. == pasăre migratoare cu ciocul lung, 
cu penele multicolore, care îşi face cuibul 
în malul lutos al apelor şi se hrăneşte 
mai ales cu viespi şi cu albine, albinărel: 
III, 569. 

prijini, vb. (pop.) = a prinde: I, 36; var. pri- 
joni: I, 52. 

pripon, s.n. = 1. ţăruș înfipt în pămînt, de care 
se leagă vitele cînd pasc, (Rar) funie cu 
care se leagă animalul la păscut: I, 11; 


II, 427. 
priponi, vb. == a lega un animal de un pripon: 
I, 11. 
prisacă, s.f. (reg.) = 1. loc într-o pädure unde 


s-au tăiat de curînd copacii: III, 335. 2. 
Locul unde se cresc albinele. 

pristos, s.n. == ceea ce depășește necesarul, o 
anumită limită; surplus, excedent, (p. ext.) 
din plin, din belșug: I, 52. 

prînz, s.n. = timpul zilei cînd ţăranii iau masa 
de dimineață, vara, cînd muncesc la cîmp; 
(înainte de amiază): I, 11, 70; III, 363. 

proclet, adj. — 1. (adesea substantivat) bleste- 
mat, afurisit, ticălos. 2. Grozav, straşnic, 
cumplit: I, 57. 

Pucios, adj. = cu miros urît de sulf; a puţi: III, 
559. 

pupăză, s.f. — plantă erbacee cu frunze lucioase, 
cu flori, întîi roşii, apoi albastre şi la urmă 
verzui. Crește prin păduri, mai ales la 
munte: III, 562. 


pușlă, s. (reg) = cîine nu tocmai de soi; I, 51. 
pușlăţei, s. = diminutiv al lui pușlă: I, 51. 
puști, (u), s.m. (pop.) = iubit, ibovnic, berbant; 


tînăr corupt: I, 61. 


Raita, interj. (înv.) = 1. cuvînt de recunoaştere 
rostit de paznicii de noapte, cînd se apro- 
piau unul de altul. 2. (var. raită, s. f.) Vi- 
zită scurtă, abatere din drum, trecere în 
grabă pe undeva pentru a observa ce se 
petrece I, 36. 

razma, vb. tranz. şi refl. din răzima = a (se) 
sprijini, a (se) propti: I, 22; II, 151. 

răboj, s.n. == bucată de lemn în formă cilindrică 
sau în patru muchii, pe care în trecut se 
însemnau, prin crestături, socoteli (zile de 
muncă, bani datoraţi, numărul vitelor etc.) 
2. Socoteală, calcul; I, 41. 

răbolit, adj. (reg.) din răbonit, răbunit = culcat, 
trîntit: I, 22. 

rădvan, s.n. (înv.) = trăsură: I, 73. 

rățele, s.f.pl. din rețele = aici are sensul de în- 
tăritură în faţa tranșeelor sau îngrăditură 
din sîrmă ghimpată, întinsă între stilpi 
susţinători: II, 192. 

răvaș, s.n. (pop.) = scrisoare, bilet: I, 65. 

refenea, s.f. (înv.) = petrecere în comun, chef; 
II, 110, 113. 

resteu, s.n. = barele în formă de cui din metal 
sau din lemn folosite pentru a închide gru- 
mazul boului în jug: II, 134; III, 319, 638: 
var. restem: I, 5. 

richită, s.f. = răchită: III, 422, 450, 562. 

rilă, s.f. = liră (turcească); II, 106. 

rișchitor, s.n. din răschitor şi rășchitor = un 
fel de crăcană din lemn întrebuințată la 

depănatul lînei sau cînepei de pe fus pentru 
a le face sculuri: III, 358. 

TOgoz, s.n. = numele a trei plante erbacee care 
cresc prin mlaștini şi bălți: III, 284. 
rublă, s.f. (înv.) = nume dat în trecut monedelor 
străine de argint: I, 37. 
rărunchi. s.n. (pop.) = rinichi: I, 19. 


răsură, s.f. (pop.) = măceș, trandafir sălbatec: 
III, 576. 
Sacsana, s. == (?): I, 57. 


sadină, s.f. = frumoasă plantă graminee cu frun- 
zele acoperite cu peri lungi şi albi; creşte 
prin locurile aride, pe Bărăgan, alcătuind 
vegetaţia de bază: I, 30. 

sahkan, s.n. (reg) == vas adînc de metal în care 
se servesc bucatele la masă; sau în care 
se pregătesc bucatele: I, 31, 73. 

saia, s.f. (pop.) = 1. un fel de pînză groasă: stofă 
rară de bumbac din care se confecţiona 
îmbrăcăminte; un fel de manta ţără- 
nească: I, 61; 2. (reg.) staul pentru oi și 
capre I, 39; III, 437. 

sdie, vb. (pop.) din a sări: I, 14. 

saltire, s.f. (pop.) = psaltire, cartea care cuprinde 
cei o sută cincizeci de psalmi ai lui David: 


III, 396. 

Samodiva, s. == fiinţă fantastică, zînă rea care 
răpeşte copiii mici: I, 4, 5 

sarică, s.f. = manta ţărănească lungă şi miţoasă 


pe dinafară, ţesută din fire groase de lînă, 
pe care o poartă ţăranii la munte: 1, 53. 
saft, s.n. == senzaţia celui sătul; săturare, îndes- 
tulare: II, 113. 
săin, adj. din sein = sur, cenușiu, brumărin: I, 


13. 

săricică, s.f. diminutiv al lui sare (condiment): 
I, 73. 

săvai, adv. (pop.) = chiar, tocmai: I, 4, 14; III, 
512. 

scociori, vb. = a scormoni; (fig.) a începe: III, 
299. 

scripturea, s. — (probabil) fără nici o leţcaie: 
III, 586. 

scure, vb. tranz. şi refl. (pop.) din curma = a 
(se) frînge, a (se) rupe. Tranz. A (-și) pune 
capăt vieţii, zilelor: III, 562. 

scurînd, vb. (gerunziul) (pop) = a scurge (în 
sensul de a bea): III, 544. 

scurma, vb. == a scormoni, a scotoci, a buzunări. 
Fig. a preocupa: I, il. 

semeți, vb. = 1. a se făli, a se mîndri, a se lău- 
da; a se îngîmfa; a deveni trufaș, arogant. 
2. A prinde curaj, a îndrăzni; a căpăta 
încredere; I, 57; var. sumeţi, I, 20, 58. 


sepet, s.n. din sipet = coş, paner; (înv.) cufăr; 
I, 45. 
sfanţ, s.m. = veche monedă austriacă de argint 


a cărei valoare varia de la regiune la re- 
giune; III, 319. 

sichiraș, s.m. = slugă, servitor, fecior de casă: 
I, 14. 

simcelat, adj. = cu virful ascuţit: I, 6. 

siminoc, s. == plantă cu flori mici galbene care 
creşte pe dealuri nisipoase şi se între- 
buinţează la vopsit în galben deschis: III, 
319. 

sipică, s.f. == numele a două plante erbacee: 
una cu tulpina ramificată, cu frunze pă- 
roase și cu flori albe-albăstrui, cealaltă 
cu flori gălbui-roșietice, întrebuințată în 
medicina populară: I, 2, 49; III, 227, 239, 


385, 623. 

Silea, s. = numele unui deal în raionul Drăgă- 
şani: III, 588. 

sîmbrioară, s.f. — diminutiv al lui simbrie: 1, 
24. 

slomnit, adj. == (?) I, 41. 

smicea, s.f. = mlădiţă, nuia, rămurică ruptă 


dintr-o plantă sau dintr-un arbore: I, 41, 
45; III, 196; var. zmicea: III, 280, 284, 286, 


336, 423. 614. 

smici, vb. din a smuci == (despre arme de foc) 
a izbi înapoi la descărcare, a avea recul: 
II, 169. 


sodoame, s.n.pl. (pop.) din sodom == prăpăd, ne- 
norocire, pustiire; potop. (p. ext.) terenuri 
scufundate, rîpoase, inaccesibile muncilor 
agricole: I, 76. 

sosac, s. == (probabil) sac: I, 67. 

sovîrf, s.m. == plantă erbacee aromatică, cu flori 
roşii-purpurii, întrebuințată la vopsitul lî- 
nii şi al ouălor: III, 458. 

spai, vb. (reg.) = a speria: III, 225. 

spilcă, s.f. (reg.) ac cu gămălie mare cu care 
se prinde năframa, broboada; ac de păr, 
slujind şi ca podoabă: III, 340. 

spițerie, s.f. == farmacie, I, 73. 

steajăr, s.m. (pop.) din steajer == parul din mij- 
locul unei arii de treierat cu cai: I, 4, 71. 

steblă, s.f. = 1. tulpină, lujer, mănunchi. 2. 
Rămurică, ramură. (adjectivat) cu multe 
rămurele, stufos: II, 173, 

stei, s.n. = colț de stîncă. (rar) Bolovan de pia- 
tră, de sare: I, 13. 

stelbă, s.f. vezi steblă: III, 280. 

stravăț, s. (?): I, 11. 

streajă, s.f. din strajă: II, 131, 136. 

struț, s.n. (reg.) = carabină mică: I, 40. 


struţuleț, s.n. == diminutiv al lui struț: I, 41. 
stupai, = (?): II, 186. 
sturz, sm. = numele mai multor specii de păsări 


de pădure de talie mică, cu pene brune- 
roșcate, uneori pătate pe piept cu alb și 
gălbui, care se hrănesc cu insecte, viermi, 
fructe etc.: III, 590, 618. 

suliman, s.n. == preparat cosmetic; fard, dres: 


III, 639. 
sumeasă, adj. = trasă în sus, ridicată: I, 67. 
sumete, vb. = a sufleca, a ridica mînecile sau 


poalele: I, 52; III, 332. 
svilțe, s.f.pl. = fire, şuviţe: II, 632. 


Șaică, s.f. (înv. şi reg.) = corabie mică cu pînze 
cu fundul plat, ce servește la transpor- 
tatul mărfurilor şi al persoanelor. Lun- 
tre făcută dintr-un trunchi de copac solid. 
cu o singură vislă, servind la pescuit: I, 
23; II, 154; III, 326, 510. 


şalvar, sm. = pantaloni foarte largi, strînşi 
jos pe picior, purtaţi de unii orientali: 1, 
33, 71. 


șele, s.pl. al lui șa = piesă de harnașament din 

piele sau lemn care se pune pe spinarea 
calului pentru a sta călărețul: I, 27. 

şelui, vb. din înșela == a induce în eroare, a 
abuza de buna-credinţă a cuiva, aamăgi; 
a înşela: I, 5. 

şelvărei, s.m., vezi şalvari: I, 33. 

şicuit, adj. = împodobit cu șic (foițe mici de 
metal lucios). 

șindrilă, s.f. = scîndurică de brad îngustă și 
subțire, care serveşte la acoperitul case- 
lor: III, 403, 

şireagu, s.n. == şir. Loc. adv. În şirag == unul 
după altul. Grup de soldaţi așezați în linie 
de bătaie: I, 67. 

șiță, s.f. — şindrilă: III, 494. 

şoavă, s.f. (reg.) = vultur care zboară la mare 
înălțime: I, 11. 

şoimei, s.m. = diminutiv al lui șoim: I, 14. 

şopru, s.n. == şopron (adăpost) în care se tîn 
uneltele de gospodărie, nutrețul (și vitele): 
II, 127. 

șubă, s.f. == haină largă şi lungă, cu guler mare, 
căptuşită cu blană, şi purtată mai ales 
de bărbaţi: III, 547, 553. 

şueaţă, adj. (pop.) = şuie, subţire: I, 10, 

șuşlete, s.m. (reg.) = codirlă: III, 319. 

şuti, adj. pl. din ciut == fără coarne: I, 59. 


Tacsinit, adj. din taxidit == încărcat: I, 21. 

tainifă, s.f. = groapă săpată în pămînt; încăpere 
subterană; hrubă; (p. ext.) loc ascuns; as= 
cunzătoare: I, 32. 

tăbliță, s.f. (înv.) = carnețel în care se notau 
diverse fapte, maxime, ete.: III, 520. 

tăgîrță, s.f. — traistă, sac: I, 16. 

tărcăvi, vb. (reg.) = (probabil) a toci, a cădea; 
a năpirli: I, 52. 

fătineasă, s.f. din tătăneasă == plantă acoperită, 
cu peri aspri cu flori roşii, purpurii, dis-- 
puse în. ciorchini scurte, îndreptate în jos:. 

Rădăcina ei este întrebuințată în medicina 
populară: I4, 542. 

teap, s.n. (reg.) = troc, vas din care mănîncă şi - 

"Beau cfinii și porcii: 1, 52, 

teleagă, s.f. — căruţă mică cu două roţi, care 
servește la transportul persoanelor sau al 
unor poveri uşoare: I, 56. 

telegar, s.m. = cal voinic, tînăr: I, 53, 56, 59, 
II, 133. 

teslă, s.f. = unealtă cu coadă scurtă, cu tăişul 
lat şi curbat, folosită de dulgher, rotari 
şi dogari: I, 20. 

testemel, s.n. == basma, tulpan: III, 233; var. 
tistimel: III, 215. 

teşilă, s.f. == geantă din piele sau pînză în care 
se țin diferite obiecte şi banii: I, 45. 

ticneală, s.f. (înv.) din tihneală = tihnă, linişte, 
pace, mulțumire, odihnă, repaus: II, 145, 


tigoare, s.f. (reg) = termen injurios dat unei 
persoane leneşe; om de nimic, trîntor: III, 
496, 564, 


tilivichiu, adj. = (9): I, 60. 

tină, s.f. (reg.) — noroi, pămînt, lut: I, 52; III, 
475. 

tipsie, s.f. — tavă mare, rotundă, de metal, une- 
ori artistic ornamentată: I, 24, 44. 

tiriplic, s.n. (înv.),= fir de mătase sau de bum- 
bac răsucit şi mercerizat, folosit la brodat 
sau la împletit: III, 224, 

târlă, s.f. == 1, loc neîmprejmuit şi neacoperit, 
unde se adăpostesc vitele în timpul pă- 
șunatului; (p. ext.) stînă cu toate depen- 
Ginţele ei. 2. Turmă de oi: I, 52. 

târnă, s.f. (reg) == coş de nuiele, mai larg la 
gură (prevăzut cu două toarte); coşarcă; 
I, 51. 

tîrşini, s.f. (pop.) din tîrşă == opritoare, piedică: 
I, 52. 

tomna, adv. (pop.) == tocmai: I, 4, 52. 

topcel, s.f. (reg.) diminutiv al lui tapcă == minge 
făcută din păr de bou: I, 67. 

tortoiete, adj. = întortocheate, încurcate: II, 121. 

treapăd, s.n. == trap. Alergătură multă încoace 
şi îneolo. Aici are sensul de: în goană 
I, 41; II, 132; III, 305. 

trepăda, vb. == a alerga fără astîmpăr de colo 
pînă colo; a se agita: I, 1, 2. 

treacă, s.f. (reg.) == tigvă; (p. ext.) vas făcut din 
fructul tigvei: 1, 49. 

troscot, s.n. = plantă erbacee cu tulpina ramifi- 
cată, întinsă pe pămînt, cu flori herma- 
frodite, pe margine roşii sau albe. Se în- 
trebuinţează în medicina populară: I, 3. 


trujă, s.f. (înv.) = trufie; mîndrie: I, 23. 
trupină, s.f. = tulpină: I, 32, 72; III, 559, 561, 59, 
593, 594, 608, 


tufan, s.n. = 1. ciomag, bîtă: I, 57; II, 78. 2. Un 
fel de stejar numit şi gorun şi tufă: III, 
106; III, 350, 395, 515. 

tufă, s.f. = copăcel mic cu frunze pînă la pä- 
mînt: I, 23, 26; III, 626. 

tufăior, sm. = diminutiv al lui tufan; III, 395 

tunuri, s.pl. = zorzoane, podoabe la şa: I, 30. 

turaliu, -ie, -ii, adj. == care poartă emblema 
sultanului; I, 21, 64. 

turelă, s.f. = suport metalic (în formă de cupolă) 
care se poate roti în jurul unui ax şi pe 
care sînt montate tunurile la tancuri, va- 
poare sau avioane, ce servesc şi drept 
blindaj; II, 170. 


Tignal, s.n. (rar) din signal = 1. semnal conven- 
tional. 2. Fluier de metal: I, 66. 

țircomnic, s.m. din țîrcovnic == persoană care 
are în grijă curăţenia și buna rînduială 
a unei biserici; (p. ext.) cîntăreţ, dascăl de 
biserică. I, 35. 

țîrîșoară, s.f. (reg.) diminutiv al lui țîră = puțin- 
tel: III, 331. 

țoală, s.f. (pop.) == obiect de rufărie sau de 
îmbrăcăminte; haină veche, uzată: III, 544. 


Ulei, s.n. (reg.) = trunchi de copac scorburos 
întrebuințat pentru a păstra anumite lu- 
cruri. Vas făcut dintr-un lemn scobit: I, 19. 

undise, vb. = (?): I, 40. 

urdu-belea, s. (înv.) = pacoste, belea; (adv.) pe 
neașteptate, dintr-o dată, din senin: I, 25. 

ursat, vb. (pop.) == ursit: II, 134; III, 225. 411. 


Varvarie, s.m. (reg.) în expr. mustață (sau mus- 
tăţi) în varvarie = mustăţi lungi și răsu- 
cite în sus. I, 44. 

vasmaghiol, adj., vezi basmaghiol: I, 13. 


62t 


vataf, s.m. = supraveghetor sau căpetenie: I, 30. 

vedrișoară, s.f. = diminutiv al lui vadră: III, 237. 

viersurele, s.f. (pop.) diminutiv al lui viers == me- 
lodie, cîntec, arie, glas, voce: III, 588. 

vig, s.n. (pop.) = val, sul de pînză, de stofă etc.: 
I, 15; II, 127. 

vioară, adj., (pop.) == (despre ape curgătoare), 
limpede, cristalin: III, 524. 

vizdei, s.m.pl. (reg.) == un fel de trifoi, de mai 
multe feluri şi el: II, 76; III, 369; var. 
vizdei: III, 567. 

vizdoagă, s.f. din vizdoagă = crăiţă, plantă erba- 
cee decorativă cu flori galbene: III, 440, 
519. 

vilnic, s.n. (reg) = 1. fotă în. formă de fustă 
încrețită şi despicată în faţă; 2. Pînză tă- 
rănească subţire; învelitoare de cap făcută 
din astfel de pînză: III, 268. 

vâni(u), s.n. (înv. și arh.) == putere, vigoare; 
I, 25. 

vînzol, s. din a vînzoli == faptul de a (se) vînzoli; 
a se război, a se lupta: I, 50. 

vârtrop, s.n. (pop.) din hîrtrop == scobitură lungă 
și adîncă, de forma unei rîpe prăpăstioase, 
produsă de apă: I, 51, 52. 

vârzob, s.n. (reg.) == vîrful opincii: I, 31. 

votru, sm. și f. (reg.) = persoană care mijlo- 
cește o căsătorie: III, 249. 

vutcă, s.f. din votcă = rachiu foarte tare, făcut 
din cereale sau din fructe, III, 541. 


Zadă, s.f. = arbore rășinos din familia bradului, 
cu frunze lungi, în formă de ace, care cad 
toamna. Se aprinde foarte uşor (în expr. 
arde ca zada): I, 4. 

zapciu, s.m. (înv.) = pretor, cîrmuitor al unei 
plăşi, subordonat ispravnicului şi însărci- 
nat cu strîngerea dărilor; I, 41; II, 118; 


III, 328. 
zavîrnea = a sfirşi (?): I, 29; var. zăvîrni: I, 72. 
zăbun, s.n. = haină de iarnă de lînă sau de 


bumbac, vătuită, cu mîneci, de obicei 
lungă pînă la genunchi, purtată de ţărani: 
I, 64; II, 158. 


zăgaz, s.n. = stăvilar, iezitură, dig.: I, 69. 
zăgîrnă, s.f. (reg.) = săculeț de pînză prin care 
se strecoară brînza; sădilă: I, 41. 


zăpuc, s.n. == zăduf, zăpuşeală: căldură foarte 
mare: I, 31. 
zăuita, vb. (reg.) = a uita; a nu-şi mai aduce 


aminte (p. ext.) a (se) gîndi: II, 134. 

zăvoi, s.n. == pădurice pe malul unei ape; luncă: 
II, 98, III, 335. 

zeghe, s.f. — haină ţărănească lungă, împodobită 
uneori cu găitane negre, care se poartă 
în ţinuturile muntoase. Haină făcută din 
piele de oaie cu care se îmbracă ciobanii; 
2. dimie: III, 544. 

zeighiuţă, s. = (probabil) diminutiv al lui zeghe: 
I, 53. 

zevelcuță, s.f. din zăvelcuță, diminutiv al lui 
zăvelcă = fiecare dintre cele două fote 
dreptunghiulare, cu dungi sau brodate cu 
flori, care se poartă una în faţă şi alta în 
spate: III, 466, 542. 

zgomu, s.n. (reg.) = zgomot, huiet produs prin 
lovirea lucrurilor: III, 432. 

zlot, s.m. (reg.) == numele din trecut al florinului 
austriac; monedă de argint de două co- 
roane: III, 353. 

znagă, s.f. (reg.) din snogă = putere, vlagă. Fire, 
obicei; dobîndă, cîştig: I, 37. 

zobi, vb. refl. (reg.) = a se sfărîma; a se zdrobi, 
a se strivi: III, 616. 

zoli, vb. == 1. a frămînta (pîinea) 2. A se trudi, 
a se osteni: III, 353. 

2orzoane, s.f. pl. — podoabe pretenţioase şi fără 
gust: III, 243, 283. 

zuluf, s.m. = cîrlionți de păr (latîmplă), buclă: 


III, 265. 

zurbalic, s.n. (pop.) == luptă, alai revoltă, răs- 
coală: II, 95. 

2vidui, vb. refl. = a se vindeca, a se lecui: IIL 

* Titlurile subliniate aparțin lui Teodor Bălășel, cele nesubli- 
niate reprezintă versul al doilea, uneori al treilea, conside- 


rat de noi ca titlu, în loc de Frunză verde... Foaie ver- 
de..., pentru a exprima mai bine conținutul cintecului 
respectiv, 

19. Doicin Bolnavu p. 1254 (2548) nr. 47 (46,48) 
20. Sultan Căpitan  „, 1226 (2520) „ 42 (41,43) 


21. Tenislav » 1218 (2509) „ 41 (40,42) 
22. Badu „1209 (2500) „, 40 (39,41) 
23. Keralina » 999 (2280) „ 9 

24. Marcu » 1240 (2534) „ 45 (44,46) 
25. Piciu „» 1031 (2320) „ 13 (14) 
26. Agoş » 1245 (2539) „ 46 (45,47) 
27. Brăilenii „ 1399 (2691) „ 66 (65,68) 
28. Vidu » 1233 (2527) „ 43 (42,44) 


2) Haiducii 


29. Corbea (I) p. 1261 (2555) nr. 48 (47,49) 
30. Corbea (II) » 1273 (2567) „, 49 (48,50) 
31. Miu „ 1332 (2625) „ 58 (57,60) 
32. Toma Alimoș „ 1306 (2599) „ 53 (52,54) 
33. Golea „1319 (2612) „ 56 (55,58) 
34. Stanciu 

al Bratului „ 1454 (2745) „ 77 (76,79) 
35. Petrică „ 1395 (2687) „ 65 (64,67) 
36. Busuioc 1427 (2718) „ 72 (71,74) 
37. Piper „» 1383 (2675) ,„ 63 (62,65) 
38. Jianu » 1354 (2646) „ 59 (58,61) 
39. Codreanu » 1445 (2736) „ 75 (74,77) 
40. Buruleiu 1316 (2609) „ 55 (54,56) 
41. Gheorghilaș + 1458 (2749) „ 78 (77,80) 
42. Călin » 1473 (2674) „ 80 (78,82) 
43. Radu lui 

Anghel (1) „ 1369 (2661) „ 61 (60,63) 
44. Radu lui i - 

Anghel (II) 1374 (2666) „ 62 (51,64) 
45. Radu Anghel (IiI), 1361 (2653) „ 60 (59,62) 
46. Burcea 1424 (2715) „ 71 (70,73) 
47. Petre Vilcean „» 1471 (2762) „ 79 (81) 
48. Dragu 1431 (2722) „ 73 (75) 
49. Muscu + 1311 (2604) „ 54 (53,55) 


3) Hoţomanii 


50. Păun p. 1405 (2697) nr. 67 (66,69) 

51. 
52. 
53. 


54. 
55. 
56. 


57. 


58. 
59. 
60. 


61 


62. 


63. 
64. 


65. 


66. 


67. 
68. 
69. 
70. 


71. 


72. 
RA 


74. 


€E. PĂSTOREȘTI 


Costea (1) p. 1282 (2576) nr. 50 (49,51) 


Costea (II) „ 1302 (2583) „ 51 (50,52) 
Mircică „ 993 (2274) „ 8 
D. DESPRE CURTEA FEUDALA 
Manolea p. 1039 (2328) nr. 14 (15) 
Dobrișan „ 981 (2262) „ 6 
Stefan-vodă şi 
Oprişanu „» 987 (2268) „ 7 
Radu 
Calomfirescu „ 946 (2227) „ 1 
Iordache „ 974 (2255) „ 5 
Mogoş „ 961 (2242) „ 3 
Argealiul „959 (2240) „ 2 
E. FAMILIALE 
1) Îndrăgostiţii 
Iencea Săbiencea p. 1165 (2456) nr. 30 (31) 


Ghelcea „ 1161 (2452) „ 29 (29,30) 
Milea „ 1194 (2485) „ 37 (36,38) 
Mirea „ 1198 (2489) „ 38 (37,39) 
Rădiţa „1179 (2470) „ 33 (34) 

Căprăraș Vasile „ 1184 (2475) „ 34 (33,35) 


2) Soții 


Oleac p. 1117 (2306) nr. 11 (12) 
Voinicel Oleag „ 1024 (2313) „ 12 (13) 
Tudor Dobrogean,, 1007 (2296) „ 10 (11) 
Ghiţă Cătănuţă ,„ 1438 (2729) „ 74 (73,76) 


Alapin „ 1415 (2706) „ 69 (68,71) 
Mosneag „ 1203 (2494) „ 39 (3840) 
Neguţa „ 1172 (2463) „ 31 (32) 


Vişa și Guşa „1120 (2411) „ 22 (22.23) 


F. JURNALE — ORALE 


75. Panait p. 1125 (2416) nr. 23 (24) 


II. Doine haiducești, de armată și război 


1) Haiducești 


76. Cînd fu la 
cîncizeci şi trei p. 761 (2065) nr. 145 (146) 
77. Colea-n deal 


la Făgădău „5998 (1902) „, 14 (15) 
78. La cîrciuma 

cu tufanu s 604 (1908) „ 17 (18) 
79. Măi sărace, 

vreme rea © „ 601 (1905) „ 15 (16) 
80. Stau în drum 

și mă gîndesc „698 (2002) „ 96 (97) 


81. Stau în loc 

şi mă gîndesc 
82. Văzui frunza 

fagului 670 (1975) „ 74 (75) 
83. Lua-v-ar dracu 

de ciocoi (1) » 646 (1951) „ 53 (54) 
84. Lua-v-ar dracu 


de ciocoi (II) » 593 (1897) „ 10 (11) 
85. La moară la 
Barlaboi „ 545 (1899) „ 12 (13) 
86. De cînd n-am mai 
fost haiduc » 661 (1967) „ 66 (67) 
87. Mă uitai de vale-n 
luncă » 684 (1989) „, 85 (85) | 
88. Satu-i mic şi | 
valea mare „597 (1900) „ 13 (14) 
89. De cînd mare 
m-am făcut „ 588 (1885) „ 8 
90. Stau în loc și mă 
gîndesc „ 594 (1898) „ 11 (12) 
91. Oltule, f 
Oltețule (1) „ 579 (1877) „ 3 
92, Oltule, 
Olteţule (II) „ 581 (1879) „ 4 
93. Supt poale de 
codru verde „ 621 (1926) „ 32 (33) 

94. 


95. 


96. 


97. 


98. 


99. 


100. 


101. 


102. 


103. 


104. 


105. 


106. 


107. 


108. 


109. 


110. 


111. 


112. 


113. 


114. 


115. 


Căpitane de 
județ 

Legea ta de 
călut murg 
De trei zile 
beau la bere 
Iancule, boer 
turcit 

Cîntă, cuce, 
numai mie (1) 
Cîntă, cuce, 
numai mie (I1) 
Cîntă, cuce, 
numai mie (III) 
La o coadă 

de vălcea 
Colea-n vale-n 
didițel 

Colea-n vale-n 
făgeţel 
Colea-n vale-n 
dedețel (I) 
Colea-n vale-n 
dedeţel (II) 
Sînt fecior de 
păcurar 
Voiniceii-mi 
trăiesc bine 

O să plec la 
Cîmpulung 
Sus pe apa 
Oltului 

Nu mai fi, 
maică, nebună 
Unde-auz cucu 
cîntînd 

Unde văz drumu 
cotit 

Băui astăzi, 
băui miine 
Teiule cu frunza 
lată 

De cînd maica 
m-a făcut 


„ 


» 


682 (1987) 
607 (1911) 
608 (1912) 
609 (1913) 
615 (1919) 
619 (1923) 
616 (1920) 
639 (1944) 
611 (1915) 
612 (1916) 
610 (1914) 
614 (1918) 
627 (1932) 
635 (1940) 
636 (1941) 
637 (1942) 
638 (1943) 
642 (1947) 
701 (2005) 
643 (1948) 
645 (1950) 


647 (1952) 


. 82 (83) 


20 (21) 
21 (22) 
22 (23) 
27 (28) 
30 (31) 
28 (29) 
47 (48) 
24 (25) 
25 (26) 
23 (24) 
26 (27) 
36 (37) 
43 (44) 
44 (45) 
45 (46) 
46 (47) 
50 (51) 
98 (99) 
51 (52) 
52 (53) 


54 (55) 


116. De cînd maica 
m-a făcut p. 
117. Cine mi-e voinic, 
voinic 53 
118. Sus la malu 
Oltului Ja 
119. Sus pe lunca 
Oltului îi 
120. Deciît în tîrg 
cu papuci i 
121. Stau în loc şi 
“mă gîndesc 5 
122. Maica mă mînă 
la sapă x 
123. Văzui primăvara 
bună i 
124. M-a făcut maica 
pe mine w 
125. Scoal, maică, mă 
` primeneşte P 
126. M-a făcut maica 
fecior SR 
127. De cînd maica m-a 
făcut EA 
128. Şi ţi-aş trage 
de făgui s 
129. Cîntă cucu să 
mă duc a 
130. Maria neichii, 
Marie i 
131. Uite, Leano, 
streaja vine A 
132. Cine-i tînăr şi 
voînic îi 
133. Cîntă puiu 
cucului $ 
134. An pe vară-am 
fost haiduc i 
135. În sara lui 
Sînvăsîi sy 
136. Ia vezi, mîndro, 
streaja vine A 
137. Înfrunzește, 
coadre, bine RA 


649 (1954) nr. 56 (57) 


650 (1955) 
686 (1991) 
652 (1957) 
653 (1958) 
654 (1959) 


656 (1961) 


» 


Li 


„ 


Li 


» 


Li 


702 (2006) „ 


658 (1963) 
699 (1965) 
660 (1966) 
662 (1968) 
663 (1969) 
665 (1971) 


668 (1974) 


669 (1974 bis) 


672 (1977) 
673 (1978) 
674 (1979) 
677 (1982) 

P 


683 (1988) 

„ 


n 


» 


» 


n 


» 


» 


» 


LA 


» 


„ 


” 


kk 


57 (58) 
85 (86) 
59 (60) 
60 (61) 
61 (62) 
62 (63) 

99 (100) 
63 (64) 
64 (65) 
65 (66) 
67 (68) 
68 (69) 
70 (71) 
72 (73 
73 (74) 
75 (76) 
76 (77) 
77 (78) 
78 (79 

80 (81) 


83 (84) 


138. 


139. 


140. 


141. 


142. 


143. 


144. 


145. 


146. 


147. 


148. 


149. 


150. 


151. 


152. 


153. 


154. 


155. 


156. 


157. 


158. 


159. 


Cîntă cucu să 

mă duc p. 689 (1944) 
Văzui frunza ca 

paraua » 691 (1996) 
Nu mă da, 

coadre, legat „n 693 (1998) 
M-a făcut maica 

oltean „ 696 (2001) 
Spune, bălă, şi-mi 

ghiceşte » 700 (2004) 
Pe cel deal, pe 

cel colnic » 703 (2007) 


Pe cel deal, 


pe cea cărare „ 705 (2009) 


Ascultă, maică, 


la mine » 720 (2024) 
Ceaţă, ceață 

negureață » 606 (1910) 
Cîntă cuculeţu-n i 

vie „ 575 (1884) 
Unde-auz mă duc, 

mă duc „» 641 (1946) 
Eu haiduc, 

murgu haiduc „ 678 (1983) 
Cîntă, cuce, 

nu-nceta » 690 (1995) 
Şi fi-aş trage 

Cîrpinişii „ 692 (1997) 
Voi, voi mindrele 

mele „» 694 (1999) 
Aoleo, Ghimiş, 

Ghimiș 707 (2011) 
Bate vintu salcia „ 715 (2019) 
Lumniţă, luniţă  „ 664 (1970) 
Cîntă cucu și-o 

merliţă „626 (1931) 
Doină viu, 

doină mă duc  ,„ 578 (1876) 
Cel negustor 

cilibiu „ 688 (1993) 
Rău, maică, 

m-ai blestemat „ 759 (2063) 


nr. 88 (89) 


kAd 


» 


n 


» 


» 


Li) 


» 


» 


» 


» 


n 


n 


» 


» 


kád 


90 (91) 
92 (93) 
95 (96) 
97 (98) 
100 (101) 
101 (12 
113 (117) 
19 (20) 
di; 
49 (50) 
79 ( 80) 
89 (90) 
91 (92) 
93 (94) 
102 (103) 
110 (111) 
69 (70) 


35 (36) 


87 ( 88) 


143 (144) 


5) Ďe armată şi război 


PA . 
. Cine n-are noroc, 


n-are 


„ Cine oare-mi 


crede mie? 


. Plânge-mă, maică, 


cu dor 


. Munte, munte, 


peatră seacă 


„ Bate-l, Doamne, 


cu mânie 


„ Fă-mă, Doamne, 


ce m-ăi face 


„ Soarele-ntr-un 


vîrf de munte 


. Vai, sărmană, 


biata ţară 


. Căpitane Pavele 
. Șed călăraşii 


la masă 


. Reghimentu doi 


cetate 


. Cântă cucu-n 


vîrf de nuc 


. De la Slobozia-n 


jos 


. Bate-l, Doamne, 


cu mînie 


„ Teşi, măicuţă,-n 


deal la cruce 


„ Supt umbră de 


păducel 


. Colea-n vale-n 


făgeţel 


. Sus în munte 


la Novaci 


. Cît mi-e Sibiu 


de mare 


. Săracii voiniceii 
„ Azi un an plecai 


de-acasă 


„ Ce-mi flueri, 


flăcău, de jale 


p. 


n 


LEA 


» 


s 

721 (2025) nr. 


722 (2026) „ 
726 (2030) „ 
733 (2037) „ 
734 (2038) „ 
738 (2042) ,„ 
754 (2058) „ 


709 (2013) „ 
710 (2014) „ 


711 (2015) „ 
717 (2021) „ 
724 (2028) „ 
725 (2029) „ 
730 (2034) „ 
748 (2052) „ 
728 (2032) „ 
729 (2033) „ 
731 (2035) „ 


732 (2036) ,, 
736 (2040) „ 


737 (2041) „ 


760 (2064) „ 


114 (115) 
115 (116) 
118 (119) 
125 (126) 
126 (127) 
130 (131) 
140 (141) 


104 (105) 
105 (106) 


106 (107) 
112 (113) 
116 (117) 
117 (118) 
122 (123) 
136 (137) 
120 (121) 
121 (122) 
123 (124) 


124 (125) 
128 (129) 


129 (130) 


144 (145) 


182. 
183. 
184. 
185. 
186. 
187. 
188. 
189. 
190. 
191. 
192. 
193. 


194. 


195. 
196. 
197. 
198. 
199. 


200. 


Și mă-â-nscriă 

la miliție p. 
M-a dat satu 
militar ò 
Vai, săracii 
marinari 3 
Plînge-mi codru 

şi iarba m 
În luna lui 

mai întîi y 
Vineri maica 

m-a făcut 3 
Dealu de la 
răsărit i 
Am fost 

pe la Roşiori PN 
Maică, bine 

ţi-a părut m 
Rău îmi pare, 
Doamne, Doamne ,„ 
ră-mă, Doamne, 
-un puişor sj 
Ieşi, Marițo, 

de mă vezi i 
Sărmană, Plevnă 
turcească d 


142 (2046) 
739 (2043) 
745 (2049) 
751 (2055) 
742 (2056) 
757 (2061) 
755 (2059) 
765 (2069) 
778 (778) 
781 (781) 
787 (787) 
714 (2018) 


768 (2072) 


. 134 (35) 


131 (132) 
135 (136) 
138 (139) 
139 (140) 
142 (143) 
141 (142) 
147 (148) 


154 


157 
109 (110) 


150 (151) 


III. Cîntece propriu-zise (lirice) 


1) De dragoste 


Nu mai e nici 

o ferice p. 
Geaba, puică, 
-așterni devreme ,„ 
De-aș mai isprăvi 
cu plugu E 
De mi-e mie drag, 
mi-e drag i 
Păcat de 

cine iubește si 
Să am oi, 

aş face-o turmă ,„ 


14 


15 


16 


17 


21 


24 


201. Tinerică-s, 


vai de mine p. 28 nr. 16 
202. Fă Ileană, 

ce nu spui ‘s 29 (1321) „ 17 
203. Zis-a badea 

c-a veni » 31 (1323) „ 18 
204. Răsai, lună, 

mai degrabă » 33 (1325) „ 19 
205. Dintre toate-am 

ales eu „35 (1327) „ 21 


206. De s-ar pune-o 
lună nouă 
207. De amorezat 


89 (1331) „ 25 


ce sînt » 40 (1332) „ 26 
208. De amorezat 

ce sînt „» 41 (1333) „ 27 
209. Ce ibomnicel 

mi-am prins » 43 (1335) „ 29 


210. Pusei plugu 
să-mi brăzdez „ 44 (1336) „ 80 
211. Cîntă cucu-n 


pădurice » 45 (1337) „ 31 
212. Adu-ţi aminte, 

Mariţă 47 (339) „ 33 
213. Fusei aseară 

la Lina „48 (1340) „ 34 
214. Vilviie lumea 

de noi 49 (1340) „ 35 
215. S-a vestit lumea 

de noi » 205 (2518) „, 202 (203) 
216. Ce mi-e mie drag 

în viață m 55 (1347) „ 39 
217. Spune-mi, mândră, 

mergi nu mergi „ 57 (1349) „ 41 
218. Mă uitai 

în prunișori » 61 (1353) „ 45 


219. Mă suii în foişor „ 62 (1354) „ 46 
220. Lelea mea 


și draga mea 7 64 (1356) „ 48 
221. Puică mândră, 

draga mea 65 (1357) „ 49 
222. Costică, inima 

mea FĂ 66 (1358) „ 50 
223. D-aș iubi cîți-mi 

sînt dragi » 68 (1360) „ 52 

224, 


225. 


226. 


227. 


228. 


229. 


230. 


231. 


232. 


233. 


234. 


235. 


236. 


237. 
238. 


239. 


240. 


241. 


242. 


243. 


244. 


245. 


246. 


Ibomnica de 
demult 

Cine la amor 
nu crede 
Cuculeţ de la 
pădure 

Mult mi-e 
ibomnica mică 
Lele cu dinţii 
mărunți 

Fată cu coadele 
lungi 

Fetiţo din 
Calafat 

Măi Mitrică 
Medinţaș 
Bătuto de 
Dumnezeu 
Guriţă de 
melușel 

Spune drept, 
cine te-a făcut 
Bordeiaș, bordei, 
bordei 

Albo, albo 

de la munte 


EL 


kJ 


» 


Fetiţo cu gălbiori , 


Prăpădi-te-ai, 
Nicolae 

Aş iubi d-un 
ciobănaș 
Dragostele 
tinerele 

De-aș mai trage 
cîte-am tras 


Unde-ţi văz ochii 


ca mura 
Drum la deal 
și drum la vale 
Bată-te crucea, 
iubit 

Bată-te crucea, 
iubit 

Rele sînt 
frigurile 


LI 


„ 


69 (1371) 
71 (1363) 
72 (1364) 
73 (1365) 
74 (1366) 
75 (1367) 
76 (1368) 
79 (1371) 
80 (1372) 
81 (1373) 
82 (1374) 
86 (1378) 


88 (1380) 
92 (1384) 


94 (1386) 
96 (1388) 
98 (1390) 
99 (1391) 
100 (1392) 
101 (1393) 
102 (1394) 
103 (1395) 


104 (1398) 


nr. 53 


» 


EL] 


» 


» 


n” 


55 
56 
57 
58 
59 
60 
63 
64 
65 
66 
70 


72 
76 


78 
80 
81 
82 
83 
84 
85 
86 


87 (88) 


247. Bată-te crucea, 


iubit p. 109 (1403) nr. 92 (93) 
248. Fă-mă, Doamne, 
-un piţigoi + 110 (1404) „ 93 (94) 


249. De urit te 


culci și mori » 113 (1407) „ 96 (97) 
250. Frumos cîntă 


pui de cuc „ 114 (1408) „ 97 (98) 
251. De cînd maica 
m-a făcut „n 117 (1411) „ 100 (101) 


252. Marghioliţo nene „ 118 (1412) „ 101 (102) 
253. loană cu păru 


cref » 119 (1413) „ 102 (103) 
254. Rabdă, rabdă, 
suflețele 120 (1414) „ 103 (104) 


255. Aoleo, inima mea „ 121 (1415) „ 104 (105) 
256. Drumu lung 
şi veacu rău 
257. De la Jü 
pin la șitoae 
258. Păsărică 


„122 (1416) „ 105 (106) 


„ 123 (1417) „ 106 (107) 


de pădure „ 126 (1420) „ 109 (110) 
259. Dragostile dintr-o 

vară l » 127 (1421) „ 110 (111) 
260. Trece Ioana 

pe şosea „ 128 (1422) „ 111 (112) 


261. Anicuțo nene » 129 (1423) „ 112 (113) 
262. Fă-mă, Doamne, 

ce m-ăi face +, 130 (1424) „ 113 (114) 
263. De ce-ai slăbit, 


frățioare 131 (1425) „ 114 (15) 
264. Frumoase sînt 

unele „ 132 (1426) „ 115 (116) 
265. La marginea 

podului 134 (1428) „ 117 (118) 
266. Colea-n vale 

la stejar „» 135 (1429) „ 118 (119) 
267. Aoleo şi vai 

de mine » 137 (1431) „ 120 (121) 
268. De cînd maica 

m-a făcut „138 (1432) „ 121 (122) 
269. Sui, Mariţo,-n 

deal la păr 139 (1433) „ 122 (123) 
270. Mariuţo, 

Marioară +, 140 (1434) „ 123 (124) 


271. 


272, 


273. 


274. 


275. 


276. 


277. 


278. 


279. 


280. 


281. 


282. 


283. 


284. 


285. 


286. 


287. 


288. 


289. 


290. 


291. 


292. 


293. 


Pe drumu 
care viu eu 
Dragostea, 

cin va să știe 
Cine mă vede 
pe drum 

Vin, mîndruliţă, 
vino 

De-o vrea puica, 
de n-o vrea 
La Cerneţi 

în Mărgioară 
Mititico 

la obraz (I) 
Mititico 

la obraz (II) 
Este bine, 

nu e bine 
Rade-te, neică, 
mai des 

Păcat c-am 
îmbătrînit 
Doamne să nu 
mă omori 

Mi se făcu 
ochii floare 
Hai, Anico, 

la ceșmele 

Și ţi-am spus 
băiete, mă 
Usca-li-s-ar 
mâinile 
Proastă minte 
ce-am avut 
Trandafir, 
trandafiraș 


Trei ibomnice-am 


avut 

Şade neica-ntre 
răzoare 

Om cu nevastă 
frumoasă 
Lasă-te, puică, 
de mine 
Mariţă, Mariţă 


” 


” 


” 


141 (1435) 
142 (1436) 
143 (1437) 
145 (1439) 
147 (1441) 
148 (1442) 
151 (1445) 
152 (1446) 
153 (1447) 
154 (1448) 
156 (1450) 
157 (1451) 
158 (1452) 
160 (1454) 
161 (1455) 
163 (1457) 
164 (1458) 
165 (1459) 
167 (1461) 
169 (1463) 
171 (1465) 


172 (1466) 
173 (1467) 


Li) 


» 


» 


n” 


” 


. 124 (125) 


125 (126) 
126 (127) 
128 (129) 
130 (131) 
131 (132) 
134 (135) 
135 (136) 
136 (137) 
137 (138) 
139 (140) 
140 (141) 
141 (142) 
143 (144) 
144 (145) 
146 (147) 
147 (148) 
148 (149) 
150 (151) 
152 (153) 
154 (155) 


155 (156) 
156 (157) 


294. 


295. 


296. 


297. 


298. 


299. 


300. 


301. 


302. 


303. 


304. 


305. 


306. 


307. 


308. 


309. 


310. 


3il. 


312. 


313. 


314. 


315. 


316. 
317. 


Nevasta care 
iubeşte p. 
Trage-i, trage-i 

la papuc FE 
La gropanu 

cu ciolpanu i 
Dar-ar Dumnezeu 
să dea si 
S-a mîniat 
Marița 
Busuioace 
nu te-ai coace i 
S-a vestit lumea 
de noi ` 
Ioană, Ioană, 

taică Ioană S: 
Pe vara 

care-a trecut a 
Marioară de pe 
plai „ 
Suie Lina 

pe colnice A 
Uite neica, 

nu e neica i 
Trecu Leana 

pe colea E 
Dar-ar Dumnezeu 
să dea Ah 
Lelișoară 

cu cercei n 
Răsai lună, 

răsai dragă i 
Trimeţ la 

Ioana să vie a 
Dragi-mi sînt 
copilele SR 
Fă-mă, Doamne, 
ce m-ăi face i 
Ioana plânge 

şi suspină SI 
Cîntă cucu-n 
poeniţă 3 
D-aoleo ce puișor „ 
Alunel cu alunele , 
D-aolică, lelişoară |, 


176 (1470) 
177 (1471) 
182 (1476) 
184 (1478) 
185 (1479) 
186 (1480) 
188 (1481) 
139 (1482) 
190 (1483) 
191 (1484) 
192 (1485) 
193 (1486) 
194 (1487) 
195 (1488) 
196 (1489) 
199 (1492) 
200 (1493) 
201 (1494) 
202 (1495) 
204 (1497) 
205 (1498) 
207 (1500) 


208 (1501) 
209 (1502) 


nr. 158 (159) 


» 


n 


159 (160) 
162 (163) 
164 (165) 
165 (166) 
166 (167) 
167 (168) 
168 (169) 
169 (170) 
170 (171) 
171 (172) 
172 (173) 
173 (174) 
174 (175) 
175 (176) 
178 (179) 
179 (180) 
180 (181) 
181 (182) 
183 (184) 


184 (185) 
186 (187) 


- 187 (188) 


188 (189) 


(4 


că 


4 


318. 
319. 
320. 
32]. 
322. 
323. 
324. 
325. 
326. 
327. 
328. 
329. 
330. 


331. 
332. 


333. 
334. 
335. 
336. 
337. 
338. 
339. 


340. 


Märită-te, 
Mărioară 
Apucai pe drum 
la vale 

Pe la noi, 

pe drum la vale 
Cine foc 
m-a-mbătrînit 
De ţi-ar fi 
firea-ntr-o fire 
Cucule de su 
pădure 
Trandafir 
după răzor 
Unde-ai plecat, 
neiculiţă 

Unde te duci, 
Ionică 

Unde te duci, 
Marinică 

De trei ori 
potcovii calul 
Ioane, cînd 

ăi pleca 

Mi-a plecat 
neica de luni 
Săbărelul 
Cine-mi strigă 
la portiţă 
Costică, basista-ţi 
pică 

Strigă Lenuta 
din coastă 
I-auzi, lele, 
piţigoiu 

Făcui drumu 
potecele 
Frumoase sînt 
unele 

Pe vale pe la 
ceșmele 

Tot gîndinăd, 
puică, la tine 
Neică ce mi-ai 
tîrguit? 


» 


» 


210 (1503) 
211 (1504) 
213 (1506) 
215 (1508) 
216 (1509) 
217 (1515) 
218 (1511) 
219 (1512) 
220 (1513) 
221 (1514) 
222 (1515) 
223 (1516) 


224 (1517) 
229 (1522) 


231 (1524) 
232 (1525) 
233 (1526) 
234 (1527) 
236 (1529) 
237 (1530) 
238 (1531) 
239 (1532) 


240 (1533) 


. 190 (191) 


190 (191) 
191 (192) 
192 (193) 
193 (194) 
196 (195) 
195 (196) 
196 (197) 
197 (198) 
198 (199) 
199 (200) 
200 (201) 


201 (202) 
206 (207) 


207 (208) 
208 (209) 
209 (210) 
210 (211) 
212 (213) 
213 (214) 
214 (215) 
215 (216) 


216 (217) 


341. 


342. 


343. 


344. 


345. 
346. 


347. 


Haideţi, puică, 
amîndoi 
Frumos cîntă 
cucu-n deal 
Arde-te-ar focu 
Sibii 
Leliţă-nvălită 
bine 

Cîntă cuculețule 
Lenuţo de peste 
Olt 

Lelişoară cu 
călțuni 


348 Spune, Leano, 


349. 


350. 


351. 


352. 


353. 


354. 


355. 


356. 
357. 


358. 


359. 


360. 


361, 


362. 


363. 


ce-ai mâncat 
Amurează de 
demult 

Cit oi fi, 

cît oi trăi 
Olteancă du 
peste Olt 
Copilă du 

peste Olt 

Doda mea de 
peste Olt 

Toată vara 

mă umbrii 

O mândră care 
mi-e dragă 
D-aolică vecinică 
Mi-aş da calul 
de subt mine 
La luncă, puică, 
la luncă 

De-ai fi mândră, 
bunișoară 
Mariţo de la 
Buzău 

Fire-i a năibilor 
de fată 
Muşca-te-ar 
neica de buză 
Păcat de 
dragostea mea 


" 


” 


» 


” 


„ 


” 


Lj 


” 


n 


241 (1534) 
242 (1535) 
243 (1536) 


244 (1537) 
247 (1540) 


248 (1541) 
249 (1543) 
250 (1544) 
251 (1545) 
252 (1546) 
253 (1547) 
254 (1548) 
255 (1549) 
259 (1553) 


260 (1554) 
262 (1556) 


263 (1557) 
264 (1558) 
265 (1559) 
266 (1560) 
267 (1561) 
269 (1563) 


270 (1564) 


” 


. 217 (218) 


218 (219) 
219 (220) 


220 (221) 
223 (224) 


224 (225) 
225 (226) 
226 (227) 
227 (228) 
228 (229) 
229 (230) 
230 (231) 
231 (232) 
234 (235) 


235 (236) 
237 (238) 


238 (239) 
239 (240) 
240 (241) 
241 (242) 
242 (243) 
244 (245) 


245 (246) 


E 


364. 


365. 


366. 


367. 


368. 


369. 


370. 


371. 


372. 


373. 


374. 


375. 


376. 


377. 


378. 


379. 


380. 


381. 


382. 


383. 


384. 


385. 


Mîndră, 
mândri-m-a$ 
cu tine 

Asară trecui 
călare 

Am o mindruţă 
la Gorj 
Cuculeţ de la 
pădure 

Mariţo de la 
Buzău 

Ieşi, Mariţo, 
din război 

Di, di, di 
murgule, di 
Pentru tine, 
lele, hăi 
Şapte mindre 
avusei 

Nu te uiţi, 
mândră, și vezi 
Cum să-ţi zic, 
mîndruţă dragă 
Deciît ruda 

şi vecinu 

Şi ți-aş zice 
ție deal 

Vine ciufu 

din pădure 
Lasă-mă, 
Doamne să zac 
Mă culcai 
întru-nadins 
D-aoleo, lele 
Marie 
D-aolică, dodă, 
dodă 

Sus pe malu 
Oltului 

Luniţă 
luminătoare 
Uite, neica suie 
dealul 

De-o asfinţi 
mîndru soare 


n 


n” 


n 


n 


n 


» 


565 (1863) 
273 (1567) 
274 (1568) 
275 (1569) 
276 (1570) 
277 (1571) 
279 (1573) 
281 (1575) 
282 (1576) 
283 (1577) 
284 (1578) 
286 (1580) 
287 (1581) 
289 (1583) 
292 (1586) 
296 (1590) 
297 (1591) 
298 (1592) 
299 (1593) 
300 (1594) 
302 (1596) 


303 (1597) 

nr. 193 (194) 


n 


9 


248 (249) 
249 (250) 
250 (251) 
251 (252) 
252 (253) 
254 (255) 
256 (257) 
257 (258) 
258 (259) 
259 (260) 
261 (262) 
262 (263) 
264 (265) 
266 (267) 
270 (271) 
271 (272) 
272 (273) 
273 (274) 
274 (275) 
276 (277) 


277 (278) 


386. Ia-mă, Doamne, 


şi mă lasă p. 304 (1598) nr. 278 (279) 
387. Și-am pus de gînd 

să mă duc „305 (1599) „ 279 (280) 
388. Frumos cîntă 

pui de cuc „» 816 (2099) „ 18 
389. Marinică de la 

Greci „ 306 (1600) „ 280 (281) 
390. Măi Ioane 

Braşovene „ 308 (1602) „, 281 (283) 
391. Neic-al meu cu 

calu breaz 810 (1604) ,, 282 (284) 
392. Cine-mi vine 

pe zăgaz 311 (1605) „ 283 (285) 
393. D-aș mai trage 

cîte-am tras 312 (1606) ,„ 284 (286) 
394. La marginea 

cu drumu 313 (1607) „ 285 (287) 
395. Cîntă cucu 

prin pădure 315 (1609) ,„ 287 (289) 


396. Amorule amoraș „ 316 (1610) ,„ 288 (290) 
397. De m-ar pune 


p-un cărbune 317 (1611) „ 289 (291) 
398. Ce ceas fu 

nenorocit 318 (1612) „ 290 (292) 
399. Pentru ochi 

ca murele „319 (1613) „ 291 (293) 
400. Cîte fete-am 

sărutat „ 320 (1614) „ 292 (294) 
401. Toate copilele-mi 

zic „ 324 (1618) „, 296 (298) 
402. Cînd sînt mere 

miătitele „326 (1620) „ 298 (300) 
403. Măi bădiţă, 

măi bădoi „ 327 (1621) „ 299 (301) 
404. Indeamnă, 

: -ndeamnă, 

murgulet „ 328 (1622) „ 300 (302) 
405. Eu mă mir, 

țaică, de tine „ 329 (1623) „ 301 (803) 


406. Eu mă mir, 
neică, de tine „830 (1624) „ 302 (304) 


407. D-aoleo, 
Ilinco fa „331 (1625) „ 303 (305) 


716 


408. 


409. 


410. 


411. 


412. 


413. 


414. 


415. 


416. 


417. 


418. 


419. 


420. 


421. 


422. 


423. 
424. 


425. 


426. 


427. 


428. 


429. 


430. 


Pe deal, pe la 
Lixăndrie 
Fă-mă, Doamne, 
ce m-ăi face 
Nu mai poci, 
am ostenit 

Nu mai poci 
de ostenit 
Ciobănaș cu 
două oi 

Cînd plecai 

de la Rimnic 
Și ţi-am spus 
bătut de stele 
Măi, băete, 
băețele 

Hai, leliță, 

să fugim 

Să-ţi dea baba 
cu ghiocu 
Arde focu-n 
pae ude 
Trage, neică, 
boabele 

De m-aş vedea-n 
deal suit 
Mariţo cu ochii 
verzi 

Cîntă cucu 
peste Olt 


Săracă inima mea 


Putrigai 
putrigăios 
Bată-te crucea, 
noroc 

A plecat neica 
Ilie 

A plecat neica 
Ion 

De la București 
încoace 

Tot gîndind, 
neică, la tine 
Nu-mi lua, 
Doamne, zilele 


» 


1 


LE) 


ELA 

332 (1626) nr. 304 (206) 


333 (1627) 
334 (1628) 
335 (1629) 
342 (1636) 
352 (1646) 
354 (1648) 
452 (1745) 
359 (1653) 
363 (1657) 
367 (1661) 
381 (1675) 
3S2 (1683) 


396 (1690) 


» 


» 


318 (1712) , 


420 (1714) 
423 (1717) 
435 (1729) 
443 (1737) 
444 (1738) 
445 (1739) 
446 (1740) 


448 (1741) 


305 (307) 

306 (308) 

307 (309) 
4 


14 


100 


102 


431 


432. 
433. 


434. 


435. 


436. 


437. 


438. 


439. 


440. 


441. 


442. 


443. 


444. 


445. 


446. 


447. 


448. 


449. 


450. 


Mă mir cură 
focuzam trăit 
Leliţă Săftiță 
Mi-este mult 
d-asară 
Mi-este mult 
d-aseară 

Lele, mijlocelu 
tău 


464 (1757) 


nr. 


531 (1829) „ 


533 (1831) ,„ 


536 (1834) ,„ 


541 (1839) „ 


2) De despărțire 


Dragoste ce-avem 


noi frate 
D-aolică, neică, 
frate 

Ştii mândro, 
ce-am pus de 
gînd 

Geaba, puică, 
mă mingii 
Frumos puișor 
aveam 
Și-avusei d-o 
bălăioară 

De la Slobozie-n 
jos 

Colea-n vale-n 
grădiniță 

Ia-ţi, badeo, 
gîndurile 
Busuioc de la 
Râmnic 

Pleacă puiu 

de la mine 
Du-te, neică, 
și să-mi vii 

Pe su deal, 

pe su pădure 
Cînd erai 

a mea îubită 
Ce rea e inima 
mea 


p. 


n 


» 


„ 


» 


" 


Lai 


339 (1633) 


340 (1634) 


404 (1698) 
343 (1637) 
344 (1638) 
346 (1640) 
351 (1645) 
353 (1647) 
355 (1649) 
356 (1630) 
357 (1651) 
358 (1652) 


36% (1656) 


» 


» 


EL) 


368 (1662) „ 


370 (1664) 


» 


117 
167 (168) 


168 (169) 
169 (170) 


172 (173) 


59 


S ea AAN 


451. Așa-mi vine 


uneori p. 382 (1676) nr. 39 
452. Oftează, puică, 

oftează, „ 388 (1682) „ 45 
453. Bată-te crucea, 

noroace „ 398 (1692) „ 54 
454. Trece neica-n sus 

și-n jos „ 399 (1693) „ 55 
455. Neică, de cînd 

m-ai lăsat 401 (1695) „ 57 
456. Sună, sună și 

răsună „402 (1696) „ 58 
457. N-am, puică, 

pe unde da „ 407 (1701) „ 62 
458. N-am, soro, 

pe unde da „ 408 (1702) „ 63 
459. N-am mândră, 

pe unde da „» 409 (1703) „ 64 
460. Pe cîte ochii 

mi-am pus „ 411 (1705) „ 66 
461. De cînd neica 

mi s-a dus „» 412 (1706) „ 67 
462. De cînd neica 

mi s-a dus „ 414 (1708) „ 69 
463. De cînd neica 

mi s-a dus „ 415 (1709) „ 70 


464. De cînd nu mai 
sînt cu puica „419 (1703) „ 74 
465. Pe deal pe la 


Ialomiţa 422 (716) „ 77 
466. Busuioc verde 

pe masă „ 424 (1718) „ 79 
467. Cîntă, cuce, 

nu-nceta „» 425 (1719) „ 80 


468. Sui, puicuță,-n 
deal la cruce s» 442 (1736) „ 96 
469. Eu plec dragă 


de la tine „455 (1748) „ 109 
470. De oftat ce 

oftat tare „» 493 (1791) „ 130 (140) 
471. Grădină cu flori 

mărunte „555 (1853) „ 184 (185) 
472. Păsărică du 

pă lac „569 (1866) „ 197 ((198) 

473. 


474. 


475. 


476. 


477. 


478. 


479. 


480. 


481. 


482. 


483. 


484, 


485. 


486. 


487. 


488. 


489. 


490. 


491. 


492, 


493. 


3) De durere, apăsare, blestem 


Usucă-te, tufă,-n 


coastă p. 360 (1654) nr. 
Rabdă, rabdă, 

sufleţele „ 395 (1689) 
Bună mi-e 

vremea „ 397 (1691) 
Tu te duci, 

neică, te duci „» 416 (1710) 
Inimă, de ce 

te baţi? 417 (1711) 
De ce, puică, 

n-ai venit? „ 428 (1722) 
Lenuţo, lovi-te-ar 

dracii n» 429 (1723) 
Cînd eram mai 

mititel „ 430 (1724) 
La fîntîna din 

buget » 436 (1730) 
Săracă inima 

mea 437 (1731) 
pi să te duci, badeo, 

duci » 432 (1726) 
Du-te, badeo, 

duce-te-ai » 434 (1728) 
Voi, voi mândrele 

mele n 438 (1732) 
Aşa-mi vine-un dor 

și-un plâns n» 440 (1734) 
Turtureaua-i 

turturea 441 (1735) 
Aferim, mândră, 

aferim „» 449 (1742) 
Nu ştiu, zău, ce 

să mai fac „n 450 (1743) 
Bată-l, Doamne, 

și-l omoară „ 465 (1758) 
Fost-am noi, 

mîndruţă, dragi „, 466 (1759) 
Cuculeţ, 

pasăre sură 467 (1760) 
Dacă nu e cine 

nu e „ 554 (1852) 


720 


n 


» 


22 
51 
53 
71 
72 
83 
84 
85 
90 
91 
87 
88 
92 
94 
95 
103 
104 
118 
119 
120 


183 (184) 


494. 


495, 


508. 


509. 


510. 


511. 


512. 


513. 


Rău la inimă 
mă doare 
Păsărică 
după lac 


. Fire-i a năibilor 


de fată 


. Stau în drum și 


arz în foc 


. Iubeşte, neică, 


iubește 


. Haideţi, Leană, 


la Galaţi 


. La lacu cu 


liliacu 


. Aseară ţi-am 


luat inel 


„ lie, ţi-ar 


muri calu 


. Cine iubește 


și lasă 


. Într-o verde 


poieniţă 


. Leandra mea 


cu viorele 


. Mariuţă, 


Marioară 


. Celui de-a 


lăsat urîtu 


4) De 


Jelui-m-aş, 
jelui 

Cînd eram în 
floarea mea 
Bate vintul 
sălciile 

Bate vintu 
salcia 
Plinge-mă, maică, 
cu dor 

De cînd maica 
m-a făcut 


Li) 


” 


„ 


558 (1856) 
570 (1867) 
426 (1720) 
456 (1749) 
427 (1721) 
460 (1753) 
530 (1828) 
540 (1838) 
543 (1841) 
545 (1843) 
546 (1844) 
548 (1846) 
549 (1847) 


560 (1858) 


străinătate 


p. 372 (1666) nr. 


LE) 


431 (1725) 


„461 (1754) 


» 


w 


n” 

462 (1755) 
474 (1770) 


476 (1772) 


n” 


” 


„” 


n 


» 


” 


» 


” 


n 


„ 186 (187) 


198 (199) 
81 
110 
82 
113 
166 (167) 
171 (172) 
174. (175) 
176 (177) 
177 (178) 
178 (179) 
179 (180) 


188 (189) 


32 
86 

114 

115 

125 (126) 


126 (127) 


514. Măicuţă, cînd 

m-ai făcut p. 477 (1773) nr. 127 (128) 
515. Fă-mă, Doamne, 

ce m-ăi face » 480 (1776) ,„, 129 (130) 
516. Săracă 


Striinătate » 481 (1777) „ 130 (131) 
517. Dus e badea, 

dus departe „483 (1779) „ 131 (132) 
518. Pedepsi-l-ar i 

Dumnezeu „ 484 (1780) „ 132 (133) 
519. Drag mi-e cîrciuma-n 

pădure „ 485 (1781) „ 133 (134) 
520. Ia vezi ce 
l striinătate „ 487 (1783) „ 134 (135) 
521. Mureş, Mureş 

apă lină „489 (1786) ,„ 135 (136) 
522. Pe deal pe la 

Măgurele 490 (1788) „ 136 (137) 
523. Cine mi-e striin 

ca mine » 491 (1789) „ 137 (138) 
524. Dunărică 

apă lină » 494 (1792) „, 140 (141) 
525. Te-am iubit 

de copilaș „495 (1793) „ 141 (142) 
526. Marioară de 

la țară » 479 (1775) „ 128 (129) 
527. Pe drum viu, pe 

drum mă duc „ 496 (1794) „ 142 (143) 
528. Singur în țară 

striină +» 497 (1795) „ 143 (144) 
529. Dumbrăviţă 

tungă, deasă >» 499 (1797) ,, 144 (145) 
530. Am auzit din 

bătrîni „507 (1805) „ 150 (151) 
531. Mahala de 

ţigănie „ 521 (1899) „ 160 (161) 
532. Pîntre Mureș, 

pîntre Tisa „523 (1821) „ 161 (162) 
533. D-aș umbla din 

munţi în munţi ,„ 524 (1822) „, 162 (163) 


5) Cîntece de urît 


534. Cîntă, cuce 
porumbace p. 34? (1641) nr. 9 

535. 


536. 


537. 


538. 


539. 


540. 


541. 


542. 


543. 


Păsărică du 
pă lac p. 559 (1857) nr. 187 (188) 
Maică, urîtu 
mă cere „ 561 (1859) „ 189 (190) 
Cînd erai a mea 
iubită „ 562 (1860) „ 190 (191) 
Urit mi-a fost 
urîtu „ 564 (1862) „, 192 (193) 
Fă, Doamne, 
zilele mici „566 (1864) , 194 (195) 
N-am o cale să 
mă duc „ 567 (1865) „ 195 (196) 
Cine-a lăsat 
dragostea „568 (1865) „ 19% (197) 
De urit plecai 
d-acasă „ 574 (1871) „ 201 (202) 
Geaba, maică, 
m-ai făcut „ 575 (1872) „ 202 (203) 
6) Cîntece bahice 
. Luai borcanul de 
mănuşe p. 795 (2078,79) nr. 1 
. Bat-o Dumnezeu 
s-o bată „ 798 (2081) „ 3 
. De cînd beau rachiu 
de prună „800 (2083) „, 5 
. Eu te beau, vine, 
de bun „ 801 (2084) „ 6 
„ La bordei cu 
crucea-naltă „803 (2086) ,, 8 
. La hanu cu 
crucea-naltă „ 813 (2096) „ 16 
. Trecui gîrla prin 
anini „ 806 (2089) „ 10 
. Pusei puntea 
prin anini „ 808 (2091) „ 11 
. Voinic de inimă 
bună „ 809 (2092) „ 12 
„De ce beau 
d-aia-aș mai bea „ 810 (2093) „ 13 
. Ia-mă, Doamne, 
și mă pune 811 (2094) , 14 


555. Mult mi-e drag 
să trăiesc bine p. 812 (2095) nr. 15 
556. Finicuţa lui 


Marin „817 (2100) „ 19 
557. Cîntă cucu, 

mierla-i zice 818 (2101) „ 20 
558. Cucu-i trage, 

mierla-i zice » 819 (2102) „ 21 


7) Cîntece despre plante, păsări şi animale 
a. Despre plante și flori 


559. Bate-miî-se, 


bate p. 822 (2105) nr. 1 
560. Am un pom 
în bătătură » 828 (2111) ,„ 4 
561. Voinicel 
striin „ 829 (2112) „ 5 
562. Mă dusei să tai 
richita n» 831 (2114) ,„ 7 
563. Supărată-i 
pădurea » 832 (2115) „, 8 
564. Uite lunca, 
uite dealu „833 (2116) „ 9 
565. loană din 
Ionele „» 834 (2117) „ 10 
566. Pe deal pe la 
Cireşianu „ 835 (2118) „ 11 
567. S-a dus neica 
la cosit » 836 (2119) „ 12 
568. Bun lucru, badeo, 
la coasă „ 837 (2120) „ 13 
569. Uite lunca, 
uite dealul s» 838 (2121) „ 14 
| 570. Săracă inima 
i mea „839 (2122) „ 15 
| 571. Dumbrăviţă, 
| dumbrăvea „ 840 (2123) „ 16 
| 572. Pusei barda la 
| curele n 841 (2124) „ 17 
i 573. Unde-ai plecat, 
Mariuţă E 


„844 (2127) „ 20 

574. 


575. 


576. 


577. 


578. 


579. 


580. 


581. 


582. 


583, 


584. 


585. 


586. 


587. 


588. 


589. 


590. 


591. 


592. 


593. 


594. 


Toate florile-au 


venit p. 


Cite flori sînt 

pe pămînt x 
Astăzi bură, 

mâine bură RE 
Cît mi-e codru 

de frumos a 
Floricică 

după șes B 
Luncă, luncă mult 
mi-ești lungă “i 
Dealul de 

la răsărit 
Busuioc de la 
Pleniţa PR 


846 (2129) 
847 (2130) 
848 (2131) 
849 (2132) 
852 (2135) 
853 (2136) 
854 (2137) 


873 (2157) 


b. Despre cuc 


Vezi cît e cucu 


de hoţ p. 


Pleacă cucu, 
zice-i-aș i 
S-a dus cucu, 
bate-l-aș i 
Cîntă cucu-n 
curmătură “i 
Legea ta de cuc 
bălan P 
Cîntă cuce, 
limba-ți pice R 
Printre Sîlea, 
printre Mamu j 
Cîntă 
cuculeţule 
Unde-auz cucu 
cîntînd si 
Vine cucu de 

trei zile x 
Ce larmă s-aude-n 
codru yi 
Se ceartă cucu 

cu corbu A 
Cîntă cucu pe 
trupină i 


IL] 


863 (2146) 
868 (2151) 
869 (2152) 
870 (2152) 
871 (2153) 
872 (2154) 
873 (2155) 
874 (2156) 
876 (2158) 
877 (2159) 
888 (2170) 
889 (2171) 


891 (2173) 

nr, 


s 


30 


47 


595. 


596, 


597. 


598, 


599. 


600. 


601. 


602. 


603. 


604. 


605. 


606. 


607. 


608. 


609. 


610. 


611. 


612. 


613. 


614. 


615. 


Săracu cucu 


de față p. 


De trei zile merg 
pe plai a 
Nu blestema, 
lele, cucu 
D-ar fi cucu 
d-un voinic 
S-a dus cucu 
fi-i-ar ciocu îi 
Ia mai cîntă 
cucule 

Cintă, cuce 
limba-ţi pice 
Și ti-as zice de 
furnică 

Cuculeţ cu pana 
verde 

Vine cucu de 
trei zile 

Cântă 

cuculeţule 
Cucule, ce 
mi-ești hain? 
Cuculeţ de la 
pădure y 
Usca-li-s-ar 
mâinile E 
Spurcată lege 

de cuc 3 
Cuculeţ, pasăre 
sură si 
Cîntă 

cuculețule A 
Cuculeţ de 
Topolog T 
Cucule de 

Topolog R 


„ 


» 


c. Despre 


Pe margine de 


Olteț p. 


Corbu și 


898 (2179) nr. 


899 (2180) ,, 
900 (2181) ,„ 
901 (2182) „, 
902 (2183) ,, 
903 (2184) ,, 
922 (2203) ,„ 
907 (2188) „ 
910 (2191) „ 
911 (2192) , 
439 (1733) „ 
914 (2195) ,, 
920 (2201) „, 
921 (2202) „, 
923 (2204) „ 
928 (2209) nr. 
929 (2210) „ 
931 (2212) , 


936 (2217) „ 


alie păsări 


855 (2138) nr. 


856 (2139) „ 


726 


65 


66 


67 


68 


69 


70 


89 


74 


77 


78 


93 


81 


87 


88 


90 


95 


96 


97 


102 


31 
32 


616. 


617. 


633. 


634. 


635. 


636. 


Cîntecu 


cîocîrliei - p. 859 (2142) nr. 

Lie, lie, 

ciocîrlie » 861 (2144) „ 
. Amărită 

turturea „864 (2147) ,, 
. Colea-n vale, 

-ntr-o vilcea „866 (2149) ,, 
. În grădină la 

Ion „885 (2167) ,, 
. Uite moșu 

pe colea „ 904 (2185) „ 
. Pasere îi 

galbină-n cioc „ 906 (2187) „ 
. Sturzu » 912 (2193) „ 
. Păsărică de 

Gilort „ 913 (2194) ,„ 
. Colea-n vale, -n 

valea rea „ 915 (2196) „| 
. Pe culmița 

dealului „ 935 (2216) „ 
. Sus pe malu 

Oltului „ 916 (2197) ,„ 
. Sosi postu lui 

Sânpetru „918 (2199) ,„ 
. Colea-n valea 

cu nucu „ 925 (2206) „ 
. Fă-mă, Doamne, 

-o porumbiţă + 927 (2208) „ 
„ Mierlița „933 (2214) „ 
. Cine mi-e străin 

pe lume „ 934 (2215) „ 


d. Despre animale 


Îndeamnă, murgulețt 


la pas p. 867 (2150) nr. 
Ce stai, murgule, 

-aşa trist? „» 897 (2178) „ 
Drag mi-a fost 

calu bălan +, 408 (2189) „ 
Stane, Stane, 

surdumane 419 (2200) „ 

33 


34 


36 


38 


54 


71 


73 
79 


80 


82 


101 


83 


85 


92 


94 
99 


100 


39 


64 


75 


86 


637. 


638. 


639. 


640. 


641. 


642. 


643. 


644. 


Neic-al meu cu 
calu bun 
Coiea-n vale la 
îizvoară 

Drag mi-a fost 
oaia plăviţă 
Șapte văi ş-o 
vale-adîncă 
Pleacă racu să 
se-nsoare (I) 
Pleacă racu să 
se-nsoare (II) 

A plecat racu-n 
peții 

Vulpea cu 
papuci 


EL) 


924 (2205) 
896 (2177) 
932 (2213) 
865 (2148) 
937 (2218) 
939 (2220) 
942 (2231) 


943 (2224) 


nr. 


+ 


» 


» 


» 


» 


LL 


91 


63 


18 


37 


103 


104 


106 


107 

